
Ilirijos sostinę Triestą sudaro du, vienas į kitą visiš- 
kai nepanašūs, miestai: turtingasis naujamiestis — Te- 
rezienštatas su tiesiomis, plačiomis gatvėmis ant užu- 
tekio kranto, kur žmonės įsikūrė jau senais laikais, ir 
vargingasis senamiestis, pastatytas be jokios tvarkos, 
suspaustas tarp plačios Korso gatvės, skiriančios jį nuo 
naujamiesčio, ir neaukšto Karsto kalno, kurio viršūnę 
puošia senovinė tvirtovė. 


Triesto uostas atitvertas San Karlo molu, ir prie jo, 
išmetę inkarus, stovi daugiausia prekiniai laivai. Čia 
bastosi daugybė benamių valkatų, dėvinčių nutrintomis 
kelnėmis, liemenėmis ir švarkais, kuriems nereikalingos 
kišenės, nes jų šeimininkai niekad neturėjo ir tikriau- 
siai neturės ko į jas dėti. Retkarčiais šie valkatos susi- 
buria į dideles gaujas, keliančias Siaubo vietiniams gy- 
ventojams, 

Šią 1867 metų gegužės 18 dieną tarp dkūssbas val: 
katų galima buvo pastebėti du šiek tiek geriau apsiren- 
gusius žmones. Tačiau ir jie vargu ar kada nors buvo 
pertekę florinų ar kreicerių — tokia laimė jiems dar 
niekada nesišypsojo. Ir iš tikrųjų jie kažin ką padarytų, 
kad tik priverstų laimę šypsotis! 


Vienas, vardu Sarkanis, sakėsi gimęs Tripolyje. Ant- 
rasis — Zironė — buvo iš Sicilijos. Abu pašnekovai bent 
dešimtį kartų perėjo molu ir sustojo pačiame jo gale. 
Jiedu atidžiai žūrėjo į vakarinį jūros kraštą, lyg lauk- 
dami, kad iš ten pasirodys jiems turtus vežantis laivas. 

— Kelinta valanda? — paklausė Zironė itališkai. Jo 
bendras laisvai kalbėjo ir itališkai, ir kitomis Vidurže- 
mio jūros pakrantės tarmėmis. 

Sarkanis neatsakė. 

— Oi, aš kvailys! — sušuko sicilietis— Juk dabar 
kaip tik ta valanda, kai žmogus nori valgyti, ypač jei 
pamiršo papusryčiauti! 

Šioje Austrijos- Vengrijos valstybės dalyje austrų, 
italų ir slavų kilmės Žmonės buvo taip susimaišę, kad 
niekas nė nesidomėjo ta kitataučių pora, nors buvo aiš- 
ku, jog jie nėra nuolatiniai šio miesto gyventojai. Taip 
pat niekas negalėjo įspėti, kad jų kišenės tuščios, — taip 
išdidžiai jie vaikštinėjo, užsisiautę ilgus rudus ap- 
siaustus. 

Jaunesnysis, Sarkanis, buvo dailus, vidutinio ūgio, 
puikių manierų dvidešimt penkerių metų vyras. Jis va- 
dinosi Sarkanis — tai viskas. Krikšto vardo jis neturė- 
jo. Greičiausiai jis nebuvo nė krikštytas, nes, matyt, 
gimė Afrikoje — Tripolyje ar Tunise; bet nors ir tam- 
saus gymio, taisyklingi veido bruožai greičiau RIOLG 
jį esant arabų, o ne negrų kilmės. 

Kažin ar galima buvo kada sutikti apgaulingesnę 
išorę! Tik labai įžvalgus stebėtojas galėtų įspėti, kokia 
didelė klasta slypi šiame taisyklingame veide su juo- 
domis gražiomis akimis, siaura nosimi ir dailiai api- 
brėžtomis lūpomis su tamsiais švelniais ūseliais. Jokia 
akis šiuose šaltuose bruožuose nepastebėtų tų panie- 
kos ir pasibiaurėjimo žymių, iš kurių galėtum pažinti 

plktadarį. Nors fizionomistai ir tvirtina (ir daugeliu 
alvejų teisingai), kad apgavikas, net ir labai apsukrus, 
kada nors parodo tikrąjį savo veidą, Sarkanis šiuo at- 
žvilgiu buvo neabejotina išimtis. Žiūrėdamas į jį, nie- 
kas neįtartų, nei kas jis yra dabar, nei kas buvo anks- 
čiau. Jis nekėlė to nesąmoningo biaurėjimosi, kurį 
mes jaučiam sukčiams ir vagims. Dėl to jis buvo dar 
pavojingesnis. 

Kaip praėjo Sarkanio vaikystės metai? — Niekas 
nežinojo. Tikriausiai jis buvo visų apleistas vaikas. Kas 
ir kaip jį auklėjo? Kokioje Tripolio lūšnoje jis glaus- 
tėsi pirmaisiais savo gyvenimo metais? Kas saugojo 
berniuką nuo daugybės pavojų šiame rūsčiame kraš- 
te? Iš tikrųjų niekas to negalėtų pasakyti, greičiausiai 
nė jis pats: gimė likimo valia, augo likimo valia ir gy- 
veno paliktas likimo valiai! Visgi paaugęs jis kai ko 
išmoko, tikriau sakant, įgijo praktinių įgūdžių, nes jau 
nuo mažų dienų klajojo po pasaulį, susitikdavo su vi- 
sokiais žmonėmis, prisigalvodavo įvairiausių gudry- 
bių, kad tik galėtų pramisti. Lemties dėka prieš keletą 
metų jis susidūrė su turtingiausių Triesto namų savi- 
ninku — su bankininku Silu Torontaliu, kurio vardas 
neatskiriamai susijęs su visu šiuo pasakojimu. 

Sarkanio bendras — italas Zironė — žmogus be gė- 
dos ir sąžinės, tikras avantiūristas, pasiryžęs bet kada 
imtis nešvaraus darbo arba patarnauti tam, kas geriau 
apmokės, ir beregint pereiti į dar geriau mokančiojo 
pusę. Šiam Sicilijos išeiviui buvo apie trisdešimt metų. 
Jis nesidrovėdavo pakurstyti žmogų blogam darbui 
arba paklausyti blogo patarimo ir jį noriai įvykdyti. 
Kur jis gimė? Gal būt, jis ir pasakytų, jei tik pats Ži- 
notų. Visgi jis nelabai noriai sakydavo, kur gyvena, 
net tada, kai turėdavo, kur gyventi. Klajodamas po 

Siciliją, jis susidūrė su Sarkaniu. Nuo to laiko jiedu 
keliauja kartu, stengdamiesi teisėtai ir apgaulėmis pra- 
turtėti. Aukštas, barzdotas, tamsaus veido ir juodais 
kaip varnas plaukais, Zironė buvo didelis sukčius; jo 
įgimtą suktumą išduodavo visad primerktos akys bei 
ntiolat kraipoma galva. Savo klastingumą jis stengėsi 
paslėpti be perstojo plepėdamas. Beje, jis buvo gana 
smagaus būdo ir tiek šnekus, kiek jaunasis jo bendra- 
keleivis santūrus ir nekalbus. 

Šį kartą Zironė plepėjo mažiau, negu paprastai. Ma- 
tyt, jį kankino mintis apie pietus. Praeitą vakarą Sar- 
kanis buvo atsisėdęs už kortų stalo kažkokioje purvi- 
noje landynėje; laimė tą dieną galutinai nuo .jo nusi- 
gręžė, ir juodu neteko paskutinių pinigų. Dabar nė 
vienas nežinojo, ko griebtis. Galėjo laukti tik laimingo 
atsitiktinumo, bet kadangi ši vargšų apvaizda nesku- 
bėjo pas juos ant San Karlo molo, vyrai nutarė patys 
jos paieškoti naujojo miesto gatvėse. | . 

Ten, aikštėse, krantinėse ir bulvaruose, šiapus ir 
anapus uosto, ant Triestą kertančio didžiojo kanalo 
krantų, bėginėja, skuba, bruzda, rūpinasi savo reika- 
lais to miesto gyventojai. Gyventojų čia septyniasde- 
šimt tūkstančių, daugiausia italų kilmės, ir jų veneci- 
jietiška tarmė išsisklaido visoje toje mišrioje jūrininkų, 
pirklių, valdininkų šnektoje, kurioje skamba vokiečių, 
anglų, prancūzų ir slavų kalbų žodžiai. 

Tačiau, kad ir koks turtingas naujasis miestas, ne- 
reikia manyti, kad bet kuris jo gatvėse sutiktas žmo- 
gus yra turtuolis. Ne! Net patys turtingiausieji gyven- 
tojai negali lenktyniauti su garsiais Triesto anglų, 
armėnų, graikų ar žydų pirkliais, kurių puikūs rūmai 
nė kiek nenusileidžia gražiausiems Austrijos-Vengri- 
jos sostinės rūmams. Tačiau tarp jų daugybė nelaimin- 

ųų skurdžių nuo ryto ligi vakaro slankioja prekybiniais 
rajonais pro uždarytus lyg nedegamos spintos aukš- 
tus pastatus, kur sudarinėja įvairiausius prekybinius 
sandėrius daugelis verteivų, suvažiavusių į šį uostą, 
lyg tyčia įsikūrusį pačioje Adrijos širdyje. Kiek dris- 
kių, kuriems neteko pusryčiauti ir vargu ar pavyks 
papietauti, buriasi prieplaukoje, kur iš laivų, priklau- 
sančių „Austrijos Loidui“, galingiausiai Europoje jū- 
reivystės kompanijai, iškraunami nesuskaičiuojami 
turtai, atvežti iš visų pasaulio kampų. Kiek. pasigailė- 
tinų valkatų, tokių pat, kaip kad šimtus matom Londo- 
ne, Liverpulyje, Marselyje, Havre, Antverpene, Livor- 
ne, slampinėja čia tarp turtingų laivų savininkų, apie 
sandėlius, į kuriuos įeiti jiems draudžiama, prie Biržos, 
kurios durys jiems visad uždarytos, prie įėjimo į Ter- 
gesteumą, kur „Loidas“ turi įrengęs savo kontoras bei 
skirstymo punktus ir kur jis tvarko reikalus, labai pui- 
kiai sutardamas su Prekybos Rūmais. 

Yra žinoma, kad visuose dideliuose Senojo ir Nau- 
Jojo pasaulio uostamiesčiuose galima sutikti savotišką 
nelaimingųjų minią, būdingą tik tiems dideliems cent- 
rams. Iš kur jie atsirado, niekas nežino. Ką jie per- 
gyveno, niekam nerūpi. Kas jų laukia — jie nė patys 
nenuvokia. Jų tarpe daug nusigyvenusių žmonių ir ne- 
maža svetimtaučių. Geležinkelių ir prekinių laivų iš- 
mesti lyg kokie netikusių prekių pundai, jie visiems 
kliūva, tampa miestui lyg kokia našta, ir policija vel- 
tui stengiasi juos išvyti. 

Taigi, paskutinį kartą apžvelgę įlanką su švyturiu 
Av. Teresės iškyšulyje, Sarkanis ir Zironė paliko molą 
Ir, prasigavę tarp „Teatro Komunale“ rūmų ir skvero, 
Ikėjo į Pjaca Grandę, Ketvirtį valandos jiedu vaikšti- 

nėjo apie Karlo VI paminklą prie fontano, sukrauto iš 
akmenų, atgabentų nuo netolimo Karsto kalno. 

Po to jie pasuko į kairę. Zironė taip įdėmiai stebėjo 
praeivius, tartum būtų troškęs juos apiplėšti. Didžiu- 
lius keturkampius Tergesteumo rūmus jie priėjo tuo 
metu, kai buvo uždaroma Birža. 

— Dabar Birža tuščia kaip ir mūsų kišenės! — su- 
šuko juokdamasis Zironė, nors jo visai neėmė juokas. 

Tačiau abejingasis Sarkanis, atrodė, neišgirdo ba- 
nalaus sąmojo, kurį pasakė jo draugas, susitraukęs ir 
pradėjęs iš alkio Žžiovauti. 

Jie perėjo trikampę aikštę, kur stovi bronzinė im- 
peratoriaus Leopoldo I statula. Zironė švilpterėjo lyg 
gatvės vaikėzas, ir priešais pakilo pulkas melsvų ba- 
landžių, -kurie burkuoja po senosios Biržos portiku, 
panašiai kaip pilkiėji balandžiai šv. Morkaus aikštėje 
Venecijoje po Prokuracijaus arkadomis. Čia prasideda 
Korso gatvė, skirianti senąjį Triestą nuo naujojo. 

Sarkanis su Zirone patraukė ta plačia, nors gana 
negražia gatve, kur vikriai prekiavo turtingos, bet ne- 
skoningai įrengtos parduotuvės, labiau panašios į Ri- 
džent-stritą Londone ar Brodvėjų Niujorke, negu į italų 
bulvarą Paryžiuje. Gatve siuvo daugybė pėsčiųjų, daž- 
nai pravažiuodavo karietos nuo Pjaca Grande link Pja- 
ca de la Lenja,— šie pavadinimai tvirtina, kad miesto 
kilmė tikrai itališka. 

Sarkanis atrodė abejingas visoms pagundoms, o Zi- 
ronė, praeidamas pro parduotuves, svaidė į jas godžius 
žvilgsnius, kaip Žmogus, norintis, bet negalintis ten 
įžengti. O kiek ten buvo jiems abiem taip reikalingų 
dalykų! Ypač juos viliojo maisto parduotuvės ir alinės, 
kur alus visad upėmis teka, gausiau negu bet kuriamę 
kitamę -Austrijos-Vengrijos mieste. | 

„ Korso gatvėje dar labiau norisi gerti ir valgy- 
1 -- tarė Zironė, lyg tarškučiu pliaukštelėjęs LS 
vuslu liežuviu. | 

Sarkanis tik patraukė pečiais. 

Jiedu pasuko pirma pasitaikiusia sebios į kairę, pri- 
ėjo kanalą ties Ponto Roso pakęliamuoju tiltu ir pasuko 
palei krantinę, prie kurios galėjo priplaukti net patys 
didieji jūrų laivai. Čia draugų jau nebemasino krau- 
tuvių langai. Prie Sant Antonio bažnyčios Sarkanis stai- 
ga pasuko į dešinę. Jo bendras sekė neprieštaraudamas. 
Jie vėl perkirto Korso „gatvę ir leidosi į senąjį miestą, 
kurio siauromis gatvelėmis neįmanoma pravažiuoti, nes 
jos rangosi Karsto atšlaitėmis ir taip išvedžiotos, kad 
į jas nepūstų žvarbusis „bora“ — siaubingas ledinis šiau- 
rės rytų vėjas. Nė skatiko neturėdami kišenėse, Sar- 
kanis ir Zironė senajame Trieste jautėsi kaip namie, 
ne taip, kaip puošniuose naujojo miesto kvartaluose. 

Teisybė, atvažiavę į Ilirijos sostinę, jiedu apsistojo 
kukliame viešbutyje netoli Santa Marija Madžore baž- 
nyčios. Bet kadangi šeimininkas, dar negavęs nė vieno 
fHorino, vis įkyriau reikalavo apmokėti kasdien didė- 
jančią sąskaitą, jie apėjo šį pavojingą rifą, perkirto 
aikštę ir kurį laiką vaikštinėjo aplink Arko di Rikardo. 

Atėjo jie čia, žinoma, visai ne šio romėnų architek- 
tūros paminklo apžiūrėti. Kadangi laimingas atsitikti- 
numas vis dar nesirodė šiose tuščiose gatvėse, jie pa- 
suko jo ieškoti stačiais takeliais, kurie eina iki seno- 
sios katedros, stovinčios ant šlaito beveik „PaROIE 
Karsto viršūnėje. 

— Kas tau šovė į galvą — kopti į viršų! — sumur- 
mėjo Zironė, keldamas apsiaustą. 

Tačiau jis nesiskyrė nuo savo jaunojo draugo, ir iš 
ūpačios galima buvo matyti, kaip jie vienas paskui kitą 

kopė į Karstą laiptais, kurie nepagrįstai vadinami gat- 
vėmis. Po dešimties minučių jiedu pasiekė terasą dar 
labiau išalkę ir ištroškę, negu pirma, 

Koks puikus vaizdas nuo šios aukštumos: į neaprė- 
piamą jūrą liejasi Triesto užutekis; judriame uoste šmi- 
žinėja žvejų laiveliai ir. lėtai juda milžiniški garlaiviai 
bei prekiniai laivai; iš karto matyti visas didžiulis 
miestas su priemiesčiais, paskutiniais daugiaaukščiais 
namais atkalnėse ir aukštumose išsimėčiusiomis gražio- 
mis vilomis. Tačiau šis vaizdas draugų nežavėjo. Savo 
amžiuje jie jau buvo matę daug gražių vietovių, be to, 
ir čia ne kartą buvo slampinėję skurdo ir nepriteklių 
dienomis. Zironė, žinoma, būtų mieliau sukęs aplink 
viliojančias Korso gatvės vitrinas. Bet kadangi, vaiky- 
damiesi laimingą atsitiktinumą, jau įkopė taip aukš- 
tai, tai ir reikėjo čia kantriai jo laukti. 

Ten, kur laiptai išeina į terasą, prie bizantiškos 
šv. Justino katedros yra aptverta vieta — buvusios ka- 
pinės, dabar pavirtusios į senienų muziejų. Kapų ten 
nebėra, likusios tik akmeninės antkapių nuoskaldos; 
romėniški paminklai ir viduramžiški stulpai, triglifų 
bei įvairių Renėsanso epochos puošmenų atskalos, su- 
daužytos urnos su pelenų likučiais — visi šie senovės 
palaikai be jokios tvarkos guli suvirtę žolėje po gra- 
žiais medžiais. 

Kapinių varteliai buvo atviri. Sarkanis juos pa- 
stūmė ir įėjo, o paskui įsekė Zironė ir liūdnai tarė: 

— Pati tinkamiausia vieta nusižudyti. 

— O tu žudytumeis, jei kas pasiūlytų taip sa 
ti? ..— pašaipiai paklausė Sarkanis. 

— Na ne, mielas drauge, aš griežtai atsisakyčiau. 
Jeigu turėčiau bent vieną laimingą dieną iš dešimties, 
man visiškai užtektų. 

Turėsi, netgi daugiau. 
„ Teišgirsta tave visi Italijos šventieji, o italai, 
prisiekiu, jų turi šimtus. 

— Na, eime, 

Jie nuėjo pusračiu lenkta alėja su urnomis iš abiejų 
pusių ir atsisėdo ant EMEIoE žemėj didelės romėniš- 
kos rozetės. 

Iš pradžių jie tylėjo, dėl to Sarkaniui buvo gera, bet 
visai netiko jo bendrui. Nusižiovavęs > kitą, ZIEONĖ 
netrukus tarė: 

— Po velnių! Laimingas atsitiktinumas kažkodėl ne- 
skuba, o mes, kvailiai, taip tikėjomės! -+ 

Sarkanis nieko neatsakė. | 

— Kvailystė jo ieškoti šiuose griuvėsiuose. Bijau, 
kad mes pramovėm, drauguži! Ir kurių velnių jis kar- 
sis čia į tas senas kapines? Sieloms, nusimetusioms že- 
mišką apvalkalą, jis nebereikalingas. Kai aš čia gulė- 
siu, ir man neberūpės, kad ilgai negaunu pietų arba 
kad vakarienė praleista, Eime iš čia! 

Sarkanis, paskendęs mintyse, įsmeigęs akis į tolius, 
nepajudėjo. 

Valandėlę Zironė tylėjo, bet netrukus jis vėl ėmė, 
kaip paprastai, plepėti. 

— Žinai, Sarkani— pradėjo jis,— kokiu sadaių 
man labiausiai norėtųsi pamatyti tą laimingą atsitikti- 
uumą, kuris šiandien, atrodo, pamiršo tokius senus savo 
klientus, kaip mes? Torontalio banko kasininko pavi- 
dalu,— kad jis čia atsirastų su banknotų prikimšta pi- 
nigine ir įteiktų ją mums, bankininko vardu EB 
damas, jog privertė taip ilgai laukti! 

— Paklausyk, Zirone,— niauriai raukdamas ant- 
hkius, tarė Sarkanis,— paskutinį kartą tau sakau, kad 
mums nėra ko daugiau tikėtis iš Silo Torontalio. 


7 13 


2 Tikrai? | 

— Taip! Kreditas, kurį galėjau iš jo gauti, pasibai- 
gė, ir mano paskutinį prašymą jis griežtai atmetė. 

— Blogi popieriai. 

— Labai blogi, bet taip jau yra. 


— Gerai, sakykim, kad tavo kreditas dabar jau 
pasibaigė, bet anksčiau juk turėjai kreditą? O kodėl tu 
jį gaudavai? Todėl, kad ne kartą Torontalio bankas 
naudojosi tavo protu bei gabumais, kai tu atlikdavai 
kai kuriuos... keblius reikalėliūs. Kaip tik dėl to pir- 
maisiais Mūsų gyvenimo Trieste mėnesiais Torontalis 
nebuvo perdaug nesukalbamas finansų klausimais. Ne- 
galimas daiktas, kad ir šiuo metu tu ko nors nežinotum, 
o jeigu jam pagrasinus... 

— Jei tik to stigtų, jau seniai viskas būtų padary- 
ta,— patraukė pečiais Sarkanis,— ir tu nebėgiotum, ieš- 
kodamas pietų. Ne, po velnių. Aš nieko negaliu pada- 
ryt Torontaliui, bet kada nors galėsiu, o tada tai jau 
išplėšiu iš jo gerą kapitalą, procentus ir procentų pro- 
centus nuo tos sumos, kurios jis dabar neduoda... Be 
to, Man atrodo, kad jo banko reikalai pašlijo, nes jis 
buvo įdėjęs didelę sumą į „abejotiną biznį. Keletas 
stambių bankrotų Vokietijoje — Berlyne ir Miunche- 
ne — atsiliepė ir Triestui, ir nors Silas Torontalis ka- 
žin ką kalbėtų, vis dėlto mūsų paskutinio susitikimo 
metu jis man pasirodė kažko susirūpinęs. Tegu van- 
duo susidrumsčia, o drumstame vandenyje. .. 

— Tegul, bet kol kas mes teturim tik tyro vande- 
nėlio atsigerti. Klausyk, Sarkani, man atrodo, reikia dar 
kartą pabandyti ką nors išspausti iš Torontalio. Dar 
kartą pabelsti į jo kasą ir gauti pinigų bent kelionei 
į Siciliją per Maltą. .. | 


| 

-- O ką veiksim Sicilijoje? 

"- Čia jau mano reikalas! Aš gerai pažįstu kraštą 
It galiu ten surinkti gaują maltiečių, drąsių, neprieta- 
ringų vyrukų, su kuriais galima imtis bet kokio darbo. 
Šimts velnių! Jeigu jau nieko nebegalim nusitverti čia, 
važiuokim, o tegu tas prakeiktas bankininkas apmoka 
mūsų kelionės išlaidas! Nors tu ir nedaug žinai apie 
Jo reikalus, bet vis dėlto šį tą Žinai, ir jis pasijus lai- 
mingas, kai būsi toliau nuo Triesto. L 

Sarkanis papurtė galvą. 

— Po velnių! Taip ilgiau negali tęstis! Juk nudvė- 
sim badu! — pridūrė Zironė. 

Jis atsistojo ir treptelėjo koja, lyg žemė būtų ta 
blogoji pamotė, kuri nenori jo maitinti. | 

Tą akimirką jo žvilgsnį patraukė paukštis, sunkiai 
skrendąs anapus kapinių tvoros. Tai buvo balandis; 
Jis vos vos plasnojo nuvargusiais sparnais ir pamažu 
leidosi žemyn. 

Visai negalvodamas, kuriai iš šimto septyniasdešimt 
veptynių ornitologinėj nomenklatūroj įrašytų balan- 
džių rūšių priklauso šis paukštis, Zironė iš karto sumo- 
Jo, kad jis valgomas. Dėl to, parodęs jį savo draugui, 
6tmė godžiai į jį žiūrėti. 

Balandis, matyt, visai nebeturėjo jėgų. Jis mėgino 
nutūpti ant išsikišimų senosios katedros sienoje, priglu- 
tlusloje prie aukšto, keturkampio ir dar senesnio bokš- 
to. Tačiau galutinai pavargęs, tiesiog kriste nukrito 
klok žemiau ir atsitūpė virš nedidelės nišos, kur sto- 
vėjo šv. Justino statula; netrukus jo nusilpusios koje- 
lan atsileido, kampe tarp bokšto ir katedros fasado sto- 
vėjo antikinė kolona, ir balandis nuslydo ant jos ka- 
pltelio. 

Sarkanis, kaip ir pirma, sėdėjo susimąstęs ir nežiū- 
rėjo, kaip tas paukštis skrenda, o Zironė nenuleido nuo 
jo akių. Balandis atlėkė iš šiaurės. Matyt, jis buvo 
nuskridęs tolimą kelią ir visai nusikamavęs. O tuo tar- 
pu instinktas jį stūmė pirmyn prie kažkokio tolimesnio 
tikslo; todėl jis vėl pakilo, bet, vos apsukęs ore ratą, 
ėmė leistis ir nutūpė ant vieno kapinių medžio šakos. 

Dabar Zironė norėjo jį pagauti ir atsargiai žole nu- 
šliaužė prie medžio. Netrukus jis prisliuogė prie storo, 
gumbuoto kamieno, kuriuo lengvai galėjo užsirangyti 
į viršūnę. Jis sustingo, pritilęš ir nejudėdamas tartum 
medžioklinis šuo, kai tykoja grobį virš savo galvos. 

Balandis nepastebėjo Zironės ir pabandė kilti, bet 
vėl, visai pailsęs, nukrito ant žemės per kelis Žings- 
nius nuo medžio. | 

Pulti, ištiesti ranką ir pačiupti paukštį siciliečiui te- 
buvo akimirkos darbas. Jis jau ruošėsi nusukti varg- 
šeliui galvą, bet staiga nustebęs šūktelėjo ir skubiai 
pribėgo prie Sarkanio. 

— Pašto karvelis — tarė jis. 

— Ką gil Matyt, šis laiškanešys atliko savo pasku- 
tinę kelionę! 

— Žinoma, ir tuo blogiau tiems, kuriems jis nešė 
po sparnu šį raštelį! į 

— Raštelį? — sušuko Sarkanis— Palauk, Zirone, 
palauk! Jei taip, tegu dar pagyvena. 

Ir jis sulaikė draugo ranką, pasiruošusią nusukt 
paukšteliui galvą. Paskum, paėmęs maišiuką, kurį Zi- 
ronė Tado po paukščio sparnu, atrišo jį ir ištraukė šif- 
ruotą raštelį. 

Raštelyje tebuvo aštuoniolika žodžių, parašytų išūs 
mis stulpeliais: 


16 


Iarakc ovrpli rųlmay 


yavpis asgeal kpssdū 
snulea itkaur aiojtk 
aknvšl nitssg mrsaua 
cžsioe „"šęiisi itivkn 
u/sęli vąavglt šuoųuda 


Kas ir kam siuntė tą raštelį? Nebuvo parašyta. O ar 
galima išskaityti šiuos aštuoniolika žodžių, sudarytų iš 
vlenodo raidžių skaičiaus, nežinant šrifto? Kažin? Rei- 
kėlų būti labai sumaniam šiiruotojui, o, be to, neaiš- 

"Sarkanis visai nusivylė ir suglumęs žiūrėjo į nesu- 
prantamą kriptogramą. Gal būt, raštelyje slypi svarbios 
ir net ką nors kompromituojančios žinios? Labai gali- 
mas dalykas, sprendžiant jau vien iš to, kokių atsargu- 
mo priemonių buvo imtasi, kad jo negalėtų“ perskai- 
tyli, jei kartais patektų ne į tas rankas. Jeigu jau šių 
žinių negalėjo persiųsti nei paštu, nei telegrafu, o pa- 
sinaudojo nepaprastu karvelio instinktu, tai, matyt, čia 
rašoma apie reikalus, kuriuos norima' visiškai išlaikyti 
paslaptyje. 

— Ko gero, šiame aštėlsjė yra paslaptis, kurią 
sužinoję, mes galėtume praturtėti — pasakė Sarkanis. 

— Taip, vadinasi, šis karvelis yra pasiuntinys to 
laimingo atsitiktinumo, kurį mes vaikėmės visą rytą! — 
sušuko Zironė.— Velniai rautų! O aš jo vos nenugala- 
bijau! Beje, svarbiausia — pačiupti siuntą, o pasiunti- 
nį galima puikiausiai išvirti.. 

— Neskubėk, Zirone;— atsakė Sarkanis, dar kartą 
Ikpolbėdamas karveliui gyvybę, — paukštis padės mums 
kuz.noti, kam siunčiamas raštelis, -jei, žinoma, tas žmo- 
ųtis gyvena Trieste. 

— O paskui? Paukštis nepadės tau jo PES 
—- Ne. 
— Ir tu nesužinosi, kas siunčia raštelį. 

-— Ne. Bet jei iš dviejų ssirašinėjančiųjų Man pa- 
vyks surasti vieną, gal būt, sugebėsiu surasti ir Antrą- 
jį. Taigi, užuot užmušus paukštį, reikia padėti jam at- 
gauti jėgas, kad jis galėtų nuskristi į Das5y žmo vietą. 

— Su rašteliu? 
— Taip, su rašteliu. Bet pirma aš padarysiu jo tiks- 
lią kopiją ir paslėpsiu, kol ji man pravers. 


Išėmęs iš kišenės užrašų knygelę ir pieštuką, Sar- 
kanis kruopščiai nukopijavo raštelį. Žinodamas, kad 
kriptogramose negalima praleisti nė menkiausios smulk- 
menos, jis pasistengė tiksliai išlaikyti atstumus tarp 
žodžių ir raidžių. Paskui paslėpė nuorašą kišenėje, o 
raštelį įdėjo į maišiuką ir vėl Pr po balandžio 
sparnu. 

Zironė žiūrėjo į jį, matyt, ne tiek daug, kaip jo 
draugas, tikėdamasis iš to nelaukto nuotykio. 

— O dabar? — paklausė jis. 


— Dabar pasirūpink laiškanešiu ir pSESE jam atsi- 
gauti, 


Iš tikrųjų išsrelių „buvo. netekęs jėgų greičiau iš 
bado, negu iš nuovargio. Sparnai jo atrodė sveiki, ne- 
buvo matyti nei lūžių, nei sužeidimų, vadinasi, ne me- 
džiotojas jį pašovė ir ne piktas vaikėzas sužeidė, svie- 
dęs akmenį. Paukštis tiesiog norėjo lesti, o dar la- 
biau — gerti. 

Zironė surado ant žemės kelis kirminėlius bei grū- 
delius, ir karvelis godžiai juos prarijo; paskui, suieš- 
kojęs senovinės urnos šukelę, kurioje buvo likę keli 
lašai lietaus vandens, jį pagirdė. Nepraslinko nė pus- 

valandis, 0 pailsėjęs ir pasistiprinęs karvelis jau Bale: 
jo tęsti nutrauktą kelionę. 

— Jei jo dar.laukia tolimas kelias > 5akpikė Sarka- 
nis,— ir paskirties vieta yra kur nors už Triesto ribų, 
mums visiškai nesvarbu, ar pasieks ją, ar kris pakelė- 
je, juk vis tiek greit pamesime jį iš akių. Bet jei jis 
skrenda į kokį nors Triesto namą, jam pakaks jėgų 
iki jo prilėkti, nes kelio liko visai nebedaug. 

— Teisybė, — atsakė sicilietis — Bet ar mes įsteng- 
sim sekti jį ligi tos vietos, kur jis nutūps, net jeigu ir 
neišskristų už miesto ribų? 

— Na ką gi, mėginsim padaryti viską, ką tik ga- 
lim,— paprasčiausiai atsakė >arEanis, = 

Ir štai ką jis padarė. | 

Prie romaniškosios katedros, kurią sudaro dvi kop- 
lyčios, skirtos dievo motinai ir Triesto globėjui šv. 
Justinui, stovi aukštas bokštas. Jis glaudžiai prisišlie- 
jęs prie katedros Iasado, kur po dideliu apvaliu langu 
su akmeniniais groteliais yra pagrindinis įėjimas į pa- 
statą. Šis bokštas iškilęs virš Karsto aukštumos, ir 
miestas apačioj plyti lyg koks reljefinis žemėlapis. 
Nuo šio aukšto taško gerai matyti visas miesto stogų 
margumynas nuo pat kalno atšlaičių ligi užutekio kran- 
tų. Vadinasi, paleidus karvelį nuo bokšto viršūnės, gal 
ir pavyktų pamatyti, kur jis skrenda, ir įžiūrėti, į kokį 
namą nusileis, jei tik jis pasiųstas į Triestą, o ne i kurį 
kitą Ilirijos pusiasalio miestą. 

Galimas dalykas, kad jiems pavyks. Šiaip ar taip, 
verta pabandyti. Reikia tik paleisti karvelį. | 

Sarkanis ir Zironė išėjo iš senųjų kapinių ir per ne- 
didelę aikštelę priešais bažnyčią pasuko prie bokšto. 
Vienos smailiaskliautės durelės — kaip tik tos, kurios 
iškirstos po antikiniu karnyzu žemiau nišos su šv. Jus- 

tino statula — buvo atviros. Įėję pro jas, jiedu ėmė 
lipti stačiais sraigtiniais laiptais į viršutinius aukštus. 

Po poros minučių jie pasiekė bokšto pastogę. Vir- 
šuje nebuvo atviros aikštelės, bet pro didžiulius bokš- 
to langus galima aprėpti visą horizontą — ir kalvas, ir 
jūrą. 

Sarkanis ir Zironė atsistojo prie lango į šiaurės va- 
karų pusę. Apačioje buvo išsiskleidęs Triestas. 

Pačioje Karsto viršūnėje, tuoj už katedros, stovi 
šešioliktojo amžiaus pilis. Bokšto laikrodis kaip tik iš- 
mušė ketvirtą valandą. Dar buvo visai šviesu. Oras 
giedras ir vaiskus, saulė vos pradėjusi linkti į Adrijos 
vandenis, ir miesto namai, stovintieji fasadais į bokštą, 
buvo ryškiai apšviesti. | 

Taigi viskas klostėsi kuo puikiausiai. 

Sarkanis paėmė į rankas karvelį, drąsindamas pa- 
glostė paskutinį kartą ir paleido. 

Paukštis suplakė sparnais ir ėmė staiga leistis že- 
myn, atrodė, kad oro pasiuntinys nukris ir taip baigs 
savo kelionę. 

Nesantūrusis sicilietis nejučiomis riktelėjo iš i 
maudo. | 

— Nel Jis kyla! — pasakė Sarkanis. 

Ir iš tiesų, nepasiekęs žemės, karvelis ėmė lygiai 
skristi ir, padaręs kilpą, pasuko į miesto šiaurės vaka- 
rų rajoną. | 

Sarkanis ir Zironė lydėjo jį akimis, 

Pasirinkęs teisingą kryptį ir pasidavęs savo nuosta- 
biam instinktui, paukštis skrido nebesiblaškydamas. 
Galima buvo numanyti, kad jis visai artėja prie tikslo, 
kurį būtų pasiekęs gal jau prieš valandą, jei ne pri- 
verstinis nutūpimas po senų kapinių medžiais. 

Sarkanis ir jo draugas įdėmiai sekė karvelį. Širdyje 
In būkštavo, kad tik paukštis neišskristų iš miesto ir 
nesuardytų visų jų planų. 

Bet taip neįvyko. 

--- Aš jį matau! Aš vis dar jį matau! — šaukė Ziro- 
nė, Lurįs nuostabiai stiprias akis. 

— Svarbiausia, reikia pamatyti, kur jis nutūps, ir 
tiksliai nustatyti tą vietą. 

Po kelių minučių balandis nutūpė ant aukšto smai- 
laus stogo. Namas buvo apaugęs medžiais ir stovėjo 
toje miesto dalyje, kur yra ligoninė ir miesto sodas. 
Karvelis tuojau pat išnyko iš tolo gerai matomame pa- 
lėpės stoglangyje — virš jo buvo ažūrinė metalinė vėt- 
rungė. Tą vėtrungę tikriausiai priskirtum Kventino 
Metsio rankų darbui, jei tik Triestas bulių 2 
miestas. 

Dabar, nustačius pagrindinę kryptį, KebEDi Ši 
daug sunku pagal piaustytą vėtrungę surasti aukštą 
stogo šelmenį su stoglangiu ir kartu namą, kur gyvena 
žmogus, kuriam skirtas laiškas. 

Sarkanis ir Zironė iš karto pasuko į tą pusę ir, nu- 
sileidę šlaitu nuo Karsto kalno, praėjo daugybę skers- 
gatvių į Pjaca de la Lenja. Jie stengėsi nenuklysti ir iš- 
olti prie namų grupės, sudarančios vakarinį miesto 
kvartalą. 

Priėję dviejų didelių miesto arterijų sankryžą, — 
Korso Stadiono gatvę, einančią miesto sodo kryptimi, 
Ir Akvedoto gatvę, gražią medžiais apsodintą alėją, ku- 
r! veda prie didelio Bosketo restorano,— draugai abe- 
Jodami sustojo. Kur pasukti: į dešinę ar į kairę? In- 
stinktyviai jie pasirinko gatvę į dešinę, nusprendę ap- 
*iArėti kiekvieną jos namą, kol suras tą, ant kurio 
buvo įsidėmėję virš medžių iškilusią vėtrungę. 

Taip jie žingsniavo Akvedoto gatve, atidžiai apžiū- 
rinėdami namų stogus, bet vis nerado, kokio ieškojo, 
kol priėjo gatvės galą. 

— Štai jis! — staiga sušuko Zironė. 

Ir parodė stogą, kur ant geležinio virbo styrojo vė- 
jyje girgždanti vėtrungė. Žemiau buvo matyti stoglan- 
gis, aplink jį ratu suko balandžiai. | 

Jiedu negalėjo apsirikti. Kaip tik čia nusileido paš- 
to karvelis. | . 

"Nedidelis kuklus namelis stovėjo tarp kitų namų 
pačioje Akvedoto gatvės pradžioje. 

Sarkanis paklausinėjo kaimyninėse parduotuvėse ir 
netrukus daug .ką sužinojo. 

Šis namas jau daug metų priklauso grafui Ladisla- 
vui Zatmarui, kuris čia ir gyvena. 

— Kas tas grafas. Zatmaras? — paklausė Zironė, kų: 
riam šis vardas nieko nesakė. 

— Kaip tai kas? Grafas Zatmaras| 

— Bet juk mes galėtume paklausti.. 

— Vėliau, Zirone, nėra ko skubėti] Būkim apdairūs 
ir ramūs. O dabar eime į viešbutį. 

— Taip! .. Dabar kaip tik pietų metas tiems, kinis 
turi teisę sėsti už stalo! — ironiškai pasakė Zironė. 

— Jeigu mudu šiandien ir liksim be pietų, tai, la- 
bai galimas dalykas, rytoj tikrai papietausime. 

— Kurį > 4 

— Kas žino, Zirone, gal pas orafą Zatmarą| 

Jiedu nužingsniavo neskubėdami — ko skubėti? — 
ir netrukus atėjo į savo pigų, bet vis dėlto juodviem 
perdaug prabangų viešbutį, nes jie neturėjo iš ko su- 
mokėti už nakvynę. - 
Bet jų laukė staigmena! .. Ką tik buvo gautas laiš- 
kas Sarkanio vardu. 


J 

Voke gulėjo dviejų šimtų florinų banknotas ir 
trumpas raštelis, vos keli žodžiai: 


„Daugiau iš manęs nieko negausite. Šių pinigų 
jums pakaks sugrįžti į Siciliją. Važiuokite, 
ir kad aš jūsų niekad nebematyčiau. Š 


Silas Torontalis“ 


* — Valio! — šūkterėjo Zironė.— Bankininkas vis 
dėlto apsigalvojo, ir labai laiku! Iš tiesų niekad nerei- 
kia nusiminti, kai turi reikalų su finansininkais! 

— Ir aš taip manau,— atsakė Sarkanis. 


. — Vadinasi, dabar turim pinigų ir galim išvažiuoti, 
iš Triesto?. . | 
— Ne, galim čia pasilikti! 


ANTRASIS SKYRIUS 


"GRAFAS MATIJAS SANDORAS 


Vengrai, arba madjarai, apsigyveno Vengrijoje mū- 
sų eros devintajame amžiuje. Dabartiniu metu jie suda- 
ro trečdalį šios šalies gyventojų — daugiau kaip penkis 
milijonus žmonių. Ar vengrai buvo ispanų, egip- 
tiečių ar totorių kilmės, ar kilę iš Atilos hūnų, ar šiau- 
rės suomių — klausimas ginčytinas. Pagaliau mums ir 
nesvarbu. Tačiau reikia pažymėti, kad jie nėra nei sla- 
vai, nei vokiečiai ir, matyt, jokiu būdu nenorėtų su- 
vokietėti. 

XI amžiuje vengrai priėmė katalikybę ir ištikimai 
laikosi jos ligi šiol, netgi ne kartą pasirodė esą aršūs 
katalikai. Kalba jie senoviška kalba — švelnia, melo- 
dinga savo sentėvių tarme, taip puikiai perteikiančia 
visą poetinį grožį. Ir nors ji ne tokia turtinga, kaip vo- 
kiečių kalba, bet skambesnė bei energingesnė. XIV ir 
XVI amžiais ši kalba pakeitė įstatymuose bei teisy- 
nuose naudojamą lotynų kalbą ir netrukus tapo na- 
cionaline kalba. 

1699 metų sausio 21 dieną Karlovicų sutartimi Veng- 
rija ir Transilvanija buvo prijungtos prie Austrijos. 

Po dvidešimties metų iškilmingai buvo paskelbta, 
kad Austrijos-Vengrijos valstybė liks amžiams neda- 
loma. Nesant sūnaus, sostą paveldėti galės duktė. To 
naujo įstatymo dėka 1749 metais sostą užėmė Marija 
Teresė, paskutiniojo Austrijos vyriškos atšakos valdo- 
vo Karolio Šeštojo duktė. 

Vengrai turėjo paklusti jėgai, tačiau, ir pusantro 
šimto metų praslinkus, įvairiuose visuomenės sluoks- 
niuose buvo nemaža žmonių, nepripažįstančių nei su- 
sivienijimo su Austrija, nei Karlovicų sutarties. | 

Tuo metu, kai prasidėjo mūsų pasakojimas, Vengri- 
joje gyveno žymios kilmės madjaras. Gyveno jis ap- 
imtas tiktai dviejų jausmų: neapykantos viskam, kas 
vokiška, ir vilties grąžinti tėvynei jos ankstyvesniąją 
nepriklausomybę. Jis buvo dar jaunas, pažinojo Ko- 
šutą ir, nors dėl savo kilmės bei auklėjimo buvo kito- 
kių politinių pažiūrų, nuoširdžiai gėrėjosi didžiojo 
patrioto didvyriškumu. 

Grafas Matijas Šandoras gyveno Fagarašo apskrity- 
je Transilvanijoje, senovinėje feodalų pilyje. Pastatyta 
ant šiaurinės Rytų Karpatų atšakos, skiriančios Tran- 
silvaniją nuo Valakijos, ši pilis, nuostabi dėl savo 

atšiauraus grožio, išdidžiai stiebėsi virš stataus kalny- 
no. Ji, atrodė, galėtų būti puikiausias prieglobstis są- 
mokslininkams — čia jie pajėgtų gintis ligi pažo 
atokvėpio. 

 Artenako pilies šeimininkas gaudavo dideles paja- 
mas iš netolimų ir sumaniai eksploatuojamų geležies 
ir vario rūdos kasyklų. Jo valdoms priklausė Fagarašo 
apskrities dalis su septyniasdešimt dviem tūkstančiais 
gyventojų. Apskrities gyventojai —ir miestiečiai, ir 
kaimiečiai — buvo visa širdimi atsidavę grafui Šando- 
rui ir nepaprastai dėkingi jam už viską, ką jis padarė 
gera savo apskričiai. Štai kodėl jo pilį ypatingai sekė 
Vienos kanceliarija vengrų reikalams, veikianti visai 
nepriklausomai nuo kitų imperijos ministerijų. Aukš- 
tosios sferos žinojo apie Šandoro laisvės idėjas ir buvo 
susirūpinusios, nors kol kąs grafo ir nelietė. 

Matijas Šandoras baigė trisdešimt penkerius metus. 
Plačiapetis, šiek tiek aukštesnis negu vidutinio ūgio, 
išdidžiai pakelta galva, iš kitų skyrėsi tvirtu sudėjimu 
bei didele fizine jėga. Tamsaus veido su išsišovusiais 
skruostikauliais — gryniausias madjaro tipas. Guvūs 
judesiai, raiški kalba, ramus ir ryžtingas žvilgsnis, 
karštas kraujas, aistringai virpančios šnervės ir lūpos, 
rodančios, kad jo gyslomis teka karštas kraujas, daž- 
nai nušvintanti šypsena — tikras geraširdiškumo požy- 
mis, džiugi, energinga kalba ir mostai, viskas liudijo 
apie tiesią bei kilnią prigimtį. Ne kartą buvo paste- 
bėta, kad madjarai ir prancūzai turi daug panašių būdo 
bruožų. Grafas Šandoras tik tvirtino tą teiginį. 

a Reikia pažymėti dar vieną svarbų grafo Šandoro 
bruožą: jis buvo gana nuolaidus ir greit atleisdavo jam 
padarytą skriaudą, bet niekad nedovanodavo ir nega- 
lėdavo pamiršti, jeigu būdavo įžeistas kuris nors jo 

draugas. Jis buvo nepaprastai teisingas ir nepakentė 
klastingumo. Tokiais atvejais jis būdavo labai atkaklus 
ir nepalenkiamas. Grafas ne toks žmogus, kad kaltuo- 
sius paliktų nubausti dievui kitame pasaulyje. 
Pridursime dar, kad Matijas Šandoras buvo labai iš- 
simokslinęs. Nors pakankamai turtingas, kad galėtų 
maloniai leisti laiką, jis nemėgo dykinėti; jį traukė 
mokslai, dėl to studijavo fiziką, chemiją ir mediciną. 
Jis būtų buvęs nuostabus gydytojas, jei tik kada nors 
būtų ėmęsis slaugyti ligonius, tačiau jis mieliau pasirin- 
ko chemiją ir mokslininkų tarpe buvo labai gerbiamas. 
Jis buvo mokęsis Pešto universitete, Presburgo aka- 
demijoje, Chemnico kalnų institute ir Temešvaro pe- 
dagoginėje mokykloje ir visur buvo vienas gabiausių 
mokinių. Kuklus gyvenimas ir įtemptas mokslinis dar- 
bas išugdė ir sutvirtino įgimtus gabumus. Jis tapo žmo- 
gumi pačia kilniausia šio žodžio prasme. Štai dėl ko 
visi grafo pažįstami jį taip vertino, ypač jo buvę mo- 
kytojai — profesoriai iš įvairių Austrijos-Vengrijos 
mokyklų ir universitetų, kurie visam gyvenimui liko 
Jo draugais. Paz + 4 
Ankstesniais laikais Artenako pilyje viešpatavo 
linksmybė ir gyvumas. Transilvanijos medžiotojai mė- 
go susitikti šiose atšiauriose Karpatų kalnų atšakose. 
Jie čia rengdavo trankias ir pavojingas medžiokles, 
kuriose grafas Šandoras galėdavo parodyti savo kovi- 
nius sugebėjimus, nes politinėj kovoj jis nedalyvavo. 
Jis laikėsi nuošaliai nuo politikos, bet įvykius stebėjo 
atidžiai. Atrodė, kad grafo gyvenimas slenka, dirbant 
mokslo darbus ir pramogaujant. Tada dar buvo gyva 
grafienė Rena Šandor. Ji buvo visų linksmų Artenakė 
pilies pobūvių centre. Prieš pusantrų metų grafienės 
gyvenimo siūlas staiga nutrūko; ji mirė pačioj jau- 

nystėj, pačiam žydėjime, palikusi mažą dukrelę, kuriai 
dabar -sukako dveji metai. | 

Šis smūgis grafą Šandorą giliai sukrėtė. Jis niekaip 
nebegalėjo nuo jo atsigauti. Pilis nutilo ir ištuštėjo. Jo 
savininkės, nuo tos dienos pasinėręs savo sielvarte, 
atsiskyrė nuo viso pasaulio. Gyveno tik dėl mažosios 
sąvo dukrelės, kuria rūpintis pavedė pilies valdytojo 
žmonai Roženai Landek..Ši puiki, dar nesena moteris 
atsidėjo Šandoro įpėdinės auklėjimui ir rūpinosi ja 
kaip tikra motina. 


Pirmuosius mėnesius, mirus žmonai, „ Matijas Šan- 
doras nė kojos nekėlė iš pilies. Jis ieškojo vienumos 
ir gyveno praeities prisiminimais. Bet po kiek laiko 
mintys apie prislėgtos tėvynės vargus atitraukė jį nuo 
asmeniško skausmo. | £ 


1859 metų prancūzų-italų karas sudavė baisų smūgį 
Austrijos imperijai. 


O, praslinkus septyneriems metams, sekė dar la- 
biau triuškinantis smūgis: pralaimėjimas ties Sadova. 
Dabar Vengrija buvo prikaustyta prie dukart nugalė- 
tos Austrijos, kuri ne tik neteko savo itališkųjų valdų, 
bet tapo priklausoma nuo Vokietijos. Nacionalinis 
vengrų išdidumas buvo įžeistas — tokie jausmai ne- 
klauso proto balso, čia kalba kraujo balsas. Vengrams 
atrodė, kad Austrijos laimėjimai ties Kustoca ir Lisa 
negali atlyginti pralaimėjimo ties Sadova. 

"Grafas Šandoras per tuos metus kruopščiai. išstudi- 
javo politinę padėtį ir nusprendė, kad kova už Veng- 
rijos atsiskyrimą gali baigtis laimėjimu. 

Ir štai atėjo laikas veikti. 1867 metų gegužės 3 die- 
ną, išbučiavęs savo dukrelę ir palikęs ją globoti išti- 
kimajai Roženai Landek, grafas Šandoras iš Artenako 

pilies nuvyko į Peštą. Ten jis susitiko su savo drau- 
gais ir vienminčiais, aptarė visą padėtį. Po kelių dienų 
jis išvažiavo į Triestą ir čia išvystė tolimesnę veiklą. 

Triestas turėjo būti svarbiausias sąmokslininkų 
centras. Iš čia į visas puses ėjo grafo Šandoro, ryšių 
gijos. Šiame mieste sukilimo vadai nelabai kris į akis, 
jie galės veikti daug saugiau ir ypač daug laisviau, ne- 
užsitraukdami pavojaus, galės įgyvendinti savo didįjį 
tikslą. į | 

Trieste gyveno du artimiausi Matijo Šandoro bičiu- 
liai. Jie pritarė jo nuomonei ir tvirtai nusprendė ženg- 
ti su juo ligi galo. Grafas Ladislavas Zatmaras ir pro- 
fesorius Ištvanas Batoras, abu maždaug dešimčia metų 
vyresni už Matiją Šandorą, buvo kilmingi, bet netur- 
tingi madjarai. Vienas gaudavo šiokių tokių pajamų iš 
nedidelio dvarelio Lipto apskrityje, anapus Dunojaus. 
Antras dėstė Trieste fiziką ir gyveno tik iš tų pa- 
mokų. | | | 

Ladislavas Zatmaras gyveno Akvedoto gatvėje, ta- 
me name, kuris neseniai atkreipė Sarkanio ir Zironės 
dėmesį. Kuklų: savo namelį jis pavedė Matijui Šando- 
rui, kol tas gyvens Trieste, tai yra iki sąmokslo pabai- 
gos, nesvarbu, kokia ji būtų. Vienintelis tarnas šiuose 
namuose buvo senelis Borikas, penkiasdešimt penkerių 
metų vengras, atsidavęs savo šeimininkui taip, kaip 
Artenako pilies savininkui buvo atsidavęs valdytojas 
Landekas. | | 

Ištvanas Batoras gyveno kukliame namelyje Korso 
Stadiono gatvėje, tamė pačiame kvartale, kaip ir gra- 
fas Zatmaras. Ištisas dienas jis praleisdavo šeimoje su 
žmona ir aštuonerių metų sūneliu Peteriu. 

Ištvanas Batoras buvo tiesioginis, nors ir labai to- 
limas, šešioliktajame amžiuje Transilvaniją valdžiusių 

madjarų kunigaikščių palikuonis. Laikui bėgant, ši gi- 
minė smarkiai susiskaldė ir pamažu susmulkėjo į įvai- 
rias šakas ir atšakas, taigi niekas neįtarė, kad vienas 
paskutiniųjų jos atstovų yra kuklus Presburgo akade- 
mijos profesorius. Ištvanas Batoras buvo gabus moks- 
lininkas, kaip daugelis kitų, kurie gyvena užsisklendę 
ir išgarsėja tik savo darbais. Apie jį buvo galima pa- 
sakyti kaip apie šilkaverpį: „Inclusum labor illustrat“ ! 
Dėl savo politinių pažiūrų, kurių jis niekad neslėpė, 
jam teko atsisakyti tarnybos, persikraustyti į Triestą 
su žmona, kuri narsiai jį palaikė visose nelaimėse. Čia 
jis ėmė verstis privačiomis pamokomis. | 
Atvažiavus Matijui Šandorui, kuris oficialiai buvo 
išsinuomojęs kambarį Palaco Modelo — dabartiniame 
Delormo viešbutyje prie Pjaca Grande aikštės, trys 
draugai ėmė nuolat susitikinėti Ladislavo Zatmaro na- 
muose. Policijai nė motais, kad kukliuose Akvedoto 
gatvės namuose įsikūrė sukilėlių štabas, jungiąs dauge- 
lį žmonių įvairiuose stambiuose šalies miestuose. 
Ladislavas Zatmaras ir Ištvanas Batoras nedvejo- 
dami prisidėjo prie Matijo Šandoro ir uoliai ėmėsi 
jam padėti. Kaip ir Matijas jie galvojo, kad jau atėjo 
laikas pradėti kovą už tėvynės išlaisvinimą ir grąžin- 
ti Vengrijai priklausančią jai vietą Europos valstybių 
tarpe. Jie žinojo, kad rizikuoja savo gyvybe, bet tai jų 
negąsdino. Taigi Akvedoto gatvės namai pasidarė su- 
kilimo vadų susitikimo vieta. Daugelis bendraminčių iš 
įvaizių šalies kampelių suvažiuodavo čia gauti nurody- 
mų bei paliepimų. Pašto karveliai — puikieji oro pa- 
siuntiniai — greitai ir gerai nunešdavo laiškus į Triestą, 
svarbiausius Vengrijos miestus ir Transilvaniją, kai 


1 Vienatvę darbai puošia (Iot.). 

reikėdavo pasiųsti instrukcijas, kurių nebuvo galima 
patikėti nei paštui, nei telegrafui. Trumpiau sakant, 
buvo imtasi visų saugumo priemonių, ir sąmokslininkai 
ligi šiol niekam nesukėlė nė mažiausio įtarimo. 

Be to, kaip mes jau žinome, jų susirašinėjimas buvo 
šitruotas, visai nesuprantamas be rakto, todėl gana 
saugus. Gegužės dvidešimt pirmąją, trims dienoms pra- 
slinkus po to, kai karvelis buvo patekęs į Sarkanio ran- 
kas, apie aštuntą valandą vakaro Ladislavas Zatmaras 
ir Ištvanas Batoras sėdėjo šeimininko darbo kambaryje 
ir laukė Matijo Šandoro. Neseniai savo - asmeniniais 
reikalais jis turėjo vykti į Transilvaniją ir apsilankyti 
Artenako pilyje. Jis ta pačia proga susitiko su kai ku- 
riais draugais Klauzenburge — žymiausiame provinci- 
jos mieste — ir pranešė jiems, kas buvo parašyta raš- 
telyje, kurio kopiją neseniai pasidarė Sarkanis. Tą die- 
ną grafas turėjo grįžti į Triestą. 

Grafui Šandorui išvažiavus, Triestas ir Buda ne kar- 
tą pasikeitė siuntomis, ir karveliai atnešė nemaža šit- 
ruotų raštelių. Šiuo metu Ladislavas Zatmaras kaip tik 
šifravo kriptogramą, naudodamasis raktu „tinkleliu“. 

Šie slapti rašteliai buvo sudaromi labai paprastai: 
perstatant raides. Kiekviena raidė turėjo savo tikrąją 
reikšmę, vadinasi, b reiškė b, o reiškė 0 ir panašiai. 
Bet raidės tyčia buvo perstatomos, ir perskaityti Žo- 
džius galėjai tik su tinkleliu, kuris uždengia nereika- 
lingas raides ir palieka tik tas, kurias reikia perskaityti 
atitinkama tvarka. : 

Šiuos iš seniausių laikų žinomus tinklelius patobu- 
lino pulkininkas Fleisneris,— jie ir liko geriausias ir 
tikriausias būdas neiššifruojamoms kriptogramoms su- 
daryti. Kiti raidžių perstatymo būdai, nesvarbu, ar sis- 
temos nesikeičiančiu pagrindu, ar su paprastu raktu, 

kur abėcėlės raidės ir ženklai lieka tie patys, ar siste- 
mos su kaitomu pagrindu arba dvigubu raktu, — ne vi- 
sai patikimi. Yra įgudusių šifravimo specialistų, nuo- 
stabių šio meno žinovų. Kartais jie remiasi paprastu ti- 
kimybių apskaičiavimu, o kartais veikia aklai. Žino- 
dami, kokios abėcėlės raidės daugiausia kartojasi ir 
dėl to turi būti dažniausiai sutinkamos kriptogramoje 
(pavyzdžiui, e prancūzų, anglų ir vokiečių kalbose, 0 — 
ispanų, d — rusų, e ir i— italų), jie suranda jas užšif- 
ruotame tekste ir pamažu įspėja tikrąją kiekvienos rai- 
dės reikšmę. Štai kodėl įgudę žinovai gali iššifruoti 
beveik visas kriptogramas, sudarytas šia sistema. 

Kas kita tinkleliai arba užšifruoti žodynai, kuriuo- 
se atskiri žodžiai ir nėtgi ištisi sakiniai pakeičiami skai- 
Čiais,— tai pats patikimiausias būdas parašyti neišskai- 
tomą tekstą. Tačiau abi šios sistemos turi didelį trūku- 
mą: jas reikia laikyti griežčiausioj paslapty, kad žody- 
nas ar tinklas, naudojamas šiam tikslui, nepakliūtų 
į svetimas rankas. Ir tikrai raštų negalima suprasti be 
žodyno ar tinklelio, tačiau, pagrobus raktą, juos išskai- 
tys kiekvienas. 

Taigi grafas Šandoras ir jo bendrininkai susirašinė- 
dami naudojo tinklelį, Tai yra keturkampį kartono ga- 
balėlį su išpiaustinėtomis skylutėmis. Tačiau bijodami, 
kad tinklelis gali būti pavogtas ar pamestas, dėl dides- 
nio atsargumo grafas ir jo draugai, perskaitę raštelius, 
nedelsdami juos sunaikindavo. Tuo būdu nelikdavo jo- 
kių pėdsakų, kad ruošiamas sąmokslas, kurio daly- 
viai — žymiausi Vengrijos didikai, o taip pat buržuazi- 
jos bei liaudies atstovai — rizikavo savo galvomis. 

" Ladislavas Zatmaras buvo ką tik sudeginęs pasku- 
tiniuosius laiškus, kai į kabineto duris kažkas tyliai pa- 
sibeldė. | 

Įėjo Borikas, o su juo pėsčias iš stoties atėjęs gra- 
fas Matijas Šandoras. 

Ladislavas ZŽatmaras nuskubėjo prie jo. 

— Na, kaip pavyko kelionė, Matijau? — susirūpi- 
nęs paklausė. 

— Labai gerai, Zatmarai! Aš neabejojau savo drau- 
gais transilvaniečiais, ir mes galime tikėtis jų pagalbos. 

— Ar pasakei jiems, kokių žinių gavome prieš. tris 
dienas iš Pešto? — paklausė Ištvanas Batoras, artimas 
grafo draugas; jiedu kits kitą vadindavo „tu“. 

— Taip, Ištvanai, aš juos įspėjau. Jie irgi pasiruo- 
šę. Jie sukils, gavę pirmą signalą. Per dvi valandas 
mes būsim Budos ir Pešto šeimininkai, po dvylikos va- 
landų prie mūsų prisidės svarbiausi komitatai! nuo 
abiejų Tisos krantų, o, parai praslinkus, mes užimsirmhe 
Transilvaniją. Ir tada aštuoni milijonai vengrų vėl at- 
gaus nepriklausomybę! | 

— O kaip seimas? — paklausė Batoras. 

— Dauguma seimo deputatų — mūsų šalininkai. Jie 
tuojau pat sudarys naują vyriausybę ir šalies valdymą 
paims į savo rankas. Viskas įvyks greit ir tvarkingai, 
nes komitatai naudojasi savivaldos teisėmis, beveik vi- 
sai nepriklauso karaliaus valdžiai ir turi savo policiją. 

— Betgi yra dar taryba prie vietininko ir pats vie- 
tininkas — palatinasž. Budoje! — pastebėjo Ladislavas 
Zatmaras. . 

— Palatinas ir Budos taryba bus izoliuoti, 

— Ir negalės užmegzti ryšių su kanceliarija veng- 
rų reikalams Vienoje? 


1 Vengrų administracinio paskirstymo vienetai. 
2 Aukščiausias valstybės valdininkas, karaliaus vietininkas, 

— Žinoma. Mes ėmėmės priemonių, kad sukilimas 
įvyktų visur vienu metu, o tada iš karto ir laimėsime. 

— Laimėsime! Taip manai? 

— Taip, visiška pergalė! Armijoje visi žmonės to 
paties kraujo, kaip ir mes — visi vengrai, jie — už mus 
ir sukils su mumis! Argi gali atsirasti nors vienas senų- 
jų madjarų palikuonis, kurio širdis nesuvirpėtų, paki- 
lus garbingai Rudolfų ir Korvinų vėliavai! | 

"Šie žodžiai buvo persunkti gilaus patriotizmo. 

— Tačiau kol kas pasistengsime nesukelti jokių įta- 
rimų. Būdami atsargūs, tapsime dar tvirtesni! Jokių 
aliarmuojančių žinių negirdėt Trieste? 

— Ne,—atsakė Ladislavas Zatmaras— Čia tik ir. 
tekalbama apie didelius darbus, kurių ėmėsi vyriausy- 
bė Poloje ir jau užverbavo nemaža darbininkų. 

Dar prieš penkiolika metų Austrijos vyriausybė, 
bijodama netekti Venecijos srities (kuri vėliau buvo iš 
jos atimta), sugalvojo*pastatyti Poloje, pietiniame Istri- 
jos pusiasalio gale, didžiulius arsenalus ir karinį uostą, 
kad galėtų viešpatauti Adrijos pakrantėse. Triesto jū- 
rinei galybei šis projektas buvo žalingas, bet darbai 
vyko labai sparčiai, nors žmonės ir protestavo. Todėl 
Matijas Šandoras ir jo draugai galėjo tikėtis, kad Tries- 
to gyventojai noriai prisijungs prie judėjimo už Veng- 
rijos nepriklausomybę, kai tik apie jį sužinos. 

Tačiau kol kas sąmokslininkai viską laikė griežčiau- 
sioje paslaptyje. Niekas nekėlė policijai įtarimų: ji nė 
nesapnavo, kad kukliame namelyje Akvedoto gatvėje 
renkasi sukilimo vadai. 

Taigi, atrodė, viskas buvo numatyta, kad sumany- 
tasis perversmas pasisektų; beliko tik laukti tinkamos 

akimirkos ryžtingiems veiksmams pradėti. Šifruotas su- 
sirašinėjimas tarp Triesto, svarbiausių Vėngrijos mies- 
tų ir Transilvanijos turėjo sumažėti arba net ir visai 
nutrūkti, jei tik neįvyks kas nors netikėta. Dabar, kai 
visi pasiruošimai jau baigti, pašto karveliams nebe- 
reiks nešioti jokių laiškų. Dėl atsargos buvo nuspręsta 
net nebejisileisti jų į Ladislavo Zatmaro namus. 

Svarbiausia karo spyruoklė yra pinigai; tą pat ga- 
lima pasakyti ir apie sąmokslą. Sukilimo metu neturi 
trūkti lėšų jo dalyviams. Jie turi būti viskuo aprūpinti. 

Žinome, kad Ladislavas Zatmaras ir Ištvanas Bato- 
ras buvo pasiryžę žūti už tėvynės laisvę, bet turto ati- 
duoti jie negalėjo, nes gaudavo tik labai ribotas paja- 
mas. Tačiau grafas Šandoras buvo be galo turtingas ir 
negailėjo kartu su gyvybe paaukoti tėvynei ir visą 
savo turtą. Dėl to, savo ūkvedžio Landeko padedamas, 
jis pastaraisiais mėnesiais užstatė savo žemes ir surin- 
ko labai didelę pinigų sumą — paAEAE kaip du milijo- 
nus florinų. 

Tuos pinigus sšiikė [6 turėti po ranka, kad galima 
būtų bet kurią dieną jais pasinaudoti. Todėl Matijas 
Šandoras įdėjo juos savo vardu į didelį solidų ir labai 
geros reputacijos banką. Tai buvo tas pats Torontalio 
bankas, apie kurį kalbėjo Sarkanis su Zirone, sėdėda- 
mi aukštutinio miesto kapinėse. 

Atsitiktinumas, kaip matysime iš tolimesnio Pe79s 
jimo, turėjo nepaprastai rimtas pasekmes, 

Paskutiniojo pasikalbėjimo metu Matijas Šandoras 
pasisakė Zatmarui ir Batorui, kad yra nutaręs šiomis 
dienomis užeiti pas Silą Torontalį ir įspėti bankininką, 
jog artimiausiu laiku jam gali prireikti stambios pini- 
gų sumos. 

Iš tiesų įvykiai greitai plėtojosi, ir grafas netrukus 

turėjo iš Triesto duoti sutartą ženklą pradėti sukilimą. 
Tačiau tą vakarą jam pasirodė, kad Ladislavo Zatmaro 
namai sekami, ir jis labai susirūpino. 

Apie aštuntą valandą vakaro grafas Šandoras ir 
Ištvanas Batoras išėjo; vienas ėjo į savo namus Korso 
Stadiono gatvėje, antras —į Delormo viešbutį, tada 
jiedu pastebėjo, kad, slėpdamiesi šešėlyje, J86S seka du 
įtartini subjektai. 

Matijas Šandoras ir jo bičiulis panoro sužinoti, kas 
juos seka, ir, staiga apsigręžę, žengė tiesiai į tuos įtar- 
tinus tipelius, tačiau nepažįstamieji skubiai pasislėpė 
už Sant Antonio bažnyčios kampo didžiojo kanalo ga- 
le, ir draugai nespėjo jų įžiūrėti. 


TREČIASIS SKYRIUS 


"TORONTALIO BANKAS 


Trieste beveik nėra „aukštuomenės“. Įvairių tauty- 
bių ir skirtingų luomų žmonės susieina labai retai. 
Austrų valdininkai, nesvarbu kurioje administratyvi- 
nių laiptų pakopoje jie stovi, laiko save aukščiausiais 
pasaulietiškos visuomenės atstovais. Daugumas jų — 
išauklėti, išsimokslinę ir mandagūs žmonės; tačiau gau- 
namas pernelyg kuklųs atlyginimas neatitinka jų padė- 
ties, ir jie negali lygintis su pirkliais ir finansininkais. 
Turtingos šeimos retai ruošia priėmimus, o oficialių su- 
sibūrimų beveik nebūna, dėl to piniguočiai yra pIi- 
versti demonstruoti savo turtą už namų ribų: miesto 

gatvėmis jie važinėja puošniose karietose, o jų žmonos 
rodo savo nuostabius tualetus ir brangenybes „Teatro 
Komunale“ ir ,„Armonijos“ ložėse. 

Tuo metu tarp pačių turtingiausių šeimų buvo mi- 
nima bankininko Silo Torontalio šeima. 

Šio banko šefui, kurio įtaka siekė ir už Austrijos- 
Vengrijos imperijos ribų, tuo metu sukako trisdešimt 
septyneri metai. Bankininkas ir keleriais metais už jį 
jaunesnė žmona gyveno dideliuose namuose Akvedoto 
SaIVEiE ž 

"Silas Torontalis buvo laikomas labai turtingu žmo- 
gumi, ir, matyt, ne be pagrindo. Drąsios ir sėkmingos 
operacijos biržoje, stambūs bizniai su „Austrijos Loi- 
du“ ir kitomis prekybinėmis kompanijomis, žymūs in- 
dėliai, saugomi jo banke, tikriausiai duodavo didžiulį 
pelną. Štai kodėl jo šeima gyveno labai ištaigingai, jis 
pats buvo Žymus žmogus mieste. | 

Tačiau, atrodo, Sarkanis teisingai spėjo: pastaruoju 
metu Torontalis buvo patekęs — gali būti, kad tik 
trumpam —į keblią padėtį. Buvo žinoma, kad prieš 
septynerius metus, kai prancūzų—italų karas sudavė 
smūgį visoms biržoms ir bankams, jis turėjo didelių 
nuostolių, o po kariuomenės sutriuškinimo prie Sado- 
vos, kai visoje Europoje, ypatingai Austrijos-Vengri- 
jos miestuose — Vienoje, Pešte, Trieste, ėmė kristi fon- 
dai — jo reikalai pašlijo. Taigi suprantama, kad jam 
būtų buvę sunkoka išmokėti stambią sumą, padėtą ei- 
namojon sąskaiton jo banke. Galimas dalykas, kad jis 
jau buvo atitokęs po tos krizės, bet jei Sarkanis sakė 
tiesą, tai bankininkas tikriausiai vėl buvo leidęsis 
į naujas rizikingas spekuliacijas, kurios ir 2 jo 
solidaus banko reikalus, 

Iš tikrųjų pesas mėnesiais Silas Torontalis 


smarkiai pasikeitė. Jo veidas pasidarė visai kitas, jis 
neteko savitvardos. Dabar jis nebežiūrėdavo Žmonėms 
tiesiai į akis, kaip anksčiau, o tik paslapčiomis žvai- 
ruodavo į juos. Tą pasikeitimą pastebėjo net ponia To- 
rontal, moteris liguista, neryžtinga, visiškai paklusni 
vyrui ir nedaug nusimananti apie jo reikalus. 

Tenka pasakyti, kad jei Torontalio banką būtų išti- 
kęs koks rimtas smūgis, jo savininkas nebūtų sulaukęs 
visuomenės užuojautos. Tiesa, jis turėjo daugybę klien- 
tų ir mieste, ir visame krašte, tačiau draugų — labai 
maža. Nepaprastas pasitikėjimas savimi, įgimtas tuščia- 
garbiškumas ir pasipūtimas kreipiantis į žmones, jų ne- 
nuteikdavo jo naudai, ir jie bendravo su bankininku 
tik iš reikalo. Tarp kitko, Triesto gyventojai laikė To- 
rontalį svetimšalių, nes atvažiavo jis čia iš Ragūzos 
ir buvo dalmatų kilmės. Jokių giminių mieste jis netu- 
rėjo, nors pragyveno jame jau penkiolika metų, nuo 
pat savo banko įkūrimo. | 

Tokioje padėtyje buvo Torontalio bankas. Ir nors 
Sarkanis įtarė, kad bankininko reikalai pašliję, jokių 
faktų tam spėjimui patvirtinti neturėjo. Niekas dar 
nebuvo pareiškęs nepasitikėjimo Torontaliu, bent vie- 
šai. Štai kodėl grafas Matijas Šandoras nedvejodamas 
patikėjo jam labai didelę sumą pinigų, su sąlyga, kad, 
prieš parą pranešęs bankininkui, galės ją bet kada at- 
siimti. | 

Skaitytojas, tur būt, stebėsis, kaip. galėjo užsimegz- 
ti kokie nors ryšiai tarp vieno pačių gerbiamiausių ban- 
kininkų ir tokio neaiškaus tipo, kaip Sarkanis. Tačiau 
tie ryšiai egzistavo jau dvejus ar trejus metus. 

Tuo metu Silas Torontalis vadovavo keliems stam- 
biems bizniams Tripolyje. Apsukrus ir landus Sarka- 
nis, gerai nusimanąs piniginiuose reikaluose, sugebėjo 

prisiplakti prie tų biznių, tiesą sakant, kartais gerokai 
įtartinų. Tekdavo imtis ir slaptų kyšių, ir negražių pa- 
vedimų, ir neįstatyminių rinkliavų, su kuriais Toronta- 
lis nenorėjo sieti savo vardo. Sarkanis ėmėsi vykdyti 
tas nešvarias machinacijas ir vėliau panašiai patarna- 
vo Silui Torontaliui dar kelis kartus. Nuo to laiko Sar- 
kanis nepraleisdavo progos kišti nosį į banko reika- 
lus, tiksliau sakant, kišti ranką į bankininko kapšą. Iš 
Tripolio jis atvažiavo į Triestą ir vėl ėmėsi šantažuoti 
Torontalį. Negalima pasakyti, kad bankininkas visiškai 
nuo jo priklausė. Iš anų kompromituojančių machina- 
cijų nebuvo likę jokių daiktinių įrodymų. Tačiau ban- 
kininko vardas turi būti be jokios dėmelės. Net vienas 
žodis gali smarkiai pakenkti bankui. O Sarkanis žino 
truputį. per daug, ir su juo reikia skaitytis. 

Silas Torontalis buvo labai atsargus. Sarkanis jau 
ne kartą buvo gavęs iš jo nemažas sumas, tačiau greit 
jas išleisdavo įvairiose landynėse kaip valkata, kuriam 
nerūpi rytdiena. Persikėlęs į Triestą, Sarkanis pasidarė 
toks įkyrus ir reiklus, kad, netekęs kantrybės, banki- 
ninkas griežtai atsisakė duoti jam pinigų. Sarkanis ėmė 
grasinti, bet Silės Torontalis neišsigando. Iš tikrųjų šan- 
tažistas neturėjo jokių tiesioginių įrodymų, ir jam teko 
prisipažinti, kad nieko negali padaryti. 

" Štai kodėl Sarkanis ir jo šaunus bendražygis jau 
kelios dienos sėdėjo be pinigų, net neturėdami už ką 
išvažiuoti iš Triesto pasivaikyti laimės kur nors kitur. 
Žinome, kad, norėdamas galutinai jų atsikratyti, Toron- 
talis dar vieną kartą jiems pagelbėjo. Jo atsiųstų pini- 
gų būtų užtekę kelionei ligi Sicilijos, kur Zironė ketino 
grįžti į plėšikų gaują, siautusią rytinėse ir centrinėse 
salos provincijose. Bankininkas tikėjosi, kad daugiau 
jam nebeteks pamatyti savo tripoliškio agento ir net 

ką nors išgirsti apie jį. Tačiau jis apsiriko, kaip ir dau- 
geliu kitų atvejų. 

Gegužės 18 dienos vakare du šimtai florinų su To- 
rontalio rašteliu buvo pristatyti į viešbutį, kuriame gy- 
veno abu avantiūristai. 

Šešioms dienoms praslinkus, gegužės 24, Sarkanis 
atėjo į banką ir pareiškė norįs pasikalbėti su Silu To- 
rontalių; jis reikalavo taip atkakliai, kad PE 
galų gale teko jį priimti. 

Silas Torontalis buvo savo kabinete. Įėjęs Sarkanis 
stropiai uždarė duris. 

— Ir vėl jūs čia! —iš karto sušuko bankininkas.— 
Ko dar jums reikia? Aš pasiunčiau pakankamą sumą, 
kad galėtumėt išsinešdinti iš Triesto! Nesvarbu, ką jūs 
kalbėtumėt, ką darytumėt, vis tiek negausit iš manęs 
nė skatiko! Kodėl neišvažiavot? Perspėju, aš pasisteng- 
siu jūsų atsikratyti] Man įkyrėjo jūsų šantažas! Ko 
norit iš manęs? 

Sarkanis šį užsipuolimą labai šaltai sutiko, ' jis buvo 
iš anksto tam pasiruošęs. Šį kartą net jo išvaizda ne- 
buvo tokia įžūli ir iššaukianti, kaip paprastai, kai jis 
lankydavosi bankininko namuose. 

Jis ne tik puikiai valdėsi, bet ir laikėsi oriai. Ka- 
dangi jam nebuvo pasiūlyta sėstis, jis ramiai prisitrau- 
kė kėdę ir atsisėdęs ėmė laukti, kol bankininkas tais 
piktais žodžiais išlies savo įniršį. 

— Na, ar prabilsit jūs galų gale? — paklausė Silas 
Torontalis; kelis kartus perbėgęs per kambarį, netver- 
damas iš pykčio, jis atsisėdo priešais Sarkanį. 

-— Aš laukiu, kol jūs nurimsit,— šaltai atsakė Sar- 
kanis,— ir, jei norit, galiu dar palaukti. 

— Visai nesvarbu, nusiraminau aš, ar ae: Paskutinį 
kartą klausiu, ko jums reikia? 

„— Silai Torontali, noriu jums pasiūlyti vieną biznį. 

— Aš nenoriu nei kalbėti su jumis, nei turėti kokių 
reikalų! Tarp mūsų nebėra nieko bendra, ir aš reika- 
lauju, kad jūs išvažiuotumėt iš Triesto šiandien pat ir 
niekad čia nebegrįžtumėt. 

— Aš ir žadu išvažiuoti iš Triesto, bet nenoriu iš- 
vykti, neatsiskaitęs su jumis,— atsakė Sarkanis, 

— Atsiskaityti?. . Jūs?. . Grąžinti pinigus? 

— Taip, grąžinti skolą su procentais ir kartu pasi- 
dalinti pelnu, jeigu... 

Išgirdęs tą netikėtą Sarkanio pasiūlymą, Silas To- 
rontalis tik patraukė pečiais. . 

— Pinigai, kuriuos aš Iūnis daviau, seniausiai nu- 
rašyti kaip nenumatytos išlaidos! Mes atsiskaitę, aš nie- 
ko m dėl tokių ai nekvaršinu sau 
galvos! 

„.— O jei aš nenoriu likti jūsų skolininku? 

— O jei aš noriu likti jūsų kreditorium? 

Silas Torontalis ir Sarkanis pažiūrėjo vienas kitam 
į akis. Sarkanis patraukė pečiais ir pasakė: | 

— Tai tik tuščios frazės, . tuščios frazės! Kartoju: 
aš atėjau pasiūlyti jums labai rimtą biznį. 

— Žinoma, tiek rimtą, kiek ir nešvarų? 

— Na, ne pirmą kartą -jūs pasinaudosit mano ,pa- 
slaugomis tokiems. . 

— Tai tik žodžiai, tušti žodžiai! — sušuko baniinia: 
kas, mėgdžiodamas ankstesnį įžūlų Sarkanio atsakymą. 

— Išklausykit mane, — tarė Sarkanis, — kalbėsiu 
trumpai. 

=— Puiku. 

— Jei mano pasiūlymas jums netiks, mudu caUEiaL 
nekalbėsim, ir aš pasitrauksiu. z 

— Iš čia ar iš Triesto? 


— Ir iš čia, ir iš Triesto. 
— Rytoj? | 

— Šiandien vakare. 

— Na, kalbėkite. 


— Papasakoti noriu apie...— pradėjo Sarkanis— 
Bet ar jūs įsitikinęs, kad mūsų niekas neišgirs? — pri- 
dūrė jis dairydamasis. 

— Jūs reikalaujate, kad niekas nesužinotų, apie ką 
mes kalbėjom? — pašaipiai paklausė bankininkas. | 

— Taip, Silai Torontali, nes į mūsų rankas gali pa- 
tekti aukštos kilmės žmonių gyvybė. 

— Į jūsų, — gali būti, bet ne į manol 

— Spręskit pats! Aš užtikau sąmokslo pėdsakus. 
Koks jo tikslas, kol kas dar nežinau. Bet .po Lombardi- 
jos kampanijos, po katastrofos prie Sadovos krašte la- 
bai daug nepatenkintų, pasiryžusių dalyvauti sąmoksle 
prieš Austriją. Ir yra pagrindo manyti, kad ruošiamas 
kažkoks išpuolis, matyt, Vengrijos naudas, iš kurio mes 
galim gerai pasipelnyti. 

— Aš nesipelnau iš sąmokslų. . „— pašaipiai atsakė 
Torontalis. | 

— O galėtumėt! 

— Įdomu kaip? 

— Pranešdami! 

— Nesuprantu, paaiškinkit! 

— Tai klausykite! | 

"Tr Sarkanis papasakojo bankininkui, kas įvyko se- 
nosiose Triesto kapinėse: kaip jis atsitiktinai sugavo 
pašto karvelį, kaip užtiko šifruotą raštelį ir pasidarė jo 
kopiją, kaip paskui surado namą, kur gyvena žmogus, 
kuriam skirtas raštelis. Jau penkios dienos jiedu su 


41 


Zirone seka viską, kas vyksta jei ne pačiuose namuo- 
se, tai bent aplink juos. Kas vakarą ten susirenka kele- 
tas žmonių, visą laiką tie patys, ir, prieš įeidami, jie 
atsargiai apsidairo. Per tą laiką čia atskrido iš šiaurės 
ir vėl ten išskrido daug pašto karvelių. Namų duris 
saugo senas tarnas; jis labai nenoriai įsileidžia lanky- 
tojus ir atidžiai stebi kiekvieną besiartinantį prie na- 
mų. Sarkaniui ir Zironei teko griebtis įvairiausių gud- 
rybių, kad neatkreiptų jo dėmesio. Ir vis dėlto juo- 
dviem atrodo, kad tarnas jau pradėjo kažką įtarti. 

Silas Torontalis klausėsi Sarkanio vis atidžiau. Jis 
tylėdamas svarstė, kas tame pasakojime yra teisybė, 
o kas ne, nes žinojo, kad buvusiu makleriu negalima 
pasitikėti, o svarbiausia, bankininkas nesuprato, kaip 
tas galvoja jį sudominti ir kokios tikisi naudos.. 

Ir nors, baigęs pasakoti, Sarkanis vėl ėmė įtikinėti, 
kad jiems būtų labai naudinga sąmokslą susekti, ban- 
kininkas, nieko neatsakydamas, ėmė klausinėti. | 

— Kur tie namai yra? 

— Akvedoto gatvėje, aštuoniasdešimt devintas nu- 
meris. | | 

— Kas ten gyvena? 

— Žymus vengrų didikas. 

— Jo pavardė? 

— Grafas Ladislavas Zatmaras. 

.— Kas lankosi jo namuose? 

— Dažniausiai du žmonės, abu vengrai. 

— Kas tokie? 

— Triesto profesorius Ištvanas Batoras. 

— O kitas? 

—- Grafas Matijas Šandoras. 

Išgirdęs tą vardą, Silas Torontalis nustebo, ir Sar- 
kanis tai iš karto pastebėjo. Šis perėjūnas nesunkiai 
sužinojo trijų jo paminėtų žmonių vardus, pasekęs Ba- 
torą ligi jo namų Stadiono gatvėje, o grafą Šandorą 
ligi Delormo viešbučio. 

— Matot, Torontali,— baigė Sarkanis,— aš "meabais: 
damas pasakiau jums vardus. Dabar įsitikinot, kad ne- 
ketinu vedžioti jus už nosies? 

— Labai jau viskas miglota! — atsakė bankininkas; 
prieš imdamasis kokių nors įsipareigojimų, jis norėjo 
kuo daugiau sužinoti. 

*7— Miglota? 

— Žinoma| Jūs neturit jokių eEyų) 

— O čia kas? 

Ir Sarkanis padavė Torontaliui raštelio kopiją. Ban- 
kininkas ėmė smalsiai ją žiūrinėti. Bet užšifruotuose 
žodžiuose, atrodo, nebuvo jokios prasmės, ir vargu ar 
laiškas turėjo tokią svarbią reikšmę, kaip kad Sarka- 
nis stengėsi nušviesti. Sarkanio pasakojimas domino 
bankininką tik dėl to, kad čia buvo įpainiotas jo klien- 
tas, grafas Šandoras, kuris sukeltų nemažų rūpesčių, 
jeigu staiga pareikalautų iš banko savo indėlio. 

— Man darosi vis neaiškiau,— pasakė jis. 

— O mano manymu, priešingai, viskas aišku kaip 
dieną, — atsakė Sarkanis, nė kiek nesuglumintas, kad 
bankininkas taip skeptiškai nusiteikęs. 

— Jūs galit iššifruoti raštelį? 

— Ne, Torantali, bet iššifruosiu, kai ateis laikas. 

— Kaip? | 

„— Man jau yra tekę imtis panašaus darbo, kaip ir 
daugelio kitų, — atsakė Sarkanis,— ir į mano rankas ne 

kartą buvo patekę šifruoti rašteliai. Šitą laišką išstu- 
dijavęs, aš priėjau išvadą, kad jo šifras yra ne skait- 
meninė lentelė ir ne sutartinė abėcėlė, kurioje kiek- 
vienai raidei suteikiama kita prasmė. Ne! Šiame raš- 
telyje raidė „s“ reiškia „s“, o raidė „p“ reiškia „p“, 
tik jos išdėstytos tokia tvarka, kad atitinkamas jų vie- 
tas galima surasti su tinkleliu. 

Mes žinome, kad Sarkanis neklydo. Kaip tik tokia 
sistema naudojosi sąmokslininkai. Bet kaip tik dėl to 
ir nebuvo galima iššifruoti raštelio. 

— Na tegu,— tarė bankininkas, — nesiginčysiu, gal 
būt, jūsų tiesa. Bet, neturėdamas tinklelio, raštelio „jūs 
neišskaitysite. 

— Aišku. 

— O kur gausit tinklelį? 

— Dar nežinau, — atsakė Sarkanis,— bet garantuo- 
ju— jį gausiu! 

— Štai kaip! Žinote, Sarkani, jūsų dėtas aš nevarg- 
čiau dėl tokio dalyko. | 

„— O aš visad pasirengęs vargti, kiek tik reikia. 

— Kuriam galui? Aš paprasčiausiai praneščiau 
Triesto policijai savo įtarimus ir perduočiau jai raštelį. 

— Aš taip ir padarysiu, Torontali, tik nenoriu rem- 
tis vien tuščiais spėliojimais,— šaltai atsakė Sarkanis.— 
Kad galėčiau kalbėti, man reikia turėti daiktinius įro- 
dymus ir nesugriaunamus kaltinimus. Aš suimsiu į savo 
rankas tuos suokalbininkus. Taip, tikrai suimsiu ir 
išspausiu iš jų visokią naudą, kurią ir siūlau jums pa- 
sidalyti su manim! Pagaliau, kas žino! Gal mums bus 
naudingiau stoti sąmokslininkų pusėn, užuot juos iš- 
davus! 

"Toks samprotavimas nė kiek nenustebino Silo To- 
rontalio. Jis žinojo, ką sugeba suktas ir dviveidis Sar- 

kanis. Tačiau ir Sarkanis su bankininku kalbėjo nesi- 
varžydamas ir nesigėdino pasiūlyti jam bet kokią niek- 
šybę, žinodamas, kokia lanksti Silo Torogtalio sąžinė. 
Juk Sarkanis jau seniai pažinojo bankininką, o, be to, 
numanė, kad jo bankas yra keblioje padėtyje. Vadinasi, 
jeigu pavyktų išaiškinti sąmokslo paslaptį ir paskui ją 
išduoti, jie pasipelnytų ir Torontalis pataisytų pašliju- 
sius banko reikalus. Štai ko vylėsi Sarkanis. 

Tačiau Silas Torontalis buvo atsargus ir stengėsi 
viską gerai apgalvoti, nes nepasitikėjo savo buvusiu 
Tripolio agentu. Jis tikėjo, kad ruošiamas kažkoks są- 
mokslas prieš austrų vyriausybę ir kad Sarkanis užtiko 
jo pėdsakus. Ladislavo Zatmaro namai, kur vyksta kaž- 
kokios slaptos sueigos, šifruotas susirašinėjimas, di- 
džiulė suma, įnešta grafo Šandoro į jo banką su sąlyga, 
kad ją atsiims bet kuriuo metu, — visa jam atrodė gana 
įtartina. Labai galimas dalykas, kad Sarkanio išvados 
teisingos. Tačiau bankininkas nenorėjo painiotis į šį 
reikalą, nesusipažinęs su juo nuodugniau ir nesužinojęs 
visų smulkmenų. Todėl jis abejingai pasakė: 

— Na, o ar iššifravus raštelį — jei aplamai pavyks 
gas, grynai asmeniškas reikalas, iš kurio negalima iš- 
pešti jokios naudos nei jums, nei man. 

— Ne! — sušuko tvirtai įsitikinęs Sarkanis.— Nel 
Sąmokslas tikrai ruošiamas, ir jam vadovauja aukštos 
"kilmės žmonės. O aš užtikau labai rimtus jo pėdsakus. 
Žinau, kad ir jūs tuo neabejojat, Torontali| | 

— Tai ko norit iš manęs? — tiesiai paklausė banki- 
ninkas, | | 

Sarkanis atsistojo ir prislopintu balsu, žiūrėdamas 
tiesiai bankininkui į akis, pasakė: 

— Štai ko noriu iš jūsų: žūt būt ir kuo skubiausiai 
patekti į Ladislavo Zatmaro namus ir įsigyti jo pasiti- 
kėjimą. Kai 4sikursiu ten, kur manęs niekas nepažįsta, 
sugebėsiu pavogti tinklelį ir iššifruoti raštą, o vėliau 
jau bus galima jį panaudoti mūsų reikalams. 

— Mūsų reikalamsė — pakartojo Silas Torontalis.— 
Kodėl jūs būtinai norit įtraukti ir mane? | 

— Dėl to, kad reikalas to vertas ir jūs galit turėti 
nemaža naudos. 

— Na, tai ir imkitės jo pats! 

— Man reikalinga jūsų pagalba. 

— Paaiškinkit pagaliau! - 

— Kol tikslas bus pasiektas, praeis kiek laiko, 
o laukti aš negaliu, nes neturiu pinigų. 

— Mano kreditas jums uždarytas, jūs puikiai žinot. 

— Atidarykit naują. 

— O ką aš už tai gausiu? 

— Paklausykit: du iš trijų mano minėtų žmonių — 
grafas Zatmaras ir profesorius Batoras — nieko neturi, 
bet tretysis turtingas; labai turtingas! Jis turi didelių 
dvarų Transilvanijoje. O jūs žinot, kad jei jis bus su- 
imtas ir nuteistas kaip sąmokslininkas, didžioji konfis- 
kuoto turto dalis atiteks tiems, kurie sąmokslą atsklei-- 
dė. Ir mudu pasidalinsime tą turtą, Torontali! | 

Sarkanis nutilo. Bankininkas irgi tylėjo. Jis svarstė, 
ar verta jam prisidėti prie žaidimo. Žinoma, jis nebu- 
vo linkęs kompromituoti savo vardą, pats išduodamas 
sąmokslą, tačiau gerai žinojo, kad jo agentas sugebės 
veikti už du. Ir jeigu jis apsispręs kaip nors dalyvauti 
šioje machinacijoje, tikrai sugebės supančioti Sarkanį 
kokia nors sutartimi, per kurią jis visiškai valdytų agen- 
tą, o pats liktų šešėlyje... Tačiau jis svyravo. Antra 
vertus, kuo jis rizikuoja? Juk jis neiigūruos tame ne- 

švariame darbe, tiktai pasinaudos jo teikiama nauda, 
o nauda, galimas dalykas, bus didžiulė, ir jis pajėgs 
pataisyti savo banko padėtį... 

* — Na tai kaip? — paklausė Sarkanis. 

— Ne! — atsakė Silas Torontalis, nutaręs, kad per- 
daug pavojinga turėti reikalų su tokiu bendradarbiu 
arba, tikriau, sėbru. 

— Atsisakote? 

— Taip, atsisąkau. Pirmiausia, aš netikiu jūsų intri- 
gų pasisekimu! o 

— Saugokitės, Silai Torontali! — sušuko jau nebesi- 
tvardydamas Sarkanis, ir jo balse suskambėjo grasini- 
mas. 

— Ko gi man saugotis, leiskite paklausti? 

— Žinau kai kuriuos jūsų reikaliukus. .. 

— Eikit lauk, Sarkani! 

— Ir sugebėsiu jus priversti. . 

— Išeikit! 

Kaip tik tą akimirką kažkas atsargiai sakinkidė į ka- 
Bineto duris. Sarkanis skubiai atšoko prie lango, durys 
atsidarė, ir tarnas garsiai pranešė: 

— Grafas i prašo pono Torontalio jį pri- 
imti. 

"Ir išėjo. 

— Grafas Šandoras! — sušuko Sarkanis. 

Bankininkui labai nepatiko, kad Sarkanis sužinojo, 
jog pas jį atėjo Šandoras. Kartu jam toptelėjo, kad dėl 
šio netikėto apsilankymo jo laukia dideli nemalonumai. 

— Štai kaip! Ko čia atėjo grafas Šandoras? — pa- 
šaipiai paklausė Sarkanis.— Vadinasi, jūs palaikote ry- 
šius su Zatmaro namų sąmokslininkais? Ar tik nepatai- 
kiau pas vieną iš jų? 

— Ar išsinešdinsit jūs pagaliau iš čia? 


47 


— Ne! Neišsinešdinsiu, Torontali, kol nesužinosiu, 
ko grafas Šandoras lankosi jūsų banke| . 

Tai pasakęs, jis puolė į gretimą kambarį ir dingo 
už portjeros. 

Silas Torontalis jau norėjo šūktelti tarnui, kad iš- 
vytų Sarkanį, bet apsigalvojo. 

— Ne,— sumurmėjo jis,— jei jau taip susiklostė, tai 
gal bus geriau, jei Sarkanis girdės mūsų pasikalbėjimą. 

 Bankininkas paskambino ir įsakė durininkui nedel- 
siant įvesti grafą Šandorą. 

 Matijas Šandoras įėjo į kabinetą, kaip visada, san- 
tūrus ir ramus, šaltai atsakė į nuolankų Torontalio pa- 
sveikinimą ir atsisėdo į tarno pristumtą kėdę. 

— Ponas grafe—tarė bankininkas, — nesitikėjau 
jūsų vizito, nes nežinojau, kad jau grįžote į Triestą; 
tačiau Torontalio bankas visad didžiuojasi tokiu svečiu. 

— Pone, — atsakė Matijas Šandoras,— aš tik eilinis 
jūsų klientas ir, kaip jūs žinote, neužsiimu jokiais biz- 
niais. Tačiau aš dėkingas, kad sutikote saugoti mano 
pinigus. | 

— Leiskite „priminti, ponas grafe, kad tie pinigai 
mano banke padėti į einamąją sąskaitą ir duoda jums 
pelno. 

— Taip, žinau, pone, bet kartoju, tai nebuvo kapi- 
talo įdėjimas, aš paprasčiausiai norėjau juos saugiai 
palaikyti. 
 — Gal ir taip, grafe, vis dėlto mūsų laikais pinigai 
labai brangūs, ir būtų netikslu, jei jūsų kapitalas gulėtų 
įšalęs. Kraštui gresia finansinė krizė. Susidarė labai 
sunki vidaus padėtis. Visi bizniai paralyžiuoti. Keli 
"stambūs bankrotai nutraukė bet kokį Sega, ir tikima- 
si naujų katastrofų. . 

— Tačiau jūsų bankas tvirtas, kaip ir pirma, — pasa- 

kė Matijas Šandoras,—ir aš žinau iš patikimų šaltinių, 
kad visi bankrotai jį Mažai tepaveikė. 

— Labai mažai! — visai ramiai atsakė Silas Toron- 
talis,— nes mes turime gana daug reikalų, susijusių su 
prekyba Adrijos jūroje, kurie Pešto ir Vienos bankams 
nėra prieinami, todėl krizė mus vos tepalietė. Mūsų 
nereikia gailėtis, ponas grale, pagaliau mes ir nesi- 
skundžiame. 

— Labai džiaugiuosi, pone, tačiau norėčiau paklaus- 
ti, ar neteko jums girdėti apie kokius nors sunkumus 
krašte, susijusius su šia krize? 

Ir nors grafas Šandoras paklausė abejingu balsu ir 
lyg iš netyčių, išgirdęs klausimą, Silas Torontalis ati- 
džiai į jį žvilgterėjo. Ar tik ne apie tą patį jam ką tik 
kalbėjo Sarkanis? 

— Nieko Kežinaii = aisni o jis, — ir negirdėjau, kad 
austrų vyriausybė būtų dėl ko sunerimusi. Gal jūs, 
ponas grafe, turit pagrindą EamoE, kad ruošiamasi ko- 
kiems įvykiams. . 

— Visai ne, bet. dažnai finansiniai sluoksniai anks- 
čiau sužino naujienas, kurias plačioji visuomenė išgirs- 
ta tik žymiai vėliau. Todėl aš ir paklausiau, o jūs, jei 
nenorit, galit neatsakyti. ; 

— Ne, aš nieko negirdėjau ir užtikrinu, ponas gra- 
fe, kad laikyčiau pareiga perspėti tokį klientą, kaip jūs, 
jei tik sužinočiau, kad jo reikalams kas nors gresia! 

— Labai jums dėkingas, ponas Torontali, aš irgi 
manau, kad nėra ko būkštauti, nes šalyje visai ramu, 
Aš ruošiuosi netrukus išvažiuoti iš Triesto ir grįžti 
į Transilvaniją, kur manęs laukia neatidėliojami rei- 
kalai. | 

— Štai kaip. Jūs oreit išvažiuojate, ponas grafe? — 
gyvai paklausė Torontalis, 

— Taip. Vėliausiai po dviejų savaičių. 
— Bet, tur būt, netrukus grįšit į Triestą? 

.— Nemanau. Bet, prieš išvažiuodamas, norėčiau su- 
tvarkyti visas Artenako pilies apyskaitas, kurios pa- 
staruoju metu kiek apleistos. Iš savo ūkvėdžio gavau 
daug sąskaitų, nuomos sutarčių ir kitų dokumentų, bet 
visai neturiu kada jų patikrinti. Ar negalėtumėt reko- 
menduoti man sąskaitininką arba šiaip ką iš jūsų tar- 
nautojų, kas atliktų už mane tą darbą? 

— Tokį žmogų nesunku surasti. 

— Būsiu labai dėkingas. 

— O kada tas sąskaitininkas jums reikalingas? 

— Kuo greičiau, tuo geriau. | 

— Kur jis turi prisistatyti? 

— Pas mano draugą grafą Zatmarą, į Akvedoto gat- 
vę, numeris aštuoniasdešimt devyni, 


— Viskas bus sutvarkyta, 


— Tas darbas truks kokią dešimtį dienų, o kai tik 
mano reikalai bus sutvarkyti, važiuosiu į Artenako pilį. 
Todėl būkit pasiruošęs man išmokėti indėlį. 

Išgirdęs tuos žodžius, Silas Torontalis nejučiomis 
krūptelėjo, bet grafas Šandoras to nepastebėjo. | 

„ — Kurią dieną norėtumėt gauti savo pinigus? 

— Sekančio mėnesio aštuntą dieną. 

— Pinigai bus jums paruošti. 

Baigęs pokalbį, grafas Šandoras atsistojo, ir banki- 
ninkas palydėjo jį ligi prieškambario. 

Grįžęs į kabinetą, Silas Torontalis jau rado ten 
Sarkanį, kuris jam trumpai tarė: | 

“ — Po dviejų dienų pasiųsit mane į grafo Zatmaro 
namus kaip sąskaitininką. 

— Ką gi, teks, — atsakė Silas Torontalis. 


KETVIRTASIS SKYRIUS 


ŠIFRUOTAS RAŠTELIS 


Dviem dienom praslinkus, Sarkanis įsikūrė Ladisla- 
vo Zatmaro namuose. Jį rekomendavo Silas Torontalis, 
ir, tuo pasikliaudamas, grafas Šandoras jį priėmė. To- 
kiu būdu bankininkas ir jo agentas susibaudė niekšiš- 
kam žygiui. Koks jų tikslas? Atskleisti sąmokslo paslap- 
tį, kuri gali kainuoti gyvybę šio sąmokslo vadams. Ką 
jie laimės? Už įdavimą juodu gaus didžiulį turtą: viena 
jo dalis pateks į kišenę lengvo pelno ieškančiam suk- 
čiui, kitą dalį įsidės į savo kasą įklimpęs bankininkas, 
kuris nebepajėgia įvykdyti savo įsipareigojimų. 

Savaime suprantama, kad Silas Torontalis ir Sarka- 
nis padarė sutartį, kuria įsipareigojo pasidalyti būsi- 
mas pajamas po lygiai. Be to, bankininkas turėjo pa- 
rūpinti Sarkaniui pinigų, kad tas galėtų neblogai gy- 
venti Trieste su savo draugu Zirone ir įsigytų viską, 
ko reikės numatytam planui įvykdyti. O Sarkanis iš 
savo pusės kaip garantiją atidavė bankininkui raštelio 
kopiją, kuri jam padės įspėti — tuo jis 2 ai 
sąmokslo paslaptį. 

Daugelis, gal būt, apkaltins Matiją Šandorą neatsar- 
sumu. Įsileisti nežinomą žmogų į namus, kur spren- 
džiami tokie svarbūs klausimai, visai prieš pat sukili- 
mą, kuriam kiekvieną minutę signalas gali būti .duo- 
tas — iš tiesų, tai gali atrodyti baisiai neatsargu. Bet 
grafas taip elgėsi aplinkybių verčiamas. | 
Pirmiausia, jam būtinai reikėjo sutvarkyti savo rei- 
kalus, prieš stojant į tą pavojingą žygį, Kuriam nepasi- 
sekus, tektų žūti arba mažių mažiausia būti ištremtam. 


51 


Antra, jis galvojo, kad, įsileisdamas į grafo Zatmaro 
namus pašalinį asmenį, tik išsklaidys įtarimus, nes štai 
jau kelios dienos jam atrodo, kad kažkokie šnipai slan- 
kioja aplink namą Akvedoto gatvėj — o mes žinome, 
kad jis neklydo,— ten kaip tik ir buvo Sarkanis su Zi- 
rone. Nejaugi Triesto policija kažką įtaria ir seka jį ir 
jo draugus? Tokia mintis galėjo kilti, nes grafas Šando- 
ras bijojo, kad policija ko nors nesuuostų. Jeigu 5ą- 
mokslininkų susirinkimo vieta, kur ligi šiol nebuvo įlei- 
džiami pašaliniai, ėmė kelti įtarimų, geriausias būdas 
jiems išsklaidyti — priimti į namus tarnautoją, kuris 
tikrins paprasčiausias sąskaitas. Iš kitos pusės, ar ga- 
lėjo pašalinis Žmogus namuose sudaryti pavojų grafui 
Zatmarui ir jo draugams? Ne, jokio. Šifruotas susiraši- 
nėjimas tarp Triesto ir kitų Austrijos-Vengrijos miestų 
buvo nutrauktas. Visi dokumentai, susiję su sąmokslų, 
sunaikinti. Neliko jokių rašytų sąmokslininkų veiklos 
pėdsakų. Viskas buvo paruošta, buvo imtasi visų at- 
sargumo priemonių. Grafui Šandorui beliko tik laukti 
tinkamos minutės ir duoti ženklą. Vadinasi, jeigu vy- 
riausybė ką nors įtarė, tarnautojas namuose padės gra- 
fui nukreipti nuo savęs įtarimus. 

Be abejo, toks samprotavimas būtų teisingas, toks 
apsisaugojimo būdas visai tinkamas, jei tas tarnautojas 
nebūti buvęs Sarkanis, o jo laiduotojas — Silas Toron- 
talis! 

Be to, Sarkanis, gabus aktorius, puikiai mokėjo pa- 
naudoti savo išorę: atvirą veidą, geraširdišką žvilgsnį, 
paprastas ir kuklias manieras. Grafas Šandoras ir jo 
draugai, išorės apgauti, pateko į spąstus. Jaunasis tar- 
nautojas pasirodė darbštus, paslaugus, gabus ir, be to, 
labai geras sąskaitininkas. Namuose Sarkanis nieko ne- 

būtų galėjęs įtarti, jei iš anksto nebūtų žinojęs, kad 
atsidūrė tarp sąmokslo vadų, pasiryžusių sukelti veng- 
rų tautą prieš prispaudėjus austrus. Ladislavo Zatmaro 
draugai, atrodė, susirenka pasikalbėti tik apie mokslą 
ir meną. Nebebuvo jokio slapto susirašinėjimo, jokių 
paslaptingų lankytojų. Bet Sarkanis žinojo, kad čia 
kažkas vis dėlto yra. Galų gale jam turi pasitaikyti lai- 
minga proga, ir jis laukė jos. | 

Sarkanis įsigavo į Ladislavo Zatmaro namus, vien 
tik norėdamas rasti tinklelį, naudojamą laiškams iššif- 
ruoti. Bet dabar į Triestą nebeateidavo nė vienas šif- 
ruotas laiškas, ir jis pradėjo galvoti, ar tik jie nebus iš 
atsargumo sunaikinę ir tinklelį? To jis labai bijojo, nes 
tinkleliu rėmėsi visas jo planas: be šifro rakto neįma- 
noma perskaityti karvelio atneštojo raštelio. 

Taigi, tikrindamas ir tvarkydamas Matijo Šandoro 
sąskaitas, jis visą laiką stebėjo, slaptai klausėsi ir. žiū- 
rinėjo. Į kabinetą, kur rinkdavosi Ladislavo Zatmaro 
draugai, jam nebuvo draudžiama įeiti. Dažnai jis net 
dirbdavo ten vienas. Tada jis neskaitydavo ir neužra- 
šinėdavo skaičių. Jis būdavo užsiėmęs: knisdavosi po- 
pieriuose, atidarinėdavo stalčius visrakčiais, padarytais 
Zironės, gabaus šios srities meistro. Tačiau visą laiką 
saugojosi, kad nepastebėtų Borikas, kuriam jis, matyt, 
nekėlė jokių simpatijų. | 

Pirmąsias penkias dienas Sarkanio ieškojimas liko 
be vaisių. Kas rytą jis ateidavo su nauja viltimi, kas 
vakarą grįždavo į viešbutį tuščiomis. Jis jau ėmė bai- 
mintis, kad tik nusikalstamas jo planas nesužlugtų. Iš 
tiesų sukilimas (o jis neabejojo, kad ruošiamas kaip tik 
sukilimas) galėjo prasidėti jau šiandien, tai yra jam 
dar. nespėjus atskleisti ir pranešti, kur reikia. 

 — Ar ne geriau pranešti policijai ir atiduoti raštelio 
kopiją? O taip, belaukdami tikrų įrodymų, mes galim, 
aplamai, pražiopsoti atlyginimą,— kalbėjo jam Zironė. 

— Tain! — sakydavo p 2P iT palesyžių 
jei prireiks. 

“ Silui Torontaliui, savaime aišku, buvo žinomos visos 
machinacijos, ir Sarkanis turėdavo gerokai pavargti, 
kol nuramindavo nekantraujantį bankininką. į 

Ir vis dėlto atsitiktinumas vėl atėjo jam į pagalbą. 
Pirmą sykį tas atsitiktinumas padėjo rasti šifruotą raš- 
telį, o antrą — jį perskaityti. | 
Buvo paskutinė gegužės diena, maždaug ketvirta 
valanda po pietų. Sarkanis, kaip paprastai, ruošėsi eiti 
iš grafo Zatmaro namų penktą valandą. Jis buvo labai 
prislėgtas: per visą laiką nieko nesužinojo, o tuo tarpu 
grafo Šandoro pavestas darbas ėjo į pabaigą. Kai tik 
darbas bus baigtas, padėkoję ir sumokėję, jį, aišku, 
atleis, ir tada jau jis nebeturės jokios dingsties lanky- 
tis tuose namuose. | 

Tuo metu Ladislavas Zatmaras ir jo draugai buvo 
išėję. Namuose likęs vienas Borikas kažką krapštinėjo 
apatinio aukšto 'salėje. Pasinaudojęs proga, Sarkanis su- 
manė prasiskverbti į grafo Zatmaro kambarį, kas ligi 
tol jam nebuvo pavykę, ir smulkiausiai viską apžiūrėti. 

Durys buvo užrakintos. Sarkanis jas atidarė visrak- 
čiu ir įėjo. 

Prie sienos tarp dviejų langų į gatvės pusę stovėjo 
senas sekreteras, kuris tikriausiai sužavėtų ne vieną 
senoviškų baldų mėgėją. Nuleidžiamas jo viršus buvo 
uždarytas ir dengė stalčius. 

Pirmą kartą Sarkaniui pasitaikė proga apieškoti 
sekreterą, o ne toks jis buvo žmogus, kad ją praleistų. 
Norint prieiti prie stalčių, reikėjo atidengti nuleidžia- 

mą viršų. Sarkanis atidarė jį visrakčiu, nė nesugadinęs 
užrakto. 

Sarkanis pradėjo knisti jau ketvirtą stalčių ir po 
krūva jam visai neįdomių popierių pastebėjo kvadra- 
tinį kartono gabalėlį su L Jis tuoj susidomėjo 
tuo kartonu. 

„Tinklelis!“— pagalvojo, 

Ir neapsiriko. 

Iš pradžių Sarkanis norėjo jį pavogti, bet apsvarstė 
4r sugalvojo, kad grafas Zatmaras jį ItaEB, pastebėjęs, 
jog tinklelis dingo. 

„Gerai,— tarė jis sau, — kaip padariau raštelio kopi- 
ją, taip nukopijuosiu ir tinklelį, o tada mudu su To- 
zontaliu ramiai jį iššifruosim!" | 

Tinklelis buvo kvadratinis šešių centimetrų pločio 
ir šešių ilgio kartono gabalėlis, padalintas į trisdešimt 
šešis langelius maždaug po vieną kvadratinį centimetrą. 
Iš tų trisdešimt šešių kvadratėlių, sudėstytų į šešias ver- 
tikalias ir horizontalias eiles, panašiai kaip Pitagoro 
lentelėj, tik paremtoj skaičiumi šeši, devyni buvo iš- 
kirpti, tai yra kartone buvo devynios skylutės. Sarka- 
niui rūpėjo tikslus tinklelio didumas ir devynių tuščių 
kvadratų išdėstymas. 

Norėdamas tiksliai nukopijuoti tinklelį, Sarkanis 
padėjo jį ant švaraus popieriaus lapelio ir apvedė pieš- 
tuku, rūpestingai pažymėjęs tą vietą, kur rašalu buvo 
nubrėžtas mažas kryželis, matyt, ženklinąs viršutinį 
tinklelio kraštą. 

Paskum Sarkanis apvedė pieštukū tuščius kvadra- 
tėlius ir skaičiais pažymėjo jų vietą. Pirmoje eilėje iš- 
piauti antras, ketvirtas ir šeštas kvadratėlis; antroje — 
penktas; trečioje — trečias; ketvirtoje — antras ir penk- 
tas; penktoje — šeštas, o šeštoje — ketvirtas. 


Dedame čia tą tinklelį, kuris netrukus padėjo Sar- 
kaniui ir bankininkui Torontaliui įvykdyti niekšingą 
užmanymą.! 

Sarkanis nusipaišė tinklelį per keletą minučių. Da- 
bar jam visai lengva pagal tą piešinį iškarpyti kartono 
gabalėlį, o tada jau, be abejo, bus nesunku perskaityti 
Silo Torontalio saugomą šifruotą raštelį. Paskui Sarka- 
nis įkišo tinklelį atgal į stalčių po popieriais ir išėjo iš 
kambario, o paskum ir iš Ladislavo Zatmaro namų, 
skubėdamas į savo viešbutį. 

Po penkiolikos minučių jis jau žengė į kambarį, kur 
gyveno kartu su Zirone. Jis visas taip švytėjo, kad 
Zironė, vos žvilgterėjęs į draugą, garsiai sušuko: 

— Ei, kas atsitiko, drauguži?! Būk atsargesnis! Tu 
geriau sugebi paslėpti savo nesėkmę, negu džiaugsmus. 
Žiūrėk, kad veidas tavęs neišduotų. . 

— Užteks plepėti, Žitone--aisakė Sarkanis.— Lai- 
kas nelaukia! Greičiau prie darbo! | 

— Kaip, net nevalgius? 

— Nevalgius] 


1 Piešinyje visi balti kvadratėliai — iškirpti. 


Tardamas šiuos žodžius, Sarkanis paėmė gabalėlį 
plono kartono. Padėjęs ant jo savo piešinį, jis išpiovė 
lygiai tokio pat dydžio kvadratą, nepamiršdamas kry- 
želiu pažymėti viršutinio jo krašto, ir, paėmęs liniuotę, 
subraižė kartoną į trisdešimt šešis lygius kvadratėlius. 

Po to jis kruopščiai peiliu išpiovė piešinyje nuro- 
dytus devvnis kvadratėlius, kad pro skyles būtų galima 
matyti žodžius, raides arba skaičius kriptogramoje, ant 
kurios bus uždėtas tinklelis. 

Sėdėdamas priešais Sarkanį, Zironė džiugiu plėšrū- 
no žvilgsniu sekė kiekvieną jo judesį. Jam buvo labai 
įdomu, ką daro draugas, nes jis numanė, kokia šifravi- 
mo sistema buvo taikyta šiam susirašinėjimui. 

. — Gudru! — sušuko jis.— Labai gudru! Šis daiktelis 
mums labai pravers! Kai pagalvoju, kad kiekviename 
langelyje gali tilpti visas milijonas... 

— Net daugiau! — atsakė Sarkanis. 

Baigęs darbą, Sarkanis atsistojo ir paslėpė kartoninį 
kvadratą piniginėn. 

— Ryt, tik prašvitus, būsiu pas Torontalį,— tarė jis. 

— Vargas jo kasai! 

— Jis, tiesa, turi raštelį, bet užtat aš turiu tinklelį! 

— Šį kartą jis turės pasiduoti! 

— Pasiduos! 

— Vadinasi, dabar galima pavakarieniauti? 

— Galima. 

— Tad valgykim| 

Ir Zironė su puikiu, kaip visada, apetitu ėmė kirsti 
gardžią vakarienę, užsakytą pagal jo skonį. 

Kitą dieną, birželio pirmąją, aštuntą valandą ryto 
Sarkanis pasirodė banke, ir Silas Torontalis įsakė tuč- 
tuojau įvesti jį į kabinetą. 


' — Štai tinklelis, — trumpai pasakė Sarkanis, tiesda- 
mas jam vakar vakare išpiautą kartoną. 

Bankininkas paėmė jį ir pradėjo vartyti, traukyda- 
mas pečiais. Atrodė, jis nesitikėjo tiek daug, kaip jo 
bendras. 

— Pabandykim,— tarė Sarkanis, 

— Pabandykim. 

Silas Torontalis išėmė iš stalčiaus raštelio kopiją ir 
padėjo ant stalo. 

Tame raštelyje, kaip prisimena skaitytojas, S5ė 
stulpeliu surašyta aštuoniolika visai beprasmių žodžių 
po šešias raides kiekviename. Tikriausiai kiekviena žo- 
džio raidė turėjo užimti po vieną langelį, kurie buvo 
išdėstyti visose šešiose eilėse. Tokiu būdu pirmieji šeši 
Taštelio žodžiai, sudaryti iš trisdešimt šešių raidžių, tu- 
rėjo užimti visus langelius. 


Iš tikrųjų nesunku įsitikinti, kad tinklelio langučiai 
taip sumaniai išdėstyti, jog sukant jį keturis kartus vis 
kitu kraštu, tušti langeliai kiekvieną sykį užima kitas 
vletas, 


Nesunku ifodyti, kad taip iš tikrųjų yra. Padėkime 
tinklelį ant švaraus lapo ir parašykime kiekviename 
išpiautam langelyje po skaičių, pradedant 1 ir bai- 
giant 9. Po to pasukime tinklelį į dešinę, kitu šonu, ir 
parašykime skaičius nuo 10 ligi 18; vėl pasukime tink- 
lelį į dešinę ir įrašykime skaitmenis nuo 19 ligi 27; 
pagaliau pasukime jį paskutinį kartą ir įrašykime skait- 
menis nuo 28 ligi 36. Skaitmenys užpildys visus trisde- 
šimt šešis kvadratėlius. 

Sarkaniui iš pradžių reikėjo iššifruoti pirmuosius 
šešis raštelio žodžius, pridėjus tinklelį keturis kartus, 
paskum taip pat gauti kitus šešis žodžius ir pagaliau 

paskutiniuosius, — taip iššifruoti visus aštuoniolika žo- 
džių, iš kurių buvo sudaryta kriptograma. 

Suprantama, Sarkanis savo samprotavimus pasakė 
Silui Torontaliui, ir bankininkas turėjo su juo sutikti. 


laidą. 


Reikėjo tik sužinoti, ar praktika patvirtins šią prie- 


Štai kaip atrodė kriptograma, kurią dar kartą rei- 
kėtų priminti skaitytojui: 


israkc 
gavpis 


snuiea 


aknvšl 
ežsioe 
ujsęli 


"ovrpti 
asgeal 
itkaur 
nitssg 
šęiisi' 
vąavgt 


rųlmay 
kpssdū 
aiojlk 
mrsaua 
itivkn 
šuoųuda 


Reikėjo iššifruoti pirmuosius šešis žodžius. Sarkanis 
juos perrašė ant švaraus popieriaus lapo, išdėstęs Iai- 
des tokia tvarka, kad kiekviena raidė atsidurtų ties 
vienu tinklelio langeliu. į 

Jis gavo tokią lentelę: 


israkc 
gavpis 
snuiea 
aknvšl 
ežsioe 
ujsęli 


Tada uždėjo ant tos lentelės tinklelį taip, kad kry- 
želiu pažymėta vieta būtų viršuje. Devyniuose tuščiuo- 


se langeliuose pasirodė šios devynios raidės, 
liko uždengtos. 


o kitos 

Sarkanis gavo ir ati- 

Dabar Sarkanis viršutinį tinklelio kraštą pasūko 
į dešinę pusę. Šį kartą išpiautuose langeliuose atsirado 


šios raidėš: 
Padėjęs tinklelį trečią kartą, 


džiai užsirašė tokias raides: 

Torontalis ir Sarkanis labai stebėjosi, kad gauti žo- 
džiai neturi jokios prasmės. Jie tikėjosi su tinkleliu 
lengvai perskaityti tekstą, bet kiekvieną kartą išeidavo 
kažkokia nesąmonė. Nejaugi raštelis neiššifruojamas? 

Jie pridėjo tinklelį ketvirtą kartą ir gavo štai ką: 


u O 
AŽ 
5 LZ 

Ir vėl jokios prasmės| 
Štai kokius keturis žodžius jie gavo: 


sactukšeę 

vsialsoji 
rgnevžusl 

ikapsanei 


Deja, tik kažkoks raidžių kratinys! 

Sarkanis nebeįstengė suvaldyti savo pykčio ir nusi- 
vylimo. Bankininkas, neslėpdamas pašaipos, kraipė 
galvą. | | 

— O gal sąmokslininkai savo susirašinėjimui šif- 
ruoti naudojosi visai ne tuo tinkleliu! — kandžiai pasa- 
kė jis. 

Sarkanis net pašoko. 

— Pamėginkim dar! — sušuko jis. 

— Pamėginkim,— atsakė bankininkas. 

Sarkanį krėtė nervinis drebulys, tačiau jis susitvar- 
dė ir vėl ėmė šifruoti gretimo stulpelio žodžius. Keturis 
kartus jis dėjo prie jų tinklelį, sukdamas dešinėn, ir 
gavo keturias raidžių eiles. Ir vėl visiška nesąmonė! 


vpiakisiv 
ąlangisąt 
ratusęvag 
otseirtši 


Šį kartą Sarkanis sviedė tinklelį ant stalo ir nusikei- 
kė kaip vežikas. Keista, bet Torontalis, atvirkščiai, ne- 
prarado šalto proto. Jis atidžiai žiūrėjo į gautus E 
ir kažką mąstė. 

— Trauk perkūnai visus tinklelius ir tą, kuris juos 
sugalvojo! — sušuko pašokęs Sarkanis. 

— Gal atsisėstumėt? — paklausė Silas Torontalis. 

— Kam?. | 

— Ir Dabandytumėi dar kartą? 

Sarkanis nustebęs pažvelgė į Torontalį ir vėl atsi- 
sėdo. Keturis kartus pridėjo jis tinklelį prie paskuti- 
niųjų šešių žodžių, bet kažkaip automatiškai, nieko ne- 
galvodamas. 

Štai kokius žodžius jis gavo paskutinį kartą: 


ųymydorunų 
sūjmaikua 
Ikitatšou 
rapsaksiv 


Kaip ir ankstesnieji, jie neturėjo nė mažiausios 
prasmės, 

Įsiutęs Sarkanis čiupo lapelį, kur buvo surašyti be- 
prasmiški žodžiai, ir norėjo suplėšyti. Bet Silas Toron- 
talis jį sulaikė... 

— Ramiau,— tarė jis. 

. — Et! — sušuko Sarkanis. — Kam mums reikalingas. 
tas neiššifruojamas logogrifas|! 

— Parašykite visus tuos žodžius paeiliui, vieną Bo 
kito — ramiai pasakė bankininkas. 

— Kuriems galams? 

— Pažiūrėsim. 

Sarkanis paklausė ir gavo tokį raidžių rinkinį: 
sacfukšegvsialsojirgnevžuslikapsaneivpiakisivąlangisątr 
atusęvagotseirtšiųmydorunųsūjmaikualkitatšourapsaksiv 

„Kai tik tos raidės buvo parašytos, Silas Torontalis 
išplėšė lapelį iš Sarkanio rankų ir perskaitęs, garsiai 
šūktelėjo. Dabar jau bankininkas neteko savitvardos. 
Nustebęs Sarkanis pagalvojo, ar tik neišėjo Torontalis 
iš proto. 

.— Skaitykit gi! — šaukė Torontalis, tiesdamas Sar- 
kaniui lapelį. — Skaitykite! | 

-— Ką čia skaityti?. 

— Nejaugi nematot, kad, prieš užšifruojant sakšinė 
tinkleliu, jis buvo parašytas atvirkščiai? 

Viskas paruošta. Tik laukiam jūsų nurodymų iš 
Triesto. Gavę sutartą signalą, visi kaip vienas pakils 
už Vengrijos laisvę. Eškuficas. 

— O ką reiškia paskutinės aštuonios raidėst — pa- 
klausė jis. 

— Tai sutartinis parašas! — atsakė Silas Torontalis. 

— Pagaliau jie mūsų rankose! 

! Galvosūkis, kai iš duotųjų skiemenų“ „sudedami keli sakiniai, 
kurių pirmosios, vidurinės ar paskutinės raidės sudaro kokį nors. 


posakį. 

— Bet kol kas dar ne policijos rankose. 

— Aš viską sutvarkysiu! 

— Bet jūs išlaikysit paslaptį? 

— Būkit ramus. Išskyrus Triesto gubernatorių, nie- 
kas nesužinos apie tuos du kilnius patriotus, kuriems 
pavyko atskleisti sąmokslą prieš Austrijos imperiją. 

Ir šio niekšo tone, ir mostuose buvo. jaučiama pikta 
pašaipa. 

— Vadinasi, dabar iš manęs jau nieko nebereikia? - — 
šaltai paklausė bankininkas, | 

— Nieko,— atsakė Sarkanis— Jums teks tik pasi- 
imti savo uždarbio dalį. 

— Kada? 

— Kai nukris trys galvos, ir mes gausim daugiau 
kaip po milijoną už kiekvieną. | 

Torontalis ir Sarkanis išsiskyrė. Norėdami pasinau- 
doti netyčia jiems į rankas pakliuvusia paslaptimi ir 
įskųsti sąmokslininkus, kol dar sukilimas neįsiliepsno- 
jo, jie turėjo paskubėti. | 

Tuo tarpu Sarkanis kaip niekur nieko nuėjo į La- 
dislavo Zatmaro namus. Čia jis toliau tvarkė sąskaitas, 
kurios jau ėjo į pabaigą. Grafas Šandoras, padėkojęs 
už stropumą, įspėjo, kad po savaitės jau nebebus rei- 
kalingas jo paslaugų. | 

Pagal tai Sarkanis spėjo, kad maždaug tomis dieno- 
mis ir bus pasiųstas signalas iš Triesto į visus stambes- 
nius Vengrijos miestus. 

Jis visą laiką atidžiai stebėjo, kas vyksta grafo Zat- 
maro namuose, pats nekeldamas nė mažiausio įtarimo. 
Visiems patiko šis kuklus jaunas vyras, atrodąs nuošir- 
džiu išlaisvinimo idėjų šalininku, — jis neslėpė, kad bai- 
siai biaurisi viskuo, kas vokiška. Trumpiau tariant, 
Sarkanis taip puikiai vaidino, jog grafas Šandoras net 

ėmė galvoti, kad paims jį dirbti, kai Vengrija jau bus 
laisva. Net ir Borikas, anksčiau nemėgęs to jaunuolio, 
pakeitė savo nuomonę. 

Taigi Sarkanis pasiekė savo tikslą. | 

Pasitaręs su draugais, grafas Šandoras pasiuntė 
ženklą sukilti birželio aštuntąją. Ta diena atėjo. 
Tačiau išdavikai jau buvo atlikę savo darbą. 

Apie aštuntą valandą vakaro Triesto policija ne- 
lauktai įsibrovė į Ladislavo Zatmaro namus. Priešintis 
buvo beviltiška. Grafas Šandoras, grafas Zatmaras, pro- 
fešorius Batoras, pats Sarkanis, net nemėginęs priešta- 
rauti, ir senasis Borikas buvo areštuoti. Mieste niekas 
nesužinojo apie jų areštą. 


PENKTASIS SKYRIUS 


"PRIEŠ TEISMĄ, TEISME IR PO TEISMO 


Istrija, pagal 1815 metų sutartį atitekusi Austrijos- 
Vengrijos imperijai kaip jos provincija, yra trikampis 
pusiasalis, ir to trikampio pagrindą sudaro sąsmauka. 
Pusiasalis tiesiasi tarp Triesto ir Kvarnero įlankų, o jo 
pakraščiuose išsimėtę nemaža uostų. Vienas iš jų pie- 
tiniame iškyšulyje yra Polos uostas, kur tuo metu vy- 
riausybė buvo pradėjusi statyti pirmaeilį jūrų arsenalą. 

Istrija, ypač vakarinė jos pakrantė, yra likusi gry- 
nai itališka, netgi venecijietiška ir savo papročiais, ir 
kalba. Slavų dvasia Istrijoje dar kai kur kovoja su ita- 
liškąja, tačiau vokiečių įtaka prasiskverbia ten labai 
sunkiai, 0 

Tame Adrijos bangų skalaujamame krašte nemaža 
stambių miestų ir pakrantėse, ir pusiasalio gilumoje. 
Sakysime, Kapo d'Istrija ir Piranas, kur beveik visi gy- 
ventojai dirba druskų kasyklose Rizano ir Korna „Lun- 
gos upių žiotyse; administracinis centras Parencas — 
jame renkasi seimas ir yra vyskupo rezidencija; Ro- 
vinja, turtingas alyvmedžiais, ir pagaliau Pola, lanko- 
mas daugelio turistų, atvažiuojančių apžiūrėti nuosta- 
biųjų romėnų kultūros paminklų, — šis miestas ilgainiui 
taps vienu stambiausiu karinio laivyno uostu Adrijos. 
jūroje. 

Tačiau nė vienas šis miestas neturi teisės vadintis 
Istrijos sostine, tik Pizinas, esantis beveik pačiame pu- 
siasalio centre, — kaip tik ten tuojau pat po arešto ir 
turėjo būti nuvežti sąmokslininkai, kurie apie tai nieko 
nežinojo. 


Prie Ladislavo Zatmaro namų vartų jų laukė SačiS 
karieta. Visus keturis tuojau pat ten susodino, o greta 
atsisėdo du austrų Žandarai iš Istrijos kelių apsaugos. 
Vadinasi, suimtiesiems nebus leista kalbėtis, kad nega- 
lėtų dėl ko NoIS susitarti ligi teismo. a 

Dvyliką raitų žandarų, vadovaujami leitenanto, ap- 
supo karietą, ir po dešimties minučių ji išvažiavo už 
miesto. O Borikas nedelsiant buvo nuvarytas į Triesto 
kalėjimą ir uždarytas vienutėje. 

Kurgi vežė areštuotuosius? Kokioje tvirtovėje austrų 
vyriausybė ketino juos įkalinti, jeigu net Triesto kalė- 
jimas jai atrodė nepatikimas? Štai ką labiausiai norėjo 
sužinoti grafas Šandoras ir jo draugai, bet veltui. 

Buvo tamsi naktis, Karietos žibintai apšvietė tik ne- 
didelį kelio plotą ir priekyje jojančių žandarų nugaras. 
Arkliai lėkė šuoliu. Matijas Šandoras, Ištvanas Batoras 

ir Ladislavas Zatmaras tyliai sėdėjo nejudėdami karie- 
tos kampuose. Tylėjo ir Sarkanis, nebandydamas pro- 
testuoti dėl savo arešto arba bent sužinoti jo priežastį. 

Išvažiavusi iš Triesto, pašto karieta pasuko į šalį ir 
vėl priartėjo prie jūros. Per kanopų bildesį ir kardų 
džerškėjimą grafas Sandoras girdėjo tolimą bangų mū- 
šos gaudesį. Vieną akimirką švysterėjo keli žiburėliai 
ir vėl išnyko tamsoje. Nesustodama karieta pravažiavo 
mažą Mudžijos miestelį. Paskum grafui Sandorui pasi- 
rodė, kad kelias vėl tolsta nuo jūros. 

Apie vienuoliktą valandą vakaro jie sustojo pakeis- 
ti arklių. Pašto stoties čia nebuvo, bet nedidelėje ier- 
moje stovėjo paruošti arkliai. Tur būt, žandarai neno- 
rėjo užvažiuoti į Kapo d'Istriją. Karieta vėl pajudėjo. 
Dabar jie važiavo keliu tarp vynuogynų, ir nukarę 
vynuogienojai girliandomis pynėsi su šilkmedžių šako- 
mis. Vietovė buvo lygi, todėl arkliai smagiai šuoliavo. 
Visą dangų buvo aptraukę tiršti debesys, atnešti stip- 
raus pietryčių vėjo — siroko, ir tamsoj nieko negalėjai 
įžvelgti. Nors karietos langai retkarčiais ir būdavo ati- 
daromi, kad įeitų kiek gaivaus oro, — Istrijoje vasaros 
naktys labai tvankios,— net visai arti nieko nebuvo ma- 
tyti. Kad ir kaip stengėsi grafas Sandoras, Zatmaras 
ar Batoras pastebėti nors kokią smulkią žymelę, nusta- 
tyti vėjo kryptį ar suvokti, kiek jau laiko keliauja, 
jiems vis nesisekė suprasti, į kurią pusę važiuoja ka- 
rieta. Matyt, vyriausybė nusprendė jų bylą laikyti di- 
džiausioje paslaptyje ir tardyti niekam nežinomoje 
vietoje, | 

Apie antrą valandą nakties arkliai vėl buvo pakeis- 
ti. Kaip ir pirmą kartą, karieta stovėjo ne ilgiau kaip 
penkias minutes. Grafui Šandorui pasirodė, kad jis ma- 
to namų kontūrus prie kelio tikriausiai kažkokio prie- 

miesčio pakrašty. Ten buvo Bujės miestas, apskrities 
centras apie dvidešimt mylių į pietus nuo Mudžijos. 

Kai tik arkliai buvo perkinkyti, žandarų leitenantas 
pašnabždėjo keletą žodžių vežėjui, ir Karieia DES 
tolyn. 

Maždaug pusę keturių turėjo pradėti švisti. Po va- 
landos suimtieji būtų galėję pagal saulę nustatyti, 
į kurią pusę keliauja, bent sužinoti, ar važiuoja į Šiau- 
IęĘ, ar į pietus nuo Triesto, bet žandarai uždarė karie- 
tos langines, ir keleiviai vėl važiavo visiškoje tamsoje. 

Nė vienas nepratarė nė žodžio. Jie žinojo, kad iš 

žandarų nieko neišgaus. Geriausiai turėti kantrybės ir 
laukti. . 
Praslinko valanda, o gal ir dvi, — keleiviams buvo 
sunku nuspėti laiką, — karieta paskutinį kartą sustojo 
Visinados miestelyje ir, vos tik buvo pakeisti arkliai, 
nuriedėjo toliau, 

Keleiviai pajuto, kad dabar karieta kyla į aukštu- 
mą. Vežėjas be paliovos šūkavo ir pliauškino botagu, 
ragindamas arklius, kurių pasagos kaukšėjo į statų ak- 
menuotą kelią. Aplinkui pakopomis kilo pilkšvais miš- 
kais apaugusios kalvos, užstojančios tolimą horizontą. 
Kelis kartus suimtieji išgirdo dūdelės traliavimą — tai 
piemenys ginė juodų ožkų kaimenes, dūduodami savo- 
tiškas melodijas. Bet iš tų garsų suimtieji negalėjo at- 
spėti, kokiomis vietomis jie važiuoja, o matyti, kaip ir 
pirma, jie nieko nematė. 

Buvo gal devinta valanda ryto, kai jie staiga pajuto, 
kad kelias pasikeitė. Nebuvo abejonės: pakilimas bai- 
gėsi. Užvažiavę ant kažkokios viršukalnės, jie ėmė 
sparčiai leistis. Arkliai taip greitai bėgo, kad kelis kar- 
tus teko pristabdyti karietos ratus. 

Iš tikrųjų kelias šioje vietoje iš Gradžiųi vingiuoja, 


kildamas tarp kalvų, kurių aukščiausia yra Madžiorės 
kalnas, o vėliau prasideda nuokalnė iki Pizino miesto. 
Nors tas miestas pastatytas plokščiakalnyje, aukštai virš 
jūros lygio, tačiau, žiūrint į jį iš netolimų kalvų, atro- 
do, kad jis guli giliame slėnyje: Dar gerokai prieš įva- 
žiuojant į miestą, tolumoje pasirodo mažytė varpinė, 
iškilusi virš namų, vaizdingai sustatytų vienas aukščiau 
kito. | 
Pizinas — svarbiausias apskrities miestas — turi apie 
dvidešimt penkis tūkstančius gyventojų. Miestas stovi 
beveik pačiame trikampio pusiasalio centre, ir į jį iš 
visų pusių plūsta įvairių tautybių atstovai: slavai, mor- 
lakai ir net čigonai, ypač mugių metu, kada čia vyksta 
gyva prekyba. 

Senovinė Istrijos sostinė ir dabar atrodo kaip vidur- 
amžiais. Ypač charakteringa pilis, aukštesnė už kitus 
naujus pastatus, kuriuose dabar yra Austrijos admi- 
nistracinės įstaigos. 

Birželio devintą dieną apie dešimtą ryto po penkio- 
likos valandų kelionės pašto karieta įvažiavo į tos 
pilies kiemą ir sustojo. Grafas Šandoras, jo draugai ir 
Sarkanis išlipo. Po kelių minučių suimtuosius uždarė 
atskirose žemaskliautėse kamerose, į kurias eidami, jie 
turėjo nusileisti laiptais ne mažiau kaip penkiasdešimt 
pakopų. | 

Vadinasi, sąmokslininkai bus labai griežtai saugomi 
visiškai atskirti vienas nuo kito. 

Kelyje jie negalėjo kalbėtis ir nespėjo sužinoti kitų 
nuomonės, tačiau visus kankino tas pats klausimas: 
kaip policijai pavyko atskleisti sąmokslą. Ar ji užtiko 
pėdsakus atsitiktinai? Juk visi stengėsi veikti labai 
atsargiai. Susirašinėjimas tarp Triesto, Vengrijos miestų 
įr Transilvanijos seniai jau buvo nutrauktas. Nejaugi 

juos išdavė? Bet kas gi tada išdavikas? Jie niekam 
nebuvo savo paslapties atskleidę. Joks laiškas negalėjo 
patekti į šnipo rankas: visi dokumentai buvo naikina- 
mi. Galėtum išknaisioti visus Akvedoto gatvės namo 
kampus ir nieko nepavyktų rasti, išskyrus tinklelį, ku- 
rio grafas Zatmaras nesunaikino, galvodamas, kad jo 
gali dar prireikti. Ir, nelaimė, tas tinklelis bus daiktinis 
įrodymas, — juk negalės jie paneigti, kad jis buvo nau- 
dotas kam nors kitam, o ne šifruotam susirašinėjimui. 

O iš tikrųjų (kaltinamieji dar nežinojo) visas kalti- 
nimas buvo paremtas raštelio nuorašu, kurio tekstą iš- 
šifravo Sarkanis su Torontaliu ir perdavė Triesto gu- 
bernatoriui. Bet jo. užteko apkaltinti sąmokslininkus 
valstybės išdavimu. Daugiau nieko nebereikia, kad 
grafas Šandoras ir jo draugai būtų pasodinti į kaltina- 
mųjų suolą ir teisiami karo teismo, kuris daro pačius 
griežčiausius nuosprendžius. 

Ir visa buvo čia pat esančio išdaviko darbas. Nė 
žodžio nesakydamas, jis leidosi suimamas ir ramiai lau- 
kė teismo, netgi nuteisimo, neabejodamas, kad, laikui 
atėjus, bus paleistas. Tokiu būdu jis nukreipė nuo sa- 
vęs visus įtarifnus. Šio vaidinimo metu Sarkanis laikėsi 
taip pat šaltai ir tvirtai, kaip ir dirbdamas visus kitus 
nešvarius darbus. | 

O to niekšo apgautas (kaip galima juo nepasitikėti?), 
grafas Šandoras tvirtai norėjo padaryti viską, kad nu- 
kreiptų nuo Sarkanio kaltinimą. Nesunku įrodyti, gal- 
vojo grafas, kad Sarkanis ne jo talkininkas, kad jis tik 
paprastas sąskaitininkas, visai neseniai atsiradęs La- 
dislavo Zatmaro namuose, ir kad jam buvo pavesti tik- 
tai privatūs grafo reikalai, nė truputėlio nesusiję su 
sąmokslu. Jeigu prireiks įrodyti, kad jaunasis sąskaiti- 
ninkas visai nekaltas, grafas pasikvies liudininku ban- 

kininką Silą Torontalį. Jis neabejojo, kad galų gale 
Sarkanis bus išteisintas, nes jis pašalinis Žmogus; Ži- 
noma, jei policijai aplamai pavyks sudaryti kokią nors 
bylą. O tuo. jis vis dar abejojo. 

Austrijos valdžia negalėjo žinoti, kad sąmokslas 
buvo ruošiamas ne tik Trieste. Kitų Vengrijos ir Tran- 
silvanijos sąmokslininkų vardai buvo jai nežinomi. Po- 
licija negalės rasti jų pėdsakų. Matijas Šandoras, La- 
dislavas Zatmaras ir Ištvanas Batoras dėl to buvo visai 
ramūs. Todėl jie nusprendė viską neigti, tačiau, jei bus 
pateikti daiktiniai įrodymai, pasiryžo paaukoti gyvybę. 
Ateis diena, kai jų pakeisti stos nauji kovotojai už ne- 
priklausomybę. Kiti vadai tęs jų darbą. O jei bus nu- 
teisti, jie garsiai pareikš, ko tikėjosi ir koks buvo jų 
tikslas. Anksčiau ar vėliau tas tikslas bus pasiektas. Jie 
net nesigins. Kadangi pralaimėjo, privalo bent garbin- 
gai žūti už tėvynę. 

Grafas Šandoras ir jo draugai neapsiriko: policija 
beveik nieko nežinojo apie sąmokslą. Ji bandė ieškoti 
pėdsakų Budoje, Pešte, Klauzenburge ir kituose mies- 
tuose, kuriuose pagal Triesto duotą signalą turėjo pra- 
sidėti sukilimas, bet jai nesisekė. Štai todėl valdžia taip 
paslapčiomis ir areštavo sąmokslininkus Trieste. Užda- 
riusi suimtuosius Pizino tvirtovėje ir stengdamasi, kad 
apie tai nepasklistų gandas, kol nebus išaiškintos visos 
aplinkybės, valdžia tikėjosi, kad šiokiu ar tokiu būdu 
jai pavyks surasti, kas rašė tą šifruotą raštelį, kuris 
buvo pasiųstas į Ilirijos sostinę visai nežinia iš kur. 

Tačiau tos viltys nepasitvirtino. Laukiamo signalo 
nebuvo, o jo ir negalėjo būti. Judėjimas laikinai apri- 
mo. Vyriausybei teliko patraukti teismo atsakomybėn 
už valstybės išdavimą vien grafa Šandorą | ir jo bendri- 
ninkus, 

Dėl tų ieškojimų teko sugaišti keletą dienų, todėl 
tardymas prasidėjo tiktai birželio dvidešimtąją; tą die- 
ną ir buvo pirmą kartą apklausti suimtieji. Jų netgi 
nebuvo suvedę akistaton, ir pasimatė jie tik teisme. 

Valdžios potvarkiu Triesto sąmokslininkus turėjo 
teisti karo tribunolas. Visi žino, kaip greitai baigiasi 
tardymas bylose, kurios sprendžiamos ypatinguose to- 
kio teismo posėdžiuose, kaip greit praeina šalių ginčai 
ir įvykdomas nuosprendis. 

Lygiai taip viskas vyko ir šį kartą. 

- Birželio dvidešimt penktąją vienoje Pizino tvirtovės 
skliautuotoje salėje susirinko karinis tribunolas, ir tą 
pačią. „dieną kaltinamieji stojo prieš teismą. 


Nebuvo ko tikėtis nei ilgų, karštų svarstymų, nei 
kokių nors nenumatytų komplikacijų. 


"Teismo posėdis prasidėjo devintą valandą ryto. Gra- 
fas Šandoras, grafas Zatmaras, profesorius Batoras ir 
Sarkanis pasimatė pirmą kartą nuo įkalinimo dienos. 
Grafas Šandoras ir jo draugai stipriai paspaudė viens 
kitam rankas, lyg norėdami dar kartą patvirtinti savo 
draugystę. Ladislavas Zatmaras ir Ištvanas Batoras link- 
terėjo, ir grafas Šandoras.suprato, kad abu paveda jam 
kalbėti teisme višų trijų vardu. Nė vienas nepanorėjo 
imti gynėjo. Juodu pritarė visiems grafo Šandoro veiks- 
mams ir buvo įsitikinę, kad teisme Jis sugebės pakal- 
bėti kaip reikia. 

Teismo posėdis buvo viešas, atseit, teismo salės du- 
rys atdaros, tačiau už pilies sienų beveik niekas apie 
bylą nežinojo. Susirinko gal koks dvidešimt. 75 
daugiausia kalėjimo farnautojų. 

Pirmiausia buvo nustatyta Katinai įapaišikė, 
Tada grafas Šandoras paklausė pirmininkaujantį,. kur 

juos atvežė ir kur vyksta teismas, tačiau jam niekas 
neatsakė. 

Paskui buvo nustatyta taip pat ir Sarkanio išpaisbė, 
bet ir šį kartą jis visai nesigynė. 

Dabar kaltinamiesiems buvo pateikta raštelio £OPL: 
ja, išdavikų atiduota į policijos rankas. 


Kai juos paklausė, ar prisipažįsta gavę to raštelio 
originalą, jie ae kad šį kaltinimą palieka teismui 
įrodyti. | 
Tada jiems parodė tinklelį, rastą kratos metu grafo 
Zatmaro stąlčiuje. 

Grafas Šandoras ir jo draugai negalėjo išsiginti, kad 
tas tinklelis priklauso jiems. Jie ir nesistengė gintis. Iš 
tikrųjų ką galima pasakyti, kad paneigtum tokį įrody- 
mą? Kadangi su tuo tinkleliu galima perskaityti šifruo- 
tąjį laišką, vadinasi, laiškas buvo skirtas jiems. 

Dabar jau kaltinamieji sužinojo, kaip buvo atskleis- 
ta sąmokslo paslaptis ir kuo pagrįstas kaltinimas. 

Toliau teisėjo klausimai ir teisiamųjų atsakymai bu- 
vo labai lakoniški. | | 

Grafas Šandoras jau nebegalėjo nuneigti savo kal- 
tės. Jis kalbėjo ne tik savo, bet ir draugų vardu. Taip, 
jie vadovavo sąjūdžiui, kurio tikslas buvo atskirti 
Vengriją nuo Austrijos ir atstatyti senąją savarankišką 
Madjarų valstybę. Jeigu jų nebūtų areštavę, netrukus 
būtų įsiliepsnojęs sukilimas, ir Vengrija vėl būtų atga- 
vusi nepriklausomybę. Matijas Šandoras kilniaširdiškai 
svarbiausią kaltę prisiėmė sau ir pasakė, kad jis yra 
vyriausias sąmokslo įkvėpėjas, o jo draugai tevaidino 
antraeilius vaidmenis. Tačiau jie nesutiko su tais grafo 
žodžiais, pareiškę, kad jiems priklauso garbė būti jo 
talkininkais kaip įr garbė, žūti kartų sų juo. 


"a 


Byla buvo nagrinėjama neilgai. Kai teismo pirmi- 
ninkas ėmė klausinėti kaltinamuosius apie jų ryšius su 
kitais miestais, jie griežtai atsisakė bet ką pasakyti ir 
EESINE jo nė vieno vardo. 

— Pakaks jums ir mūsų galvų, — paprastai pasakė 
grafas Šandoras. 

„Po to jis stengėsi išteisinti Sarkanį, tvirtindamas, 
kad bankininko Silo Torontalio rekomenduotas jauna- 
sis tarnautojas, dirbęs Ladislavo Zatmaro namuose, ne- 
turi jokio ryšio su sąmokslu. 

Sarkanis patvirtino grafo Šandoro parodymus. Jis 
nieko nejtaręs ir tiesiog apstulbo, kai sužinojo, kad 
ramūs namai Akvedoto gatvėje buvę tokio pavojingo 
sąmokslo širdis. O areštuojamas neprotestavęs tik dėl 
to, kad neturėjęs supratimo, kuo jis kaltinamas. | 

Grafui Šandorui ir Sarkaniui be vargo pavyko įtikin- 
ti teisėjus, kad jie nemeluoja, be to, teisėjai, matyt, 
tuo klausimu turėjo savo nuomonę. Todėl, tardytojui 
pasiūlius, Sarkanis buvo tuojau pat išteisintas. 

Apie antrą valandą dienos šalių ginčai pasibaigė, 
ir to paties posėdžio metu teismas priėmė nuosprendį. 

Grafas Matijas Šandoras, grafas Ladislavas Zatma- 
ras ir profesorius Ištvanas Batoras buvo pripažinti kal- 
ti valstybės išdavimu ir nuteisti mirties bausme. | 

„ Nuteistieji turi būti sušaudyti tvirtovės kieme. 

Bausmė bus įvykdyta po keturiasdešimt aštuonių 
valandų. 

Sarkanis išteisintas, tačiau, kol bus įvykdytas nuo- 
sprendis, turi likti įkalintas tvirtovėje. 

Tame pačiame, nuosprendyje buvo pasakyta, „AB 
Buteistijų turtas konfiskuojamas. | 
Po to buvo eye nuvesti teisiamuosius atgal į ka- 
lėjimą. i 

Sarkanį vėl uždarė toje pačioje kameroje antraja- 
me tvirtovės aukšte. Ši kamera ėjo į elipsės formos kori- 
dorių. Grafas Šandoras ir jo draugai buvo perkelti į ga- 
na didelę kamerą priešingoje to paties koridoriaus 
pusėje. Paskutines valandas prieš mirtį nuteistiesiems 
buvo leista pabūti drauge. 

Jie nusiramino, net apsidžiaugė. Pasilikę pagaliau 
vieni, jie galėjo įšlieti savo jausmus. Ligi šiol prieš 
teisėjus jie tvardėsi, bet čia, Se vieni, tvirtai apsi- 
kabino. 

— Mieli draugai! — sušuko grafas Šandaras.— Aš 
vienas kaltas dėl to, kad jūs turit mirti. Bet neprašysiu 
atleisti. Juk mes kovojome už Vengrijos laisvę. Kovo- 
jome už teisybę. Mes atlikome savo „pareigą. Didelė 
garbė mirti už tėvynę! 

— Matijau,— atsakė Ištvanas Batoras,— mes labai 
dėkingi tau už tai, kad subūrei mus kovai už didelį 
reikalą — viso tavo gyvenimo reikalą. 

— Dabar mūs sujungs mirtis! — ramiai pridūrė gra- 
fas Zatmaras. | 

Visi trys kaliniai nutilo ir apžvelgė tą niūrią ka- 
merą, kurioje jiems tenka praleisti paskutiniąsias gy- 
venimo valandas. Per keturias ar penkias pėdas nuo 
grindų storoje sienoje iškirstas siauras langas vos ap- 
švietė kamerą. Stovėjo joje tik trys geležinės lovos, 
kelios kėdės, stalas ir dvi ar trys prie sienų prikaltos 
lentynėlės, kur gulėjo patys reikalingiausi daiktai. 

„ Ladislavas Zatmaras ir Ištvanas Batoras stovėjo su- 
simąstę, o grafas Šandoras ES Žngsniavo ten 
ir atgal po kamerą. 

Ladislavas Zatmaras buvo vienas kaip pirštas, jis 
neturėjo giminių ir šiame pasaulyje nieko nepaliks. 
Apraudoti jį tegalėjo tiktai senasis tarnas Borikas. 

"Kitas dalykas — Ištvanas Batoras. Jo mirtis bus 
sunkus smūgis artimiesiems. Jis turi žmoną ir mažą 
sūnelį. Smūgis gali juos užmušti. O jeigu jiedu liks gy- 
vi, jų gyvenimas bus siaubingas! Kokia ateitis laukia 
tos nelaimingos moters su aštuonerių metų sūneliu be 
jokių lėšų! Jeigu Ištvanas ir turėtų kokį nors turtą, 
vis tiek nieko nebeliktų, nes teismas ne tik nuteisė įį 
mirčiai, bet ir konfiskavo turtą! 

Grafui Šandorui prieš akis iškilo jo praeitis: visad 
širdyje gyva žmona, mažoji dukrelė, dvejų metų kū- 
dikis, palikta ūkvedžio globoje, kuriam teks' ją až 
draugai, kuriuos jis patraukė paskui save į pražūtį... 
Jis klausė save, ar teisingai pasielgė, ar ne per toli 
nužengė jo MES tėvynei, 22 niekuo nekaltus 
žmones? 

— Ne! Ne! Aš tik įvykdžiau savo pareigą! — kar- 
tojo jis.— Tėvynė visų pirma, aukščiau visko! 

Apie penktą valandą į kamerą įėjo kalėjimo sar- 
gas. Netaręs nė žodžio, jis pastatė ant stalo dubenėlius 
su maistu „ir išėjo. Matijui Šandorui norėjosi žinoti, 
kokiame“ mieste ir, kokioje tvirtovėje jie uždaryti, bet 
teisėjas. nemalonėjo atsakyti į tą klausimą, 0 sargui, 
aišku, buvo uždrausta kalbėtis su kaliniais. 

Nuteistieji vos paragavo atneštų pietų. Pavakarė 
jiems praėjo draugiškai besikalbant; jie vylėsi, kad 
ateis diena, kada judėjimas už Vengrijos nepriklauso- 
mybę vėl atgims. Svarstė ir savo bylos smulkmenas. 

— Dabar. mes žinome,— pasakė grafas Zatmaras— 
kodėl mus suėmė: policija sužinojo apie sąmokslą tik 
iš raštelio, kurį jai perdavė.. 

— Taip, Ladislavai,— atsakė grafas Šandoras,— bet 
į kieno rankas pateko raštelis— vos ne pats paSERĖS 
nis,— ir kas jį nukopijavo? 

— O Ir nukopijavęs,— pridūrė Ištvanas Batoras,— 

— Turėjo kas nors pavogti tinklelį, bent labai trum- 
pam laikui...— pasakė grafas Šandoras. 

— Pavogti? Bet kaip? — paklausė grafas Zatma- 
ras.— Mūsų arešto dieną jis gulėjo mano kambaryje, 
stalčiuje, ten jį ir rado policija! 

Tai buvo tiesiog neišaiškinama. Galima įsivaizduoti, 
kad kažkas rado raštelį po karvelio sparnu, kad jį 
nukopijavo- ir tik tada karvelį paleido, kad pavyko ras- 
ti namus, kur jis atskrido. Bet perskaityti šiiruotą L 
ką be rakto juk visai neįmanoma| 

— O vis dėlto raštelis buvo perskaitytas, — tarė 
grafas Šandoras,— tai aišku kaip dieną, ir perskaityti 
jį galima tik su tinkleliu! Tik tas raštelis ir padėjo 
policijai šąmo ką susekti, ir mus apkaltino vien tik 
dėl to! 

— Pagaliau dabar tai nebesvarbu! — pasakė Ištva- 
nas Batoras. 

— Priešingai. Labai 55 Gal mes buvom išduoti. 
Jei čia įsipainiojęs išdavikas... o mes nežinom. 

Grafas Šandoras nutilo. Sarkanio vardas šmėstelė- 
jo galvoje, bet jis tuojau pat nuvijo tą mintį ir netgi 
nepasakė draugams. 

Trys kaliniai svarstė visas neišaiškinamas savo by- 
los aplinkybes, ir jų pokalbis užsitęsė iki gilios nakties. 

Kai rytą atėjo sargas, jie kietai tebemiegojo. Ši die- 
na buvo priešpaskutinė jų gyvenime. Po dvidešimt ke- 
turių valandų turėjo būti įvykdyta mirtiės bausmė. 

Ištvanas Batoras paklausė sargą, ar bus jam 2SIEEE 
prieš mirtį pasimatyti su artimaisiais. 2 

Sargas atsakė, kad šiuo klausimu negavęs jokių 
patvarkymų. Vargu ar buvo galima tikėtis, kad vy: 

riausybė suteiks kaliniams šią paskutinę malonę, — juk 
tardymas vyko griežčiausioje paslaptyje ir netgi nie- 
kas teismo metu nepaminėjo, kaip vadinasi tvirtovė, 
kur kaliniai uždaryti. 

— Ar galima mums bent parašyti laiškus, ir ar pa- 
sieks tie laiškai adresatus? — paklausė grafas Šandoras. 

— Aš atnešiu popieriaus, rašalo ir plunksnų, — at- 
sakė sargas, — ir patikėkit, perduosiu laiškus guberna- 
toriui į rankas. 

„— Mes jums labai dėkingi, drauguži — atsakė gra- 
fas Šandoras,— jūs dėl mūsų darote, ką galite. Kaip 
atsilyginti už jūsų vargą? 

— Man užtenka jūsų dėkingumo, ponai,— atsakė 
sargas, neslėpdamas susijaudinimo. | 

Gerasis žmogus tuojau pat atnešė viską, ko reikia 
laiškams parašyti. Dalį dienos nuteistieji rašė laiškus, 
reikšdami savo paskutinę valią. Grafas Šandoras surašė 
į laišką viską, ką tik jo tėviška širdis galėjo patarti 
mažajai dukrelei, kuriai lemta likti našlaite. Mylintis 
vyras Ištvanas Batoras paskutiniuose atsisveikinimo 
žodžiuose išreiškė, kaip mokėdamas, visą savo meilę 
žmonai ir sūnui. Ladislavas Zatmaras rašė, kad labai 
myli senąjį tarną — ištikimą savo draugą. | 

Nors kaliniai rašė labai susikaupę, bet ištisą dieną 
jie vis pakeldavo galvas ir klausydavosi kiekvieno gar- 
so. Kiek kartų jie stengėsi išgirsti tolimą žingsnių aidą 
bokšto koridoriuose. Kiek kartų. jiems atrodė, kad jų 
kameros durys tuoj pat atsidarys ir jie galės pasku- 
tinį kartą prispausti prie krūtinės žmoną, sūnų, duk- 
terį. Tai būtų jiems paguoda. Bet gal net geriau, kad 
negailestingas nuosprendis, uždraudęs paskutinį pasi- 
matymą, išgelbėjo ir nuo širdį veriančios atsisveikini- 
mo scenos. 

Durys neatsidarė. Tikriausiai nei ponia Batori su 
sūnumi, nei ūkvedys Landekas, kuriam pavesta glo- 
boti grafo Šandoro dukterį, nežinojo, kur išvežti su- 
imtieji. Nežinojo nė Borikas, dar tebesėdįs Triesto ka- 
lėjime. Greičiausiai jie dar net nenujaučia, kokio nuo- 
sprendžio susilaukė sąmokslo vadai. Vaginašų nuteis- 
tieji jų nebepamatys prieš mirtį. 

Taip slinko valanda.po valandos. Retkarčiais Mati- 
jas Šandoras imdavo šnekėtis su draugais. Tarpais jie 
ilgai tylėdavo, paskendę mintyse. Tokiomis minutėmis 
visas gyvenimas slinko prieš akis nepaprastai gyvai ir 
ryškiai. Jiems neatrodė, kad žengia į praeitį. Ne. Jie 
tarsi iš naujo gyveno. Gal būt, jie nujautė amžinybę, 
ant kurios slenksčio stovėjo, arba gėrėjosi kita, neži- 
noma ir nesuvokiama būtimi. 

Bet tuo metu, kai Ištvanas Batoras ir Ladislavas 
Zatmaras buvo pasinėrę prisiminimuose, Matijas Šan- 
doras visą laiką negalėjo atsikratyti vienos įkyrios 
minties: jis buvo įsitikinęs, kad šioje paslaptingoje 
istorijoje įpainiotas skundikas. O tokiam žmogui, kaip 
jis, mirti, nenubaudus išdaviko, kad ir kas jis būtų, 
netgi nesužinojus jo vardo, reiškė mirti du kartu. Kas 
pagrobė raštelį, padėjusį atskleisti sąmokslą ir areš- 
tuoti jo vadus? Kas rado raktą jam perskaityti? Kas 
išdavė, o gal ir pardavė juos? Grafas laužė galvą, 
stengdamasis atsakyti į šį neišsprendžiamą klausimą, 
ir jo įaudrintos smegenys dirbo karštligiškai. 

Kol jo draugai rašė laiškus. ar sėdėjo nejudėdami, 
susimąstę ir tylūs, grafas Šandoras žingsniavo susijau- 
dinęs iš kampo į kampą, lyg narve uždarytas žvėris. 

Keistas, bet akustikos dėsniais visiškai išaiškina- 
mas reiškinys staiga atskleidė jam paslaptį, kurios jis 
jau nebesitikėjo įspėti. 


Vaikščiodamas po kamerą, grafas Šandoras kelis 
kartus stabtelėjo kampe netoli durų į eliptišką korido- 
rių, į kurį ėjo ir kitų kamerų durys. Stovėdamas tame 
kampe, jis išgirdo toli kalbančius žmones, bet žodžių 
suprasti negalėjo. Iš karto jis nekreipė dėmesio, bet 
staiga išgirdo vardą — savo vardą — ir tada ėmė : klau: 
sytis. 

Čia, matyt, buvo akustinis reiškinys, panašus į tuos, 
kurie pastebimi apvaliose patalpose po elipsės formos 
kupolais ar skliautais. Vienoje elipsės pusėje ištarti 
žodžiai praskrieja palei išlenktą sieną ir pasigirsta 
priešingoje pusėje, tačiau jų negirdėti nė viename ki- 
tame elipsės taške. Tokį reiškinį galima pastebėti Pa- 
ryžiaus Panteono rūsiuose, šv. Petro bažnyčios kupole 
Romoje, o taip pat šv. Povilo bažnyčios „Atodūsių 
galerijoje“ Londone. Tokioj vietoj net pašnibždomis 
ištartas žodis aiškiai girdimas fokuse. 

Buvo aišku, kad du ar keli žmonės kalbasi korido- 
riuje ar kameroje, esančioje -ant elipsės ašies, kurios 
kitas galas eina per Matijo Šandoro kamerą. 

Grafas pamojo, ir draugai priėjo Sityn Visi trys 
įsiklausę apmitė. 

Jie aiškiai girdėjo sakinių nuotrupas, bet jos tuoj 
pat nutrūkdavo, kai kalbantieji nors per žingsnį pasi- 
traukdavo nuo akustinio fokuso. 

Ir draugai išgirdo ilgų pauzių pertraukiamas šias 
trazes: . 


— Rytoj, įvykdžius mirties bausme, jūs būsite 
laisvas = | 


— Vadinasi, grafo Šandoro turtą padalys į dvi dalis 

— Be manęs jūs nebūtumėt galėjęs iššifruoti raš- 
telio . 


— O jeigu aš nebūčiau jo nuėmęs karveliui nuo 
kaklo, jis niekad nebūtų patekęs į jūsų rankas . 


— Ss ar IB, les esi įtarti, šEd5 mes A 
nešėme policijai . 


-— O jei nuteistieji ką nors įtaria... 
— Nei giminės, nei draugai jų daugiau nebematys. .. 


— Tad ligi rytojaus, Sarkani... 
— Ligi rytojaus, Silai Torontali. ., 


Balsai nutilo, ir tolumoje trinktelėjo daromos durys. 

— Sarkanis!.. Silas Torontalis! — sušuko grafas 
Šandoras.— Štai kas jie! 

Išbalęs jis žiūrėjo draugams į akis. Jo širdis akimir- 
ką nustojo plakus, tarsi spazmos ištikta. Išsiplėtę akių 
vyzdžiai, į pečius įtraukta galva rodė, kad grafą apėmė 
pasiutęs pyktis. 

— Tai jie! Niekšai! Tai jiel asas suriaumo- 
jo jis. 

-Paskum jis atsitiesė, apsidairė ir susijaudinęs ėmė 
žingsniuoti po kamerą. | | 

— Reikia bėgti! Bėgti! — šaukė grafas.— Žūt būt 
reikia bėgti! 

Ir tas žmogus, kuris būtų drąsiai ėjęs pasitikti mir- 
ties, visai negalvodamas ginti savo gyvybės, dabar 
buvo apimtas vienos minties: gyventi, gyventi, kad 
galėtų nubausti išdavikus — Torontalį ir Sarkanį! 


6 2. Vernas B1 


+» —. Taip! Mes turim atkeršyti! — sušuko Ištvanas 
Batoras ir Ladislavas Zatmaras. | 2 

— Atkeršyti? Ne! Tik nubausti! 

Visas grafo Šandoro charakteris išryškėjo tuose ŽO- 
džiuose. | 


ŠEŠTASIS SKYRIUS 


„ PIZINO TVIRTOVĖS BOKŠTAS 


Pizino tvirtovė — labai įdomus viduramžių gynybi- 
nis statinys. Ši feodalinė pilis atrodo labai didinga. Di- 
delėse skliautuotose salėse stinga tik riterių, languose 
akys ieško puikių damų ilgomis siuvinėtomis suknio- 
mis su smailais galvos papuošalais, prie šaudomųjų 
angų dantytose sienose, prie ambrazūrų galerijose ir 
prie pakeliamo tilto grotų tikiesi pamatysiąs lankais, 
strėlėmis ar alebardomis ginkluotus karius. Mūrinis 
statinys išlikęs visai sveikas. Tik tvirtovės komendan- 
to austriška karinė uniforma, šiuolaikinė kareivių ap- 
senovinių gelsvai raudonų drabužių, įneša disonansą 
į tą nuostabų praėjusios epochos paminklą. 

Iš tos pilies bokšto ir sugalvojo bėgti grafas Šan- 
doras paskutinėmis valandomis prieš mirtį. Visai be- 
protiškas sumanymas: juk kaliniai nė nežinojo, kokia- 
me bokšte jie uždaryti, neturėjo supratimo, kokiomis. 
vietovėmis reiks skverbtis pabėgus. 

Tačiau nežinojimas greičiausiai išėjo į gera. Jei jie 

būtų daugiau žinoję, tikriausiai būtų sustoję prieš bū-. 
simus sunkumus, tiesą sakant — prieš visai neįvykdomą 
uždavinį. Ne todėl, kad būtų sunku pabėgti šia Istrijos 
provincijos vieta; kaip tik atvirkščiai: nesvarbu, į ku- 
rią pusę bėgliai pasuktų, po keleto valandų pasiektų 
pajūrį. Ir ne todėl, kad Pizino gatvės perdaug gerai 
saugomos ir bėgliai greitai būtų sugauti. Bet todėl, kad 
ištrūkti iš tvirtovės, tuo labiau iš bokšto, kuriame sė- 
dėjo kaliniai, ligi šiol buvo laikoma visiškai negalimu 
dalyku. Tokia mintis ir į galvą niekam negalėjo ateiti. 

Štai kaip buvo pastatytas ir įrengtas Pizino tvirto- 

vės bokštas. 
. Šis bokštas stovi aukštumoje, kur staiga baigiasi 
miestas. Atsirėmus į turėklus aplink bokšto papėdės 
aikštelę, matyti gili praraja, kurios statūs šlaitai tankiai 
apaugę vijokliais. Šlaitai lygūs, be jokio išsikišimo, be 
jokių laiptelių, kuriais būtų galima nusileisti į tarpek- 
lio dugną, jokios aikštelės, kurioje būtų galima pasilsė- 
ti, nė mažiausio atramos taško. Tik negilūs plyšiai, 
išsivingiavę uolų paviršiuj, raižo gurančias uolienas. 
Ta bedugnė baugina ir traukia, ir kas tik į ją pe S 
žūva. 

Ties ta praraja kyšo viena bokšto siena, kurioje šen 
bei ten išmėtyti maži langeliai apšviečia kameras įvai- 
riuose aukštuose. Jei kalinys žvilgtertų pro tokį lan- 
gelį, jis su siaubu atšoktų arba jam apsvaigtų galva, 
ir jis nukristų žemyn. O kas atsitiktų, jei nukristų? 
Arba užsimuštų į aštrias uolas apačioj, arba žūtų pra- 
raja putojančioje srovėje, kuriai neįmanoma atsispir- 
ti, kai pakyla vanduo. 

Šį tarpeklį vietiniai gyventojai vadina Buko tar- 
pekliu. Tuo tarpekliu, tartum kokiu specialiu indu, teka 
Foiba. Ir potvynio metu išsiveržti upė gali tik per pa- 

čios išsiraustą urvą uolose, ant kurių stovi miestas. 
Kur ji skuba? Niekas nežino. Kur ji vėl išplaukia iš po 
uolų? Niekam neaišku. Neįmanoma nustatyti, koks to 
urvo, tikriau sakant, molyje ir skalūnuose upės išrausto 
tunelio ilgis, aukštis, ar kur jis krypsta. Kas gali pa- 
sakyti, ar nedūžta Foibos bangos į šimtus granitinių 
uolų, į ištisą mišką ramsčių, kurie išlaiko milžiniškus 
tvirtovės pamatus ir net visą miestą? Kai vanduo upėje 
nuslūgdavo, atsirasdavo drąsuolių, kurie leisdavosi 
lengvais laiveliais pasroviui ir prasiskverbdavo į tą 
tamsų tunelį, bet urvo skliautai kabojo taip žemai, kad 
tekdavo netrukus pasukti atgal. Taigi apie tą požeminę 
upę nieko tikro ir nebuvo žinoma. Gal būt, ji pranyksta 
kokioj nors prarajoj žemiau Adrijos jūros lygio. | 

Štai koks buvo Buko tarpeklis, o grafas Šandoras 
nė nejtarė, kad toks tarpeklis yra. Kadangi bėgti buvo 
galima tik pro kameros langą ties pačia bedugne, mirtis 
jo ten tykojo taip pat, kaip ir tvirtovės kieme bausmės 
dieną. 

Ladislavas Zatmaras ir Ištvanas Batoras laukė, kada 
bus galima pradėti veikti, pasiryžę arba paaukoti gy- 
vybę ir padėti! grafui Šandorui bėgti, arba eiti kartu, 
jeigu jam nekliudys. 

— Mes bėgsim visi trys,— tarė Matijas Šandoras,— 
ir ten, jei reikės, išsiskirsim. 

Miesto laikrodis išmušė aštuonias. Nuteistiesiems 
liko gyventi tik dvylika valandų. Sutemos tirštėjo, 
naktis žadėjo būti. labai tamsi. Lėtai slinko švininiai 
debesys. Oras slogus, drėgnas, kvėpuoti sunku. Artėjo 
smarki audra. Virš dauboje gulinčio miesto susikaupė 
tiršti garų debesys tartum akumuliatoriai, atmosfera 
buvo įsielektrinusi. Dar nežaibavo, bet tolumoje, kalvų 
keteromis, jau dundėjo griaustinis, 

Aplinkybės, atrodė, buvo palankios bėgti, jei tik po 
bėglių kojomis nebūtų žiojėjusi bedugnė, nors jie to 
nė nenutuokė. Tamsi naktis juos paslėps, audros dun- 
desys nustelbs bet kokį triukšmą. 

Kaip pastebėjo grafas Šandoras, bėgti galima tik 
pro kameros langą. Išlaužti užraktą ar išversti geležimi 
apkaustytas ąžuolines duris nebuvo ko nė galvoti! Be 
to, ritmingi sargybinio žingsniai visą laiką aidėjo 
akmeninėmis koridoriaus grindimis. Pagaliau jei ir 
ištrūksi iš kameros, kaip prasigausi pro painų tvirtovės 
perėjimų labirintą? Kaip prasiskverbsi pro nuleidžia- 
mas grotas, kaip pereisi pakeliamąjį tiltą — juk ten 
saugo ne vienas kareivis? Buko pusėje bent nebuvo 
sargybinių: Tačiau Buko bedugnė šią bokšto sieną sau- 
gojo geriau, negu visas pulkas sargybinių! 

Taigi grafas Šandoras ėmė apžiūrinėti langą, svarsty- 
damas, ar negalima pro jį ištrūkti. 

Langas buvo apie trijų su puse pėdų aukščio ir dvie- 
jų pločio. Siena toje vietoje turėjo ne mažiau kaip 
keturias pėdas storio, ir langas buvo užtvertas stiprio- 
mis grotomis iš storų geležinių virbų, įkaltų į akmenį 
iš lauko pusės. Lango nedengė medinis skydas, taip 
dažnai naudojamas kalėjimuose, kad šviesa patektų 
į patalpą tik iš viršaus. Jo nė-nereikėjo, nės kalinys 
vis tiek negalėjo matyti Buko bedugnės apačioj. Vadi- 
nasi, jeigu pavyktų išlaužti arba išlenkti geležinius 
skersinius, nebūtų šunku išsiropšti pro langą, panašų 
į ambrazūrą tvirtovės sienoje. 

Bet kaip nusileisti stačia bokšto siena žemynį Ko- 
pėčiomis? O kur jas gauti, iš ko padaryti? Iš paklo- 
džių? Bet kaliniai turėjo tik grubius vilnonius ap- 
klotus ir kietus čiužinius, padėtus ant geležinių narų, 
kurių kojelės buvo įtvirtintos akmeninėse grindyse. 

Pabėgimas atrodė neįmanomas; tik štai grafas Šandoras 
pastebėjo, kad už lango kabo metalinė pynė, crpa 
tikriau, lynas, kuris padės pabėgti. 

Ten buvo laidas, nuvestas nuo perkūnsargio, pri- 
tvirtinto ant kraigo toj bokšto pusėj, kuri eina į Buko 
tarpeklį. 

— Matote Iyną? — paklausė: draugus grafas Šan- 
doras.— Reikia drąsiai juo nusileisti. 

— Drąsos pakaks, — atsakė Ladislavas Zatmaras,— 
tik ar užteks jėgų? 

— Ar ne vis tiek? — paprieštaravo Ištvanas Bato- 
ras.— Jei neužteks jėgų, mirsime keliomis valandomis 
anksčiau — ir viskas! 

— Mes neturime mirti — atsakė grafas Reniaiia= 
Klausyk, ką tau pasakysiu, Ištvanai, ir jums, Ladisla- 
vai, klausykit atidžiai. Jei turėtume virvę, ilgai negal- 
voję, išmestume ją pro langą ir nusileistume, tiesa? 
O juk tas metalinis lynas žymiai geresnis už virvę, nes 
jis nelinksta ir leistis bus daug lengviau. Aš neabejoju, 
kad jis, kaip ir visi perkūnsargio laidai, pritvirtintas 
prie sienos geležinėmis sąvaromis. Tos sąvaros mums 
bus atsparos taškai, ir mes galėsime pailsėti, atsistoję 
ant jų. Laidas pritvirtintas prie mūro, ir nėra ko bai- 
mintis, kad jis gali įsisiūbuoti. Nėra ko bijoti ir galvos 
svaigimo, nes lauke naktis, ir mes nieko apačioj ne- 
matysime. Vadinasi, jei išlįsim pro langą, reikia tik 
daugiau ištvermės ir drąsos, ir netrukus būsim laisvi! 
Gal rizikuojam gyvybe. Gal išsigelbėti turim tik dešimt 
šansų iš šimto — tegu! Juk kai ateis sargyba mūsų 
išsivesti, nebeliks nė jokio šanso. 

— Tiesa, — atsakė Zatmaras. 

— Bet kur leidžiasi tas lynas? — paklausė Batoras. 

— Greičiausiai į kokį nors šulinį — atsakė grafas 

Šandoras,— šiaip ar taip, jis nusileidžia už tvirtovės 
sienos, o mums tik to ir reikia. Aš žinau viena: to laido 
galas veda mus į laisvę... gal būt! 

Grafas Šandoras neklydo, spėdamas, kad perkūn- 
sargio laidas pritvirtintas sąvaromis prie sienos. Todėl 
bėgliams bus lengviau nusileisti: jie galės stotis ant jų 
kaip ant pakopų ir ne per daug greitai slinkti žemyn. 
Bet jie nežinojo, kad žemiau bokšto papėdės lynas 
karo laisvai, supdamasis ties praraja, ir jo galas grimz- 
ta Foibos vandenyse, smarkiai patvinusiuose nuo di- 
delio lietaus. Jie tikėjosi pasiekti kietą Žemę, o tar- 
pekliu šniokštė putota srovė, įnirtingai verždamasi 
į Buko olą. O jei jie ir būtų žinoję, kas jų laukia, argi 
būtų atsisakę bėgti? Ne! 

— Jei mums lemta mirti — būtų pasakęs Matijas 
Šandoras,— mirsime tik tada, kai išmėginsim visas gali- 
mybes išsigelbėti. 

Taigi pirmiausia reikia padaryti landą lange. Būtinai 
reikia išlaužti geležinius rėmus. Bet ar įmanoma juos 
išlaužti be replių, plokščiareplių, aplamai, be jokio 
įrankio? Juk kaliniai neturi net peilio. 

— Mūsų laukia dideli sunkumai, — tarė grafas Šan- 
doras, — bet dabar mes turime padaryti negalimą daly- 
ką! Taigi prie darbo! | 

Tardamas šiuos žodžius, jis pasistiebė prie lango, 
nusitvėrė rankomis grotų ir, stipriai supurtęs, pajuto, 
kad juos išlaužti nebus jau taip sunku. 

Iš tikrųjų geležiniai virbai kiek judėjo savo lizduo- 
se, nes ten, kur jie įleisti į sieną, mūras buvo sutrū- 
kinėjęs ir netvirtas. Galimas dalykas, kad perkūnsar- 
gio laidas buvo apgadintas ir blogai leido srovę. Gal 
elektros kibirkštys, ieškodamos kelio, pataikydavo 
į geležines grotas ir kartu ardė mūrą, nes juk žinoma, 

kad elektros srovės jėga be galo didelė. Štai kodėl 
buvo susidarę plyšiai aplink lizdus, į kuriuos įstatyti 
geležinių virbų galai, ir net pats mūras tapęs akytas, 
lyg jį būtų pramušę tūkstančiai elektros kibirkščių. 

Apžiūrėjęs langą, Ištvanas Batoras keliais žodžiais 
paaiškino tą reiškinį. 

Tačiau reikėjo ne aiškinti, o kuo skubiausiai imtis 
darbo. Jei pavyktų ištraukti iš lizdų skersinius vir- 
bus, tai grotas jau nebūtų taip sunku prastumti pro 
langą ir numesti žemyn, nes lango anga į išorę ėjo 
platyn. Krintančių grotų triukšmą nustelbs perkūno 
trenksmas, kuris dabar be paliovos griaudėjo žemuti- 
niuose atmosferos sluoksniuose. 

-— Betgi negalima laužti mūro plikomis ranko- 
mis! — pasakė Ladislavas Zatmaras. 

— Ne! — atsakė grafas Šandoras.— Mums reikalin- 
gas koks nors geležies gabalėlis, nors vinis... 

Iš tikrųjų būtinai reikėjo kokios nors geležėlės. 
Nors mūras aplink lizdus buvo labai trapus, jie būtų 
tik apsilaužę nagus ir susikruvinę pirštus, i 
mi jį sutrupinti. ; | 

Grafas Šandoras sšaids E šesiainsčjė kameroje, 
į kurią pro durų langelį sklido silpna šviesa iš kori- 
doriaus. Jis apčiupinėjo rankomis sienas, tikėdamasis 
rasti vinį, bet nieko nerado. 

Tada jam atėjo į galvą išlaužti vieną seisžKks 10- 
vos koją. Visi trys ėmėsi darbo, bet netrukus Įštvanas 
Batoras stabtelėjo ir tyliai pašaukė draugus. 

Pasirodo, kad jo lovoje iššoko. varžtas iš vieno 
skersinio, ant kurio dedamas čiužinys. Dabar, palanks- 
tęs skersinį aukštyn ir.žemyn, Batoras jį nulaužė. 

Po minutės grafas Šandoras jau laikė rankose pen- 
kių colių ilgio ir. vieno colio pločio geležinę juostą. Jos 

galą jis apsuko savo kaklaryšiu ir, priėjęs prie lango, 
ėmė trupinti lizdų kraštus aplink juose įstatytus ge- 
ležinius virbus. 

Žinoma, jis negalėjo dirbti visai tyliai. Bet, laimė, 
triukšmą slopino perkūno trenksmas. Kai griaustinis nu- 
tildavo, grafas Šandoras pertraukdavo darbą, bet ir vėl 
tuoj pat jo griebdavosi. Dirbti jam sekėsi, 

„ Batoras ir Zatmaras stovėjo prie durų, klausyda- 
miesi sargybinio žingsnių, ir įspėdavo draugą, kai pri- 
žiūrėtojas artindavosi prie kameros. 

Staiga Zatmaras ištarė: „Tss...!"— ir Šandoras tuo- 
jau pat nustojo dirbęs. | | 

— Kas atsitiko? — paklausė Batoras. 

-— Klausykit,— atsakė Zatmaras. 

Jis atsistojo akustiniame fokuse, ir vėl pasikartojo 
ankstesnis reiškinys, atskleidęs kaliniams išdavimo 
paslaptį. 

Štai nuotrupos tų frazių, kurias jiems pavyko nu- 
girsti: 
 — Rytoj... būsite... laisvas. .. 


-— Taip... išleis... sargyba... 
— „.„Po mirties bausmės... Paskui... kartu su 
savo draugų Zirone... Manęs laukia Sicilijoje. .. 
— Jums neteks ilgai sėdėti... tvirtovėje . 
„Atrodo, Sarkanis kalbėjosi su vienu sargybiniu. Jis 
paminėjo kažkokį Zironę, kuris, matyt, irgi prikišo 
savo nagelius, ir Matijas p E8oi5E pasistengė įsiminti 


tą vardą. 

Nelaimė, jie neišgirdo priešpaskutinio žodžio, tokio 
svarbaus. Paskutinės frazės pabaigą nustelbė galingas 
perkūno trenksmas, ir kol elektros srovė bėgo.perkūn- 
sargio laidu, ant geležinio virbo grafo Šandoro ran- 
kose krito fontanas švytinčių kibirkščių. Jei jis nebūtų 
apvyniojęs virbo šilkiniu kaklaryšiu, jį tikriausiai būtų 
trenkusi srovė. 

Taigi priešpaskutinį žodį — tvirtovės pavadinimą — 
nustelbė griausmo dundesys. Kaliniams nepavyko išgirs- 
ti. O jeigu jie būtų sužinoję, kokioje tvirtovėje jie 
uždaryti, per kokį kraštą jiems teks bėgti, kaip būtų 
palengvėjęs jų žygis! 

Grafas Šandoras vėl ėmėsi darbo. Aplink tris liz- 
dus taip ištrupino mūrą, kad jau galėjo ištraukti sker- 
sinius. -Dabar jis ėmėsi ketvirto lizdo, SRSVIEnamas 
nuolat blyksinčių žaibų. 

Pusę vienuoliktos darbas buvo baigtas. Geležinė 
grotų pynė jau nebesilaikė sienoje, reikėjo tik pra- 
stumti ją pro ambrazūrą ir numesti už tvirtovės sienos. 
Kaliniai taip 1 padarė, kai tik Ladislavas Zatmaras 


„vo 


Pralindusios pro lango ambrazūrą, si nukrito 
ir išnyko tamsoje. 


: Kaip tik tą minutę stojo tyla. Grafas Šandoras ėmė 
klausytis, manydamas, kad sunkios grotos, krisdamos 
žemėn, sutrinksės. Bet jis nieko neišgirdo. 

— Greičiausiai mūsų bokštas stovi ant aukšto skar- 
džio, o apačioj slėnis,— pasakė Batoras. 

*  — Ar ne vis tiek, kokiam aukštyje jis stovil — 
atsakė grafas Šandoras.— Nėra abejonės, kad perkūn- 
sargio laidas siekia žemė, kitaip jis neatliktų savo pa- 
skirties. Vadinasi, ir mes laimingai pasieksime žemę! 

Grafas svarstė visai logiškai, bet jo išvada buvo 
neteisinga, nes laido galas skendo Foibos vandenyse. 

Dabar langas buvo be grotų. Atėjo laikas bėgti. 

— Draugai —tarė  Matijas Šandoras,— darysime 
taip. Aš esu jauniausias ir, atrodo, stipriausias, todėl 
pasistengsiu nusileisti pirmas. Jei kokia nors nenuma- 
tyta kliūtis sutrukdys pasiekti žemę, gal būt, man pa- 
kaks jėgų grįž'i atgal. Po dviejų minučių tu, Ištvanai, 
išlįsi pro langą ir paseksi mane. Dar po dviejų minučių 
jūs, Ladislavai, padarysit tą patį. Kai visi trys nusilei- 
sime prie bokšto papėdės, pamatysim, ką daryti toliau. 

— Mes pasirengę tavęs klausyti, Matijau,— atsakė 
Batoras. — Darysim viską, ką tu pasakysi, ir eisim Vi- 
sur, kur tu mus vesi, bet nenorim, kad tu prisiimtum 
patį pavojingiausią uždavinį. .. 

— Jūsų gyvybė brangesnė už mūsų! — pridūrė Zat- 
maras, | 

— Mūsų gyvybės lygiavertės, kai pareiga liepia 
nubausti išdavikus— atsakė grafas Šandoras.— Ir jei 
bent vienas liks gyvas, jis ir atlygins už skriaudą. 

— Atsisveikinkime, draugai! 

Trys draugai karštai Epe BAS ir, atrodė, pasisėmė 
naujų jėgų. 

Paskum Ladislavas Zatmaras atsistojo saugoti prie 
kameros durų, o Matijas Šandoras nuslinko lango 
ambrazūra. Akimirka, ir jis jau karojo ties bedugne. 
Tvirtai suspaudęs laidą keliais, jis slinko žemyn, per- 
imdamas rankomis metalinį laidą ir kartkartėmis koja 
ieškodamas atsparos atsiremti. 

Tuo tarpu audra įsišėlo. Lietus nelijo, bet vėtra 
siautėjo ir staugė. Be pertrūkio žybčiojo žaibai. Ugni- 
niai zigzagai kryžiavosi ties bokštu, kuris taip aukštai 
iškilęs traukė žaibus. Smailas perkūnsargio galas švy- 

tėjo balzgana šviesa, siūbuodamas nuo viesulo gūsių. 
Sąvaime aišku, koks pavojus grėsė žmogui, kybančiam 
ant laido, kuriuo vis bėgo Foibos vandenyse išnykstanti 
srovė. Kai laidas nesugadintas, žmogus nelabai rizi- 
kuoja, kad jį trenks srovė, nes metalas daug geresnis 
laidininkas, negu žmogaus kūnas. Bet kai perkūnsargis 
apgadintas arba laide susidaro tarpas, žmogų gali už- 
mušti elektros srovė net be žaibo!. 

Grafas Šandoras puikiai suprato, kas jam gresia, 
bet jį valdė žymiai stipresnis jausmas, negu savisau- 
gos instinktas, ir jis nepaisė pavojaus. Pamažu, atsar- 
giai leidosi jis laidu, akinančių žaibų apšviestas. Už- 
čiuopęs koja geležinę atsparą, jis stodavosi atsikvėpti. 
Kiekvieną kartą, kai žaibas nušviesdavo po juo Žiojin- 
čią bedugnę, jis veltui stengėsi žvilgsniu išmatuoti jos 
gylį. | 

Nusileidęs apie šešiasdešimt pėdų, Šandoras pajuto 
po kojomis tvirtesnę atramą. Siaura, vos kelių colių 
pločio atbraila juosė akmeninius pamatus. Perkūnsar- 
gio laidas leidosi daug žemiau, bet toliau (to bėgliai 
nežinojo) jau nebuvo pritvirtintas apkabomis, o, laisvai 
svyruodamas ore, karojo virš bedugnės. Jo galas čia 
pasinerdavo upėje, čia kliūdavo už pakrantės akmenų. 

Grafas Šandoras sustojo atsikvėpti. Rankomis lai- 
kydamasis virbo, jis tvirtai abiem kojom stovėjo ant 
atbrailos. Jis suprato, kad pasiekė pamatus, bet dar 
negalėjo įsivaizduoti, kaip aukštai bokštas iškilęs virš 
lygumos. 

„Matyt, labai aukštai!" — pagalvojo jis. Ryškių žai- 
bų apakinti, smarkiai plasnodami sparnais, aplink jį 
baimingai skraidė dideli paukščiai, tačiau nekilo į vir- 

! Taip 1753 m. kamuolinio žaibo buvo užmuštas Richmanas, nors 
ir stovėjo kiek atokiau nuo perkūnsargio. (Aut. pastaba) 


92 


šų, o leidosi kažkur žemyn. Iš to Šandoras spėjo, kad 
po juo yra gilus tarpeklis, o gal net bedugnė. 

Tuo metu jis išgirdo viršuje kažkokį triukšmą. 
Blyksterėjus žaibui, Šandoras šiaip taip pamatė nuo 
sienos atsiskyrusią tamsią figūrą. 

Tai Ištvanas Batoras išlipo pro langą ir lėtai leidosi 
geležiniu laidu paskui grafą, kuris jo laukė, stovėda- 
mas ant akmeninės atbrailos. Čia Batoras turės su- 
stoti, kol jo draugas leisis žemyn. 

Po valandėlės jie jau stovėjo greta. 

Kai griausmas minutę nutilo, jie galėjo pasišnekėti. 

— O Ladislavas? — paklausė Šandoras. 

— Po minutės jis bus čia. 

— Viršuj viskas ramu? 

— Taip. į 

— Gerai! Aš užleisiu vietą Ladislavui, o tu jo pa- 
lauk. - 

— Taip, palauksiu. 

Tą akimirką juos apakino nepaprastai ryškus žaibas. 
Jiems pasirodė, kad laidu bėganti srovė smelkia juos 
kiaurai ir tuoj sudegins. | 


— Matijau! Matijau! — sušuko siaubo apimtas Ba- 
toras. 

— Ramiau!.. Aš leidžiuosi!l.. Sek paskui mane, — 
atsakė Šandoras. 

Ir jis sučiupo metalinį lyną, rengdamasis slinkti že- 
myn ligi pirmos geležinės ApESoos ir ten palaukti 
draugo. 

Staiga viršuje pasigirdo riksmas. Atrodė, kad jis 
sklido pro kameros. langą. Garsiai suskambo žodžiai: 

— Gelbėkitės! Gelbėkitės! 

Tai buvo Ladislavo Zatmaro balsas. 

Tą pačią akimirką viskas aplinkui nušvito ir -kaž- 
kas skardžiai pokštelėjo. Šį kartą plykstelėjo ne lūž- 
tanti žaibo strėlė ir trenkė ne perkūnas, o driokstelėjo 
šautuvas, — matyt, šaudė, kur pakliuvo, iš kažkokios 
ambrazūros bokšto sienoje. Nežinia, ar čia buvo sig- 
nalas sargams, ar kuriam nors bėgliui skiriama kulka, — 
šiaip ar taip, reiškė, kad pabėgimas susektas. 

Iš tikrųjų, išgirdęs kažkokį bruzdesį, sargybinis pa- 
šaukė prižiūrėtojus, ir keli žmonės įbėgo į kamerą. Jie 
iš karto pamatė, kad du kaliniai dingę. Pastebėję iš- 
laužtas lango grotas, jie suprato, kokį kelią pasirinko 
bėgliai. Tuo metu Zatmaras, kol dar nebuvo sulaikytas, 
persisvėrė pro langą ir įspėjo, kad draugams gresia 
pavojus. 

— Nelaimingasis! — sušuko E Batoras.— Ma- 
tijau! Nejau mes jį paliksim! 

Vėl pasigirdo šūvis, ir jo garsas susiliejo su per- 
kūno trenksmu. | 

— Tesaugo jį dievas! — atsakė grafas Šandoras.— 
O mes turim bėgti... bent kad atkeršytume! Skubėkim, 
Ištvanai, skubėkim! 

Ir iš tiesų delsti nebebuvo galima. Apatiniuose 
bokšto aukštuose vienas po kito atsidarė langai, ir su- 
žybčiojo šūviai. Iš kažkur sklido šūkavimai. Gal sar- 
gai ropštėsi karnyzu bokšto papėdėje, norėdami už- 
bėgti kaliniams už akių. Bėglius galėjo pasiekti šūviai 
ir iš kitų tvirtovės dalių. 

— Skubėkim! — sušuko Šandoras paskutinį kartą. 

Įsitvėręs laido, jis ėmė skubiai leistis, o Batoras 
sekė paskui, 

Tik dabar jie pastebėjo, kad lynas laisvai karo ties 
bedugne. Jis nebeturėjo jokių atramos taškų, jokių 
kablių sienoje, kur būtų galima sustoti ir atsikvėpti. 

Bėgliai pakibo ant siūbuojančio, rankas rėžiančio laido. 
Jie slinko žemyn, mėšlungiškai suspaudę kelius, nepa- 
jėgdami susilaikyti, o kulkos švilpė aplinkui. 

„ Kokią minutę jie greitai sliuogė žemyn ir pralėkė 
daugiau kaip aštuoniasdešimt pėdų, klausdami save, 
ar turi ši praraja dugną. Dabar juos pasiekė apačioje 
putojančios srovės šniokštimas, ir jie suprato, kad 
laido galas nusileidžia į kažkokios sraunios upės van- 
denis. Bet ką daryti? Jei ir būtų panorėję pakilti atgal 
ligi sienos iškyšulio, jėgų nebūtų užtekę. Be to, jų vis 
tiek laukė mirtis, tad geriau jau žūti bangose. 

“Tą akimirką baisiai trenkė perkūnas, o paskui jį 
švysterėjo akinantis žaibas. Nors Žaibas ir nepataikė 
tiesiog į perkūnsargį ant bokšto stogo, srovės įtampa 
buvo šį kartą tokia didelė, kad žaibolaidis įkaito ir ėmė 
deginti rankas. | 

Sušukęs iš skausmo, Ištvanas Batoras atgniaužė 
pirštus. | 

Matijas Šandoras pamatė, kaip draugas praskriejo 
pro šalį, išskėtęs rankas, ir vos jo neužkliudė. 

Bet sekančią akimirką ir grafas nesąmoningai pa-. 
leido rankas svilinantį metalinį lyną ir nuo keturias-. 
dešimties pėdų aukščio nulėkė į Foibos vandenis, te- 
kančius neištirtu Buko tarpekliu. | 


SEPTINTASIS SKYRIUS 


FOIBOS UPĖ, 


Buvo kokia vienuolikta valanda vakaro. Prapliupo 
baisiai lyti ir pasipylė stambi kruša, čaižydama Foibos. 
vandenis ir ją supančias uolas. Šaudymas iš tvirtovės 

nurimo. Kam veltui eikvoti šovinius! Iš Foibos tegrįžta 
tik lavonai, ir tai labai retail 

Kai tik grafas Šandoras pasinėrė į upę, jį pagavo 
audringa srovė ir ėmė nešti į Buko olą. Po kelių aki- 
mirkų iš žaibų apšviesto tarpeklio jis pateko į juo- 
džiausią tamsą. Vandens šniokštimas nustelbė perkū- 
no dundesį. Į požeminį urvą nesiskverbė nei spindu- 
lėlis šviesos, nei koks nors garsas. 

— Gelbėkit! — pasigirdo tamsoje. 

Čia sušuko Ištvanas Batoras. Šaltas vanduo grąžino 
jam sąmonę, bet jis nepajėgė išsilaikyti paviršiuje ir 
iš karto būtų paskendęs, jei tvirta ranka nebūtų jo 
pačiupusi tą akimirką, kai jis jau nėrė į gelmę. . 

— Čia aš, Ištvanai!.. Nebijok!.. 

Grafas Šandoras plaukė irdamasis viena ranka, 
o kita prilaikydamas draugą. 

„Padėtis buvo labai pavojinga. Elektros srovės pri- 
trenktas, Batoras vos judino rankas. Nors šaltam van- 
denyje nudegusios rankos skaudėjo mažiau, jis nega- 
lėjo plaukti, nes jam darėsi silpna. Šandoras nepaleido 
Batoro nė minųtei, bijodamas, kad šis iš karto nugrims 
į dugną; todėl grafui teko kovoti už du. 

Be to, Šandorą kankino nežinia: kur teka upė, pro 
kokias vietoves ji praplaukia, ar įteka į kitą kokią 
upę ar jūrą? Beje, įeigu Šandoras ir būtų žinojęs, kad 
pakliuvo į Foibą, nuo to jam nebūtų buvę lengviau: 
juk niekas nežinojo, kur ji neša savo audringus van- 
denis. Į upę ties olos anga ne kartą buvo metami. už- 
kimšti buteliai, bet jie niekad neišplaukdavo į jokią 
Istrijos pusiasalio upę. Arba jie suduždavo į povande- 
nines uolas tamsiame urve, arba upė nunešdavo .juos 
į kokią požeminę bedugnę. 

Srovė nešė bėglius svaiginančiu greičiu, dėl to 
jiems buvo kiek lengviau laikytis vandens paviršiuje. 
Ištvanas Batoras beveik be sąmonės gulėjo ant Matijo 
Šandoro rankų. Šandoras suprato, kad ilgai neišlaikys 
tokio įtempimo. Jie galėjo užsimušti į povandeninius 
akmenis ar uolingus urvo krantus, be to, jiems grėsė 
dar didesnis pavojus: jie galėjo patekti į kokį nors 
sūkurį, kunkuliuojantį tose vietose, kur upė, atsitren- 
kusi į uolas, darė staigius posūkius, keisdama kryptį. 
Kiek kartų Šandoras juto, kaip nenugalima jėga jau 
traukia juos į savo žiotis! Juos imdavo sukti vandeny- 
je kartu su srove, kol išsviesdavo iš besisukančių ža- 
bangų kaip akmenį iš mėtyklės. 

Taip praslinko pusvalandis, ir kas minutę, kas se- 
kundę jiems grėsė pražūtis. Matijas Šandoras, nepalau- 
žiamos valios žmogus, kovojo. Iš tikrųjų netgi geriau, 
kad jo draugas buvo beveik be sąmonės. Jeigu, pasi- 
davęs savisaugos instinktui, Batoras imtų gintis, Šan- 
dorui būtų daug sunkiau. Tada jam tektų arba palikti 
draugą; arba žūti kartu. 

Tačiau taip negalėjo ilgai trukti. Šandoras jau visai 
baigė pailsti. Kol jis stengėsi laikyti Ištvano galvą virš 
vandens, jo paties galva vis dažniau pasinerdavo po 
vandeniu. Jam pritrūkdavo kvapo, vis sunkiau buvo 
alsuoti, jis žiopčiojo, gaudė orą, kartais net imdavo 
dusti. Kelis kartus buvo net paleidęs draugą, bet Ištva- 
no galva tuojau pat panirdavo į vandenį ir grafui, lai- 
mė, pavykdavo jį vėl sučiupti. Ir taip teko kovoti vi- 
duryje veržlios kalnų upės, kurios vandenys spraudėsi 
pro siaurus krantus ir su kurtinančių griausmu plakėsi 
į uolas. 

Pagaliau Šandoras pajuto, kad nebeišlaikys. Batoro 
kūnas išslydo jam iš rankų. Įtempęs paskutines jėgas, 

jis pabandė draugą nutverti, bet nesuradęs pats paliia 
į vandenį... š 

Staiga doras pajuto kažką stukterint jam į petį. 
Instinktyviai jis ištiesė ranką ir pagriebė kažkokias 
vandenyje kabančias šaknis. 

Tai buvo upėj plūduriuojančios medžio šaknys. 
Stipriai jų įsitvėręs, Šandoras vėl išniro į paviršių. Da- 
bar, viena ranka laikydamasis šaknų, kita ėmė graba- 
lioti draugo. 

Netrukus grafui pavyko nučiupti Batorą už rankos. 
Neapsakomai sunkiai užtempė jį ant medžio kamieno 
ir pats užsikorė. Dabar kol kas jiems nebebuvo pavo- 
jaus paskęsti, tačiau jų gyvybė priklausė nuo to me- 
džio, genamo įnoringos upės bangų. 

Iš nuovargio Šandoras minutę neteko sąmonės. At- 
sigavęs jis pirmiausia pasirūpino, kad Batoras nenu- 
slystų nuo kamieno. Kad būtų saugiau ir galėtų prilai- 
kyti draugą, jis atsisėdo užpakalyje jo. Taip atsisėdęs, 
stengėsi įsižiūrėti į tamsą. Jei į olą būtų patekęs nors 
spindulėlis šviesos, reikėtų jį pastebėti ir nustatyti, 
kur teka upė. Bet, atrodė, -tuneliui nebus galo. 

Tačiau bėglių padėtis vis dėlto pagerėjo. Medis 
buvo ne mažiau dešimties pėdų ilgio, ir vandenin pasi- 
nėrusios šaknys neleido jam apvirsti. Nepaisant smar- 
kios srovės, jis gerai laikėsi paviršiuje ir, atrodė, neap- 
sivers, jei kas nors jo nesutrenks pernelyg smarkiai. 
Plaukė jis ne mažiau kaip tris Ije per valandą, nes ; toks 
buvo tėkmės greitis. 

Dabar Šandoras vėl galėjo tvardytis. Jis pamėgino 
atgaivinti draugą, kurio galva gulėjo jam ant kelių. 
Grafas suprato, kad Ištvano širdis plaka lygiai, tik 
kvėpavimas labai silpnas. Pasilenkęs prie draugo lū- 

pų, pabandė įpūsti jam į plaučius oro. Jei Ištvanas dar 
ne visai užtroškęs, gal būt, atsigaus! 

Ir iš tiesų Batoras netrukus sujudėjo. Jo kvėpavi- 
mas pagilėjo, ir jis pravėrė burną. Pagaliau pramur- 
mėjo: 4 

— Žmona!.. Sūnus!.. Matijas!.. 

Visas jo gyvenimas buvo išreikštas tais žodžiais. 

-— Ištvanai, ar girdi? Tu mane girdi? — sušuko Šan- 
doras labai garsiai, kad jo žodžius būtų galima išgirsti 
pro Buko skliautuose ūžiantį vandenį. 

— Taip... taip... Aš girdžiu! Kalbėk... kalbėk! 
Jaučiu, kad laikai mano ranką. | 

— Ištvanai, dabar mums jau nebegresia toks baisus 
pavojus. Mes plaukiam ant medžio nuolaužos... Kur — 
nežinau, bet vis dėlto jau turim šiokią tokią atramą! 

— Matijau, o kur tvirtovė? į 

— Ji jau labai toli! Ten tikriausiai galvoja, kad 
mes žuvom šiose gelmėse, ir mūsų daugiau nebeperse- 
kios. Nesvarbu, kur įteka ši kalnų upė, į kitą upę ar 
jūrą, mes plauksim ten ir nuplauksim gyvi! Nenusi- 
mink, Ištvanai! Aš su tavim. O tu pailsėk ir atgauk 
jėgas, netrukus vėl reikės, kad būtum stiprus! Po kelių 
valandų mes būsim išgelbėti! Mes būsim laisvi! 

-— O Ladislavas? — paklausė Batoras. 

Matijas Šandoras tylėjo. Ką gi jam atsakyti? Kai 
Ladislavas Zatmaras šūktelėjo pro langą apie jiems 
gresiantį pavojų, pabėgti jis, matyt, nebespėjo. Dabar 
draugai jam niekuo padėti nebegali! 

Batoras vėl nuleido galvą. Jis vis dar buvo kaž- 
koks sustingęs. Bet Šandoras saugojo jį, pasiryžęs su- 
tikti bet kokį pavojų ir net palikti medį, jei jis su- 
dužtų į kokią nors kliūtį, kurių sunku išvengti juos su- 
pančioje tamsoje. 


Buvo tikriausiai kokia antra valanda nakties, kai 
srovės, o kartu ir medžio greitis ėmė žymiai mažėti. 
Tur būt, kanalas pasidarė platesnis, ir vanduo, lais- 
viau „išsiliejęs, sulėtino savo tėkmę. Gal kartais išėji- 
mas iš požeminio tunelio jau netoli? 

Tačiau, krantams platėjant, olos skliautai darėsi 
vis žemesni. Iškėlęs ranką, Šandoras palietė nelygų pa- 
viršių virš galvos. Kartais jis nugirsdavo kažkokį braz- 
desį, — tai atsikišusios medžio šaknys kabinosi už skliau- 
to akmenų. Todėl medį kartais stipriai sukrėsdavo, ir 
jis staiga pasisukdavo į kitą pusę. Kartais, užkliudęs 
skliautą, jis imdavo suktis vietoj arba smarkiai siū- 
buoti, ir bėgliai išsigąsdavo, kad neįkristų į vandenį. 

Šandoras mėgino šaltai apgalvoti susidariusią pa- 
dėtį, nes jiems grėšė dar vienas pavojus — olos skliau- 
tai vis žemėjo. Kelis kartus grafui reikėjo staiga atsi- 
lošti, kad neprasiskeltų galvos į akmeninį kyšulį, kurį 
spėdavo apčiuopti. Ar neteks netrukus nušokti nuo 
medžio į vandenį? Pats jis gal ir galės plaukti, bet kaip 
išgelbėti draugą? O jei požeminis tunelis ir toliau Že- 
mės, ar ištrūks jie gyvi? Ne! Ne kartą jiems pavyko 
išvengti mirties, bet dabar gresia tikra pražūtis! 

Nors Matijas Šandoras ir buvo narsus, jis pajuto, 
kad baimė suspaudė širdį. Jis suprato, kad artėja le- 
miama akimirka. Medis vis stipriau kliuvo už akmeni- 
nių skliautų, ir BIpaL kamienas visai panirdavo į van- 
denį. 

— Reikia tikėtis — kalbėjo sau Šandoras— kad 
olos anga jau netoli! 

Jis akylai žiūrėjo į tamsą, ar nepasirodys priešaky“ 
je šviesa. Gal naktis jau baigiasi ir lauke ne taip tam- 
su, kaip oloje? Gal žaibai dar tebešvysčioja tamsiame 
danguje virš uolų? Tada silpnas atšvaitas spingtelėtų 


100 


į tunelį, kuris, atrodė, jau nebegali sutalpinti pakilusių 
Foibos vandenų. 

Ne, nieko nematyti! Vis ta pati nepermatoma tamsa 
ir upės šniokštimas; net jos putos atrodo juodos! 

Staiga baisus smūgis juos labai stipriai sukrėtė. 
Medis atsitrenkė į didžiulį akmenį, kuris leidosi nuo 
skliauto ligi pat vandens. Nuo to smūgio kamienas ap- 
sivertė. Bet Šandoras jo nepaleido. Viena ranka mėš- 
lungiškai įsitvėrė šaknų, kita — pagavo savo draugą 
tuo metu, kai srovė jau ėmė jį nešti. Tada jis nebesi- 
priešino bangoms, kurios daužėsi į olos skliautus. 

Taip „jie plaukė gal minutę. Šandoras jautė, kad 
artinasi galas. Instinktyviai jis sulaikė kvėpavimą, 
norėdamas išsaugoti tą truputėlį oro, kuris dar buvo 
likęs plaučiuose. 

Staiga pro vandens Šiuoksas jam į užmerktas akis 
kažkas švystelėjo. Nutvieskė žaibas, ir pasigirdo 
griausmas, m 22 

Pagaliau jis išvydo šviesą! 

Tikrai, ištrūkusi iš požeminio tunelio, Foiba vėl 
tekėjo po atviru dangumi. Bet kur? Į kokią upę ji įte- 
ka? Ar ji pasiekia jūrą? Vis tas pats neišsprendžiamas 
klausimas, o kartu gyvybės ar mirties klausimas. 
Medis vėl iškilo į paviršių. Šandoras, kaip ir pirma, 
laikė Batorą. Iš paskutinių jėgų užtempė jį ant BE 
ir pats vėl atsisėdo užpakaly jo. 

Tada ėmė dairytis į šalis, aukštyn... 

Užpakaly buvo matyti tamsi milžiniška masė, pa- 
mažu nykstanti migloje. Tai gigantiška Buko uola, ku- 
rioje Foibos vandenys turi prasimušę požeminį išėji- 
mą. Artinosi aušra, ir danguje blėsčiojo neryškūs švie- 
suliai, lyg permatomas rūkas, vos pastebimas raiškiomis 
žiemos naktimis. Retkarčiais balzgani žaibai apšviesda- 

vo tolimą horizontą, ir buvo girdėti ilgi, bet jau duslūs 
griausmai. Audra tolo ar pamažu rimo, išeikvojusi visą 
atmosferoje susikaupusią elektros energiją. 

Šandoras dairėsi aplinkui labai neramus. Jis matė, 
kad upė teka vis taip pat srauniai giliu, uolėtu tar- 
pekliu. Ę 

Kaip ir pirma, siautulinga srovė nešė bėglius per 
slenksčius ir sūkurius, bet viršum jų jau nebebuvo 
žemų skliautų, kur kiekvienas nukaręes akmuo grėsė 
suskaldyti galvą, o plytėjo bekraštis dangus. Tačiau 
krantuose nebuvo matyti vietelės, kur galėtum išlipti, 
nebuvo jokio kyšulio, prie kurio galėtum sustoti. Upė 
tekėjo tarp dviejų stačių sienų. Žodžiu, tai buvo vis 
tas pats siauras praėjimas tarp vandens nuglūdintų uolų, 
tik be akmeninių lubų. 

Paskutinį kartą paniręs, Ištvanas Batoras atsigavo. 
Jis užčiuopė Matijo Šandoro ranką, o tas palinko prie 
jo ir sušuko: | 

— Mes išgelbėti! 

Tačiau ar turėjo jis teisę taip kalbėti? Jis pasakė 
„išgelbėti“, nežinodamas, nei kur įteka upė, nei per 
kokias vietas ji juos neša, nei kada jiems pavyks 
nulipti nuo medžio nuolaužos! Bet jis, kaip ir pirma, 
buvo pasiryžęs kovoti, todėl atsitiesęs tris kartus skam- 
biu balsu pakartojo: 

— Išgelbėti! Išgelbėti! Išgelbėti! 

Pagaliau, kas galėtų juos išgirsti. Uolingi skalūno 
krantai buvo visiškai pliki, jų nedengė net ploniausias 
žemės sluoksnelis, kuriame būtų galėję augti krūmokš- 
niai. Upės pakrantės netraukė nė vieno žmogaus. Foi- 
ba čia tekėjo negyvenama vietove, suspausta stačių 
krantų, tartum kanalas tarp granitinių sienų. Joks upe- 
liūkštis neįtekėjo į ją. Joks paukštis neplasnojo ties 

upe, netgi žuvų nebuvo jos šėlstančiame vandenyje. 
Vietomis iš upės kyšojo aukštos uolos, kurių sausos 
viršūnės tarytum sakė, kad tą siautulingą srovę sukėlė 
neseniai praūžusios liūtys. Paprastu laiku Foibos vaga 
greičiausiai teka tik nedidelis upelis. 

Bėgliams nebuvo ko bijoti, kad medis atsitrenks 
į kokią nors uolą. Jis pats jas aplenkdavo ir smelkėsi 
pro šalį pačiu srovės viduriu. Bet jie negalėjo nei iš- 
trūkti iš tos srovės, nei sumažinti plaukiančio medžią 
greitį, net jei būtų panorėję sustoti, pamato tinkamą 
vietą prie kranto. 

Taip praslinko dar valanda. Visą šį laiką Jiems ne- 
mai geso tolumoje. Andra praėjo, tik retkarčiais nu- 
aidėdavo kurtus dundesys, lyg atsimušęs į aukštus 
sluoksniuotus debesis, plaukiančius horizonto link. 
Diena artėjo, ir nakties liūties nupraustas dangus pa- 
mažu švito. Buvo maždaug ketvirta valanda ryto. | 

Ištvanas Batoras atsišliejęs ilsėjosi grafo Šandoro 
rankose, o tas budėjo už du. 

Tuo metu kažkur pietryčiuose pasigirdo tolimas 
šūvis. 

„Kas čia? — pagalvojo Matijas šandoras.— Gal pa- 
trankos šūvis praneša, kad atidaromas koks nors uos- 
tas? Taigi mes esame netoli jūros kranto. Koks ten 
uostas? Triestas? Ne. Rytai štai toje pusėje, kur kyla 
saulė. . būt, Pola pietiniame pusiasalio gale? Bet 
tada. . 

Trenkė antras šūvis, o paskui tuojau Gusižudėje 
trečias. . 

„Trys patrankos šūviai? — svarstė Šandoras.— Atro- 
do labiau panašu, į signalą, draudžiantį laivams išeiti 
į jūrą. Ar tik ne dėl mūsų pabėgimo?“ 

To galima buvo tikėtis. Matyt, vyriausybė ėmėsi 
visų priemonių sutrukdyti bėgliams pasislėpti SOE SE 
nors prie kranto stovinčiame laive. 

— Tepadeda mums dievas! — sušnabždėjo S i5s 
ras.— Jis tik vienas gali mus išgelbėti! 

Tuo metu Foibos krantus supančios aukštos uolos 
pamažu darėsi žemesnės, o upės vaga žymiai platėjo. 
Tačiau apylinkių dar negalėjai matyti. Upė darė po- 
sūkius, ir krantai užstojo horizontą; matyti buvo gali- 
ma tik per kelis šimtus pėdų. Kaip ir pirma, orientuotis 
buvo neįmanoma. 

Srovė prasiplėtusioje vagoje tapo Žymiai ramesnė, 
nors upės krantai, kaip ir pirma, buvo tušti ir nebylūs. 
Keli upės aukštupyje išrauti medžiai lėtai plaukė tėkme 
žemyn. Birželio rytas buvo šaltokas. Bėgliai peršlapę 
drebėjo. Jau seniai buvo laikas susirasti kokį prieglobs- 
tį ir išsidžiovinti saulėje drabužius. 

Apie penktą valandą ryto paskutinieji uolingi šlai- 
tai išnyko, juos pakeitė lygūs plokšti krantai, ir Foiba 
čia jau tekėjo pusės mylios pločio vaga į didžiulį ra- 
maus vandens baseiną, kurį galima pavadinti lagūna 
ar net ežeru. Tolumoje, prie rytinio kranto, buvo ma- 
tyti keli žvejų laivai: vieni stovėjo, išmetę inkarą, kiti, 
pakėlę bures, judėjo, pirmam ryto vėjeliui pūstelėjus; 
visa tai rodė, kad užutėkis jungiasi su jūra. Vadinasi, 
jūra visai netoli, ir bus nesunku ją pasiekti. Bet būtų 
neprotinga prašyti tų žvejų viešnagės. Jeigu jie jau 
girdėjo apie pabėgimą iš kalėjimo, pavojinga jais pa- 
sitikėti: jie gali išduoti bėglius austrų žandarams, ku- 
rie tikriausiai jau ieško visame krašte. 

Matijas Šandoras nežinojo, ką daryti, tik staiga 
niedis, ant kurio jie sėdėjo, užkliuvo už kyšančios iš 
vandens kerplėšos kairiajame užutekio krašte. Medžio 

šaknys įsipynė nendrėse, ir jis sustojo prie pat kranto 
lyg laivas, išmetęs inkarą. | 

Šandoras išlipo į krantą, bet buvo labai atsargus. 
Pirmiausia jis norėjo įsitikinti, ar kas nors jų nepa- 
stebėjo. 

Bet kad ir kiek grafas dairėsi, ežero EDI nieko 
nematė. | 

„O tuo metu ne toliau kaip per du šimtus žingsnių 
ant smėlio gulėjo Žmogus, kuris galėjo puikiaušiai ste- 
bėti bėglius. 

Manydamas esąs visai saugus, Šandoras grįžo prie 
medžio, pakėlė ant rankų draugą ir nunešė į krantą; 
jis neturėjo nė mažiausio supratimo, kur Jie atsidūrė, 
nei kurion pusėn reikia eiti. š 

Iš tikrųjų Foiba įteka ne į lagūną | ir ne į ežerą, 
bet į uždarą užutekį. Vietos gyventojai jį vadina Lemo 
kanalu, nes jis jungiasi su Adrijos jūra siauru sąsiau- 
riu tarp Orseros ir Rovinjos miestų vakariniame Istri- 
jos pusiasalio krante. Bet tuo metu niekas nežinojo, 
kad į tą kanalą įteka Foiba, kuri potvynių metu prasi- 
vėržia pro Buko tarpeklį bei olas ir įlieja savo van- 
denis į tą užutekį. | 

Už kelių žingsnių ant kranto stovėjo apleista me- 
džiotojų trobelė. Atsikvėpę Šandoras ir Batoras įėjo 
į ją apdžiūti. Ten jiedu nusimetė šlapius drabužius ir 
išdžiaustė prieš saulę. Žvejų laivai buvo išplaukę iš 
užutekio, ir, kiek užmatė akis, krantai buvo visai tušti. 

"Tada žmogus; sekęs tą sceną iš toli, atsistojo, priėjo 
priė trobelės, lyg norėdamas geriau įsiminti, kur ji 
stovi, ir, pasukęs į pietus, dingo už neaukštų uolų. 

Trim valandom praslinkus, Matijas Šandoras ir jo 
draugas vėl užsitempė drabužius, nors dar ir ne visai 
išdžiūvusius, nes jau buvo laikas keliauti. 

— Ilgiau negalim čia pasilikti — tarė Ištvanas Ba- 
toras. 

„— Ar pakaks tau jėgų keliauti? 

— Aš labiausiai nusilpau nuo alkio. 

— Bandysim pasiekti jūros pakrantę, ten pasisteng- 
sim gauti maisto, ir gal kartais pavyks įsėsti į kokį 
nors išplaukiantį laivą! Eime, Ištvanai! 

Ir jie paliko trobelę, visai nusilpę ne tiek dėl nuo- 
vargio, kiek iš bado. 

Grafas Šandoras galvojo eiti pietiniu Lemo kanalo 
krantu, tikėdamasis pasiekti jūrą. Tas dykas vietas 
kerta daugybė upokšnių, tekančių į užutekio pusę. 

Upokšniai, išsiraizgę po visą tą lygumą ligi upės 
krantų, taip ją tUrėkina, kad nelieka tvirtos žemės nė 
kojai pastatyti, visur vien molėta klampynė. Dėl to 
bėgliams teko ją apeiti iš pietų pusės; kryptį jie leng- 
vai nustatė pagal saulę. Dvi valandas jie ėjo pirmyn, 
nesutikę nė gyvos dvasios, bet ir negavę nė 2 
užkąsti. | 

Tuo tarpu vietovė darėsi nebe tokia atšiauri. Prieš- 
akyje pasirodė kelias iš rytų į vakarus; bėgliai pamatė 
kilometrinį stulpą, tačiau vis tiek nežinojo, kokiomis 
vietomis keliauja lyg akli. Pakely jiems pasitaikė šilk- 
medžių gyvatvorės ir sorgo laukai, ir jie galėjo jei ne 
pasisotinti, tai bent numalšinti alkį. Jei ne sorgo sėklos 
ir gaivinančios šilkmedžių uogos, jiems tikriausiai 
nebūtų užtekę jėgų pasiekti pajūrį. 

Bet kadangi dabar kai kur pasitaikydavo įdirbtų 
laukų, liudijančių, kad čia gyvena žmonės, reikėjo 
laukti ir susitikimo. su vietiniais gyventojais. | 

Taip ir atsitiko apie pusiaudienį. 

Ant kelio pasirodė penki ar šeši keleiviai. Matijas 
Šandoras nenorėjo susitikti su tais žmonėmis. Laimė, 

kad už penkiasdešimt žingsnių į kairę nuo kelio jis 
išvydo už tvoros apgriuvusią fermą. Ten ir pasislėpė 
bėgliai, įlindę į tamsų sandėliuką, kol jų dar nebuvo 
niekas pastebėjęs. Jei koks praeivis ir būtų sustojęs 
prie tos fermos, nebūtų jų pamatęs, ir jie nutarė sė- 
dėti čia ligi sutems. 

Keleiviai buvo vietiniai valstiečiai ir druskos vi- 
rintojai. Kai kurie varė žąsis, matyt, turgun į kokį 
nors miestelį ar gretimą gyvenvietę. Vyrai ir moterys 
buvo apsirengę pagal vietinę madą ir Istrijos valstie- 
čių -papročiu pasipuošę karoliais, medaliais, auskarais, 
kryželiais, grandinėlėmis ir sidabriniais pakabučiais. 
Druskos virintojai, apsivilkę daug paprasčiau, su maišu 
ant pečių ir lazda rankose, greičiausiai ėjo į artimiau- 
sią druskos viryklą, o, gal būt, ir į stambesnes druskos 
versloves Stanjone ar Pirane, vakarinėje provincijos 
dalyje. 

Priėję aplčistą fermą, kai kurie sustodavo ir net 
atsisėsdavo pailsėti priebutyje. Jie garsiai ir gyvai 
šnekučiavo, bet tik apie savo reikalus. 

Prigludę kampelyje, bėgliai atidžiai klausėsi. Gal 
tie žmonės jau žino apie pabėgimą iš kalėjimo ir ims 
apie tai šnekėti? Gal iš jų pokalbio grafas Šandoras ir 
jo draugas supras, į kokią Istrijos dalį patekę? 

Bet apie tai nebuvo pasakyta nė žodžio, ir jie, kaip 
ir pirma, tik tuščiai spėliojo. | 

-— Jei vietiniai gyventojai nekalba apie mūsų pa- 
bėgimą,— pasakė Matijas Šandoras,— reikia manyti, 
kad jie dar negirdėjo apie jį. 

— O tai rodo,— pridūrė Ištvanas Batoras,— kad 
mes jau toli nuo tvirtovės. Tarp kitko, aš nė kiek nesi- 
stebiu, juk kalnų upė nešė mus po uolomis dideliu 
greičiu geras šešias valandas. 

— Taip, atrodo, taip ir yra. 

Tačiau po poros valandų keli druskos virintojai, 
praeidami pro fermą, paminėjo žandarų pulką, sutiktą 
prie miesto vartų. 

Kokio miesto? Jie nežinojo. 

Abu draugai susijaudino. Jei žandarai šmižinėja -ap- 
linkui, labai gali būti, kad jie pasiųsti ieškoti ' bėglių. 

— Mes gi pabėgom tokiomis aplinkybėmis, — tarė 
Batoras,— kad mus turėtų laikyti žuvusiais ir nebeieš- 
koti. . 

2 Jie patikės, kad esam žuvę, tik tada, kai ras 
mūsų lavonus! — atsakė Matijas Šandoras. 


Vis dėlto bėgliai neabejojo, kad policija sukelta 
ant kojų ir jų ieško. Todėl jie nusprendė neiti iš fer- 
mos ligi nakties. Juos kankino alkis, tačiau jie nedrįso 
iškišt nosies iš savo slėptuvės. Ir gerai padarė. 

Apie penktą valandą vakaro kelyje pasigirdo ka- 
nopų dundėjimas — artėjo nedidelis raitelių būrys. 

Grafas Šandoras atsargiai prislinko prie durų, bet 
tučtuojau grįžo ir putempė savo draugą į tamsiausią 
sandėliuko kampą. Ten jiedu. palindo po žagarais ir 
sustingo. | 


Brigadininko vadovaujami šeši ar septyni žandarai 
jojo keliu rytų link. ,,Ar sustos prie fermos?" — su ne- 
rimu galvojo Šandoras. Jei žandarai užsimanys apieš- 
koti namus, jie, be abejo, ras pasislėpusius bėglius. 

Iš tikrųjų brigadininkas liepė savo Žmonėms susto- 
ti. Jis pats ir du žandarai nulipo nuo arklių, kiti "EG 
tialniuose. 

* Brigadininkas įsakė jiems apieškoti Lemo kanalą ir 
grįžti į fermą. Jis jų lauksiąs ligi septintos valandos 
vakaro. 

Keturi žandarai tuojau pat nujojo. Likusieji pririšo 
arklius prie aplūžusio fermos aptvaro ir, atsisėdę prie- 
šais namus, ėmė šnekučiuotis. Sandėliuke pasislėpę 
bėgliai girdėjo kiekvieną Žodį. 

— Vakare grįšim į miestą ir sužinosim, kur mus 
siųs. nakčiai, — atsakė brigadininkas į vieno žandaro 
klausimą.— Iš Triesto telegrafu gali būti gauti nauji 
nurodymai. 

Vadinasi, šis miestas ne Triestas, — įsidėmėjo Šan- 
doras. | 

— Štai mes ieškom jų čia,— tarė antrasis žanda- 
ras — o kas, jei jie pasuko kitu keliu ir priėjo Kvar- 
nero kanalą? 

— Taip gali būti — atsakė pirmasis žandaras, — jie 
tikriausiai mano, kad ten bus lengviau pasislėpti. 

— Kad ir kur jie pasuktų— pasakė brigadinin- 
kas, — juos vis tiek sugaus, juk dabar jų ieško visoj 
provincijos pakrantėj, nuo vieno krašto ligi kito! 
“Grafas Šandoras įsidėmėjo naują smulkmeną: vadi- 
nasi, jie atsidūrė vakarinėje Istrijos pakrantėje, tai yra 
prie Adrijos jūros, o ne siauro užutekio krante, kuris 
eina toli į sausumą iki pat Fiumės. 

*— Tikriausiai ieškos ir druskos verslovėse Pirane 
ir Kapo d'Istrijoje,— vėl prašneko brigadininkas, — ten 
lengviau pasislėpti, o vėliau, pasigrobę valtį, jie galėtų 
per Adrijos jūrą nuplaukti į Riminį ar Veneciją. 

— Ek, geriau jau būtų sėdėję savo kameroje ir 
laukę, kas jiems skirta! — filosofiškai pasakė vienas 
žandaras. 

— Taip, — pridūrė antrasis— Anksčiau 'ar vėliau 
jie vis tiek bus pagauti, o gal ištraukti iš Buko! Tada 
viskas baigsis, ir mums nebereiks vargti tokiam karšty. 

— Kas žino, o gal jau seniai viskas baigta? — pa- 
sakė brigadininkas.— Greičiausiai Foiba pati įvykdė 
nuosprendį. Tik pamanykit: pabėgti iš Pizino bokšto ir 
patekti į Foibą per patį potvynį! Blogiau nesugalvosi! 

Foiba! Štai kaip vadinasi upė, į kurią buvo pate- 
kęs grafas Šandoras ir jo draugas| Pizino tvirtovė — 
štai kur jie buvo atvežti po arešto, štai kur uždaryti, 
teisti ir pasmerkti mirti! Štai kur turėjo juos sušau- 
dyti! Štai iš kokio bokšto jie bėgo! Grafas Šandoras 
gerai pažino Pizino miestą. Dabar jam atsivėrė akys — 
nebereikės daugiau aklai klaidžioti Istrijos pusiasaliu, 
jeigu, žinoma, jie dar galės bėgti toliau. | 

“ Žandarai nutilo. Tačiau bėgliai jau žinojo viską, 
kas jiems buvo reikalinga, tik dar nebuvo išgirdę, kaip 
vadinasi artimiausias miestas prie Lemo kanalo Adri- 
jos pakrantėje. | 

Tuo tarpų brigadininkas pakilo ir ėmė vaikštinėti 
prie fermos aptvaro, žvilgčiodamas, ar negrįžta jo 
žmonės. Du ar tris kartus jis įėjo į pusiau sugriautus 
namus ir petėjo per kambarius, veikiau iš įpročio, o ne 
ką įtardamas. Jis pažiūrėjo ir į sandėliuką, kur tik- 
riausiai būtų pastebėjęs bėglius, jei nebūtų buvę taip 
tamsu. Jis net pasmaigstė kardo galu žagarų Rrūvą, 
bet, laimė, nekliudė susigūžusių bėglių. Sunku apsaky- 
ti, ką pergyveno per tas minutes Matijas Šandoras ir 
Ištvanas Batoras. Tačiau jie nusprendė neatiduoti savo 
gyvybės pigiai, jei ir būtų surasti. Pulti brigadininką 
ir nuginkluoti, užklupti žandarus ir juos užmušti arba 
žūti patiems — toks buvo jų planas. 

Tuo metu brigadininką kažkas pašaukė, ir jis išėjo 
iš sandėliuko, nepastebėjęs nieko įtartino. Keturi žan- 
darai, pasiųsti ieškoti bėglių, grįžo į fermą. Nors jie 
sąžiningai išieškojo visą lygumą tarp kelio, pajūrio ir 

Lemo kanalo, nerado jokių pėdsakų. Bet jie parjojo ne 
vieni. Su jais atėjo kažkoks žmogus. 

Tai buvo ispanas, darbininkas iš gretimos druskos 
viryklos. Grįždamas į miestą, jis susitiko su Žandarais. 
Kadangi jis pasakė, kad kiekvieną dieną eina iš miesto 
į druskos viryklą ir atgal, jie „nusprendė jį atvesti pas 
brigadininką, „kad šis apklaustų. O žmogus neatsisakė 
eiti su jais, 

Pamatęs ispaną, brigadininkas salsa ar kartais 
druskos viryklos darbininkai AE5UNKS dviejų svetim- 
šalių. 

— Ne, brigadininke,— atsakė. žmogus.— Bet šian- 
dien anksti rytą, gal po kokios valandos, kai išėjau iš 
miesto, mačiau, kaip du žmonės išlipo į krantą pačioje 
aukštutinėje Lemo kanalo dalyje. 

— Sakai, du žmonės? 

— Taip. Bet mūsų apylinkėj visi galvojo, kad nu- 
sikaltėlius jau sušaudė šį rytą Pizino bokšte; kad jie 
pabėgo, dar nebuvom girdėję, todėl aš ir nesidomėjau 
tais žmonėmis. Dabar, kai aišku, kas atsitiko, visai ne- 
nustebčiau, sužinojęs, kad tai jie ir buvo. | 

Sėdėdami tamsiam kamputyje, Šandoras ir Batoras 
klausėsi, užgniaužę kvapą, nes, galimas dalykas, čia 
buvo sprendžiamas jų likimas. Vadinasi, vos tik jie iš- 
ėjo į krantą, juos kažkas pastebėjo. 

— Kuo tu vardu? — paklausė brigadininkas. 

— Karpena, dirbu čia druskos virykloje. 

— O ar pažintum žmones, kuriuos matei šiandien 
rytą Lemo kanalo pakrantėje? 

— Taip. Gal būt. . 

„— Tai keliauk į miesta; pranešk viską policijai ir 
pasisiūlyk padėti. 

— Kaip įsakysite. 

— Ar žinai, kad tas, kas suras bėglius, gaus pt 
tūkstančius florinų? 

— O kas juos priglaus, keliaus į katorgą! 

„— Pirmą kartą girdžiu! 

— Na, eik! — pasakė brigadininkas. 

Išgirdę ispano žodžius, žandarai ėmė skubėti. Bri- 
gadininkas jiems įsakė tuoj sėsti ant arklių, ir nors jau 
temo, visi nujojo dar kartą apieškoti Lemo kanalo 
krantų. Karpena gi skubiai nužingsniavo į miestą, gal- 
vodamas, kad, pagavus bėglius, gaus apvalią sumelę, 
kuri bus išmokėta iš grafo Šandoro turto. | 

Nujojus žandarams, Matijas Šandoras ir Ištvanas 
Batoras kiek laiko sėdėjo susigūžę, nedrįsdami išeiti iš 
tamsaus sandėliuko, kur buvo prisiglaudę. Jie galvojo, 
kad dabar, kai žandarai užtiko jų pėdsakus, kai žmo- 
nės. juos matė ir galėjo pažinti, perdaug pavojinga 
pasilikti Istrijos provincijoje. Reikia kuo greičiausiai 
bėgti iš to krašto ir keliauti arba į Italiją, perplaukus 
Adrijos jūrą, arba kirsti Dalmatiją, pereiti karines už- 
kardas ir Austrijos sieną. 

Pirmas kelias atrodė patikimesnis. Kad tik pavyktų 
gauti laivelį ar priprašyti kokį nors žvejį perkelti juos 
į Italijos krantą. Taip jie ir nusprendė. 

Todėl maždaug pusę devynių, kai tik visai sutemo, 
Matijas Šandoras ir jo draugas, palikę apleistą fermą, 
patraukė į vakarus, į Adrijos jūros pakrantę. Jiems 
teko eiti keliu, kad neįklimptų Lemo pelkėse. 

Bet, gal būt, tas nežinomas kelias veda iš miesto 
į Triestą, Istrijos širdį? Ar tik, juo eidamas, nesutiksi 
pačių didžiausių pavojų? Be abejo! Bet kitos išeities 
nebuvo. 

Apie pusę dešimtos už ketvirčio mylios priešaky pa- 
sirodė neaiškios miesto apybraižos, bet tamsoje sunku 
buvo jį pažinti. ž 

Namai telkėsi pakopomis ant milžiniško LSiaas 
masyvo, stūksančio prie jūros, o apačioj, gilioje įlan- 
koje, buvo matyti uostas. Aukšta varpinė stiebėsi virš 
miesto tartum didžiulė rodyklė, tamsoje dar aukštesnė 
ir didesnė. 

Matijas Šandoras tvirtai apsigalvojo neiti į miestą, 
kur du svetimšalius greitai pastebėtų, ir, jei tik įma- 
noma, ketino palei jo sienas pasukti tiesiai prie jūros. 

Bėgliai nė neįtarė, kad netoli miesto juos pastebė- 
jo tas pats žmogus, kuris jau juos matė Lemo kanalo 
pakrantėje, tas Karpena, kurį jie neseniai girdėjo kal- 
bant su žandarų brigadininku: jis iš tolo juos sekė. 
Susigundęs geru atlyginimu, ispanas sumanė patykoti 
prie kelio, ir, jo laimei, o bėglių nelaimei, jam vėl 
pavyko užtikti jų pėdsakus. 

Tuo metu pro miesto vartus išjojo nedidelis saliai 
jos būrys ir ko neužstojo jiems kelio. Jie greitai pasu- 
ko į šalį ir skubiai nuėjo pajūrio link palei miesto 
sieną. 

Priešaky jie Lamalė kuklų žvejo namelį. Langai bu- 
vo apšviesti, o durys praviros. Jeigu Matijas Šandoras 
ir Ištvanas Batoras neras čia prieglaudos, jei jų nejįsi- 
leis — jie žuvę! Prašyti, kad juos priimtų, reiškia rizi- 
kuoti galva, tačiau kitos išeities jie neturėjo. 

Draugai pribėgo namelį ir sustojo prie durų. 

Kažkoks žmogus, laivo žibintui šviečiant, taisė 
tinklus. | | 

— Drauguži,— paklausė grafas Šandoras,— gal pa- 
sakytumėt, koks čia miestas? 

— Rovinja. 

— O kas šio namo šeimininkas? 

— Žvejys Andrea Feratas. 

— Ar nesutiktų Andrea Feratas priglausti mus šia! 
nakčiai? ka 

"Andrea Feratas pažiūrėjo į nepažįstamuosius, pri- 
ėjo prie durų ir pamatė, kaip už miesto sienos išjojo 
policininkų būrys. Aišku, jis iš. karto suvokė, kokie 
žmonės atėjo prašyti prieglaudos, ir suprato, kad dar 
minutė — ir jie žuvę... 

— Įeikite,— tarė Iš | 

Tačiau bėgliai neskubėjo peržengti slenksčio. 

— Drauguži.— pasakė grafas Šandoras,— tas, kas 
išduos iš Pizino bokšto pabėgusius kalinius, gaus pen- 
kis tūkstančius florinų! 

— Žinau. 

— Okas juos paslėps, eis į kaisiaė) 

-— Žinau. 

— Jūs galit mus išduoti, jei norit. . 

— Aš jau sakiau — įeikite, ir kuo Sišišau atsa- 
kė žvejas. 

Ir Andrea Feratas užrakino duris tą akimirką, kai 
prie namų priartėjo žandarų būrys. 


AŠTUNTASIS SKYRIUS 


ŽVEJO FERATO NAMUOSE 


Andrea Feratas buvo korsikietis, gimęs mažame 
Santa Mancos uoste Sarteno apskrityje, rytiniame salos 
krante, netoli jos pietų iškyšulio. Be Santa Maneos, 
Bastijos ir Porto Vekjo, tame Korsikos krante nėra 

kitų uostų. Prieš keletą tūkstančių metų pakrantė buvo 
labai raižyta, dabar bangos po truputį nulygino jos 
nerijas, ištiesino įlankas, nutrynė iškyšulius ir prarijo 
užutekius. Andrea Feratas žvejodavo ties Santa Manca 
nedideliame jūros plotelyje, įsiterpusiame tarp Korsi- 
kos ir Italijos, o kartais nuplaukdavo net iki pat uolų 
tarp Bonifačio ir Sardinijos. 

„Prieš dvideš:mt metų jis vedė mergaitę iš 55 pačios 
apylinkės. Dvejiem metam praslinkus, juodviem gimė 
duktė, kurią pavadino Marija. Žvejo amatas nėra leng- 
vas, ypač kai tenka dar žvejoti ir koralus, kurių reikia 
ieškoti po vandeniu pavojingiausiose sąsiaurio vietose. 
Bet Andrea Feratas buvo drąsus, tvirtas, niekad nepa- 
vargdavo ir taip pat vikriai darbavosi su tinklais, kaip 
ir su draga!. Jam sekėsi neblogai. Ferato žmona, veikli 
ir sumani moteris, gražiai šeimininkavo mažame jų na- 
melyje Santa Mancoje. Ir vyras, ir žmona mokėjo skai- 
tyti, rašyti ir skaičiuoti, — žodžiu, buvo žmonės paly- 
ginti apsišvietę, ypač jei prisiminsime, kad, pagal sta- 
tistikos duomenis, iš 260 tūkstančių Korsikos gyventojų 
150 tūkstančių net ligi šiol tebėra beraščiai. 

Nors, kaip ir daugumas korsikiečių, Andrea Feratas 
buvo italų kilmės, dėl savo išsilavinimo ir galvosena, 
ir jausmais, ir simpatijomis greičiau panėšėjo į pran- 
cūzą. O tais laikais to pakako, kad į jį būtų žiūrima 
ne visai palankiai. 

"Iš tikrųjų rajonas yra toli nuo pagrindinių admi- 
nistracinių centrų, toli nuo Bastijos ir Ajačio, pačiame 
pietiniame salos pakrašty, todėl ir jo gyventojai širdies 
gilumoje priešiški viskam,„kas neitališka. Dėl to, žino- 
ma, tenka tik apgailestauti, bet reikia tikėtis, kad, ple- 
čiantis švietimui, viskas pamažu keisis. 

1 Prietaisas traukti žuvims iš gilesnių vandenų dugno. 

Kaip jau sakyta, kaimynai priešiškai žiūrėjo į Fe- 
rato šeimą. Korsikoje nuo priešiškumo ligi neapykan- 
tos tik žingsnis, o nuo neapykantos ligi smurto — dar 
mažiau. Kaimynų santykiai netruko pasidaryti nepa- 
prastai blogi. Kartą Andrea, pykčio pagautas, užmušė 
kaimyną, reikia pasakyti, nemažą niekšą, kuris jį išve- 
dė iš kantrybės savo Li ir turėjo bėgti iš 
namų. 

Andrea Feratas buvo ne toks žmogus, kad slaps- 
tytųsi krūmynuose ir nuolat kovotų tiek su policija, 
tiek su žuvusiojo giminėmis ir draugais. Tokioje kovo- 
je užmušimas seka užmušimą,— juk galų gale keršto 
nebebūtų išvengę ir jo šeimos nariai. Andrea nuspren- 
dė išsikelti iš Korsikos. Jam pavyko nepastebėtam at- 
bėgti į Sardinijos pakrantę. Žmona pardavė mažą jų 
sklypelį, už nedidelius pinigus perleido namelį Santa 
Mancoje, išpardavė visus daiktus, laivą, žūklės įran- 
kius ir kartu su dukterim persikėlė pas vyrą. BEiSs 
galvojo niekada nebegrįžti į gimtinę. 

Be to, žmogžudystė, nors jis užmušė, teisėtai ginda- 
masis, sunkiai: slėgė jo sąžinę. Kiek prietaringas, kaip 
ir visi jo tautiečiai, žvejys. karštai troško išpirkti savo 
kaltę. Jis įsikalė į galvą, kad ta mirtis jam bus atleista 
tada, kai jis, rizikuodamas savo gyvybe, išgelbės kitą 
žmogų. Ir jis tvirtai pasiryžo, pasitaikius pirmai progai, 
ką nors išgelbėti.. 2 

Išsikėlęs iš Korsikos, Feratas neilgai teišbuvo Sar- 
dinijoje, nes čia jį galėjo lengvai surasti. Energingas ir 
drąsus žmogus, jis bijojo ne+dėl savęs, bet dėl šeimos, 
kuriai taip pat grėsė kraujo kerštas. Dėl to, kai tik pa- 
sitaikė proga išvažiuoti, nesukeliant įtarimų, jis nusi- 
kraustė į Italiją. Čia įsikūrė Ankonoje, o paskum nusi- 

kėlė į kitą Adrijos jūros krantą, į Istriją. Ten ir apsi- 
gyveno. 

Taip korsikietis Andrea Feratas atsidūrė mažame 
Rovinjos uoste. Čia jis praleido jau septyniolika metų, 
vertėsi, kaip ir Korsikoje, žvejyba, o šeima, kaip ir 
anksčiau, buvo viskuo aprūpinta. Devynerius metus 
pagyvenus Rovinjoj, gimė sūnus Liuidžis. Berniuko gi- 
mimas kainavo motinai gyvybę. 

Likęs našlys, Feratas gyveno tik dėl vaikų. Mari- 
ja — jai tuo metu buvo sukakę aštuoniolika — pakeitė 
motiną broliukui, kuriam ėjo aštunti metai. Ir jei 
Andrea nebūtų ilgėjęsis ištikimos gyvenimo draugės, 
jis būtų buvęs visai laimingas, nes laimę jam teikė 
darbas ir įvykdytos pareigos pajautimas. Apylinkėje 
visi jį mylėjo, nes kiekvienam jis padėdavo geru Žžo- 
džiu ar darbu. Jis pelnytai turėjo gero, patyrusio žve- 
jo vardą. 

Čia, prie uolėtų Istrijos pakrančių, jam neteko gai- 
lėtis tos žuvies, kurią sugaudavo Santa Mancos užute- 
kyje ar Bonifačio sąsiauryje. Be to, puikiai pažindamas 
jūrą prie tų krantų, kur buvo kalbama jo gimtąja kal- 
ba, neretai kaip locmanas vesdavo laivus palei krantą 
nuo Polos ligi Triesto. Taip jis papildydavo savo už- 
darbį, kurį gaudavo, žvejodamas tose žuvingose vieto- 
se. Nepamiršdavo jis ir vargšų, ir šie žinojo, kad jo 
namuose jiems niekad neatsakys gabalėlio duonos; 
Marija, kaip ir tėvas, visuomet stengdavosi kiekvie- 
nam padėti. 

Tačiau žvejys iš Santa Mancos nepamiršo savo 
priesaikos: gyvybė už gyvybę! Jis užmušė žmogų ir 
turi žmogų išgelbėti. | 
** Štai todėl, kai jo namų duris priėjo du bėgliai, jis, 
kad ir atspėjo, kas jie tokie, ir suprato, koks pavojus 

jam gresia, nedvejodamas tarė: „Įeikitl“, o pats sau 
pridūrė: „Ir tesaugo mus visus dievas!" 

Tuo tarpu policijos būrys prajojo pro Ferato na- 
mus. Dabar grafas Šandoras ir Ištvanas Batoras, pasi- 
slėpę žvejo namuose, galėjo jaustis saugūs kelias va- 
landas. | 

Andreos Ferato namai stovėjo ne pačiame mieste, 
O per penkiasdešimt žingsnių nuo jo sienos, arčiau uos- 
to, ant uolingo masyvo, iškilusio saulėtame krante. 
Priešais namus, mažiau kaip per kabeltovą, jūra puto- 
dama daužėsi į pakrantės rifus, susiliedama tolumoje 
su horizonto linija. Į pietvakarius tiesėsi pusiau apva- 
lus iškyšulys, savo išlinkiu atitverdamas mažąją Ro- 
vinjos prieplauką. 

Nedideliame vieno aukšto Andreos Ferato namelyje 
buvo keturi kambariai: dviejų kambarių langai ėjo 
į gatvę, kitų dviejų — į priešingą pusę. Prie namo šlie- 
josi lentinis priestatas, kur buvo laikomi žūklės įran- 
kiai. Andrea žvejojo trisdešimties pėdų ilgio buriniu 
laivu „balansele“ su kvadratiniu galu ir ilga reja su 
trikampe bure; iš tokio laivo labai patogu gaudyti žu- 
vis tralu. Kai žvejys neplaukdavo į jūrą, laivas, uolų 
apsaugotas, stovėdavo, išmetęs inkarą, o maža valtelė, 
kuria Feratas plaukdavo į laivą, gulėdavo ant smėlio. 
Už namų buvo nedidelis aptvertas sklypelis, kur tarp 
šilkmedžių, alyvmedžių ir vynuogių krūmų lysvėsa 
augo daržovės. Už tvoros tekėjo penkių ar šešių pėdų 
pločio upelis ir skyrė žvejo sodybą nuo laukų. | 

Toks buvo kuklus, bet svetingas namas, į kurį ap- 
vaizda atvedė. bėglius; toks buvo šeimininkas, nepa- 
gailėjęs savo gyvybės jiems išgelbėti. 

Kai tik žvejys uždarė duris, grafas Šandoras ir Iš- 
tvanas Batoras apžiūrėjo patalpą, kurioje atsidūrė. Tai 

buvo didžiausias kambarys namuose, labai tvarkingas 
ir papuoštas su skoniu — visur buvo juntama rūpes- 
tingos šeimininkės ranka. 

— Pirmiausia jums reikia pavalgyti, — pasakė Fe- 
ratas. 

— Taip, mes nieko nevalgėme nuo vakar iškės ir 
mirštame iš bado! 

— Girdi, Marija? — tarė žvejys. 

Labai greit ant stalo atsirado nedidelis gabalas kiau- 
lienos, virtos žuvies, duona, butelys su vietiniu vynu, 
vynuogės, du stiklai, dvi lėkštės ir švari staltiesėlė. 
Kambarį apšvietė aliejinė trijų dagčių lempa, vietine 
tarme vadinama „veljone“. Grafas Šandoras ir Ištvanas 
Batoras atsisėdo už stalo; nuo alkio jie vos bestovėjo 
ant kojų. 

— O jūs patys? — paklausė grafas. 

— Mes jau po vakarienės, — atsakė Feratas, 

Išalkę bėgliai ryte rijo (žodis visai tinka) taip pa- 
prastai ir maloniai jiems pasiūlytą maistą. Bet valgy- 
dami jie atidžiai stebėjo Žžvejį, jo sūnų ir dukterį, ku- 
rie, atsisėdę kampe, žiūrėjo į juos, netardami nė žodžio. 

Andrea Feratas tuo metu buvo pilnų keturiasdešimt 
dvejų metų. Įdegęs išraiškingas jo veidas su gyvomis 
juodomis akimis atrodė griežtas ir liūdnokas. Apsiren- 
gęs jis buvo kaip ir visi Adrijos pajūrio žvejai, ir ga- 
lėjai matyti, kad po drabužiais stiprus, paUBEnaEa 
kūnas. 3 
Marija, figūra ir veidu panaši į mirusią motiną, bu- 
vo aukšta, grakšti mergina, netgi labai graži. Liepsningos 
juodos akys, tamsūs plaukai, skaistus rausvas vei- 
delis — iš visko matyti, kad jos gyslomis teka karš- 
tas korsikiečių kraujas. Daugybė pareigų ir rūpesčių, 
nuo pat vaikystės slegiančių jos pečius, padarė ją ne 

pagal amžių rimtą. Jos judesiai buvo ramūs ir lėti, bet 
ši tyli ir santūri mergaitė turėjo pakankamai energį- 
jos, kurios jai nepritrūkdavo net sunkiomis gyvenimo 
minutėmis ir kuri padėdavo atsilaikyti prieš bet kokį 
gyvenimo išbandymą. Jai jau buvo pasipiršęs ne vie- 
nas jaunas pajūrio žvejys, bet ji nė girdėti nenorėjo 
apie tekėjimą. Argi jos gyvenimas nepriklauso tėvui 
ir jaunesniam broliukui, kurį ji myli iš visos širdies, 
kaip tikra motina? 

Liuidžis buvo drąsus, ryžtingas ir darbštus berniu- 
kas, jau spėjęs įprasti prie žvejo gyvenimo: tėvas im- 
davo jį į jūrą per lietų ir vėją, ir berniukas didvyriš- 
kai laikydavosi. Jis užaugs tvirtas, liemeningas vyras, 
drąsus jūrininkas, tikras jūros vilkas, nebijąs jokių 
pavojų. Tėvą jis mylėjo, seserį tiesiog garbino. 

Grafas Šandoras atidžiai apžiūrinėjo žveją ir jo vai- 
kus, kurie taip karštai mylėjo vienas kitą. Geri, papras- 
ti žmonės, jais galima visai pasitikėti, tuo grafas ne- 
abejojo. 

"Kai svečiai pavalgė, Andrea Feratas atsistojo ir pri- 
ėjo prie grafo Šandoro. 

— O dabar jums reikia išsimiegoti, ponai,— papras- 
tai pasakė jis.— Niekas nežino, kad jūs čia. Rytoj pa- 
žiūrėsim, ką daryti toliau. 

— Ne, Feratai! — atsakė grafas.— Mes pasistiprino- 
me ir atgavome jėgas. Dabar turim tuojau pat išeiti. 
Mūsų svečiavimasis „BEtSaUE pavojingas jums ir jūsų 
šeimai, 

— Taip, reikia eiti, — tarė Ištvanas VE 
pats atlygins jums, kad mums pagelbėjote. 

— Gulkite miegoti — pakartojo žvejys,— tai pro- 
tingiausia, ką jūs galite padaryti. Šią naktį krantą smar- 
kiai saugos. Visu pajūriu uždrausta laivams išplaukti 

iš uostų, — šiandien nieko negalima daryti. Pasilikite 
pas mane. 

— Gerai; jei norit,— tarė grafas. 

— Taip, noriu. | 

— Dar vienas klausimas: kada čia sužinojo apie 
mūsų pabėgimą? | 

— Šiandien rytą. Pasakoja, kad Pizino bokšte jūsų 
buvo keturi. Judu du paREžeie Trečią, sako, greit pa- 
leis. . 

— Tai Sarkanį! — ištrūko Matijui Šandorui, bet jis 
tuojau pat užgniaužė pyktį, kilusį, išgirdus nekenčia- 
mą vardą. . 

— O ketvirtas? — paklausė Ištvanas Batoras, su bai- 
me laukdamas atsakymo. 

— Ketvirtas dar gyvas, — atsakė eis 
sprendžio įvykdymą atidėjo. 

— Jis gyvas! — sušuko Batoras. 

„— Mums, matyt, nori suteikti malonumą mirti vi- 
siems kartu ir laukia, kol būsim sugauti — ironiškai 
pasakė grafas. 

— Palydėk svečius į galinį kambarį su langais 
į daržą, Marija, — tarė Feratas.— Tik žiūrėk, nedek 
šviesos. Nereikia, kad kas šiandien vakare matytų 
lange šviesą. Paskui gali eiti gulti. Mudu su Liuidžiu 
pasaugosime. 

. — Gerai, tėve,— atsakė berniukas. 

— Prašau čia, ponai, — pakvietė Marija. 

"Tvirtai paspaudę žvejui ranką, grafas Šandoras ir 
jo draugas nuėjo į galinį kambarį, kur jų jau laukė 
du kukurūzų šiaudų prikimšti čiužiniai. Pagaliau jie 
galės. bent truputį pailsėti po visų kančių. | 

"Tuo metu Andrea Feratas ir Liuidžis išėjo iš namų 
pažiūrėti, ar neslankioja kas netoliese smėlio pakran- 

tėje ar prie upelio. Nebuvo nieko. Bėgliai galėjo ra- 
miai miegoti ligi saulės patekėjimo. 

Naktis praslinko ramiai. Žvejys keletą kartų buvo 
išėjęs iš namų, bet nepastebėjo nieko įtartino. 

Birželio 28, anksti rytą, kol svečiai dar miegojo, 
Andrea Feratas sumanė apsižvalgyti. Jis nuėjo ligi 
miesto centro, apžiūrėjo uosto krantinę. Šen bėi ten 
stoviniavo žmonių būreliai ir gyvai svarstė paskutines 
naujienas. Išvakarėse mieste buvo išlipinti skelbimai 
apie kalinių pabėgimą, apie atlyginimą, juos sugavus, 
ir bausmę tam, kurs padės jiems pasislėpti. Visi kal- 
bėjo tik apie tai. Žmonės pasakojo įvairiausias naujie- 
nas, skleidė gana miglotus girdus. Visgi buvo aišku, 
kad grafo Šandoro ir Batoro miesto apylinkėse niekas 
nematė ir niekas neįtaria, kad jie yra toje provincijo- 
je. Bet apie dešimtą. valandą ryto, kai brigadininko va- 
dovaujamas žandarų būrys grįžo į Rovinją po nakties 
žygio, pasklido gandas, kad prieš 24 valandas Lemo 
kanalo krante buvo pastebėti du nepažįstami vyrai. 
Žandarai iškrėtė visą apylinkę ligi pat jūros, bet vel- 
tui. Nebuvo likę jokios žymelės, kur jie praėjo. Nejau- 
gi jiems pavyko prisikasti iki pajūrio, gauti laivelį ir 
pabėgti į kitą Istrijos dalį arba net pasprukti per Aust- 
rijos sieną? Daugelis galvojo, kad tai įmanoma. 

— Na, ir ačiū dievui! — buvo girdėti minioje— 
Geriau jau tegu penki tūkstančiai florinų pasilieka 
ižde. 

— Ir tegu jie bus sunaudoti kaip nors naudin- 
giau, o ne užmokesčiui už niekšišką įskundimą! 

— Kad nors jiems pavyktų išsigelbėti! 

— Neabejokit, jau pavyko! Jie jau saugūs Italijos 
krante! 

Visos tos prie skelbimų susispietusių valstiečių, 
darbininkų ir buržua kalbos rodė, kad gyventojai, šio- 
je Istrijos dalyje daugiausia italai ir slavai, palaiko 
nuteistųjų pusę. Austrų valdininkai vargu ar galėjo 
tikėtis, kad tarp šių žmonių atsiras išdavikas, todėl pa- 
tys visaip stengėsi bėglius surasti Nuo vakar ryto 
visa policija, visi žandarų pulkai buvo sukelti ant ko- 
jų; telegramos taip ir skraidė pirmyn ir atgal tarp 
Rovinjos, Pizino ir Triesto. 

„Apie vienuoliktą valandą ryto Andrea Feratas grį- 
žo. namo; jis parsinešė neblogų žinių. 

Grafas Šandoras ir Batoras tame pačiame kambary- 
je, kur praleido naktį, baigė Marijos atneštųs pusry- 
čius. Kęlios valandos miego, sotus maistas ir nuoširdus 
šeimininkės rūpinimasis visai juos atgaivino. 

— Kokios naujienos, mielas drauge? -— paklausė 
grafas Šandoras, vos tik žvejas įėjo į kambarį. 

— Galvoju, kol kas jums nėra ko bijoti. 

— Ką kalba mieste? — paklausė Batoras. 

— Žmonės pasakoja, kad vakar rytą buvo pastebė- 
ta, kaip du nežinomi žmonės išlipo į Lemo kanalo 
krantą... Jei kalbama apie jus... 

— Taip, ten mes buvome. Kažkoks žmogus, druskos 
virintojas, gyvenąs netoliese, mus matė ir pranešė žan- 
darams. | z 

Ir jie papasakojo žvejui, kas įvyko prie apleistos 
fermos, kai jie sėdėjo, pasislėpę sandėliuke. 

— Kaip atrodė tas žmogus? Jūs jį matėte? — klau- 
sinėjo Feratas. 

— Ne, mes tik girdėjome jo balsą. 

— Tai gaila! Na, nieko. Svarbiausia — jis pametė 
jūsų pėdsakus. Bet pagaliau, jei kas ir įtartų, kad jūs 
slėpiatės mano namuose, niekas iš vietinių gyventojų 

jūsų neįskųs. Rovinjoje visi nori, kad jūs išsigelbėtu- 
mėt. 

— Nesistebiu, — atsakė grafas.— Šiose provincijose 
geri, sąžiningi žmonės. Bet užtat Austrijos vyriausybė 
padarys viską, kad mus sugautų. 

— Jūs galit taip labai nesijaudinti, nes beveik visi 
galvoja, kad spėjote persikelti į kitą jūros krantą, 
į Italiją. 

— Viešpatie, padaryk, kad taip būtų! — sušnabž- 
dėjo Marija, lyg maldai sudėjus rankas. | 

— Taip ir bus, brangus mano vaike, — tarė grafas, 
ir jo balse skambėjo gilus NEC 528 D ir bus, su 
dievo pagalba. 


— Ir su mano taip pat, ponas grafe, — tarė Fera- 
tas.— O kol kas eisiu prie savo kasdieninių darbų. Kai- 
mynai įpratę matyti, kaip aš su Liuidžiu ant kranto 
taisau tinklus arba tvarkau laivą, ir šiandien niekas 
neturi pasikeisti. Be to, reikia žvilgterti į dangų, — labai 
svarbu, koks bus oras. Jūs gi jokiu būdu neikit iš 
kambario. Kad kam nors nekiltų įtarimas, galima ati- 
daryti langą, — štai tą, jis eina į daržą. Bet patys nesi- 
rodykit ir būkit kambario gilumoje. Po poros valandų 
aš grįšiu. 

Ir Andrea su Liuidžiu išėjo į pakrantę, o Marija 
pradėjo tvarkytis namuose, stengdamasi nenutolti nuo 
durų. 

Paplūdimyje vaikštinėjo keli žvejai. Andrea suma- 
nė su jais pašnekučiuoti, prieš pradėdamas tiesti tink- 
lus ant smėlio. ; | | | 

— Rytų vėjas stiprėja...— pasakė vienas žvejys. 

— Taip, jis neblogai nuvalė dangų po 7 
audros,— pRHNS Andrea, 

— Bet į vakarą brizas, matysi, vėl atsigaus, o jei 
dar pakils bora,— lauk vėtros, — pridūrė kitas žvejys. 

— Nieko! Vėjas pučia iš sausumos, o tarp uolų jūra 
nebūna pikta. 

— Dar pamatysim, kas bus ligi salkaro: 

— Ar leisies nakčiai į jūrą, Andrea? 

— Jei tik oras nepasikeis. 

— O kaip su draudimu? 

— Draudžiama tik dideliems laivams, o ne žvejų 
laiveliams, mes juk neplaukiame toli nuo kranto. 

— Ir gerai! Iš pietų eina tunų būriai, reiktų grei- 
čiau nuleisti tinklus. 

— Dar spėsime. 

— Kas žino! 

— Sakau, kad laiko dar yra. Jei plauksiu naktį, 
tai į Orseros ar Parenco pusę bonitų. 

— Na, žinokis| Mes visi leisime EEiuS uolų papė- 
dėje. 

— Kaip norit. 

Andrea ir Liuidžis atitempė iš priestato tinklus ir iš- 
tiesė juos krante džiovinti prieš saulę. Po poros valan- 
dų žvejys nuėjo namo, liepęs sūnui paruošti žeberklus 
apsvaiginti bonitams — tunų šeimos žuviai, kurios mė- 
sa tamsiai raudonos spalvos. 

Namie Andrea kiek laiko pastovėjo ant slenksčio 
ir, išrūkęs pypkę, įėjo į kambarį pas graią Sandorą ir 
Batorą. 

„Marija, kaip ir pirma, triūsė namie. 

— Ponas grafe, — tarė žvejys — vėjas pučia nuo 
sausumos, ir nemanau, kad naktį galėtų kilti audra. 
Geriausiai būtų, kad plauktumėm visi trys Mano laivu, 
tada niekas nesužinos apie jūsų pabėgimą. Jei sutin- 
kat, iškeliausim šiandien vakare apie dešimtą valandą. 


125 


Tada jūs takeliu tarp uolų nueisit į pakrantė, niekas 
jūsų nepamatys. Mano laivelis jus nuneš ligi „balan- 
selės“, ir mes tuojau pat išplauksime į jūrą, nesukėlę 
įtarimų, nes visi žino, kad šią naktį aš ruošiausi žvejoti. 
Jei vėjas sustiprės, mes plauksime pakraščiu ir jūs ga- 
lėsit išlipti už Kataros įlankos, kitoje sienos pusėje. 
“ — O jei vėjas bus silpnas? — paklausė grafas.— 
Ką tada galvojate daryti? | 

— Tada pasuksim į atvirą jūrą ir, ją perplaukę, iš- 
lipsite prie Riminio-arba Po upės žiotyse. 

— Ir jūsų laivas ištvers tokią kelionę? — paklausė 
Batoras. 


— Laivas geras, su deniu. Jis neapvils. Mudviem 
su Liuidžiu teko juo plaukioti įvairiu oru. Be to, ir 
reikalas toks, kad be rizikos negalima... 

— Mes, žinoma, pasiryžę bet kam. Juk nuo to pri- 
klauso mūsų gyvybė. Bet jūs, drauguži, neturite dėl 
mūsų rizikuoti, | 

— Tai jau mano reikalas, ponas grafe, o, be to, aš 
tik vykdau savo pareigą. 

— Pareigą? | 

— Taipl 

Ir žvejys papasakojo, Edis dėl nelaimingo atsitiki- 
mo jis turėjo išsikelti iš Santa Mancos ir Korsikos. 
Dabar gi jam pasitaikė proga geru darbu išpirkti savo 
kaltę. | 

— Jūs sąžiningas ir drąsus žmogus! — sušuko jo 
pasakojimo sujaudintas grafas.— Bet ar plauksime į Ka- 
taros užutekį, ar į Italijos krantą, jums teks ilgokai 
užtrukti, ir Rovinjos gyventojams gali kilti įtarimų. 
Mus pristatysite į nepavojingą vietą, bet kad tik jūsų 
nesuimtų, Kai grįšite... 

— Nesirūpinkit, ponas grafe. Didelių žūklių metu 
man tenka po penkias ar net šešias paras negrįžti na- 
mo... Jau pasakiau, čia mano reikalas. Mes pacaiys) 
me BB kaip reikia padaryti! 

Nebuvo prasmės ilgiau ginčytis. Žvejo planas at- 
rodė gerai apgalvotas ir lengvai įvykdomas, žinoma, 
jeigu, kaip jis tikėjosi, nepabiurs oras. Pavojingas bu- 
vo tik pats išplaukimo momentas. Bet ligi dešimtos va- 
landos visai sutems, naktys dabar be mėnulio, ir tik- 
riausiai į vakarą pakils rūkas, kuris paprastai išsklys- 
ta jūroje, bet laikosi krante. Tokiu metu retai ką su- 
tiksi tuščiame krante, gal tik atsitiktinai praeis koks 
sargybinis, ieškodamas kontrabandininkų. O visi kiti 
žvejai, Andrea žinojo, išplauks į jūrą statyti tinklų tarp 
uolų už dviejų — trijų mylių žemiau Rovinjos. Jeigu 
jie ir pastebės laivą, nors tuo tenka labai abejoti, jis 
jau bus toli jūroje su dviem bėgliais, pasislėpusiais po 
deniu. 

— Kiek mylių tiesiu keliu nuo Rovinjos ligi arti- 
miausio taško Italijos krante? — paklausė Batoras. 

— Apie penkiasdėšimt. 

— Kiek mums reikės laiko ten nusikasti? 

— Kai toks palankus vėjas, kaip šiandien, plauk- 
sim apie dvylika valandų. Dar vienas dalykas — jūs 
neturit pinigų, o jie būtinai jums reikalingi. Apsijuos- 
kit šiuo diržu, jame yra trys šimtai florinų. 

— Bet, mielas drauge...— dar mėgino prieštarauti 
grafas. 

— Vėliau man juos grąžinsit, kai būsit saugūs. Na, 
o dabar laukit manęs! 

Susitaręs dėl visko, Andrea išėjo ir vėl ėmėsi savo 
įprastų darbų, čia dirbo pakrantėje, čia prie namų. 
Liuidžis paslapčiom nugabeno į laivą maisto kelioms 

dienoms, suvyniojęs į atsarginę burę, kad nėatkreiptų 
dėmesio. Atrodė, niekam nekils įtarimų ir niekas ne- 
sutrukdys žvejo planų. Dėl visa ko Andrea nutarė ligi 
vakaro nebeužeiti pas savo svečius. Šandoras su Ba- 
toru sėdėjo, pasislėpę kambarėlio gilumoje, o langas 
ištisą dieną buvo atdaras. Žvejys pažadėjo juos įspėti, 
kai bus laikas eiti į pajūrį. 

Kelis kartus tą dieną pas Feratą buvo užėję kaimy- 
nai pakalbėti apie žvejybą bei tunų būrius, pasirodžiu- 
sius prie Istrijos krantų. Andrea pakviesdavo juos į di- 
dįjį kambarį ir, vietos papročiu, pavaišindavo stikle- 
liu vyno. 

Taip prabėgo didesnė dienos pusė. Kaimynai ateida- 
vo, išeidavo, tarėsi įvairiais reikalais. Keletą kartų bu- 
vo užsiminta, kad pabėgo kaliniai. Kiti net pasakojo, 
kad juos jau pagavo netoli Kvarnero kanalo, rytinėje 
Istrijos dalyje, tačiau šie gandai greit buvo paneigti. 
Taigi kol kas viskas ėjo gerai. 

Netenka abejoti, kad pajūrį stropiai sekė ir pasie- 
nio sargyba, ir policija, ir žandarai. Tačiau. sutemus 
nebus sunku išvengti sargybos. Išplaukti į jūrą buvo 
draudžiama, kaip jau sakyta, tik tolimojo plaukiojimo 
garlaiviams bei kabotažiniams laivams, atplaukusiems 
iš Viduržemio jūros, bet ne pajūrio žvejų laiveliams, 
todėl neturėjo atrodyti įtartina, kad ruošiama išplaukti 
ir „„balanselė“. 

Andrea Feratas buvo ska apsvarstęs, tik, žinoma, 
negalėjo numatyti dar vieno vizito. Iš pradžių žvejys 
tiktai nustebo, bet nė kiek nesusijaudino, ir, tik nepra- 
šytam svečiui išėjus, jis suprato, koks pavojus jo 
laukia. e 

Atėjo vakaras. Išmušė aštuntą valandą, ir Marija 
jau buvo padengusi stalą didžiajame kambaryje, kai 

kažkas du kartus pabeldė į duris. Andrea tuojau pat 
atidarė ir nustebęs pamatė ispaną Karpeną. 

Karpena buvo kilęs iš Amatatės miestelio Malagos 
provincijoje. Jam teko iš ten bėgti, kaip kadaise 
Andreai iš Korsikos, bet tikriausiai dėl kažkokių tam- 
sių darbelių, ir jis apsigyveno Istrijoje. Čia Karpena 
pradėjo dirbti druskos verslovėse vakariniame krante 
ir vežiojo druską į žemyno gilumą. Tai labai sunkus, 
nedėkingas darbas, iš kurio vos tegalima pramisti. 

Karpena buvo kokių dvidešimt penkerių metų ža- 
liūkas, neaukšto ūgio, bet plačių pečių, didele galva 
ir šiurkščiais garbanotais juodais plaukais. Grubūs 
veido bruožai darė jį panašų į buldogą, o tokia išraiš- 
ka (ar žmogaus, ar šuns) nekelia pasitikėjimo. 

Žmonės jo nemėgo už niūrumą, už piktą, kerštingą 
ir pavydų būdą. Niekas tikrai nežinojo, kodėl jis tu- 
rėjo išsikelti iš tėvynės. Jis nuolat ginčydavosi su dar- 
bo draugais, ieškodavo kliaučių ir tuoj kibdavo muštis. 
todėl ir susidarė nelabai kokį vardą SpyNOKS): Visi jo 
privengdavo. 

Pats Karpena, atvirkščiai, buvo apie save labai ge- 
ros nuomonės, dėl to stengėsi — dar pamatysim ko- 
dėl — suartėti su Andrea Feratu. Tačiau žvejys iš pat 
pradžių žiūrėjo į jį nedraugiškai. Kodėl — sužinosime 
iš tolesnio pokalbio, kurio metu ispanas atskleis savo 
ketinimus. 

Karpena norėjo tiesiog įeiti į kambarį, bet žvejys 
sustabdė jį, klausdamas: 

— Ko jums čia reikia? 

— Ėjau pro šalį, matau — šviesa lange, sakau, už- 
eisiu. . | 
— Ko? 

— Šiaip sau, į svečius. 

— O jūs puikiai žinot, kad man nepatinka, kai jūs 
užeinate pas mane į svečius! 

— Žinau, bet manau, kad šiandien jūs SD kal- 
bėsit. | 

Andrea nesuprato ir negalėjo įspėti, ką reiškia tie 
paslaptingi žodžiai, ir vis dėlto jis nejučiomis ią 
lėjo. Karpena tai pastebėjo. 

Ispanas įėjo ir uždarė duris. 

— Mums reikia pasikalbėti. 

— Nėra mums apie ką kalbėtis! 

— Mums reikia pasikalbėti — pakartojo ispanas, 
nuleisdamas balsą,— pasikalbėti akis į akį. į 

— Na gerai, įeikit.— Ir žvejys, kuris tą dieną turė- 
jo savų priežasčių priimti kiekvieną, kas tik ateitų, 
nusivedė jį į gretimą kambarį. 

Tai buvo žvejo miegamasis. Tik plona pertvara sky- 
rė jį nuo kambario, kur slėpėsi bėgliai. Miegamojo lan- 
gai ėjo į gatvę, kito kambario — į daržą. 

— Na, ką pasakysitė — paklausė žvejys. 

.— Kaimyne, aš dar kartą prašau, būkit man drau- 
gas. | | 


— Kam jums mano draugystė? 

— Jūs gi žinot: dėl dukters. 

— Užteks apie tai! | 

— Išklausykit mane. Aš seniai 2 Mariją ir no- 
riu ją vesti. 

Štai ko siekė Karpena. Jau keli mėnesiai jis įkyriai 
meilinosi Marijai. Suprantama, jį skatino ne tiek meilė, 
kiek nauda. Palyginti su kitais žvejais Feratas gyveno 
gerai, o ispanui, neturinčiam nė skatiko, jis atrodė tur- 
tuolis. Visai suprantama, kodėl Karpena sugalvojo tapti 
jo žentu, bet taip pat suprantama, kodėl Andrea kiek- 

vieną kartą griežčiausiai atsakydavo,— ispanas jam 
labai nepatiko. 

— Karpena,— šaltai tarė Feratas,— jūs jau kalbė- 
jot su mano dukterim. Ir ji pasakė: ne! Jūs kalbėjot 
ir su manim, aš irgi pasakiau: ne! Dabar, kai jūs vėl 
šnekate tą patį, paskutinį kartą sakau: ne ir.ne! 
ir su neapykanta pažiūrėjo į žvejį. Bet kambaryje buvo 
tamsu, ir Andrea negalėjo matyti tos piktos grimasos. 

— Tai paskutinis jūsų žodis? . 

— Taip, jei daugiau nebeateisite. Bet jei jūs vėl pra- 
dėsite apie tai kalbėti, sulauksit tokio pat atsakymo. 

— Aš ateisiu vėl, nes esu įsitikinęs, kad Marija 
pati atsiųs Mane pas jus. 

— Kas? Marija? Lyg nežinotumėt, kaip ji žiūri į jus! 

— O kas bus, jei jos jausmai pasikeis, kai tik aš su 
ja pasikalbėsiu? 

— Jūs?! Pakalbėsit su ja? 

— Taip, Feratai, man reikia jai šį tą pasakyti. 

— Kada gi? | | 

— Tuojau! Šią minutę! Girdite? Man būtinai reikia 
su ja pakalbėti! | 

— Jums nėra apie ką su ja kalbėti! Aš jums atsa- 
kau jos vardu! | 

— Ak šitaip! — sušuko Karpena.— Jūs dar pasigai- 
lėsit! 

-— Tu man grasini? 

— Saugokis, aš tau atkeršysiu! 

— Na ką gi, Keršyk, jei gali ir jei drįsti! Aš nebi- 
jau tavo grasinimų, pats žinai. O dabar nešdinkis! Ki- 
taip tave išmesiu lauk! — šūkterėjo nebesusivaldęs 
Andrea. 


„Siaubingas pasidarė ispanas. Akys jam pasruvo 
krauju. Rodės, dar akimirka —ir jis puls Andreą. Bet 
jis susivaldė -ir, trenkęs durimis, išbėgo į didįjį Sao 
rį, o paskui — į gatvę, nebetaręs nė Žodžio. 

Gretimo kambario durys tuoj pat atsidarė ir ant 
slenksčio pasirodė grafas Šandoras, girdėjęs kiekvieną 
jų pokalbio žodį. Jis pribėgo prie Andreos ir tyliai tarė: 

— Jis mus įskundė žandarams, jis mus pažįsta. Ma- 
tė, kaip išlipome į Lemo kanalo krantą, ir greičiausiai 
sekė mus ligi pat Rovinjos. Matyt, jis suuodė, kad mus 
paslėpėte. Mums reikia nedelsiant bėgti, kitaip — mes 
žuvę, o kartu ir jūs! 


DEVINTASIS SKYRIUS 
PASKUTINĖ PASTANGA LEMIAMOJE KOVOJE 


Andrea tylėjo. Jam nebuvo ką atsakyti. Korsikietiš- 
kas jo kraujas: virė. Šią akimirką jis pamiršo net bėg- 
lius, dėl kurių tiek rizikavo. Prieš akis jam vis stovėjo 
tik Karpena. 

— Niekšas! Niekšas! irbis Feratas.— Jis vis- 
ką žino, mes jo rankose. Kaip aš neatspėjau! . 

Šandoras ir Batoras su nerimų žiūrėjo į žvejį. Ką 
jis pasakys? Kaip nuspręs? Negalima gaišti laiko ap- 
mąstymams. Tikriausiai ispanas jau pranešė policijai. 

— Štai kaip, grafe— pagaliau tarė Feratas,— žan- 
darai čia atlėks bematant. Taip, aišku, niekšas arba ži- 
nojo, arba įtarė, kad jūs slepiatės mano namuose. Jis 
atėjo čia derėtis! Jis norėjo gauti mano dukterį, kaip 
užmokestį už tylėjimą. Ir dabar jis, keršydamas man, 

pražudys jus! Jei ateis policija, jums nėra kur pasi- 
slėpti, jus tuoj pat sugaus. Reikia nedelsiant bėgti. 

— Tiesą sakot, Feratai,— tarė grafas, — bet, prieš 
išsiskiriant, leiskit man padėkoti už visa, ką jūs mums 
padarėt ir norėjot padaryti. | 

„— Ką norėjau, tą ir padarysiu,— ryžtingai pasakė 
Andrea. 
 — Mes Kčgaiūnų, priimti jūsų pagalbos, — prieštara- 
vo Batoras. 

— Taip, mes atsisakom,— palaikė jį grafas.— Jau ir 
taip jūs labai rizikuojat. Jei mus atras čia, jūsų laukia 
katorga! -Mes nenorim, kad sielvartas ir skurdas pri- 
slėgtų jūsų šeimą. Bėkim, Ištvanai, bet bėkim vieni. 

Rankos mostu Andrea juos sustabdė. 

— Kur jūs eisit? Po visą kraštą slankioja patruliai. 
Policija ir žandarai dieną ir naktį jodinėja aplink. Pa- 
krantėje jūs nerasit saugios vietelės, kad galėtumėt 
išplaukti. Sienos jūs nepasieksit: ant visų takelių sar- 
gyba. Be manęs jūs žūsit! | 
. — Klausykite tėvo,— tarė Marija, — eikit su juo, 
kad ir kas atsitiktų, jis atliks savo pareigą. 

— Teisingai, dukrele — atsakė Feratas,—tu gerai 
pasakei, tai mano pareiga. Liuidžis jau laukia mūsų 
prie valtelės. Naktis labai tamsi. Jie nespės nė apsi- 
dairyti, ir mes būsim jūroje. Apkabink mane, Marija, 
sudie! Greičiau paskui mane! | 
' Bet Šandoras ir 'Batoras nepasidavė. Jie negalėjo 
priimti tokios aukos. Reikia bėgti, nedelsiant reikia bėg- 
ti, reikia gelbėti žvejį nuo tokio pavojaus. Bet bėgti 
vieniems, be Ferato. 

— Eime! — šūktelėjo Šandoras Batorui. Mes turime 
patys už save atsakyti! 

„Jis puolė prie lango, ketindamas bėgti per daržą 
ir pasislėpti arba pakrantėje, arba šalies gilumoje, bet 
tuo metu į kambarį įpuolė uždusęs Liuidžis. 

— Policija! — riktelėjo jis. | 

— Sudie! — sušuko grafas ir iššoko pro langą, 
o paskui jį Batoras. | 

Tą akimirką į didįjį kambarį įsiveržė policijos bū- 
rys. Jį atvedė Karpena. 

— Niekše! — sušuko jam Andrea. 

— Štai mano atsakymas, kaltink save! — šūktelėjo 
ispanas. 

Pagriebę ir surišę Žžvejį, policininkai tuoj. išsklydo 
po visus namus. Pamatę į daržą atvirą langą, jie su- 
prato, kur dingo bėgliai. Policininkai puolė paskui. | 

Grafas Šandoras ir Batoras spėjo nubėgti tik ligi tvo- 
ros, už kurios tekėjo upelis. Vienu šuoliu grafas peršo- 
ko tvorą ir atsigręžė padėti Batorui ją perlipti, tik stai- 
ga Maždaug už penkiasdešimties žingsnių pradrioksėjo 
šūviai. 

Kulka pataikė Batorui į petį, žaizda nebuvo pavojin- 
ga, bet jis nebepavaldė rankos. Nors draugas jam vi- 
saip stengėsi padėti, sužeistasis jokiu būdu negalėjo 
perlipti per tvorą. 

— Bėk, Matijau! — šaukė jis. — Bėk! 

— Ne, Ištvanai! Jei mirti, tai drauge! — Ir Šandoras 
abiem rankom apglėbė Batorą, paskutinį kartą mėgin- 
damas jį perkelti. 

— Bėk, Matijau! Tu privalai cyventi, kad Kubanės: 
tum išdavikus. 

Tie žodžiai praskambėjo kaip įsakymas. Taip, jis, 
Šandoras, turi gyventi, kad galėtų nubausti nusikaltė- 
lius ir atsiteisti su jais už visus tris! Nėra daugiau grafo 
Šandoro, vengrų magnato, nėra Triesto sąmokslininko, 

nėra Zatmaro ir Batoro draugo — yra tik teisingumo 
vykdytojas. 

Tuo laiku policininkai pribėgo ligi tvoros ir puolė 
sužeistą Batorą. Dar sekundė, ir grafas būtų atsidūręs 
jų rankose. 

— Sudie, Ištvanai! Sudie! — šūktelėjo grafas Šan- 
doras. Jis sukaupė visas jėgas, peršoko upelį ir dingo 
tamsoje. 

Jam iš paskos -driokstelėjo penki ar šeši šautuvų 
šūviai, bet kulkos nepasiekė bėglio, kuris, šokęs į šalį, 
ėmė bėgti pajūrio link. | 

Policininkai puolė paskui bėglį, bet patamsyje jis 
greit dingo jiems iš akių. Bijodami netekti aukos, jie 
išsiskirstė į visas puses, norėdami atkirsti grafui kelią 
ir į miestą, ir į šalies gilumą, ir į iškyšulį, užstojantį 
išėjimą iš užutekio. Į pagalbą policijai atskubėjo žan- 
darų būrys ir užėmė tokią poziciją, kad bėgliui teliko 
vienas kelias —į jūrą. Tačiau ką gi jis veiks krante 
tarp rifų? Gaus laivelį ir leisis į atvirą jūrą? Bet nespės: 
kulkos pavys jį dar neišplaukus. Tačiau į rytus bėgti 
negalima, tą Šandoras gerai suprato. Policininkų šūviai 
ir žandarų riksmai artėjo ir rodė, kad kelias atgal at- 
kirstas. Vadinasi, galima bėgti tik prie jūros. Ten laukė 
tikra mirtis, bet geriau žūti bangose, negu laukti mir- 
ties egzekucijos aikštėje Pizino tvirtovės kieme. 

Štai grafas jau ant kranto. Keli šuoliai, ir jis prie 
pat vandens, kur pirmosios nedidelės bangelės skalauja 
pakrantę. Jis jautė, kad žandarai tiesiog lipa jam ant 
kulnų, kulkos švilpia aplink galvą. | 

Kaip ir visoje Istrijos pakrantėje, jūra čia tuoj už 
seklumos pilna uolų nuolaužų ir aštrių akmenų. Tarp 
uolų, lomelėse, susikaupęs vanduo, vietomis ten 
gilu — net kelios pėdos, vietomis vos apsemia kulkšnis. 

Grafas Šandoras puolė prie tų akmenų. Kito kelio 
nebuvo. Nors jis žinojo, kad bėga į tikrą prežUti vis 
dėlto bėgo priekin. 

Šokinėdamas nuo akmens ant akmens, peršokdamas 
gilias duobes, jis vis labiau artėjo prie atviros jūros. 
Bet dabar jis buvo geriau matomas šviesiame dangaus 
fone. Garsiai šaukdami, policininkai puolė paskui jį. 

Bet grafas Šandoras tvirtai nusprendė, kad gyvas 
jiems į rankas nepasiduos. Jūra jiems išmes tik lavoną! 

Kojos sprūdo nuo slidžių gličiais dumbliais apžėlu- 
sių akmenų. Šokinėdamas tamsoje per duobes, Šando- 
ras galėjo parkristi kiekvieną akimirką. Tos varginan- 
čios gaudynės truko maždaug dešimt minučių. Polici- 
ninkai niekaip negalėjo grafo pavyti, bet akmenys tuoj 
turėjo baigtis, o priešakyje — jūra. 

Ir štai grafas ant paskutinio akmens. Toliau bėgti 
nebėra kur: Du ar trys policininkai jau visai arti, gal 
per dešimt žingsnių, kiti kiek atsilikę. | 

Grafas Šandoras išsitiesė, garsiai šūktelėjo, siųsda- 
mas dangui paskutinį sudie, ir puolė į vandenį. Tą pa- 
čią akimirką prapliupo salvė. 

Pribėgę ligi paskutiniųjų akmenų, policininkai pa- 
matė tik bėglio galvą lyg juodą tašką atviroje jūroje. 

Pasigirdo dar viena salvė, ir jūra suputojo aplink 
Šandorą. Matyt, viena ar dvi kulkos pataikė į taikinį — 
galva pranyko ir nebepasirodė. 

Žandarai ir policininkai išbuvo pakrantėje ligi pat 
aušros, veltui apžiūrinėdami paplūdimį bei pakrantės 
akmenis visu pajūriu nuo šiaurės rago ligi Rovinjos 
forto. Veltui. Jie nerado jokių pėdsakų, matyt, grafui 
nepavyko iškopti į krantą. Taigi arba jis buvo nušau- 
tas, arba prigėrė. 

Tačiau, nors ir be galo stropiai ieškojo policininkai, 
skenduolio nei pakrantėje, nei jūroje per dvi Ije nuo 
kranto taip ir nerado. Vėjas pūtė nuo sausumos, be to, 
čia tekėjo pietvakarių srovė ir, matyt, nunešė sken- 
duolį į jūrų platybes. 

Taip madjarų didikas grafas Šandoras rado sau kapą 
Adrijos jūros bangose. 

Kruopščių kruopščiausiai viską ištyrusi, Austrijos 

vyriausybė tą grafo Šandoro žuvimo versiją priėmė 
kaip labiausiai įtikimą. 
Dabar jau niekas netrukdė įvykdyti bausmės dviem 
nuteistiesiems. Ištvanas Batoras, kaip žinome, buvo po- 
licijos suimtas ir tą pačią naktį, sargybos lydimas, pri- 
statytas į Pizino tvirtovę ir vėl uždarytas į vieną ka- 
merą su Ladislavu Zatmaru. au pabūti jie galėjo tik 
kelias valandas. 


Bausmę įvykdyti buvo paskirta kitą dieną — birželio 
trisdešimtąją. 


Prieš mirtį Ištvanas Batoras, žinoma, labai norėjo 
paskutinį kartą pamatyti žmoną ir sūnų, o Ladislavas 
Zatmaras — apkabinti savo ištikimą tarną. Valdžia lei- 
do artimiesiems atvažiuoti į Pizino tvirtovę. Tačiau pa- 
simatyti su pasmerktaisiais jiems neteko. | | 

Ponia Batori su mažu sūneliu buvo išvažiavus iš 
Triesto, kartu su jais važiavo ir išleistas iš kalėjimo 
Borikas. Sąmokslininkai buvo suimti slapta, ir ponia Ba- 
tori su Boriku, nežinodami, kur uždaryti artimieji, ieš- 
kojo jų po visą Vengriją ir net Austrijoje. O kai buvo 
paskelbtas teismo nuosprendis, jų pačių nerado taip 
greitai ir jiems nepranešė. 

"Ištvanas Batoras negavo paskutinio nuraminimo — 
pamatyti žmoną ir sūnų. Negalėjo jiems pasakyti, kas 

išdavikai, kuriems dabar, kai žuvo Šandoras, nebuvo 
ko bijoti bausmės! : 

Penktą valandą vakaro Ištvanas Batoras ir Ladisla- 
vas Zatmaras buvo sušaudyti Pizino tvirtovės kieme. 
Jie vyriškai sutiko mirtį, kaip kovotojai, paaukoję gy- 
vybę už tėvynės išlaisvinimą. 

Dabar Silas Torontalis ir Sarkanis galėjo jaustis 
saugūs. Apie jų išdavimą žinojo tik jie patys ir Triesto 
gubernatorius. Už išdavimą jie gavo pusę grafo Šan- 
doro turto. Kita pusė, ypatingos malonės dėka, buvo 
palikta mažametei grafo dukteriai, ir šį turtą ji turėjo 
gauti, sulaukus aštuoniolikos metų. 

Tokiu būdu Silas Torontalis ir Sarkanis, žmonės ne- 
pažinę jokių sąžinės priekaištų, galėjo ramiai naudotis 
turtu, įgytu už biaurią išdavystę. 

Galėjo būti ramus ir trečiasis išdavikas — ispanas 
Karpena, gavęs už įdavimą žadėtus penkis tūkstančius 
florinų. Apie niekšišką bankininko ir jo bendro poelgį 
niekas nežinojo, todėl jie, kaip ir visi sąžiningi žmonės, 
galėjo laikyti aukštai iškėlę galvas ir gyventi Trieste. 
Tačiau Karpena,'nuo kurio visi su pasidygėjimu nusi- 
gręžė, turėjo išvažiuoti iš Rovinjos. Žinoma, jis dėl to 
ne per daug jaudinosi. Jam dabar nebuvo ko bijotis, 
nes Andrea Feratas negali keršyti! 

Iš tikrųjų žvejys buvo įmestas į kalėjimą ir už pa- 
galbos suteikimą bėgliams nuteistas katorgai ligi gyvos 
galvos. Marija su broliu liko vieni ištuštėjusiuose na- 
muose. Niekad jau negrįš jų tėvas... Prieš akis vaI- 
gas ir skurdas... 

Ir dėl visko kalti trys niekšai, kurie vien tik dėl 
pasipelnymo, nejausdami net neapykantos savo aukoms 
(išskyrus, gal būt, Karpeną), leidosi į patį šlykščiausią 

nusikaltimą — vienas norėdamas pataisyti piniginius 
reikalus, o kiti du — praturtėti. | 

Nejaugi išdavikai nesulauks atpildo čia, žemėje, kur 
dievo teismas ne visada baudžia kaltuosius? Nejaugi 
taip ir liks neatkeršyta už trijų patriotų — grafo Šan- 
doro, grafo Zatmaro ir Ištvano Batoro —,mirtį, nejaugi 
niekas nenubaus niekšų už didvyrišką ir sąžiningą žvejį 
Andreą Feratą? | 

Ateitis parodys. 


ANTROJI DALIS 


PIRMASIS SKYRIUS 


PESKADAS IR MATIFU 


"Penkiolikai metų praslinkus nuo tų įvykių, kuriais 
baigėsi šios istorijos prologas, 1882 metų gegužės 24 die- 
ną Ragūzoje, viename svarbiausių Dalmatijos miestų, 
buvo šventė. 

Dalmatija — tai siauras žemės KuGšėlis tarp Dinarų 
Alpių šiaurės atšakos, Hercogovinos ir Adrijos jūros. 
Gyventojų skaičius neviršija penkių > tūkstančių 
žmonių, o ir tiems gana ankšta. 

Šauni tauta dalmatai! Jie neišlepę, nes žemė nepa- 
sižymi derlingumu, visada laikosi išdidžiai, nepaisant 
daugybės politinių neramumų jų krašte; jie nekelia- 
klupsčiauja prieš Austriją, prie kurios jų kraštas buvo 
prijungtas 1815 metais Kampo-Formijos sutartimi; be 
to, jie labai sąžiningi, ne veltui, pono Irijarto žodžiais, 
tas kraštas pramintas „šalimi, kur durys be užraktų“. 

Dalmatiją sudaro keturios provincijos: Zaros, Spa- 
lato, Kataros ir Ragūzos. Provincijos dar dalomos 
į apskritis. Vienos provincijos sostinė — miestas Za- 
Ia — yra generalgubernatoriaus rezidencija. Zaroje po- 
sėdžiauja seimas, kai kurie jo nariai yra taip pat ir 
Vienos aukščiausiosios palatos nariai. 

XVI amžiuje uskokai, serbų pabėgėliai, kariavo su 
musulmonais, kaip ir su krikščionimis, su sultonu, kaip 

ir su Venecijos respublika, ir sėjo siaubą visoje Adri- 
jos jūroje. Bet dabar buvo kiti laikai. Uskokai išnyko, 
ir jų pėdsakus galima užtikti tik Karnijolėje. Adrijos 
jūroje dabar tiek pat saugu, kiek ir kiekvienoje kitoje 
poetiškos ir puikios Viduržemio jūros dalyje. 

Ragūza, tikriau sakant, maža Ragūzos "valstybėlė, 
ilgą laiką buvo respublika, o respublika ji buvo tapusi 
net anksčiau, kaip Venecija, tai yra IX amžiuje. Tik 
1808 metais Napoleonas išleido įsaką, kuriuo po metų 
Ragūza turėjo susijungti su Ilirijos karalyste į hercogi- 
ją, o jos valdytoju buvo paskirtas maršalas Marmonas. 
Ragūzos pirkliai turėjo šventojo sosto leidimą prekiauti 
su netikėliais. Ši monopolija teikia Ragūzai išimtinę 
padėtį tarp kitų smulkių Pietų Europos respublikų. Ta- 
čiau ji turėjo ir kilnesnių nuopelnų: jos mokslininkai, 
jos literatūra, nepriekaištingas jos dailininkų skonis ją 
išgarsino, ir Ragūza buvo imta vadinti slavų Atėnais. 

Tačiau sėkmingai jūrų prekybai būtinai reikalingas 
patogus ir gilus uostas, kur galėtų įplaukti didelio to- 
nažo garlaiviai. O tokio uosto Ragūza neturėjo. Tenykš- 
tė prieplauka siaura, prisėta povandeninių uolų, ir čia 
gali sustoti tik smulkūs kabotažiniai laivai ir Žvejų 
barkos. | 

Užtai apie pusmylį šiauriau, vienoje nedidelėje 
Ombla Fiumeros užutekio įlankoje, pati gamta buvo 
sukūrusi puikų uostą, tinkamą pačiai gyviausiai preky- 
bai. Tas uostas — Gravoza — bene geriausias visame 
Dalmatijos pajūryje. Čia pakankamai gilu net kari- 
niams laivams, čia užtektinai vietos ir dokams, ir laivų 
statykloms, kur galima statyti ir remontuoti laivus, pa- 
galiau čia gali įplaukti net didieji garlaiviai, neseniai 
pasirodę visose pasaulio jūrose. 

Kelias tarp Ragūzos ir Gravozos mūsų aprašomais 
laikais atrodė panašus į bulvarą, apsodintą/ medžiais; 
iš abiejų pusių stovėjo puikios vilos; čia išeidavo pasi- 
vaikščioti Ragūzos gyventojai, kurių tuo metu buvo 
penkiolika—septyniolika tūkstančių. 

Tą šventės dieną apie ketvirtą valandą po pietų 
ragūziečiai, naudodamiesi nuostabiu pavasario oru, bū- 
riais traukė į Gravozą. 

Tamė priemiestyje — juk CGravoza yra taip arti 
miesto vartų, kad ją galima vadinti priemiesčiu — buvo 
vietinė šventė -su įvairiausiais Žaidimais, balaganais, 
muzika ir šokiais po atviru dangumi, su išdaigininkais, 
akrobatais ir ekvilibristais, kurie savo dainomis, pagy- 
romis ir būgnų tratėjimu skardeno visas miesto gatves 
ligi pat prieplaukos. 

Svetimšalis čia puikiai galėtų susipažinti su įvairiais 
slavų rasės tipais, tarp kurių maišėsi daugybė čigonų. 
Į šventę buvo suplūdę ne tik tie klajokliai, tikėdamiesi 
naudos iš mugėn suplaukusios minios, bet buvo priva- 
žiavę valstiečių -ir kalniečių pasilinksminti kartu su 
visais. | 

Čia klegėjo daugybė moterų — iš miesto, iš kaimo, 
žvejų Žmonos nuo jūros pakrantės. Kai kurių drabužiai 
buvo pasiūti pagal paskutinę Vakarų Europos madą. 
Kitos buvo apsitaisiusios kaimiškais drabužiais, iš kiek- 
vienos apylinkės vis truputį kitokiais. Balti marškiniai 
su siuvinėtomis rankovėmis ir krūtinėle, margaspalviai 
berankoviai, dirželiai su sidabrinėmis sagtelėmis — tai 
buvo tikra mozaika, kur spalvos raibuliavo lyg persiš- 
kame kilime. Ant kasų su įvairiaspalviais kaspinėliais 
puikavo balti kykai, vadinami „okronga“, su vualiu 
užpakalyje kaip rytiečių turbano „puskula“; kojinės 

buvo parištos šiaudinėmis juostelėmis. O kur dar vi- 
sokiausi blizgučiai: apyrankės, karoliai, sidabrinės mo- 
netos, tūkstančiais būdu pritaikytos puošti kaklui, ran- 
koms, krūtinei ir talijai! Valstiečiai mėgsta tokius niek- 
niekius kaip ir įvairiausius išsiuvinėjimus ant apykak- 
lių ir rankovių. 

"Visi tie originalūs drabužiai labai tiko vietiniams 
gyventojams, net uosto darbininkai grakščiai su jais 
atrodė. Bet ypač išsiskyrė komisionieriai, privilegijuota 
korporacija; jų drabužiai ypatingai traukė akį. Jų iš- 
vaizda visai rytietiška: tiurbanai, berankoviai, platūs 
diržai, turkiški šarovarai ir šlepetės. Jie puikiai būtų 
atrodę net ir Galatos krantinėje ar Topchanos aikštėje 
Konstantinopolio mieste. 

Per patį šventės įkarštį balaganai krantinėje ir aikš- 
tėje buvo sausakimši. Be įvairių pasilinksminimų, mi- 
nias smalsuolių traukė dar vienas papildomas „atrakcio- 
nas“: turėjo būti nuleistas į vandenį naujas trabakolas. 
Tokie laivai plaukioja tiktai Adrijos jūroje, jie turi du 
stiebus ir dvi trapecijos pavidalo bures, pririštas prie 
rėjų viršutiniu ir apatiniu liktrosu. | 

Nuleidimas buvo paskirtas šeštą valandą vakaro. 
Nuo trabakolo korpuso jau buvo nuimtos atramos, ir tik 
reikėjo ištraukti kaištį, kad laivas nuslystų į vandenį. 

Belaukdami to įvykio, klounai, akrobatai ir klajok- 
liai muzikantai lenktyniaudami rodė savo miklumą ir 
talentus malonumų ištroškusiems žiūrovams. 

„ Ypatingai daug žmonių spietėsi aplink muzikantus: 
daugiausia uždirbo tie, kurie skambino giuzla. Gerkli- 
niais balsais jie dainavo jų tėvynėje mėgiamas dainas 
ir patys sau pritarė tais nepaprastais instrumentais. 
Vertėjo sustoti ir pasiklausyti jų dainų. 


Giuzla tai instrumentas, kurio stygos įtemptos ant 
labai ilgo grifo; tie gatvių virtuozai per jas braukia 
visai paprastu smičiumi. 

Melodija po melodijos liejosi iš jų krūtinių, o jie 
mokėjo sugalvoti vis naujų ir naujų. 

Vienas dainininkas — tvirtas geltonveidis i ir juoda- 
plaukis vyras — tarp kelių laikė instrumentą, panašų 
į sulysusią violončele, ir stengėsi poza ir gestais iš- 
reikšti dainelės turinį, kurios prasmę galima taip pa- 
sakyti: | | 

| Saugokis, kada linksmai 
* Ims dainuoti tau Zingara, 
Nestovėk šalia ramiai, 
Pažiūrėk, kaip nuostabiai 
Keri 
Juodbruvė Zingara. 


Jei akių žvitrių liepsnas 

Slepia jai blakstienų šydas, 
"Jei nemato ji tavęs, ' 

Jos dainos gali klausytis. 


Saugokis, kada linksmai 
Įms dainuoti tau Zingara, 
Nestovėk šalia ramiai, 
Pažiūrėk, kaip nuostabiai 
Keri 

Juodbruvė Zingara. 


Padainavęs pirmąjį kupletą, dainininkas paėmė me- 
dinį dubenėlį ir apėjo klausytojus, tikėdamasis su- 
rinkti kelis variokus. Bet rinkliava, matyt, buvo men- 
ka, nes dainininkas vėl atsisėdo į tą pačią vietą ir pa- 
mėgino sujaudinti klausytojus antru dainos kupletu. 

į Bet jei tik pažvelgs švelniai, 
Širdį tau pavergt mokės ji, 
Pakerėtas amžinai, 

Nuo jos meilės nepabėgsi. 


Saugokis, kada linksmai 
Ims dainuoti tau Zingara, 
Nestovėk šalia ramiai, 
Pažiūrėk, kaip nuostabiai 
Keri 

Juodbruvė Zingara. 


Vienas pagyvenęs vyras, maždaug penkiasdešimt— 
penkiasdešimt penkerių metų, klausėsi čigono kaip ir 
visi, bet poetiški dainelės burtai nė kiek jo.nepaveikė, 
ir piniginės jis taip ir neatidarė. Tiesa, dainavo ne pati 
Zingara, „žvelgdama į jį švelniai“, o juoda baidyklė, 
Nepažįstamasis jau ruošėsi eiti, taip nieko ir nesumo- 
kėjęs, bet šalia stovinti mergaitė jį sustabdė: 

— Tėveli, aš nepasiėmiau pinigų. Būkit geras, duo- 
kite nors kiek tam Žmogui. 

Dainininkas gavo penkis ar šešis kreicerius, kurių 
jam nebūtų tekę matyti, jei ne mergina. Jos tėvas, ne- 
paprastai turtingas žmogus, buvo visai ne toks šykštus, 
kad pagailėtų kelių grašių mugės dainininkui, bet pa- 
prasčiausiai jį mažai jaudino žmonių skurdas. 

Paskui tėvas su dukterimi, skverbdamiesi pro mi- 

nią, pasuko prie kitų, ne mažiau triukšmingų palapinių, 
o muzikantai išsiskirstė po užkandines netoliese, norė- 
dami gerai išgerti ir pavalgyti. Ir tikrai jie ištuštino 
nemaža butelių slyvinės — labai stiprios, ant slyvų už- 
piltos degtinės; tačiau čigono gerklei tai tik saldintas 
vandenėlis. 
Reikia pasakyti, kad ne visus gatvės artistus, daini- 
ninkus ir klounus publika mėgo. Atstumtųjų tarpe buvo 
du „akrobatai, kurie, kviesdami žiūrovus, veltui paky- 
loje krėtė išdaigas, 

Prie įėjimo į jų balaganą kabojo margi, bet jau ge- 
rokai nutrinti medžiagos gabalai; ant jų klijiniais da- 


10 Z. Vernas 145 


žais buvo grubiai nupiešti laukiniai žvėrys: „Liūtai, ša- 
kalai, hienos, tigrai, boa ir panašūs plėšrūnai, kuriems 
dailininkas buvo suteikęs labai keistus pavidalus — 
žvėrys. gulėjo ar šokinėjo neįtikimiausių peizažų fone. 
Už pakylos buvo maža arena, atskirta sena skylėta dro- 
be, dėl to nenuostabu, kad nekuklūs lankytojai taip ir 
stiepėsi žvilgterėti pro skylutę, o iš tokių žiūrovų, su- 
prantama, akrobatams maža naudos. 

Priešais sceną žemėj buvo įkaltas stulpas su atšer- 
petojusia, į iškabą panašia lenta; joje buvo tik "penki 
nemokšiškai anglimi išvedžioti Žodžiai: . 


PESKADAS IR MATIFU 


Prancūzų akrobatai 


Tie du vyrai ir savo išore, ir dvasios savybėmis taip 
skyrėsi vienas nuo kito, kaip tik gali skirtis du Žžmo- 
nės. Tur būt, jie suartėjo ir susijungė bendrai kovoti 
su gyvenimu tik todėl, kad buvo kilę iš vieno krašto — 
iš Provanso. : | 

Bet iš kur atsirado jų keistos pravardės? Gal toli- 
moje jų tėvynėje tie vardai skambėjo ne taip keistai? 
Prie Alžyro įlankos yra Peskado nerija iš vienos pusės 
ir Matifu ragas — iš kitos; ar tik jų pravardės nesiriša 
su tais geografiniais pavadinimais? Taip. Ir tenka pa- 
sakyti, pravardės tiems valkataujantiems akrobatams 
taip tiko, kaip Atlanto vardas kokiam nors mugės 
milžinui imtynininkui. 

Matifu ragas yra didžiulis iškyšulys, galingas ir ne- 
prieinamas, iškilęs Alžyro įlankos ; šiaurės O Jis 


„sw 


tinka garsus eilėraštis: 


146 


Ir laikas nepajėgia išjudint tos uolos. 

Toks buvo stipruolis Matifu, tas Heraklis, tas Por- 
tas, taip laimingai nugalėjęs Ompdrają, Nikolajų Kres- 
tą ir kitus žymius Pietų imtynininkus. 

„Kol nepamatysi, nepatikėsi'“, — sklido apie jį kalba. 
Jo ūgis — beveik šešios pėdos, galva — kaip alaus sta- 
tinė, pečiai — sieksniniai, krūtinė panaši į kalvės 
dumples, 
kos — mašinos švaistikliai, pirštai — replės. Jis įkūnijo 
savyje žmogaus galią su visa jos puikybe. Daug kas 
nustebtų, sužinojęs, kad jam tik dvidešimt vieneri me- 
tai. Bet jis ir pats tiksliai nežinojo, kiek jam metų. 

Tas sutvėrimas — tiesa, ne per daug aštraus proto — 
buvo labai geros širdies ir švelnaus, nuolankaus būdo. 
Jis nemokėjo nei pykti, nei neapkęsti. Niekad nieko 
neskriausdavo. Kai su juo kas nors sveikindavosi, jis 
nedrąsiai paspausdavo ištiestą ranką, bijodamas su- 
traiškyti savo galingoje letenoje. Stiprus jis buvo kaip 
tigras, bet neturėjo nei tigro plėšrumo, nei žiaurumo. 
Jis klausydavo savo draugo — kiekvieno jo žodžio, 
kiekvieno rankos mostelėjimo, tartum gamta juokų dė- 
lei būtų apdovanojusi mažytį fokusininką tokiu milžinu 
sūneliu. 

Visai priešingai, negu Matifu iškyšulys, Peskado ne- 
rija Alžyro įlankos vakaruose yra siaura uolinga žemės 
juostelė, įsiskverbusi toli į jūrą. Nuo jos ir gavo vardą 
antrasis pajacas. Tai buvo dvidešimtmetis vaikinas — 
mažas, silpnas, liesas; svėrė jis bent aštuoniskart ma- 
žiau už draugą. Užtat Peskadas buvo miklus, vikrus, 
protingas; visada geros nuotaikos, nesvarbu ar jam 
sekdavosi, ar nesisekdavo; jis buvo filosofiškai nusi- 
teikęs, praktiškas ir išradingas, kažkuo panašus į bež- 
džionę, tik nepikto būdo. Kažkokie ryšiai jį siejo su 

geruoju dičkiu, kurį jis vedė pro daugybę netikėtu- 
mų, sutinkamų keliaujančių pajacų gyvenime. 

Abu jie buvo akrobatai ir keliavo iš mugės į mugę, 
linksmindami žmones. Matifu iškyšulys, ar tiesiog Ma- 
tifu, kaip Peskadas jį paprastai vadino, pasirodydavo 
arenoje kaip imtynininkas, demonstruodamas savo mil- 
žinišką jėgą įvairiuose pratimuose: rankomis .lanksty- 
davo geležinius strypus, ant ištiestų rankų nešiodavo 
storiausius žiūrovus ir žongliruodavo mažuoju savo 
draugu kaip biliardo kamuoliu. Nerija Peskadas, arba 
tiesiog Peskadas,— dažniausiai jis taip buvo vadina- 
mas,— dainuodavo, kviesdavo žiūrovus, linksmindavo 
publiką neišsenkamu sąmojum, stebindavo ją ekvilib- 
ristikos numeriais, o taip pat pokštais su kortomis, 
kuriuos ypatingai vikriai atlikdavo; be to, jis siūlyda- 
vosi aplošti bet kurį partnerį kokiam tik nori lošime, 
kur reikia apskaičiavimo bei sumanumo. 

— Aš turiu „„bakaralaurą“!,— sakydavo jis. 

Bet „teikitės pasakyti kodėl“ (mėgiamas Peskado i iš- 
sireiškimas), tą dieną abu vargšai jokiu būdu negalėjo 
patraukti į save publikos dėmesio? Kodėl žmonės bėgo 
į kitus balaganus,. išbarstytus po Gravozos krantinę? 
Kodėl iš mūsų draugų slydo net ir tas menkutis, bet 
taip reikalingas uždarbis? Tiesiog neįmanoma išaiškinti. 

O juk jų kalba — malonus provanso ir italų tarmės 
mišinys — buvo visai suprantama dalmaiams. Savo tė- 
vų pajacai. nepažino, nes jie buvo tikri atsitiktinumo 
vaikai; jie jau seniai buvo palikę tėvynę, išėję laimės 
ieškoti keliuose, turguose ir mugėse. Ir jie šiaip taip 
vertėsi, gyveno veikiau blogai, negu gerai, bet vis dėlto 


1 Žodžių Šaidimas: Uakaiuesikšrai lošimas; bakalauras — moks- 
linis laipsnis. 

gyveno, ir jei pusryčiaudavo ne kiekvieną rytą, tai 
vakarieniaudavo beveik kasdien. O to visai pakako, 
nes „negalima,— kaip sakydavo Peskadas,— reikalauti 
negalimų dalykų“. | | 

Nors reikalauti ir negalima, visgi šaunusis vaikinas 
siekė tų negalimų dalykų, stengdamasis visokiausiais 
būdais įvilioti į balaganą bent dešimtį žiūrovų, ir ne- 
nustojo vilties, kad jie pagaliau atsilankys pažiūrėti 
į varganą jų areną. Tačiau publika nepaisė nei Peska- 
do kvietimų, tariamų tokiu įdomiu svetimšališku akcen- 
tu, nei žiūrėjo į pokštus, kurie būtų išgarsinę bet kokį 
vodevilistą, nei į maivymąsi, nuo kurio būtų prasijuo- 
kusi net šventojo statula katedros nišoje, nei į gim- 
nastikos numerius, nors Peskado kūnas išsilenkdavo 
tiesiog neįtikimai, nei į žolinį peruką su krapų kasele, 
maskatuojančia ant raudonos jo liemenės, nei klau- 
sėsi dviprasmybių, vertų Pulčinelio iš Romos ir = 
rentiečio Stentarelio, 

Ir vis dėlto Peskadas su Matifu jau keli mėnesiai 
linksmino šių vietų gyventojus — slavus — ir žinojo, 
kuo jiems įtikti. | 

Iš Provanso draugai keliavo per pakrantės Alpes, 
praėjo Milano provinciją, Lombardiją, Venecijos sritį 
ir visada puikiai vienas kitą papildė, nes vienas buvo 
labai stiprus, kitas — labai apsukrus. Pasisekimas atve- 
dė juos į Triestą — pačią Ilirijos širdį. Paskui jie vaikš- 
tinėjo po Istriją ir pasiekė Dalmatijos pajūrį — Zarą, 
Salonę ir Ragūzą — vis dar galvodami, kad naudingiau 
eiti pirmyn, negu grįžti atgal. Užpakaly liko vietos, 
kur jie jau buvo pasirodę. O, einant į priekį, jų reper- 
tuaras būdavo naujas, ir jie galėjo tikėtis šiokio tokio 
uždarbio. Tačiau dabar vis labiau aiškėjo, kad jų tur- 
ne, ir šiaip ne perdaug pelningas, visai jau nieko 

nebeduoda. Todėl vargšai nevykėliai svajojo kaip nors 
grįžti į tėvynę ir vėl pamatyti Provansą. Ji ie priesai- 
kavo, kad niekad nebenusitrenks taip toli nuo gimtų 
vietų. Bet jų kojos buvo supančiotos skurdo pančiais, 
ir praeiti kelis šimtus lje su tokiais pančiais ne taip 
lengva! 

Gera svajoti apie ateitį, bet reikia pasirūpinti da- 
bartimi, tai yra vakariene, nes dar toli gražu negalėjai 
žinoti, ar ją teks valgyti. Kasoje akrobatai neturėjo nė 
skatiko, jei leistina kasa vadinti nosinės kampą, kur 
paprastai Peskadas įrišdavo abiejų kapitalą. Veltui jis 
lankstėsi pakyloje! Veltui siuntė į erdvę beviltiškus 
kvietimus! Ir Matifu veltui demonstravo savo raume- 
nis, ant kurių venos iškildavo lyg gebenės šakelės ant 
gumbuoto kamieno! Nė vienas žiūrovas nenorėjo įeiti 
už drobinės užuolaidos. | 
. — Na, ir sunku išjudinti dalmatus,— kalbėjo Pes- 
kadas. | | | 

.— Kaip akmenis, — sutiko Matifu. 

— Matyt, šiandien taip nieko ir nebus! Teks mums, 
Matifu, krautis mantą. 

— O kur eisime? — paklausė milžinas. 

— Daug nori žinoti — atsakė Peskadas. . 

— O tu imk ir pasakyk. 

— Kaip manai, ar nenueiti į tą šalį, kur yra | vilties 
nors kartą per dieną pavalgyti? 

— Kokia ten šalis, Peskadai? 

— Ji toli, labai labai toli... nepaprastai toli... ir 
net dar toliau, negu labai toli, | 

— Ar žemės krašte? 


— Žemė neturi krašto, — reikšmingai pasakė Peska- 
das.— Jei ji turėtų kraštą, nebūtų apvali.'O jei nebūtų 

apvali, ji nesisuktų. O jei nesisuktų — stovėtų vietoje, 
o jei stovėtų vietoje... 

— Kas tada? — paklausė Matifu. 

— Na, tada ji nukristų ant saulės, ir taip greitai, 
kad per tą laiką nespėtum nė triušio nudžiauti. 

— O kas tada? 

— O tada atsitiktų taip, kaip būna, kai nerangiam 
žonglieriui susiduria du rutuliai ore. Pokšt! Viskas treš- 
ka, krinta, publika švilpia, reikalauja grąžinti pinigus, 
ir juos tenka grąžinti, o tokią dieną vakarienės tikrai 
nebūna. | 

— Taigi, — pritarė Matifu,— jei žemė nukristų ai ant 
saulės, vakarieniauti jau netektų. 


Ir Matifu susimąstė. Jis atsisėdo ant pakylos, su- 
kryžiavo rankas ant triko aptemptos krūtinės, kraipė 
galvą lyg kinų stabukas ir nieko nebematė, nebegir- 
dėjo ir nebetarė nė žodžio. Jis buvo pagautas keistų 
minčių. Viskas sumišo didžiulėje jo galvoje. Ir staiga 
jis pajuto, kad kažkur viduj, pačioje jo būtybės gilu- 
moje, atsivėrė kažkokia bedugnė. Jam pasirodė, kad 
jis kažkur kyla — labai labai aukštai ir net dar aukš- 
čiau, negu labai aukštai. Ką tik Peskado pasakyti žo- 
džiai padarė jam didelį įspūdį. Paskui Matifu pasirodė, 
kad kažkas paleido jį iš rankų ir jis krinta... į savo 
paties pilvą, tai yra į tuštumą! 

Tikras košmaras! Vargšas atsikėlė nuo suolelio ir 
kaip aklas ištiesė rankas. Dar truputį, ir jis būtų nu- 
virtęs nuo pakylos. 

— Kas tau, Matifu? — sušuko Peskadas, čiupdamas 
draugą už rankos ir sunkiai tempdamas jį aigal. 


— Man... man... kas? 
— Na, kas gi tau? 

— Stai kas...— tarė Matifu, bandydamas kaip nors 
sutelkti mintis; nors minčių ir nebuvo daug,, bet susi- 
kaupti ne taip lengva. — Štai kas... Man reikia su ta- 
vim pakalbėti, Peskadai. 

— Tai kalbėk, mielasis drauge. Gali nebijoti, mūsų 
niekas negirdės,— visa publika iškriko! 

Matifu atsisėdo ant suolelio ir atsargiai, lyg bijoda- 
mas sulaužyti savo mažam draugui kaulus, galinga r ran- 
ka prisitraukė jį prie savęs. 


ANTRASIS SKYRIUS 


TRABAKOLO NULEIDIMAS 


— Vadinasi, nė iš vietos? — paklausė Matifu. 

— Kas nė iš vietos? — dar kartą paklausė Peskadas. 

— Reikalai. | | | 

— Galėtų klostytis geriau, žinia, bet gali būti ir 
dar blogiau. 


— Peskadai! 

— Ką, Matifu? 

— Nesupyksi dėl to, ką aš pasakysiu? 

— Būtinai SupyKSA, jei bus verta. 

— Tai štai... Tau geriau nuo manęs atsiskirti. 

— Kaip „atsiskirti“? Apleisti tave bėdoje? — S 
sė Peskadas. 


— Taip. 
— Kalbėk kalbėk, juokdary. Na, ką dar sugalvojai? 

— Na taip... Aš įsitikinęs, jei tu liksi vienas, kaip 
mat išsisuksi iš bėdos. Aš tau trukdau, o be manęs tau 
bus lengviau. 

— Sakyk, Matifu,— rimtai paklausė Peskadas,— tu 
juk storas, tiesa? | 

— Storas. 

— Tr didelis? 

. — Didelis. | 

— Tai štai, niekaip negaliu suprasti, kaip tavyje, 
nors tu ir storas, ir didelis, galėjo tilpti tokia didžiulė 
kvailybė, kurią tu ką tik išpoškinai. 

— O kodėl gi, Peskadai? | 

— O todėl, drauguži mano, kad ji didesnė ir stores- 
nė už tave pati. Dar to trūko, kad aš tave pamesčiau, 
kvaila tu galvele! Jeigu manęs epus, kuo gi tu, klau- 
siu, žongliruosi? 

— Kuo žongliruosiu?.. | 

— Kas, statydamas į pavojų gyvybę, šokinės per 
tavo makaulę? 

— Aš gi nesakau.. 

— Arba skraidys iš vienos tavo rankos į kitą? 

— Taigi — numykė Matifu, nežinodamas, ką atsa- 
kyti į tokius tiesius klausimus. 

— O kas lankstysis kartu su tavim siautėjančiai 
publikai... jei netikėtai publika susirinktų? .. 

— Publika! — pakartojo Matifu. 

— Taigi nutilk,— tęsė Peskadas—ir geriau pasu- 
kim galvas, kaip užsidirbti vakarienę. 

— Aš kažkodėl nenoriu valgyti. 

—.Tu visad nori valgyti, Matifu, vadinas, nori ir 
dabar, — prieštaravo Peskadas ir tuoj pat abiem ran- 
kom pražiodė draugą, kuriam taip ir nebuvo išaugę 
proto dantys.— Tai matyti iš tavo ilčių, jos kaip gero 

buldogo. Ką ir kalbėti, valgyti tu nori, ir jei uždirbsi- 
me nors pusę florino, nors ketvirtį — tu pays ya 

— O tu, mažėli? 

— Man pakaks ir sorų grūdelio! Man nereikia kaup- 
ti jėgų, o tu, sūneli,-— kitas dalykas! Paklausyk, ką aš 
galvoju. Kuo daugiau tu valgai, tuo labiau storėji! Kuo 
labiau storėji, tuo daraisi juokingesnis. 

— Juokingesnis... teisybė. 

-— O aš — atvirkščiai. Kuo mažiau valgau, tuo la- 
biau liesėju, o kuo labiau liesėju, tuo irgi darausi juo- 
kingesnis. Juk taip? 

— Taip,— naiviai sutiko Matifu.— Vadinasi, Pes- 
kadai, man į naudą daug valgyti? 
 — Visai teisingai, storuli! O man į naudą — mažiau 
valgyti. 

— Vadinasi, jei maisto bus tik vienam. 

— Vadinasi, jis tik tau... 

— O jei bus dviem? 

— Irgi tau. Po velnių, Matifu, juk tu vertas dviejų! 

— Keturių... šešių. .. dešimties. ..— sušuko stipruo- 
lis, su kuriuo iš tiesų nesusidorotų nė dešimt vyrų. 

Nors pasakojimai apie senovės ar šių dienų atletus 
dažniausiai būna pagražinti, vis dėlto reikia pripažinti, 
kad Matifu nugalėdavo visus imtynininkus, kurie tik 
pamėgindavo su juo rungtis. 

Buvo pasakojamos dvi istorijos apie tikrai nuosta- 
bią jo jėgą. | 

Kartą vakare Nimo cirke pakrypo vienas medinį 
perdengimą laikantis stulpas. Pasigirdo treškėjimas, žiū- 
rovai persigando, kad stogas tuoj kris ir visus sutraiš- 
kys arba jie patys sutryps vienas kitą siaurame praėji- 
me. Tačiau, laimė, cirke buvo Matifu. Jis puolė prie 

pakrypusio stulpo ir parėmė jį savo milžiniškais pečiais; 
taip jis stovėjo, kol ištuštėjo salė. Po to šoko lauk, ir 
stogas bematant užgriuvo. 

Taip visi pamatė, kokie stiprūs Matifu pečiai. O da- 
bar apie jo rankų jėgą. 

Kartą Kamargos slėnyje iš aptvaro ištrūko įsiutęs 
jautis; jis puldinėjo žmones, kelis sužeidė ir būtų pa- 
daręs daug nelaimių, jei ne stipruolis Matifu. Jis žengė 
brie jaučio, o kai tas atsisuko, Matifu užėmė gynimosi 
poziciją. Štai jautis, nuleidęs galvą, puolė milžiną, bet 
tas čiupo už ragų, galingai truktelėjęs, parmetė galviją 
ant Augaros ir laikė jį aukštyn kojomis, kol žmonės 
surišo. 

Būtų galima prisiminti dart nemaža atsitikimų, kur 
pasireiškė antžmogiška Matifu jėga, tačiau pakanka ir 
tų dviejų, kad galėtume įsivaizduoti ne tik jo jėgą, bet 
ir drąsą bei pasiaukojimą — juk jis nedvejodamas ri- 
zikuodavo gyvybe, kai reikėdavo padėti kitiems. Taigi 
jis buvo toks pat geras, kaip ir stiprus. Vis dėlto, kad 
nenusilptų, jam reikėjo valgyti; jis skriausdavo save, 
kai maisto buvo tik vienam ir net kai jo būdavo dviem. 
Tačiau šį vakarą horizonte nebuvo matyti vakarienės 
netgi vienam. 

— Miglota,— juokavo Peskadas. 

Ir kad migla išsisklaidytų, optimistas Peskadas vėl 
ėmė kviesti publiką ir lankstytis. Jis bėgiojo po pakylą, 
vertėsi kūlio, rodė įvairiausius triukus, vaikščiojo ant 
rankų, nors iš bado vos laikėsi ant kojų; bet jis jau 
ne kartą buvo pastebėjęs, kad, vaikštant aukštyn ko- 
jomis, mažiau norisi valgyti. Jis be paliovos pusiau 
provansiškai pusiau slaviškai bėrė balaganiškus juo- 
kelius, kurie bus gyvi, kol nebus išnykę klounai ir ne- 
beatsiras norinčių jų klausytis. 


— Prašome gerbiamą publiką, prašome! — nėrėsi iš 
kailio Peskadas.— Įėjimas nemokamas, O už „Išėjimą — 
tik menkas kreiceris! 

Bet, norint išeiti, pirma reikėjo įeiti. Iš penkių-šešių 
prieš išpaišytą drobę stabtelėjusių žmonių nė vienas 
nesiryžo peržengti balagano slenksčio. 

Dabar Peskadas, laikydamas lazdelę drebančioje 
rankoje, ėmė rodyti laukinius žvėris, nupieštus drobi- 
nėje panoramoje. Žinoma, jis negali žiūrovų dėmesiui 
pasiūlyti tikro Žvėryno. Bet kažkur Afrikos ar Indijos 
glūdumoje visi tie baisūs plėšrūnai iš tikrųjų gyvena, 
ir jei tik jo draugui tektų su jais susitikti, jis juos su- 
dorotų vienu ypu. 

Paskui sekė įprastinė kaskada pakvietimų, kuriuos 
nutraukdavo stipruolio smūgiai į turkišką būgną, tren- 
kiami tokia jėga, kad garsas būdavo panašus į patran- 
kos "šūvį. | | . 

— Štai hiena, ponai. Pažvelkite į hieną iš Gerosios 
Vilties iškyšulio; tai vikrus ir labai plėšrus žvėris. Štai 
ji, ieškodama grobio, šoka per kapinių tvorą. 
“Paskui, nubėgęs į kitą pusę ir rodydamas geltoną 
vandenį ir keista mėlyna žole apaugusį krantą, kal- 
bėjo: 

— Žiūrėkite! Žiūrėkite! Štai įdomus penkiolikos 
mėnesių amžiaus raganosis. Jis buvo auginamas Sumat- 
roje, o vežamas vos nenuskandino garlaivio. 

Priešakiniame plane buvo nupieštas liūtas prie žals- 
vų kaulų krūvos, — tai jo aukų liekanos. | 

— Žiūrėkite, ponai! Žiūrėkite! Nuožmus Atlaso 
liūtas! Gyvena Sacharos glūdumoje ir pačių didžiausių 
tropinių karščių metu slepiasi olose. Kai jam pavyks- 
ta surasti kelis lašus vandens, jis puola prie jų ir visas 

apsitaško. Jo kailis blizga kaip atlasas. Todėl jis va- 
dinamas atlasiniu liūtu. 

Bet Peskadas šūkavo tuščiai. Veltui jis nėrėsi iš 
kailio. Veltui Matifu mušė būgną taip įnirtęs, kad, at- 
rodė, instrumentas subyrės į gabalėlius. Viskas per- 
niek! 2 Ar 

Tuo metu keli kresni kalniečiai dalmatai priėjo prie 
štipruolio ir, dėdamiesi žinovais, ėmė jį apžiūrinėti. 

Peskadas tuoj pasinaudojo proga juos pamasinti i ir 
pasiūlė išbandyti jėgas su jo draugu. 

— Įeikite, ponai! Įeikite! Jūs pataikėte kaip tik lai- 
ku! Pačiu laiku. Tuoj prasidės svaiginanti kova. Imty- 
nės. Petys į petį! Matifu imasi paguldyti ant menčių 
bet kokį mėgėją, kurs panorės su juo grumtis. Nuga- 
lėtojas gaus dovanų papurusį megztinuką! Ar nenorė- 
site, gerieji ponai, pakovotit— pridūrė Peskadas, kreip- 
damasis į tris vyrukus, kurie žiūrėjo į jį net išsižioję. 

Bet vyrukai nusprendė verčiau nėgadinti savo repu- 
tacijos, nors ir labai daug garbės teiktų ta dvikova 
abiem pusėm. Todėl Peskadui teko pranešti, kad, ne- 
sant norinčių, kovos Matifu ir jis pats. Taip, vikrumas 
kovos su jėga! | | | 

— Taigi prašau, prašau. Labai prašome! Skubėkite, 
kol yra vietų! — nėrėsi iš kailio vargšas Peskadas.— 
Pamatysite, ko dar kaip gyvi nesate matę! Peskado 
imtynes su Matifu. Provanso dvyniai! Taip, dvyniai. .. 
tik ne vienmečiai... ir ne vienos motinos. Pažiūrėkite, 
kaip mudu panašūs vienas į kitą... ypatingai aš! 

Kažkoks jaunuolis sustojo prie balagano. Jis rimtai 
klausėsi visų tų iš seno žinomų juokelių. 

Jaunuolis turėjo daugiausia dvidešimt dvejus me- 
tus, truputį buvo aukštesnis negu vidutinio ūgio. Gra- 
žūs, kiek pavargusio veido bruožai, visa jo išvaizda, 

truputį lyg ir griežtoka, sakė, kad jis daug mąsto ir 
kad, matyt, yra nemaža iškentėjęs. Didelės juodos akys, 
trumpai pakirpta barzdelė, neįpratusi šypsotis, ryški 
burna po siauručiais ūsais, — visa liudijo, kad jis — 
vengrų kilmės. Jis buvo apsirengęs kukliai, nesivaiky- 
damas paskutinės mados. Elgėsi taip, kad, vos pažvel- 
gus į jį, darėsi aišku: jaunuolis jau subrendęs vyras. 

Kaip jau buvo sakyta, jis klausėsi nesėkmingų Pes- 
kado kvietimų. Su užuojauta stebėjo vargšo pastangas. 
Matyt, ir jam buvo tekę paragauti vargo, todėl nega- 
lėjo likti abejingas kitų kančioms. | 

„Tai prancūzai, — pagalvojo Jis.— Nesiseka jiems! 
Šiandien neuždirbs nė skatiko!" 

Ir jam šovė į galvą mintis tapti publika, užsimokan- 
čia publika. Žinoma, tai bus išmalda, bet užmaskuota 
išmalda. Akrobatai ją gaus prie durų, tai yra prie dro- 
binės užuolaidos, kuri, pakildama, atveria įėjimą į UŽ- 
tvertą ratą. 

— Malonėkit, ponai! Labai prašom,— šaukė Peska- 
das.— Tuojau pradedam! 

— Bet... aš įvienas...— labai maloniai tarė jau- 
nuolis, 

— Pone,— atsakė Peskadas, pusiau šaipydamasis, 
pusiau išdidžiai, — tikri artistai vertina ne tiek Žžiūro- 
vų kiekybę, kiek kokybę. 

*— Tačiau leiskit. ..— tęsė jaunuolis, imdamas iš ki- 
šenės piniginę. 

Ir jis padėjo du florinus į alavinę lėkštę, stovinčią 
ant pakylos krašto. 

„Tai duosni siela!“ — pagalvojo Peskadas. Ir pasi- 
suko į kompanioną: 

— Pasitempk, Matifu, pasitempk! Palinksminsime 
jaunąjį poną už visus pinigėlius! 

Vienintelis prancūziško ir provansiško cirko žiūro- 
vas žengė prie įėjimo, bet staiga sustojo. Netikėtai jis 
pamatė mergaitę su tėvu, kurie prieš valandėlę klau- 
sėsi dainininko. Januolis ir mergaitė lyg susitarę troš- 
ko to paties — padaryti gerą darbą: viena padėjo či- 
gonams, antras norėjo palaikyti akrobatus. 

Bet, matyt, to trumpo susitikimo jaunuoliui pasiro- 
dė per maža: pamatęs mergaitę, jis pamiršo, kad yra 
jau beveik žiūrovas, pamiršo pinigus, apmokėtus už 
vietą balagane, ir puolė į tą pusę, kur ji ką tik prany- 
ko minioje. 

— Ei mesje! mesje! — šaukė PEškadks: >> O pinigai? 
Juk mes, po velnių, jų dar neuždirbome! Bet kurgi jis 
dingo? Išnyko! Ei mesje! | | | 

Bet veltui ieškojo Peskadas dingusios „publikos“. 
Jos ir pėdos atšalo. Tada jis pažvelgė į Matifu; bet tas 
buvo taip nustebęs, kad stovėjo, burną pravėręs, lyg 
apmiręs. 

— O mes ruošėmės pradėti vaidinimą,— pagaliau 
tarė milžinas.— Ką besakysi — nesiseka! 

— Vis dėlto pradėsim! — atsakė Peskadas, lipdamas 
kopėtėlėmis į areną. 

Taip jie, vaidindami tuštiems suolams (kurių, tiesą 
sakant, nė nebuvo), uždirbo gautus pinigus. 

O tuo metu nuo krantinės atskrido garsus klegesys. 
Buvo matyti, kaip minia susiūbavo ir puolė prie jūros. 
Iš tolo nuskambėjo šauksmas iš tūkstančių krūtinių: 

— Trabakolas! Trabakolas! 

Iš tikrųjų kaip tik dabar turėjo būti nuleistas į van- 
denį nedidelis laivas. Šis visad įdomus vaizdas žadino 
minios smalsumą. Ir štai žmonių pilnos aikštės ir kran- 
tinės ištuštėjo: visi skubėjo į laivų statyklą, kur turėjo 
būti nuleistas naujasis laivas. 

"Peskadas ir Matifu suprato, kad dabar tikrai nėra 
ko laukti publikos. Be to, jiems vis dėlto rūpėjo rasti 
tą vienintelį žiūrovą, kuris norėjo vienas užpildyti jų 
balaganą, ir jie, net neužrakinę durų,— kam gi jas ra- 
kinti? — nuėjo į laivų statyklos pusę. 

Laivų statykla buvo iškyšulio gale, netoli Gravo- 
zos uosto, lėkštame krante, kurį skalauja putotos pa- 
kraščio bangos, 

Peskadas ir jo draugas, vikriai pasidarbavę alkūnė- 
mis, atsidūrė pirmoje žiūrovų eilėje. Niekad, net pel- 
ningiausiomis dienomis nebuvo tokios spūsties prie jų 
balagano! Štai kaip žmonės neturi skonio! 2 

Nuo trabakolo bortų jau buvo nuimti laikini rams- 
čiai, ir laivas stovėjo paruoštas nuleidimui. Inkaras pa- 
keltas, ir kai tik korpusas: bus prie vandens — pakaks 
išmesti inkarą, ir inercijos jėga, kuri gali nunešti laivą 
per toli, bus sulaikyta. Nors trabakolo tonažas ir ne- 
viršijo penkiasdešimties tonų, vis dėlto jis buvo nema- 
žas laivas, ir, jį nuleidžiant į vandenį, reikėjo būti at- 
sargiems. Laivagalyje prie flagštoko, kur plaikstėsi 
Dalmatijos vėliava, stovėjo du statyklos darbininkai, 
o kiti du buvo priekyje, pasirengę mesti inkarą. 

Kaip jau iš seno daroma, trabakolas turėjo būti nu- 
leistas galu. Laivas stovėjo ant muilu ištrintų nuleidimo 
pavažėlių, ir tiktai pleištas dar jį prilaikė; užteko iš- 
mušti tą pleištą, ir laivas būtų pradėjęs slysti nuožul- 
nia plokštuma. Svorio traukiamas, jis vis greičiau leis- 
tųsi ir jau pats savaime pasinertų į savo stichiją. 

Bent šeši dailidės geležiniais kūjais daužė po laivo 
pirmgaliu įkaltus pleištus, kad nors kiek jį pakeltų ir 
išjudintų ir taip palengvintų slydimo pradžią. 

„Visi susirinkusieji žiūrėjo tylėdami, susikaupę. 

Tuo metu iš kitos pusės rago, užstojančio pietuose 

Gravozos uostą, pasirodė sportinė jachta. Tai trijų 
šimtų penkiasdešimties tonų talpos škuna. Laviruodama 
ji aplenkė laivų statyklos molą ir pasuko į uostą. Pūtė 
stiprus nord-vestas, ir jachta, -plaukdama prieš vėją 
kairiuoju. halsu, pasuko į savo sustojimo vietą. Po de- 
šimties minučių ji išmes inkarą, o dabar smarkiai di- 
dėjo, lyg į ją būtų žiūrima pro žiūronus, kurie nuolat 
ilgėja. | 

Bet, prieš patekdama į uostą, škuna turėjo aplenkti 
laivų statyklą, kur jau buvo leidžiamas trabakolas. To- 
dėl, vos jachta pasirodė, krante, kad neįvyktų avarija, 
buvo nuspresta leisti trabakolą tik tada, kai jachta 
praplauks statyklas. Jeigu tie du laivai, plaukdami di- 
deliu greičiu skersai vienas antro, susidurs, jachta 
smarkiai nukentės. 

Taigi darbininkai nustojo daužyti pleištus po prieš- 
akine laivo dalimi, o tam, kuris turėjo pleištą išmušti, 
buvo įsakyta palaukti. Tik kelias minutes. 


Tuo tarpu jachta greitai artėjo. Jau buvo matyti, 
kaip joje ruošiamasi mesti inkarą. Du topseliai jau 
buvo nuimti, grot-giko škotai sutraukti, tuo pačiu metu 
fokas buvo suspaustas gitovais. Jachtoje beliko iškel- 
tas tik stakselis ir antrasis kliveris, bet dėl inercijos 
laivas vis dar plaukė dideliu greičiu. 

Visų žvilgsniai nukrypo į tą puošnų laivą, kurio bal- 
tas bures auksino besileidžiančios saulės spinduliai. 
Rytietiškai apsivilkę, su raudonomis feskomis jūrinin- 
kai bėgiojo po denį, nuiminėdami bures, o kapitonas, 
stovėdamas laivagalyje prie vairininko, ramiai įsa- 
kinėjo. k 

Netrukus jachta, kuriai liko tik aplenkti molą ir 
įplaukti į uostą, atsidūrė ties laivų statyklos Žiotimis. 


11 Ž. Vernas 161 


Staiga statykloje žmonės iš siaubo suriko. Trabako- 
las pajudėjo iš vietos. Dėl kažkokių priežasčių pleištas 
neatlaikė, ir tuo momentu, kai jachta pasisuko dešiniu 
šonu. į elingą, trabakolas ėmė slinkti į vandenį. 

Laivai neišvengiamai susidurs. Nebuvo nei laiko, 
nei priemonių katastrofai išvengti. Joks manevravimas 
nepagelbės. Prie minios šauksmų prisidėjo išsigandusių 
jūreivių riksmai iš jachtos. 

Kapitonas nepasimetė ir greit įsakė paleisti vairą 
pavėjui, tačiau jachta nespėjo nei pakeisti kurso, nei 
pakankamai skubiai perkirsti kanalą, kad galėtų išveng- 
ti susidūrimo. | 


Tikrai, trabakolas jau čiuožė nuleidžiamuoju taku. 
Iš po jo priekio kilo trynimosi sukeltas garas, o laiva- 
galis J2U "SIGDE į Lk 
čiumpa trabakolo pirmgalyje kabantį trosą. Bet veltui 
stengiasi, įsispyręs kojomis į žemę, išlaikyti tą tirosą 
rankose. Trabakolas tempia drąsuolį. Netoliese stovi 
įkastas į žemę geležinis stulpas. Akies mirksniu žmogus 
užmeta ant jo lyną, kuris pradeda išsivynioti, o pats, 
rizikuodamas patekti po juo ir būti sutraiškytas, ant- 
žmogiška jėga jį sulaiko. Tai tęsiasi dešimt sekundžių. 

Trosas trūko. Bet tų dešimties sekundžių pakako: 
trabakolas “ pasinėrė į užutekio vandenis, susiūubavo, 
pakildamas čia priekiu, čia galu, ir, pasukęs į kanalą, 
praėjo vos per pėdą nuo jachtos laivagalio, O pagaliau, 
išmetęs inkarą, sustojo. 


Jachta buvo išgelbėta. 


Nežinomasis, kuriam niekas net padėti nespejo — 
tiek netikėtas buvo jo žygis, — tai Matifu. 
— Šaunuolis! Tai šaunuolis! — sušuko Peskadas, 

puolęs prie draugo; tas pakėlė jį —tik šį kartą ne 
žongliruoti, o tik norėdamas pabučiuoti, kaip visad bu- 
čiuodavo — stipriai, kad žmogui net kvapą užgniaužia. 

Iš visų pusių pasigirdo plojimai. Minia apsupo stip- 
ruolį, o jis stovėjo kukliai, kaip mitologinis herojus, 
atlikęs dvylika žygdarbių, ir UEEEo suprasti, kuo gi 
čia žmonės žavisi. 


Po penkių minučių ebika nuleido inkarą uosto vi- 
dury, ir graži šešiairklė valtis pristatė jos savininką 
į krantinę. Šu 

"Tai buvo penkiasdešimties metų vyras, aukšto ūgio, 
beveik visai baltų plaukų, žilsterėjusia „rytietiškai pa- 
kirpta barzda. Jo veidas taisyklingų bruožų, kiek įde- 
gęs ir vis dar nepaprastai gražus; akys didelės, skvar- 
bios, neapsakomai gyvos. Tik pažvelgus į tą žmogų, 
stebino visos jo povyzos kilnumas, netgi didingumas. 
Jūreiviškas kostiumas — tamsiai mėlynos kelnės, toks 
pat kitelis su metalinėmis sagomis, per liemenį juodas 
diržas, lengva rusvos drobės skrybėlė — jam labai tiko. 
Jis buvo gražaus sudėjimo, dar atrodė tvirtas, metų 
nepaliestas. 

Išlipęs į krantą, šis energingas ir stiprus žmogus iš 
karto žengė prie akrobatų, kuriuos BpSUpUž! sveikino 
triukšminga minia. 


Žmonės prasiskyrė, duodami atvykusiajam kelią. 

Priėjęs prie Matifu, jis nesigriebė tuoj traukti iš ki- 
šenės piniginę, norėdamas atlyginti stipruoliui dosniu 
užmokesčiu. Ne! Jis ištiesė milžinui ranką ir tarė ita- 
liškai: 

— Dėkoju jums, drauge, už išgelbėjimą. 

„Matiftu nepaprastai sumišo dėl nelauktos garbės. 
Argi verta kalbėti apie tokią smulkmeną! 

— Ne, šaunuolis tu! Šaunuolis! — vėl džiugiai su- 
šuko Peskadas, tardamas žodžius su provarisišku ak- 
centu. 
| — Jūs prancūzas? — paklausė svetimšalis, | 

— Pats tikriausias prancūzas, — didžiuodamasis at- 
sakė Peskadas.— Iš Pietų Prancūzijos.“ 

Svetimšalis pažiūrėjo į juos su nuoširdžia simpatija, 
truputį susijaudinęs. Labai jau ryškus buvo jų skur- 
das. Prieš jį tikrai stovėjo du vargšai „cirkininkai, kurių 
vienas, rizikuodamas gyvybe, padarė jam didžiausią 
paslaugą: juk, jachtai susidūrus su Heks galėjo 
žūti caugybė žmonių. 

— Prašau ateiti pas mane į jachtą — tarė jiems ne- 
pažįstamasis. 

— O kada įsakysite, jūsų šviesybe? — paklausė Pes- 
kadas ir nusilenkė, kaip įmanydamas maloniau. 

— Rytoj pirmą valandą. 

— Pirmą valandą! — pakartojo Pešisdas O Matifu 
sutikimo ženklan tik tylėdamas PalaE84e savo didžiu- 
lę galvą. d | 

"O minia kaip ir pirma nesitraukė nuo' dienos did- 
vyrio. Žmonės, be abejo, būtų jį pakėlę ant rankų ir 
nunešę triumfo eisenoj, bet net pačius stipriausius ir 
ryžtingiausius gąsdino Matifu svoris. O visad sumanus 
Peskadas nusprendė nepraleisti laimingos progos ir pa- 
sinaudoti publikos susidomėjimu. Todėl, kai tik sve- 
timšalis, dar kartą draugiškai padėkojęs stipruoliui, 
nuėjo krantinės pusėn, Peskadas linksmai ėmė kviesti: 

— Ponai! Tuojau prasidės Matifu ir Peskado imty- 
nės! Įeikite, mieli ponai, įeikite! Mokėti tik išeinant. .. 
Jei norit, galima ir įeinant. 

Šį kartą jo kvietimas paveikė, ir paskui pajacą nu- 
sekė tiek žiūrovų, kiek jis dar niekad nebuvo matęs. 

Įsivaizduokite, — net vietų neužteko! Net ne visi ga- 
lėjo įeiti! Teko grąžinti pinigus! 

"Tuo tarpu svetimšalis, žengęs kelis žingsnius kran- 
tinės link, susitiko merginą, kuri kartu su tėvu buvo 
atėjusi pažiūrėti, kaip bus nuleistas trabakolas. 

Netoliese,ėjo ir jaunuolis, sekęs paskui ją. Į jaunuo- 
lio pasveikinimą merginos tėvas atsakė iš aukšto, ir 
svetimšalis spėjo tai pastebėti. .. 

Pats svetimšalis, pamatęs tą poną, baisiausiai pasi- 
biaurėjo, ir jo akyse žybtelėjo neapykanta. 

Bet štai merginos tėvas priėjo prie nepažįstamojo 
ir labai mandagiai paklausė: | 

— Aš matau, pone, kad jūs to akrobato diasosišikis 
mo dėka išvengėte didelio pavojaus? 

— Taip, pone;— atsakė svetimšalis, ir jo balsas 
virptelėjo nuo neįveikiamo susijaudinimo. 

Paskui jis paklausė pašnekovo: 

— Leiskite sužinoti, pone, su kuo turiu garbę kal- 
bėtis? 

.— Silas Torontalis iš Ragūzos, — atsakė buvęs Tries- 
to bankininkas.— Leiskite ir man sužinoti, kas tos pui- 
kios jachtos savininkas? 

— Daktaras Antekirtas. 

Jiedu nusilenkė vienas antram ir išsiskyrė, o tolu- 
moj, prancūziško cirko balagane, buvo girdėti pasigė- 
rėjimo šauksmai ir plojimai. | 

Tą vakarą ne tik Matifu privalgė ligi soties, kitais 
žodžiais tariant, suvalgė keturias porcijas, bet maisto 
pakako ir dar vienam žmogui. Jo puikiam draugui, ma- 
žajam Peskadui, tiek mažai tereikia. 

TREČIASIS SKYRIUS 


DAKTARAS ANTEKIRTAS 


Yra žmonių, suteikiančių nemaža rūpesčių Šlovei, 
tam tūkstančiabalsiui šaukliui, kuris trimitais JŪ6S iš- 
garsina visoms pasaulio tautoms. . 

Toks buvo garsusis daktaras Antekirtas, ką tik at- 
plaukęs į Gravozos uostą. Be to, jo atplaukimą pažy- 
mėjo įvykis, kuris savaime būtų atkreipęs dėmesį net ir 
į visai eilinį keliautoją. O daktaro Antekirto jokiu bū- 
du negalima pavadinti eiliniu žmogum. 

Iš tiesų jau prieš keletą metų apie daktarą Antekirtą 
pasklido savotiška legenda -visuose pasakiškuose Rytų 
kraštuose. Visoje Azijoje nuo Dardanelų ligi Sueco ka- 
nalo, visoje Afrikoje nuo Sueco ligi Tuniso sienų, viso- 
je arabų apgyventoje pakrantėje ir Raudonosios jūros 
pakraščiais jis garsėjo kaip Žmogus, nepaprastai gerai 
nusimanantis mokslų srityje, kaip gnostikas, kuriam 
atskleistos slapčiausios visatos paslaptys. Biblijos lai- 
kais jį būtų pavadinę pranašu. Eufrato žemumoje jis 
būtų garbinamas kaip senųjų magų palikuonis. 

Ar gandai apie to žmogaus gabumus ir žinias buvo 
perdėti? Taip, perdėti, kai jį laikė burtininku su ant- 
gamtine galia. Iš tikrųjų daktaras Antekirtas buvo 
paprastas mirtingasis, tik labai išsilavinęs, teisingas, nuo- 
vokus, nepaprastai įžvalgus, aiškaus ir gilaus proto; 
be to, jam labai sekdavosi. Pavyzdžiui, vienoje centri- 
nėje Mažosios Azijos srityje jam pavyko išgelbėti visą 
gentį nuo baisios epidemijos, nes rado reikiamą vaistą. 
Štai kaip galima paaiškinti jo neregėtą garsą. 

Be to, daktarui pagarsėti padėjo ir jo paslaptingu- 
mas. Iš kur jis kilęs? Niekas nežinojo. Kokia jo praei- 
tis? Irgi niekam nebuvo žinoma. Kur, kokiose sąlygose 
jis gyveno? Į šį klausimą niekas nebūtų galėjęs atsa- 
kyti. Tik. žmonės tvirtina, kad Mažosios Azijos ir Rytų 
Afrikos gyventojai dievina daktarą Antekirtą, kad lai- 
ko jį pačiu geriausiu gydytoju, kad Europos mokslo 
centruose jau yra žinoma apie jo stebuklingą gydymą, 
kad jis taip pat noriai gydo ir vargšus, ir turtuolius, 
ir rytų valdovus. Bet Vakarų šalyse jis niekad nepasi- 
rodydavo, o pastaraisiais metais net nebuvo žinoma, 
kur jis gyvena. Štai kodėl daug kas jam priskirdavo 
Indijoj žinomą paslaptingą galią įgauti naują pavida- 
lą, laikė jį antgamtine būtybe, gydančia antgamtiniu 
būdu. | | 

Daktaras Antekirtas ligi to laiko dar nebuvo paro- 
dęs savo meno didžiosiose Europos šalyse, ir vis dėlto 
garsas jį pralenkė. Nors Ragūzoje jis pasirodė kaip pa- 
prastas keliūutojas, kaip turtingas turistas, plaukiojąs 
savo jachta susipažinti su įvairiais Viduržemio jūros 
kampeliais, jo vardas iš karto ėmė sklisti iš lūpų į lū- 
pas, ir, belaukiant daktaro, visų akys buvo nukrypu- 
sios į jachtą. Tarp kita ko, vien Matifu žygdarbio, kai 
jis išgelbėjo daktarą, būtų pakakę atkreipti visų dė- 
mesį į svetimšalį. 

Ir iš tikrųjų jachta būtų galėjęs didžiuotis net tur- 
tingiausias ir didžiausias Amerikos, Anglijos ar Pran- 
cūzijos garbėtroška sportininkas. Du liekni stiebai, 
pastatyti arčiau laivo centro, teikė didelį išnašumą 10- 
tyniškajam fokui, o taip pat ir grotui; ilgas bugšpritas 
su dviem kliveriais, tiesiųjų būrių išdėstymas fokstie- 
byje, flagštokų grakštumas — visos burės buvo taip 
įtaisytos, kad škuna galėjo lėkti nepaprastu greičiu bet 

kokiam orui esant. Jachtos talpa buvo trys šimtai pen- 
kiasdešimt tonų. Ji buvo ilga ir grakšti, judri/ir greita, 
be to, gana plati, pakankamai gilios grimzlės, todėl sta- 
bilį — tikras jūrų laivas, lengvas vairuoti. Išskleidusi 
visas bures ir geram brizui pučiant, jachta nuplaukda- 
vo trylika su puse mazgo per valandą. Jokios britų 
boadicijos, gaetanos ir mordonos nebūtų galėjusios 
rungtis su ja tarptautinėsė lenktynėse. 

Net pačiam reikliausiam jachtų žinovui nebūtų pa- 
vykę rasti nei išorėje, nei viduje kokių nors trūku- 
mų,— tokia ji buvo grakšti ir taip kruopščiai įrengta. 
Baltutėlis laivo denis, klotas lentomis iš nešakotų Ka- 
nados eglių, vidinė falšborto pusė gražiai nupoliruota, 
vidaus papuošimai ir iliuminatoriai padaryti iš indiško 
medžio, lyg auksas žvilga varinės dalys, vairo ratas 
padarytas dailiai, baltutėliais antvalkčiais uždengti rost- 
rai tvarkingai išdėstyti, blokai su galvanizuoto metalo 
apkaustais nupoliruoti, burių pakėlimui ir valdymui 
įtaisyti falai ir škotai, gražiai ant balkio sukabintos la- 
kuotos valtelės, visas juodas, žvilgantis korpusas pa- 
puoštas medine į paauksuota lystele nuo laivo priekio 
ligi galo, laivagalyje saikingas ornamentas — viskas ta- 
me laive buvo padaryta labai skoningai ir dailiai. 

Mums svarbu pažinti ir jachtos išorę, ir įrengimą, 
nes čia beveik visą laiką gyveno paslaptingasis žmo- 
gus, kuris taps šios istorijos herojumi. Tarp kitko pa- 
šaliniams asmenims nebuvo leidžiama lankytis jachtoje. 
Bet kiekvienas pasakotojas apdovanotas lyg antru re- 
gėjimu, todėl sugeba aprašyti net tai, ko nėra matęs. 

Vidinėse jachtos patalpose komiortas pynėsi su pra- 
banga. Kajutės, salonai ir valgomoji salė buvo puoš- 
niai išdažytos ir išdailintos. Kilimai, apmušalai, baldai, 
žodžiu, visas įrengimas taip pritaikytas, kad laive būtų 

malonu pailsėti. Kiekviena smulkmena buvo apgalvota; 
pavyzdinga tvarka viešpatavo ne tik kapitono ir kari- 
ninkų kajutėse, bet ir bufete, kur specialūs įrengimai 
saugojo nuo sutrenkimų sidabrinius ir porcelianinius 
indus, kai laivas supdavosi į šonus ar galais, ir virtu- 
vėje, užlaikomoje olandišku papročiu, ir erdviame 
kubrike; kur sūpavosi jūrininkų -gultai. Maždaug poros 
dešimčių žmonių ekipažas buvo aprengtas puošnia Mal- 
tos jūreivių uniforma: trumpos kelnės, jūreiviški batai, 
dryžuoti marškiniai, rųdas diržas, raudona feska ir pa- 
laidinė, ant kurios iš tolo matyti balti ĮaEBtoS ir jos. 
savininko vardų inicialai. 

Kokiame uoste jachta buvo registruota? Kuriame 
jūriniame sąraše ji figūravo? Kuriame Viduržemio jū- 
ros uoste ji žiemojo? Pagaliau, iš kokios šalies ji buvo? 
Niekas nežinojo, kaip nežinojo ir daktaro tautybės. 
Ant gafelio plevėsavo žalia vėliava su raudonu kryžiu- 
mi viršutiniame kampe. Bet veltui kas ieškotų tokios 
vėliavos žinynuose tarp daugelio kitų vėliavų, sutin- 
kamų visose žemės rutulio. jūrose ir vandenynuose. 

Dar prieš daktarui Antekirtui išlipant į krantą, jach- 
tos dokumentai buvo pristatyti uosto valdininkui ir, 
kaip matyti, pasirodė visai tvarkoje, nes, sanitarinei 
komisijai apžiūrėjus laivą, keleiviams ir ekipažui buvo 
duota pilna laisvė. 

Jachtos pavadinimas „Savarena“. buvo pažymėtas 
laivo prieky smulkiomis auksinėmis raidėmis, bet jach- 
tos prirašymo uostas nebuvo nurodytas. 

Toks puikus buvo tas sportinis laivas, kuriuo dabar 
visi galėjo gėrėtis Gravozos reide. Peskadas ir Matifu, 
kuriuos kitą dieną turėjo priimti savo jachtoje dakta- 
ras Antekirtas, baigę vaidinimą, atėjo į uostą. Rytoj 
jiems teks pabuvoti daktaro Antekirto jachtoje, ir todėl 

jie žiūrėjo į jachtą ne vien tik iš smalsumo, kaip dau- 
gelis uosto jūreivių, bet ir truputėlį jaudindamiesi. 
Gimę Provanso krante, jie turėjo silpnybę jūrai ir lai- 
vams, ypač mažasis Peskadas, kuris žinojo, kaip vertin- 
ti šį plaukiojantį stebuklą. 

— Ta-aip! — sumurkė Matifu. 

— Oho! — pritarė jam Peskadas. 

— Na kaip, Peskadai? 

— Ką ir besakyti, Matifu! 

Tie šūksmai reiškė nuoširdų - susižavėjimą. 

„Savarenoje“ tuo metu jau buvo nuleistas inkaras, 
burės nuimtos ir pritvirtintos, takelažas rūpestingai 
pridengtas, ant užpakalinio denio ištemptas tentas. 
Jachta stovėjo nuošaliam uosto kampe, o tai reiškė, 
kad ji čia išbus ilgesnį laiką. ž 

Vakare daktaras Antekirtas tiktai truputį pasivaikš- 
čiojo Gravozos apylinkėse. Tuo metu, kai Silas Toron- 
talis su dukterimi savo karieta, laukusia jų krantinėje, 
važiavo į Ragūzą, o jaunuolis, apie kurį kalbėjome, ėjo 
namo pėsčias ilga alėja, nelaukdamas šventės pabaigos, 
daktaras Antekirtas apžiūrinėjo uostą. Tai vienas iš 
geriausių pakrantės uostų, ir tą vakarą čia stovėjo ne- 
maža laivų iš įvairių šalių. Paskui daktaras pasuko 
į užmiestį ir nuėjo Ombros-Fiumeros įlankos pakraščiu; 
ši įlanka tesiasi apie dvylika lje gilyn į sausumą ligi 
nedidelio Ombros upelio žiočių. Upelio vaga tokia gili, 
kad net didelės grimzlės laivai gali ja plaukti ligi Vlas- 
ticos kalnų papėdės. Apie devintą valandą daktaras 
vėl parėjo į prieplauką ir ėmė stebėti, kaip į uostą 
plaukia grįžęs iš Indijos didelis „Loido“ kompanijos 
laivas. Paskui daktaras grįžo į jachtą, nusileido į savo 
kajutę, apšviestą dviejų lempų, ir jau nebesirodė ligi 
kitos dienos. | 

Toks jau buvo daktaro įprotis, ir „„Savarenos“ ka- 
pitonui, keturiasdešimties metų jūreiviui Narsosui, bu- 
vo įsakyta netrukdyti šeimininko vakarais ir nedrumsti 
jam ramybės. | | 

Reikia pasakyti, kad apie daktaro Antekirto praeitį 
nieko nežinojo ne tik plačioji visuomenė, bet netgi ir 
jo paties tarnautojai bei jūreiviai. Ir vis dėlto jie buvo 
jam atsidavę visa širdimi. Tiesa, daktaras Antekirtas 
nepakentė nė mažiausio disciplinos pažeidimo laive, 
tačiau būdavo visiems geras, nesigailėdavo pinigų ir 
tėviškai rūpinosi savo įgula. Todėl „Savarenoj“ neras- 
tum jūrininko, kuris nebūtų stengęsis užsitarnauti pa- 
garbos. Daktarui niekad netekdavo barti, bausti ar at- 
leisti kurį nors jūrininką. Jachtos įgula buvo lyg viena 
šeima. 2 
Daktarui grįžus, buvo pasiruošta nakčiai. Laivo 
priešakyje ir gale buvo uždegti žibintai, sargybiniai 
užėmė savo postus, ir jachtoje įsiviešpatavo visiška 
tyla. | 

Daktaras Antekirtas atsisėdo ant plačios sofos kaju- 
tės kampe, ant stalo gulėjo keli laikraščiai, tarno nu- 
pirkti Gravozoje. Daktaras permetė juos akimis, skaitė 
daugiausia ne rimtuosius straipsnius, bet smulkias ži- 
nutes, pranešimus apie atplaukusius ir išplaukiančius 
laivus, o taip pat apie žymesnius žmones, išvykusius 
į keliones arba atkeliaujančius į savo vasarnamius Ra- 
gūzos apylinkėse. Paskiau laikraščius atidėjo. Jį apėmė 
snaudulys. Apie vienuoliktą valandą daktaras atsigulė, 
net nepašaukęs tarno. Tačiau užmigti jis ilgai negalėjo. 

Ir jeigu galima būtų įskaityti, kokia mintis be pa- 
liovos sukosi daktaro galvoje, tai, kad ir labai keista, 
ją reiktų pasakyti šiais žodžiais: „Kas tas jaunuolis, 
pasisveikinęs su Silu Torontaliu krantinėje?“ 

Kitą rytą apie aštuntą valandą daktaras Antekirtas: 
išėjo į denį. Rytas pranašavo giedrą. Saulė buvo nu-- 
auksinusi už įlankos dunksančių kalnų viršūnes: Slink-- 
damas vandeniu, šešėlis pamažu traukėsi už uosto. Ne-- 
trukus „Savareną“ užliejo saulės spinduliai. 

Kapitonas Narsosas priėjo prie daktaro sužinoti,. 
kokie bus įsakymai, daktaras pasisveikino su juo ir 
davė trumpus nurodymus. 

Kiek palaukus, nuo jachtos atsiskyrė valtis su ke- 
turiais jūrininkais ir vyresniuoju. Valtis nuplaukė prie 
krantinės, kur jos turėjo laukti, kaip buvo susitarta, 
Peskadas ir Matifu. 

Didi diena, didis įvykis klajokliškame tų dviejų. 
gerų vaikinų gyvenime! Likimas juos nubloškė toli 
nuo tėvynės, per kelis šimtus lje nuo r 7SVaBES, kurį. 
jiems taip norėtųsi vėl pamatyti, 

Jie jau stovėjo krantinėje. Nusimetę juokdarių dra- 
bužius, jie apsirengė gerokai padėvėtus; bet tvarkingus: 
kostiumus ir dabar, kaip ir vakar, gėrėdamiesi žiūrėjo 
į jachtą. Nuotaika buvo puikiausia. Jie ne tik sočiai 
pavalgė vakar, (bet ir šį rytą papusryčiavo. Nepaprasta 
prabanga! Ją galima paaiškinti nekasdieninėmis paja- 
momis: jie uždirbo keturiasdešimt du florinus! Tik, pra- 
šau, nepagalvokite, kad jie viską jau ir išleido. Ne! 
Peskadas buvo atsargus, tvarkingas ir išmintingas žmo- 
gus, ir abu EraaEai buvo apsirūpinę bent dešimčiai 
dienų. 

— O juk mums tik per tave taip pavyko, Matifu! 

— Nekalbėk niekų, Peskadai. 

— Tik per tave, didysis žmogau! 

— Na tegu, jei jau taip nori, — sutiko Matifu. 

Tuo laiku „Savarenos“ valtis priplaukė prie kran- 
tinės. Vyresnysis išlipo, nusiėmęs kepurę, priėjo prie 

„Peskado sų Matitu ir eg pasakė, kad jis ,„pasi- 
'Iuošęs patarnauti ponams“. 

— Ponams? — nustebo Peskadas. — Kokiems po- 
"nams? 

— Patarnauti jums, — atsakė vyresnysis, — patarnau- 
ti ponams, kurių daktaras Antekirtas laukia jachtoje. 

— Štai kaip! Vadinasi, mes jau ponais tapome,— 
„pasakė Peskadas. 

Matifu išsprogino akis ir suglumęs mankė rankose 
skrybėlę. 

— Kada teiksitės, ponai? — paklausė vyresnysis. 

— Mes teiksimės. .. štai dabar teiksimės! — atsakė, 
galantiškai mosterėjęs, Peskadas. 

Po kelių minučių draugai sėdėjo valtyje ant suolo, 
apdengto juodu kilimu su raudonais apvadais, 0 vyres- 
nysis stovėjo užpakaly. į . | 

Kaip ir reikėjo manyti, nuo Heraklio svorio valtis 
paniro per keturis ar penkis colius giliau, negu pa- 
prastai. Teko net pakelti kilimo kraštus, kad nesu: 
mirktų. 

 Pasigirdo švilpukas, keturi irklai vienu metu nusi- 
leido į vandenį, ir valtis skriste nuskriejo prie „Sava- 
Irenos". 

Nėra ko slėpti, mūsų vargšai vaikinai gerokai jau- 
dinosi ir net buvo susidrovėję. Tokia pagarba kome- 
diantams! Matifu nedrįso pajudėti. O Peskadas, kad ir 
kaip buvo sumišęs, negalėjo sulaikyti geraširdiškos 
šypsenos, švytinčios smulkiame, protingame jo veide. 

Valtis apiplaukė laivagalį ir sustojo prie dešiniojo 
šono ties garbinguoju įėjimu į laivą. 

Nuleidžiamaisiais laiptais, kurie sulinko nuo Matitu 
svorio, draugai pakilo į denį, ir buvo tuojau pat nu- 
vesti pas daktarą Antekirtą, kuris jų laukė laivo gale. 

Daktaras maloniai su jais pasisveikino, bet atsisėsti 
jie sutiko tik po ilgų ceremonijų ir įkalbinėjimų. 

Kiek laiko daktaras žiūrėjo į juos tylėdamas: Jo šal- 
ta, didinga išvaizda darė nepaprastą įspūdį akrobatams. 
Tačiau galima neklystant pasakyti, Kad širdyje dakta- 
ras šypsojosi, nors jo veide ir nebuvo šypsenos. 

— Mieli draugai, —' tarė jis — vakar jūs išgelbėjote 
mano jachtos įgulą ir mane patį iš didelio pavojaus. 
Aš norėjau dar kartą jums padėkoti, dėl to ir pasi- 
kviečiau jus. | 

— Ponas daktare, jūs labai geras, juk tai visai 
menkniekis,— atsakė Peskadas kiek įsidrąsinęs.— Ma- 
no draugas padarė tai, ką padarytų jo vietoje ir kiek- 
vienas kitas, jei tik būtų toks stiprus, kaip jis. Juk 
tiesa, Matifu? 

Tas patvirtindamas lžnkterėjo galva. 

— Tebus taip,—-tarė daktaras.-— Bet vis dėlto jach- 
tą išgelbėjo ne kas nors kitas, o jūsų draugas. Jis rizi- 
kavo gyvybe, ir aš esu jam skolingas. 

— Ką jūs, ponas daktare, — prieštaravo Peskadas,— 
nuo jūsų žodžių mano draugas, ko gero, ims rausti, 
o jis tiek daug kraujo turi, jį gali ištikti šmūgis... | 

— Gėrai, mieli draugai; matyt, jūs nemėssiais 
komplimentų, — tarė daktaras Antekirtas.— Dėl to ne- 
girsiu. Tačiau kiekviena paslauga turi būti... 

— Ponas daktare, atleiskite, kad jus pertraukiu,— 
įsiterpė Peskadas,— bet kiekvienas kilnus pasielgimas 
jau savaime ir atlygina, kaip sakoma knygose apie mo- 
ralę. Todėl mums nebereikia jokio užmokesčio. 

— Jau? Kaipgi taip? — paklausė daktaras; jis pa- 
galvojo, kad kažkas jį pralenkė. 

— Labai paprastai — atsakė Peskadas:— Kai žmo- 
nės pamatė nepaprastą mūsų Heraklio jėgą, visi pa- 

noro pažiūrėti į jį ir scenoje. Todėl susirinko didžiulė 
minia į mūsų provansišką areną. Matifu paguldė ant 
menčių apie pustuzinį pačių tvirčiausių kalniečių bei 
stipriausių šio uosto krovikų, ir mes surinkome milži- 
nišką sumą! i : 

— Milžinišką? 

— Taip. Tokios nebuvome: niekada SULInES, 

— Kokią? 

— Keturiasdešimt du florinus. 

— Ta-aip! Tik pagalvokit! O aš nė KEaiuKė a 
linksmai atsakė daktaras.— Jei būčiau žinojęs, kad jūs 
vaidinsite, būčiau laikęs malonia pareiga pažiūrėti vai- 
dinimo! Leiskite tad man užmokėti už bilietą. 

— Vakare, ponas daktare, vakare, jei malonėsite 
pagerbti mūsų imtynes, — atsakė Peskadas. 

Matifu mandagiai nusilenkė ir pajudino galingus 
pEgius kurie „dar nė karto nebuvo parmesti ant Že- 
mės“, kaip aiškindavo nuo pakylos Peskadas. 

Daktaras Antekirtas suprato, Kad akrobatai jokiu 
būdu nepriims iš jo pinigų. „Todėl sugalvojo pakeisti 
taktiką. Be to, vieną dalyką jis buvo sumanęs jau va- 
kar. Dar vakare jis kai ką paklausinėjo ir įsitikino, kad 
akrobatai — padorūs, verti pasitikėjimo žmonės. 

— Kuo jūs vardu? — paklausė jis. | 

— Peskadas, ponas daktare. Jokio kito vardo aš 
neturiu. i 

— O jūs? 

— Matifu,— atsakė Heraklis. 

— Teisingiau, stipruolis Matifu,— pataisė Peskadas, 
su pasididžiavimu tardamas visuose Pietų Prancūzijos 
balaganuose išgarsėjusį vardą. 


— Bet juk tai pravardės... — tarė daktaras. 

— Kitų vardų mes neturime, — atsakė Peskadas;— 
gal kada jie ir buvo, bet mūsų kišenės EiRUzoSų ir mes 
juos pametėme.. | Ž 

— O... jūsų. tėvai. bė 

:— Tėvai, ponas daktare? Tokia prabanga mums ne 
pagal kišenę. Bet jei mes kada praturtėsim, įpėdinių 
tikriausiai susilauksim. | 

— Jūs prancūzai? Iš kurios vietos? 

„— Mes iš Provanso,— išdidžiai atsakė Peskadas,— 
vadinasi, mes dvigubi prancūzai. 

— O sąmojo jums, Peskadai, netrūksta. 

— Mūsų amate kitaip negalima. Tik įsivaizduokite, 
ponas daktare, pajacą, išdaigininką, balaganų juokdarį 
niūraus būdo. Juk per vieną vakarą į jį paleis tiek 
obuolių, kad per visą gyvenimą nesuvalgysi! Nieko ne- 
padarysi, aš linksmas, netgi labai linksmas! 

— O Matifu?.| 

— Matifu kiek rimtesnis, mąslesnis, santūresnis! — 
atsakė Peskadas, draugiškai jį tapšnodamas; taip mei- 
liai žmonės tapšnoja arklius.— Tai irgi susiję su ama- 
tu. Kai žongliruoji svarsčiais maždaug po penkiasde- 
šimt kilogramų, nenoromis pasidarai rimtas. Kai run- 
giesi — dirbi ne tik rankomis, bet ir galva! O Matifu 
nuo pat vaikystės tik ir težinojo rungtynes... net su 
skurdu. Ir net skurdas jo dar neįveikė! , 

Susidomėjęs klausėsi daktaras Antekirtas to mažo 
žmogelio, kurio daliai teko toks sunkus likimas, nors 
jis dėl to ir nesiskundė. Daktaras jautė, kad Peskadas 
protingas ir kilnus žmogus, ir mąstė, kas būtų iš jo 
išėję, jei pačioje gyvenimo pradžioje jam nebūtų stigę 
iš ko pragyventi. 

— O kur dabar jūs keliausiteė — paklausė jis. 

„— Kur akys ves, — atsakė Peskadas.— Atsitiktinu- 
mas —ne toks jau blogas vadovas. Galima net pasa- 
kyti, kad kelius jis žino gerai. Tik manau, kad per 
toli šį kartą jis nuvedė mus nuo tėvynės. Pagaliau mes 
patys kalti. Reikėjo paklausti jo, kur keliauja. 

„Daktaras Antekirtas atidžiai stebėjo draugus. Pa- 
tylėjęs jis paklausė: 

:— Kuo gi aš galiu jums padėti? 

— Niekuo, ponas daktare, tikrai sakau, niekuo... 

— Gal norėtumėt greičiau grįžti į gimtąjį Provansą? 
„„ Akrobatų akys iš karto suspindo, 

— Aš galėčiau jus ten nuvežti, — tęsė daktaras. 

„— Tai būtų puiku! — sušuko Peskadas. 

Paskui jis pasisuko į draugą: | 

— Nori į Provansą, Matifu?. 

— Dar ir kaip... tik, aišku, kartu su tavim. 

— O ką mes ten veiksime? Iš ko gyvensime?. 

Matifu pasikasė pakaušį, — taip jis darydavo visais 
kebliais atvejais. 
 — Mes... mes...— sumišo jis. 

— Štai ir nežinai... ir aš nežinau. Bet ką gi, juk 
ten tėvynė! Na, ar ne keista, ponas daktare, kad tokie 
plikšiai, kaip mes, turi tėvynę, kad skurdžiai, užaugę 

netgi be tėvų, vis dėlto kažkur gimė? Man visada tai 
atrodė kažkaip neišaiškinama. | 

— O ar nesutiktumėt judu abu pasilikti su mani- 
mi? — paklausė daktaras Antekirtas. 

Nuo to netikėto pasiūlymo Peskadas pašoko, o He- 
raklis žiūrėjo į jį, nesuprasdamas, ar ir jam reikia atsi- 
stoti. 

— Pasilikti su jumis, ponas daktare? — paklausė 
pagalizu Peskadas.— Bet kokia jums nauda iš mūsų? 
Juk mes visą gyvenimą daugiau nieko ir neveikėme, 

tik žongliravome ir rodėme savo jėgą. Nebent norite, 
kad jus linksmintume kelionės metu arba jūsų tėvy- 
nėje.. 

— Paklausykite;— tarė daktaras— Man reikalingi 
drąsūs, ištikimi, apsukrūs ir protingi žmonės, kurie pa- 
dėtų įvykdyti kai kuriuos mano sumanymus. Juk jūsų 
čia niekas nelaiko, ir tėvynėje nieks jūsų nesiilgi. No- 
rite Man padėti? 

— O kai įvykdysite savo sumanymus, kas tada? — 
paklausė Peskadas. 

— Pasiliksite pas mane; jei jums patiks, — atsakė 
nusišypsojęs daktaras.— Pasiliksite jachtoje. Galėsite 
mokyti jūrininkus voltižiravimo. Jei susimanysite grįžti 
į tėvynę, galėsite važiuoti ten, tuo labiau kad jau būsit 
apsirūpinę visam gyvenimui. 


— Ponas daktare! — sušuko Peskadas.— Betgi jūs 
nenorite, kad mes ELT Prisipažinsiu, tai 
mums ne prie širdies! m 


— Pažadu parūpinti darbą, kuriuo būsit patenkinti. 

— Ką čia ir kalbėti, pasiūlymas labai viliojantis — 
tarė Peskadas. : 

— O ar jums kas nors nepatinka? 


* — Tur būt, tik vienas dalykas. Štai mes du — Ma- 
tifu ir aš. Mudu tautiečiai ir, jei turėtume šeimas, tik- 
riausiai būtume giminės. Mes — kaip broliai. Matifu 
negali gyventi be Peskado, Peskadas — be Matiiu. Vi- 
sai kaip Siamo dvyniai. Jų negalima išskirti, nes jie 
neišgyventų. Tai štai — mudu tokie pat Siamo dvyniai. 
Ponas daktare, mes mylime vienas kitą! 

Ir Peskadas ištiesė ranką Matifu, o tas prispaudė 
draugą kaip kūdikį prie krūtinės. | 

— Draugai mano, niekas nesiruošia jūsų išskirti — 

atsakė daktaras Antekirtas,— jūs jokiu būdu neturite 
palikti vienas kito. 

— Tokiu atveju sutarta, ponas daktare. Jeigu tik... 

— Kas „jeigu“? 

— Jeigu tik Matifu sutinka. 

— Sutik, Peskadai,— atsakė Heraklis— tai reikš, 
kad tu sutinki už mus abu. 

*— Taigi sutarta,— pasakė daktaras.— Jums neteks 
gailėtis. Nuo šios dienos galite niekuo nebesirūpinti. 
| — Žiūrėkite, tik neapsirikite, ponas daktare! — su- 
šuko Peskadas.— Jūs nė nenuvokiat, kiek daug ima- 
tės! 

— O kas? 

— Juk mes jums nemaža kainuosime, ypatingai 
Matifu. Mano draugo apetitas baisus, o juk is neno- 
rėsite, kad jis sulystų! 

— Priešingai, tegu dar daugiau įgyja jėgų. 

— Tai jis jus pavers elgeta! 

— Mane ne taip lengva nuskurdinti, Peskadai. 

„— Bet juk maitinti du žmones... tris kartus per 
dieną... 

— Penkis, šešis, dešimt, jei tik panorės, — nusišyp- 
sojo daktaras.— Jam stalas visad bus padengtas! 

-— Žiūrėk, drauguži! — džiugiai sušuko Peskadas.— 
Tu galėsi prisivalgyti ligi soties! 

— Ir jūs, Peskadai. 

— Kas ašl Aš tik paukštelis! Bet leiskit pasiteirauti, 
daktare, ar mes plaukiosime jūromis? 

— Labai dažnai, drauguži. Aš dabar turėsiu reikalų 
visame. Viduržemio jūros baseine. Mano pacientai gy- 
vena visam pajūry. Tikiuosi, kad man teks gydyti žmo- 
nes visuose pasaulio kraštuose. Jeigu, sakysime, ligo- 

nis iškvies mane į Tanžerą arba į Balearų salas tuo 
metu, kai aš būsiu Suece, aš vis tiek važiuosiu pas jį. 
Kaip gydytojas dideliamę mieste važiuoja iš kvartalo 
į kvartalą, aš lankysiu ligonius nuo Gibraltaro ligi Ar- 
chipelago, nuo Adrijos ligi Liono užutekio, nuo Joni- 
jos jūros ligi Gabeso įlankos. Aš turiu laivų, daug grei- 
tesnių už tą jachtą, ir jums. dažnai teks mane lydėti. 

— Puiku, ponas daktare! — atsakė, trindamas ran- 
kas, Peskadas. | 

— Jūs nebijote jūros? 
 — Mes? Mes, Provanso sūnūs? Bijomės jūros? — 
sušuko Peskadas.— Dar berniūkščiai būdami, mes neiš- 
lipdavom iš valties. Ne, mes jūros nebijom, ir mūsų 
negąsdina jūros liga. Mes įpratę vaikščioti žemyn gal- 
va. Jei ponai ir ponios, kurie nori paplaukioti, pasitre- 
niruotų porą mėnesių panašiai kaip mes, jiems nereik- 
tų vis būti užsikniaubus ant bliūdo. „Įeikite, gerbiamie- 
ji, įeikite! Neatsilikite, imkite pavyzdį iš kitų!“ 

Ir Peskadas ėmė berti juokelius, lyg atsidūręs pa- 
kyloje prie įėjimo į balaganą. | ž 

— Puiku, 'Peskadai!— atsakė  daktaras.— Matau, 
kad mes sugyvensime. Prašau tiktai: nepraraskite savo 
gyvumo. Juokitės, mano drauge, juokitės ir dainuokit, 
kiek tik širdis geidžia. Gal būt, mūsų laukia dideli 
nemalonumai, ir labai bus gera, kad jūs linksminsite 
mus kely! ji + 7 

Daktaro veidas apsiniaukė. Peskadas, kuris nenu- 
leido nuo jo akių, galvojo, kad praeity daktaras Ante- 
kirtas, matyt, pergyveno didelį sukrėtimą, apie. kurį 
jiedu, tur būt, sužinos, laikui bėgant. Ir akrobatas pa- 
sakė: | 0 

— Ponas daktare, nuo šios dienos mes visiškai jūsų. 


— Ir dar šiandien, — atsakė daktaras, — galit atsi- 
kraustyti į laivą ir įsikurti šavo kajutėje. Aš ketinu dar 
kelias dienas pabūti Gravozoje ir Ragūzoje; "bus gerai, 
kad jūs iš karto imsite pratintis prie gyvenimo „Sava- 
renoje“. | 
| — Laukdami dienos, kada jūs nusivešite mus į savo 
tėvynę, — pridūrė Peskadas. i 

— Aš neturiu tėvynės, — atsakė daktaras — arba, 
tikriau, tėvynę aš pats susikūriau; jei panorėsite, ji bus 
tėvynė ir jums. Ė 

— Eime, Matifu— sušuko Peskadas.—- Eime grei- 
čiau,— mums reikia uždaryti savo krautuvėlę. Būk Ta- 
mus: skolų mes neturime ir nesubankrutuosime. 

Draugai atsisveikino su daktaru, sėdo į laukiantį 
laivelį ir grįžo į Gravozą. 

Per kokias dvi valandas jie sudėstė savo inventorių 

ir vienam savo profesijos žmogui perleido balagzaną, 
išpaišytas drobules, būgnelius ir didįjį būgną, — žodžių, 
visą savo turtą. Susitvarkė jie greitai ir paprastai, 
o gauti keli florinai irgi per daug nenusvėrė jiems ki- 
šenių. 
“ Tačiau Peskadas nepanoro skirtis su savo akroba- 
tišku triko ir kornet-a-pistonu, o Matifu — su trombonu 
ir imtynininko drabužiais. Jiems buvo gaila tų skudurų 
ir instrumentu, primenančių buvusį pasisekimą ir trium- 
fą. Ir draugai susikišo juos į vienintelį savo lagaminą, 
kuriame buvo sudėtas visas jų turtas ir drabužiai. 

Apie pirmą valandą Peskadas ir Matifu grįžo į „Sa- 
vareną". Jiems buvo paskirta erdvi ištaiginga kajutė, 
„kur viskas nuteikia kūrybiškai“, kaip juokavo Pes- 
kadas. | 

Ekipažas naujus draugus priėmė labai maloniai: juk 
jie išgelbėjo jachtą nuo baisios katastrofos. 

Vos įsikūrę jachtoje, Peskadas ir Matifu įsitikino, 
kad maitina čia nepalyginti geriau, negu kaimo smuk- 
lėse. | > 

— Štai matai, Matifu,— tvirtino Peskadas, sriūbčio- 
damas skanų Arti vyną, — jei tik gerai elgiesi — gali 
visko pasiekti. Svarbiausia — gerai elgtis! 

. Matifu tik linktelėjo galva, nes burna buvo pri- 
kimšta keptos kiaulienos. Akimirksniu jis sunaikino di- 
džiulį gabalą „kumpio ir porą keptų kiaušinių. 

„— Vien tik rodydamas, kaip tu valgai, Matifu— 
pasakė Peskadas,— jau galėtum surinkti didelius pi- 
nigus. “ į 


KETVIRTASIS SKYRIUS 


IŠTVANO BATORO NAŠLĖ 


| 


“ Daktaro Antekirto atvykimas sukėlė didelį triukš- 
mą ne tik Ragūzoje, bet ir visoje Dalmatijoje. Laikraš- 
Čiai pranešė apie jachtos pasirodymą Gravozos uoste, 
o reporteriai taip ir apspito laimikį, iš kurio jie tikė- 
josi įdomiausių faktų faktelių. „„Savarenos“ savininkui 
sunku buvo atsiginti nuo visokių pagarbos reiškėjų ir 
išvengti nemalonumų, susijusių su. išgarsinimu. Jis tapo 
dienos didvyriu. Visur buvo kalbama vien tik apie jį. 
Niekas nežinojo, kas jis, iš kur atplaukė, kur žada iš- 
plaukti. Tokie dalykai tik dar labiau kurstė visuotinį 
smalsumą. Juk kai nieko nežinai, turi didžiausią laisvę 

spėlioti, fantazija tada gali be galo klestėti. Kiekvie- 
nas dedasi žinąs daugiau, negu kiti. 

Norėdami įtikti skaitytojams, reporteriai nuskubėjo 
į Gravozą, o kai kurie net pateko į jachtą. Tačiau jiems 
nepavyko pamatyti žmogaus, kurio vardas buvo visų 
lūpose. Daktaras nieko nepriimdavo. Į visus lankytojų 
klausimus kapitonas Narsosas atsakinėjo vis tą patį. 

"— Iš kur atplaukė daktaras? | 

— Tai jo reikalas. 

— O kur plauks? 

— Kur tik panorės. 

— Bet kas gi jis toks? 

— Niekas nežino, gal būt, nė jis pats. 

Ką gi galima papasakoti skaitytojams, turint tokius 
menkus duomenis? Taigi vaizduotei buvo duota visiška 
laisvė. Daktarą Antekirtą pavertė kas kuo sugebėjo: 
Reporteriai bėgiojo jo pėdomis ir darydavo iš jo vis- 
ką, kas tik jiems į galvą ateidavo. Vieni tvirtino, kad 
jis piratų vadas. Kiti — kad jis didelės Afrikos valsty- 
bės karalius ir išvyko į kelionę inkognito, norėdamas 
praplėsti savo akiratį. Treti — kad jis politinis trem- 
tinys. Ketvirti — kad jis sukilusios liaudies -nuverstas 
nuo sosto ir dabar keliauja kaip filošofas ir smalsus 
žinių žmogus. Kiekvienas galėjo pasirinkti versiją pa- 
gal savo skonį. Spėliojimai dėl daktaro vardo buvo 
labai įvairūs: vieni manė, kad tai jo tikras vardas ir 
jis yra didelis daktaras, išgydęs daug ligonių, kurie 
jau buvo pripažinti beviltiškais; kiti tvirtino, kad jis — 
šarlatanų karalius ir pareikalavus negalėtų patelė jo- 
kio diplomo ar pažymėjimo. 

Šiaip ar taip, Gravozos gydytojams neteko skųs- 
tis, kad jis praktikuoja jų mieste neteisėtai: daktaras 
Antekirtas gyveno labai užsidaręs, o kai kas nors kreip- 

davosi į jį, prašydamas patarimo, jis tučtuojau. atsisa- 
kydavo tokios garbės. 

Be to, „Savarenos“ savininkas neapsistojo "krante. 
Dargi neišsinuomojo kambario viešbutyje. Pirmas dvi 
dienas jis nebuvo nuvažiavęs toliau kaip iki Ragūzos. 
Jis tik truputį išeidavo pasivaikščioti Gravozos apylin- 
kėse ir du ar tris kartus vedėsi Peskadą, kurio įgimtą 
sumanumą jau buvo spėjęs įvertinti. 

Į Ragūzą jis beveik neužsukdavo, užtat vieną gražią 
dieną nusiuntė ten Peskadą. „Šauniajam vyrukui, matyt, 
buvo pavesta kažkokia užduotis, gal EE1KEJO surinkti ko- 
kių nors žinių. 

— Vadinasi, jis gyvena Stradone? — paklausė dak- 
taras, kai Peskadas grįžo į jachtą. 
 — Taip, ponas daktare, pačioje gražiausioje gatvėje. 
Jis turi nuosavą namą netoli aikštės, kur svetimšaliams 
rodomi senovės dožų rūmai; jo namai labai puošnūs, 
daugybė tarnų, ekipažai. Gyvena kaip milijonierius. 

— O kita? | o 

— Kita? Tiksliau pasakius, kiti, — atsakė Peskadas.— 
Tiesa, jie gyvena tame pačiame kvartale, bet jų namų 
iš karto nesurasi: ten daugybė siaurų vingiuotų skers- 
gatvių staigiai kyla į kalną visai kaip laiptai, ir namu- 
kai ten labai skurdūs. Jų namelis — menkas, mažas, 
nors viduj labai tvarkingas. Iš karto pajunti, ponas dak- 
tare, kad ten gyvena neturtingi, bet išdidūs žmonės. 

— O pati šeimininkė? 

— Aš jos nemačiau. Girdėjau, kad ji beveik neišeina 
iš namų. | 

— O jos sūnus? 

— Mačiau jį probėgomis, ponas daktare, kai jis ėjo 
pas motiną. 

— Kokį jis tau padarė įspūdį? 

— Jis man pasirodė labai rimtas, kažko susirūpinęs. 
Jaunuolis tikriausiai daug yra kentėjęs. .. Tai iš karto 
matyti. 

— Bet juk ir tu, Peskadai, daug iškentėjai, o to be- 
veik visai negalima pastebėti. 

— Kūno kančios ne tokios, kaip dvasinės, ponas 
daktare. Todėl man visad pavykdavo nuslėpti jas ir net 
pasišaipyti iš jų. 

Daktaras jau sakė Peskadui „tu“, nes klounas pats 
prašė, kaip prielankumo, kad taip jį vadintų. Netrukus 
tokios malonės susilaukė ir Matifu. Ką ir sakyti, per- 
daug jau įspūdingai atrodė Heraklis, kad kas būtų įšdrį- 
sęs iš karto kreiptis į jį „tu“. 

Išklausinėjęs Peskadą ir gavęs minėtus atsakymus, 
daktaras nebeidavo vaikščioti po Gravozos apylinkes. 
Jis, matyt, laukė kažkokio žmogaus, bet pats nenorėjo 
jo skatinti ir todėl liovėsi. važinėjęs į Ragūzą, kur apie 
„Savarenos“ atvykimą ir taip visiems buvo žinoma. Tai- 
gi daktaras neišeidavo iš jachtos. Ir netrukus atsitiko 
taip, kaip jis tikėjosi. 


Gegužės dvidešimt devintąją apie vienuoliktą valan- 
dą ryto, apžvelgęs per žiūroną Gravozos krantinę, dak- 
taras įsakė nuleisti valtį, sėdo į ją ir išlipo prie molo, 
kur, kaip matyti, jo laukė kažkoks Žmogus. 

„Tai jis! — pagalvojo daktaras.— Tai jis! Kad ir 
smarkiai pasikeitęs, bet aš jį pažįstu!“ 

Ten stovėjo labai iškaršęs senis, nors jis turėjo ne 
daugiau kaip septyniasdešimt metų. Žila jo galva linko 
žemyn. Veidas buvo griežtas, liūdnas; blausios, užgesu- 
sios akys, matyt, ne kartą buvo liejusios ašaras. Jis sto- 
vėjo prieplaukoje, įsmeigęs akis į valtį, kai tik pamatė 
Ją atsiskiriant nuo jachtos. | 

Daktaras nenorėjo išsiduoti, kad pamatė senį, o dar 
labiau, — kad jį pažino. Todėl apsimetė, kad net nepa- 
stebi jo. Bet nespėjo daktaras žengti ir kelių žingsnių, 
senis, pagarbiai nusiėmęs kepurę, prisiartino ir pa: 
klausė: 

— Daktaras. Antekirtas? 

— Taip, — atsakė daktaras, žiūrėdamas į nuleisto- 
mis akimis stovintį vargšą. Paskui pridūrė: — Kas jųs, 
drauguži, ir ko jums reikia? 

— Aš Borikas,— atsakė senis, — esu ponios Batori 
tarnas; ji pasiuntė mane pasakytį, kad norėtų AL 
tyti su jumis. 

— Ponia Batori? — pakartojo daktaras. — Nejaugi 
tai to vengro našlė, kuris gyvybe sumokėjo už meilę 
tėvynei? 

— Ta pati, — atsakė senis.— Ir jei jūs tikrai esate 
daktaras Antekirtas, negalite BDS ją nežinoti, noIS ir 
niekad nebuvot susitikę. 

Daktaras atidžiai klausėsi senojo tarno, kuris vis 
stovėjo, nudelbęs akis. Atrodė, kad Antekirtas stengia- 
si įspėti: ar kartais neturi senis kokios slaptos minties? 

— O ko ponia Batori nori iš manęs? — paklausė jis 
patylėjęs. 

— Dėl jums žinomų priežasčių, ponas daktare, p 
norėtų su jumis pakalbėti. 

— Aš pas ją užvažiuosiu, 

— Ji mieliau su jumis susitiktų jūsų jachtoje. 

— Kodėl? 

— Pasikalbėjimas turi likti paslapty. 

— Paslapty? Kodėl?: 

— Dėl jos sūnaus. Ponas Peteris neturi žinoti, „kad 
jūs matėtės su ponia Batori. 

Toks atsakymas lyg ir nustebino daktarą, nors jis 
neišsidavė, 

— Man patogiau aplankyti ponią Batori jos na- 
muose,— atsakė Us negalima jos aplankyti, kai 
sūnaus nebus? 

— Galima, bet tada jūs turit ateiti pas mus rytoj, 
ponas daktare. Peteris Batoras šiandien vakare išva- 
Žžiuoja į Zarą, bet po paros grįš. 

— O ką veikia Peteris Batoras? 

— Jis inžinierius, bet ligi šiol nesuranda darbo. 
O, jiedu sunkiai gyvena. 

— Sunkiai. ..— pakartojo daktaras Antekirtas. — 
O argi ponia Batori neturi jokių pajamų? .. 

Jis nutilo. Senis nuleido galvą, A jo krūtinė suvirpo 
nuo tvardomų kūkčiojimų. 

— Ponas daktare, aš daugiau nieko jums negaliu 
pasakyti, — prašneko jis pagaliau — Kai susitiksite, 
kaip prašo ponia Batori, sužinosit viską, ką tik jums 
reikia Žinoti. 

Daktarui teko sukaupti visą energiją, kad galėtų 
nuslėpti, kaip jis sukrėstas. 

— Kur gyvena ponia Batori? — paklausė jis. 

— Ragūzoje, Stradono rajone, -Marinelio gatvėje 
septynioliktas numeris. 

— Ar gali ji mane ryto) priimti tarp pirmos ir ant- 
ros valandos? 

— Gali, ponas daktare, ir aš pats jai apie jus pra- 
nešiu. 

— Pasakykite poniai Batori, kad paskirtą valandą 
aš pas ją būsiu, 


— Jos. vardu dėkoju jums! — tarė senis. 
Paskui, kiek pasvyravęs, pridūrė: 

— Nemanykite tik, kad ji ruošiasi ko prašyti. . 

— O jeigu ir paprašys? — gyvai DEDE dak- 
taras. 

— Ji nieko neprašys,— atsakė Borikas. 

Ir, pagarbiai nusilenkęs, nuėjo keliu iš SiSVS 
į Ragūzą. 

Buvo matyti, kaip Gasikutinisji senojo tarno žodžiai 
suglumino daktarą Antekirtą. Jis ilgai stovėjo, žiūrė- 
damas į tolstantį Boriką. Grįžęs į jachtą, jis išleido 
Peskadą ir Matifu pasivaikščioti. Paskui užsirakino sa- 
vo kajutėje ir visą likusią dienos dalį praleido vienas. 

Peskadas ir Matifu, dabar jau tikri rentininkai, nu- 
sprendė laisvalaikį praleisti kaip reikiant. Jie net su- 
sigalvojo sau tokią. prabangą: žvilgterėti į mugės ba- 
laganus. Būtų didelė netiesa tvirtinti, kad vikrusis klou- 
nas nenorėjo nušluostyti nosį kokiam nors nevykėliui 
ekvilibristui arba kad galingojo milžino neviliojo stip- 
ruolių imtynės. Bet abu gerai prisiminė, kad turi gar- 
bės priklausyti „„Savarenos“ ekipažui. Todėl jiems bu- 
vo geras ir paprastų žiūrovų vaidmuo, o kai numeris 
jiems patikdavo, jią plodavo iš širdies. 

Kitą dieną apie pietus daktaras įsakė perkelti jį 
į krantą. Jis parsiuntė valtį atgal, o pats nužingsniavo 
iš Gravozos į Ragūzą. Ūksmingų medžių gaubiamas 
kelias buvo puikus, o abipus jo terasomis kilo vilos. 

Kelias dar buvo beveik tuščias. Pagyvėja j:5 vė- 
liau, kai prasideda pasivaikščiojimų metas: važiuoja 
daugybė ekipažų ir vaikštinėja ar jodinėja minios 
žmonių. 

Galvodamas apie būsimą susitikimą su ponia Batori, 
daktaras ėjo vienu šoniniu takeliu ir netrukus pasiekė 
Borgo Pilę — tai akmeninis pakilimas, savotiškas bokš- 
tas, prigludęs prie Ragūzos tvirtovės. Vartai buvo pra- 

viri, ir, perėjus tris įtvirtinimų juostas, buvo galima 
įeiti į pačią tvirtovę. > 

Stradonas, puikus prospektas, išklotas akmeninė- 
mis. plokštėmis, eina per visą miestą nuo Borgo Pilės 
ligi Plosės priemiesčio. Jis prasideda ties galva, ant 
kurios stovi amfiiteatru išsidėstę daugybė namelių. Tos 
gatvės gale dunkso senoviniai dožų rūmai — didingas 
XV amžiaus pastatas su vidiniu kiemu, Renesanso sti- 
liaus portiku ir skliautuotais langais, kurių grakščios 
kolonėlės primena Toskanijos architektūros žydėjimo 
laikotarpį. 

Daktaras nepriėjo tos aikštės. Marinelio gatvė, va- 
kar Boriko minėta, prasideda maždaug per vidurį Stra- 
dono ir tiestasi į kairę nuo jo. Daktaro žingsniai sulė- 
tėjo, kai jis žvilgterėjo į granitinius rūmus, kurių tur- 
tingas fasadas su fligeliais iš šalių kilo dešinėje gat- 
vės pusėje. Pro atvirus vartus kieme buvo matyti iš- 
taigingas ekipažas su eikliais žirgais. Ant pasostės sė- 
dėjo vežėjas, o tarnas lūkuriavo puikioje verandoje. 

Kaip tik tuo metu kažkoks ponas įsėdo į karietą, 
arkliai išbėgo per kiemą į gatvę, ir vartai užsitrenkė. 

Tai tas pats ponas, kuris prieš tris dienas buvo 
priėjęs prie daktaro Antekirto Gravozos krantinėje, 
žodžiu, buvęs Triesto bankininkas Silas Torontalis: 

Norėdamas "išvengti susitikimo, daktaras skubiai 
pasitraukė atgal ir žengė toliau tik tada, kai greitai 
riedanti karieta pranyko už Stradono kampo. 

„Abu tame pačiame mieste! — sušnabždėjo jis.— 
Kaltas tik atsitiktinumas, aš čia niekuo dėtas.“ 

"Kokie siauri, statūs, kaip blogai grįsti ir skurdūs 
skersgatviai į Kairę nuo Stradono| Įsivaizduokite plačią 
upę, kurios visi intakai tėra vien drumsti upokšniai, 
įteką tik iš vienos pusės. Kad gautų nors šiek tiek oro, 

nameliai tiesiog lipa vienas ant kito. Jie žiūri viens 
kitam tiesiai į akis, jei galima akimis pavadinti men- 
kus jų langelius. Tų namelių pilna ligi pat dviejų 
kalvų viršūnių, ant kurių įrengti Minčeto ir San Lo- 
renco fortai. Čia nepravažiuotų joks ekipažas. Tiesa, 
pro čia nesiveržia kalnų srovė (ji ima tekėti tik po 
stiprių liūčių), bet vis dėlto gatvelė tėra tik skardis, 
o kad jis nebūtų toks gūbriuotas, padaryta daugybė 
aikštelių ir pakopų. Koks skirtumas tarp šių- kuklių 
pastogių ir puošnių Stradono rūmų! 

Daktaras priėjo Marinelio gatvę, bet vietoj grin- 
dinio čia be pabaigos kilo laipteliai. Jam teko užlipti 
daugiau kaip šešiasdešimt pakopų, kol SPE? prie 
17 numerio. 

Durys tučtuojau atsidarė. Senasis Borikas jo laukė. 
Nė žodžio nesakydamas, jis UVESS 2 1 vargin- 
gą, bet švarų kambarį. = 

Daktaras atsisėdo. Jo veide G šbukvė matyti nė ma- 
žiausio susijaudinimo, net kai įėjusi ponia Batori pa- 
klausė: | 

— Daktaras Antekirtas? | 

— Taip, ponia, — atsakė jis stodamasis. 

— Aš EorEjau patausoti jus nuo tolimo ir keblaus 
kelio. 

— O aš labai norėjau aplankyti jus, Do ir pati- 
kėkit, esu jūsų paslaugoms. 

— Daktare, aš tik vakar sužinojau, kad jūs atvyko- 
te į Gravozą,— šnekėjo toliau ponia Batori,— ir tuojau 
pasiunčiau Boriką prašyti pasimatymo. | 

— Klausau jūsų, ponia. 

. — Aš eisiu, — įsiterpė senasis tarnas. | 

— Ne, pasilikite, Borikai! — pasipriešino ponia Ba- 

tori— Jūs vienintelis mūsų šeimos draugas, ir visa, 

ką aš noriu pasakyti daktarui Antekirtui, jums ne pa- 
slaptis, | 

Ponia Batori atsisėdo, daktaras — priešais ją, 0 se- 
nis liko stovėti prie lango. | 

Profesoriaus Ištvano Batoro našlė tuo metu buvo 
šešiasdešimties metų. Bet ji dar laikėsi tiesiai, tik visai 
žili plaukai, raukšlių išvagotas veidas rodė, kaip at- 
kakliai jai teko kovoti su skurdu ir nesėkmėmis. Ta- 
čiau galėjai jausti, kad ji vis tokia pat energinga, kaip 
ir anksčiau. Tai buvo vis ta pati narsioji draugė, ku- 
riai slapčiausias mintis patikėdavo Žmogus, paaukojęs 
savo karjerą dideliam žygiui, — žodžiu, tai buvo bend- 
ražygė to patrioto, kuris su Matiju Šandoru ir La- 
dislavu Zatmaru vadovavo sukilimui. | 

— Pone, jei jūs daktaras Antekirtas,— tarė ji susi- 
Jaudinusi,— tai aš esu jums skolinga, ir mano pareiga 
papasakoti, kas įvyko prieš penkiolika metų Trieste... 

— Ponia, jei esu daktaras Antekirtas, nevarkit — ne- 
pasakokit to, kas jums perdaug skaudu. Aš žinau, 
ką jūs norite papasakoti. Netgi daugiau: jei aš esu 
daktaras Antekirtas, žinau, kaip jūs gyvenote po ne- 
pamirštamos tūkstantis aštuoni šimtai šešiasdešimt sep- 
tintųjų metų liepos tryliktos dienos. 

— Sakykite, daktare, kaip paaiškinti, kad jūs rūpi- 
notės mano gyvenimus“ — tęsė ponia Batori. 

— Taip turėtų jumis rūpintis, ponia, kiekvienas. 
doras žmogus. Juk jūs našlė madjaro, kuris nesvarsty- 
damas. pastatė ant kortos savo gyvybę dėl tėvynės ne- 
priklausomybės! | 

— Jūs pažinojote profesorių Ištvaną Batorą? — 
virpančiu balsu paklausė našlė. 

— Pažinojau, ponia, mylėjau, todėl gerbiu visus. 
kurie vadinasi jo pavarde. 

.  — Ar jūs iš to paties krašto, už kurį jis praliejo 
kraują? | 

— Aš iš jokio krašto, ponia. 

— Kas gi tada jūs esat? 

. — Dar nepalaidotas lavonas, — šaltai atsakė dakta- 
ras Antekirtas. | 

Išgirdę tokį atsakymą, ponia Batori ir Borikas krūp- 
telėjo. Bet daktaras paskubėjo pridurti: 

. — Aš prašiau nepasakoti man tų įvykių. Tačiau 
turiu jums tiksliau papasakoti, kaip ten buvo, nes jūs 
toli gražu ne viską žinote, o jums reikia žinoti visas 
smulkmenas. 

-— Ką gi, aš klausau jūsų, daktare, — atsakė ponia 
Batori. | 

— Ponia,— tęsė daktaras Antekirtas,— prieš pen- 
kiolika metų trys kilnūs vengrai vadovavo sąmokslui, 
kurio tikslas buvo grąžinti Vengrijai nepriklausomybę. 
Tai buvo grafas Matijas Šandoras, profesorius Ištva- 
nas Batoras ir grafas Ladislavas Zatmaras, trys drau- 
gai, kuriuos daugelį metų Ejo vienodos viltys ir vie- 
nodi jausmai. 

Tūkstantis aštuoni šimtai šešiasdešimt septintųjų 
metų birželio aštuntąją, tos dienos išvakarėse, kada 
turėjo būti duotas sutartas 'ženklas pradėti sukilimą 
visoje vengrų žemėje ir Transilvanijoje, į grafo Zat- 
maro namus Trieste, kur buvo susirinkę sąmokslo va- 
dovai, įsiveržė austrų policija. Grafas Zatmaras ir abu 
jo draugai buvo areštuoti, išvežti ir tą pačią naktį 
uždaryti Pizino bokšto kalėjime, o po kelių savaičių 
nuteisti mirti. 

Jaunas sąskaitininkas Sarkanis, sulaikytas kartu su 
jais grafo Zatmaro namuose, bet nepriklausęs sąmoks- 

lui, netrukus buvo pripažintas nekaltu ir po Duospren- 
džio paleistas. . 

Bausmės išvakarėse trys nuteistieji, (išijis kartu 
vienoje kameroje, bandė bėgti. Nusileidę perkūnsar- 
gio laidu iš bokšto lango, du iš jų — grafas Šandoras 
ir Ištvanas Batoras — pateko į Foibos srovę, o Ladis- 
lavą Zatmarą kalėjimo sargai sulaikė, ir jis negalėjo 
pasekti draugų pavyzdžiu. 

Nors bėgliai ir labai maža teturėjo vilties išsigel- 
bėti, nes požeminė upė nunešė juos į visai nepažįsta- 
mą vietovę, vis dėlto jiems pavyko pasiekti Lemo ka- 
nalo krantus, po to ir Rovinjos miestą. Čia jie rado 
prieglaudą žvejo Andreos Ferato namuose. | 

Šis žvejys — drąsus ir kilnus žmogus — jau buvo 
pasiruošęs perkelti juos į kitą Adrijos jūros krantą, 
bet ispanas Karpena, sužinojęs, kad bėgliai slepiasi pas 
Feratą, dėl asmeniško keršto išdavė juos policijai. Jie 
bandė bėgti antrą kartą. Bet Ištvanas Batoras buvo 
sužeistas ir iš karto pateko į policininkų rankas. O Ma- 
tiją Šandorą žandarai vijosi ligi pat pajūrio; čia jis 
krito pakirstas kulkų, pasinėrė į VaLėcBL: ir net jo la- 
vono nepavyko rasti. 

Po dviejų dienų Ištvanas Batoras ir Ladislavas Zat- 
maras buvo sušaudyti Pizino tvirtovėje. O Andrea Fe- 
ratas už tai, kad priglaudė bėglius, buvo nuteistas 
katorgai ligi gyvos galvos ir ištremtas į Šteiną. 

Ponia Batori nuleido galvą. Jos širdis sruvo krauju, 
bet ji išklausė daktaro pa2A59)bNS,: nė karto jo ne- 
pertraukus, 

- Jūs, ponia, žinojote tas menas — paklau- 
sė daktaras. 

— Taip, daktare, Las Žinojau, 2P ir jūs, iš 
laikraščių. 

*— Taip, tai iš laikraščių — atsakė daktaras.— Bet 
kai ką, ko laikraščiai negalėjo pranešti, nes tardymas 
vyko griežčiausioje paslaptyje, aš sužinojau iš kalėji- 
mo prižiūrėtojo, kuris man prasitarė. Štai aš jums 
tuojau ir papasakosiu. 

— Kalbėkite, daktare, — sukluso ponia Batori. 

— Žvejo Ferato namuose grafas Matijas Šandoras 
ir Ištvanas Batoras buvo užtikti dėl to, kad juos išda- 
vė ispanas Karpena. O Trieste prieš tris savaites jie 
buvo areštuoti dėl to, kad juos kažkas įskundė austrų 
policijai. 

— Įskundė? — sušuko ponia Batori. 

— Taip, ponia, įskundė! Ir tai pasitvirtino bylos 
nagrinėjimo metu. Pirmiausia, išdavikams pavyko su- 
gauti pašto karvelį, kuris skrido su šifruotu rašteliu, 
adresuotu grafui Šandorui; niekšai pasidarė to raštelio 
kopiją. Antra, jau grafo“Zatmaro namuose jiems pa- 
vyko nukopijuoti ir tinklelį — šifruoto susirašinėjimo 
raktą. Pagaliau, susipažinę su pagrobtojo raštelio turi- 
niu, jie pranešė Triesto gubernatoriui. Ir, žinoma, dalis 
grafo Šandoro tutto teko jiems už įdavimą. 

— O ar žinoma, kas tie niekšai? — paklausė ponia 
Batori virpančiu iš susijaudinimo balsu. 

— Ne, ponia, — atsakė daktaras.— Bet trys nuteis- 
tieji tikriausiai juos pažinojo ir galėtų pasakyti jų 
vardus, jei tik jiems būtų pavykę prieš Ei pasima- 
tyti su artimaisiais! 

O juk iš tikrųjų nei ponia Batori, kuri su sūnum 
tada buvo išvažiavusi, nei Borikas, sėdėjęs Triesto ka- 
lėjime, negalėjo aplankyti pasmerktųjų paskutinėmis 
jų gyvenimo dienomis. 

— Nejau taip ir nepavyko sužinoti, kas tie niek- 
šait — paklausė ponia Batori. 

— Ponia,— atsakė daktaras Antekirtas,— kiekvie- 
nas išdavikas galų gale išsiduoda. O dabar pasakysiu 
dar vieną dalyką, savo pasakojimui papildyti, 

Jūs beveik be lėšų likote našlė su aštuonerių metų 
sūneliu. Grafo Zatmaro tarnas Borikas nepanoro jūsų 
apleisti po šeimininko mirties, bet. jis buvo neturtingas 
ir negalėjo jums nieko pasiūlyti, tik savo ištikimybę. 

Tuomet jūs išvažiavote, ponia, ir apsigyvenote Ragū- 
zoje, šiame kukliame butelyje. Jūs pati pradėjote 
dirbti, kad galėtumėt kaip nors pragyventi ir bent 
truputį pasirūpinti savo dvasiniais poreikiais. Jūs no- 
rėjote, kad sūnus mokytųsi ir pasektų tėvo pėdomis. 
Ir jūs labai didvyriškai grūmėtės su žiauriuoju vargu. 
Todėl su begaline pagarba aš lenkiuosi prieš kilnią 
moterį, kuri parodė tiek tvirtybės, prieš motiną, dėl 
kurios pastangų sūnus tapo Žžmogumi| 

Tardamas paskutinius žodžius, daktaras atsistojo, ir, 
nors valdėsi, buvo matyti, kad jis labai jaudinasi. 

Ponia Batori nieko neatsakė. Ji nežinojo, ar dakta- 
ras jau baigė pasakoti, ar dar nori kalbėti apie tuos 
grynai asmeninius dalykus, dėl kurių ji ir pageidavo 
pasimatyti su juo. | 

— Tačiau, ponia,— tęsė daktaras, supratęs jos min- 
tį — žmogaus jėgos ribotos, ir jūs, ligota, vargų iš- 
kankinta, gal ir nebūtumėt atsilaikiusi toj kovoj, jei 
ne kažkoks nepažįstamasis — na, ką aš kalbu, — pro- 
fesoriaus Batoro draugas, nebūtų jums padėjęs. Aš 
niekad nebūčiau prašnekęs apie tai, jeigu jūsų senasts 
tarnas nebūtų sakęs, kad norit mane matyti... 

— Taip, aš norėjau jus matyti — atsakė ponia Ba- 
tori.— Argi neturiu už ką padėkoti daktarui Ante- 
kirtui? 

— Už ką gi dėkoti, ponia Ar už tai, kad prieš 
penkerius ar šešerius metus, prisimindamas draugystę, 
kuri jungė daktarą Antekirtą su grafu Šandoru ir jo 
bendraminčiais, daktaras atsiuntė šimtą tūkstančių flo- 
rinų jums paremti? Ar jam nebuvo didelė laimė jums 
perduoti tą sumą? Ne, ponia! Tai aš turiu jums dėkoti, 
kad kilniaširdiškai priėmėte dovaną, jeigu tik ji buvo 
naudinga Ištvano Batoro našlei ir sūnui! 

Našlė nusilenkė ir atsakė: 

— Vis tiek, pone, aš būtinai norėjau pareikšti 
jums "savo dėkingumą. Svarbiausia dėl to ir ruošiausi 
jus aplankyti. Bet yra dar viena priežastis. .. 

— Kokia gi, ponia? 

8 Tai... grąžinti jums tuos pinigus.. 

"— Kaip, ponia? — skubiai paklausė daltaras;— Jūs 
nepanorėjote priimti. . | 

. — Daktare, aš neturėjau teisės tuos pinigus leisti. 
Aš nebuvau pažįstama su daktaru Antekirtu. Niekad 
nebuvau girdėjusi jo vardo. Tie pinigai galėjo būti iš- 
malda nuo tų, su kuriais kovojo mano vyras, o jų 
gailestis man; būtų nepakenčiamas. Todėl aš nepasi- 
naudojau dovana, neišleidau pinigų tiems reikalams, 
kuriuos turėjo galvoje daktaras Antekirtas. 

— Vadinasi... ta sumą. 


— Liko nepaliesta. 

— O jūsų sūnusė 

— Mano sūnus už viską bus dėiingas tik sau. 

— Ir motinai! — pridūrė daktaras, labai S avėlkiaė 
toš garbingos moters kilnumo ir tvirtumo. | 
“O ponia Batori atsistojo, atrakino sekreterą ir iš- 
ėmė iš jo banknotų pluoštą. 

— Prašau paimkit tuos pinigus, daktare, — juk jie 


196 


jūsų; tikėkit, aš labai jums dėkinga, nors ir nepasi- 
naudojau jais sūnui auklėti. 

— Tie pinigai nebepriklauso man, ponia, — atsakė 
daktaras, stumdamas banknotus. 

— Kartojų, aš negaliu jų priimti. 

— Bet gal Peteris Batoras ras, SM juos panau- 
doti. .. 

— Mano sūnus galų gale išsirūpins vietą, kurios 
jis vertas, ir bus parama man, kaip aš buvau jam! 

— Jis neatsisakys tų pinigų, jeigu jo tėvo draugas 
labai prašys juos priimti, 

— Atsisakys| 

— Vis dėlto, ponia, leiskite man pamėginti. .. 

— Prašau jus, daktare, nemėginkite,— atsakė po- 
nia Batori— Mano sūnus netgi nežino, kad aš buvau 
gavusi tuos pinigus, ir norėčiau, kad nesužinotų. 

— Gerai, ponia, aš suprantu, kodėl jūs taip elgia- 
tės,— juk manęs jūs nepažinote ir nepažįstat dabar. 
Taip, suprantu kodėl ir gerbiu jus už tai. Bet, kartoju, 
jei tie pinigai nepriklauso jums, jie nebepriklauso 
ir man! 

Daktaras Antekirtas atsistojo. Ponios Batori atsi- 
sakymas priimti pinigus jo neįžeidė. Dėl to skrupulin- 
gumo jis tik dar labiau ėmė ją gerbti. Jis nusilenkė 
našlei ir jau ruošėsi išeiti, bet ponia Batori jį sulaikė. 

— Daktare, — tarė ji — jūs paminėjote intrigas, dėl 
kurių žuvo Ladislavas Zatmaras, Ištvanas Batoras ir 
grafas Šandoras. | 

— Aš jums papasakojau visa kaip buvo, ponia. 

— Bet tų išdavikų vardų niekas nežino? 

— Žino, ponia. 

— Kas? 

— Dievas! 

Daktaras dar sykį nusilenkė ir išėjo. | 

Ponia „Batori ilgai sėdėjo susimąsčiusi. Keistas jaus- 
mas, gal būt, ne visai sąmoningas, nenugalimai ją 
traukė prie to paslaptingo žmogaus, kažkaip susijusio 
su visais svarbesniais jos gyvenimo įvykiais. Ar pa- 
matys jį dar kartą? Jeigu jis atplaukė į Ragūzą tik 
dėl šio pasimatymo, tai, gal būt, „Savarena“ vėl iš- 
plauks į jūrą ir daugiau nebegrįš? 

Sekančią dieną laikraščiai pranešė, kad vietos ligo- 
ninė gavo šimtą tūkstančių florinų dovanų nuo neži- 
nomo asmens. 

Pinigus paaukojo daktaras Antekirtas, bet argi jie 
nebuvo paaukoti ir našlės, kuri savo ir sūnaus vardu 
pinigų atsisakė. 


PENKTASIS SKYRIUS 

* VISOKIAUSI ĮVYKIAI | 


Ponios Batori spėjimas nepasitvirtino: daktaras ne- 
skubėjo išplaukti iš Gravozos. Kadangi jam nepasi- 
sekė pagelbėti motinai, jis sugalvojo padėti sūnui. Ligi 
šiol Peteris Batoras negalėjo rasti darbo, nors, labai 
gerai baigęs mokslus, jis turėjo teisę gauti gerą vietą. 
„Todėl, — galvojo daktaras,— jis tikriausiai neatsisa- 
kys mano pasiūlymo: Sudaryti jam padėtį, vertą jo 
talento, jo vardo, — tai jau ne išmalda. Tai bus užtar- 
nautas atpildas.“ 

Bet, kaip sakė Borikas, Peteris Batoras buvo išva- 
žiavęs su reikalais į Zarą. : 

Daktaras sumanė jam parašyti ir pasiuntė laišką 
dar tą pačią dieną. Laiške buvo tik pasakyta, kad dak- 
taras džiaugsis, jei Peteris Batoras aplankys jį „„Sa- 
varenoje“, nes turi jam gana įdomų pasiūlymą. 

Laiškas buvo išsiųstas per Gravozos paštą, ir teliko 
laukti, kol jaunasis inžinierius grįš į namus. 

O daktaras gyveno jachtoje dar labiau atsisky- 
ręs, negu visada: „Savarena“ stovėjo, išmetusi inkarą 
viduryje įlankos, jūreiviai niekad neišeidavo į krantą, 
ir jachta buvo izoliuota nuo išorinio pasaulio, tartum 
ji būtų plūduriavus Atlante ar Viduržemio jūroje. 

Tas keistumas glumino reporterius ir kitus smal- 
suollus, kurie'vis dar puoselėjo viltį „„apklausinėti“ tą 
lagondarinį žmogų, nors jiems jokiu būdu nesisekė 
patekti į jachtą, tokią pat legendarinę, kaip ir jos 
šeimininkas. O kadangi Peskadui ir jo draugui buvo 
suteikta „judėjimo laisvė“, korespondentai tuojau ir 
užpuolė juos, tikėdamiesi gauti bent šiokią tokią žinelę, 
o jau tą Žžinelę laikraščiai šugebėtų paversti pačiais 
nuostabiausiais prisipažinimais. 

Kaip žinome, Peskadas nieko neveikė, tik visus 
linksmino, — aiškų, daktarui sutikus. Matifu buvo rim- 
tas ir stambus kaip jautis, su kuriuo būtų drąsiai 
galėjęs eiti imtynių, o Peskadas nuo ryto ligi nakties 
juokdavosi bei dainuodavo ir buvo lengvas ir judrus, 
nelyginant vimpelas. Jis arba laipiojo stiebais, linksmin- 
damas jūrininkus, kuriuos mokydavo voltižiravimo, 
nes buvo vikrus kaip jūreivis ir miklus kaip junga, 
arba juokino draugus nesibaigiančiais sąmojais. Juk 
daktaras Antekirtas liepė jain būti visada geros nuo- 

taikos! Nuotaika gera, o, be to, jis dar stengiasi, kad 
ir kiti nebūtų paniurę. 

Jau buvo sakyta, kad Matifu ir Peskadas galėjo 
laisvai vaikštinėti. Tai yra turėjo teisę panorėję iš- 
eiti iš jachtos ir grįžti į ją. Kiti ekipažo nariai nepalik- 
davo jachtos, o jiedu galėdavo išeiti, kada tik įsima- 
nydavo. Suprantama, smalsuoliai tiesiog sekiojo paskui 
juos, tikėdamiesi kaip nors gudrumu bent ką sužinoti. 
Bet ištraukti žodį iš Peskado, jei šis nusprendė tylėti, 
buvo visai neįmanoma. O jeigu jau vaikinas prasižio- 
davo, imdavo plepėti be galo, tik ne tai, ką reikia. 

— Kas toks tas daktaras Antekirtas? 

— Jis garsus gydytojas. Gali išgydyti bet kokią 
ligą, netgi tą, nuo kurios jūs atsidurtumėt kitame pa- 
saulyje. ( 

— Jis turtingas? | 

— Neturi nė skatiko. Aš pats skolinu jam šiek tiek 
sekmadieniais. . 

— O iš kur jis atplaukė? 

— Iš tokio krašto, kurio pavadinimo niekas nežino. 

— Kurgi yra tas kraštas? | 

— Galiu! pasakyti tik tiek: šiaurėje nuo gretimo 
krašto jis vos atskirtas, o iš pietų visai neatskirtas. 

Nieko daugiau iš Peskado sužinoti nepavykdavo, 
o jo draugas, aplamai, tylėjo kaip žemė. | 

Nors draugai neatsakinėjo į nekuklius reporterių 
klausimus, tarpusavy jie vis dėlto kalbėdavo apie nau- 
jąjį savo šeimininką. Jie kalbėdavosi apie jį gana 
dažnai. Jie mylėjo jį, labai mylėjo. Jie trokšte troško 
kaip nors jam pasitarnauti. Tarp jų ir daktaro atsirado 
sakytum kažkoks cheminis giminingumas, tarsi jie bū- 
tų traukę vienas kitą; kaskart draugai vis dbigŲ my- 
lėjo daktarą. 

Kiekvieną rytą Matifu ir Peskadas laukdavo, kad 
štai tuojau juos pašauks pas daktarą ir jis jiems pa- 
sakys: 

— Draugai, man reikalinga jūsų pagalba. 

Bet jie labai nusivildavo, nes laukdavo veltui. 

— Ar ilgai taip bus? — kartą tarė Peskadas.— Nuo- 
bodu sėdėti, rankas susidėjus, Matifu, tuo labiau, kad 
mes taip neįpratę. | 

— Taip, rankos surūdys,— sutiko Matifu, pažvelgęs 
į savo didžiulius raumenis, nejudančius kaip ne- 
veikiančios mašinos švaistikliai. 

— Sakyk, Matifu... 

— Ką gi sakyti, Peskadai? 

— Žinai, ką aš galvoju apie daktarą Antekirtą? 

— Ne, nežinau. Bet tu man, Peskadai, pasakyk, ką 
galvoji. Tada man bus lengviau atsakyti. 

— Klausyk. Tikriausiai jo praeity yra atsitikę to: 
kių dalykų. .. tokių dalykų. .. Iš akių matyti. Jo žvilgs- 
nyje kartais tokie žaibai žaibuoja, kad gali apakti. . 
O kai sudundės griausmas. .. | 

— Tai -bus triukšmo! | 

— Taip, Matifu, triukšmo bus nemaža... ir darbo 
taip pat. Ir čia, man atrodo, mes praversime. 

Peskadas ne veltui taip kalbėjo. Nors jachtoje ir 
viešpatavo visiška ramybė, sumanusis vyrukas rasda- 
vo dėl ko susimąstyti. Kad daktaras nėra paprastas 
turistas, plaukiojantis Viduržemio jūra savo malonu- 
mui; nekilo nė mažiausios abejonės. Matyt, ,„Savare- 
na“ — savotiškas centras, į kurį veda daugybė nepa- 
stebimų siūlų, laikomų jos paslaptingo savininko ran- 
kose. >, | 

Iš tikrųjų į jachtą ateidavo laiškai ir telegramos 
net iš tolimiausių tos puikiosios jūros kampelių, kurios 

bangos skalauja daugelio šalių krantus —ir Prancuū- 
zijos pajūrį, ir Ispanijos, ir Maroko, ir Alžyro, ir Tri- 
polio. Kas atsiųsdavo visus tuos laiškus ir telegramas? 
Matyt, agentai, kuriems pavesti kažkokie nepaprasti 
svarbūs reikalai — prielaida, kad rašo pacientai, pras 
šydami žymųjį gydytoją patarimų, buvo nelabai įti- 
kima. 

„Be to, net Ragūzos telegrafe vargu ar kas suprasda- 
vo tas telegramas, nes jos buvo perduodamos kažko- 
kia negirdėta kalba, kurios paslaptį, matyt, žinojo tik 
pats daktaras. Net jei telegramų kalba būtų ir supran- 
tama, kas gi paaiškėtų, perskaičius, Davyčožiuų tokias 
frazes: 

„Almeira. Atrodė, radome Z.R. pėdsakus. Klaida, 
ieškojimai nutraukti.“ 

„Vėl rastas korespondentas G. V. 5. Susirišo gru- 
pė K.Z., tarp Katanijos ir Sirakūzų. Kas bus vėliau, 
pranešime.“ 

„Nustatytas perėjimas T.K. 7 pro Manderadžį, La 
Valetą, Maltą." 

„Kirenė. Laukiame naujų Lis Eskadra Antek 
paruošta. „Eldktra-3" -<stovi paruošta dieną ir 2 

„R. O. Z. Mirė katorgoj. Abu dingo.“ 

Arba št4i dar telegrama, kurioje pritaikyta skait- 
meninė reikšmė: 

„2117. Sark. Buvęs tarpininkas. Toront. manEs Nu- 
traukė ryšius su Afrikos Tripoliu.“ 

O iš „Savarenos“ į daugumą tų telegramų buvo 
siunčiamas visą laiką tas pats atsakymas: 

„Ieškoti toliau. -Negailėti nei pastangų, nei lėšų. 
Siųskite naujus duomenis:“ + 

Daktaras intensyviai susirašinėjo, ir tie nesupran- 
tami laiškai, atrodė, buvo viso. Viduržemio jūros ba- 

seino sekimo rezultatas. Vadinasi, daktaras visai ne 
toks dykinėtojas, kaip apsimeta. Apie tą keistą susira- 
šinėjimą, žinoma, negalėjo nesužinoti plačioji visuo- 
menė, nors telegrafo darbuotojai turi saugoti proiesinę 
paslaptį. Tai kėlė dar didesnį susidomėjimą slaptingu 
nepažįstamuoju. 

Iš aukštosios Ragūzos visuomenės žmonių pats smal- 
siausias buvo Silas Torontalis. Jau sakėme, kad buvęs 
Triesto bankininkas susitiko daktarą Antekirtą Gravo- 
zos „krantinėje, vos tik „Savarenai“ atplaukus. Šis su- 
Šitikimas sukėlė vienam nepaprastą pasišlykštėjimą, 
kitam sudirgino ne mažiau stiprų smalsumą. Bet iki tol 
bankininkas vis dar nieko nebuvo sužinojęs. 

Tiesą sakant, daktaras padarė Silui Torontaliui kaž- 
kokį ypatingą įspūdį, kurio apibūdinti nė pats nebūtų 
galėjęs. Dėl taip stropiai saugomo daktaro inkognito, 
dėl gandų, sklindančių apie jį Ragūzoje, ir dėl to, kad 
daktaras nieko nepriimdavo, bankininkas yis labiau 
norėjo dar kartą su juo pasimatyti. Stovėdamas kran- 
tinėje, jis ilgai stebėdavo jachtą ir degė troškimu pa- 
tekti į ją. Vieną kartą net liepė nuplukdyti jį prie jach- 
tos;, "et išgirdo tik įprastinį sargybinio atsakymą: 

„— Daktaras Antekirtas nepriima. 


Ir matydamas, kad jokiu būdu neįveikia kliūties, 
Silas Torontalis buvo nuolat kažkaip susierzinęs. 

"Tada bankininkas sumanė pats pasekti daktarą. Pa- 
tikimam sekliui buvo duotas nurodymas stebėti kiek- 
vieną paslaptingojo svetimšalio žingsnį, nors jis važi- 
nėtų tik po Gravozą ir jos apylinkes. 

Spręskite patys, kaip susijaudino Silas Torontalis, 
sužinojęs, kad senasis Borikas kalbėjosi su daktaru ir 
kad kitą dieną daktaras aplankė ponią Batori! 


„Kas gi toks tas žmogus?“ — spėliojo bankininkas. 
Ko gi galėjo bijoti bankininkas dabartinėje savo pa- 
dėtyje? Per praėjusius penkiolika metų neišaiškėjo nė 
vienas tamsus jo darbelis. Bet jam visad būdavo nera- 
mu, kai susidurdavo su jo išduotųjų ir parduotųjų šei- 
momis, ir todėl tas paslaptingas nepažįstamasis, toks 
nepaprastai galingas dėl savo turtų ir garso, O ypač 
nesuprantamas jo elgesys negalėjo nesutrikdyti banki- 
ninko. | 
„Kas gi tas Žmogus? — kartojo jis.— Ko jis buvo 
nuvažiavęs į Ragūzą pas ponią Batori? Ar ji išsikvietė 
jį kaip gydytoją? Žodžiu, kokie reikalai juos sieja?“ 
Silas Torontalis nerado atsakymo į tą klausimą. 
Tiesa, jis kiek aprimo, sužinojęs, kad nepažįstamasis 
nebesilanko pas ponią Batori. . 
Bet vis dėlto bankininkas nekeitė savo sumanymo 
trūks pliš susipažinti su daktaru. Priešingai, šis noras 
įsiliepsnojo dar smarkiau. Ta mintis nedavė jam ramy- 
bės nei dieną, nei naktį. Reikėjo surasti kažkokią išei- 
tį. Dėl keistos iliuzijos, kuriai dažnai pasiduoda labai 
sujaudintos smegenys, bankininkas įsivaizdavo, kad 
jeigu tik jis dar kartą pasimatys su daktaru, pasikalbės 
su juo, sužinos, kotas atvyko į Gravozą, jis iš karto 
nurims. Todėl jis visaip ieškojo progos kur NOIS su 
juo susitikti. | 
Ir staiga bankininkui pasirodė, kad jis surado progą. 
Ponia Torontal jau keleri metai negalavo, ir vieti- 
niai gydytojai niekaip negalėjo jos išgydyti. Nepai- 
sant visų gydytojų pastangų, nepaisant dukters rūpes- 
čių, ponia Torontal, nors dar ir laikėsi ant kojų, vis 
dėlto aiškiai nyko. Ar ta liga buvo kokio nors dvasi- 
nio sukrėtimo pasėka? Gali būti, bet niekam dar ne- 
pavyko to išaiškinti. Tik pats bankininkas būtų galė- 

jęs atsakyti į klausimą: ar tik ne dėl to jo žmona ne- 
teko noro gyventi, kad žino visą jo praeitį 

Visgi ponios Torontal liga, kurią gydyti sisissikė 

visi vietiniai daktarai, pasirodė bankininkui tinkama 
dingstis vėl susitikti su nepažįstamuoju. Paprašius at- 
važiuoti ir apžiūrėti ligonę, kaži ar gydytojas 'atsisa- 
kys, juk tai būtų nežmoniška! 
„Taigi Silas Torontalis parašė daktarui laišką ir nu- 
siuntė jį per tarną į „Savareną“. ,,Mes būtume laimin- 
gi, galėdami pasinaudoti tokio įžymaus gydytojo pata- 
rimais“,— rašė jis. Jis prašė daktarą Antekirtą atleisti, 
kad jį trukdo,.ardydamas jo ramų gyvenimą, ir paskir- 
ti dieną, kada daktaras teiksis aplankyti juos Stradono 
namuose. 

Kitą dieną daktaras gavo tą laišką. Nė vienas rau- 
muo netruktelėjo jo veide, žiūrint į parašą. Jis perskai- 
tė laišką ligi paskutinės eilutės, neišduodamas savo 
minčių. | 

„Ką atsakyti? Ar, pasinaudojus pasiūlymu, įeiti į To: 
rontalio namus ir susipažinti su bankininko šeima? Bet 
taip įsibraudamas į tuos namus, net gydytojo vaidme- 
ny, ar neras tentvisai nepageidaujamų aplinkybių? 

Daktaras greitai apsisprendė. Jis parašė paprastą 
raštelį ir tuoj pat įteikė bankininko tarnui. Raštely bu- 
vo tik keli žodžiai: 

„Daktaras Antekirtas apgailestauja, kad negali pa- 
sitarnauti poniai Torontal. Europoje Jis nepraktikuoja.“ 

Ir viskas. 

Gavęs šį lakonišką atsakymą, bankininkas su ap- 
maudu suplėšė raštelį. Perdaug buvo aišku, kad dak- 
taras su juo nenori turėti jokių reikalų. Atsisakymas 
buvo labai menkai maskuotas, vadinasi, Antekirtas B 
pasielgė ne atsitiktinai. 

„Bet jei daktaras Europoje neužsiima praktika, — 
galvojo bankininkas, — tai kodėl jis neatsisakė aplan- 
kyti ponios Batori?.. Vadinasi, jis ten buvo ne kaip 
gydytojas? Tai ko jis važiavo pas ją? Kas juos riša?" 

Nežinia kankino Silą Torontalį. Daktaro pasirody- 
mas Gravozoje visai išmušė bankininką iš vėžių, ir jis 
negalės nurimti, kol „Savarena“ nebus išplaukusi į jū- 
rą. Tačiau bankininkas nė žodžio -nepasakė apie savo 
nepasisekimą nei Žmonai, nei dukteriai. Graužiantį ne- 
rimą jis užgniaužė širdyje. Tuo tarpų jo samdytasis 
seklys nuolat stebėjo daktarą ir pranešinėjo Toronta- 
liui, ką Antekirtas darydavo ir Gravozoje, ir Ragūzoje. 

- Sekančią dieną įvyko dar vienas dalykas, SBEELSS 
bankininkui didelį nerimą. 

Peteris Batoras grįžo iš Zaros laba: nusiminęs. Jam 
nepavyko susitarti dėl siūlomos tarnybos, tai yra dėl 
direktoriaus vietos metalurgijos įmonėje Hercogovi- 
noje. 

— Nepriimtinos sąlygos, — taip jis pasakė motinai. 

"Ponia Batori tik pažiūrėjo į sūnų ir visai neklau- 
sinėjo, kodėl pasiūlytos sąlygos nepriimtinos. Ji a 
vė Peteriui jam nesant gautą laišką. 

Tame laiške daktaras Antekirtas prašė jaunuolį ap- 
silankyti „„Savarenoje“ ir pasikalbėti apie jį dominan- 
čius reikalus. 

Peteris Batoras padavė laišką motinai. Daktaro pa- 
siūlymas nė kiek jos nenustebino. 

— Aš to tikėjausi, — pasakė ji. | 

— Jūs laukėte to pasiūlymo, mama? — paklausė 
jaunuolis, nepaprastai nustebintas jos žodžių. 

— Taip, Peteri... Daktaras Antekirtas buvo atėjęs, 
kai tu buvai išvažiavęs, 

— Vadinasi, jūs žinote, kas yra tas Žmogus, apie 
kurį taip daug kalba Ragūzoje? 

— Ne, nežinau. Bet daktaras Antekirtas buvo pa- 
žįstamas su tavo tėvu, jis buvo grafo Šandoro ir grafo 
Zatmaro draugas, todėl ir aplankė mane. 

— O kokius jis pateikė įrodymus, kad buvo mano 
tėvo draugas? 

— Jokių, — atsakė ponia Batori, nenorėdama pami- 
nėti šimto tūkstančių florinų, nes ir daktaras jų nemi- 
nėjo savo laiške Peteriui. | 

— O ar jis ne koks intrigantas, šnipas ar austrų 
agentas? — tęsė jaunuolis. 

— Tu pats nuspręsi, Peteri. 

— Tai jūs patariate man pas jį nuvažiuoti? 

— Taip, patariu. Nereikia niekinti žmogaus, kai jis. 
nori parodyti tau draugiškus jausmus, kuriuos anksčiau 
jautė tavo tėvui. 

— Bet ko jis atvažiavo į Ragūzą? — vis klausinėjo. 
Peteris.— Jis turi čia reikalų? 

-— Gal jis nori įsteigti kokią įmonę, — atsakė ponia 
Batori.— Girdėjau, kad jis nėpaprastai turtingas, ir la- 
bai gali būti, jog nori tau pasiūlyti gerą vietą. 

— Nuvažiuosiu pas jį ir sužinosiu, ko jam iš ma- 
nęs prireikė. 

— Važiuok šiandien, Peteri, aplankyk jį vietoj 
manęs. 

Peteris Batoras pabučiavo motiną. Jis tvirtai prl- 
spaudė ją prie krūtinės. Atrodė, jį slegia kažkokia 
paslaptis, kurios jis negali jai sakyti. Kokia ta paslap- 
tis, taip kankinanti ir svarbi, kad net motinai negalima 
jos atverti? 


— Vargšas berniukas, — sušnabždėjo ji. 

Pirmą valandą Peteris išėjo į Stradoną ir PajDEO 
žemyn, į Gravozos uostą. | 
Eidamas pro Torontalio namus, jis akimirką susto- 
jo — tik akimirką. Jis žvilgterėjo į šoninį fligelį su 
langais į gatvę. Užuolaidos buvo BuEros, Namai at- 
rodė visai negyvenami. 


Peteris Batoras-vėl paspartino žingsnį. Bet kad jis 
stabtelėjo ties Torontalio namais, pastebėjo moteris, 
vaikštinėjanti kitoje gatvės pusėje. 
„ „Moteris buvo aukšto ūgio. Jos amžius? Galėjo būti 
ir keturiasdešimt ir penkiasdešimt metų. Eisena? Rit- 
minga, beveik mechaniška, tarsi eitų ne žmogus, o kaž- 
kokia mašina. Kad ji svetimšalė, aiškiai liudijo juodi 
garbanoti plaukai ir Maroko gyventojams būdingas 
įdegimas. Vilkėjo ji tamsiu apsiaustu su gobtuvu, den- 
giančiu monetomis papuoštus plaukus. Ar ji buvo či- 
gonė „gitana“, „romanišel“, paryžietišku žargonu ta- 
riant, ar moteris, kurios sentėviai atvyko iš Egipto ar 
Indijos? Sunku būtų pasakyti, nes tie žmonės labai pa- 
našūs vienas į kitą. Išmaldos ji neprašinėjo ir, žinoma, 
jos nebūtų ėmiusi. Ar savo noru, ar kieno pavesta, bet 
vaikštinėjo ji čia ne veltui: sekė iš karto dvejus na- 
mus — Torontalio rūmus ir namelį Marinelio gatvėje. 
Iš tikrųjų, kai tik ji pastebėjo jaunuolį, einantį 
Stradono gatve į Gravozą, pasuko paskui jį, tiek atsili- 
kusi, kad neišleistų jo iš akių ir kad neatkreiptų į save 
dėmesio. Bet Peteris buvo per daug paskendęs savo 
mintyse ir nematė, kas dedasi už jo nugaros. Jam su- 
lėtinus žingsnį ties Torontalio namais, moteris irgi 
stabtelėjo. Kai jis pajudėjo, žengė ir ji. 
"Peteris gana skubiai praėjo pro tvirtovės sienos 
vartus, ir moteris nuo jo atsiliko tik truputį. Už vartų 

ji pasivijo jaunuolį ir patraukė per dešimt žingsnių 
nuo jo aukštų medžių gaubiamu šoniniu takeliu. 

Tuo metu Silas Torontalis grįžo atvira karieta iš 
Ragūzos ir turėjo neišvengiamai susitikti su Peteriu 
Batoru. 

Numatydama šį susitikimą, marokietė akimirką 
stabtelėjo. Gal būt, ji pagalvojo, kad Peteris Batoras 
ir Torontalis sustos pakalbėti. Jos žvilgsnis pagyvėjo, 
ir ji prigludo prie storo medžio. Bet kaip jai nugirsti, 
jeigu jie šnekėsis? | 

Jos lūkesčiai nepasitvirtino. Silas Torontalis jau iš 
tolo pastebėjo jaunuolį ir šį kartą neatsakė jam net tuo 
išdidžiu linktelėjimu, kurio negalėjo išvengti, kai buvo 
Gravozos krantinėje su dukterimi. Kai jaunuolis pa- 
kėlė skrybėlę, jis paprasčiausiai nusigręžė, ir karieta 
kaip vėjas nušvilpė Ragūzos link. 

Nuo svetimšalės akių nepaspruko nė viena tos sce- 
nos smulkmena. Vos pastebima ŽYBESMĖ praslinko ra- 
miu jos veidu. 

O Peterį Batorą bankininko pasielgimas ne papikti- 
no, tik įskaudino; jis žingsniavo savo keliu neatsigręž- 
damas, tik jau ne taip Žvaliai. | 

Marokietė iš tolo sekė paskui jį, ir jeigu kas nors 
būtų ėjęs greta jos, būtų išgirdęs, kaip ji arabiškai su- 
murmėjo: 

— Laikas būtų jam atvažiuoti. 

Po ketvirčio valandos Peteris jau stovėjo Gravozos 
krantinėje. Kelias akimirkas jis gėrėjosi grakščia jach- 
ta, kurios grotstiebyje, lengvo vėjelio judinamas, ple- 
veno breidvimpelas. 

„Iš kur atplaukė daktaras Antekirtas? — nepaliau- 
jamai galvojo jis. — Tokios vėliavos aš dar niekad 
gyvenime nesu matęs.“ 

Jis kreipėsi į krantine vaikštinėjantį locmaną: 

— Drauge, ar nežinote, kokia čia vėliava? 

Locmanas nežinojo. Jis galėjo tik pasakyti, kad 
jachtos žurnale pažymėta, jog ji plaukia iš Brindizio. 
Jos dokumentus patikrino uosto viršininkas, ir jie esą 
visiškai teisingi. O kadangi jachta sportinė, valdžia 
nusprendė pagerbti jos inkognito. 

Tada Peteris Batoras pasišaukė valtį ir liepė plauk- 
ti į „,Savareną“, 0 marokietė, labai stebėdamasi, žiūrė- 
jo, kaip jis tolsta nuo kranto. 

Po kelių minučių jaunuolis jau stovėjo denyje ir 
teiravosi, ar yra daktaras. 

Matyt, įsakymas, draudžiantis pašaliniams užeiti 
į „Savareną“, Peterio nelietė, nes bocmanas atsakė, kad 
daktaras savo kajutėje. | 

Peteris Batoras padavė vizitinę savo kortelė ir pa- 
prašė sužinoti, ar daktaras gali jį priimti. 

Sargybinis paėmė kortelę ir nusileido laipteliais 
į saloną laivagalyje. Po minutės jis grįžo ir pranešė, 
kad daktaras prašo svečią užeiti. 

Jaunuolį tuojau pat nuvedė žemyn, ir jis atsidūrė 
apytamsiame šalone, nes visi iliuminatoriai buvo pri- 
dengti. | | - 

Daktaras Antekirtas sėdėjo ant sofos tamsiame 
kampe. Pamatęs Išivano Batoro sūnų, jis krūptelėjo, 
bet Peteris to nepastebėjo. Daktaras nejučiomis su- 
šnabždėjo: „Tai jis! Tai Ištvanas!“ 

Ir iš tiesų Peteris Batoras buvo gyvas tėvas; taip 
atrodė jo tėvas, turėdamas dvidešimt dvejus metus: tas 
pats ryžtingas žvilgsnis, ta pati kilni laikysena, tos pat 
akys, kurios žavisi viskuo, kas šviesu, tauru, gražu. 

— Aš labai laimingas, ponas Batorai,— tarė stoda- 
masis daktaras, — kad jūs neatsisakėte manęs aplankyti. 

„Daktaras ranka parodė kėdę, ir Peteris Batoras at- 
sisėdo kitame salono kampe. 

Daktaras kalbėjo vengriškai, nes žinojo, kad tai 
gimtoji jaunuolio kalba. 

— Pone,— atsakė Peteris Batoras, — jeigu jūs ir ne- 
būtumėt manęs pakvietęs, aš vis tiek būčiau atėjęs, 
norėdamas atsilyginti už jūsų vizitą pas mano motiną. 
Aš žinau, kad jūs — vienas tų nežinomų draugų, kurie 
nepamiršta mano tėvo ir dviejų su juo žuvusių patrio- 
tų. Esu dėkingas, kad gerbiate jų atminimą. 

Prisiminęs dabar jau tolimą praeitį, paminėjęs savo 
tėvo ir jo draugų grafo Matijo Šandoro ir Ladislavo 
Zatmaro vardus, Peteris negalėjo nuslėpti SUEijENo): 
nimo. "r 
— Atleiskite, daktare, — tarė jis — Kai prisimenu jų 
žygdarbį, negaliu... 

Nejaugi jis nejuto, kad daktaras sujaudintas, gal 
būt, net labiau, nei jis pats, ir tyli, tik bijodamas išsi- 
duoti? 

— Jums nėra ko manęs atsiprašinėti. Jūsų skaus- 
mas visai suprantamas, ponas Batorai,— tarė jis paga- 
liau. — Be to, jūsų gyslomis teka vengriškas kraujas, 
o kuriam Vengrijos sūnui nesugniaužia širdies, tai pri- 
siminus! Tada, prieš penkiolika metų, — taip, praslinko 
jau penkiolika metų, — jūs buvote dar vaikas. Jūs, ga- 
lima sakyti, beveik nepažinojote savo tėvo ir nesupra- 
tote tų įvykių, kuriuose jis dalyvavo. 

„— Mano motina — jo antrininkas, daktare! — atsa- 
kė Peteris Batoras.— Ji iš mažens Man įteigė giliausią 
pagarbą žmogui, kurio pati rauda ligi šios dienos! 
Visa, ką jis padarė, visa, ką jis norėjo atlikti, viską 
apie jo gyvenimą, kurį jis paskyrė savo tautiečiams 
ir kuris kupinas meilės jiems ir tėvynei, aš žinau iš 

jos. Kai tėvas mirė, man buvo aštuoneri metai, bet 
atrodo, kad jis nėra miręs, nes jis gyvas mano motinos 
širdyje. 

-— Jūs labai sliis motiną, ir mylėti ją verta, Pe- 
teri Batorai — atsakė daktaras Antekirtas— mes visi 
ją gerbiame, kaip kankinio našlę! 3 
Peteris buvo labai dėkingas už pareikštus jausmus. 
Daktarui kalbant, jaunuolio širdis neramiai plakė, ir 
jis tuose žodžiuose net nepastebėjo sąmoningo ar ne- 
sąmoningo šaltumo, kuris, matyt, jam įgimtas. 

— Leiskite paklausti, ar jūs pažinojote mano tė- 
vą? — paklausė Peteris. 

— Taip, — atsakė, kiek pasvyravęs, daktaras, — bet 
pažinojau jį tik, kaip eilinis studentas pažįsta profeso- 
rių, o jūsų tėvas buvo vienas gabiausių Vengrijos pro- 
fesorių. Aš studijavau jūsų tėvynėje mediciną ir fizi- 
ką. Buvau jūsų tėvo mokinys, nors jis už Mane vyres- 
nis tebuvo tik dešimčia metų. Iš jo paskaitų dvelkė 
didelis taurumas, būdingas šio nuoširdaus paitrioto 
dvasiai, ir aš,jį labai mylėjau ir gerbiau. Nebegalėjau 
su juo susitikti tik tada, kai man tekG išvažiuoti į už- 
sienį testi Vengrijoje pradėtą mokslą. Bet netrukus 
profesorius Ištvanas Batoras paaukojo mokslininko 
karjerą už idėjas, kurios jam atrodė kilnios ir teisin- 
gos, ir jau jokie asmeniniai interesai negalėjo jo pa- 
sukti iš pasirinkto kelio. Kaip tik tada jis išvažiavo 
iš Bratislavos ir apsigyveno Trieste. Tuo sunkiu laiku 
jūsų motina palaikydavo jį savo patarimais, švelniu 
rūpestingumu. Ji buvo tobula moteris, kaip jūsų tė- 
vas — tobulas vyras. Atleiskite, ponas Peteri, kad aš 
žadinu tuos sunkius prisiminimus, bet juk jūs, aišku, 
ne toks, kad atsisakytumėt praeities. 

— Žinoma, ne, daktare,— su visu jaunatvės įkarš- 

čių sušuko Peteris.— Aš niekada nepamiršiu. Kaip ir 
Vengrija nepamirš trijų didvyrių, atidavusių gyvybę 
už tėvynę — Ladislavo Zatmaro, Ištvano Batoro ir, gal 
būt, paties niarsiausio — grafo Matijo Šandoro. 

— Gal jis ir buvo pats narsiausias,— atsakė dak- 
taras, — bet jo draugai, patikėkite, sugebėjo taip pat 
aukotis, buvo ne mažiau ištikimi ir drąsūs! Visi trys 
verti tokios pat pagarbos! Visi trys užsitarnavo, kad 
būtų už juos atkeršyta! 

Daktaras nutilo. Jis svarstė: ar pasakė ponia Batori 
sūnui, kokiomis aplinkybėmis buvo išduoti sąmokslo 
vadai, ar ištarė ji sūnaus akivaizdoje žodį „išdavi- 
mas'?.. Iš jaunuolio elgesio negalėjai atspėti. 

Iš tikrųjų ponia Batori nieko sūnui apie tai nebuvo 
sakiusi. Matyt, ji nenorėjo nuodyti sūnaus gyvenimo 
neapykanta, o gal bijojo nukreipti jį klaidingu keliu, 
nes išdavikų vardai nebuvo žinomi, 

Todėl daktaras pagalvojo neturįs teisės — bent šiuo 
metu — liesti tą temą. 

Užtat jis nesvyruodamas pasakė ussii kad jei 
niekšas ispanas nebūtų išdavęs bėglių, pasislėpusių 
žvejo Andreos Ferato namuose, grafas Šandoras ir Išt- 
vanas Batoras veikiausiai būtų ištrūkę iš Rovinjos žan- 
darų rankų. O jeigu jie kaip nors būtų perėję Austri- 
jos sieną — visos durys būtų atsivėrusios jiems pri- 
imti. | 

— Pas mane jie būtų radę prieglaudą bet kuriuo 
metu,— pridūrė jis. 

— Kur, daktare? 

— Katalonijoje, kur tuo metu gyvenau. 

— Taip, Jonijos salose, Graikijos protektorate, jie 
būtų išgelbėti, ir mano tėvas būtų gyvas! 

Kiek laiko abu tylėjo, paskendę prisiminimuose. 
Bet staiga daktaras vėl prabilo: 

— Ponas Peteri, mudu nuklydome į praeitį. Grįžki- 
me prie dabarties, aš net noriu pasikalbėti su jumis 
apie ateitį — kai ką turiu jums numatęs. 

— Klausau jūsų, daktare, — atsakė Peteris.— Savo 
laiške jūs leidote man suprasti, kad bus kalbama apie 
mano reikalus, gal būt... 

— Taip ir yra, ponas Batorai. Aš Žinau, kaip rūpi- 
nosi jumis motina, kol buvote vaikas, kaip ji atiduo- 
davo jums visas jėgas, bet man taip pat žinoma, kad 
ir jūs deramai pergyvenote jūsų daliai tekusius sun- 
kius išbandymus, ir dabar, kai tapote vyru... 

— Vyru! — su kartėliu pakartojo Peteris Batoras.— 
Vyrų, kuris ligi šiol negali išmaitinti savęs, o tuo la- 
biau — atsilyginti motinai už viską, ką ji dėl manęs 
yra padariusi! 

— Tegu ir taip, — paprieštaravo daktaras,— bet juk 
čia ne jūsų kaltė. Aš puikiai žinau, kaip sunku dabar 
iškilti: konkurentų SSREYDS: o vietų taip maža. Jūs 
inžinierius? 

— Taip, daktare. Turiu inžinieriaus diplomą, bet 
nenoriu tarnauti valstybinėse įstaigose, todėl stengiau- 
si įsitaisyti kokioje nors pramonės firmoje, bet kol kas 
neradau nieko tinkamo — bent EEE 

— O ne Ragūzoje? 

— Ne Ragūzoje...— pakartojo sumišęs Peteris Ba- 
toras. 

— Taip, kitur. Argi jūs ne dėl to važiavote šiomis 
dienomis į Zarą? 

— Tiesa, man sakė, kad vienoje metalurgijos įmo- 
nėje yra vieta.. 

— Ir kaip? 

— Man ją pasiūlė. 

— O jūs atsisakėte? 

— Teko atsisakyti todėl, kad reikėtų išsikelti į Her- 
cogoviną. .. 
 — Į Hercogoviną? Vadinasi, ponia Batori negali 
ten su jumis važiuoti? 

. — Motina važiuotų su manim visur, kur tik man 
reiktų. | 

— Tai kodėl nepriėmėte pasiūlymo? — primygtinai 
klausinėjo daktaras. 

— Pone, dėl labai rimtos priežasties šiuo metu ne- 
galiu išvažiuoti iš Ragūzos, — atsakė jaunuolis. 

Daktaras pastebėjo, kad Peteris atsakė į jo pasku- 
tinį klausimą sumišęs. Kalbant apie nutarimą nevažiuo- 
ti iš Ragūzos, jaunuolio balsas smarkiai virpėjo. Kokia 
gi ta svarbi priežastis, dėl kurios jis atsisako siūlomos 
tarnybos? 

— Vadinasi, neįgyvendinamas ir tas planas, kurį 
norėjau jums pasiūlyti, — vėl prašneko daktaras Ante- 
kirtas. 

— Tada man reikėtų išvažiuoti iš Ragūzos? 

— Taip... į šalį, kur vykdau didelius darbus: jiems 
vadovauti mielai pavesčiau jums. 

— Labai apgailestauju, pone, bet, patikėkite, taip 
nusprendžiau tik. . 

— Tikiu, ponas Peteri, ir gailiuosi gal net daugiau 
už jus. Būčiau laimingas, galėdamas mylėti jus taip, 
kaip mylėjau jūsų tėvą. 

Peteris Batoras tylėjo. Jo sieloje vyko kova, aiškiai 
buvo matyti, kaip jam sunku. Daktaras jautė, kad jau- 
nuolis norėtų pasipasakoti ir nesiryžta. Bet staiga kaž- 
kokia nenugalima jėga patraukė Peterį Batorą prie 
žmogaus, parodžiusio tokį nuočiEauis ir jo Motinai, ir 
jam pačiam. 

— Daktare... daktare. ..— tarė jis, jau nebandyda- 
mas slėpti susijaudinimo.— Prašau negalvokite, kad aš 
atsisakau vietos dėl paprastos užgaidos ar užsispyrimo! 
Jūs kalbėjotės su manim kaip Ištvano Batoro drau- 
gas... Jūs norit būti man toks pat draugas, kaip ir ma- 
no tėvui... Aš irgi be galo jumis pasitikiu, nors pa- 
žįstu jus tik kelias minutes... O pone, aš galiu pamilti 
jus kaip tikrą tėvą... 

— Peteri!.. Mano vaike! — stvėręs jaunuolio. ran- 
ką, sušuko daktaras. 

— Taip, pone! — tęsė Peteris Batoras.— Ir aš jums 
prisipažinsiu! Aš myliu mūsų mieste gyvenančią mer- 
gaitę!.. Tarp mūsų gili bedugnė, skirianti skurdą nuo 
turto!.. Bet aš nepaisau tos bedugnės, o ir mergina 
greičiausiai ją niekina. Nors matau ją retai — gatvėje 
ar pro langą, — bet man tai didelė laimė, ir neturiu 
jėgų jos atsisakyti... Mintis, kad teks išvažiuoti, ilgam 
išvažiuoti, varo mane iš proto! .. Daktare... Supraskite 
mane. .. ir atleiskite, kad atsisakau. . 

.  — Taip, Peteri, suprantu ir netūrii dėl ko atleis- 
ti! — atsakė daktaras Antekirtas.— Gerai padarėte, kad 
atvirai man prisipažinote. Ta aplinkybė viską keičia. .. 
O jūsų motina ar žino tai, ką dabar man papasakojote? 

— Jai dar nieko nesakiau, pone. Nesiryžau papasa- 
koti dėl to, kad ji, turėdama galvoje mūsų skurdą, tik- 
riausiai pasistengtų atimti man bet kokią viltį!.. O gal 
ji ir pati spėja ir supranta, kaip man sunku... | 

— Peteri, jūs manim pasitikėjote, ir teisingai!.. Žo 
mergaitė turtinga? 

— Labai turtinga! Labai! Man ji perėšus turtingai 

— O ji verta jūsų? | 

-— Jei būtų neverta, argi aš išdrįsčiau- prašyti mo- 
tinos pavadinti ją savo dukra? Li 

"— Tada, Peteri,— tęsė daktaras,— gal bedugnė ne 
tokia jau gili ir galima ją peržengti. 

— Pone! Nejaudinkit manęs; juk čia Kl vgičoins 
svajonė! — sušuko jaunuolis. 

— Neįvykdoma!, 

Ir daktaro Antekirto žodžiuose suskambo toks pasi- 
tikėjimas savo jėgomis, kad Peteris Batoras tiesiog pa- 
sikeitė, lyg supratęs, kad dabartis ir ateitis priklauso 
nuo jo paties. | | 

— Taip, Peteri, pasitikėkite manimi!.. Kai norėsite, 
pasakykite man tos merginos vardą, ir aš imsiuosi prie- 
monių... ||| | 

— Kam man slėpti, daktare? — atsakė Peteris Bato- 
ras.— Tai panelė Torontal! 

Daktaras sukaupė. visas savo jėgas, kad neparody- 
tų, kaip susijaudino, išgirdęs neapkenčiamą pavardę. 
Tartum bomba būtų sprogusi greta jo. Akimirką jis pa- 
tylėjo, tiesiog apmiręs. 

Paskui, slėpdamas susijaudinimą, tarė: 

— Gerai, Peteri! Man reikia laiko viską apgalvoti, 
apsvarstyti. . 

— Leiskit atsisveikinti, daktare, — atsakė jaunuolis, 
stipriai spausdamas jam ranką,— leiskit padėkoti, kaip 
dėkočiau savo tėvui! 

Peteris Batoras išėjo iš salono, pakilo į denį, sėdo 
į valtį ir, išlipęs prieplaukoje, pasuko į Ragūzą. 

Svetimšalė, laukusi jo grįžtant iš „Savarenos“ „ vėl 
nusekė paskui. | 

Peteriui Batorui buvo daug lengviau ant širdies. Pa- 
galiau jis surado kam išsipasakoti! Yra draugas, kuriam 
galima viską pasakyti... Gal net geriau, negu draugui! 
Kokia nuostabi diena! Nedaug tokių dienų aSysBojE 
likimas! 

Einant pro rūmus Stradono gatvėje, laimė dar kartą 
jam nusišypsojo: jis pastebėjo, kaip vieno lango užuo- 
laida truputėlį pakilo ir vėl tučtuojau nusileido. 

Bet užuolaidos krustelėjimas neprasprūdo ir pro 
svetimšalės akis, ir kai tik Peteris Batoras pasuko už 
Marinelio gatvės kampo, marokietė sustojo. Ji tuojau 
nuskubėjo į telegrafą ir išsiuntė vieno vienintelio Žo- 
džio telegramą: „„Atvažiuok!“" 

Adresas buvo toks; „Sicilija. Sirakūzai. Ligi pareika- 
lavimo. Sarkaniui." 


SEŠTASIS SKYRIUS 


KATAROS ŽIOTYS 


Taigi likimas, labai galingas šiame pasaulyje, suve- 
dė į vieną miestą ir Batoro, ir Torontalio šeimas. Ir ne 
tik suvedė į vieną miestą, bet ir suartino, nes abi jos 
gyveno Stradono rajone. Dar daugiau, Sava Torontal 
ir Peteris Batoras pamatė vienas antrą, susitiko, vienas 
kitą pamilo — Peteris, kurio tėvas žuvo išduotas, ir Sa- 
va, išdaviko duktė. 


Štai apie ką galvojo daktaras Antekirtas, jaunajam 
inžinieriui išėjus. 


„Peteris išėjo pilnas vilčių — mąstė E EBa O 
viltis, kurių jis neturėjo, suteikiau aš!" 


Ar daktaras buvo pasiryžęs pradėti negailestingą 
kovą su likimu? Ar jautėsi pakankamai turįs jėgų pa- 

kreipti įvykių eigą pagal savo norą? Ar pakaks jam 
galios, dvasinės stiprybės pažaboti likimą? 

— Taip, aš kovosiu! — sušuko jis.— Šitokia meilė 
neįmanoma, nusikalstama! Jeigu Peteris Batoras taps 
Silo Torontalio dukters vyru ir vieną gražią dieną su- 
žinos tiesą, jis jau nebegalės atkeršyti už tėvą! Jam 
nebeliks nieko, kaip tik iš nevilties nusižudyti! Todėl, 
jei reikės, aš jam pasakysiu viską! .. Papasakosiu, kokį 
smūgį suteikė ta šeima jo šeimai! Šiaip ar taip, — išar- 
dysiu tą meilę! 

Ir iš tiesų tokios vedybos būtų tikras siaubas! 

Kaip jau minėjau, kalbėdamasis su ponia Batori, dak- 
taras Antekirtas jai pasakė, kad bylos metu išryškėjo 
biauriausios intrigos, dėl kurių žuvo trys sąmokslo va- 
dai, ir kad jis tai — T papirkęs Pizino bokšto ka- 

Mes taip pat žinome, kad ponia Batori dėl tam tikrų 
sumetimų dar nieko nebuvo sakiusi sūnui apie tą išda- 
vystę. Be to, ji nežinojo išdavikų vardų. Ji nežinojo, 
kad vienas jų, turtingas ir gerbiamas žmogus, gyvena 
netoli jos Ragūzoje. Daktaras nepasakė jai išdavikų 
vardų. Kodėl? Tik todėl, kad dar nebuvo atėjusi jų 
valanda. Bet jis juos žinojo. Jis žinojo, kad vienas iš- 
davikas — Silas Torontalis, o antras — Sarkanis. Jis 
visko nepapasakojo dėl to, kad tikėjosi Peterio Batoro 
pagalbos. Jis norėjo, kad Peteris pats atsiteistų už tėvo 
mirtį ir kartu atkeršytų už du Ištvano Batoro bendra- 
žygius — Ladislavą Zatmarą ir grafą Matiją Šandorą. 

Ir štai dabar jis negali to pasakyti Ištvano Batoro 
sūnui, nesmogdamas į pačią širdį! 

— Ką gi! — pakartojo jis.— Teks sudaužyti tą širdį! 

Apsisprendęs jis susimąstė: kaip tai įvykdyti? Gal 
papasakoti poniai Batori ir jos sūnui apie Triesto 

bankininko praeitį? Bet ar turi jis nesugriaunamų išda- 
vystės įrodymų? Ne, tokių įrodymų nėra, nes vienintelių 
žmonių, turinčių įrodymus, — Matijo Šandoro, Ištvano 
Batoro ir Ladislavo Zatmaro — jau nėra gyvųjų tarpe. 
Paskleisti mieste gandus apie tą niekšingą išdavimą, 
neperspėjus Batoro šeimos? Taip, to, žinoma, užtektų 
dar pagilinti prarają tarp Peterio ir turtingos merginos; 
tada tos prarajos jie niekaip nebegalėtų peržengti. Ta- 
čiau jei mieste prasidės šnekos, Silas Torontalis, ko 
gero, ims ir išvažiuos iš Ragūzos. 
O daktaras nenorėjo, kad Torontalis pradingtų. Iš- 
davikas turi būti teisėjo rankose ligi teismo pradžios. 
Bet įvykiai susiklostė visai kitaip, negu galvojo 
daktaras. 
Apsvarstęs visas aplinkybes, daktaras sugalvojo, 
kad kol kas negali imtis jokių tiesioginių priemonių 
prieš Silą Torontalį. Pirmiausia reikia pradėti nuo ne- 
atidėliojamų reikalų. Peteris Batoras turi išvažiuoti iš 
miesto, kad nenukentėtų geras jo vardas. Taip! Jis su- 
gebės paslėpti Peterį, ir niekas nesuras jo pėdsakų. Kai 
jaunuolis bus su daktaru, tas pasakys viską, ką žino 
apie Silą Tordntalį ir jo bendrininką Sarkanį: jis įtrauks 
Peterį į kovą. Bet negalima gaišti nė vienos dienos! 
Visų pirma daktaras iššaukė savo greitaeigį laivą, 
stovėjusį Kataros žiotyse prie Adrijos jūros į pietus 
nuo Ragūzos. Šis laivas buvo vienas puikiųjų „torni- 
kraftų“ (dabartinių minininkų prototipas). Tai plieninis 
keturiasdešimt vieno metro ilgio ir septyniasdešimties 
tonų talpos laivas be stiebų ir kaminų, tik su paprasta 
platforma iš viršaus ir metaline vairininko kabina pa- 
ilgais iliuminatoriais. Jei jūroje kildavo audra, laivą 
buvo galima hermetiškai uždaryti ir plaukti, nekeičiant 
kurso ir negaištant laiko kovai su bangomis. Greitumu 

šis laivas pralenkė visus Senojo ir Naujojo pasaulio 
minininkus: jis lengvai nuplaukdavo penkiasdešimt ki- 
lometrų per valandą. Dėl tokio negirdėto greitumo dak- 
tarui Antekirtui ne kartą buvo pavykę praplaukti di- 
delius nuotolius per nepaprastai trumpą laiką, ir dak- 
taras žaibo greitumu persikeldavo nuo Tripolio krantų 
į pačias nuošaliausias Archipelago saleles. Aišku, kaip 
tik todėl daktarui buvo priskiriama galia būti iš karto 
keliose vietose, | 

Tačiau tarp „tornikraftų“ ir daktaro laivų buvo es- 
minis skirtumas: daktaras garus buvo pakeitęs elektra. 
Jo išrasti galingi akumuliatoriai sukaupdavo milžiniš- 
kos įtampos srovę, kuri buvo naudojama laivams va- 
ryti. Todėl šie greitaeigiai laivai buvo vadinami tiesiog 
„Elektra“ ir prie pavadinimo buvo pridedamas tik eilės 
numeris. Toks ir buvo tas laivas „Elektra-2“, kuriam 
daktaras įsakė atplaukti iš Kataros žiočių. 

Iššaukęs laivą, daktaras ėmė laukti valandos, kada 
bus galima veikti. Jis perspėjo Peskadą ir Matifu, kad 
netrukus prireiks jų paslaugų. 

Nėra ko nė aiškinti, kokie laimingi buvo abu drau- 
gai, kad pagaliau atsirado proga įrodyti, kaip jie pri- 
sirišę. | 

Jų džiaugsmą temdė tik vienas debesėlis.. 

Peskadui teks pasilikti Ragūzoje ir sekti Stradono 
gatvės rūmus bei namelį Marinelio gatvėje, o Matifu 
turės lydėti daktarą Antekirtą į Katarą. Vadinasi, teks 
išsiskirti — pirmą kartą po daugelio metų, praleistų 
skurde petys į petį. Ir stipruolį Matifu apimdavo neri- 
mas tik pagalvojus, kad greta nebus mažojo Peskado. 

— Kantrybės, drauguži Matifu, kantrybės! — rami- 
no jį Peskadas.— Juk neilgai! Tik suvaidinsi —ir vis- 
kas. O vaidinimas, atrodo, ruošiamas nepaprastas, ir 

mūsų direktorius šaunus: abiem mudviem žada tokius 
puikius vaidmenis... Tikėk, dėl vaidmens tau nereiks 
skųstis! | 

— Taip manai? 

— Esu tikras. Žinoma, mums neteks vaidinti įsimy- 
lėjėlių. Tai ne tavo žanras, nors ir esi velniškai senti- 
mentalus. Bet ir ne išdavikų. Tu per storas ir perdaug 
nuoširdus. Ne, tau skirta suvaidinti gerąjį burtininką, 
kuris pasirodo pjesės gale, bausdamas už bloga ir atly- 
gindamas už gera. 

— Kaip cirke? — nustebo Matifu. 

— Kaip cirke! Taip, aš puikiai įsivaizduoju, kaip 
tu vaidinsi, Matifu! Tą akimirką, kai išdavikas mažiau- 
siai tikisi, pasirodai tu, pakeli galingą kumštį, ir tau 
pakanka juo mostelėti, kad piktybei būtų padarytas 
galas! Gal vaidmuo ir nedidelis, bet labai gražus, ir 
kiek tau plos, kiek pinigų tu uždirbsi, jau nekalbant 
apie tai, kaip džiaugsis tau širdis! 

— Taip, tiesa, — atsiduso Heraklis—o vis dėlto 
teks išsiskirti, kad ir ką tu kalbėtum! 

:— Juk tik kelioms dienoms! Bet pažadėk, kol ma- 
nęs nebus, nesigraužti iš ilgesio. Nepamiršk valgyti še- 
šis kartus per dieną ir žiūrėk, kad pastorėtum. O da- 
bar, drauguži Matifu, apkabink mane arba geriau kaip 
balagane dėkis, kad apkabini, nes, ko gero, gali pa- 
smaugti! Nieko nepadarysi, šiame pasaulyje nenoromis 
tenka vaidinti komediją! Apkabink mane dar kartą ir 
nepamiršk savo mažylio Peskado, o Peskadas tikrai nie- 
kad nepamirš.savo storulio Matifu. | 

Taip jautriai išsiskyrė du draugai. Ką ir sakyti, kai 
Matifu vienas grįžo į „„Savareną“, jo širdis buvo pri- 
slėgta. Tą pačią dieną, vykdydamas daktaro nurody- 
mus, jo draugas apsigyveno Ragūzoje. Jam buvo įsa- 


222 


kyta neišleisti iš akių Peterio Batoro, sekti Torontalio 
rūmus ir rinkti reikalingas žinias. | 

Peskadas turėjo ilgai būti Stradono rajone, ir jis 
galėjo susidurti su svetimšale, kuri buvo gavusi tokį 
pat pavedimą. Ir jie tikrai būtų susitikę, jei marokietė, 
pasiuntusi telegramą, nebūtų išvažiavusi iš Ragūzos 
į anksčiau numatytą vietą susitikti su Sarkaniu. Taigi 
Peskadas netrukdomas galėjo sumaniai ir išradingai 
vykdyti užduotį. 

Peteriui Batorui, žinoma, nei į galvą neatėjo, kad 
jis taip atidžiai sekamas, o kur ten jam įspėti, kad 
seklės akis pakeitė Peskado akys. Pasikalbėjęs su dak- 
taru, jam prisipažinęs, jaunuolis aprimo. Kam gi slėpti 
nuo motinos, apie ką jis kalbėjosi ,„Savarenoje'? Argi 
ji nesupranta, kas vyksta jo sieloje ir be žodžių, vien 
iš akių, iš nuotaikos? Argi nepastebi, kad įvyko kaž- 
kokia permaina, kad skausmą ir neviltį pakeitė viltis 
ir džiaugsmas? 

Peteris Batoras viską papasakojo motinai. Jis pasa- 
kė mylimosios vardą, prisipažino, kad tik dėl jos atsi- 
sakė važiuoti iš Ragūzos. Tiesa, jis vargšas, bet kas čia 
tokio? Daktaras Antekirtas sakė neprarasti vilties. 

— Tai todėl tu taip liūdėjai, sūneli — atsakė ponia 
Batori.— Tepadeda tau dievas ir teatsiunčia laimę, ku- 
rios mes ligi šiol neturėjome! 

Ponia Batori gyveno labai atsiskyrusi. Namelį Ma- 
rinelio gatvėje ji palikdavo, tik kai tarno lydima eidavo 
į bažnyčią, krikščioniškų apeigų dienomis. Jos pamal- 
dumas buvo kažkoks griežtas ir nepalenkiamas kaip 
ir daugelio vengrų katalikų. Apie Torontalio šeimą jį 
nebuvo nieko girdėjusi. Nė sykio net probėgšmais ji 
nebuvo žvilgterėjusi į rūmus, pro kuriuos eidavo į Iš- 
ganytojo bažnyčią pranciškonų vienuolyne, pačioje 

Stradono gatvės. pradžioje. Dėl to nepažinojo nė Tries- 
to bankininko dukters. | 


Peteriui teko nusakyti, kaip atrodo mergaitė ir koks 
jos būdas, prisipažinti, kur jis ją pamatė pirmą kartą 
ir iš kur žino, kad į meilę jam atsakoma meile. Visas 
tas smulkmenas jis pasakojo tikrai susižavėjęs, 0 ponia 
Batori nė kiek nesistebėjo: juk jos sūnaus tokia švel- 
ni ir aistringa siela! 

Tačiau kai ji sužinojo, kokią padėtį visuomenėje 
užima Torontalio šeima, kai sužinojo, kad ta mergi- 
na — viena turtingiausių Ragūzos nuotakų, jai pasidarė 
sunku nuslėpti nerimą. Ar sutiks bankininkas, kad 
vienintelė jo duktė ištekėtų už jaunuolio, kuris gal ir 
iškils ateityje, bet vis dėlto šiuo metu dar yra labai 
neturtingas? | 

Peteris gi nenorėjo pasakoti motinai, kaip šaltai, 
net niekinamai elgiasi su juo Silas Torontalis, tik dar 
kartą pakartojo jai daktaro žodžius. O daktaras pasa- 
kė, kad Peteris gali, netgi privalo visiškai pasikliauti 
savo tėvo draugų, kad jis, Antekirtas, žiūri į jaunąjį 
inžinierių kaip tikras tėvas, ir ponia Batori dėl to ne- 
abejojo, nes žinojo, kaip daktaras stengiasi padėti jai 
ir jos sūnui. Žodžiu, panašiai kaip Peteris ir Borikas, 
kuris irgi pasakė savo nuomonę, ponia Batori su vilti- 
mi pradėjo galvoti apie ateitį, ir kuklų namelį Marine- 
lio gatvėje nutvieskė laimės spindulys. 

Bė to, Peteriui Batorui pasisekė — sekmadienį jis 
vėl išvydo Savą Torontal pranciškonų vienuolyne. 
Paprastai kiek liūdnas mergaitės veidas aiškiai pagy- 
vėjo, kai ji pamatė, kaip pasikeitė Peteris. Jiedu pa- 
žvelgė vienas į kitą reikšmingais žvilgsniais ir vienas 
antrą suprato. Savą Torontal šis susitikimas smarkiai 

paveikė, ir ji parėjo į namus, atsigavusi nuo jaunuolio 
akyse švytinčių laimės spindulių. 

Peteris daugiau nebuvo susitikęs su daktaru. Jis 
laukė pakvietimo vėl apsilankyti jachtoje. Praslinko 
kelios dienos, o daktaro laiško vis nebuvo. 

„Matyt, daktaras renka žinias,— galvojo jis.— Jis 
arba pats nuvažiavo į Ragūzą, arba ką nors pasiuntė 
sužinoti apie Torontalio šeimą. .. Gali būti, kad jis net 
panoro susipažinti su Sava! Taip, galimas dalykas, kad 
jis jau matėsi su jos tėvu ir mėgino jį paruošti... Kad 
gaučiau iš jo nors sakinį, nors vieną Žodį — tai būtų 
laimė! Ypač jei tas žodis reikštų ,„Atvažiuokite!“ 

Bet laukiamos žinios vis nebuvo. Dabar ponia Ba- 
tori stengėsi nuraminti sūnų, bet paguosti jį buvo ne- 
lengva. Jis visiškai nusiminė, o ji norėjo palaikyti jo 
viltį, nors ir pati labai jaudinosi. Namelis Marinelio 
gatvėje atviras daktarui, ir daktaras negali to nežinoti. 
Ir netgi negalvojant apie Antekirto prielankumą Pete- 
riui, į šį vienišą namelį jį turėjo atvesti bent užuojau- 
ta, kurią jis rodė jų šeimai. 

Peteris skaičiavo dienas ir valandas ir pagaliau ne- 
ištvėrė. Jis turėjo žūt būt pasimatyti su daktaru. Ne- 
nugalima jėga traukė jį į Gravozą. Kai jis atsidurs 
jachtoje, daktaras supras, ko jis toks nekantrus, atleis, 
kad taip nerimauja, nors gal truputį ir per anksti. 

Birželio septintąją apie aštuntą valandą ryto Peteris 
Batoras atsisveikino su motina, tačiau nieko nepasakė, 
kur ketina eiti. Iš Ragūzos jis pasuko Gravozos link 
tokiu skubiu žingsniu, kad Peskadui sunku būtų buvę 
jį sekti, jei ne įgimtas vikrumas. Atėjęs į tą krantinės 
vietą, kur tik neseniai buvo matyti „Savarena“, Peteris 
sustojo. | | 

„savarenos“ uoste nebuvo, 

Peteris ėmė ieškoti akimis, gal ji stovi kur kitur.. 
Bet jachtos niekur nerado, 

Jis paklausė krantine slampinėjantį jūrininką: 

— Kur pradingo daktaro Antekirto jachta? 

— Vakar vakare „Savarena“ išplaukė — atsakė jū- 
rininkas, 

Ir kaip niekas nežinojo, iš kur jachta buvo atplau- 
kus, taip niekas nežinojo, kur ji išplaukė. 

"Jachtos nėra! Daktaras Antekirtas dingo taip pat 
paslaptingai, kaip ir buvo atsiradęs! 

Peteris Batoras nuėjo Ragūzos keliu, apimtas tokio 
sielvarto, kokio dar niekad nebuvo jautęs. 

Jeigu jaunuoliui būtų kas prasitaręs, kad jachta nu- 
plaukė į Katarą, jis, nė akimirkos nesvyruodamas, bū- 
tų puolęs jai iš paskos. Tačiau toks važiavimas būtų 
betikslis: ,„Savarena“ sustojo ties Kataros žiotimis, bet 
į jas neįplaukė. Daktaras, lydimas Matifu, persikėlė 
valtele į krantą, o jachta nuplaukė nežinoma kryptim. 

Visoje Europoje, o gal net visame Senajame Pa- 
saulyje nėra įdomesnės vietelės tiek orografiniu, tiek 
ir hidrografiniu požiūriu, kaip vadinamosios Kataros 
žiotys. 

Katara — ne upė, kaip galima pagalvoti. Tai mies- 
tas, srities centras, ir ten gyvena vyskupas. „Žiotis“ 
gi sudaro eilė užutekių, sujungtų neplačiais sąsiauriais. 
Juos galima praplaukti per šešias valandas. Užutekiai 
atrodo lyg ant kaspino suverti ežerai; juos supa kal- 
nai, o paskutinis užutekis, Norio kalno papėdėje, yra 
Austrijos valdų siena. Kitame jo krante prasideda Oto- 
manų imperija. 

Daktaras, atplaukęs iš Gravozos, ten, kur prasideda 
tie užutekiai, liepė iškelti į krantą. Čia jo laukė elektra 
varomas kateris, kuris turėjo jį nugabenti į paskutinį 

užutekį. Aplenkęs Ostro iškyšulį, praplaukęs Kastel 
Nuovą, pralėkęs pro miestus ir koplyčias, pro Stolivą 
ir garsųjį maldininkų lankomą Perastą, pro Rizaną, kur 
tarp dalmatiškų rūbų jau galima pamatyti turkiškų ir 
albaniškų, persikėlęs per visus ežerus, daktaras pasiekė 
kalnų amifiteatrą, kurio gilumoje stovi Kataros miestas. 

„Elektra-2“ buvo išmetusi inkarą per kelis kabelto- 
vus nuo kranto snaudžiančiuose tamsiuose vandenyse, 
kurių tą puikų birželio mėnesio vakarą nejudino nė 
mažiausias vėjelis. 

Bet daktaras neketino nakvoti laive. Matyt, dėl 
kažkokių priežasčių jis nenorėjo, kad kas sužinotų, 
kam priklauso laivas. Todėl jis išlipo pačioje Kataroje, 
nusprendęs apsigyventi su Matifu kokiame nors vieš- 
butyje. | 

Pristatęs juos į krantą, kateris tuojau pat pranyko 
nakties migloje ir nuplaukė į dešinę nuo uosto, į mažą 
įlankėlę, kur galėjo likti nepastebėtas. Kataroje niekas 
nepažinojo daktaro, ir todėl jis jautėsi saugus, lyg pa- 
sislėpęs pačiame nuošaliausiame žemės kampelyje. Tos 
turtingos dalmatų provincijos gyventojai slavų kilmės. 
Jie net nepastebėjo svetimšalio. 

Kai žiūri į miestą iš jūros, atrodo, lyg jis būtų įsi- 
kūręs ankštame Norio kalno plyšyje. Jo pirmieji na- 
mai išsidėstę palei krantinę, atkovotą iš jūros gale užu- 
tekio, kampu smingančio į kalnagūbrius. Pačiame jo 
smaigaly puikiais medžiais ir nuostabiais žalumynais 
apaugę krantai džiugina akį, yra prieplauka, kur susto- 
ja okeaniniai paketbotai, daugiausia „Loido“ kompa- 
nijos, ir dideli po Adriją plaukiojantieji laivai. 

Daktaras iš karto ėmė ieškoti viešbučio. Matifu 
visur ėjo paskui jį, net nepasiklausęs, kur jie išlipo. 
Ar čia Dalmatija, ar Kinija — jam buvo visiškai vis 

tiek. Kaip ištikimas šuo jis sekė savo šeimininką. Jis 
buvo tiesiog instrumentas, paklusnus įrankis, pasiruo- 
šęs suktis, gręžti, kalti, ir daktaras tikėjosi, kai tik pri- 
reiks, jį panaudoti. 

Jie perėjo krantinės alėją, praėjo tvirtovės sieną ir 
pasuko į gatves. Miestelio, kur gyvena penki tūkstančiai 
žmonių, gatvės siauros ir stačios. Buvo tas metas, kada 
uždaromi Jūros vartai, atviri ligi aštuntos valandos 
vakaro, išskyrus tas dienas, kai atvyksta paketbotai. 

Daktaras greit įsitikino, kad mieste nėra nė vieno 
viešbučio. Vadinasi, reikia ieškoti žmogaus, kuris su- 
tiktų jiems išnuomoti kambarį, o vietiniai namų 
savininkai mielai nuomodavo kambarius, nes iš to jie 
gaudavo neblogas pajamas. 

Toks šeimininkas atsirado, atsirado ir butas. Netru- 
kus daktaras įsikūrė pirmame mažo namelio aukšte 
gana švarioje gatvėje, radęs sau ir savo-draugui tin- 
kamą patalpą. Iš karto buvo susitarta, kad Matifu val- 
gys pas šeimininką, ir nors tas užsiprašė negirdėtą 
kainą, — kuri, beje, neatrodė per didelė, pažiūrėjus 
į neapsakomai didžiulį naująjį valgytoją,— visi buvo 
patenkinti. | | 

Pats daktaras sakė valgys 'kitur. 

Kitą dieną, palikęs Matifu tvarkytis, kaip jis nori, 
daktaras išėjo pasivaikščioti ir pirmiausia užsuko į paš- 
tą, kur turėjo būti pagal susitartus inicialus adresuoti 
laiškai ir telegramos. Korespondencijos dar nebuvo. 
Tada jis nuėjo už miesto, norėdamas susipažinti su 
apylinkėmis. Netrukus priėjo neblogą restoraną, kur 
paprastai susirenka Kataros visuomenė, austrų valdi- 
ninkai ir karininkai, kuriems gyvenimas čia atrodo 
kaip ištrėmimas ar net kalėjimas. 

Dabar daktaras tik laukė patogaus momento veikti. 
Štai-koks buvo jo planas. 


Jis nusprendė pagrobti Peterį Batorą. Bet pačiupti 
jį ir nugabenti į jachtą, kol ji stovėjo Ragūzos uoste, 
buvo ne taip lengva. Jaunąjį inžinierių Gravozoje visi 
pažinojo; visuotinis dėmesys buvo atkreiptas ir į „„Sa- 
vareną“ bei jos savininką, todėl, jeigu ir būtų pavykę 
pagrobti Peterį, viskas labai greitai būtų išaiškėję. O 
juk jachta tėra burinis laivas, ir bet koks garlaivis gali 
Lematant pasivyti. 

Kataroje pagrobti Peterį Batorą žymiai lengviau. 
Atsikviesti jį čia visai nesunku. Galima neabejoti, kad 
jis atskubės, vos daktarui pakvietus. Čia jo niekas ne- 
pažįsta, kaip ir daktaro, o kai tik Peteris atsidurs 
„Elektroje“, laivas išplauks į atvirą jūrą, ir tada jau- 
nuolis sužinos visą tiesą apie Silo Torontalio praeitį, 
ir Savos vaizdas, kurį užstos mirusio tėvo veidas, nu- 
blanks. 


Planas buvo labai paprastas. Dar dvi ar trys die- 
nos, — paskutinis daktaro numatytas terminas, — ir su- 
manymas bus įvykdytas: Peteris bus visam laikui iš- 
skirtas su Sava Torontal. 

Kitą dieną, birželio devintąją, atėjo laiškas nuo 
Peskado. Jis rašė, kad Stradono rūmuose nėra nieko 
naujo. O Peterio Batoro Peskadas visai nebemato nuo 
tos dienos, kai šis buvo nuėjęs į Gravozą, dvylikai va- 
landų praslinkus po jachtos išplaukimo. 

Peteris juk negalėjo išvažiuoti iš Ragūzos: matyt, 
Jis neišeidavo iš savo namelio. Peskadas spėjo, — ir jis 
neapsiriko,— kad jaunojo inžinieriaus elgesys pasikeitė 
dėl „Savarenos“ išplaukimo, nes, neradęs jachtos, jis 
parėjo į namus labai nusiminęs. 

Daktaras norėjo kitą dieną pasiųsti Peteriui Batorui 
laišką ir pakviesti jį nedelsiant atvažiuoti į Katarą. 

Tačiau netikėtas įvykis suardė Antekirto planus, 
nors galų gale jis pasiekė tą patį tikslą. 

Apie aštuntą valandą vakaro, kai daktaras vaikšti- 
nėjo krantine, buvo gauta žinia, kad o paketbo- 
tas „Saksonija“. 

„Saksonija“ plaukė su keleiviais iš Brindizio. Dabar 
ji vyko į Triestą, sustodama Kataroje, Ragūzoje, Zaroje 
ir kituose Adrijos pakrantės uostuose. 

Temstant daktaras stovėjo ties prietilčiu, žiūrėda- 
mas, kaip keleiviai lipa į krantą, tik staiga krūptelėjo 
ir nustėro, pamatęs vieną keleivį, kurio daiktus tuo 
metu nešė į krantą. 

Tas žmogus, maždaug keturių dešimčių metų am- 
žiaus, išdidaus, netgi įžūlaus žvilgsnio, garsiai kažką 
įsakinėjo. Jis buvo vienas iš tų subjektų, kurių blogas 
išauklėjimas matyti net tada, kai jie mandagūs. 

„Jis čia? Kataroje?“ 

Tie žodžiai vos neišsprūdo iš daktaro lūpų, bet jis 
laiku susitvardė ir prislopino akyse blykstelėjusį pyktį. 

Tas keleivis buvo Sarkanis. Penkiolika metų pra- 
slinko nuo to laiko, kai jis dirbo sąskaitininku grafo 
Zatmaro namuose. Dabar jis buvo — sprendžiant iš 
drabužių — jau nebe tas avantiūristas, kurį šio apsa- 
kymo pradžioje mes matėme valkiojantis Triesto gat- 
vėmis. Jis vilkėjo puikiu kelionės kostiumu, lengvu, 
paskutinės mados apsiaustu, o daugybė lagaminų žvil- 
gančiais variniais užraktais sakyte sakė, kad buvęs 
Tripolio reikaliukų įgaliotinis mėgsta prabangą. 

Ir iš tikrųjų išdavikas už tuos didžiulius pinigus 
galėjo visus penkiolika metų smagiai gyventi, visai 
nesivaržydamas. Kas liko jam iš to didžiulio turto? 

Net geriausi draugai, jei tokių jis turėjo, nebūtų ga- 
lėję atsakyti į tą klausimą. Šiaip ar taip, iš veido buvo 
matyti, kad jo turėta rūpesčių, net nerimasčio, kurių 
priežastis sunku būtų buvę išaiškinti — tiek tas Žžmo- 
gus buvo neatviras. 

„Iš kur jis atplaukė? .. Kur važiuoja?" — klausė sa- 
ve daktaras, neišleisdamas jo iš akių. 

Iš kur atplaukė Sarkanis, buvo lengva sužinoti, pa- 
klausus „Saksonijos“ kapitono padėjėją. Pasirodo, jis 
įlipo į paketbotą Brindizyje. Bet kur jis buvo anks- 
čiau, — ar šiaurės, ar pietų Italijoje, — niekas nežino- 
jo. O iš tikrųjų Sarkanis atplaukė iš Sirakūzų. Gavęs 
marokietės telegramą, jis nedelsdamas išsiruošė iš Si- 
cilijos į Katarą. 

Šį miestą jis jau seniai buvo numatęs kaip patogią 
vietą susitikimui, — ten jo ir laukė ta moteris, atlikusi 
Ragūzoje viską, kas jai buvo pavesta. 

Svetimšalė stovėjo čia pat krantinėje, laukdama 
atplaukiant paketboto. Antekirtas ją pamatė, kai Sar- 
kanis žengė tiesiai prie jos. Puikiai mokėdamas arabų 
kalbą, daktaras net nugirdo, kaip ji pasakė: 

— Delsti negalima. | 

Sarkanis atsakydamas tik linktelėjo galvą. Paskui, 
atidavęs savo lagaminus į muitinės bagažinę, jis nu- 
ėjo su marokiete į dešinę, aplenkdamas miesto sieną, 
kad nereikėtų eiti pro Jūros vartus. 

Iš karto daktaras sutriko. Nejaugi Sarkanis pa- 
spruks? Gal eiti iš paskos? 

Atsigręžęs jis pamatė Matifu, kuris kartu su kitais 
žiopliais žiūrėjo, kaip įlipa ir išlipa „Saksonijos“ ke- 
leiviai. Užteko daktarui linkterėti, ir Heraklis atsirado 
greta. 


.— Matai tą žmogų? — paklausė jis, rodydamas tols- 
tantį Sarkanį. 

— Matau. 

— Jei įsakysiu, ar sučiupsi jį? 

— Sučiupsiu. 

— O jei jis sugalvos priešintis, ar susidorosi su juo? 

—- Susidorosiu. 

— Nepamiršk, kad noriu turėti jį gyvą! 

— Gausite jį gyvą. 

Matifu nemėgo gražbyliauti, bet kaip tik todėl jo 
posakiai būdavo labai aiškūs. Daktaras galėjo visiškai 
juo pasitikėti. Kas įsakyta, bus įvykdyta! 

Su marokiete nebus sunku susitvarkyti — pakaks ją 
surišti, užkimšti burną ir kur nors paslėpti. Pirm negu 
ji spės sukelti triukšmą, Sarkanis bus „Elektroje“. 

Tamsoje, nors dar ir ne visai bus E Matifu 
lengvai tą darbą padarys. 

Sarkanis ir svetimšalė ėjo palei tvirtovės sieną, 
nepastebėdami, kad juos seka. Jiedu žingsniavo tylė- 
dami. Matyt, nenorėjo pradėti pokalbio todėl, kad ėjo 
į tokią vietą, kur jiems niekas netrukdys. Taip jie pri- 
ėjo Pietų vartus, nuo kurių prasideda kelias iš Kataros 
į kalnus prie Austrijos sienos. 

Prie tų vartų būva dideli turgūs, į kuriuos susirenka 
juodkalniečiai. Čia jie parduoda ir perka įvairiausias 
prekes, nes į miestą jie mažai leidžiami ir tik be ginklų. 
Antradieniais, ketvirtadieniais ir šeštadieniais iš Nie- 
gos ar iš Cetinjės susirenka kalniečiai, pražingsniavę 
pėsčiomės po penkia 
kiaušinių, bulvių, paukščių ir net Žžagarų ryšulėlius, ku- 
riuos tuojau pat iš jų nuperka. 

Sarkanis atvažiavo kaip tik turgaus dieną. Būrelis 
kalniečių, vėlai pabaigę prekybą, pasiliko turguje, nu- 

sprendę čia pat pernakvoti. Apie trisdešimt žmonių be 
paliovos vaikštinėjo šen bei ten, šnekėjosi, ginčijosi, 
barėsi; vieni jau buvo išsitiesę žemėje, ruošdamiesi 
miegoti, kiti, albanų papročiu, kepė ant iešmo ėriuką. 

Čia ir pasuko Sarkanis su savo bendre. Matyt, ta 
vieta jau buvo jiems žinoma. Iš tiesų čia patogu pasi- 
kalbėti, čia net galima praleisti naktį, kad nereikėtų 
lakstyti, ieškant nakvynės. Mat, atvažiavusi į Katarą, 
svetimšalė nepasirūpino susirasti sau kampą. 

Daktaras ir Matifu vienas paskui kitą atsidūrė tam- 
sos apgaubtoje turgaus aikštėje. Kai kur traškėjo bai- 
gią degti laužai ir jau nieko nebeapšvietė. Tokiomis 
sąlygomis pagrobti Sarkanį bus nelengva, nebent jis 
išeitų iš čia, dar neprašvitus. Daktaras gailėjosi, kad 
neužpuolė Sarkanio pakely tarp Jūros ir Pietinių var- 
tų. Bet gailėtis buvo jau vėlu. Beliko tik laukti, ar ne- 
pasitaikys patogi proga. 

Dėl visa ko kateris stovėjo pasiruošęs už uolų, per 
du šimtus žingsnių nuo kranto, o kiek toliau, per du 
kabeltovus nuo jo, juodavo „Elektros“ siluetas ir ne- 
aiškiai Žybčiojo ant jos švieselė. 

Sarkanis ir marokietė atsisėdo pačiame tamsiausia- 
me kamputyje, šalia jau sumigusių kalniečių. Čia jie 
galėjo aptarti savo reikalus, nebijodami, kad kas juos 
nugirs. Tačiau daktaras, susisupęs į kelioninį apsiaustą, 
vikriai įsiterpė į miegančiųjų grupę. Niekas neatkreipė 
į jį dėmesio. Matifu irgi pasistengė kuo geriau pasi- 
slėpti ir stovėjo pasiruošęs, laukdamas sutarto ženklo. 

Sarkanis ir svetimšalė kalbėjosi arabiškai, visiškai 
tikri, kad jų čia niekas nesupras. Bet jie apsiriko. Dak- 
taras puikiausiai mokėjo visas rytiečių ir afrikiečių 

tarmes ir nepraleido nė vieno žodžio iš Sarkanio ir 
marokietės pokalbio. | 

— Ar gavai Sirakūzuose mano telegramą? — pa- 
klausė marokietė. 

— Gavau, Namira,— atsakė Sarkanis,— ir kitą die- 
ną Mudu su Zirone išvažiavome. 

— O kur Zironė? 

— Katanijos apylinkėse. Jis ten renka naują gaują. 

— Tau, Sarkani, reikia rytoj pat važiūoti į Ragūzą 
ir pasimatyti su Silu Torontaliu. 

— Nuvažiuosiu ir pasimatysiu. Bet ar tu neapsiri- 
kai, Namira? Ar iš tikrųjų man laikas pasirodyti? | 

— Žinoma. Bankininko duktė. .. 

— Bankininko duktė...— pakartojo Sarkanis tokiu 
keistu balsu, kad daktaras nenoromis krūptelėjo. 

— Taip, Torontalio duktė! 

-— Kas gi čia? Ji duoda laisvę savo širdžiai, neatsi- 
klaususi manęs? — pašaipiai tęsė Sarkanis. 


— Tu stebiesi? O vis dėlto taip yra. Bet tu dar la- 
biau nustebsi, sužinojęs, už ko Sava Torontal nori iš- 
tekėti. | 

— Tikriausiai koks nors nusigyvenęs bajorėlis sva- 
joja pataisyti savo reikalus uošvio milijonų pagalba. 

— Taip —tarė Namira,— jaunuolis labai aukštos 
kilmės, bet neturtingas. . 

— Ir kuo vardu tas akiplėša? 

— Peteris Batoras. | 

— Peteris Batoras! — sušuko Sarkanis.— Peteris Ba- 
toras nori vesti Silo Torontalio dukterį! 


— Nusiramink, Sarkani! — tarė Namira.— Kad Silo 
Torontalio duktė ir Ištvano Batoro sūnus mylisi — man 
jau ne paslaptis: Bet gal Silas Torontalis nė neįtaria? 


234 


— Jis! Neįtaria? — paklausė Sarkanis. 

— Labai gali būti. Tarp kitko, jis jokiu būdu ne- 
sutiks, 

— Kas žino? — atsakė Sarkanis.— Iš Silo Torontalio 
galima visko tikėtis... jis gali net sutikti su tomis 
vedybomis, vien norėdamas nuraminti savo sąžinę, jei 
tik per penkiolika metų jo sąžinė pabudo. Laimė, esu 
čia ir pasistengsiu sumaišyti jo kortas. Rytoj pat būsiu 
Ragūzoje! 

— Gerai — pagyrė Namira, matyt, turinti Sarkaniui 
didelės įtakos. 

— Silo Torontalio duktė bus tik mano, Namira, ir 
aš vėl praturtėsiu. 

Daktaras sužinojo viską, ką jam reikėjo žinoti, ir 
tolimesnis Sarkanio pokalbis su svetimšale jo jau ne- 
bedomino. 


Vienas niekšas atvažiavo pirštis kito niėkšo dukte- 
riai ir reikalauti jos rankos. Štai jis — dievo teismas! 
Dabar jau nebėra ko nerimauti dėl Peterio Batoro, nes 
gresiantį jam pavojų pašalins varžovas! Taigi neberei- 
kia kviesti Peterio į Katarą, nebereikia pagrobti ir to 
žmogaus, kuris siekia garbės tapti Silo Torontalio žentu! 

„Tegu tie niekšai susigiminiuoja ir ima gyventi kaip 
viena šeima, — tarė daktaras.— O tada pažiūrėsim.“ 

Ir jis tyliai nuėjo, davęs Matifu ženklą sekti paskui. 

Matifu neklausė, kodėl daktaras Antekirtas ruošėsi 
pagrobti „Saksonijos“ keleivį; nepaklausė jis ir dabar, 
kodėl daktaras atsisakė savo sumanymo. 

Kitą dieną, birželio dešimtąją, devintą valandą va- 
karo Stradono rūmų paradinės svetainės durys plačiai 
atsivėrė, ir tarnas garsiai pranešė: 

— Ponas Sarkanis. 

SEPTINTASIS SKYRIUS 


KOMPLIKACIJOS 


Praslinko jau keturiolika metų nuo to laiko, kai 
Silas Torontalis išsikėlė iš Triesto ir apsigyveno Ragū- 
zoje, puikiuose Stradono rajono rūmuose. Jis buvo 
dalmatas ir, suprantama, pasitraukęs nuo reikalų, pa- 
noro grįžti į gimtąjį kraštą. | . 

Paslaptis buvo išlaikyta. Atlyginimas išdavikams 
buvo tiksliai išmokėtas. Tokiu būdu į Torontalio ir jo 
buvusio patikėtinio Tripolyje rankas pateko didelis 
lobis. 

" Įvykdžius mirties bausmę dviem nuteistiesiems Pi- 
zino tvirtovėje ir grafui Matijui Šandorui žuvus Adri- 
jos bangose, jų. turtas buvo konfiskuotas. Ladislavui 
Zatmarui priklausę namai ir nedidelis dvarelis buvo 
pusvelčiui parduoti, neliko net pinigų pragyventi pa- 
senusiam jo tarnui. Ištvanas Batoras gyveno tik iš pa- 
mokų ir neturėjo jokio turto. Užtat Artenako pilis ir 
derlingos žemės, rūdynai ir miškai šiaurinių Karpatų 
šlaituose, — visos šios grafo Matijo Šandoro valdos 
buvo didelis turtas. Viskas buvo padalinta į dvi. dalis: 
vieną konfiskavo valstybė ir atidavė išdavikams, kita 
buvo sekvestruota ir turėjo atitekti grafo įpėdinei, kai 
ta sulauks aštuoniolikos metų. O jei mergaitė mirtų 
nepilnametė, kapitalas galutinai pereitų į valstybės 
iždą. | 

Išdavikams teko daugiau kaip pusantro milijono 
florinų, kuriuos jie galėjo naudoti savo nuožiūra. 

Bendrininkai nusprendė, kad pirmiausia jiems rei- 
kia išsiskirti. Suktas Sarkanis visai nenorėjo, kad Silas 

Torontalis jį matytų. Pastarasis irgi neturėjo nė ma- 
žiausio noro palaikyti santykius su buvusiu savo agen- 
tu. Todėl Sarkanis išvažiavo iš Triesto, o su juo ir Zi- 
ronė, kuris, neapleidęs draugo varge, visai nebuvo 
linkęs jį palikti gero gyvenimo dienomis. Abu jie kaž- 
kur dingo, ir bankininkas apie juos nieko nebegirdėjo. 
Kur jie nukeliavo? Aišku, į kokį nors Europos did- 
miestį, kur taip maža domimasi žmogaus kilme, jei 
tik jis turtingas, ir nesidomima, iš ko praturtėjo, jei 
tik jis nešykštaudamas švaistosi pinigais. Žodžiu, 
Trieste jau niekas neprisimindavo tų valkatų. Beje, čia 
juos ir pažinojo tik vienas Silas Torontalis. 

Jiems išvažiavus, bankininkas lengviau atsikvėpė. 
Dabar nebereiks bijoti žmogaus, kuris žino jo nešva- 
rius darbelius ir gali tuo pasinaudoti. Be to, nors Sar- 
kanis ir praturtėjo, pasitikėti panašiais žmonėmis: vis 
dėlto negalima: lengvai gauti pinigai lengvai ir iš- 
švaistomi, o pralėbavęs turtą, Sarkanis nepasidrovės 
grįžti pas savo buvusį bendrininką. 

Praslinkus pusmečiui, Silas Torontalis, iš anksto su- 
tvarkęs savo pašlijusius reikalus, uždarė banko konto- 
rą ir galutinai persikėlė iš Triesto į Ragūzą. Jis neabe- 
jojo, kad gubernatorius — vienintelis žmogus, žinąs, 
kokį vaidmenį suvaidino bankininkas, atskleidžiant są- 
mokslą, — aišku, išlaikys viską paslaptyje, bet šito jam 
neužteko: jis norėjo išsaugoti savo prestižą, O pasi- 
naudoti gėrybėmis, kurias teikė turtas, jis galėjo 
bet kur. 

Gali būti, kad jis nusprendė išsikelti iš Triesto dėl 
aplinkybių, žinomų tik jam ir jo Žmonai. Kaip tik dėl 
to — tiesa, vieną vienintelį kartą — jis turėjo reikalų 
su Namira; kokie jos santykiai su Sarkaniu, mes jau 
žinome, | 

Taigi bankininkas nutarė vėl apsigyventi Ragūzo- 
je. Išvažiavo jis iš ten dar labai jaunas; nei tėvų, nei 
giminių neturėjo. Ir netrukus buvo pamirštas. Nuo to 
laiko praslinko keturiasdešimt metų, ir dabar jis vėl 
pasirodė čia kaip niekam nepažįstamas žmogus, 

Naujai atvykusį turtuolį Ragūzos visuomenė pri- 
ėmė labai maloniai. Apie jį visi žinojo tik tiek, kad 
Trieste jo padėtis buvo labai gera. Bankininkas įsigijo 
namus pačiame aristokratiškiausiame miesto kvartale. 
Gyventi ėmė plačiai, senuosius tarnus pakeitė nauji, 
pasamdyti Ragūzoje. Jis ruošė priėmimus ir pats buvo 
visur priimamas. Apie jo praeitį niekas nieko nežinojo, 
ir jis atrodė tarsi likimo numylėtinis. 

Tiesa, Silas Torontalis nepažinojo sąžinės graužimo. 
Ir jei ne baimė, kad niekšingas įskundimas vieną dieną 
išaiškės, niekas nebūtų trikdęs jo malonaus gyvenimo. 

Tačiau greta, nelyginant gyvas priekaištas, buvo jo 
žmona. 

Nelaiminga moteris, dora ir tiesi, žinojo apie šlykš- 
čią intrigą, dėl kurios buvo nužudyti trys patriotai. 
Atsitiktinai bankininkui išsprūdęs žodis, kai buvo 
pašliję reikalai, neatsargiai išreikšta viltis, kad jam ati- 
teks grafo Matijo Šandoro turto dalis, kai kurie do- 
kumenitai, kuriuos, jo prašoma, pasirašė ponia Toron- 
tal— visa tai privertė jį prisipažinti Žmonai ir papa- 
sakoti, kokį vaidmenį jis suvaidino, atskleidžiant 
Triesto sąmokslą. 

Sužinojusi tiesą, bankininko žmona ėmė biaurėtis 
žmogumi, su kuriuo surišo ją likimas, o tas jausmas 
buvo ypač stiprus dar ir dėl to, kad ponia Torontal 
pati buvo vengrė. Bet, kaip jau minėjome, ši moteris 
nepasižymėjo dvasine galia. Netikėto smūgio pakirsta, 
ji taip ir negalėjo atsigauti. Nuo to laiko — ir Trieste, 

ir „Ragūzoje — gyveno ųžsidariusi, kiek jai leido vi- 
suomeninė padėtis. Ji, suprantama, pasirodydavo per 
priėmimus Stradono gatvės rūmuose — taip reikėjo, ir 
vyras būtų ją privertęs — bet atlikusi šią aukštuome- 
nės moters pareigą, ji vėl ilgą laiką neišeidavo iš savo 
kambarių. Ji stengėsi užsimiršti, atsidėdama dukters 
auklėjimui, skirdama jai visą savo dėmesį ir meilę. Bet 
kaip užsimiršti, jei tokį šlykštų darbą padaręs žmogus 
gyvena su tavim po vienu stogu! 

"Po kokių poros metų, įsikūrus Torontaliams Ragū- 
zoje, jų padėtis dar labiau susikomplikavo. Tai sujau- 
dino bankininką, o jo Žmonai suteikė naują skausmą. 

Ponia Batori su sūnumi ir Boriku taip pat persikėlė 
iš Triesto į Ragūzą, nes čia turėjo tolimų giminaičių. 
Ištvano Batoro našlė nepažinojo Silo Torontalio; ji net 
neįtarė, kad bankininkas buvo kada nors susitikęs su 
grafu Matiju Šandoru. O apie tai, kad šis žmogus pri- 
sidėjo prie piktadarybės, dėl kurios turėjo paguldyti 
galvas trys garbingi vengrai, ji ir negalėjo žinoti, nes 
jos vyras prieš mirtį neturėjo progos jai pasakyti, kas 
juos išdavė austrų policijai. 

Bet nors ponia Batori ir nepažino Triesto bankinin- 
ko, jis pažinojo ją. Gyventi tame pačiame mieste, rėt- 
karčiais sutikti tą vargšę moterį, tokiame skurde au- 
ginančią sūnų, — buvo jam labai nemalonu. Tikriausiai 
jis nebūtų kėlęsis į Ragūzą, jei būtų iš anksto žinojęs, 
kad ten apsigyvens ponia Batori. Bet našlė išsinuomojo 
namelį Marinelio gatvėje, kai bankininkas jau buvo 
nusipirkęs rūmus Stradone ir užmezgęs ryšius su vie- 
tos visuomene. Gyvenamos vietos trečią kartą jis ne- 
bepanoro keisti. 

„Prie visko galima priprasti“, — pagalvojo jis. 

Ir Torontalis pradėjo nebepastebėti moters, jo išda- 
vystės liudytojos. 

Pasirodo, Silui Torontaliui pakakdavo užsimerkti, 
ir jis net nebematydavo, kas dedasi jo sieloje. 

Tačiau ponia Torontal nemokėjo užsimerkti ir ją 
nuolat graužė sąžinė ir skausmas dėl to, kas bankinin- 
kui buvo tik menkas nemalonumas. Keletą kartų ji 
bandė slapta padėti našlei, kuriai teko sunkiai dirbti 
dėl duonos kąsnio. Bet ta pagalba buvo visad atmeta- 
ma, kaip ir visos pastangos, kai nežinomi draugai steng- 
davosi ponią Batori palaikyti. Narsioji moteris nieko 
neprašė ir nenorėjo nieko imti. | 

Nenumatyta, . tiesiog neįmanoma aplinkybė padarė 
tą padėtį visai nepakenčiamą, netgi siaubingą, nes per 
ją kilo naujos komplikacijos. 

Ponia Torontal visą savo meilę skyrė dukteriai, 
kuri, keliantis į Ragūzą 1867 metų gale, buvo maždaug 
dvejų su puse metų. 

Dabar Sava ėjo aštuonioliktus metus. Ji buvo puiki 
mergaitė, greičiau vengrų nei dalmatų tipo. Tankūs 
juodi plaukai, didelės liepsningos akys, aukšta kakta, 
frenologų nuomone rodanti aukštesnių psichinių centrų 
išsivystymą, gražiai apibrėžtos lūpos, rausvas veidelis, 
ir. visa — grakšti, kiek aukštesnė, negu vidutinio 
ūgio, — traukė į save akis. 

Tačiau ta mergaitė ypatingai stebino ir jautrioms 
sieloms palikdavo neišdildomą įspūdį savo rimtumu, 
mąslumu,— atrodė, ji stengiasi kažką prisiminti. Visa 
jos išvaizda buvo tokia, kad ji ir traukdavo žmones, 
ir kartu keldavo nesuprantamą liūdesį. Todėl kas tik 
pabuvodavo jų namuose arba sutikdavo ją gatvėje, jau- 
tė jai kažkokią savotišką pagarbą. 

Suprantama, Savai nestigo jaunikių. Juk buvo ži- 

noma, kad ji paveldės didžiulį turtą, kuris anksčiau 
ar vėliau priklausys tiktai jai. Jau keletą kartų jai 
piršosi visais atžvilgiais tinkami pretendentai, bet į mo- 
tinos klausimus mergaitė visad atsakydavo, kad nenori 
tekėti, tačiau daugiau nieko neaiškindavo. Be to, Silas 
Torontalis nevertė jos ir neskubino su vedybomis. 
Matyt, jis dar nesutiko žmogaus, kurį būtų norėjęs tu- 
rėti žentu,— apie Savos jausmus jis negalvojo. 

Baigiant dvasinį Savos Torontal apibrėžimą, tenka 
pasakyti, kad ji žavėdavosi žygiais, atliktais iš meilės 
tėvynei. Nepasakytum, kad Savą domino politika, bet 
kiekvieną kartą kalba apie tėvynę, apie aukas, sudėtas 
jos labui, apie kilnaus patriotizmo pasireiškimus pa- 
likdavo jai gilų įspūdį. Aišku, Sava ne iš tėvo paveldė- 
jo tokius jausmus, o tiktai todėl, kad buvo tauri ir kilni, 
juos pati atrado savo širdyje. . 

Tuo ir paaiškinamas potraukis, kurį Peteris Batoras 
ir Sava Torontal pajuto vienas antram. Lyg tyčia liki- 
mas jaunuolius suvedė. Savai dar nebuvo nė dvylikos 
metų, kai kažkas, parodęs Peterį, pasakė: 

— Štai-už Vengriją žuvusio žmogaus sūnus. 

Ir šie žodžiai visam laikui įsmigo jos atmintin. 

Vaikai išaugo. Sava ėmė svajoti apie Peterį anks- 
čiau, negu jis atkreipė į ją dėmesį. Ji pastebėjo, kad 
jaunuolis visada susimąstęs, visada susirūpinęs. Jis ne- 
turtingas; bet stropiai mokosi, kai būtų vertas savo 
tėvo, kurio vardas jai buvo gerai žinomas. 

Visa kita mes jau žinome: pamatęs Savą, Peteris 
buvo sužavėtas ir pavergtas, nes jų būdai buvo tokie 
artimi. Mums jau žinoma, kad tuo metu, kai Sava, gal 
būt, dar nesuprato gimstančio jos širdyje jausmo, jau- 
nuolis jau giliai ją mylėjo, ir mergina netrukus jam 
tuo pačiu atsakė. . | 

Tačiau norint Savą geriau pažinti, reikia papasako- 
ti, kaip ji gyveno ir jautėsi šeimoje. 

Su tėvu Sava visad būdavo labai santūri. Bankinin- 
kas nemėgo švelnumų, o duktė niekad prie jo meiliai 
neprisiglausdavo. Tėvo širdis buvo kaip iš medžio, 
o Sava laikėsi šaltai todėl, kad nesutiko su tėvo pažiū- 
romis. Sava elgėsi su tėvu pagarbiai, kaip dera kiek- 
vienai dukteriai, ir tiek. Tarp kitko, jis jai davė visišką 
laisvę, atsižvelgdavo į jos skonį, neribojo jos labda- 
ringumo, kuris netgi teikė malonumo jo garbėtroškai. 
Žodžiu, jis buvo visiškai abejingas. Jinai gi — nėra ko 
slėpti — jautė jam antipatiją, beveik pasibiaurėjimą. 

Su motina Sava elgdavosi visai kitaip. Nors ponia 
Torontal buvo visiškai pasidavusi vyro įtakai, kuris 
mažai ją tegerbė, ji buvo geros širdies, ir jos sąžinin- 
gumas, jos doras gyvenimas iškėlė ją aukščiau už jį. 
Ponia Torontal karštai mylėjo dukterį. Ji žinojo, kad 
dukters santūrumas slepia dideles vertybes. Į tą per- 
nelyg egzaltuotą meilę dukteriai pynėsi ir susižavė- 
jimas, ir pagarba, ir netgi baimė. Toks savotiškas mo- 
tinos jausmas atsirado tikriausiai dėl tauraus Savos 
būdo, jos tiesumo, o. kai kuriais atvejais ir nepalen- 
kiamumo. Reikia pasakyti, kad mergaitė mylėjo motiną 
taip pat, kaip motina ją. Net jeigu tarp jų ir nebūtų 
buvę kraujo ryšių, jos vis tiek būtų nuoširdžiai prisi- 
rišusios viena prie kitos. 

Todėl nieko nuostabaus, kad ponia Torontal pirmoji 
pastebėjo, kas vyksta Savos galvoje, o vėliau ir šir- 
dyje. Duktė dažnai imdavo kalbėti su ja apie Peterį ir 
jo šeimą, nepastebėdama, kokį skausmą kelia motinai 
Batoro vardas. O kada ponia Torontal sužinojo, kad 
jos duktė pamilo Peterį, ji sukuždėjo: 

— Nejaugi tokia viešpaties valia? 


242 


Mums suprantama, ką reiškė tie žodžiai ponios To- 
rontal lūpose. Bet dar neaišku, ar galėjo Savos meilė 
Peteriui teisingai atlyginti už jo šeimai padarytą blogį. 

Tačiau, jei poniai Torontal, tokiai pamaldžiai ir die- 
vobaimingai, atrodė, kad pats dangus laimina tų dvie- 
jų šeimų suartėjimą, tai vis dėlto reikėjo dar, kad ir 
jos vyras su tuo sutiktų. Todėl, nieko nesakydama duk- 
teriai, ji nusprendė pasikalbėti su juo, 

Vos žmonai ištarus pirmuosius žodžius, Silas Toron- 
talis tiesiog įsiuto. Poniai Torontal, kuriai šis pasikal 
bėjimas ir taip kainavo daug jėgų, teko kuo skubiau- 
siai išeiti iš kambario ir grįžti į savo pusę, bet PEDKL 
ninkas dar pridurmui jai šūktelėjo: | 

— Saugokitės, ponia! Jeigu jūs dar sykį užsimin- 
site apie tai, žiūrėkit, kad netektų gailėtis! 

Taigi jėga, bankininko vadinama lemtim, ne tik at- 
vedė Batoro šeimą į tą miestą, bet dargi padėjo Savai 
ir Peteriui susitikti ir susimylėti! 

Gali kilti klausimas: ko gi bankininkas supyko? Ar 
neturėjo jis slaptų planų dėl Savos, dėl jos ateities? 
Gal jos meilė kliudo tiems planams? Bet jeigu kada 
nors nelauktai jo niekšingas įskundimas iškikų viešu- 
mon, ar nebūtų geriau jam pačiam, kad nusikaltimo 
pasėkos būtų nors kiek sušvelnintos? Ką besakytų apie 
išdavystę Peteris Batoras, būdamas Savos Torontal vy- 
ru? Ką tada begalėtų padaryti ponia Batori? Žinoma, 
padėtis būtų baisi: išdavystės aukos sūnus būtų Žmog- 
žudžio dukters vyras! Bet visa tai būtų siaubinga tik 
jiems, o ne jam, ne Silui Torontaliui! 

Žinoma, taip. Bet nederėjo pamiršti Sarkanio, nors 
jis ir nesirodė. Galimas dalykas, kad jis dar ateis, ir 
tada tikriausiai vėl užsimegs kokie nors santykiai tarp 


243 


jo ir bankininko. O Sarkanis, žinoma, tuoj atsimins, 
kas rišo juos praeityje, jei tik laimė nusigręš nuo jo. 

Savaime suprantama, Silą Torontalį nuolat kankino 
mintis: kas atsitiko su buvusiu jo įgaliotiniu Tiipolyje? 
Nuo to laiko, kai jiedu išsiskyrė Trieste, apie jį nebu- 
vo girdėti nė Žžinelės, o jau praslinko penkiolika me- 
tų. "Jokių rezultatų nedavė nė teiravimasis Sicilijoje, 
kur Sarkanis turėjo pažinčių per savo draugą Zironę. 
Ir vis dėlto Sarkanis galėjo pasirodyti kiekvieną die- 
ną. Ta mintis nepaliaujamai graužė bankininką. Ne- 
bent jis mirė? Tokia naujiena, suprantama, Silas To- 
rontalis būtų labai patenkintas. Tada bankininkas gal 
jau visai kitaip sutiktų mintį apie galimą giminystę su 
Batoro šeima. O kol kas apie tai nebuvo ko ir galvoti. 

Todėl Silas Torontalis nebeatnaujino pokalbio, dėl 
kurio jis buvo taip baisiai supykęs. Žmonai tuo klau- 
simu jis nieko neaiškino. Tačiau pats nusprendė griež- 
tai sergėti Savą, netgi sekti ją. O su jaunu inžinierium 
nutarė laikytis išdidžiai, susitikus — nusigręžti, žodžiu, 
elgtis taip, kad jaunuoliui neliktų nė mažiausios vilties. 
Ir bankininkuųi buvo nesunku parodyti, kad bet kokie 
Peterio žygiai visai beprasmiški| 

Štai kaip tik tada, birželio dešimtosios vakare, To- 
rontalio svetainės durys atsidarė ir suskambo Sarkanio 
vardas. Tą rytą, Namiros lydimas, Sarkanis traukiniu 
atvažiavo iš Kataros į Ragūzą. Akiplėša apsistojo vie- 
name geriausių viešbučių, labai rūpestingai pasipuošė 
ir, negaišlamas nė minutės, atėjo į savo buvusio bend- 
ro namus. | | 

Silas Torontalis jį priėmė ir įsakė jų netrukdyti. 
Kaip jis pažiūrėjo į Sarkanio vizitą? Ar sugebėjo nu- 
slėpti, kas jį jaudina, ir ar pavyko susitarti su buvusiu 
bendrininku? O Sarkanis — ar laikėsi, kaip seniau; įžū- 

liai ir iššaukiamai? Ar priminė jis bankininkui pažadus 
ir sąlygas, dėl kurių susitarę prieš penkiolika metų 
jiedu išsiskyrė? Pagaliau, ar jiedu kalbėjosi apie pra- 
eitį, dabartį ar ateitį? Atsakyti į tuos klausimus ne- 
įmanoma, nes tarėsi jie tik vienu du. 

Bet štai kas atsitiko vėliau. 

Parai praslinkus, mieste pasklido sensacinga nau- 
jiena. Pradėta kalbėti, kad panelė Sava Torontal išteka 
už kažkokio Tripolio turtuolio Sarkanio. 

Matyt, bankininkas nusileido, bijodamas, kad Šis 
Žmogus jo nepražudytų. Todėl nei žmonos maldavimai, 
nei Savos pasišlykštėjimas tuo sandėriu — niekas ne- 
galėjo paveikti Torontalio, nusprendusio savo nuožiū- 
Ia sutvarkyti dukters likimą. 

Dabar paaiškinsim, kodėl Sarkanis taip troško tų 
vedybų. Jis neslėpė tikrosios priežasties: nebeturėjo 
lėšų. Nors jis buvo gavęs tokią pat sumą, kokia Toron- 
taliui pavyko pataisyti savo banko reikalus, avantiū- 
ristui: vos užteko penkiolikai metų. Nuo to laiko, kai 
tik išvyko iš Triesto, Sarkanis važinėjo po Europą, gy- 
veno plačiai ir švaistė pinigus į dešinę ir į kairę pa- 
čiuose puošniausiuose Paryžiaus, Londono, Berlyno, 
Vienos, Romos viešbučiuose. Išbandęs visas malonumų 
rūšis, jis įniko į azartinį lošimą ir greit pralošė savo 
turto likučius rulete, kuri dar gyvavo Šveicarijoje ir 
Ispanijoje, o ypač mažoje Monako kunigaikštystėje 
prie Prancūzijos sienos. 

Savaime suprantama, kad Zironė nuo jo nesitrau- 
kė visą tą laiką. Kai juodviem liko vos keli tūkstančiai 
florinų, jie grįžo į rytinę Siciliją, kur Zironė buvo gi- 
męs. Čia jie nesėdėjo, sudėję rankų, laukdami to lai- 
ko, kada Sarkanis vėl galės atnaujinti santykius su 
Triesto bankininku. Ir teisybė, kas gali būti lengviau, 

kaip pataisyti reikalus, vedus Savą — vienintelę tur- 
tuolio Silo Torontalio dukterį? Juk bankininkas neišdrįs 
atsakyti Sarkaniui. | 

Ir iš tikrųjų apie atsisakymą nebuvo nė kąlbos, ban- 
kininkas netgi nebandė išsisukinėti. Gal būt, tuos du 
žmones jungė dar kokie niekam nežinomi ryšiai, ku- 
riuos tik ateitis tegali atskleisti. | 

Tačiau Sava labai ryžtingai pareikalavo tėvą pasi- 
aiškinti, kodėl jis, neatsižvelgdamas į ją, tvarko jos 
likimą? | 

— Nuo tų vedybų priklauso mano garbė,— tarė jis 
pagaliau— Kad ir kas būtų, vedybos įvyks! i 

Kai Sava perdavė tą atsakymą motinai, ši beveik be 
sąmonės puolė jai į glėbį ir beviltiškai pravirko. 

Vadinasi, Silas Torontalis sakė tiesą! 

Vestuvės buvo paskirtos liepos šeštą dieną. | 

Galima įsivaizduoti, ką pergyveno per tas tris sa- 
vaites Peteris Batoras! Jis buvo visai priblokštas. Be- 
jėgio įsiutimo plėšomas, jis užsidarydavo savo name- 
lyje Marinelio gatvėj arba vėl lėkdavo, kur akys mato, 
ir ponia Batori baimindavosi, kad jis gali visai EBS 
srįžti, ; 

Ką ji galėjo pasakyti jam paguosti? Kol dar Kiškis 
vo kalbama apie tas vedybas, Peteris Batoras, nepaisy- 
damas aiškaus Savos tėvo neprielankumo, vis dar ga- 
lėjo bent truputį viltis. Bet jei mergaitė ištekės — 
atsivers nauja bedugnė, šį kartą jau neperžengiama. 
O daktaras Antekirtas, nors tiek buvo kalbėjęs, tiek 
žadėjęs, apleido Peterį! Ir kaip galėjo,— svarstė jau: 
nasis inžinierius, — mergaitė, kurią jis myli ir kurios 
tvirtą būdą pažįsta, kaip galėjo ji sutikti su tomis ve- 
dybomis? Kokia paslaptis glūdi Stradono rūmuose, jei 
ten gali vykti tokie dalykai? Ak, geriau Peteris būtų iš- 

važiavęs iš Ragūzos, ėmęs dirbti kur nors kitur, geriau 
būtų nebematęs Savos, kurią dabar atiduoda kažko- 
kiam svetimšaliui, kažkokiam Sarkaniui! 

— Ne,— kartojo jis.— Tai neįmanoma! Aš myliu 
ją! : | 

Namelyje, kurį kelias dienas šildė laimės spindu- 
lys, įsiviešpatavo visiška neviltis. 

Akylusis Peskadas puikiai sužinodavo visus mieste 
sklindančius gandus ir vienas pirmųjų suprato, kas čia 
ruošiama. Kai tik jį pasiekė šnekos apie Sarkanio ve- 
dybas su Sava Torontal, jis tuoj parašė į Katarą. Kai 
tik jis pastebėjo, į kokią neviltį įstūmė ši žinia jauną- 
jį inžinierių, kurį visa širdim atjautė, nedelsdamas pra- 
nešė daktarui Antekirtui, 

Atsakyta jam buvo trumpai: toliau stebėti viską, 
kas vyksta Ragūzoje, ir rašyti į Katarą. 

Kuo labiau artėjo lemiamoji liepos šeštosios die- 
na, tuo sunkiau darėsi Peteriui Batorui. Motinai jau ne- 
besisekdavo jį apraminti. Juk nebuvo jokios gali- 
mybės pakeisti Silo Torontalio nutarimą! Iš to, kaip 
skubėta paskelbti apie būsimas jungtuves ir jų datą, 
buvo galima neabejoti, kad reikalas nuspręstas jau se- 
niai, kad Sarkanis ir bankininkas — seni pažįstami ir 
kad „Tripolio turčius“ turi nepaprastą įtaką PANOS 
tėvui. | 
Nebesitverdamas Peteris Batoras išdrįso parašyti 
Silui Torontaliui laišką, likus savaitei prieš jungtuves. 

Į laišką nebuvo atsakyta. 

Peteris bandė patykoti balikakiėą kur NOIS Bat 
vėje. . | 2 
Jam nepavyko. 

Peteris pasiryžo aplankyti Torontalį namuose. 
Jo nepriėmė. . 

O Sava ir jos „motina dabar visai nebeišeidavo iš 
namų. Pamatyti jas nebuvo nė mažiausios galimybės. 

Bet užtai kelis kartus Peteris Batoras susidūrė akis 
į akį su Sarkaniu Stradono gatvėje. Į pilnus neapykan- 
tos jaunuolio žvilgsnius Sarkanis atsakė įžūlia panie- 
ka. Peteriui Batorui šmėstelėjo mintis susikirsti su Sar- 
kaniu ir priversti šį kautis dvikovoje... Bet dėl ko ir 
kokiu pagrindu Sarkanis stos kautis savo vestuvių su 
Sava Torontal išvakarėse? Tai būtų jam neparanku. 

Praėjo šešios dienos. Liepos ketvirtosios vakare, ne- 
paisydamas motinos maldavimų, neklausydamas Boriko 
įkalbinėjimų, Peteris išėjo iš namų: Senasis tarnas ban- 
dė eiti paskui, bet netrukus pametė jį iš akių. Kaip iš- 
protėjęs Peteris ėjo, kur akys veda, pačiomis nuoša- 
liausiomis gatvėmis palei miesto sieną. 

Nepraslinkus nė valandai, jį parnešė namo. Jis buvo 
prie mirties. Viršutinė kairiojo plaučio dalis buvo per- 
verta durklu. 

Nekilo jokių abejonių: iš beribio sielvarto Peteris 
norėjo nusižudyti. 

Sužinojęs Peskadas tuoj puolė į telegrafą. 

Po valandos daktaras Antekirtas Kataroje jau ga- 
vo žinią, kad jaunuolis nusižudė. 

Trūksta žodžių aprašyti ponios Batori skausmą, kai 
ji pamatė sūnų, kuriam, matyt, gyventi liko tik kelios 
valandos. Motinos stiprybė nugalėjo moters P 
Visų pirma — pagalba. Ašaros vėliau. 

Tuoj buvo iškviestas gydytojas. Jis atvyko nedels- 
damas, apžiūrėjo sužeištąjį, pasiklausė silpno, trūks- 
mingo kvėpavimo, ištyrė žaizdą, sutvarstė — žodžiu, 
padarė viską, ką galėjo. Bet vilties jis neturėjo jokios. 

Po penkiolikos valandų ligonio padėtis susikompli- 

kavo dėl smarkaus kraujoplūdžio, kvėpavimas buvo 
vos juntamas, atrodė, jis tuoj pat nutrūks. 

Ponia Batori atsiklaupė ir karštai meldė dievą iš- 
gelbėti sūnui gyvybę. 

Tuo metu durys atsidarė, ir ant slenksčio pasirodė 
daktaras Antekirtas. Jis žengė tiesiai prie mirštančiojo 
lovos. | 

Ponia Batori norėjo pulti prie jo, bet jis rankos 
mostu ją sustabdė. 

Daktaras pasilenkė prie Peterio ir atidžiai, nė žo- 
džio nesakydamas, apžiūrėjo jį. Paskui įsmeigė į su- 
žeistąjį kažkokį ypatingai įdėmų žvilgsnį. Jo akys 
tarytum skleidė magnetinę jėgą; jis tarytum norėjo 
perduoti šioms gęstančioms smegenims savo paties gy- 
vybę, savo paties valią. | 

Staiga Peteris pakėlė galvą. Jo vokai atsivėrė, jis 
pažvelgė į daktarą ir... krito negyvas. 

Ponia Batori puolė prie jo, šūktelėjo ir, netekusi 
sąmonės, susmuko į Boriko rankas. | 

Daktaras užspaudė jaunuoliui akis. Paskum atsisto- 
jo ir, eidamas iš kambario, sušnabždėjo senovės indų 
išminčiaus žodžius: 

— „Mirtis nenaikina žmogaus, ji tik padaro jį ne- 
matomu!" 


AŠTUNTASIS SKYRIUS 


SUSITIKIMAS STRADONO GATVĖJE 


Ši mirtis sukėlė miešte didelį triukšmą, tačiau nie- 
kas neįtarė, kokia buvo Peterio Batoro savižudybės 
priežastis, tuo labiau, kad prie to prisidėjo Sarkanis ir 
Silas Torontalis, 

Kitą dieną, liepos šeštąją, turėjo įvykti Savos To- 
rontal ir Sarkanio jungtuvės. 

Žinia apie savižudybę tokiomis jaudinančiomis ap- 
linkybėmis dar nebuvo pasiekusi nei ponios Torontal, 
nei jos dukters. Silas Torontalis, susitaręs su Sarkaniu, 
ėmėsi griežčiausių priemonių, kad tik jos nesužinotų. 

Buvo nutarta jungtuves atšvęsti labai kukliai. Su- 
galvota pasiteisinti tuo, kad Sarkanio šeimoje šiuo me- 
tu gedulas. Toks kuklumas, žinoma, nesiderino su gar- 
bėtroškos Torontalio užmojais, bet, susidėjus tokioms 
aplinkybėms, jis nusprendė, kad geriau nekelti berei- 
kalingų. kalbų. Jaunavedžiai praleis Ragūzoje tik ke- 
lias dienas, o paskum važiuos į Tripolį, kur, buvo sa- 
koma, gyvena Sarkanis. 

Svečiai nebus kviečiami nei skaitant jungtuvių su- 
tartį, pagal kurią jaunoji turėjo gauti nemažą kraitį, 
nei bažnytinių apeigų metu, kurios įvyks pranciškonų 
bažnyčioje tuoj pat po sutarties pasirašymo. 

Kol Torontalio rūmuose vyko paskutinieji pasiruo- 
šimai jungtuvėms, kita gatvės puse vaikštinėjo kalbė- 
damiesi du vyfai. 

Tai buvo Matifu -ir Peskadas. 

Grįždamas į Ragūzą, daktaras Antekirtas parsivežė 
ir Matifu. Jis jau nebebuvo reikalingas Kataroje, ir 
galima įsivaizduoti, kaip susitikę džiaugsis draugai, ar- 
ba, Peskado išsireiškimu, „dvyniai“. 

Kaip žinome, daktaras iš karto atskubėjo į namelius 
Marinelio gatvėje, o paskum pasitraukė į kuklų vieš- 
butį Plosės priemiestyje ir ten laukė, kol įvyks Sarka- 
nio ir Savos Torontal jungtuvės, kad galėtų toliau da- 
ryti, ką numatęs. 

Kitą dieną jis vėl atėjo pas ponią Batori ir pats pa- 

dėjo paguldyti Peterio kūną į karstą. Paskui grįžo 
į viešbutį, o Peskadą ir Matifu nusiuntė sekti Stradono 
rūmų. 


Peskadas atidžiausiai žvalgėsi ir klausėsi, tačiau tai 
jam.nekliudė kalbėtis su draugu, 

— Tu, atrodo, pastorėjai, Matifu! — tarė jis, stieb- 
damasis pačiupinėti milžino krūtinę. 

— Taip! Stiprus, kaip visada. 

— Aš pastebėjau, kai tik mane apkabinai. 

— Na, o kaip vaidinimas, apie kurį kalbėjai? — pa- 
klausė Matifu; labai |2t jis norėjo suvaidinti žadėtą 
vaidmenį. | 

— Bus, bus. Bet, žinai, pjesės siužetas pasirodė labai 
sudėtingas. 

— Sudėtingas? | | 

— Taip. Tai ne komedija, o drama. Ji prasideda 
labai jaudinančiai. 

Peskadas nutilo. Juos pralenkė karieta; ji sustojo 
prie Torontalio rūmų. 


Vartai tuojau pat atsidarė. ir, karietai įvažiavus, 
vėl užsidarė, bet Peskadas spėjo pastebėti, kad karie- 
toje sėdi Sarkanis. 

— Taip, net labai jaudinanti pradžia, — vėl prašne- 
ko jis.— Pasisekimas, galima lažintis, bus nepaprastas. 

— O išdavikas? — paklausė Matifu, nes jį, matyt, 
tas personažas labiausiai domino. 

„— Išdavikas... kol kas dar triumfuoja, kaip ir tu- 
ri „būti gerai parašytoje pjesėje. Bet kantrybės! Pa- 
lauksime galo. || 

— Kataroje man atrodė, kad jau... 

— Išeisi į sceną? 

— Taip, aš jau buvau visai pasiruošęs. 


Ir Matifu papasakojo viską, kas įvyko Kataros tur- 
guje, tai yra, kaip jo rankos jau tiesėsi pagrobimui, 
kuris tačiau neįvyko. | 

— Nieko, vadinasi, dar buvo per anksti,— atsakė 
Peskadas. Akims apdumti jis be paliovos plepėjo, bet 
atidžiai žvalgėsi į šalis. — Tu pasirodysi ne anksčiau 
kaip ketvirtame ar penktame veiksme. O gal vien tik 
finalinėje scenoje. Bet nesijaudink. Tavo pasirodymas 
bus velniškai efektingas! Gali neabejoti! | 

Tuo metu nuo Marinelio gatvės pasigirdo tolimas 
balsų gaudesys. 

Peskadas nutilo ir paėjėjo į dešinę nuo Torontalio 
rūmų. 

Tuo metu iš Marinelio gatvės išėjo laidotuvių eise- 
na. Ji pasuko į Stradoną pranciškonų bažnyčios link, 
kur turėjo būti gedulingos pamaldos. 

Paskui karstą ėjo labai maža žmonių, nes kuklios 
laidotuvės nesubūrė praeivių: paprastas, juoda gelum- 
be aptrauktas karstas buvo nešamas ant rankų. 

Eisena palengva slinko pirmyn, tik staiga Peskadas, 
vos sulaikęs šūksnį, įsikibo į Matifu ranką. 

— Kas tau? — nustebo Matifu. | 

— Nieko. Ilgai reikėtų aiškinti! 

Tarp einančių paskui karstą jis pažino ponią Ba- 
tori. Ji norėjo pati palydėti sūnų į kapines. 

Ponia Batori ėjo paskui karstą, tačiau ji neverkė, 
nebeturėjo jėgų. Jos akys, tartum paklaikusios, čia 
klydinėjo į šalis, čia įsižiūrėdavo į juodą uždangalą, 
slepiantį jos sūnaus lavoną. 2 

Senukas Borikas, net graudu žiūrėti, vos paėjo gre- 
ta jos. : | 
Peskadą smaugė ašaros. Taip, jei tam šauniajam 
vaikinui nebūtų reikėję stovėti poste, jis tikrai būtų 

prisijungęs prie negausaus draugų ir kaimynų būrelio, 
lydinčio Peterį Batorą į paskutinę kelionę. 

"Tą akimirką, kai procesija ėjo pro Torontalio rū- 
mus, vartai staiga atsidarė. Kieme, ties priebučiu sto- 
vėjo du ekipažai, pasiruošę važiuoti. 

Pirmasis 22 iš kiemo ir pasuko žemyn Stra- 
donu. 

Tame ekipaže Peskadas pamatė Silą Torontalį, jo 
žmoną ir dukterį. 

Palūžusi nuo skausmo ponia Torontal sėdėjo greta 
Savos, baltesnės net už savo vestuvinius rūbus. 

Antrame ekipaže važiavo Sarkanis su dviem—trim 
giminaičiais ar draugais. 

Vestuvės nebuvo iškilmingesnės, kaip kad jaunuo- 
lio laidotuvės. Ir čia, ir ten toks pat baisus liūdesys. 

Tuo momentu, kai pirmasis ekipažas pasirodė tarp- 
vartėje, pasigirdo veriantis klyksmas. 

Ponia Batori sustojo ir, ištiesusi ranką į Savą, pa- 
siuntė prakeikimą! o 

O ten sukliko Sava. Ji pamatė motiną gedulo rū- 
bais. Ir suprato, ką nuo jos slėpė. Peteris mirė, mirė per 
ją ir dėl jos, ir dabar jį lydi į kapus tuo metu, kai ves- 
tuvinė karieta ją veža į jungtuves. 

Sava krito -be sąmonės. Ponia Torontal, netekusi 
galvos, bandė ją gaivinti... Viskas veltuiĮ Mergaitė vos 
kvėpavo! 

Silas Torontalis negalėjo suvaldyti pykčio. Užtat 
pribėgęs Sarkanis greitai susitvardė. 

Tokioje būklėje jaunosios negalima vežti pas nota- 
rą. Vežėjams buvo įsakyta pasukti atgal, ir rūmų var- 
tai vėl užsitrenkė. | 

Savą nunešė į jos miegamąjį, paguldė į lovą, tačiau 
ji nė nekrustelėjo. Motina klūpojo prie jos. Buvo 

skubiai iškviestas gydytojas. Tuo metu laidotuvių eise- 
na pamažu artėjo prie pranciškonų bažnyčios. Po ge- 
dulingų pamaldų lydintieji pasuko į miesto kapines. - - 
 Peskadas susivokė, kad kuo skubiausiai reikia pra- 
nešti daktarui Antekirtui apie netikėtą įvykį. 

— Pasilik čia ir stebėk! — tarė jis Matifu. 

"O pats nubėgo į Plosės priemiestį. 

„Daktaras išklausė skuboto pasakojimo, neištaręs nė 
žodžio. . 

„Ar neperžengiau savo teisių? — galvojo jis.— Nel 
Aš smogiau smūgį nieku nekaltai mergaitei? Taip, ži- 
noma! Betgi ji — Silo Torontalio duktė!" 

Paskui paklausė: 

— Kur Matifu? 

— Prie Torontalio namų. 

— Vakare jūs abu būsite reikalingi. 

— Kelintą valandą? 

— Devintą. 

— Kur jūsų laukti? 

— Prie kapinių vartų. 

„Peskadas nuskubėjo pas Matifu. Sis nebuvo paju- 
dėjęs iš vietos, tiksliai: vykdydamas savo užduotį. 

Apie aštuntą valandą daktaras, apsisiautęs plačiu 
apsiaustu, nuėjo į Ragūzos prieplauką. Išėjęs už mies- 
to sienos, jis pasiekė nedidelę įlankėlę, pasislėpusią 
tarp uolų truputį aukščiau uosto. 

Ten buvo visai tuščia. Nei namelių, nei laivų. Žvejų 
valtys čia niekad neišmeta inkaro, nes įlanka labai 
akmenuota. Daktaras sustojo, apsidairė ir šūkterėjo. 
Matyt, tai buvo sutartas ženklas. Beveik tuoj pe! pHE 
jo priėjo jūrininkas. 

— Ką įsakysite, šeimininke? 

— Ar valtis čia, Paceri? 

* — Taip, už uolos. 
— Su visais tavo žmonėmis? 
— Su visais. 
— O „Elektra“į | 
— Ji kiek toliau į šiaurę, gal per tris kabeltovus už 
įlankėlės. 
Ir jūrininkas parodė tamsoje vos įžiūrimą ilgą laivą 
be jokio žiburėlio. 
"— Kada ji atplaukė iš Kataros? — paklausė dak- 
taras. 
— Tik prieš valandą. 
— Niekas jos nepastebėjo? 
— Visiškai niekas, ji plaukė palei uolas. 
— Visi tebūna savo vietose, Paceri. Laukite manęs 
čia, jei prireiks, visą naktį! | 
— Klausau, šeimininke. 
Jūrininkas nuėjo prie laivelio, kuris tamsoje tarsi 
susiliejo su pakrantės uolomis. 


Daktaras Antekirtas dar truputį palaukė krante. Ma- 
tyt, jis norėjo, kad labiau sutemtų. Protarpiais jis vaikš- 
tinėdavo dideliais žingsniais. Paskum sustodavo. Sukry- 
žiavęs rankas, tylus ir nejudąs, jis žvelgė į jūros tolu- 
mas, lyg norėdamas išpasakoti Adrijai savo paslaptis. 

"Naktis buvo tamsi, be mėnulio ir žvaigždžių. Nuo 
kranto dvelkė vos juntamas vakaris vėjelis. Aukšti, 
bet gana tiršti debesys gaubė dangų ligi pat horizonto 
vakaruose, kur jau buvo išnykusi šviesi rūko juosta. 

— Laikas! — tarė pagaliau daktaras. 

Jis vėl nuėjo į miestą ir palei miesto sieną pasuko 
į kapines. 

Prie vartų jo laukė Peskadas ir Matifu. Jie stovėjo, 
prigludę prie medžio, kad niekas nepamatytų. 

Tą valandą kapinės jau buvo uždarytos. Sargo na- 
melyje ką tik užgeso šviesa. Dabar niekas čia nebe- 
ateis ligi ryto. 

Daktaras, atrodo, puikiai žinojo kapinių planą. Be 
abejo, jis nesirengė eiti pro vartelius, nes tai, ką buvo 
sugalvojęs padaryti, turėjo likti visiškoje paslaptyje. 

— Sekit paskui mane,— tarė Antekirtas, kai Peska- 
das su draugu priėjo. 

Ir jie trise atsargiai ėmė slinkti palei aukštoką tvo- 
rą, nes ji stovėjo ant pylimo. | 

Po kokių dešimties minučių daktaras sustojo. 

— Čia,— tarė jis, rodydamas į angą sienoje, nese- 
niai atsiradusią, plytoms išvirtus. 

Jis pirmas prasmuko pro plyšį, Peskadas ir Matitu 
paskui. 

Kapinėse tarp tankių medžių buvo dar tamsiau. Bet 
daktaras nesvyruodamas pasuko vienu takeliu, paskum 
kitu, vedančiu į aukštutinę kapinių dalį. Pakilo išgąs- 
dinti naktiniai paukščiai. Tačiau kapinėse be šitų pelė- 
dų bei apuokų tarp žolėje išsibarsčiusių antkapių ne- 
buvo nė gyvos dvasios. 

Netrukus visi trys sustojo prie kuklaus paminklo — 
mažytės koplytėlės. Varteliai nebuvo užrakinti. | 

Daktaras pastūmė vartelius, paskum paspaudė elekt- 
rinio žibintuvėlio mygtuką, pridengęs jį, kad šviesos 
nebūtų matyti lauke. 

— Įeik,— tarė jis Matifu. 

Matifu įėjo į rūsį ir atsidūrė priešais sieną, kur 
įmūrytos trys Marmurinės lentos. 

Vidurinėje buvo iškalta: 

Kairėje lentoje nieko nebuvo įrašyta. Dešinėje už- 
rašas turėjo netrukus atsirasti. | 

— Atstumk tą marmurą, — tarė daktaras. 

Matifu lengvai pakėlė dar neužcementuotą marmu- 
ro lentą. Jis padėjo ją ant žemės, ir atsivėrusioje an- 
goje galėjai įžiūrėti karsto viršų. i 

"Tenai gulėjo Peterio Batoro kūnas. 

— Ištrauk,— įsakė daktaras. 

Matifu ištraukė sunkų karstą, netgi Peskadui ne- 
padedant. Iškėlęs iš rūsio, jis pastatė karstą ant žemės. 

— Imk suktuvą,— tarė daktaras Peskadui, duodamas 
įrankį — ir atsuk antvožą. 

Darbas truko vos kelias minutes. | 

Daktaras Antekirtas atmetė nuo kūno baltą drobulę 
ir prigludo prie mirusiojo krūtinės, kaip kad daro gy- 
dytojai, klausydami ligonį. Paskum atsistojo ir paliepė 
Matiiu: 

— Išimk kūną. 

Matifu paklausė. Nei jis, nei Peskadas nepratarė nė 

žodžio, nors žinojo, kad lavono 4eEim)aS griežtai 
draudžiamas įstatymu. 
„„ Kai Peterio Batoro kūnas buvo padėtas ant žemės, 
Matifu vėl susupo jį į drobulę, ant kurios daktaras dar 
užmetė savo apsiaustą. Po to Matifu priveržė dangtį, 
pastatė karstą į vietą ir plyta pridengė angą. 

Daktaras užgesino elektrinį žibintuvėlį, ir viskas 
aplink paskendo tamsoje. 

— Paimk kūną, — įsakė jis Matifu. 

Matifu stipriomis rankomis paėmė jaunuolio kūną 
tartum kūdikį ir alėja nusekė paskui daktarą prie spra- 
gos. Peskadas ėjo iš paskos. 

Maždaug po penkių minučių jie išėjo iš kapinių ir, 
aplenkę miesto sieną, pasuko jūros pusėn. 

Eidami jie neištarė nė žodžio. Paklusnusis milžinas 
nepajėgė mąstyti daugiau už kokią nors mašiną, bet 
Peskado galvoje spėliojimai ir samprotavimai Kunku- 
liuote kunkuliavo. 

"Nuo kapinių ligi jūros daktaras Antekirtas ir jo 
bendrakeleiviai nesutiko jokio žmogaus. Bet kada jie 
artėjo prie įlankėlės, kur jų laukė valtis iš „Elektros“, 
pastebėjo prie pakrantės uolų vaikštinėjantį muitinės 

Tačiau jie ėjo toliau, nekreipdami į jį dėmesio. Dak- 
taras vėl šūkterėjo, ir tuoj pat pasirodė ligi šiol visai 
nematoma valtis. 

Daktarui mosterėjus, Matifu ėmė leistis nuo uolų. 

Tą valandėlę, kai jis jau kėlė koją į valtį, prie jų 

— Kas jūs? — paklausė. | 

— Žmonės, kaip ir visi, ir duodame jums pasirinkti: 
arba dvidešimt florinų grynais, arba to pono kumštis... 
irgi grynais, — atsakė Peskadas, rodydamas Matifu. 

Prižiūrėtojas nesuabejojo:. jis pasirinko florinus. 

— Plaukit,— sukomandavo daktaras. 

Po akimirkos valtelė dingo tamsoje. Praslinkus ke- 
lioms minutėms, jie priplaukė laivą, visai nuo kranto 
nepastebimą. | | 

Valtelė buvo įkelta, „Elektros“ motoras ėmė negir- 
dimai suktis, ir laivas netrukus išplaukė į atvirą jūrą. 

Matifu pernešė Peterio Batoro kūną į siaurą kajutę 
su aklinai uždangstytais iliuminatoriais, kad iš oro ne- 
būtų matyti nė spindulėlio. | | 

Likęs vienas su lavonu, daktaras pasilenkė ir pri- 
glaudė lūpas prie išbalusios mirusiojo kaktos. 

— Dabar, Peteri, atbusk! — tarė jis.— Aš taip noriu| 

Ir Peteris tuojau pat atsimerkė, lyg būtų miegojęs 
į mirtį panašiu magnetiniu miegu. 

Kai jis pamatė daktarą Antekirtą, jo veidas išsi- 
kreipė. 

— . Jūsė — sušnabždėjo Ais—- Juk jūs mane aplei- 
dote! 

— Taip, tai aš, Peteri! 

— Bet kas gi jūs toks? 

— Lavonas. .. -kaip ir tu! 

— Lavonas? | 

— Aš grafas Matijas Šandoras. 


TREČIOJI DALIS 


PIRMASIS SKYRIUS 


VIDURŽEMIO JŪRA 


„Viduržemio jūra yra labai graži ypač dviem atžvil- 
giais: jos pakrantės išraižytos nepaprastai dailiai, ir tiek 
daug ten saulės ir tokio skaidraus, tokio tyro oro... Ji 
nuostabiai užgrūdina Žmogų, padaro jį atsparų ir gy- 
vybingą, sukuria pačias tvirčiausias rases.“ 

Mišle sakė teisybę. Žmonijai pasisekė, nes gamta, 
neturėdama Heraklio, pati praskyrė Kalpės ir Abylos 
uolas, ir taip susidarė Gibraltaro sąsiauris.! Priešingai, 
negu tvirtina daugelis geologų, galima spėti, kad tas 
sąsiauris egzistuoja jau nuo neatmenamų laikų. Kitaip 
nebūtų Viduržemio jūros. Iš tikrųjų: šioje jūroje van- 
dens išgaruoja tris kartus daugiau, negu pribūva iš 
įtekančių upių, ir jei Atlanto vandenys, besiverždami 
pro Gibraltarą, jos neatgaivintų, ji senų seniausiai būtų 
virtusi savotiška Negyvąja jūra, kai dabar sl 3 
sia Gyvybės jūra. . 

Grafas Matijas Šandoras, pasinaudodamas, kad visi 
jį laiko mirusiu, pasirinko sau vieną nuošaliausių šio 
didžiulio ežero kampelių, kur numatė laukti lemiamos 

1! Pagal antikinius padavimus, tas uolas praskyrė Heraklis ir 
sujungė Viduržemio jūrą su vandenynu. Iš čia kilęs senas Gibral- 


taro pavadinimas — Heraklio stulpai. (Aut. past.) 

valandos, kai daktaras Antekirtas galės galutinai 
įvykdyti savo uždavinį. = 

Žemėje yra dvi Viduržemio jūros: viena Senajame 
Pasaulyje, antra — Naujajame. Amerikiečių Vidurže- 
mio jūra — tai Meksikos įlanka; jos paviršius apytik- 
riai už:ma keturis su puse milijono kilometrų. Loty- 
niškoji Viduržemio jūra užima iš viso du milijonus 
aštuonis šimtus aštuoniasdešimt tūkstančių penkis šim- 
tus dvidešimt du kvadratinius kilometrus, tai yra pusą 
Meksikos įlankos paviršiaus, bet Viduržemio jūros 
krantai daug vaizdingesni, gausu čia užutekių užutekė- 
lių ir net didžiulių įlankų, kurias galima pavadinti jū- 
romis. Pavyzdžiui, Graikijos archipelagas, Kretos jūra, 
kiek į šiaurę nuo Kretos salos, Libijos jūra — į pietus 
nuo jos, Adrijos jūra tarp Italijos, Austrijos, Turkijos 
ir Graikijos, Jonijos jūra, skalaujanti Korią, Zakintą, 
Kefaliniją ir kitas salas, Tirėnų jūra į vakarus nuo Ita- 
lijos, Eolijos jūra aplink Liparų salas; Ligūrijos jūra, 
Lijono, Provanso, Genijos įlankos, Gabeso įlanka Tu- 
niso pakrantėje, Didžiojo Sirto užutekis, giliai įsiterpęs 
į Afrikos žemyną tarp Kirenaikos ir Tripolio. 

Kokį gi slaptą kampelį pasirinko sau daktaras An- 
tekirtas tos jūros platybėse, kur dar ne visos salelės 
gerai žinomos? Šiame didžiuliame baseine salų — šim- 
tai, o salelių — tūkstančiai. Jo iškyšulių ir įlankėlių ne- 
suskaičiuosi. Kokia daugybė tautelių, skirtingų savo kil- 
me, papročiais, politine santvarka gyvena susispietusi 
jūros pakrantėse, kur jau prieš dvidešimt amžių žmo- 
nija paliko savo pėdsakus! Čia gyvena ir prancūzai, ir 
italai, ir ispanai, ir austrai, ir turkai, ir graikai, ir ara- 
bai, ir egiptiečiai, ir tripoliečiai, ir tunisiečiai, ir alžy- 
riečiai, ir marokiečiai, net anglai — Gibraltare, Maltoje 
ir Kipre. Viduržemio jūra skalauja tris didžiulius 

žemynus: Europą, Aziją ir Afriką. Kurgi grafas Matijas 
Šandoras, pasivadinęs daktaru Antekirtu — tokiu vi- 
siems Rytų gyventojams brangiu vardu — nusprendė 
apsistoti, kad galėtų toli nuo žmonių planuoti naują 
gyvenimą? Peteris Batoras netrukus sužinos. 

Akimirką pravėręs akis, Peteris vėl sustingo kaip 
ir Ragūzoje, kai jis atrodė miręs. Tą dieną daktaras 
pasinaudojo įtaiga — psichiniu poveikiu, kurio dabar 
jau niekas nebeginčija. Daktaras turėjo ypatingą hip- 
nozės galią, ir jam pavyko be magnijaus ugnies ir be 
jokio metalinio žvilgančio daikto, vien tik skvarbiu 
žvilgsniu užmigdyti jaunuolį hipnotiniu miegu ir jo 
valią pakeisti savo valia. Nusilpęs nuo kraujo neteki- 
mo, Peteris' atrodė miręs, bet iš tikrųjų jis tik miegojo, 
ir daktaras jį pažadino. Tačiau dabar reikėjo išsaugoti 
tą vos rusenančią gyvybę. Užduotis nebuvo lengva: 
reikėjo labai atidžiai slaugyti ligonį ir imtis visų mė- 
dicinai žinomų priemonių. Daktaras visus tuos sun- 
kumus pasiryžo nugalėti. 

— Jis liks gyvas! Noriu, kad jis liktų gyvas! — kar- 
tojo jis sau.— Ak, kodėl aš neįvykdžiau Kataroje savo 
pirmojo plano? Kaip gaila, kad Sarkanio atvykimas 
į Ragūzą sukliudė man išgabenti Peterį iš to prakeikto 
miesto! Bet aš jį išgelbėsiu! Peteris Batoras turi tapti 
Matijaus Šandoro dešine rankal | 

Iš tikrųjų jau penkiolika metų daktaras Antekirtas 
puoselėjo vieną mintį: nubausti ir atlyginti. Daugiau, 
negu apie save, jis galvojo apie savo draugus — Ištva- 
ną Batorą ir Ladislavą Zatmarą. Dabar išmušė valanda 
ryžtingai veikti, todėl „Savarena“ ir atplaukė į Ragūzą. 

Per tuos ilgus metus grafas labai pasikeitė, sunku 
būtų jį ir bepažinti. Ežiuku pakirpti plaukai pražilo, 

veidas pabalo. Jis buvo toks žmogus, kuris, ir penkias- 
dešimties metų sulaukęs, vis dar tebėra jaunatviškai 
stiprus, tik su amžium įgijęs daugiau šaltumo ir savi- 
tvardos. Žiūrėdamas į rūstų ir šaltą daktarą Antekirtą, 
niekas nebūtų įžvelgęs jauno grafo Šandoro bruožų: jo 
tankių plaukų, skaistaus veido, rusvos kaip venecijie- 
čio barzdos. Negandų užgrūdintas, įgijęs didžiulę pa- 
tirtį, jis liko toks pat geležinis žmogus, kuriam pri- 
artėjus prie magnetinės rodyklės, ji turėtų sukrutėti. 
Taigi jis sugalvojo perauklėti Ištvano Batoro sūnų ir 
jį padaryti savo bendražygiu. 

Tarp kitko, daktaras Antekirtas buvo vienintelis ka- 
daise gausios Šandorų šeimos palikuonis. Skaitytojas 
prisimena, kad daktaras turėjo kūdikį — mergaitę, kuri, 
jį areštavus, buvo palikta auginti Artenako pilies val- 
dytojo Landeko žmonai. Ši mergaitė, tuo metu jau dve- 
jų metų, buvo vienintelė grafo turtų paveldėtoja. Pagal 
teismo nuosprendį, kuriuo buvo pasmerktas mirti jos 
tėvas ir konfiskuotas jo turtas, pusę to turto turėjo 
paveldėti dukra, sulaukusi aštuoniolikos metų. Bet, at- 
rodė, piktas likimas persekiojo Šandorų šeimą, kurios 
vienintelė palikuonė buvo ši mažytė. Praslinkus ke- 
liems mėnesiams po Triesto sąmokslininkų teismo ir 
visų kitų įvykių, mergaitė dingo, ir jokie ieškojimai 
nedavė vaisių. Tik ant vieno upelio kranto — į parką 
tekėjo daug upelių nuo aplinkinių kalnų — buvo rasta 
jos kepuraitė. Taigi neliko abejonių, kad mažytę nusi- 
nešė srovė į kurį nors sūkurį, kur įteka audringos Kar- 
patų upės. Jokių kitų mergytės pėdsakų nepavyko su- 
rasti. Ta nelaimė taip sukrėtė valdytojo žmoną Roženą, 
kad. po kelių savaičių ji mirė. Tačiau vyriausybė ne- 
pakeitė ankstesnio nutarimo. Pusė grafo Šandoro turto 
liko sekvestruota ir turėjo pereiti iždui tik tada, kai 

grafo įpėdinės mirtis bus oficialiai nustatyta, jei ligi 
paskirto laiko įpėdinė neatsiras. | 
"Toks buvo paskutinis smūgis Šandorų šeimai. Din- 
gus tos kilnios ir galingos giminės jauniausiajai atžalai, 
galėjo išnykti ir pati giminė. Tačiau, laikui bėgant, visi 
pamiršo mergaitės žuvimą, o taip pat ir kitus su Tries- 
to sąmokslu susijusius faktus. į 
Žinia apie dukters mirtį Matiją- sis ss ka 
Otronte, kur tuo metu jis gyveno visiškai slaptai. Din- 
gus dukteriai, nebeliko nieko, kas buvo susiję su gra- 
fiene Rena, taip trumpai su juo žengusia gyvenime ir 
taip karštai jo mylėta. Netrukus jis išsikėlė iš Otronto, 
išvažiavo toks pat nežinomas, kaip ir buvo atvažiavęs, 
ir niekas nebūtų galėjęs pasakyti, kur jis E2-Vojo pra- 
dėti gyvenimą iš naujo. | 7 
Po penkiolikos metų, kai grafas Matijas Šandoras 
vėl pasirodė žmonėse, niekas nė pagalvoti negalėjo, 
kad tai jis pasivadino daktaru Antekirtu ir vaidina jo 
vaidmenį. | 
„Dabar Matijas Šandoras Asiškkai atsidėjo savo pla- 
no vykdymui., Jis buvo vienas visame pasaulyje, bet 
pasiryžęs atlikti, jo manymu, šventą pareigą. 
Daugeliui metų praslinkus, kai išvažiavo iš Otronto, 
grafas įsigijo turto, o per jį ir didelę galybę. (Iš kur tas 
turtas atsirado, mes netrukus sužinosime.) Visų pa- 
mirštas ir rūpestingai slėpdamas savo praeitį, jis ėmė 
ieškoti žmonių, kuriuos buvo prisiekęs nubausti ar ap- 
dovanoti. Jis norėjo, kad Peteris Batoras padėtų jam. 
atsiteisti. Jis pasisamdė agentų įvairiuose Viduržemio 
jūros pakrančių miestuose, Daktaras dosniai jiems mo- 
kėjo ir reikalavo laikytis griežčiausios paslapties, Pra- 
nešimus jie siųsdavo tiesiai pačiam daktarui jau mums 
žinomais greitąeigiais laivais arba povandeniniu kabe- 

liu, Kuris jungė Antekirto salą su Malta, o per Mal- 
tą — su visa Europa. E 

"Tokiu būdu daktarui pavyko užtikti pėdsakus visų 
tų, kurie vienaip ar kitaip buvo prisidėję prie grafo 
Šandoro sąmokslo. Daktaras galėjo iš tolo stebėti tuos 
žmones, žinojo, ką jie veikia, ir, tiesą sakant, sekė kiek- 
vieną jų žingsnį, ypatingai per pastaruosius penke- 
rius — šešerius metus. Jis žinojo, kad Silas Torontalis 
išsikėlė iš Triesto ir apsigyveno su žmona ir dukterimi 
Ragūzoje, Stradono gatvės rūmuose. Žinojo, kad Sar- 
kanis važinėjo iš vieno Europos miesto į kitą ir švaistė 
savo turtą, o paskum persikėlė į Siciliją, rytines jos 
provincijas, ir kartu su savo draugu Zirone ėmė svaIs- 
tyti, kaip galėtų vėl atsigauti. Daktaras žinojo, kad 
Karpena išvažiavo iš Rovinjos, Istrijos, ir gyvena, nie- 
ko neveikdamas, Italijoje ar Austrijoje iš tų kelių tūks- 
tančių florinų, kuriuos buvo gavęs už išdavimą. Dak- 
tarui buvo žinoma, kad Andrea Feratas kalėjo kator- 
goje Šteine, Tirolyje, nubaustas už didžiadvasiškumą, 
parodytą Pizino bėgliams. Su džiaugsmu daktaras būtų 
padėjęs jam pabėgti, bet mirtis išlaisvino sąžiningą 
žveją iš katorgos vos po kelių mėnesių nuo teismo. 
Jo vaikai, Marija su Liuidžiu, taip pat išvažiavo iš Ro- 
vinjos ir, netekę tėvo, greičiausiai. skursta dideliame 
varge ir neturte. Tačiau jie kažkur taip pasislėpė, kad 
vis nesisekė užtikti pėdsakų. Daktaras visą laiką neiš- 
leido iš akių ponios Batori, kuri apsigyveno Ragūzoje 
su sūnum Peteriu ir senuoju Ladislavo Zatmaro tarnu 
Boriku, ir mes jau žinome, kad jis nusiuntė jai nemažą 
sumą pinigų, tačiau ši išdidi ir narsi moteris nepriėmė. 

Ir štai pagaliau atėjo valanda, kada daktaras jau 
galėjo vykdyti savo sunkų uždavinį. Būdamas tikras, 
kad po penkiolikos metų jo niekas nepažins (juk jį 

laikė mirusiu), jis atplaukė į Ragūzą. Ir pataikė kaip tik 
laiku, nes rado Ištvano Batoro sūnų ir Silo Torontalio 
dukterį įsimylėjusius, o tą meilę žūt būt reikėjo su- 
ardyti, 

Skaitytojas prisimena, kas įvyko, atvažiavus dakta- 
rui į Ragūzą, prisimena, kaip įsimaišė Sarkanis ir kas 
iš to išėjo, kaip Peterį Batorą atnešė pas motiną beveik 
be gyvybės žymių, ko ėmėsi tada daktaras Antekirtas, 
kaip ir kokiomis aplinkybėmis jis grąžino jaunuoliui 
gyvybę ir pasisakė jam tikrąjį vardą. 

Dabar reikėjo jaunuolį išgydyti, papasakoti jam vis- 
ką, ko jis dar nežinojo, kitaip tariant, papasakoti, kaip 
Ištvanas Batoras ir du jo bendraminčiai žuvo dėl niek- 
šingos išdavystės, ir pasakyti, kas išdavikai; pagaliau 
reikėjo, kad Peteris taptų teisaus keršto vykdytoju, nes 
daktaras ruošėsi teisti be oficialaus teismo, kadangi 
pats buvo nuo jo nukentėjęs. 

Taigi pirmiausia reikėjo sukaupti visas jėgas ir iš- 
gydyti į salą atvežtą Peterį Batorą. | 

Pirmąją savaitę Peteris tikrai buvo tarp gyvybės ir 
mirties. Nekalbant jau apie labai pavojingą žaizdą, jis 
kentėjo didelį dvasinį skausmą. Ar jis prisimindavo 
Savą, kurią jau manė ištekėjus už Sarkanio, ar pagal- 
vodavo apie motiną, apraudančią jo mirtį, ar matydavo 
Matiją Šandorą (patį artimiausią jo tėvo draugą!), atgi- 
musį daktaro Antekirto asmenyje,— viskas žeidė jo 
sielą, ir taip jau gerokai įskaudintą. | 

Daktaras nesitraukė nuo Peterio nei dieną, nei nak- 
tį. Jis girdėjo, kaip jaunuolis klejodamas šnabžda Sa- 
vos Torontal vardą, suprato, kokia gili ta meilė, ir įsi- 
vaizdavo, kokias kančias sukėlė nelaimingajam myli- 
mos mergaitės ištekėjimas. Jis net. susimąstė: kas buš, 
jei ta meilė pergyvens visus išbandymus, kas, jei Pe- 

teris nenustos mylėjęs Savos, net ir sužinojęs, kad ji 
duktė to žmogaus, kuris išdavė, pardavė, pražudė jo 
tėvą? O daktaras būtinai jam pasakys. Taip jis nu- 
sprendė. Čia jo pareiga. | 

Daug kartų atrodė, kad Peteris tuoj mirs. Sužeistu 
kūnu ir siela, jis buvo taip arti mirties, kad jau nebe- 
pažino galvūgalyje sėdinčio grafo Matijo Šandoro. Jis 
jau nebeturėjo jėgų net ištarti Savos vardą. 

Tačiau rūpestinga priežiūra nugalėjo, ir krizė pra- 
ėjo. Jaunystė paėmė viršų. Fiziškai ligonis ėmė sveikti 
žymiai anksčiau, negu kad prasidėjo dvasinis gijimas. 
Žaizda užsitraukė, plaučiai ėmė normaliai dirbti, ir lie- 
pos BEP SaStGia daktaras įsitikino, kad Peteris bus 
išgelbėtas. 

Tą dieną jaunuolis jį pažino. Dar visai silpnu balsu 
jis pavadino grafą jo tikruoju vardu. 

— Taip, sūnau, tau aš Matijas Šandoras,— atsakė 
daktaras, — bet tiktai tau! 

O kai Peteris pažiūrėjo į jį, lyg“ Kčianuiai prašyda- 
mas paaiškinti, daktaras pridūrė: 

— Palauk truputį, palauk! 

+ Peteris gulėjo skoningai įrengtame kambaryje. Pro 
jo langus į šiaurę ir vakarus dvelkė gaivus jūros vė- 
jelis; po langais, šaltinėkų drėkinami, augo amžinai ža- 
liuojantieji ūksmingi medžiai. Ligonis greitai sveiko. 
Daktaras visą laiką rūpinosi juo, kiekvienu momentu 
atbėgdavo prie lovos. Bet įsitikinęs, kad Peteris tikrai 
pasveiks, paėmė sau padėjėją — žmogų, kuriuo galėjo 
visiškai pasitikėti, žinodamas, koks jis protingas ir 9: 
kios geros širdies. 

Tai buvo Peskadas, ne mažiau atsidavęs Peteriui 
Batorui, kaip pačiam. daktarui. Nėra ko nė sakyti, kad 
Matifu ir Peskadas išlaikė giliausioje paslaptyje, kas 

atsitiko Ragūzos kapinėse: jie niekam nė žodžio ne- 
prasitarė, kad jaunuolį gyvą ištraukė iš kapo. 

Peskadas buvo dalyvavęs visuose paskutiniųjų mė- 
nesių. įvykiuose. Dėl to jis labai prisirišo prie savo sau- 
gomo ligonio. Tai, kad mylinčiam Peteriui Batorui sker- 
sai kelio atsistojo Sarkanis — akiplėša, kurio Peskadas, 
visai suprantama, nekentė, kad laidotuvių eisena susi- 
tiko su vestuvininkais ties Stradono rūmais, kad jau- 
nuolis buvo išneštas iš kapo Ragūzos kapinėse — visa 
giliai sujaudino geraširdį ir jautrų Peskadą, nekalbant 
apie tai, kad jis džiaugėsi galįs būti daktaro Antekirto 
pagalbininku, nors ir nesuvokė, kokio gi tikslo dakta- 
ras siekia, 

Todėl Peskadas labai noriai ėmėsi slaugyti ligonį. 
Jam buvo pavesta, kiek tik jis galės, pralinksminti jau- 
nuolį. Ir Peskadas labai stengėsi. Jis juk dar nuo Gra- 
vozos šventės jautėsi Peteriui Batorui skolingas ir. no- 
rėjo, progai pasitaikius, vienaip ar kitaip atsilyginti. 

Štai kodėl Peskadas, sėdėdamas prie sveikstančiojo, 
visaip stengėsi atitraukti jį nuo niūrių minčių, šnekino, 
be paliovos juokavo ir neleido jam susimąstyti. 

Ir štai kartą, Peterio paklaustas, Peskadas papasa- 
kojo, kaip jis susipažino su daktaru Antekirtu. 

— Vis per tą trabakolą, ponas Peteri! — tarė jis— 
Jūs tikriausiai prisimenat. Vis per trabakolą, nes dėl 
jo Matifu tapo tikru didvyriu! 

Peteris, žinoma, nebuvo užmiršęs to atsitikimo per 
šventę Gravozoje, atplaukiant jachtai, tačiau jis neži- 
nojo, kad daktaras pasiūlė akrobatams mesti savo pro- 
fesiją ir pereiti tarnauti pas jį. | 

— Taip, ponas Batorai,— pasakojo Peskadas.— Taip 
ir buvo, ir Matifu "žygdarbis atnešė mums laimę! Bet 

kada ir kiek mes būtume kalti daktarui, mums nedera 
pamiršti, kad ir jums mes daug skolingi! 

— Man? 

— Jums, ponas Peteri! Prisimenat, tą dieną jūs vos 
netapote mūsų žiūrovu? Mes jums skolingi du florinus, 
kurių neuždirbome, nes si pabėgo, nors ir sumo- 
kėjo už įėjimą! 

Ir Peskadas priminė Peteriui Batorui, kaip tą dieną, 
sumokėjęs du florinus ir jau ketindamas įeiti į provan- 
siečių balaganą, jis staiga pranyko. 

Jaunuolis buvo pamiršęs tą atsitikimą, bet, išgirdęs 
Peskado pasakojimą, nusišypsojo. Šypsena buvo liūd- 
na, nes jis prisiminė, jog įsimaišė į minią tik todėl, kad 
galėtų rasti Savą Torontal! | 

Jis vėl užsimerkė. Prisiminė, kas atsitiko vėliau. Pa- 
galvojus apie Savą, kurią manė jau esant kito Žmona, 
jam vėl sugėlė širdį ir apėmė noras prakeikti tuos, ku- 
rie jį ištraukė iš mirties nagų! 

Peskadas atspėjo, kad kalba apie Gravozos šventę 
sukėlė Peteriui liūdnų prisiminimų. Todėl ir jis nutilo, 
svarstydamas: ,„Duoti ligoniui kas pusvalandį po pusę 
šaukšto geros nuotaikos — toks daktaro įsakymas. Bet 
ne taip lengva jį vykdyti!“ 

Netrukus Peteris pravėrė akis ir prašneko pirmas. 

— Vadinasi, ligi atsitikimo su trabakolu jūs nepa- 
žinote daktaro Antekirto? — paklausė jis. 

— Kaip gyvi nebuvome matę, ponas Peteri, ir net 
jo vardo negirdėję. 

— O nuo tos dienos jūs jau nebesiskyrėte nuo jo? 

— Nė vienai dienai, nebent daktaras pavesdavo 
man ką nors atlikti. 

— O kokiame krašte mes esame? Galite man pasa- 
kyti, Peskadai? 


— Kiek aš suprantu, ponas Peteri, mes esame salo- 
je: juk jūra mus supa iš visų pusių. i 

— Tiesa. O "kurioje Viduržemio jūros dalyje. yra 
sala? 

— Nežinau,— atsakė Peskadas. — Ar Gieiinoiės ar 
šiaurinėje, ar rytinėje, ar vakarinėje — supratimo netų- 
rių. Bet pagaliau ar ne vis tiek? Vienas dalykas tikras: 
mes esame pas daktarą Antekirtą, maitina mus sočiai, 
rengia puikiai, miegam, kiek širdis geidžia, mums jis 
geras, ir ko daugiau norėti. . | 

— Bet jei nežinote, kur 25 ta sala, tai gal bent 
žinote, kaip ji vadinasi? — paklausė Peteris. 

— Kaip vadinasi? Kurgi nežinosil — atsakė Peska- 
das.— Ji vadinasi Antekirta. 

Veltui rausėsi atmintyje Peteris Batoras, stengdama- 
"sis prisiminti tokią salą, paskui žvilgterėjo į Peskadą. 

-— Tikrai, ponas Peteri! — atsakė geraširdis vyru- 
kas.— Antekirta! Ir be jokios ilgumos, be jokios pla- 
tumos! Paprastai: Viduržemio jūra. Jei turėčiau dėdę, 
jis man rašytų kaip tik šiuo adresu. Bet likimas nedavė 
man dėdės. Tarp kitko, nieko čia nuostabaus, kad sala 
vadinasi Antekitta, juk ji priklauso daktarui Antekir- 
tui. Tačiau, net ir būdamas Geografų draugijos moks- 
liniu sekretorium, neįstengčiau pasakyti, ar daktaras. 
pasisavino salos vardą, ar sala buvo pEMaCIaĖ dakta- 
IO vardu. 

Peteris sveiko. Komplikacijų, kurių Žalčiai bijoti, 
nebuvo. Ligonis gaudavo labai maistingus, bet atsargiai 
dozuotus valgius, ir jo jėgos kas dieną augo. Daktaras 
dažnai jį lankė, ir jiedu kalbėdavosi apie viską, tik ne 
apie tai, kas labiausiai domino jaunuolį. O Peteris, ne- 
norėdamas per anksti reikalauti atvirumo, laukė, kol 
pats daktaras pradės kalbą. | 

" Peskadas visad tiksliai pakartodavo daktarui. savo 
pasikalbėjimus su ligoniu. Matyt, Peteriui labai rūpėjo, 
kodėl Matijas Šandoras ir net sala, kur jis gyvena, 
apsupti tokio nepaprasto paslaptingumo. Be abejo, jis, 
kaip ir pirma, galvojo apie Savą Torontal, kuri dabar 
taip toli nuo jo, nes jokio ryšio tarp Antekirtos ir Eu- 
ropos žemyno nėra. Tačiau Peteris Batoras pakankamai 
sutvirtėjo ir netrukus turės sužinoti visą tiesą! 

Taip! Visą tiesą! Ir tą dieną, daktaras bus kurčias 
paciento aimanoms kaip chirurgas operacijos metu. 

Praslinko kelios dienos. Peterio žaizda visai užgijo. 
Jis jau galėjo keltis ir pasėdėti prie lango. Jį glamonė- 
jo malonūs Viduržemio jūros saulės spinduliai, o gai- 
vus vėjelis, įkvepiamas į plaučius, teikė sveikatos ir 
jėgų. Peteris jautė, nors ir nenoromis, kad grįžta į gy- 
venimą. Bet jo akys atkakliai smigo į bekraštį horizon- 
tą, norėdamos persmelkti jį, ir tada jis jausdavo, kad 
dvasinė žaizda dar visai neužgijusi. Tas didžiulis van- 
dens plotas aplink nežinomąją salą beveik visada 
būdavo tuščias. Tik retkarčiais koks nors kabotažinis 
laivas, šebeka arba tartana, polakra arba škuna pasiro- 
dydavo horizonte, bet šie laivai niekad neatplaukdavo 
prie salos. Nė karto akiratyje nepasirodė prekiniai ar 
keleiviniai garlaiviai, kurie visomis kryptimis raižo tą 
didžiulį Europos ežerą. 

Buvo galima pagalvoti, kad Antekirta iš tikrųjų yra 
pasaulio krašte. , 
Liepos dvidešimt ketvirtąją daktaras pasakė Pete- 
riui Batorui, kad kitą dieną po pietų jis galės eiti pasi- 
vaikščioti, ir pasisiūlė jį palydėti. 

— Daktare, jei jau turiu pakankamai jėgų vaikš- 
čioti, jų pakaks ir jūsų pasakojimą išklausyti, — tarė 
Peteris. 

— Išklausyti mano Paž3Eej A: Ką nori pasakyti, 
Peteri? 

— Noriu pasakyti, kad jūs žinote mano gyvenimą 
su visomis smulkmenomis, o aš jūsų nežinau! 

Daktaras atidžiai pažiūrėjo į jį, tačiau ne kaip drau- 
gas, o kaip gydytojas, sprendžiąs klausimą: prideginti 
atvirą ligonio žaizdą įkaitinta geležim, ar ne? Paskui 
jis atsisėdo greta jaunuolio ir tarė: 

— Nori žinoti mano istoriją, Peteri? Tad klausyk! 


ANTRASIS SKYRIUS 


PRAEITIS IR DABARTIS 


— Pirmiausia išklausyk daktaro Antekirto istoriją. 
Ji prasideda tą akimirką, kai grafas Matijas Sandoras 
pasinėrė į Adrijos bangas. 

Nepaisant policijos salvių, ištiso kulkų sriauto, aš 
likau gyvas ir sveikas. Naktis buvo labai tamsi. Paste- 
bėti manęs niekas negalėjo. Jūros srovė nešė nuo kran- 
to į atvirą jūrą, ir net labai norėdamas, nebebūčiau 
galėjęs grįžti į sausumą. Bet aš ir nenorėjau grįžti. Ge- 
riau mirti, negu vėl patekti į policijos rankas ir būti 
sušaudytam Pizino kalėjime. Jei būčiau nuskendęs — 
viskas būtų baigta. Jeigu man lemta išsigelbėti — visi 
galvotų, kad žuvau. Tada jau niekas man netrukdytų 
bausti kaltuosius, kaip prisiekiau grafui Zatmarui ir 
tavo tėvui. Ir aš atsiteisiu už skriaudą bet kuria kaina! 

— Atsiteisit? — pakartojo Peteris tą nelauktą žodį, 
ir jo akys sublizgėjo. | 

— Taip, Peteri, ir tu pats turi dalyvauti atsiteisiant, 
nes tik norėdamas tave pasitelkti, išnešiau tave iš rūsio 
Ragūzos kapinėse, kur buvai gyvas palaidotas! Miręs, 
kaip aš, ir gyvas, kaip aš. | 

Klausydamas grafo, Peteris Batoras tartum persikėlė 
į tolimą praeitį, į tas dienas, kada Pizino tvirtovėje 
buvo sušaudytas jo tėvas. | 

— Priešais mane, — pasakojo daktaras, — plytėjo be- 
kraštė jūra iki pat Italijos pakraščių. Nors ir buvau 
puikus plaukikas, nesitikėjau ją perplaukti ir pasiekti 
Italiją. Buvau pasmerktas žūti, ir tik pats dangus galė- 
jo man padėti: arba jei man pasitaikytų nuolauža, arba 
jeigu mane paimtų koks nors užsienio laivas. Tačiau 
tas, kas nebijo paaukoti gyvybę, atranda jėgų ją ap- 
ginti, kai tik pasitaiko galimybė. 

Pirmiausia aš kelis kartus pasinėriau, gelbėdamasis 
nuo paskutiniųjų kulkų. Paskum, įsitikinęs, kad manęs 
negalima įžiūrėti, aš ėmiau plaukti, toldamas nuo kran- 
to. Drabužiai man beveik netrukdė, nes buvo labai 
lengvi ir glaudžiai dengė kūną. 

Buvo tikriausiai pusė dešimtos. Mano apskaičiavi- 
mu, plaukiau jau daugiau.kaip valandą, vis toldamas 
nuo Rovinjos uosto, kurio paskutinieji žiburiai nyko 
migloje. 

Kur plaukiau, ko salčikii tikėtis? Aš nieko nesitikė- 
jau, Peteri, bet buvau kupinas energijos, atkaklumo ir 
pasiryžęs ligi paskutinio atodūsio kovoti su stichija. 

Aš norėjau išsigelbėti ne dėl savęs, bet dėl to di- 
džiojo uždavinio, kurį privalėjau įvykdyti ateityje. Ir 
jeigu tuo metu būtų pasirodęs koks žvejų barkasas, aš 
būčiau pasinėręs, slėpdamasis nuo žmonių. Juk kiek 
niekšų, kurie mielai mane išduotų už pinigus, galėjau 

sutikti čia, taip arti Austrijos pasienio, — daug daugiau 
tokių, kaip Karpena, negu tokių, kaip Andrea Feratas. 

Nepraslinkus nė valandai, mano būkštavimai pasi- 
tvirtino. Beveik staiga iš miglos išniro barkasas. Jis 
plaukė link kranto. Ligi to laiko aš buvau gerokai pa- 
vargęs ir gulėjau ant nugaros, bet čia instinktyviai ap- 
siverčiau, ketindamas pasinerti į vandenį. Žvejų bar- 
kasas, plaukiąs į Istrijos uostą, buvo man įtartinas. 

Tuojau pat įsitikinau, kad esu teisus. Vienas jūri- 
ninkų dalmatiškai šūktelėjo pasukti laivą. Aš panėriau, 
jūreiviams dar nespėjus manęs pastebėti, ir laivas pra- 
plaukė man ties galva. . 

Pritrūkes kvapo, iškilau į paviršių ir su malonumų 
sriūbtelėjau gaivaus oro. Paskui vėl ėmiau judėti į va- 
karus. 

Atėjus nakčiai, vėjas nutilo ir jūra nurimo. Dabar 
mane lengvai supo nedidelės bangos, nešdamos A 
nuo kranto. 

Taip plaukiau dar T aiadds, kartkartėmis ilsėdama- 
sis. Aš mačiau prieš save tikslą, tik nežinojau, kaip jį 
pasiekti. Reikėjo perkirsti Adriją, kitais žodžiais ta- 
riant — praplaukti penkiasdešimt mylių! Taip, tokia 
buvo mano valia! Taip, aš būčiau tiek praplaukęs! Ak, 
Peteri, reikia patirti tokius išbandymus, kad suprastum, 
ką pajėgia žmogus, kada jis sukaupia visas dvasines 
ir fizines savo jėgas! 

Praslinko dar valanda, o aš vis laikiausi. Jūra buvo 
visai tuščia. Paskutiniai paukščiai nuskrido nakvoti 
į pakrantės uolų plyšius. Ties mano galva sklandė tik 
žuvėdros, jos pralėkdavo poromis, šaižiai klykdamos. 

Tačiau nors aš ir tvirtai buvau nusprendęs nepaisyti 
nuovargio, mano rankos vos judėjo, kojos tirpo. Pirš- 
tai ėmė skirtis, ir buvo sunku juos besuglausti. Galva 

taip apsunko, tarytum ant kaklo būtų karojęs svars- 
tis, ir man reikėjo nemaža pastangų išlaikyti galvą 
vandens paviršiuje. 

Prasidėjo haliucinacijos. Aš jau nebegalėjau sutelk- 
ti minčių. Aptemusioje sąmonėje ėmė kilti keisti vaiz- 
diniai. Pajutau, kad nebegalėsiu nieko gerai išgirsti, 
nei pastebėti EE jei ji pasirodytų akiratyje. Taip 
ir atsitiko. 

Buvo, tur būt, pusiaunaktis, kada iš rytų pusės iš- 
girdau tolimą kurtų ūžesį, — niekaip negalėjau suprasti, 
kas tai. Prieš savo valią buvau užsimerkęs, bet paju- 
tau šviesos tvykstelėjimą. Stengiausi pakelti galvą, ta- 
čiau dėl to turėjau dar giliau pasinerti į vandenį. Ėmiau 
dairytis aplink. 

Pasakoju visas tas smulkmenas todėl, kad tau, Pe- 
teri, būtinai reikia jas žinoti, taip pažinsi ir mane, 

— Aš viską žinau apie jus, daktare, tikrai viską| — 
atsakė jaunuolis.— Nejaugi manote, kad motina nėra 
man pasakojusi apie grafą Matiją Šandorą? 

— Tikiu, kad ji pažinojo Matiją Šandorą, .bet dak- 
taro Antekirto ji negalėjo pažinti! O tau reikia susi- 
pažinti. Klausyk, ką jis tau sako. Klausyk manęs. 

Iš rytų pamačiau Italijos link plaukiantį laivą. Fok- 
stiebyje pakabintas žibintas skleidė baltą šviesą, — ten 
buvo garlaivis. Įžiūrėjau ir šviesas ant bortų — raudo- 
nas kairėje, žalias dešinėje; jas mačiau abi iš karto, 
vadinasi, garlaivis plaukė tiesiai į mane. 

Reikėjo kam nors ryžtis. Iš visko buvo galima spręs- 
ti, kad tai austrų garlaivis, nes juk jis plaukia tikriau- 
siai iš Triesto. Paprašyti jų pagalbos — tas pats, kaip 
pasiduoti į rankas žandarams! Sugalvojau nieko nepra- 
šyti, bet vis dėlto pasinaudoti praplaukiančiu laivu ir 
išsigelbėti. 

Tai buvo greitaeigis garlaivis. Artėdamas jis greitai 
didėjo, ir aš Mačiau, kaip putoja vanduo ties jo foršte- 
veniu. Po poros minučių jis turėjo plaukti pro tą r 
kur aš nejudėdamas gulėjau. 

Kad garlaivis austrų — aš jau neabejojau. Bet gal 
jis plaukia į Brindizį ar Otrontą arba bent užsuks ten. 
Tokiu būdu jis pasieks vieną tą uostų ne vėliau kaip 
po paros. 

Greit apsisprendžiau. Supratau, kad tamšoje manęs 

niekas nepamatys, todėl ėmiau plaukti priešais garlaivį. 
Jis judėjo vidutiniu greičiu, vos pastebimai supdama- 
sis ant bangų. | 
“* "Garlaivis plaukė tiesiai į mane; jo korpusas kilo 
virš jūros lygio ne mažiau kaip per dvidešimt pėdų. 
Dar -akimirka — ir mane visą užliejo putotas vanduo. 
Plaukdamas pro šalį, garlaivis truputį užkliudė mane, 
bet aš iš visų jėgų ranka atsistūmiau. Visa tai įvyko 
per kelias sekundes. Pamatęs aukštą laivagalį, aš čiu- 
pau už vairo, nežiūrėdamas, kad sraigtas gali man su- 
traiškyti galvą. 
Mano laimė, garlaivis buvo pilnas prikrautas, todėl 
sraigtas buvo giliai paniręs į vandenį; jeigu sraigtas 
būtų sukęsis vandens paviršiuj, man nebūtų pavykę 
išsikapstyti iš sūkurio ir išlaikyti rankose vairą, už ku- 
Trio buvau nusitvėręs. Kaip paprastai, nuo garlaivio 
galo karojo dvi geležinės grandinės ir jungėsi ties vai- 
ru. Aš nusitvėriau už vienos, pasikėliau ligi apkabos, 
kuria jos buvo pritvirtintos, ir šiaip taip įsitaisiau prie 
achterštėvenio. Jaučiausi palyginti saugiai. 

Po kokių trijų valandų ėmė švisti. Supratau, kad 
jei garlaivis plaukia į Brindizį ar Otrontą, man teks 
tokioje padėtyje ištverti dar apie dvidešimt valandų. 
Labiausiai teks kentėti dėl alkio ir troškulio. Bet užtat 

čia manęs negalėjo pastebėti nuo denio ir net iš laive- 
lio, prikabinto ties laivagaliu. Mane, tiesa, galėjo pa- 
matyti iš kokio nors sutikto garlaivio ir pranešti kapi- 
tonui. Bet tą dieną mes sutikome tik du ar tris laivus, 
ir praplaukė jie tokiam nuotolyje, kad buvo neįma- 
noma pastebėti D grandinių prie vairo D“ 
žmogų, 

Tuo tarpu patekėjo saulė, pasidarė karšta, aš nusi- 
vilkau drabužius ir išsidžiovinau. Andreos Ferato įduo- 
ti trys šimtai florinų, kaip ir pirma, gulėjo mano dirže. 
Turėsiu iš ko gyventi, atsidūręs sausumoje. Ten man 
jau neteks bijoti. Svetimoje valstybėje grafui Matijui. 
Šandorui nebebus baisūs austrų agentai. Politiniai emi- 
grantai neišduodami. Tačiau man buvo maža tik išlikti 
gyvam; aš norėjau, kad mane laikytų mirusiu. Niekas 
neturi žinoti, kad bėglys iš Pizino bokšto pasislėpė Ita- 
lijoje. 
Mano noras išsipildė. Diena praėjo ramiai. Sutemo, 
Apie dešimtą valandą pietvakariuose sutvyksčiojo švie- 
sa. Tai buvo Brindizio švyturys. Po dviejų valandų gar- 
laivis įplaukė į uostą. 

Bet dar per dvi mylias nuo kranto, prieš atsikeliant 
į laivą locmanui, aš susukau drabužius į ryšulėlį, pri- 
sirišau prie kaklo ir tyliai nusileidau nuo B-SPEBE 
į vandenį. 

Po minutės aš jau nebemačiau garlaivio, tik girdė- 
jau jo šaižią sireną. 

Jūra buvo rami. Po pusvalandžio aš išėjau į tuščią 
krantą ir pasislėpiau tarp uolų. Čia apsirengiau, radau 
patogią įdubą, atsiguliau ant sausų jūros augmenų ir 
tuojau pat užmigau. Nuovargis nugalėjo badą. 

Išaušus nuėjau į Brindizį, susiradau kuklų viešbutį 
ir, dar nieko neplanuodamas, ėmiau laukti, kas bus. 

“Po dviejų dienų iš laikraščių sužinojau, kad Triesto 
sąmokslas likviduotas. Buvo pranešta, kad ieškoma 
grafo Šandoro kūno, bet kol kas nesėkmingai. Mano 
mirtim visi tikėjo, tarytum būčiau kritęs peršautas Pi- 
zino tvirtovės kieme kartu su savo bendraminčiais La- 
dislavu Zatmaru ir tavo tėvu, Ištvanu Batoru! 

— Aš — lavonas! Ne, ne, Peteril Ir dar įrodysiu, 
kad esu gyvas! 

Peteris Batoras godžiai klausėsi pasakojimo. Jis bu- 
vo sukrėstas ligi sielos gelmių. Jaunuoliui atrodė, kad 
daktaro balsas eina iš kapo. Taip, tai kalbėjo grafas 
Matijas Šandoras! Peteris buvo taip panašus į tėvą, kad 
daktaras, nors paprastai būdavo labai užsidaręs, patikė- 
jo jam “savo paslaptį. Tiek metų jis slapstėsi nuo žmo- 
nių, O dabar atvėrė Peteriui širdį. Bet apie tai, ką Peteris 
nekantravo išgirsti, grafas dar nepasakė nė žodžio — 
ko jis tikisi iš Peterio? 

Apie savo drąsų persikėlimą per Adriją daktaras 
papasakojo gryną teisybę, neperdėdamas nė mažiausių 
smulkmenų. Taigi Matijas Šandoras gyvas ir sveikas 
pasiekė -Brindizį,; o žmonėms jis buvo miręs. 

Bet reikėjo kuo greičiau išvažiuoti iš Brindizio. Tai 
tik tranzitinis uostas. Iš čia plaukiama į Indiją, čia 
išlipa keliaujantieji į Europą. Paprastai tas uostas tuš- 
čias, išskyrus vieną — dvi dienas per savaitę, kai at- 
plaukia paketbotai, daugiausia priklausantieji „Penin- 
sular and Oriental Company“. Todėl pabėgėlis iš Pizino 
lengvai galėjo būti atpažintas. Dėl savo gyvybės jis 
jau nebebijojo, bet, kaip sakyta, jam buvo labai svar- 
bu, kad jį laikytų mirusiu. 

> „Antrą dieną būdamas Brindizyje ir vaikštinėdamas 
Kleopatros kolonos papėdėje, kaip tik toj vietoj, kur 
prasideda "senovinis Apijos kelias, grafas ir svarstė 

visus tuos dalykus. Naujo gyvenimo planas jau buvo 
pribrendęs. Grafas galvojo važiuoti į Rytus, kad ga- 
lėtų įsigyti turto, o su juo ir galybę. Bet plaukti kokiu 
nors garlaivių, kursuojančiu palei Mažosios Azijos 
krantus, kartu su įvairių tautybių keleiviais jam nesi- 
norėjo, — ten jis būtų perdaug pastebimas. Reikėjo ras- 
ti kokį nors kitą būdą išvykti, o Brindizyje, tai buvo 
neįmanoma. Todėl jis tą patį vakarą geležinkeliu išva- 
žiavo į Otrontą. 

Po pusantros valandos traukinys pristatė jį į tą 
miestelį pačiame Italijos „bato kulnyje“, prie neplataus 
sąsiaurio į Adrijos jūrą. Čia, beveik apmirusiame uoste, 
stovėjo pasiruošęs išplaukti į Smirną tristiebis burlaivis 
su banda arklių, kurių niekas nepirko Otronte. Dak- 
taras susitarė su jo savininku. 

Kitą dieną burlaivis išplaukė į jūrą, ir daktaras pa- 
tenkintas stebėjo, kaip dingsta už horizonto Puntos di 
Luka švyturys — tolimiausias Italijos taškas. O iš kitos 
pusės migloje nyko kalnai. Kelyje nieko neatsitiko, 
o praslinkus keletui dienų, burlaivis aplenkė Matapano 
iškyšulį, pietinį Graikijos kraštą, ir atvyko į Smirnos 
uostą. 

Daktaras trumpai papasakojo Peteriui ir apie šią 
savo kelionę, o taip pat, kaip sužinojo, kad netikėtai 
žuvo jo duktė. Dabar jis neturi nė vieno artimo žmo- 
gaus pasaulyje| 

— Pagaliau, — pasakojo jis — aš GaiEkši į Mažąją 
Aziją, kur man buvo lemta tiek metų pragyventi ne- 
žinomam! Jaunystėje aš buvau studijavęs mediciną, 
chemiją, gamtos mokslus Vengrijos mokyklose ir uni- 
versitetuose, kur tavo tėvas buvo žymus profeso- 
rius, — dabar tie mokslai padėjo man užsidirbti duoną. 

Man pasisekė, ir aš iškilau netgi anksčiau, negu ti- 
kėjausi. Iš pradžių gyvenau Smirnoje, kur per septy- 
nerius—aštuonerius metus susidariau vardą kaip labai 
geras gydytojas, — tose vietose medicina yra labai ap- 
verktinoje padėtyje. Netikėtai išgydęs keletą beviltiš- 
kų ligonių, aš užmezgiau pažintis su vietiniais turtuo- 
liais. Paskum išvažiavau iš Smirnos. Panašiai kaip 
senųjų laikų išminčiai, aš ir gydžiau, ir mokiau gydyti, 
ir pats studijavau mums nežinomą Mažosios Azijos ta- 
lebų ir Indijos panditų mediciną. Taip apvažiavau vi- 
sas tas sritis, kai kur sustodamas kelioms savaitėms, kai 
kur — keliems mėnesiams. Mane kviesdavo ir į Kara- 
chisdrą, ir į Binduną, ir į Adaną, ir į Chalebą, ir į Tri- 
polį, ir į Damaską, o garsas apie mane visur skriejo 
pirma manęs. Kartu su garbe augo ir mano turtas. 

Bet man dar buvo maža. Reikėjo įgyti neribotą ga- 
lią, maždaug tokią, kokią turėtų radža, jei jo Žinios 
atitiktų jo lobius. 

Ir tokia galimybė atsirado. 

Chomse, Šiaurės Sirijoje, gyveno žmogus, žūstąs 
nuo lėtos ligos. !Jokiam gydytojui nepavyko nustatyti, 
kokia ta liga. Taigi niekas negalėjo rasti ir tinkamo 
gydymo. Tas žmogus, vardu Faz-Ratas, užėmė labai 
aukštą postą Otomanų imperijoje. Tuo metu jis turėjo 
keturiasdešimt penkerius metus. Jis nenorėjo mirti, juo 
labiau kad buvo labai turtingas ir būtų galėjęs džiaug- 
tis visais gyvenimo malonumais, 

Faz-Ratą pasiekė gandai apie mane, nes tuo metu 
jau buvau plačiai žinomas. Jis pakvietė mane į Chom- 
są, if aš nuvažiavau. 

— Daktare, — tarė jis man, — jei grąžinsi mane £y- 
venimui, "pusė mano turtų — tau. 

* — Pasilik sau tą pusę, — atsakiau.— Aš tave gydy- 
siu ir, jei bus tokia dievo valia, išgydysiu! 


Aš ėmiau atidžiai tirti tą vargšą, nuo kurio jau buvo 
atsisakę visi gydytojai. Jie jau manė, kad gyventi jam 
liko daugiausia keli mėnesiai. Bet man pavyko nusta- 
tyti teisingą diagnozę. Tris savaites aš nesitraukiau nuo 
Faz-Rato, stebėdamas, kaip veikia mano nustatytas gy- 
dymas. Faz-Ratas pasveiko. Kai norėjo atsiskaityti su 
manim, aš paėmiau tik tiek, kiek man atrodė teisinga, 
Po to išvažiavau iš Chomso, 


Praslinkus trejiems metams, Faz-Ratas Žuvo me- 
džioklėje. Nei tiesioginių įpėdinių, nei giminių jis ne- 
turėjo, ir pagal testamentą vieninteliu viso savo turto, 
ne mažiau kaip penkiasdešimt milijonų florinų, pavel- 
dėtoju paskyrė mane. | 

Praslinko jau trylika metų nuo to laiko, kai bėglys 
pasislėpė Mažosios Azijos provincijose. Legendarinis 
daktaro Antekirto vardas skambėjo visoje Europoje, 
Taigi pasiekiau, ko norėjau. Dabar liko tik įvykdyti 
pagrindinį uždavinį. | 

Nusprendžiau grįžti į Europą arba įsikurti kokiame 
nors tolimame Viduržemio jūros kampelyje. Aš apva- 
žiavau visą Afrikos pakrantę ir pagaliau už labai 
aukštą kainą įsigijau nemažą salą, žydinčią, derlingą, 
kurioje galima įkurti nedidelę koloniją — Antekirto 
salą. Čia, Peteri, aš karaliauju, čia esu visagalis šei- 
mininkas, pavaldinių neturiu, užtat mane supa žmo- 
nės, visa širdimi man atsidavę. Saloje baigiam įrengti 
apsigynimo įtaisus. Patobulintos susisiekimo priemonės 
man padeda palaikyti ryšius su įvairiais Viduržemio 
jūros taškais. Aš susikūriau tokį  greitaeigį laivyną, 
kad jūra dabar yra tartum mano tėvonija. 

— O kurioj jūros daly yra Antekirto sala? — pa- 
klausė Peteris Batoras... 

— Didžiojo Sirto rajone, į kurį dar nuo antikinių 
laikų žiūrima labai nepalankiai: tai pati neprieina- 
miausia jūros dalis, nes dėl šiaurės vėjų ji labai pavo- 
jinga net šiuolaikiniams laivams. Sirto užutekis įsirėžia 
į žemyną tarp Tripolio ir Kirenaikos, o jo BLNBOJE iI 
yra ta sala. | 

Tikrai, čia, į šiaurę nuo Sirto salų grupės, ir yra 
Antekirto sala. Prieš kelerius metus daktaras apvažia- 
vo visą Kirenaikos pakrantę, aplankė senovinį Kirenos 
uostą Susą, Barkos sritį, visus miestus, pastatytus vietoj 
senųjų Ptolimeiso, Berenikos, Adrianopolio,— žodžiu, 
visą antikinę Pentapoliją, kažkada priklausiusią grai- 
kams, paskui makedoniečiams, romėnams, persams, sa- 
racėnams, ir t.t., o dabar ją valdo arabai ir Tripolio 
paša. Daktarui teko pabuvoti (nes jis važiavo visur, 
kur tik jo šaukėsi) „daugybėje salų, išblaškytų pagal 
Libijos pakrantę, — Farose ir Antirodėje, Plintino „dvy- 
niuose“, Enezipte, Tindarijos uolose, Sirte, Pirgose, 
Platejoje, Ilose; Ifalose, Pontijos ir pagaliau Baltosiose 
salose. | | 

Čia, Didžiojo Sirto užutekyje, netoli kranto, per tris- 
dešimt mylių į pietvakarius nuo Bengazio vilajeto!, 
daktaro dėmesį patraukė Antekirto sala. Ji taip pava- 
dinta dėl to, kad yra priešais Sirkirtų, arba Kirtų, salas. 
Daktarui iš karto atėjo mintis pasiimti salą sau, ir, 
dar prieš ją pirkdamas, jis pasivadino Antekirto var- 
du,— vardu, kurio garsas netrukus apskriejo visą Se- 
nąjį Pasaulį. 


! Stambus administracinis teritorinis vienetas Turkijoje. 
2 „Ante" — priešais, ligi (Iot.). 

Šią salą daktaras pasirinko dėl dviejų priežasčių. 
Pirmiausia, ji buvo pakankamai didelė — jos plotas 
aštuoniasdešimt mylių — ir čia galima apgyvendinti 
visus daktarui reikalingus žmones; pakankamai iškili, 
ypač viena kalva 800 pėdų aukščio, iš kurios galima 
sergėti jūrą iki pat Kirenaikos krantų. Salą drėkino 
upeliai, ir augo įvairūs augalai, taigi ji galėtų išmaitin- 
ti kelis tūkstančius gyventojų. Be to, užutekis, kurio 
gilumoje yra sala, garsus savo štormais,— dar prieš- 
istoriniais laikais jie buvo lemtingi argonautams. Ro- 
doso Apolonijus, Horacijus, Vergilijus, Propercijus, Se- 
neka, Valerijus Flakas, Lukianas ir daugelis kitų, jau 
ne poetų, o geografų — Polibijus, Saliustijus, Strabo- 
nas, Mela, Plinijus, Prokopijus — mini pragaištingas 
tos jūros savybes, apdainuodami arba aprašydami Sir- 
tus, visai pelnytai pavadintus „vylingaisiais“. 

Kaip tik tokios vietos ir ieškojo daktaras. Jis įsigijo 
salą už stambią sumą visiškon nuosavybėn, neprisi- 
ėmęs jokių feodalinių ar kitokių įsipareigojimų. Pir- 
kimo aktą patvirtino sultonas ir suteikė Antekirtos 
savininkui visas suverenines teises. 

"Jau treji metai daktaras gyveno šioje saloje. Apie 
tris šimtus europiečių ir arabų šeimų, kurias jis atsi- 
kvietė čia, pažadėjęs laimingą gyvenimą, sudarė ne- 
didelę koloniją — maždaug du tūkstančius gyventojų. 
Jie buvo ne vergai ir net ne pavaldiniai, o tiesiog 
žmonės, ištikimi savo šefui kaip ir žemės kampeliui, 
kurį mylėjo kaip tikrą tėvynę. 

Pamažu buvo suorganizuota nuolatinė valdyba ir 
milicija salos gynimui; buvo išrinktas magistratas iš 
pačių garbingiausių piliečių tarpo, bet valdininkams 
beveik netekdavo naudotis savo įgaliojimais. Be to, 

pagal brėžinius, daktaro išrašytus iš geriausių Angli- 
jos, Prancūzijos ir Amerikos laivų statyklų, buvo su- 
kurtas puikus laivynas: garlaiviai, motorinės jachtos, 
kateriai, arba „Elektros“, skirtos skubioms išvykoms 
į įvairius Viduržemio jūros kampelius. Antekirtoje bu- 
vo statomi įtvirtinimai, bet jie dar nebuvo baigti, nors 
daktaras ir labai skubėjo dėl tam tikrų, labai rimtų 
priežasčių. 


Vadinasi, Antekirtas Sirto rajone tisėjo kažkokį 
priešą, kurio reikėjo bijoti? Taip, turėjo. Viena rūsti 
sekta, tikriau, piratų sąjunga, su pavydu ir priešišku- 
mu stebėjo, kaip nežinomas ateivis kuria L 
netoli Libijos krantų. 

Tai buvo Sidi-Mohamedo Ben-Ali-Es-Senusio įsteig- 
ta musulmonų brolija. Tais metais, tūkstantis trys šim- 
taisiais chidžros metais, brolija buvo ypatingai galinga 
ir turėjo apie tris milijonus šalininkų. Šis judėjimas 
buvo apėmęs visą eilę vilajetų: Egipte, europinėje ir 
azijinėje Otomanų imperijos dalyje, Baelės ir Tubu 
srityse, Rytų Sudane, Tunise, Alžyre, Maroke, nepri- 
klausomoje Sacharoje — ligi pat Vakarų Sudano. O 
Tripolyje ir Kirenaikoje sekta buvo dar gausingesnė. 
Todėl visoms Šiaurės Afrikos europinėms įmonėms ir 
įstaigoms nuolat grėsė pavojus; grėsė nuostabiajam 
Alžyrui, kuris galėtų tapti turtingiausia pasaulio šalim, 
ir ypač — Antekirto salai, kuo skaitytojas nėtrukus įsi- 
tikins. Todėl būtinai reikėjo apsiginkluoti visomis to 
meto gynybos priemonėmis. | 

Štai ką sužinojo Peteris iš daktaro pasakojimo. 
Tačiau tai buvo dar ne viskas. Peteris buvo atvežtas 
į Antekirto salą, į Didžiojo Sirto užutekį, tolimą Seno- 
jo Pasaulio kampelį, už kelių šimtų lje nuo Ragūzos, 

kur jis paliko du žmonės, kurių niekad nepamirš: mo- 
tiną ir Savą Torontal. | ! 

"Paskum daktaras trumpai papasakojo apie savo 
gyvenimą saloje. Rūpindamasis salos saugumu, steng- 
damasis kuo geriau išnaudoti žemės turtus ir paten- 
kinti materialinius ir dvasinius kolonistų poreikius, jis 
kartu domėjosi senųjų draugų likimu. Jų jis niekad 
nebuvo išleidęs iš akių — nei ponios Batori su sūnum 
ir Boriku, persikėlusių iš Triesto į Ragūzą, nei kitų. 

Dabar Peteris sužinojo, kodėl „Savarena“ atplaukė 
į Gravozą tokiomis aplinkybėmis, kurios žadino vieti- 
nių gyventojų smalsumą, kodėl daktaras aplankė ponią 
Batori; sužinojo, kad pinigų ponia Batori nepriėmė, 
sužinojo, kaip daktaras spėjo laiku išnešti Peterį iš 
kapo, kuriame jis miegojo magnetiniu miegu. 

— Taip, mano sūnau, aš išgelbėjau tave tada, kai 
tu, pametęs galvą, griebeisi savižudybės! 

Išgirdęs tą žodį, pasipiktinęs Peteris pakilo lovoje. 

— Savižudybės? — sušuko jis.— Nejaugi jūs pati- 
kėjote, kad aš pats susižeidžiau? 

— O kas, Peteri... nevilties minutę. .. 

— Neviltis! Taip, aš buvau nevilty! Aš galvojau, 
kad net jūs, mano tėvo draugas, apleidote mane, ap- 
leidote, pažadėjęs tai, ko aš jūsų neprašiau! Taip, aš 
buvau nevilty! Bet net ir neviltin puolusiems viešpats 
draudžia savižudybę. Jis įsako jiems EYMEniL, „ kad 
galėtų atkeršyti| 

— Nel Kad galėtų nubausti — pataisė jį daktaras.— 
Bet kas gi tave sužeidė? 6 

— Žmogus, kurio aš nekenčiu, — atsakė Peteris — 
žmogus, kurį aš tą vakarą atsitiktinai sutikau tuščiame 
kelyje prie miesto sienos. Gal jis pagalvojo, kad aš jį 

pulsiu... Bet jis mane pralenkė... Jis smogė man... 
tas Žmogus — Sarkanis, tai... 

Peteris neturėjo jėgų baigti. Prisiminus tą niekšą, 
dabar jau Savos vyrą, jam aptemo protas, akys už- 
simerkė, ir, atrodė, jis tučtuojau mirs, tarytum vėl būtų 
atsivėrusi jo žaizda. 

Daktaras skubiai jaunuolį atgaivino ir, žiūrėdamas 
į nelaimingąjį, sukuždėjo: 


— 


— Sarkanis! Sarkanis! 
Po nervinio sukrėtimo Peteriui būtų reikėję pail- 
sėti, bet ne poilsis dabar jam rūpėjo. 


— Daktare, — tarė jis— Jūs man pažadėjote, kad 
pirma papasakosite daktaro Antekirto istoriją nuo tos 
akimirkos, kai grafas Matijas Šandoras puolė į Adri- 
jos bangas... 


— Taip, Peterį. 

— O paskui papasakosite apie grafą Matiją Šan- 
dorą tai, ko aš dar nežinau. 

— Užteks tau jėgų mane išklausyti? 

— Kalbėkite| 


-— Gerai! — atsakė daktaras.— Geriau iš karto at- 
skleisti paslaptis, kurias tu turi teisę Žinoti, atskleisti 
tą siaubą, kurio pilna praeitis, kad daugiau jau niekad 
netektų apie jį kalbėti! Peteri| Nejaugi tu galėjai pa- 
galvoti, kad aš apleidau tave, jei išvažiavau iš Gra- 
vozos?. Paklausyk gil Paskui spręsk apie mane pats! 

Tau žinoma, Peteri, kad mirties bausmės įvykdymo 
išvakarėse aš su draugais bandžiau pabėgti iš Pizino 
tvirtovės. Bet tą minutę, kai Ladislavas Zatmaras buvo 
belipąs paskui mus, jį sugavo prižiūrėtojai. O tavo 
tėvą ir Mane nusinešė kunkuliuojanti Foibos srovė, ir 
mūsų jie negalėjo pavyti. 

Stebuklingų būdu praplaukę Foibos sūkurius, mes 
išlipome į Lemo kanalo krantą, bet čia mus pastebėjo 
vienas niekšas. Jis nesvyruodamas pardavė mūsų gal- 
vas, nes vyriausybė buvo paskyrusi už jas stambų 
atlyginimą. Mus užklupo Rovinjoje tą valandą, kai vie- 
nas žvejys ruošėsi mus pervežti į kitą Adrijos pusę. 
Tavo tėvą sugavo ir vėl uždarė Pizino tvirtovėje. 
Man pavyko pasprukti nuo persekiotojų. Tuos faktus 
tu jau žinai, bet kai ko dar ne. 

Dar prieš ispano Karpenos išdavystę, už kurią žve- 
jys Andrea Feratas sumokėjo gyvybe, du niekšai buvo 
pardavę Triesto sąmokslo paslaptį vyriausybei, 

— Kas jie tokie? — sušuko Peteris Batoras. 

— Pirma paklausk, kaip pavyko išaiškinti tuos 1š- 
davikus,— tarė daktaras. į 

Ir jis apsakė viską, kas įvyko kalėjimo kameroje, 
papasakojo, kaip savotiško akustikos efekto dėka jis 
sužinojo dviejų išdavikų vardus, | 

— Pasakykit man juos, daktarel — vėl šūktelėjo 
Peteris Batoras.— Jūs privalot man juos pasakyti| 

— Pasakysiu. 

— Kas gi jie? 

— Vienas jų — sąskaitininkas, į Ladislavo Zatmaro 
namus prasigavęs šnipas. Tai žmogus, kuris kėsinosi 
į tavo gyvybę. Sarkanis. | 

— Sarkanis! — sušuko Peteris, šiaip taip priėjęs 
prie daktaro.— Sarkanis! Tas niekšas! Ir jūs Žinojotel 
Jūs, Ištvano Batoro draugas, siūlęs jo sūnui savo glo- 
bą, jūs, kuriam aš patikėjau savo meilės paslaptį, jūs, 
paskatinęs tą meilę, — jūs leidote tam šlykštynei įeiti 
į Silo-Torontalio namus, kada būtų užtekę vieno jūsų 

žodžio, ir rūmų durys būtų jam uždarytos! Jūs savo 
tylėjimu skatinote nusikaltimą... taip, nusikaltimą, 
dėl kurio nelaiminga mergaitė tapo Sarkanio grobiu! 

— Taip, Peteri, aš tai padariau! 

— Kodėl gi? 

— Dėl to, kad ji negalėjo būti tavo žmona. 

— Negalėjo?.. Kodėl? 
. — Todėl, kad Peteriui Batorui vedus Savą Toron- 
tal, būtų įvykęs dar siaubingesnis nusikaltimas! 
. — Bet kodėl? Kodėlė — kartojo susijaudinęs Pe- 
teris. | 
— Todėl, kad Sarkanis turėjo sėbrą! Taip, niekšin- 
gas pinkles, dėl kurių žuvo tavo tėvas, jie pynė dvie- 
se... Ir tas sėbras... Tau reikia žinoti, kas jis toks.. 
Tai Triesto bankininkas Silas Torontalis| 


„Peteris išgirdo. Peteris suprato. Atsakyti jis netu- 
rėjo jėgų. Jo lūpos mėšlungiškai susičiaupė. Jis būtų 
kritęs, jeigu siaubas nebūtų surakinęs sąnarių. Jo akių 
vyzdžiai išsiplėtė, tartum žvelgdami į beribes tam- 
sumas. | 

Tas kelias sekundes daktaras išsigandęs abejojo — 
ar išliks gyvasi pacientas po tokios baisios operacijos. 

Bet Peteris Batoras buvo stiprios prigimties. Jam 
pavyko užgniaužti visus jį apėmusius jausmus: Kelios 
ašaros nuriedėjo skruostais. Paskum, vėl atsisėdęs, jis 
nuolankiai padėjo rankas ant ištiestos daktaro rankos. 

— Peteri,— tarė tas švelniai ir rimtai — Visam pa- 
sauliui mudu su tavim mirę. Dabar aš vienas žemėje, 
nebeturiu nei draugų, nei vaikų... „ Nori būti man 
sūnum? | 


— Taip, tėvel — atsakė Peteris Batoras. 
Ir jiedu apsikabino kaip tėvas ir sūnus. 

TREČIASIS SKYRIUS 


KAS VYKO RAGŪZOJE 


Kol Antekirtoje vyko aukščiau aprašyti įvykiai, 
štai kas atsitiko Ragūzoje. | 

Ponios Batori šiame mieste jau nebuvo. Mirus sū- 
nui, Borikas ir kai kurie kiti šeimos draugai pasistengė 
išvežti ją iš Ragūzos. Pirmomis dienomis buvo baisu, 
kad nelaiminga motina iš sielvarto neišprotėtų. Dak- 
tarai buvo labai susirūpinę, nes pastebėjo, kad tai 
visuomet energingai moteriai ima trikti protas. Tokio- 
mis aplinkybėmis, daktarams patarus, ponia Batori 
buvo išvežta iš Ragūzos į Vintičelio kaimelį pas vieną 
jų šeimos draugą. Čia jį buvo puikiai slaugoma. Bet 
kas galėjo nuraminti nelaimingą moterį, netekusią ir 
vyro, ir sūnaus? 

Senasis tarnas nusprendė jos neapleisti. Todėl na- 
mai Marinelio gatvėje buvo užkalti, ir ištikimasis Bo- 
rikas išvažiavo kartu su ponia Batori, kad ir toliau 
galėtų ją guosti ir globoti, ištikus tokiai daugybei 
bėdų. | 

Kalbėdamiesi jie niekad neminėdavo Savos Toron- 
tal, kurią prakeikė Peterio Batoro motina. Jie netgi 
nežinojo, kad jos jungtuvės atidėtos nenumatytam 
laikui. 

Mergaitės būklė buvo tokia, kad ją reikėjo pagul- 
dyti į lovą. Baisus ir kartu nelauktas smūgis ją palau- 
žė. Jos mylimasis mirė... mirė, žinoma, iš nevilties! 
Jo kūną vežė į kapines tą valandą, kai ji važiavo iš 
namų susituokti su nekenčiamu žmogum! 

Dešimt dienų, tai yra ligi liepos mėnesio šešioliktos 
dienos, Savos būklė buvo labai sunki. Motina nesitrau- 
kė nuo ligonės. Bet poniai Torontal nebuvo lemta il- 
gai slaugyti dukterį, nes netrukus ji pati sunkiai su- 
siTgO. 

"Apie ką gi kalbėjosi motina su dukterimi per tas 
ilgas, slogias valandas? Nesunku įspėti. Tarp raudų ir 
ašarų be paliovos buvo kartojami du vardai: Sarkanis 
ir Peteris. Sarkaniui buvo siunčiami prakeiksmai, o Pe- 
teris buvo graudžiai apraudamas, nes iš jo vardo beli- 
ko tik antkapyje iškaltos raidės. 


Tuose pokalbiuose Silas Torontalis niekad nedaly- 
vaudavo (jis net vengė susitikti su dukterimi), bet galų 
gale ponia Torontal dar kartą pabandė paveikti vyrą. 
Ji norėjo, kad jis atsisakytų tų jungtuvių, nes Savai 
vien mintis apie jas kėlė pasišlykštėjimą ir siaubą. 

Bankininkas buvo neperkalbamas. Jei tą klausimą 
būtų sprendęs vienas, nekurstomas iš šalies, gal ir bū- 
tų paklausęs žmonos įkalbinėjimų, o gal ir pats būtų 
apsigalvojęs. Tačiau, bendrininko įtakos veikiamas, jis 
nenorėjo nė girdėti, ką sako Žmona. Savos ir Sarkanio 
jungtuvės įvyks, kai tik mergaitė pasveiks. 

Lengva įsivaizduoti, kaip įsiuto Sarkanis, kai vis- 
kas susikomplikavo ir ėmė griūti jo planai, kaip jis ra- 
gino Silą Torontalį skubėti su jungtuvėmis. Žinoma, 
tai tik laikinas uždelsimas, bet jei Savos liga užsitęs, 
visi jo planai gali žlugti. Be to, jis puikiausiai žinojo, 
kad Sava juo biaurisi iš visos širdies. 

Bet kokia baisia neapykanta virstų tas pasišlykštė- 
jimas, jeigu mergaitė sužinotų, kad Peteris Batoras 
krito kaip tik nuo to žmogaus rankos, už kurio ją ver- 
čia tekėti! | | = | 

Sarkanis gi buvo labai patenkintas, atsikratęs var- 
žovu. Jokio sąžinės graužimo jis nejautė, nes visi žmo- 
giški jausmai jam buvo svetimi. | 

— Kokia laimė, kad tas vaikinas įsigeidė nusižudy- 
ti! — tarė jis kartą Silui Torontaliui.— Kuo mažiau liks. 
Batoro šeimos atstovų, tuo mums 5 Iš tiesų pats 
dangus mus globoja! 

Ir iš tikrųjų, kas dabar buvo belikę iš šsaddio Zat- 
maro ir Batoro šeimų? Tik viena sena moteris, kurios 
dienos suskaičiuotos. Taip, matyt, dievas globoja tuos 
niekšus, ir ta globa pasieks aukščiausią laipsnį tą die- 
ną, kai Sarkanis taps Savos vyru, o kartu viso jos tur- 
to šeimininku. "1 | 

O dievas, atrodė, dar norėjo išbandyti jo kantrybę, 
nes vestuvės vis buvo atidėliojamos. 

Kai mergaitė pasveiko — bent fiziškai — nuo baisaus 
sukrėtimo ir Sarkanis vėl ėmė raginti su jungtuvėmis,, 
netikėtai susirgo ponia Torontal, Tos nelaimingos mo- 
ters sveikata-buvo visai palaužta. Ir nenuostabu, nes 
koks galėjo būti jos gyvenimas po Triesto įvykių, kai 
sužinojo, kad yra sujungusi savo likimą su niekšu! Nors 
ji ir nepajėgė kovoti, tačiau stengėsi užtarti Peterį, 
iš dalies norėdama atlyginti Batoro šeimai už padarytą: 
blogį. Tačiau poniai Torontal nieko nepavyko padaryti, 
nes, nelauktai į Ragūzą atvažiavus Sarkaniui, banki- 
ninkas visai pasidavė jo įtakai. 

Iš pat pirmųjų ligos dienų buvo aišku, kad ponios 
Torontal gyvenimas netrukus pasibaigs. Gydytojai 
sprendė, kad ligonei liko gyventi vos kelios dienos. 
Ji merdėjo nuo išsekimo. Jokie vaistai jau nebegalėjo 
jos išgelbėti, jos nebebūtų išgelbėjęs hė Pėteris, kad ir 
būtų atsikėlęs iš kapo ir atėjęs Savos. 

Sava slaugė motiną, nesitraukdama nei dieną, nei 
naktį nuo jos lovos. | 

Nesunku suprasti, kaip, iš naujo vestuves atidėjus, 
reagavo Sarkanis. Jis apibėrė bankininką begale prie- 
kaištų, nors tas negalėjo nieko pakeisti. 

Betgi tos komplikuotos situacijos atomazga nebuvo 
tolima. 

Liepos dvidešimt devintąją poniai Torontal lyg ir 
pagerėjo. 

Tiktai čia buvo tariamas pagerėjimas, nes ligonę 
apėmė tokia stipri karštligė, kad po poros dienų jos 
jau neliko gyvųjų tarpe. 

Priešmirtiniame kliedesy iš ponios Torontal lūpų 
veržėsi kažkokie nesuprantami sakiniai. 

Ypatingai Sava stebėjosi, kad mirštančioji vis kar- 
tojo vieną vardą. Tas vardas — Batori; bet ne Peterį 
Batorą prisiminė ponia Torontal, o jo motiną. Ji šau- 
kėsi jos, kažko maldavo, lyg poBų sąžinės priekaištų 
graužiama; 

= Atleiskite! * Ponia Batori!.. Atleiskite! iš 

Kai ligonė 'atgavo sąmonę, Sava paklausė motiną, 
ką reiškia tie žodžiai, bet ponia Torontal išsigandusi 
sušuko: 

— Nutilk, Sava! Tylėk!.. Aš taip nesakiau!.. 

Užėjo naktis iš liepos trisdešimtosios į trisdešimt 
pirmąją. Kurį laiką gydytojams atrodė, kad krizė pra- 
ėjo ir ponia Torontal taisosi. 

Dieną ji nekliedėjo, ir visi stebėjosi netikėtu ligos 
pakrypimu. Buvo galima tikėtis, kad naktis praslinks 
taip pat ramiai, kaip ir diena. 

“Bet taip atsitiko todėl, kad prieš mirtį ligonė pasi- 
juto tokia energinga, kokia ji niekuomet nebuvo bu- 

vusi. Susitaikiusi su dievu, ji kažką sumanė ir dabar 
tik laukė akimirkos, kad galėtų savo nutarimą įvykdyti. 

Tą naktį ji užsispyrė, kad Sava eitų truputį pail- 
sėti. Kad ir labai prieštaravo mergaitė, jai teko pa- 
klausyti motinos, nes pamatė, kad ligonė nenusileis. 

Apie vienuoliktą valandą Sava nuėjo į savo kam- 
barį. Ponia Torontal liko viena. Namuose visi miego- 
jo. Aplinkui viešpatavo tyla, tikra „kapų tyla“. 

Likusi viena, ponia Torontal atsikėlė iš lovos. Ir 
štai ligonė, kuri bė pašalinės pagalbos nė pajudėti ne- 
galėjo, dabar pati apsirengė ir atsisėdo prie rašomojo 
stalo rašyti laiško. 

Virpančia ranka ji paėmė popieriaus lapą ir, pa- 
rašiusi vos kelis žodžius, pasirašė. Paskui įdėjo laišką 
į voką, užlipino ir užrašė adresą: „Ragūza, Marinelio 
gatvė, Stradonas. Poniai Batori“. 

Laikydamasi iš visų jėgų, nes jautėsi labai pavar- 
gus, ponia Torontal atidarė duris, nusileido paradiniais 
laiptais, perėjo kiemą, šiaip taip atidarė vartelius į gat- 
vę ir atsidūrė Stradone. 

Buvo gerokai po vidurnakčio, todėl gatvėje buvo 
tamsu ir tuščia, 

Ponia Torontal svyruodama nuėjo kairiuoju šali- 
gatviu. Už kokių penkiasdešimt žingsnių ji sustojo 
prie pašto dėžutės, įmetė laišką ir pasuko atgal. 

Tačiau dabar, įvykdžius paskutinį troškimą, jėgos 
visai ją apleido, ir ji be sąmonės parkrito prie savo 
rūmų vartų. 

"Čia po valandos ją ir atrado. Prie vartų atbėgo Silas 
Torontalis ir Sava. Mirštančią pernešė į jos kambarį, 
bet ji nebeatgavo sąmonės. | 

Kitą dieną Silas Torontalis papasakojo Sarkaniui, 
kas įvyko. Nei vienam, nei antram nė į galvą neatėjo, 

kad ponia Torontal buvo išėjus naktį iš namų išsiųsti 
laiško. Bet ko ji išėjo? Jie niekaip negalėjo paaiškinti 
to keisto elgesio ir todėl labai susirūpino. 

"Ligonė išgyveno dar parą. Tik retkarčiais jos kū- 
nas sutrūkčiodavo, primindamas, kad ji dar gyva. Tai 
buvo paskutinės jau gęstančios gyvybės pastangos. 
Sava laikė motiną už rankos, tarsi norėdama jos ne- 
išleisti iš šio pasaulio, kur be motinos ji bus tokia vie- 
niša! Bet mirštančiosios lūpos buvo sučiauptos ir nebe- 
tarė Batori vardo. Dabar jos sąžinė nurimo, ji įvykdė 
paskutinį savo troškimą, ir jai jau nebebuvo ko pra- 
šyti, nebereikėjo maldauti atleidimo. 

Kitą naktį, apie trečią valandą, kai Sava sėdėjo 
viena prie motinos, mMirštančioji krustelėjo ir ranka 
palytėjo dukters ranką. 

Ji pramerkė akis. Paskui įsmeigė žvilgsnį į Savą. 
Jos akys taip iškalbingai kažko maldavo, kad Sava ne- 
jučiomis paklausė: 

— Mama... tu nori kažką pasakyti? 

Ponia Torontal linktelėjo galva. 

— Nori pasikalbėti su manim? 

— Taip! — aiškiai ištarė ponia Torontal. 

Sava pasilenkė ties jos galvūgaliu ir be žodžių su- 
prato, kad mirštančioji prašo prisislinkti dar arčiau. 

Sava prigludo prie motinos galvos, o ta ėmė šnabž- 
dėti: 

— Vaike, aš mirštu! 

— Mama! Mama! 

— Tyliau— sukuždėjo ponia  Torontal.— Tyliau! 
Kad kas mūsų nenugirstų! — Paskui vos girdimai kal- 
bėjo: 

— Sava, aš turiu maldauti tave atleidimo už visa 
bloga, ką tau padariau... aš neturėjau jėgų pasiprie- 
šinti. .. 

— Ką tų, mama! Tu niekad nepadarei man nieko 
blogo. Tu neturi už ką prašyti atleidimo. a 

— Pabučiuok mane dar kartą, Sava... paskutinį 
kartą... paskutinį... Tai bus ženklas, kad man at- 
leidi... 

Mergaitė atsargiai palietė lūpomis mirštančiosios 
kaktą. | 

Ponia Torontal dar pajėgė apkabinti dukterį. Kiek 
pakilusi ir atidžiai žiūrėdama jai į veidą, -ji sušnabž- 
dėjo: = > 
— Sava! Tu ne Silo Torontalio duktė! Tu ne mano 
duktė! Tavo tėvas... | 

Užbaigti ji nebepajėgė. Mėšlungis ištraukė ją iš 
Savos rankų, ir gyvybė išskrido su paskutiniais žo- 
džiais. 

Mergaitė pasilenkė ties mirusiąja. Mėgino ją at- 
gaivinti, bet veltui. 

Tada ji ėmė šauktis pagalbos. Į jos šauksmą subė- 
go žmonės. Vienas pirmųjų pasirodė Silas Torontalis. 
„Pamačiusi jį, Sava nejučiomis atsitraukė, apimta pa- 
sibiaurėjimo. Dabar ji turėjo teisę niekinti, neapkęsti 
jo: juk jis jai ne tėvas! Taip pasakė mirštančioji, 
o mirštantieji nemeluoja! 

Sava išbėgo iš kambario, pasibaisėjusi tuo, ką pa- 
sakė nelaimingoji moteris, kuri ją mylėjo kaip savo 
tikrą dukterį, o kartu apimta nevilties, kad mirusioji 
nespėjo pasakyti visos tiesos. 

Kitą dieną įvyko labai iškilmingos laidotuvės. Ban- 
kininką apsupo draugai, kurių turtuoliams niekad ne- 
trūksta. Šalia jo paskui karstą ėjo Sarkanis; jo dalyva- 

vimas turėjo pabrėžti, kad neįvyko jokių pasikeitimų 
ir kad jis netrukus bus Torontalio šeimos narys. Tokia 
buvo Sarkanio svajonė; tačiau jis puikiai žinojo, kad 
ta svajonė išsipildys, tiktai nugalėjus nemaža kliūčių. 
Be to, Sarkaniui atrodė, kad ponios Torontal mirtis jam 
net į naudą: juk dabar Sava nebeturi gynėjos. 

Betgi, mirus poniai Torontal, vestuves vėl teko ati- 
dėti. Kol šeima gedės mirusiosios, negali būti nė kalbos 
apie jungtuves. Dėl padorumo po ponios Torontal mir- 
ties turėjo praslinkti bent pusė metų. 

Suprantama, kad Sarkanis buvo baisiai nepatenkin- 
tas — jis nekantravo kuo greičiau pasiekti. tikslą. Ta- 
čiau nebuvo kas daryti, reikėjo gerbti nusistovėjusius 
papročius. Jis nuolat kirsdavosi su Torontaliu. Ir kas 
kartą bankininkas atsakydavo: 

— Aš bejėgis. Bet nėra ko nerimauti: vestuvės vis 
tiek įvyks, nors ir po penkių mėnesių. 

Kaip matyti, niekšai puikiai vienas antrą suprato. 
Sarkanis, nors ir sutikdavo su bankininko įrodinėji- 
mais, vis dėlto dažnai, netekęs kantrybės, imdavo smar- 
kiai triukšmauti. | . 

Be to, jiedu abu gerokai nerimavo dėl keisto miru- 
sios elgesio. Sarkaniui net dingtelėjo, ar tik nesiruošė 
mirštančioji slapčia išsiųsti kam laišką. 

Tuos savo įtarimus jis pasakė bankininkui, kuriam 
ši prielaida pasirodė visai įtikima. į 

— O jeigu taip, — tvirtino Sarkanis,— vadinasi, dėl 
to laiško mes galim susilaukti didelių nemalonumų. Jū- 
sų žmona visad palaikė Savą, buvo nusistačiusi prieš 
mane ir netgi rėmė mano konkurentą. Kas žino, gal jai 
prieš mirtį užteko jėgų išduoti mūsų paslaptis? Tokiu 
atveju mudviem protingiausia išvažiuoti iš Ragūzos — 
juk čia pasilikti rizikinga. . 

— Jei laiškas būtų buvęs parašytas, — keliom die- 
nom praslinkus, pasakė jam Silas Torontalis — nema- 
lonumai jau būtų mus prislėgę. O juk ligi šiol viskas 
tebėra, kaip buvę. 

Sarkanis neturėjo ką atsakyti. Iš tikrųjų kol kas 
buvo ramu, ir, atrodė, jiems negresia jokie nemalo- 
numai,. - 

O nemalonumai artėjo, bet visai ne tie, kurių jie 
tikėjosi. Įvyko tai po dviejų savaičių nuo ponios To- 
rontal mirties. 

Mirus motinai, Sava visai užsidarė ir neišeidavo iš 
savo kambario. Ji neidavo net pietų. Bankininkas jos. 
akivaizdoje jautėsi nesmagiai ir stengėsi nepasilikti su 
ja dviese. Tegu ji elgiasi, kaip nori, o jis gyveno, kaip: 
jam patinka, kitoje namo pusėje. 

Sarkanis griežai smerkė tokį Silo Torontalio elgesį. 
Juk taip gyvendamas, jis niekad nebematydavo Savos. 
Tokie įpročiai neatitiko Sarkanio sumanymų. Todėl jis. 
vis priekaištavo bankininkui. Nors pirmaisiais gedulo. 
mėnesiais negalėjo būti nė kalbos apie vestuves, Sar- 
kanis nenorėjo, kad Sava pamanytų, jog jis nebegal- 
voja apie jas. 

Sarkanis pasidarė toks atkaklus, kad Silui Toronta- 
liui teko nusileisti, ir rugpiūčio šešioliktąją jis įsakė 
pranešti dukteriai, jog tuoj pat nori su ja pasikalbėti. 
Jis perspėjo ją, kad jų pokalbio metu bus ir Sarkanis, 
todėl tikėjosi, kad Sava atsisakys ateiti. Tačiau jis kly- 
do. Mergaitė tuoj sutiko. 

Vakare Silas Torontalis ir Sarkanis, sėdėdami di- 
džiojoje svetainėje, nekantriai laukė Savos. Torontalis. 
ketino pasinaudoti tėvo teise ir niekur nenusileisti. 
Sarkanis stengėsi būti santūrus, daugiau klausyti, negu 
kalbėti, ir vylėsi, kad jam pavyks įspėti slaptus mer- 

gaitės ketinimus. Jis, kaip ir O bijojo, kad ji kaž- 
ką žino. 

Nustatytu laiku Sava pasirodė svetainėj. Jai įėjus, 
Sarkanis atsistojo, bet mergaitė neatsakė, net galva 
nelinktelėjo. Ji tartum jo nepastebėjo, tikriau, nenorė- 
jo pastebėti. 

Silui Torontaliui mostelėjus, ji atsisėdo ir abejin- 
gai laukė, kol ją užkalbins. Gedulo suknelė dar labiau 
ryškino jos išbalimą. 

— Sava, aš gerai suprantu, kad tu prislėgta skaus- 
mo, ir ligi šiol netrikdžiau tavo vienatvės. Bet po to 
skausmingo įvykio noromis nenoromis tenka spręsti kai 
kuriuos materialinius klausimus. Nors tu dar ir nepil- 
nametė, reikia, kad sužinotum, kokia palikimo dalis 
tau tenka... 

— Jeiga jums rūpi tik mano materialiniai intere- 
sai, — atsakė Sava,— tai nėra ko daugiau kalbėti. Aš 
nepretenduoju į jokį palikimą! 

Sarkanis nejučiomis krustelėjo, nusivylęs ir nuste- 
bes, gal net truputį išsigandęs. 

— Man atrodo, Sava, tu pati nesupranti ką kalbi; — 
tęsė Silas Torohtalis— Ar nori, ar ne — tu savo moti- 
nos, ponios Torontal, įpėdinė, ir pagal veikiančius įsta- 
tymus, tą dieną, kai tapsi pilnametė, aš turėsiu atsiskai- 
tyti.. | 

— Jei tik aš to palikimo neatsisakysiu, — ramiai 
tarė mergaitė. 

— Atsisakysi? Kodėl? 

— Todėl, kad neturiu į palikimą jokių teisių! 

Bankininkas krūptelėjo. Tokio atsakymo jis nesiti- 


kėjo. Sarkanis tylėjo. Jam pasirodė, kad Sava pradėjo 
kažkokį žaidimą, ir jis stengėsi įspėti kokį. 

— Nesuprantu, Sava, — tarė Silas Torontalis, suer- 
zintas šalto mergaitės tono, — visai nesuprantu, ką reiš- 
kia tavo žodžiai. Aš visai neketinu aptarinėti su tavimi 
juridinių klausimų. Tu, kaip nepilnametė, esi mano glo- 
boje ir neturi teisės savarankiškai ką nors spręsti. Tu 
turi manęs klausyti. Tikiuosi, tu pripažįsti tėvo auto- 
ritetą? | | 

— Gal būt, — atsakė Sava. 

— Štai kaip! — sušuko, netekęs kantrybės, Silas 
Torontalis.— Štai kaip! Bet tu, Sava, per daug skubi. 
Palauk dar trejus metus. Kai būsi pilnametė, galėsi 
tvarkyti savo turtą, kaip norėsi, bet šiuo metu, aš, kaip 
tavo globėjas, privalau tvarkyti tavo reikalus, kaip 
man atrodo geriau. 

— Gerai, — atsakė Sava, — aš palauksiu. 

— Ko laukti? — prieštaravo bankininkas— Tu pa- 
miršti, kad, praėjus gedului, tavo padėtis pasikeis. Jau 
vien dėl to neturi teisės niekinti turto: netrukus ne 
vien tik tau jis bus reikalingas... Ė 

— Taip!.. Reikalingas! — su panieka pabrėžė Sava. 

— Patikėkite, panele...— manydamas, kad reikia, 
įsiterpė Sarkanis, įžeistas niekinamo Savos tono,— pa- 
tikėkite, kad mano jausmai kuo garbingiausi... 

„Sava neatkreipė į jį jokio dėmesio, atrodė, nė ne- 
išgirdo, ką jis pasakė. Ji vis žiūrėjo tik į bankininką, 
o šis, vos valdydamas įniršį, kalbėjo: 

— Taip, tu būsi ne viena... juk tavo motinos mir- 
tis nė kiek nepakeitė mūsų planų. 

— Kokių planų? | 

— Planų dėl tavo vedybų. Tu apsimeti pamiršusi, 
kad ponas Sarkanis turi tapti mano žentu! 

* — Oar jūs įsitikinęs, kad, mane vedęs, ponas Sar- 
kanis taps jūsų žentu? 

Šį kartą užuomina buvo tokia aiški, kad Silas To- 
rontalis pašoko ir, stengdamasis paslėpti sumišimą, no- 
rėjo išeiti. Bet Sarkanis mostelėjo ir jį sulaikė. Jis no- 
rėjo viską išsiaiškinti, 

— Išklausykite mane, tėve, nes aš paskutinį kartą 
vadinu jus šiuo vardu, — pasakė mergaitė. — Ponas Sar- 
kanis nori mane vesti ne iš meilės, o dėl turto, nuo 
kurio aš dabar atsisakau. Kad ir koks begėdis jis yra, 
tos tiesos nuneigti neišdrįs. Jis primena, kad aš pati 
sutikau su tomis jungtuvėmis, — man lengva jam 
atsakyti: taip, aš buvau pasiryžusi aukotis, juk tada 
galvojau, kad nuo to priklauso mano tėvo garbė. Bet 
mano tėvas — jūs puikiausiai žinote — negali būti įsi- 
painiojęs į tokį šlykštų sandėrį. Taigi, jei norite pra- 
turtinti poną Sarkanį, atiduokite jam savo turtą! Jis 
tik apie tai ir tegalvoja. 

— Sava! —riktelėjo Silas Torontalis, užstodamas 
jai kelią:— Tu kažką painioji... Aš nieko nesupran- 
tu... ir pati tikriausiai nežinai, ką kalbi... Nejaugi 
motinos mirtis. .. 

— Motinos... taip, ji buvo man motina... ji taip 
mane mylėjo. ..— sušnabždėjo mergaitė. 

— Nejaugi tu iš skausmo netekai proto? — tęsė 
Silas Torontalis, jau neklausydamas E TP jei 
tik neišprotėjai. . 

— Išprotėjauž 

— Tačiau bus taip, kaip aš noriu: ne vėliau kaip 
po pusmečio tu ištekėsi už Sarkanio! 

— Niekada! 

— Aš priversiu tave paklusti! 

— (O kokia teise? — atsakė mergaitė, jau nebepa- 
jėgdama suvaldyti pasipiktinimo. 

— Tėvo teise!.. 

— Jūs, pone... man ne tėvas, ir mano vardas ne 


Sava Torontal. | 


Išgirdęs tuos žodžius, bankininkas žengė atatups- 
tas, nerasdamas, ką atsakyti, o mergaitė, net nepažvel- 
gusi į jį, išėjo iš svetainės. 

Sarkanio, kuris visą laiką labai atidžiai sekė Savą, 
nenustebino jos elgesys. Jis spėjo, kad taip gali baig- 
tis. Įvyko tai, ko jis bijojo. Sava žino, kad jos niekas 
neriša su Torontalio šeima. | 

Tačiau bankininką mergaitės žodžiai giliai sukrė- 
tė, tuo labiau kad įsikarščiavęs jis nepastebėjo, kur 
krypsta jų pasikalbėjimas. 

Tada prašneko Sarkanis ir, kaip visada, tiksliai įver- 
tino susidariusią padėtį. Silas Torontalis klausėsi. Jo 
senasis bendras samprotavo taip logiškai, kad banki- 
ninkui teliko tik sutikti su jo išvedžiojimais. 

— Dabar jau nėra ko nė galvoti, kad Sava kada 
nors sutiks už manęs tekėti savo noru,— kalbėjo Sar- 
kanis.— Bet jūs pats suprantate, kad dabar labiau negu 
kada nors reikia, kad tos jungtuvės įvyktų. Ką ji Ži- 
no apie mūsų praeitį? Nieko, — kitaip ji būtų prasita- 
rusi. Ji tik žino, kad nėra jūsų duktė, — štai ir viskas. 
Ar žino ji, kas jos tėvas? Nežino. Jeigu žinotų, tikrai 
sviestų jo vardą mums į veidą. Ar seniai ji sužinojo, 
kad jūs jai svetimas žmogus? Aišku, visai neseniai — 
tikriausiai tik prieš pat mirtį ponia Torontal jai pasakė. 
Labai galimas dalykas, kad ji pasakė Savai ne viską, 
o tik tiek, kad Sava galėtų neklausyti žmogaus, kuris 
nėra jos tėvas! | | 

Silas Torontalis linktelėjo,— taip, jis sutiko su Sar- 
kanio išvedžiojimais. O mes žinome, kad Sarkanis nė 
trupučio neklydo nei dėl to, kaip ir kada mergaitė 

sužinojo tiesą, nei dėl to, kas ir ką jai pasakė apie jos 
kilmę. 

— Dabar padarysime išvadas, — tęsė Sarkanis— 
Nors Sava ir labai mažai žino apie save ir visai nieko 
nežino apie mūsų praeitį, mums gresia pavojus. Jūs 
galit netekti garbingos padėties Ragūzoje, o aš didžiu- 
lės naudos, kurią gaučiau po vedybų ir nuo kurios visai 
nemanau atsisakyti... Todėl reikia, ir kuo skubiausiai, 
štai ką padaryti: išvažiuoti iš Ragūzos ir išsivežti kar- 
tu Savą, tik kad ji nespėtų su niekuo nei pasimatyti, 
nei pakalbėti. Išvažiuoti reikia nedelsiant. Grįžti mes 
galime tik po jungtuvių: kai Sava taps mano žmona, 
jai pačiai rūpės tylėti! Užsienyje jau niekas negalės 
jos iš šalies paveikti, ir mums nebus ko bijoti! O aš 
tai jau sugebėsiu išgauti jos sutikimą jungtuvėms ir 
dargi tokiais terminais, kokie man bus parankiausi— 
te Mane kipšas parauna, jei nepadarysiu, kaip noriu. 

Silas Torontalis sutiko su Sarkaniu: jis teisingai 
įvertino padėtį. Bankininkas ir nemanė prieštarauti. 
Tarp kitko, jis nebūtų nė pajėgęs atsispirti prieš savo 
bendrą, kuris kuo toliau, tuo tvirčiau jį valdė. Be to, 
kuriems galams ginti mergaitę, Kuri visai jo nekentė 
ir nelipo jam pačiam prie širdies? 

Jiedu sugalvojo kuo greičiau įvykdyti savo kėslus, 
kol dar Sava nespėjo išeiti iš namų. Taip susitarę, Silas 
Torontalis ir Sarkanis išsiskyrė. Mes netrukus įsitikin- 
sime, kad jiems iš tikrųjų reikėjo skubėti. 

Pasirodo, po dviejų dienų ponia Batori, Boriko ly- 
dima, grįžo iš Vintičelio kaimo į Marinelio gatvės na- 
melius. Ji sumanė visam laikui išsikelti iš tų namų ir 
net iš miesto, su kuriuo buvo susiję tiek skaudžių pri- 
siminimų, ir atvažiavo į Ragūzą susiruošti kelionei. 

Atrakinęs duris, Borikas dėžutėje rado laišką. 

Tai buvo tas pats laiškas, kurį išsiuntė ponia Toron- 
tal prieš pat mirtį mums jau žinomomis aplinkybėmis. 

Ponia Batori paėmė voką, praplėšė, žvilgterėjo pir- 
miausia į parašą ir skubiai. perskaitė silpstančia ranka 
išvedžiotas eilutes apie Savos gimimo paslaptį. 

Ponios Batori galvoje iš karto susijungė du var- 
dai: Savos ir Peterio. 

— Jil... Jis! ..— sušuko Lejaimiuos motina. 

Ir, nesakydama nė žodžio,— žodžiams nebeužteko 
jėgų, — atstūmusi norintį ją sulaikyti senuką tarną, iš- 
puolė iš namų, perbėgo Marinelio gatvę, Stradoną ir 
sustojo prie Torontalio rūmų. | 

Ar ji suvokė, ką nori daryti? Ar suprato, kad, atsi- 
žvelgiant į Savos interesus, jai reikėtų veikti ne taip 
skubiai, o geriau apgalvojus ir atsargiai? Ne! Ją nenu- 
galimai traukė prie tos mergaitės, tarytum jos vyras 
Ištvanas Batoras ir jos sūnus Peteris, pakilę iš kapo, 
būtų šaukę jai: „Išgelbėk ją! Išgelbėk ją!“ 

Ponia Batori pasibeldė į paradines duris. Durys atsi- 
darė. Išėjęs tarnas paklausė, ko jai reikia. 

Ponia Batori norėjo pasimatyti su Sava. 

Panelės Torontal nebuvo namuose. 

Ponia Batori norėjo pasikalbėti su bankininku To- 
rontaliu. | 

. Bankininkas dar vakar išvažiavo kartu su dukte- 
rim, nepasakęs kur. | 

Šio atsakymo priblokšta, ponia Batori pasviro ir 
krito ant rankų paskui ją atbėgusiam Borikui. 

Kai senasis Borikas ją ParyEee į Marinelio gatvės 
namelius, ji jam pasakė: 

— Rytoj, Borikai... rytoj mudu su Iaiijs eisime 
į Savos ir Peterio jungtuves! 

Ponia Batori neteko proto. 


e 

KETVIRTASIS SKYRIUS . 


MALTOS VANDENYSE 


Kol visa tai vyko, Peterio Batoro sveikata diena po 
dienos gerėjo. Žaizda beveik visai užgijo ir jau nekė- 
lė jokios baimės. 

Tačiau kaip gėlė Peteriui širdį, kai jis pagalvodavo 
apie motiną, apie Savą, kurios, jo manymu, jau buvo 
netekęs amžinai. 

O motina? Juk Balis kad ji kentėtų dėl ta- 
riamos jo mirties! Todėl buvo nuspręsta atsargiai jai 
pasakyti tiesą, kad ji galėtų atvažiuoti į Antekirtą. 
Vienam Ragūzoje gyvenančiam daktaro agentui buvo 
įsakyta nepaleisti jos iš akių, kol Peteris visai pasveiks. 
O pasveikti jis netruks. 

Peteris pasiryžo, kalbėdamas su daktaru Antekirtu, 
niekad neminėti Savos vardo. Tačiau, nors jis ir gal- 
vojo, kad ji jau Sarkanio žmona — argi galėjo ją pa- 
miršti? Argi jis nebemyli jos, nors ir žino, kad ji — 
Silo Torontalio'duktė? Ne! Nejaugi Sava atsakinga už 
tėvo padarytą nusikaltimą? Tačiau vis dėlto tas nusi- 
kaltimas pražudė Ištvaną Batorą. Taigi tik pats Pete- 
ris galėtų pasakyti, kokia dvasinė kova draskė jo 
širdį. 

Daktaras tai suprato. Jis stengėsi atitraukti jau- 
nuolio mintis nuo Savos, vėl primindamas, kad jie turi 
kartu atlyginti už įskundimą. Išdavikus reikia bausti, 
ir jie bus nubausti! Kaip juos pasiekti, dar neaišku, bet 
anksčiau ar vėliau jie bus pasiekti! 

— Kelių — tūkstančiai, tikslas — vienas! — tvir- 
tino daktaras, 

Ir jei prireiks, jis pereis tūkstančius kelių! 

Pagaliau Peteris tiek sutvirtėjo, kad galėjo eiti pa- 
sivaikščioti ir apžiūrėti salą, kartais pėsčiom, kartais 
važiuotas. Kas nebūtų nustebęs, matydamas, kaip klesti 
daktaro Antekirto tvarkoma kolonija. 


Visą laiką buvo statomi sutvirtinimai. Juos įren- 
gus, Miestas kalno papėdėje, uostas ir visa sala bus 
visiškai apsaugoti nuo užpuolimų. Baigus šiuos darbus, 
buvo numatyta atitinkamose vietose pastatyti toli šau- 
dančias patrankas, kurių ugnis užtvertų priėjimą prie 
salos priešo laivui. 

Gynybos sistemoje didžiulį vaidmenį vaidino elekt- 
ra: ir minos, išdėliotos į uostą vedančiame farvateryje, 
ir patrankos turėjo pradėti veikti, tik įjungus elektros 
srovę. Daktarui pavyko pasiekti nuostabių rezultatų, 
panaudojant elektrą, kuriai priklauso ateitis. Katilais 
bei gariniais varikliais aprūpintoje centrinėje stotyje 
buvo dvidešimt patobulintos konstrukcijos dinamo ma- 
šinų. Jos gamino srovę, kuria buvo pakraunami galin- 
gi akumuliatoriai. Elektra buvo naudojama apšvieti- 
mui ir vandens tiekimui, telegrafui ir telefonui, elekt- 
ros veikiami judėjo ir traukiniai, nes sala buvo išrai- 
žyta geležinkelių tinklo. Žodžiu, daktaras sugebėjo sėk- 
mingai pritaikyti jaunystėje įgytas mokslo žinias ir iš- 
sprendė vieną šiuolaikinio mokslo problemą — elektros 
energijos perdavimą per didelį atstumą. Elektra varė 
ir daktaro katerius, apie kuriuos jau buvo kalbėta anks- 
čiau, o taip pat greitaeiges „Elektras“, ekspreso grei- 
čiu persikeliančias iš vienos Viduržemio jūros vietos 
į kitą. 

Elektros energiją gaminančioms garo mašinoms bū- 
tinai reikėjo kuro. todėl Antekirtos sandėliuose visada 

būdavo didelės atsargos nuolat iš Anglijos pristatomos 
anglies. 

Miestelis buvo lyg amfiteatras, išsidėstęs aplink 
įlanką, paverstą puikiu uostu. Dvi dambos, molas ir 
bangolaužis saugojo uostą nuo štormų. Taigi bet kokiu 
oru Antekirtos laivynas buvo visai saugus. Šį laivyną 
sudarė: „Savarena“— prekinis garlaivis, skirtas anglies 
pervežimui iš Suonsio ir Kardifo, aštuonių šimtų tonų 
grimzlės garinė jachta „Feratas“ ir trys „Elektros“, ku- 
rių dvi, perdirbtos į minininkus, labai tiko salos gy- 
nybai. | | | | | 

Taigi daktaras rūpinosi, kad sala būtų sparčiai ior- 
tifikuojama. Tai puikiai žinojo Tripolio ir Kirenaikos 
piratai. Bet vis dėlto jie gobėjo salos, kurstomi tuome- 
tinio senusitų sektos vado Sidi-Mohamedo el Mahedžio, 
kuris dėl tos salos turėjo savo sumanymų. Tačiau, su- 
prasdami tokio žygio sunkumus, piratai kantriai laukė 
patogios progos, o kantrybė — viena pagrindinių arabų 
būdo bruožų. Daktaras žinojo jų planus, todėl skubėjo 
pasiruošti salos gynybai. Kai sutvirtinimai bus. baigti, 
pakaks panaudoti šiuolaikinius griaunamuosius gink- 
lus, kad tokios artilerijos neturintieji puolėjai būtų 
išblaškyti. Be to, visi vyrai nuo aštuoniolikos ligi ke- 
turiasdešimt metų buvo įtraukti į milicijos būrius, 
apginkluoti taikliais greitašaudžiais ginklais ir apmo- 
kyti šaudyti iš patrankų. Tiems būriams vadovavo iš 
geriausiųjų tarpo išrinkti vadai. Liaudies miliciją su- 
darė kokie šeši šimtai žmonių, ir ji buvo patikima ap- 
sauga. | 

Tiesa, kai kurie kolonistai gyveno po salą išsimė- 
čiusiose fermose, bet dauguma spietėsi Artenako mies- 
telyje, pavadintame grafo Šandoro Karpatuose valdyto 
dvaro vardu. Miestelio vaizdas yra labai įdomus. Namų 

čia stovi tik keli šimtai. Jie pastatyti amerikiečių pa- 
vyzdžiu šachmatine tvarka su tiesiomis gatvėmis. Na- 
mai stovi kur pakliuvo, daugiausia aukštumose. Juos 
supa ūksmingi sodai ir plačiašakiai medžiai. Name- 
liai — tikras mišinys: vieni europinės, kiti arabų ar- 
chitektūros — išsidėstę palei dirbtinius upelius, į ku- 
riuos vanduo nukreipiamas mašinomis. Viskas aplinkui 
miela, gaivu, malonu, patrauklų. Miestelis kuklus, o jo 
gyventojai, sakytum, vienos šeimos nariai, įsijungę 
į bendrą visuomeninį gyvenimą ir saloje jaučiasi tik- 
ri šeimininkai. 

Tikrai, Antekirtos gyventojai buvo laimingi. Ubi 
bene, ibi patria!, — žinoma, tai nelabai patriotinis šūkis, 
tačiau tebūnie atleista geriesiems žmonėms, kurie tė- 
vynėje vargo, o, daktaro pakviesti, čia, vaišingoje sa- 
loje, rado laimę ir gerbūvį. 

Daktaro Antekirto namus kolonistai vadino Rotuše. 
Čia gyveno ne valdovas, bet pirmasis tarp lygių. Tai 
buvo puikus maurų stiliaus pastatas su belvederiais ir 
mediniais groteliais ant langų, su vidiniu kiemu, gale- 
rijomis, portikais, fontanais, svetainėmis ir kambariais, 
kurių sienas buvo išdekoravę talentingi dailininkai 
iš arabiškų provincijų. Namai buvo pastatyti iš bran- 
gios medžiagos, iš įvairių marmuro ir onikso rūšių 
nuo Filfilo kalno prie Numidijos įlankos, už kelių kilo- 
metrų nuo Filipvilio. Namo statybai vadovavo inžinie- 
rius, ne tik išmanąs savo darbą, bet ir tikras meninin- 
kas. Šis marmuras tiko perduoti visus architekto už- 
manymus ir buvo jau įgavęs auksingą atspalvį nuo 
karštos Afrikos saulės, kuri šituos rytų kraštuos lyg 
teptuku nudažo viską. 


! Kur gerai, ten ir tėvynė (lot.). 

Truputį atokiau nuo Artenako stiebėsi grakšti nedi- 
delės bažnytėlės varpinė. Bažnytėlės statybai iš tų pa- 
čių karjerų buvo atvežtas juodas ir baltas marmuras, 
plačiai naudojamas ir statyboje, ir skulptūroje, be to, 
mėlynasis marmuras ir geltonas chalcedonas, giminin- 
gas senajam Karoros ir Paroso marmurui. 

Už miesto ribų apylinkės kalvose stovėjo specialios 
paskirties nameliai, jų tarpe kelios vilos, o aukščiau 
buvo matyti nedidelė ligoninė, 1r čia daktaras, vienin- 
telis salos gydytojas, guldytų ligonius, jei kas susirgtų. 
Nuo ligoninės į jūros pusę šlaituose taip pat buvo išsi- 
dėstę gražūs nameliai: ten buvo savotiškas kurortas. 
Vieną geriausiai įrengtų namelių, nors ir žemą kaip 
blokhauzą, buvo galima pavadinti Peskado ir Matifu 
vila. Čia ir gyveno neperskiriami draugai, o jiems pa- 
tarnavo arabas saisas. Niekad gyvenime jie net svajoti 
nedrįso apie tokią laimę! 

— Kaip čia puiku! — nuolat kartojo Matifu. 

— Net perdaug puiku. Tai ne mums,— atsakydavo 
Peskadas.— Dabar, Matifu, mums reikėtų pasimokyti: 
įstoti į mokyklą, rinkti penketus, gauti atestatą. 

— Bet tu ir taip išsilavinęs, — prieštaraudavo He- 
raklis: — moki skaityti, rašyti, skaičiuoti. .. 

Iš tikrųjų, palyginus su draugų, Peskadas buvo tik- 
ras mokslininkas! Bet vargšas vaikinas puikiai supra- 
to, kiek daug spragų yra jo išsilavinime. Kur ir kaip 
jis galėjo mokytis? Juk, jo paties žodžiais tariant, vie- 
nintelė mokykla, kurią jis lankė, buvo „Fonteneblo 
Karpių licėjus“. Todėl dabar Peskadas valandų valan- 
das išsėdėdavo Artenako bibliotekoje, stengdamasis 
papildyti savo žinias, skaitė, mokėsi, o Matifu, daktarui 
leidus, vartė pakrantės akmenis ir kasė smėlį, ruošda- 
mas vietą žuvims gaudyti. 

Peteris Batoras visaip skatino Peskadą mokytis. Jis 
matė, kad Peskadas nepaprastai gabus ir jam trūksta 
tiktai išsilavinimo. Peteris pradėjo jį mokyti, kad jis 
kuo geriau išeitų visą pradinės mokyklos kursą, ir mo- 
kinys darė sparčią pažangą. Tačiau Peteris suartėjo su 
Peskadu ir dėl kitų priežasčių. Juk Peskadas daug ką 
žinojo iš jo praeities. Juk jam buvo pavesta stebėti 
Torontalio rūmus. Juk jis buvo Stradono gatvėje, kai 
Peterį vežė į kapines, ir matė, kaip įnešė į namus apal- 
pusią Savą. Peskadas ne kartą pasakojo Peteriui tuos 
liūdnus įvykius, kuriuose jis netiesiogiai dalyvavo. Tik 
jam galėjo Peteris atverti širdį, kai pasidarydavo nebe- 
pakenčiamai sunku. 

Tuo tarpu vis artėjo momentas, kada daktaras tu- 
rėjo įvykdyti dvigubą uždavinį: atlyginti nukentėju- 
siems ir nubausti piktadarius. 

Jis nespėjo pagelbėti Andreai Feratui, taip greitai 
mirusiam katorgoje, todėl labai norėjo padėti jo vai- 
kams. Deja, kad ir kaip stengėsi visi jo agentai, nie- 
kaip nevyko sužinoti Liuidžio ir jo sesers likimo. Tėvui 
mirus, jie išvažiavo iš Rovinjos, iš Istrijos, ir vėl tapo 
tremtiniais. Kur jie nuklydo? Niekas nežinojo, ir dak- 
taras buvo labai nusiminęs. Tačiau jis vis dar tikėjosi 
rasti to žmogaus vaikus, kuris dėl jo paaukojo gyvy- 
bę, ir atkakliai jų ieškojo. 

Karščiausias Peterio troškimas buvo atsivežti moti- 
ną į Antekirtą, tačiau daktaras norėjo pasinaudoti ta- 
riama Peterio mirtimi, ir aiškino jaunuoliui, kad reikia 
veikti nepaprastai atsargiai. Be to, daktaras norėjo pa- 
laukti, kol Peteris galutinai sustiprės, kad galėtų jį 
paimti į kelionę. Pagaliau, žinodamas, kad, mirus po- 
niai Torontal, Savos ir Sarkanio jungtuvės atidėtos, 

daktaras nusprendė nieko nedaryti, kol tos jungtuvės 
nebus įvykusios. 

Vienas daktaro agentas Ragūzoje atidžiai stebėjo 
ir ponios Batori namus, ir Stradono rūmus ir praneši- 
nėjo apie viską, kas ten vyko. 

Tokie buvo reikalai. Daktaras nekantriai laukė tin- 
kamo momento, kad galėtų imtis ryžtingų veiksmų. 
Tiesa, Karpena buvo dingęs be žinios, išvažiavęs iš 
Rovinjos, tačiau Silas Torontalis ir Sarkanis, kurie te- 
begyveno Ragūzoje, jau negalėjo pasprukti iš jo rankų. 

Lengva įsivaizduoti, kaip pasijuto daktaras, kai 
į Rotušę buvo pristatyta. iš Maltos gauta telegrama. 
Buvo pranešama, pirmiausia, kad Silas Torontalis, Sava 
ir Sarkanis išvažiavo iš Ragūzos, o, be to, kad ponia 
Batori ir Borikas dingo ir nepavyko užtikti jų pėdsakų. 

Dabar jau buvo nebegalima delsti. Daktaras išsi- 
kvietė Peterį ir parodė jam telegramą. Peteriui tai bu- 
vo baisus smūgis! Jo motina dingo, Savą tėvas nežinia 
kur išvežė, ir, žinoma, J kaip ir pirma, yra Sarkanio 
valdžioje! 

— Mes važiuojame rytoj, — pasakė daktaras. 

— Ne, šiandien! — sušuko jaunuolis.— Bet kur 
mums ieškoti motinos? Kur jos ieškoti? .. 

Jis nebaigė. Daktaras jį nutraukė: 

— Galimas dalykas, kad nėra jokio ryšio tarp sku- 
baus Torontalio ir Sarkanio išvykimo iš Ragūzos ir po- 
nios Batori dingimo, ir čia tik paprasčiausias atsitikti- 
numas. Tačiau pirmiausia reikia surasti tuos du niekšus. 

— O kur jų ieškoti? . 

— Sicilijoje. .. tikriausiai. 

Skaitytojas prisimena, kad Pizino bokšte grafas Šan- 
doras buvo nugirdęs, kaip Zironė, šnekėdamasis su Sar- 
kaniu, paminėjo Siciliją, kur jis darbuojasi, ir pasiūlė 


savo bendrui, jei prireiks, ten grįžti. Daktaras gerai įsi- 
minė tą dalyką ir Zironės vardą. Žinoma, tokie duome- 
nys buvo menki, bet jie vis dėlto galėjo padėti, ieškant 
Sarkanio ir Silo Torontalio pėdsakų. 

"Taigi buvo nuspresta nedelsiant leistis į kelionę. 
Daktaras perspėjo Peskadą ir Matifu, kad būtų pasi- 
ruošę, nes teks plaukti kartu. Dabar Peskadas pirmą 
sykį sužinojo, kas yra Silas Torontalis, Sarkanis ir Kar- 
pena. 

— Trys niekšai. Aš taip ir maniau! 

Paskui jis kreipėsi į Matifu: 

— Netrukus tavo pasirodymas! 

— Greitai? 

— Taip, bet lauk mano replikos. 

Visi išvyko tą pati vakarą. „„Feratas“ stovėjo pa- 
ruoštas, Maisto ir anglies atsargos buvo pakankamos, 
kompasai tvarkingi, ir apie aštuntą valandą vakaro 
jachta išplaukė į jūrą. 

Nuo paties tolimiausio Didžiojo Sirto įlankos taško 
ligi Portio di Polo rago pietų Sicilijoje yra apytikriai 
devyni šimtai penkiasdešimt mylių. Daugiau kaip po 
aštuoniolika mylių per valandą nuplaukianti greitaeigė 
garinė jachta tą nuotolį galėjo įveikti per pusantros 
paros. | | 
„Feratas“, šis miniatiūrinis Antekirtos laivyno krei- 
seris, buvo puikus laivas! Jis buvo pastatytas Prancū- 
zijoje, Luaros laivų statykloje, jo garo mašina galėjo 
išvystyti ligi pusantro tūkstančio arklio jėgų. Jo kati- 
lams, įtaisytiems pagal Belvilio sistemą, kur vamzdžiais 
eina vanduo, o ne liepsna, reikėjo mažai kuro, o garų 
spaudimą galėjai greitai ir lengvai pakelti ligi ketu- 
riolikos ir net ligi penkiolikos kilogramų. Šie garai bu- 
vo dar kartą kaitinami ir virsdavo nepaprastai galinga 

mechanine jėga. Tas mažas laivas greičiu nenusileido 
lengviesiems eskadrų kreiseriams. 

Suprantama, keleiviams „Ferate“ buvo įrengti viso- 
kiausi patogumai. Be to, laivas turėjo keturias plienines 
patrankas, užtaisomas per uoksą, o taip pat dvi Hočki- 
so revolverines patrankas ir dvi Gatlingso mitraljezes. 
Be to, laivo priekyje stovėjo ilga patranka, šaudanti 
kūgio formos sviediniais šešių kilometrų atstumu. 

„Feratui“ vadovavo kapitonas Kestrikas, kilimo iš 
Dalmatijos. Jis turėjo vyresnįjį padėjėją ir du leite- 
nantus. Mašinų skyriuje dirbo vyresnysis mechanikas, 
antrasis mechanikas, keturi kūrikai ir du anglininkai. 
Įgulą sudarė trisdešimt jūrininkų, „bocmanas ir du jo 
tarnavo M liokajai. Taigi laivo personalą sudarė ke- 
turi karininkai ir keturiasdešimt trys eiliniai. 

„Feratas“ lengvai perkirto Didžiojo Sirto užutekį ir 
išėjo į atvirą jūrą. Nors vėjas ir nebuvo palankus 
(pūtė šaltokas nordvestas), kapitonui pavyko išvystyti 
nemažą greitį, tačiau pasinaudoti burėmis nebuvo ga- 
lima. | | 

Naktį daktaras ir Peteris gretimose kajutėse, o taip 
pat Peskadas ir Matifų, įsikūrę laivo priešakyje, leng- 
vai supami, galėjo ramiai ilsėtis. Tačiau, tiesą sakant, 
tuo metu, kai du draugai saldžiai miegojo, daktaras ir 
Peteris, kuriuos kankino neramios mintys, vos trum- 
pam sumerkė akis. 

Kitą rytą, kai keleiviai išėjo ant denio, jachta jau 
buvo daugiau kaip per šimtą dvidešimt mylių nuo An- 
tekirtos, nors nuo išplaukimo buvo praslinkę vos dvy- 
lika valandų. Vėjo kryptis buvo vis ta pati, nors. jis 
žymiai stiprėjo. Saulė kilo debesuotame horizonte, oras 
buvo šunkus įr slogus — artėjo audra. 

Peskadas ir Matifu džiaugsmingai pasveikino dakta- 
rą ir Peterį Batorą. | 

— Sveiki, mano draugai, — atsakė jiems daktaras.— 
Ar gerai miegojote? 

— Puikiai, visai kaip tinginiai, kurių sąžinė rami, — 
linksmai atsakė Peskadas. 

— Matifu jau papusryčiavo? 

— Taip, ponas daktare, jis išgėrė dubenį juodos ka- 
vos ir suvalgė du kilogramus džiovintų paplotėlių. 

— Paplotėliai gal kiek kieti? 

— Ką jūs! Žmogui, kuris dar taip neseniai grauž- 
davo akmenį alkiui numalšinti, tai vieni niekai! 

Matifu švelniai linkčiojo didžiule galva. Taip jis pa- 
prastai pritardavo savo draugo atsakymams. 

„Feratas“, daktarui įsakius, plaukė visu pajėgumu, 
ir jo forštevenis palikdavo du kunkuliuojančius puto- 
tus vandens ruožus. 

Iš tikrųjų reikėjo skubėti. Kapitonas Kestrikas jau 
tarėsi su daktaru ir dabar svarstė, ar ne geriau užsukti 
į Maltą, kurios šviesos turėjo pasirodyti apie aštuntą 
valandą vakaro. | 

Audra vis artėjo. Saulei leidžiantis sustiprėjo vaka- 
rų vėjas, tačiau vis tiek iš rytų slinko didžiuliai debe- 
sys, jau pridengę tris ketvirtadalius dangaus. Virš jū- 
ros leidosi kaip pelenai pilka uždanga, o kai ją ap- 
šviesdavo pro debesis prasismelkęs saulės spindulys, ji 
tapdavo juoda kaip rašalas. Žaibai raižė elektros pri- 
sotintą debesį, kurio viršutiniam krašte kabėjo sunkūs 
kamuoliai su ryškiais kontūrais. Griausmo dar nebuvo 
girdėti. Atrodė, kad vakarų vėjas stoja į kovą su dar 
beveik nejuntamu rytų vėju. Jūra atsiliepė į tą kovą: 
bangos kilo, putojo ir retkarčiais griūdavo ant denio. 
Apie šeštą valandą visai sutemo, dangų užklojo debe- 

sys, sunkiu skliautu pakibę ties jūra. Dusliai niurnėjo 
griaustinis, akinantys žaibai skrodė tamsą. 

— Manevruokite laisvai, — PE: daktaras kapi- 
tonui. 

— Taigi, būtinai, ponas daktare, — atsakė kapitonas 
Kestrikas,— Viduržemio jūroje turi šeimininkauti vie- 
nas šeimininkas, o dabar rytai ir vakarai nusprendė iš- 
bandyti savo jėgas, ir kad tik nenugalėtų rytai. Aplink 
Goco ir Maltos salas jūra bus labai audringa, ir mums 
tikriausiai nepavyks išvengti pavojaus. Aš nesiūlau 
užsukti į La Valetą, bet nebloga būtų pasislėpti ligi ry- 
to vakariniame kurios nors vienos salos pakraštyje. 

— Darykite, kaip jums atrodo geriau, — tarė dak- 
taras. 

"Tuo metu „Feratas"“ buvo per trisdešimt mylių į va- 
karus nuo Maltos. Goco saloje, truputį labiau į šiaurės 
vakarus, negu Malta, nuo kurios tą salą skiria du ne- 
platūs sąsiauriai su įsiterpusia tarp jųjų dar viena ne- 
didele salele, stovi puikus švyturys, ir šviesa matoma 
net už dvidešimt septynių mylių. 

Nepaisant blogo oro, jau po valandos iš „Ferato“ 
turėjo būti matoma švyturio šviesa. Nustačius pagal 
švyturio pelengą šavo vietą, buvo galima prisiartinti 
prie salos ir paieškoti kelioms valandoms užuobėgos. 

Kapitonas Kestrikas taip ir padarė, dėl atsargos su- 
lėtinęs greitį, kad nesužalotų laivo SOIDUS ar mecha- 
nizmų. 

Praslinko valanda, o švyturio vis dar nebuvo ma- 
tyti. Salos irgi negalima buvo įžiūrėti, nors jos krantai 
uolėti ir statūs. | | 

Audra siautėjo. Šilto lietaus srovės čaižė jūrą. Vėjo 
suplėšyti gauruoti debesys skriejo pasiutusiu greičiu. 
Retkarčiais debesų properšose pasirodydavo žvaigždės, 


bet jos tuojau pat geso, o sujaukti debesys, nusileidę 
ligi pat jūros, šlavė bangas lyg didžiulė šluota. Žaibai 
taip ir smigo į gelmę, iš visų pusių apšviesdami = 
vį; perkūno griausmas netilo. 

Ligi šiol padėtis buvo sunki, dabar ji darėsi pavo- 
jinga. 

Kapitonas Kestrikas nesiryžo plaukti arčiau salos, 
nes žinojo, kad jie jau netoli švyturio. Jis netgi būkš- 
tavo, kad pakrantės uolos tikriausiai užstoja jiems švy- 
turio šviesą. Taigi „Feratas"“ yra visai arti salos. O, at- 
sitrenkę į pakrantės uolas, jie neišvengtų pražūties. 

Todėl apie pusę dešimtos kapitonas nusprendė drei- 
fuoti mažu greičiu. Jis ne visai sustabdė mašinas, o tik 
sulėtino jų darbą, kad sraigtas vos suktųsi ir kad lai- 
vas lengviau duotųsi vairuoti ir nekryptų šonu į ban- 
gas. Taip plaukiant, „„Feratą“ baisiausiai supo, užtai 
negrėsė pavojus būti išmestiems į krantą. 

Laivas siūbavo tris valandas — maždaug ligi vidur- 
nakčio, o tada padėtis dar pablogėjo. 

Kaip dažnai atsitinka audros metu, priešingų vėjų 
kova staiga baigėsi. Pūtė vėl tas pats vėjas, kaip ir 
dieną, tik Žymiai sustiprėjęs. Kelias valandas jis kovojo 
su priešininku, bet grumtynes laimėjo, ir dabar jau 
niekas nebestabdė jo pašėlusių gūsių. Dangus pamažu 
švito. 

— Šviesa priešaky, iš dešinės! — sušuko sargybinis 
jūrininkas, stovintis ant bako prie bugšprito. 

— Kairiuoju bortu! — iš karto sukomandavo kapi- 
tonas Kestrikas, norėdamas nutolti nuo kranto. 

Jis irgi pastebėjo šviesą. Vadinasi, tai Goco švytu- 
rys. Reikėjo skubiai pasukti atgal, nes vėjas siautėjo 
su baisia jėga. „,Feratas“ buvo per kokias dvi mylias 
nuo iškyšulio, kai kapitonas staiga pamatė švyturį. 

Mechanikui buvo įsakyta padidinti garo spaudimą, 
bet mašina staiga užsikirto ir netrukus visai nutilo. 

Daktaras, Peteris Batoras ir jūrininkai puolė į denį, 
būkštaudami, kad kas nors nebūtų smarkiai sugedę. 

Iš tikrųjų, kažkas sugedo. Nustojo veikęs oro siurb- 
lio vožtuvas, kondensatorius dirbo blogai, sraigtas kelis 
kartus grėsmingai supokšėjo, lyg sproginėdamas, ir vi- 
sai sustojo. 

Mašinų pataisyti nebuvo galima, bent dabartinėmis 
sąlygomis. Reikėjo išardyti siurblį, o tai truktų kelias 
valandas. Tuo tarpu audra kiekvieną minutę gali iš- 
mesti laivą į krantą. 

— Statyti foką! Pakelti kliverį| Statyti bizanį! — ko- 
mandavo kapitonas Kestrikas, nes dabar jis tegalėjo 
operuoti tiktai burėmis. Jūrininkai skubiai ir vieningai 
įvykdė jo įsakymą. Savaime suprantama, jiems padėjo 
ir vikruolis Peskadas, ir stipruolis Matifu. Greičiau jau 
lynai nutrūks, negu kad Matifu išleis juos iš rankų. 

Tačiau „Ferato“ padėtis vis buvo labai pavojinga. 
Nedidelės grimzlės siauru prailgintu korpusu laivas ne- 
buvo pritaikytas laviravimui priešais vėją, nes buvo 
varomas garu ir neturėjo daug burių. Štormo metu, 
laivui PE prieš staigų beidevindą, galima ap- 
virsti. 

Tai ir grėsė „Feratui“. Likęs vien su burėmis, jis ir 
taip menkai tejudėjo ir visai negalėjo pasukti į vaka- 
rus prieš vėją. Laivą pamažu nešė į pakrantės uolas, 
ir, atrodė, lieka tik pasirinkti mažiau pavojingą vietą, 
nes jis vis vien bus išmestas į krantą. Nelaimė, naktis 
buvo tokia tamsi, kad kapitonas Kestrikas niekaip ne- 
matė krantų. Jis žinojo, kad Goco salą nuo Maltos ski- 
ria du sąsiauriai, tarp kurių yra Komino salelė. Bet 
kaip tokioje tamsoje surasti praėjimą į sąsiaurius, kaip 

įplaukti į juos, jūrai taip banguojant, kaip prisikasti 
ligi rytinio kranto ir pasislėpti La Valetos uoste? Tik 
įgudęs locmanas, tik prityręs žvejys galėtų išdrįsti to- 
kiam pavojingam manevrui. Bet koks žvejys mėgins 
plaukti prie žūstančio laivo neįžvelgiamoje tamsoje, 
migloje, tokiame lietuje? 

"„Feratas“ siuntė pavojaus signalus; gūsingas vėjas 
nešė jo šauksmą; buvo tris kartus iššauta iš patrankų. 

Staiga nuo sausumos migloje pasirodė juodas taškas. 
Prie „Ferato“ plaukė barkasas nuleista bure. Matyt, tai 
buvo žvejų barkasas, prisiglaudęs nuo štormo Meljecho 
užutekyje. Žvejys savo laive, užstotas uolų, prisiglau- 
dęs žavioje Kalipso grotoje, kurią galima palyginti su 
Fingalo ola Hebridų salose, išgirdo signalus ir šūvius. 

Tuojau pat, negalvodamas apie pavojų, jis nuplau- 
kė į pagalbą. Tik jis galėjo „„Feratą“ išgelbėti. 

Barkasas pamažu artėjo. „,Ferate“ jūreiviai paruošė 
trosą, kad galėtų mesti, kai tik barkasas prisiartins. 
Minutės virto amžinybe. Ligi Kelių liko vos pusė ka- 
beltovo. 

Štai trosas mestas, tačiau didžiulė banga pagavo bar- 
kasą ir visa jėga trenkė į „Feratą“. Barkasas sutrupėjo 
į šipulius, ir juo plaukęs žvejys tikrai būtų žuvęs, jei 
jo nebūtų pačiupęs Matifu. Stipruolis paėmė jį ant ran- 
kų ir tarsi kūdikį pastatė ant denio. 

Tada, nė žodžio nesakydamas,— ne laikas juk buvo 
kalbėtis — žvejys užbėgo ant kapitono tiltelio ir tą 
akimirką, kai laivas, pirmgaliu nukrypęs į krantą, bu- 
vo besitrenkiąs į olą, staiga pakreipė šturvalą ir nuve- 
dė laivą į siauras Nort-Komino užutekio žiotis. Palan- 
kaus vėjo genamam garlaiviui nereikėjo nė dvidešim- 
ties minučių perplaukti sąsiauriui. Dabar jis atsidūrė 
rytuose nuo Maltos — čia jūra buvo žymiai ramesnė. 

Laivas dreifavo per pusmylį nuo kranto. Apie ketvirtą 
valandą, kai ėmė švisti, „,Feratas“ įplaukė į La Valetos 
uostą ir išmetė inkarą prie Senglejaus krantinės, netoli 
įėjimo į karinį uostą. 

Tada ant tiltelio užlipo daktaras. 

— Jūs mus išgelbėjote, drauge! — tarė jis jaunam 
jūrininkui. 

— Aš tik įvykdžiau savo pareigą. 

— Jūs locmanas? 

— Ne, aš paprastas žvejys. 

— O kuo jūs vardu? 

— Liuidžis Feratas! 


PENKTASIS SKYRIUS 


MALTA 


Tikrai, tai buvo žvejo iš Rovinjos sūnus! Laimingas 
atsitiktinumas padėjo mikliam ir drąsiam Liuidžiui 
Feratui išgelbėti laivą, jo keleivius ir ekipažą 'iš neiš- 
vengiamos pražūties! 0 

Daktaras norėjo tvirtai apkabinti Liuidžį... Bet su- 
sivaldė. Tik grafas Šandoras būtų galėjęs taip išreikšti 
savo dėkingumą, bet grafą Šandorą visi privalėjo lai- 
kyti mirusiu, net Andreos Ferato sūnus! 

Sužavėtas Liuidžio Ferato žygdarbiu, pamiršęs bet 
kokį santūrumą, Peteris Batoras puolė prie žvejo, bet 
daktaras žvilgsniu jį sustabdė. Paskui jie nusileido į sa- 
loną, pasikvietę kartu ir Liuidžį. | 

„— Mano drauge, ar jūs Istrijos žvejo Andreos Fe- 
rato sūnus? — paklausė daktaras. 

— Taip, pone, — atsakė Liuidžis. 

— Jūs turit seserį? 

— Turiu, ir mudu kartu gyvename La Valetoje, Bet 
nejaugi jūs, — paklausė jis kiek sumišęs, — pažinojote 
mano tėvą? . 

— Ar pažinojau jūsų tėvą?! — sušuko daktaras.— 
Jūsų tėvas prieš penkiolika metų priglaudė savo na- 
muose Rovinjoje du pabėgėlius. Jie buvo artimi mano 
draugai. Deja! Jūsų tėvui nepavyko jų išgelbėti nuo 
mirties, o jis pats pateko katorgon ir ten mirė. 

-— Bet mirė, nė kiek nesigailėdamas dėl to, ką pa- 
darė! — atsakė Liuidžis. 

Daktaras suspaudė jaunajam žvejui ranką. 

— Liuidži,— tarė jis. — Mano draugai nespėjo atsi- 
lyginti jūsų tėvui už kilnią širdį, bet jie man pavedė 
kaip nors jums atsiteisti. Daug metų ieškojau jūsų ir 
sesers, bet nuo tos dienos, kai išvažiavote iš Rovinjos, 
visi jūsų pėdsakai dingo. Ačiū dievui, kad mums į pa- 
galbą atėjote kaip tik jūs! Laivas, kurį išgelbėjot, jūsų 
tėvo atminimui pavadintas „„Feratu“. Leiskit man jus 
apkabinti, mano vaike! 

Kai daktaras Liuidžį apkabino, jaunuolio akyse pa- 
sirodė ašaros. 

Žiūrėdamas į tą jaudinantį reginį, Peteris nebegalė- 
jo susivaldyti. Dvasios pakilimo pagautas, jis puolė 
prie drąsaus jaunuolio, maždaug vienmečio su juo. 

— Leiskite ir man... man irgi! — sušuko jis, ties- 
damas rankas. | 

— O jūs, pone? 

— Aš... Ištvano Batoro sūnus! 

Ar pagailėjo daktaras, kad Peteriui išsprūdo šis pri- 
sipažinimas? Ne! Liuidžis pajėgs išsaugoti paslaptį, kaip 
saugo ją Peskadas ir Matitu. 

Liuidžis sužinojo visus daktaro Antekirto planus ir 
kokio tikslo jis siekia. Tik vieną dalyką daktaras nu- 
tylėjo,— kad jaunuolis sutiko patį grafą Matiją Šan-- 
dorą. | 

Daktaras panoro, kad jį tuojau pat nuvežtų pas Ma- 
riją Ferato. Jam norėjosi vėl ją pamatyti ir sužinoti, 
kaip ji gyvena. Jai, aišku, tenka daug dirbti ir kovoti 
su skurdu, juk, Andreai mirus, ji liko viena su jaunes- 
niuoju broliuku, kuriuo turėjo rūpintis. 

— Gerai, ponas daktare, važiuokime kad ir tuojau 
pat, jei norit, — tarė Liuidžis— Marija tikriausiai jau- 
dinasi dėl manęs. Jau dvi paros, kaip aš išsiskyriau su 
ja ir išplaukiau žvejoti į Meljecho užutekį, o naktį kilo 
štormas. Ji tikriausiai rūpinasi ir galvoja, kad mane iš- 
tiko nelaimė. | 

— Jūs labai mylit seserį? — paklausė daktaras. 

— Ji man ir sesuo, ir motina, — atsakė Liuidžis. 

Malta yra per šimtą kilometrų nuo Sicilijos, ir vos 
tik du šimtai pėnkiasdešimt kilometrų ją skiria nuo 
Europos. Tačiau klausimas, ar ji priklauso Afrikai, ar 
Europai, labai domino geografus. Šią salą Karolis V-sis 
atidavė valdyti hospitaljerų ordinui. Šiuos riterius Su- 
leimanas išvijo iš Rodoso, o jie vėl susivienijo Maltos 
riterių vardu. Pastaruoju metu Malta priklauso ang- 
lams, o iš jų ne taip jau lengva ją atimti. 

Sala yra dvidešimt aštuonių kilometrų ilgio ir še- 
šiolikos pločio. Maltos sostinė — uostamiestis La Va- 
leta, bet yra ten ir kiti miestai, pavyzdžiui, Notabilė 
arba Čita-Vekja, savos rūšies šventasis miestas, riterių 
laikais buvusi vyskupo būstinė, o taip pat Boske, Din- 

gis, Cebugas, Imdžaras, Berkerkara, Luka, Farudžis ir 
kiti. Salos rytinė pusė labai derlinga, o vakarinė — at- 
virkščiai, tikras kontrastas rytinei. Už tai beveik visi 
gyventojai susibūrę rytuose, jų bendras skaičius — 
šimtas su viršum tūkstančių žmonių. 

Maltos pakraščiuose įsikūrę keturi ar penki gra- 
žiausi pasaulio uostai, o ir visa sala nuostabiai puiki. 
Visur vanduo, visur uolos, iškyšuliai, tinkamos įtvir- 
tinimams ir patogios artilerijai kalvos. Dar riteriai pa- 
vertė Maltą stambia tvirtove, 0 anglai, išlaikę salą, ne- 
paisydami Amjeno taikos sutarties, padarė ją visai ne- 
prieinama. Joks priešo šarvuotis neprasiskverbs 
į Grand Marso užutekį, kuriame yra svarbiausias uos- 
tas, nei į Karantino uostą Mars Mušeto užutekyje. Netgi 
arti priplaukti prie tų užutekių neįmanoma, nes į jūros 
pusę nukreiptos dvi šimtatonės patrankos su hidrauli- 
niais užtaisomaisiais įrenginiais bei taikikliais. Devynių 
šimtų kilogramų jų sviediniai lekia penkiolikos kilo- 
metrų atstumu,— tai perspėjimas valstybėms, kurioms 
nepatinka, kad anglų rankose yra puiki bazė, viešpa- 
taujanti centrinėje Viduržemio jūros dalyje ir galinti 
priimti visus Didžiosios Britanijos laivynus ir eskadras. 

Suprantama, Maltoje daug anglų. Čia gyvena gene- 
ralgubernatorius senoje didžiojo magistro pilyje, ad- 
mirolas, vadovaujantis laivynui ir uostams, yra ketu- 
rių — penkių tūkstančių karių įgula, — tačiau nemaža 
saloje ir italų (iš seno ten gyvenančių), kurie norėtų 
būti Maltos šeimininkai, daug įvairiausių ateivių, kaip 
ir Gibraltare, bet daugiausia čia maltiečių. 

Maltiečiai — tai afrikiečiai. Uostuose jų laivus ga- 
lima pažinti iš margumo, stačiomis gatvėmis jų kinki- 
niai važiuoja svaiginančiu greičiu, turguose baisiam 
triukšme jie prekiauja vaisiais, daržovėmis, mėsa iI 

žuvimi, pridengę savo prekes ryškiai išdažytais jų pa- 
vyzdžiais. Visi vyrai atrodo vienodi: įdegę, juodaplau- 
kiai, garbanoti, degančiomis akimis, žemi ir kresni, 
O moterys, tai galima prisiekti, kad jos visos — vienos 
šeimos: jų didelės ilgomis blakstienomis akys, tamsūs 
plaukai, dailios rankos, grakščios kojos, lankstus lie- 
muo, o, be to, jos kiek svajingos; jų oda akinamai 
balta,— jos neįdega, nes visuomet apsigaubusios „falce- 
tėmis" — savotiškais juodais apsiaustais, panašiais 
į tunisiškį; tokius apsiaustus dėvi visų klasių moterys 
Maltoje, jis kartu ir galvos apdangalas, ir šerpė, ir net 
vėduoklė, 

Maltiečiai — pirkliai iš prigimimo. Juos sutiksi vi- 
suose apylinkės prekybiniuose uostuose, visose mugė- 
se. Jie darbštūs, nagingi amatininkai, taupūs, nereiklūs, 
bet staigūs, kerštingi, pavydūs. Žinoma, lengviausia pa- 
žinti prastuomenės būdą. Kalba maltiečiai savotiška 
tarme, kurios pagrinde arabų kalba, nes, žlugus Rytų 
Romos imperijai, salą užkariavo arabai. Maltiečių kal- 
ba išsiskiria sąmoju, gyvumu, spalvingumu, ji turtin- 
ga mMetaiorų bai poetinių vaizdų. Kai pavyksta maltie- 
čius išmokyti, jie būva geri jūreiviai ir bebaimiai žve- 
jai, nes dėl dažnų štormų įpranta prie pavojų. | 

Čia dabar ir žvejojo Liuidžis ir pasižymėjo tokia 
drąsa, lyg būtų buvęs tikras maltietis. Šioje saloje jis 
gyveno su seserim Marija Ferato jau penkiolika metų. 

Aplink La Valetą be dviejų uostų — Grand Marso ir 
Karanteno — pakrantėmis išsiblaškę dar šeši miesteliai: 
Floriana, Senglėja, Kospika, Vitoriosa, Sliema, Mizida. 
Tai ne priemiesčiai, ne varguomenės gyvenami mies- 
teliai, o tikri miestai su prabangiais namais, rūmais, 
bažnyčiomis. Sostinė turi dvidešimt penkis tūkstančius 
gyventojų; ją puošia rūmai, kukliai vadinami viešbu- 


322 


čiais; — jų penki: Provanso, Kastilijos, Overno, Italijos 
ir Prancūzijos rūmai. 

Brolis ir sesuo gyveno La Valetoje, tikriau, prie La 
Valetos, nes jie buvo įsikūrę savotiškame požeminiame 
kvartale, vadinamame Manderadžio, kur galima patek- 
ti iš San Marko gatvės. Ten jie turėjo butą pagal savo 
kuklutes pajamas. Į tą požemį ir Paivede Liuidžis dak- 
tarą Antekirtą. 

Šiaip taip atsikratę juos apgulusių maltiečių valti- 
ninkų, Liuidžis, daktaras ir Peteris išlipo į krantinę. Jie 
praėjo Jūros vartus, palikę užpakaly Maltos sostinę, 
kur nenutyla kurtinantis varpų gaudesys. Praėję įtvir- 
tinimus su dvigubais kazematais, jie užkopė stačiu šlai- 
tu, paskum pasuko siaura gatvele laiptais, abipus sto- 
vėjo aukšti namai su žaliais balkonėliais ir nišomis, 
kuriose degė lempelės. Pagaliau jie priėjo šv. Jono 
katedrą; aplinkui telkėsi triukšminga minia. 

Pasiekę kalvos viršūnę, beveik tokio pat aukščio, 
kaip ir soboras, daktaras ir jo draugai vėl ėmė leistis 
į Karanteno prieplaukos pusę. San Marko gatvėje jie 
sustojo prie laiptų į dešinę; jie veda į miesto gilumą. 

Manderadžio kvartalas beveik prieina ligi miesto 
sienų. Į jo siauras gatveles niekad neprasiskverbia 
saulė, pro aukštas gelsvas sienas kur-ne-kur žvelgia 
iškalti langeliai, kai kurie net su grotomis. Kas žings- 
nis — laiptai; jie leidžiasi į kiemus, o tie kiemai — tik- 
ros šiukšlių duobės. Žemutės, apipelijusios, purvinos 
durys, išrausti grioveliai, tamsūs perėjimai, net skers- 
gatviais jų nepavadinsi. Prie visų durų, prie visų lan- 
gelių, ant pakrypusių aikštelių, ant sulinkusių laiptų 
knibžda baisios išvaizdos sutvėrimai: į raganas panašios 
senės, liesos ir išbalusios dėl oro stokos jaunos mote- 
rys, susivėlusios mergaitės, pusnuogiai, liguisti berniu- 

kai, besivolioją purve, žaizdoti ar luoši elgetos, kurie 
pelnosi iš savo žaizdų, vyrai — nešikai ar žvejai — žvė- 
riškais veidais, pasiryžę bet kokiai piktadarystei; kai 
kur minioje pasitaiko flegmatiškas policininkas, jau 
prisižiūrėjęs į keistus gyventojus ir ne tik apsipratęs, 
bet net susigiminiavęs su tais valkatomis. Žodžiu, tik- 
Ii „Stebuklų rūmai“!, tik perkelti į dar keistesnę ap- 
linką. To kvartalo gatvelės tęsiasi ligi Karanteno prie- 
plaukos, o grotuoti susmegę į žemę paskutiniųjų lūšnų 
langai žvelgia į skaisčios saulės užlietą ir vėjo gaivi- 
namą krantinę. " 

Vieno tokio namo viršutiniame aukšte gyveno Ma- 
rija ir Liuidžis Feratai. Jie turėjo tik du kambarius. 
Daktarą nustebino, kad tas vargingas butas buvo toks 
skurdus, bet ir toks švarus. Jauste jautei rūpestingos 
šeimininkės ranką, tos pačios, kuri kažkada tvarkėsi 
Rovinjos žvejo namuose. 

Įėjus daktarui ir Peteriui Batorui, Marija atsistojo. 
Pamačiusi brolį, ji sušuko: | 

— Liuidži, mielas! 

Galima įsivaizduoti, ką ji iškentėjo praeitą naktį! 

Liuidžis pabučiavo seserį ir supažindino su savo 
draugais, 

Daktaras keliais žodžiais papasakojo, kaip Liuidžis, 
rizikuodamas gyvybe, išgelbėjo žūstantį laivą. Jis pri- 
dūrė, kad jo bendrakeleivis — žuvusio Ištvano Batoro 
sūnus. | 

Kol daktaras kalbėjo, Marija atidžiai, susijaudinusi 
žiūrėjo į nepažįstamąjį, o jam dingtelėjo mintis, ar tik 
ji nespėja, kad jis — grafas Šandoras? Bet Antekirtas 


1 Viduramžių Paryžiaus aikštė, kur rinkdavosi elgetos; „Ste- 
buklų rūmai“ aprašyti V. Hugo romane „Paryžiaus katedra". 

tuojau pat nurimo. Negi galėjo ji pažinti žmogų po 
penkiolikos metų, kai jis tik kelias valandas buvo jos 
tėvo svečias? 

Andreos Ferato dukteriai jau buvo suėję trisdešimt 
treji metai. Ji vis dar atrodė graži: tie patys taisyklin- 
gi bruožai, tos pačios liepsnojančios akys. Tik juoduo- 
se plaukuose atsiradusios kelios žilos gijelės liudijo, 
kad, nors ir jauna, ji jau spėjo prisikentėti. Taip anksti 
pražilo ir dėl to, kad po tėvo mirties jai teko labai daug 
vargti. | 

— Dabar mes pasirūpinsime jumis ir Liuidžių— 
tarė daktaras, baigęs pasakoti. — Juk mano draugai tiek 
daug skolingi Andreai Feratui! Jūs neprieštarausite, 
Marija, jei Liuidžis liks su mumis? 

— Šią naktį, suteikdamas jums pagalbą, mano bro- 
lis išpildė tik savo pareigą,— atsakė Marija,— ir aš dė- 
koju dangui, kad jis Liuidžiui įkvėpė tą mintį. Liuidžio 
tėvas visad šventai vykdydavo savo pareigą. 

— Štai ir mes manome, kad mūsų pareiga padaryti 
ką nors vaikams to žmogaus, kuris... 

Daktaras nutilo. Marija vėl žiūrėjo į jį, ir jos žvilgs- 
nis smigo jam širdin. Daktaras išsigando, ar nepasakė 
ko nereikalingo. 

— Marija, jūs leisite man vadinti Liuidžį broliu? — 
kreipėsi į ją Peteris Batoras. 

— O man leiskite pakeisti jam tėvą,— pridūrė dak- 
taras, tiesdamas ranką. 

Dabar Marija papasakojo, kaip jie gyveno, išvažia- 
vę iš Rovinjos, kaip ją persekiojo austrų agentai, nuo- 
dydami gyvenimą, kaip ji sugalvojo apsistoti Maltoje, 
kur Liuidžis turėjo mokytis jūreivystės, neatitrūkda- 
mas nuo žvejybos; pagaliau, papasakojo, kaip ilgus 

metus jie kovojo su skurdu, nes menkos santaupos 
netruko ištirpti. 

Tačiau greitai Liuidžis savo drąsa ir sumanumu ėmė 
lenktyniauti su maltiečiais, nors jų narsumas plačiai Ži- 
nomas. Jis buvo toks pat puikus plaukikas, kaip ir 
garsusis La Valetos Nikolo Pešejus, kuris, kaip kalba- 
ma, pristatydavo telegramas iš Neapolio į Palermą, 
perplaukęs Tirėnų jūrą. Liuidžis medžiojo tilvikus ir 
laukinius karvelius. Gūžtas jie suka pakrantės olose ir 
juos pasiekti galima tik rizikuojant gyvybe, nes uolas 
nuolat užlieja. Liuidžis buvo bebaimis žvejys, ir niekad 
jo laivelis nebėgdavo nuo vėjo, kai reikėdavo statyti 
tinklus ar mesti meškerės. Praėjusią naktį, kai išgirdo 
žūstančio laivo pavojaus signalus, jis žvejojo Meljecho 
užutekyje. 

Tačiau Maltoje tiek daug žuvies, jūros paukščių ir 
moliuskų, kad jų kainos labai žemos ir verslas duoda 
tik labai menką pelną. Kad ir kaip stengėsi Liuidžis, jo 
uždarbio nepakakdavo net jų kukliems poreikiams, už- 
tai Marija pradėjo siūti. Jie turėjo samdytis pustamsį 
butelį Manderadžio kvartale. 

Kol Marija pasakojo savo istoriją, Liuidžis išėjo 
į gretimą kambarį ir grįžo su laišku rankose. Tai buvo 
Andreos Ferato prieš mirtį parašytos eilutės. 


„Marija,— rašė jis,— tau pavedu brolį. Netrukus jis 
nieko nebeturės pasaulyje, tik tave vieną. Aš nė kiek 
nesigailiu, kad taip pasielgiau, mieli vaikai, ir nors 
netekau laisvės, o greit neteksiu ir gyvybės, gailiuosi 
tik, kad nepavyko išgelbėti manim patikėjusių žmo- 
nių. Tai, ką padariau, padaryčiau ir antrą kartą. Nepa- 
mirškite savo tėvo, kuris prieš mirtį siunčia jums pa- 
laiminimą. 

Andrea Feratas“ 

Skaitydamas laišką, Peteris Batoras neslėpė susijau- 
dinimo, o daktaras Antekirtas nusigręžė, kad išvengtų 
įdėmaus Marijos žvilgsnio. | 

— Liuidži — kiek palaukęs, tarė jis su dirbtiniu 
griežtumu,— jūsų barka, susidūrus su jachta, sudužo.. 

-— Ji buvo jau visai sena, ponas daktare, — atsakė 
Liuidžis,— ir bet kuriam žvejui tai menkas nuostolis. 

— Gerai, Liuidži, bet vis dėlto leiskite pasiūlyt kitą 
laivą, sakysim, tą, kurį išgelbėjot. 

— Kaip tai? | 

— Ar norite būti „Ferato“ kapitono padėjėju? Man 
reikalingas sumanus jaunuolis, geras jūrininkas. 

— Sutik, Liuidži, sutik! — sušuko Peteris. 

— O kaip... sesuo? 

— Jūsų sesuo bus narys tos didelės šeimos, kuri 
gyvena mano saloje Antekirtoje,— atsakė daktaras.— 
Dabar jau aš tvarkysiu jūsų gyvenimą ir stengsiuosi, 
kad jums būtų taip gera, jog netektų gailėtis praei- 
ties, — tik tėvo, žinoma, jūs niekad negalėsite pamiršti! 

Liuidžis sučiupo daktaro rankas, jas spaudė ir bu- 
čiavo, o Marija savo dėkingumą galėjo išreikšti tiktai 
ašaromis. | | | 

-— Rytoj aš jūsų lauksiu laive! — pasakė daktaras. 

Ir, nebepajėgdamas ilgiau suturėti savo susijaudini- 
mo, pamojęs Peteriui, skubiai išėjo. 

— Kokia laimė, mielas sūnau, kai yra kam atly- 
ginti! — tarė jis jaunuoliui. 

— Tikrai, daug maloniau, negu bausti — atsakė Pe- 
teris. 

— Bet bausti vis dėlto reikia! 


Kitą dieną daktaras laukė Andreos Ferato vaikų sa- 
vo jachtoje. 

Kapitonas Kestrikas sugedusias mašinos dalis sutai- 
syti pavedė „Semiuel Greč ir K“" firmos laivininkystės 
kontorai Levantės gatvėje. Darbas vyko labai sklan- 
džiai. Vis dėlto jachtos remontas turėjo užtrukti pen- 
kias ar šešias dienas — reikėjo išardyti oro siurblį ir 
kondensatorių, nes kai kurie vamzdžiai dirbo nepaten- 
kinamai. Tas uždelsimas labai jaudino daktarą Ante- 
kirtą — jis nekantravo kuo skubiausiai patekti į Sicili- 
ją. Net galvojo, ar ne geriau iššaukti į Maltą „Sava- 
reną“, tačiau netrukus tos minties atsisakė. Iš tiesų 
verčiau lukterėti dar kelias dienas ir plaukti į Sici- 
liją greitesniu ir geriau ginkluotu laivu. 

Tačiau dėl atsargos, — juk visko gali atsitikti — po- 
vandeniniu kabeliu, jungiančiu Maltą su Antekirta, 
buvo pasiųsta telėgrama su įsakymu „Elektrai-2“ nedel- 
siant plaukti į Sicilijos pakrantę prie Portio di Polo 
iškyšulio. 

Apie devintą valandą ryto į jachtą laiveliu atplau- 
kė Marija ir Liuidžis. Daktaras juos priėmė labai ma- 
loniai. 

Jis pristatė Liuidžį. kapitonui, karininkams ir ekipa- 
žui, kaip kapitono padėjėją, o dabartinis kapitono pa- 
dėjėjas turėjo pereiti į „„Elektrą-2“, kai tik laivas at- 
plauks prie pietinių Sicilijos krantų. 

Tik pažvelgęs į Liuidžį, tuoj pasakytum: tai jūri- 
ninkas iš prigimties. Be to, visi žinojo, kokią drąsą jis 
parodė praeitą naktį Meljecho įlankoje. Visi jį karštai 
pasveikino. Paskum Peteris ir kapitonas Kestrikas ap- 
rodė jam laivą, nes Liuidžis norėjo smulkiai jį pa- 
žinti. | | 

Tuo metu daktaras kalbėjosi su Marija ir taip gyrė 
jai brolį, kad ji net susijaudino. 

Daktaras paklausė, ko ji norėtų, ar pasilikti „„Fera- 
te" ligi numatytos ekspedicijos galo, ar vykti tiesiog 
į Antekirtą, kur galėtų jau dabar ją pristatyti. Marija 
geriau norėjo plaukti kartu su daktaru į Siciliją. Todėl 
buvo sutarta, kad ji pasinaudos „Ferato“ užtrukimu La 
Valetoje ir sutvarkys savo reikalus: išparduos daiktus, 
nesurištus su prisiminimais, susidės drabužius ir dieną 
prieš išplaukiant įsikurs jai skirtoje kajutėje. 

Daktaras papasakojo Marijai savo sumanymus, ku- 
riuos jis žadėjo įvykdyti nuo a iki z. Dalį savo planų 
jis jau realizavo, nes pavyko aprūpinti Andreos Fera- 
to vaikus. Bet dabar pirmiausia, reikia surasti Silą To- 
rontalį ir Sarkanį, vėliau sučiupti Karpeną. Tai reikia 
padaryti ir bus padaryta. Bankininko ir jo bendro pėd- 
sakus jis tikėjosi užtikti Sicilijoje. Karpenos gi dar rei- 
kėjo ieškoti. 

Tada Marija GasaKa norinti pakalbėti su juo vienu. 

— Aš noriu jums kai ką pasakyti, ką žadėjau nu- 
slėpti nuo brolio, — tarė ji.— Jis nebūtų susivaldęs, o ta- 
da mums būtų prisidėję tik naujų nelaimių. 

— Liuidžis dabar tikrina sargybą, — atsakė dakta- 
ras.— Eikim į saloną, Marija, ten galima pasikalbėti, 
nesibijant, kad kas nugirs. 

Kai salono durys užsidarė, jie susėdo ant sofos, ir 
Marija pasakė: 

— Karpena čia, ponas daktare! 

— Maltoje? 

— Taip, jau kelios dienos. 

— La Valetoje? 

— Dar arčiau — jis Marideradžyje, netoli mūsų. 

"Daktarą ir nustebino, ir nepaprastai pradžiugino ši 
žinia. Kiek patylėjęs, jis paklausė: 

— Ar jūs neapsirinkate, -Marija? 

— Ne, neapsirinku. Aš gerai įsidėmėjau jo veidą. 
Ir po šimto metų jį pažinčiau. Jis čia! 

— Liuidžis nežino? 

— Nežino, ponas daktare, ir jūs, aišku, nujaučiat, 
kodėl jam nepasakiau. Jis eitų pas Karpeną, susibar- 
tų... | 

— Teisingai pasielgėt, Marija. Aš pats susidorosiu 
su tuo niekšu. Kaip galvojat: pažino jis jus ar ne? 

— Nežinau, — atsakė Marija — Aš kelis kartus bu- 
vau jį sutikus Manderadžio gatvelėse. Kartą jis atsisu- 
ko ir kažkaip nepatikliai ir įdėmiai pažiūrėjo į mane. 
Jei jis mane pasekė, galėjo pasiteirauti ir sužinoti, 
kas aš. | 

— Jis nė sykio jūsų neužkalbino? 

— Nė sykio. | 

— O ar jūs žinote, Marija, ko jis atvažiavo į La 
Valetą ir ką čia veikia? | 

— Galiu tik pasakyti, kad jis gyvena pačioje šlykš- 
čiausioje aplinkoje, kokią galima rasti Manderadžyje. 
Dieną ir naktį sėdi įtartinose smuklėse ir draugauja su 
biauriausiais piktadariais. Pinigų jis turi ir, matyt, ren- 
ka gaują kažkokiam nusikaltimui įvykdyti. 

— Čia? 

— Man nepavyko sužinoti, ponas daktare. 

— Na, tai aš sužinosiu| 

* Tuo metu į saloną įėjo Peteris su Liuidžiu, ir pokal- 
bis nutrūko. 

— Na kaip, Liuidži, ar jūs patenkintas apžiūra? — 
paklausė daktaras Antekirtas. |, 

— Koks nuostabus laivas „Feratas“! — sušuko 
Liuidžis. | | 

— Aš laimingas, kad jums patinka, Liuidži— tarė 

daktaras, — juk jūs būsite kapitono padėjėjas, o su 
laiku ir kapitonu tapsite. 

— Ką jūs, pone!. | 

— Žinok, mielas Liuidži, kad daktaras Antekirtas 
viską gali padaryti! — įsiterpė Peteris. 

— Taip, jis viską gali, Peteri, bet tik dievui pade- 
dant! 

Marija ir Liuidžis atsisveikino su daktaru ir Peteriu 
ir nukeliavo namo. Buvo nuspręsta, kad Liuidžis per- 
ims savo pareigas tik tada, kai sesuo atsikraustys 
į jachtą. Nesaugu buvo palikti Mariją vieną Mande- 
radžyje, nes galimas dalykas, kad Karpena bus pažinęs 
Andreos Ferato dukterį. Kai brolis ir sesuo išėjo, dak- 
taras pasišaukė Peskadą. Jis norėjo su juo pasikalbėti 
prie Peterio Batoro. 

Peskadas tučtuojau atėjo, kaip sa pasiruošęs 
klausyti ir vykdyti: 

— Peskadai, tu man reikalingas — tarė daktaras. 

— Aš ir Matifu? 

— Kol kas — tik tu. 

— Ką įsakysite? 

— Tuojau pat persikelk į krantą, eik į Mandera- 
džį — tai vienas požeminis La Valetos kvartalas — ir 
nusisamdyk ten kokį nors kambarėlį ar urvą, nors ir 
pačioje šlykščiausioje lindynėje. 

— Klausau. | 

— Tau teks sekti žmogų, kurio jokiu būdu nebega- 
lima pamesti iš akių. Bet reikia taip veikti, kad niekas 
neįtartų, jog mudu pažįstami. Jei reikėtų — persirenk. 

— Tai man nieko nereiškia! 

— Tas žmogus, sako, renka gaują, verbuoja pačius 
biauriausius, šlykščiausius niekšus, kokius tik galima 
sutikti Manderadžyje. Kieno sąskaita ir kokiu tikslu 

jis tai daro, kol kas dar nežinoma, bet tu privalai suži- 
noti, ir kuo skubiau. . 

— Sužinosiu. 

— Kai viską išsiaiškinsi — negrįžk į jachtą, tave 
gali sekti. Išsiųsk man iš La Valetos laišką ir paskirk 
pasimatymą kur nors Senglėjos priemiestyje. Aš ateisiu. 

„— Bus padaryta, ponas daktare! — atsakė Peska- 
das.— Bet kaip jį pažinti? 

— Pažinti nesunku. Tu, mano drauge, esi protin- 
gas, ir aš pasitikiu tavo nuovokumu. 


— Gal pasakysite bent to džentelmeno 'vardą? 

— Jį vadina Karpena. 

Išgirdęs tą vardą, Peteris sušuko: 

— Kaip? Ispanas čia? | 

— Taip,— atsakė daktaras Antekirtas— ir bastosi 
tam pačiam kvartale, kur gyvena Andreos Ferato vai- 
kai. | 

Daktaras papasakojo viską, ką sakė Marija, ir Pes- 
kadas suprato, kad reikia kuo skubiausiai sužinoti is- 
pano kėslus, — juk jis tikriausiai rengia kokį nors ne- 


švarų žygį. | 

Praslinkus valandai, Peskadas išlipo iš laivo. Norė- 
damas suklaidinti žioplius, jei kartais būtų sekamas, jis 
ėmė vaikštinėti ilga Realės gatve. Vakare pasuko į Man- 
deradžį. . 

Iš tikrųjų nėra geresnės vietos kaip tas sąšlavynas, 
jeigu kas nori surinkti gaują įvairių tautybių perėjūnų, 
linkusių labiau žudyti, negu plėšikauti, Rytų ir Vakarų 
atmatų, pabėgėlių iš prekybinių laivų ir dezertyrų iš 
karinių laivų, o svarbiausia — atskilėlių iš maltiečių 
tarpo, pačių padugnių, pašėlusių nutrūktgalvių. Jų 
gyslomis dar vis teka piratų kraujas, nes jų protėviai 

buvo išgarsėję savo žiauriais antpuoliais, dar barbarų 
laikais. 

Karpenai buvo pavesta suburti tuziną pačių nuož- 
miausių pramuštgalvių ir čia jam tereikėjo tik išrinkti 
tinkamiausius. Todėl jis nuo pat savo atvykimo beveik 
neišeidavo iš smuklių niūriausiose Manderadžio gatve- 
lėse ir vedė derybas su įvairiausiais valkatomis. Peska- 
dui buvo visai nesunku jį čia susirasti, daug sunkiau — 
sužinoti, kam jis dirba, kieno pinigus eikvoja. 

Suprantama, tie pinigai negalėjo būti jo. Savo lai- 
ku gautus už įdavimą penkis tūkstančius florinų jis jau 
seniai buvo praleidęs. Visuotinis Istrijos žmonių prie- 
šiškumas išgujo išdaviką iš visų druskos viryklų, ir jis 
leidosi per pasaulį. Pinigus netruko iššvaistyti ir vėl 
liko toks pat skurdžius, kaip buvęs, gal net dar di- 
desnis. | 

Nieko nuostabaus, kad jis pradėjo tarnauti didelei 
piktadarių gaujai, verbuodamas naujus narius, kurie 
turėjo papildyti kartuvių praretintas gretas. Tuo tikslu 
Karpena atvyko į Maltą ir apsistojo Manderadžyje. 
Karpena niekam -nesakė, kur rengiasi vežti užverbuo- 
tuosius: jis nepasitikėjo savo draugais. Be to, jo pasam- 
dyti žmogžudžiai tuo ir nesidomėjo. Kad tik gerai mo- 
kėtų, kad tik leistų vogti ir plėšti, o jie nesvarstydami 
važiuos kad ir į pasaulio kraštą. 

Reikia pasakyti, kad Karpena labai nustebo, sutikęs 
Mariją Manderadžio gatvelėje. Nors buvo praslinkę 
jau penkiolika metų, jis iš karto ją pažino, lygiai kaip 
ir Marija pažino jį. Tarp kitko, Karpenai buvo labai 
nesmagu, kad ji sužinojo, kur jis gyvena. 

Taigi, norėdamas gauti daktarui reikalingų žinių, 
Peskadas ėmėsi gudrumo. Ir jis netrukus apgavo Kar- 
peną. Kaip ispanui galėjo nepatikti jaunas plėšikas, 

kuris sukosi aplink jį, ieškojo jo draugystės, iš aukšto 
kalbėjo apie valkatas iš  Manderadžio ir vis gyrėsi 
savo nusikaltimais, juk už kiekvieną jam grėsė Mal- 
toje kartuvės, Italijoje — giljotina, Ispanijoje — kilpa 
ant kaklo, kaip galėjo jis nesusidomėti chuliganu, su 
didžiausia panieka kalbančiu apie visus tuos bailius, 
kurie, vos pamatę policininką, ima tūpčioti,— trum- 
piau tariant, kaip galėjo nepatikti toks užkietėjęs niek- 
šas? Didelis tokių žmonių gerbėjas Karpena nuoširdžiai 
gėrėjosi savo naujojo pažįstamo gabumais. 

Peskadas vaidino puikiai ir netrukus sužinojo, ką 
reikia; rugpiūčio dvidešimt šeštosios rytą daktaras An- 
tekirtas gavo iš jo raštelį, kviečiantį pasimatyti tą 
patį vakarą Senglėjos pakraštyje. 

Per tas dienas darbai „Ferate“ vyko pilnu tempu. 
Maždaug po trijų dienų remontas turėjo būti baigtas, 
anglies atsargos papildytos, ir laivas galės išplaukti 
į jūrą. 

Vakare daktaras nuvyko į Peskado GSA vietą. 
Tai buvo nedidelė turgaus aikštelė, apsupta skliautuo- 
tų pastatų, netęli tvirtovės pylimo, pačiame priemies- 
čio pakraštyje. 

Buvo aštunta valanda. Aikštėje sukosi koks pen- 
kiasdešimt žmonių, nes turgavietė dar nebuvo užda- 
ryta. 

Daktaras vaikštinėjo vyrų ir moterų, daugiausia 
maltiečių, minioje ir staiga pajuto, kad kažkas jį truk- 
telėjo. 

Kažkoks biaurus perėjūnas, skarmaluotas, "su ap- 
lamdyta skrybėle ant galvos, parodė jam nosinę ir 
nusišaipė: | 

— Štai ką aš ištraukiau iš jūsų malonybės! Patariu 
geriau saugoti kišenes! 

Ten stovėjo Peskadas, bet taip išsipustęs, kad jo 
pažinti niekaip nebūtum galėjęs. 

— Niekšiška išdaiga! — pasipiktino daktaras. 

— Išdaiga, bet ne niekšiška, ponas daktare, 

Dabar daktaras pažino Peskadą ir negalėjo nuslėpti 
šypsenos. Jis iš karto paklausė: 

— Na, kaip Karpena? 

— Jis iš tikrųjų turi Manderadžyje surinkti tuziną 
pačių pasiučiausių žmogžudžių. 

— Kam? 

— Kažkokiam Zironei. 

Sarkanio bendrui, siciliečiui Zironei? Koks gi ga- 
li būti ryšys tarp tų piktadarių ir Karpenos? 

Pasvarstęs daktaras rado, kaip paaiškinti tą ryšį i 
neapsiriko. | 

Sarkanis, be abejo, sužinojo, kad pabėgėliai iš Pi- 
zino bokšto buvo areštuoti, Karpenai išdavus. Matyt, 
jis susirado Karpeną, kai tas jau buvo nuskurdęs, su- 
sitarė su juo, ir ispanas pasidarė Zironės gaują aptar- 
naujančiu agentu. Taigi Karpena buvo pirmoji gairė 
kelyje, kurį nusižymėjo daktaras, ir dabar jis jau galės 
veikti nebe aklai. | 

— O ar žinai, kam jis renka žmones? — paklausė 
daktaras, 

— Sicilijoje siaučiančiai gaujai. 

„— Sicilijoje? Taip, taip ir turėjo būti! O tiksliau? 

„— Salos rytinėje dalyje, tarp Sirakūzų ir Kata- 
nijos. 

Jie užtiko pėdsakus! 

— Kur tu viską sužinojai? 

— Iš pąties Karpenos, kuris teikėsi su manim susi- 
draugauti. Leiskite jį pristatyti jūsų malonybei. 

Daktaras tiktai linktelėjo. 


— Dabar gali grįžti į jachtą,— tarė jis — ir pado- 
riau apsirengti. 

— Ne, šie drabužiai man patys tinkamiausi. 

— Kodėlį | | 

— Dėl to, kad aš turiu garbę būti Zironės gaujos 
nariu. 

— Saugokis, mielas drauge! — atsakė daktaras.— 
Šis žaidimas labai rizikingas. 

— Dėl jūsų aš viskam pasiryžęs, ponas daktare, 
juk aš jums tiek skolingas, — atsakė Peskadas. 

— Šaunus vaikinas! 

— Be to, nesigirdamas pasakysiu: nesu iš kelmo 
spirtas ir suvarysiu tuos niekšus į ožio ragą. 

Daktarui buvo aišku, kad, taip aplinkybėms susi- 
dėjus, Peskadas gali būti jam labai naudingas. Apsi- 
metęs sukčium, gudrusis vyrukas įsigijo tokį Karpenos 
pasitikėjimą, kad net sužinojo jo paslaptis, — vadinasi, 
tegu ir toliau laisvai veikia. 

Kad jų kas nepamatytų kartu, daktaras ir Peskadas 
išsiskyrė, pakalbėję kokias penkias minutes. Peskadas 
nuėjo į Senglėjos krantinės galą, sėdo į valtį ir nuplau- 
kė į Manderadžį. 

Dar nespėjo jis ten nuvykti, o daktaras jau buvo 
grįžęs į „Feratą“. Jis papasakojo Peteriui Batorui viską, 
ką sužinojo iš Peskado. Taip pat jis nenorėjo slėpti nuo 
Matifu, kad jo draugas visų labui ėmėsi pavojingo 
darbo. | 

Heraklis pakraipė galvą ir išskėtė rankas. Paskum 
tartum sau kelis kartus pakartojo: 

— Kad nė plaukas nenukristų jam nuo galvos! Ki- 
taip... | 

Paskutinis žodis nuskambėjo iškalbingiau, nei ilga 
tirada, jei Matifu ir būtų sugebėjęs ją pasakyti. 

ŠEŠTASIS SKYRIUS 


KATANIJOS APYLINKĖSE 


Jeigu sukurti žemės rutulį būtų buvę pavesta žmo- 
gui, jis tikriausiai būtų jį nutekinęs staklėmis kaip bi- 
liardo kamuolį, nepalikęs paviršiuje jokių nelygumų 
ar raukšlių. Bet pasaulį sukūrė didelis kūrėjas. Štai to- 
dėl puikioje Sicilijos pakrantėje tarp Asi Realės ir Ka- 
tanijos išblaškyta tiek vaizdingų iškyšulių, rifų, grotų, 
skardžių ir kalnų. 

Toje Tirėnų jūros dalyje ir prasideda Mesinos są- 
siauris, o jo krante susibūrę Kalabrijos kalnai. Tas są- 
siauris, ta pakrantė ir tie kalnai su viešpataujančia 
juose Etna tebėra tokie pat, kaip Homero laikais. Iš 
tikrųjų puikūs! Miško, kuriame Enėjas surado -Ache- 
menidą, nebėra, bet užtai Galatėjos grotas, Polifemo 
grotas, Kiklopų salelės, o kiek į šiaurę Skilės ir Charib- 
dės uolos stovi ligi šių dienų savo istorinėse vietose, ir 
net galima išlipti į tą patį krantą, kur kadaise buvo iš- 
lipęs Trojos didvyris, norėdamas įkurti naują valstybę, 

Matifu nė kiek ne menkiau galėtų pasigirti žygdar- 
biais, kaip ir milžinas Polifemas. Tačiau Matifu turi 
vieną esminį privalumą — jis gyvas, o Polifemas mirė 
prieš tris tūkstančius metų (jei iš viso kada nors gy- 
veno pasaulyje), kaip tvirtina Ulisas. Elizejas Rekliu, 
pavyzdžiui, spėja, kad garsusis kiklopas buvo tik Etnos 
ugnikalnis: ,„Jo krateris išsiveržimų metu žiba kaip di- 
džiulė akis pačioje kalno viršūnėje, nuo kurio ritasi 
į jūrą uolų nuolaužos ir tampa salomis ir rifais, pana- 
šiai kaip Faraljonio salos.“ 

Faraljonio salos, išblaškytos per kelis šimtus metrų 
nuo kranto ir nuo kelio į Kataniją (o mūsų dienomis ir 
nuo geležinkelio iš Sirakūzų į Mesiną), ir yra senosios 
Kiklopo salos. Čia pat netoliese yra ir Polifemo grotas. 
Jūra daužosi į bazalto uolas, ir visa pakrante aidi jos 
kurtinantis gausmas. | | 

Tarp tų uolų rugpiūčio dvidešimt devintosios vaka- 
Ie du žmonės, visai abejingi istoriniams padavimams, 
kalbėjosi apie įvairiausius reikalėlius, kurie : būtų labai 
sudominę Sicilijos žandarus. 

Vienas, kurį laiką laukęs antrojo, buvo Zironė. Ki- 
tas, ką tik pasirodęs kelyje iš Katanijos, buvo Karpena. 

— Štai ir tu! Pagaliau! — sušuko Zironė.— Kaip pa- 
vėlavai! Aš jau maniau, kad Malta išnyko jūros gel- 
mėse kaip senovėj jos kaimynas, Džulijos sala, o tu 
nukeliavai kaip maistas žuvims L Viduržemio jūros 
dugną! 

Skaitytojas mato, kad per penkiolika metų Sarkanio 
kompanionas nebuvo praradęs savo plepumo, kaip ir 
įgimto įžūlumo. Jis stovėjo, nusismaukęs skrybėlę ant 
ausies, užsimėtęs ant pečių rudą apsiaustą, ilgais ligi 
kelių getrais — tikras banditas, nes jis visad toks buvo 
ir tebėra. | 

— Negalėjau anksčiau ateiti — atsakė Karpena.— 
Tik šiandien rytą išlipau iš laivo Katanijoje. 

— Kartu su draugais? 

— Taip. | 

— Kiek jų? 

— Tuzinas. 

— Tiktai? 

— Taip, bet kokie vyrukai! 

— Iš kur jie, iš Manderadžio? 

— Iš visur po truputį, bet daugiausia iš Maltos. 

— Kad ir labai geri, bet vis tiek maža. Paskutiniu 
metu darbas darosi vis sunkesnis ir pavojingesnis! 
Tiek priviso Sicilijoje žandarų, kad nėtrukus jų bus 
daugiau, negu popiežiaus pakalikų. Tarp kitko, jei tavo 
prekė geros rūšies. 

— Taip, Zirone, tu ir pats pamatysi. Be to, aš atsi- 
vežiau puikų bernioką, anksčiau jis buvo mugių akro- 
batas, — vikrus ir landus, prireikus jį galima perrengti 
mergaite; manau, kad jis mums gerai pasitarnaus. 

— Ką jis veikė Maltoje? 

— Pelnėsi laikrodžiais, kai pasitaikydavo proga, 
o kai nerasdavo laikrodžių — nosinėmis. 

— Kuo jis vardu? | 

— Peskadoras. | 

— Gerai, žiūrėsim, kaip panaudoti jo protą ir ga- 
bumus. .. Kurgi tu nukišai savo vyrukus? 

— Jie Santa Grotoj prie Nikolozio miestelio, užva- 
žiuoj amuose namuose, 

— Tu vėl ketini ten šeimininkauti? 

— Taip, nuo rytdienos. | | 

— Ne, nuo šio vakaro, kai tik gausiu naujų nuro- 
dymų. Aš čia laukiu, kol praeis traukinys iš Mesinos. 
Iš paskutinio vagono man išmes raštelį. 

— Raštelį... nuo jo? 

— Taip... nuo jo! Tos nelaimingos jo vedybos vis 
atidedamos,— pridūrė juokdamasis Zironė,— o kol kas 
aš turiu jam uždarbiauti! Na, bet ko gi nepadarytum 
tokiam šauniam draugui! 

Tuo metu toli Katanijos pusėj kažkas sudundėjo, 
bet tai nebuvo jūros ūžimas. Artinosi Žironės laukia- 
mas traukinys. Zironė su Karpena užkopė ant uolų ir 
po kelių minučių sustojo prie neužtvertos ties ta vieta 
geležinkelio linijos, 

Prieš įvažiuodamas į nedidelį tunelį, garvežys du 
kartus sušvilpė, pranešdamas, kad artėja traukinys, ku- 
ris čia sulėtina greitį. Netrukus pasigirdo garvežio pūš- 
kavimas, ir du ryškūs spindulių ruožai perskrodė tam- 
są, toli apšviesdami bėgius. 

Zironė atidžiai žiūrėjo į vagonus, riedančius per tris 
žingsnius nuo jo. 

Paskutiniam vagonui besiartinant, vienas jo langas 
nusileido, ir pasirodė moteris. Pamačiusi banditą savo 
poste, ji vikriai išmetė pro langą apelsiną, kuris nu- 
riedėjo keliu ir sustojo už dešimties žingsnių nuo jo. 

Ta moteris buvo Sarkanio šnipė Namira. Po kelių 
minučių traukinys ją nusinešė Asi Realės link. 

Zironė pakėlė apelsiną, ar tikriau, virvele surištas 
apelsino žieveles ir dingo su Karpena už aukštos uolos, 
Ten jis užsidegė nedidelį žibintuvėlį, atrišo apelsiną ir 
išėmė šitokį raštelį: 

„Jis prie jūsų prisidės Nikolozyje po penkių ar šešių 
dienų. Labiausiai saugokitės tokio daktaro Antekirto!“ 

Sarkanis Ragūzoje sužinojo, kad šis paslaptingas, 
visų smalsumą sukėlęs žmogus du kartus buvo apsilan- 
kęs pas ponią Batori. Sarkanis, įpratęs nepasitikėti vi- 
sais ir viskuo, susirūpino. Štai kodėl jis pasiuntė tą 
raštelį savo bendrui ne paštu, o tiesiog per Namirą. 

Zironė įsikišo raštelį į kišenę, užgesino žibintą ir, 
pasisukęs į Karpeną, paklausė: 

— Ar esi ką nors girdėjęs apie daktarą Antekirtą? 

— Ne! Bet gal mažasis Peskadoras bus girdėjęs apie 
jį. Jis viską žino, tai apsukrus berniokas! . | 

— Gerai, pamatysim. Sakyk, Karpena, kaip galvoji, 
ar nepavojinga čia keliauti naktį? 

— Ne taip pavojinga, kaip dieną, Zirone! 

— Taip... Dieną žandarai perdaug smalsūs! Tad 

į kelionę! Ligi trijų mes turime pasiekti Santa Grotos 
užeigą. 

Ir, perėję geležinkelį, jie pasuko Zironei gerai Ži- 
nomais vingriais takeliais, vedančiais užšalusia lava po 
Etnos atšakas. | 

Prieš aštuoniolika metų Sicilijoje, daugiausia jos 
sostinėje Palerme, plėšikavo pavojingų nusikaltėlių 
gauja. Jai priklausė keli tūkstančiai banditų, kuriuos 
vienijo savotiški įstatai, kiek panašūs į frankmasonų! 
ritualą. Vagystės ir įvairių rūšių šantažas sudarė Ma- 
fijos bendrijos veiklą. Daugybė pirklių ir pramonininkų 
buvo priversti kasmet mokėti jiems duoklę, kad ne- 
trukdytų prekiauti ar gaminti prekes. 

Tada — 0 tai buvo dar prieš Triesto sąmokslą — 
Sarkanis ir Zironė priklausė Mafijos gaujoms ir pasižy- 
mėjo ypatingu aršumu. 

Tačiau gyvenimui progresuojant, gerėjant valdymui, 
jei dar ne nuošaliuose provincijos kampeliuose, tai jau 
bent svarbesniuose miestuose, Mafijos asociacija vis 
labiau buvo spaudžiama. Duoklės ir rinkliavos sumažė- 
jo, daugumas gaujos narių išsklydo ir pradėjo plėšikau- 
ti — tai tikresnis būdas pinigams gauti. 

Tuo laikotarpiu Italija susivienijo ir jos politinis re- 
žimas pasikeitė. Sicilija neišvengė bendro likimo ir tu- 
rėjo, kaip ir kitos provincijos, paklusti naujiems įsta- 
tymams,— pirmiausia, įstatymui dėl visuotinės karinės 
tarnybos. Tačiau atsirado nemaža maištininkų, neno- 
rinčių pripažinti naujų įstatymų, ir dezertyrų, atsisa- 
kiusių eiti karinę prievolę. Tai buvo įvairūs naktibal- 

1 Slapta religinė filosofinė draugija, įsteigta 18 a. Anglijoje, vė- 
liau išplitusi ir kitose Europos šalyse. Tai antiklerikalinė, bet revo- 


liuciniam judėjimui priešiška organizacija. 

dos — jų tarpe ir mafiečiai ar kitokie nenaudėliai: jie 
būrėsi į gaujas ir plėšė kaimus, 

Zironė buvo vadovavęs vienai tokiai gaujai, ir kai 
dalį Matijo Šandoro turto, tekusio Sarkaniui už įdavi- 
mą, paleido vėjais, jiedu abu grįžo prie senojo užsiėmi- 
mo, laukdami, kol vėl pasitaikys proga sučiupti didelį 
laimikį. | | 

Ir tokia proga pasitaikė: Sarkanio vedybos su Silo 
Torontalio dukterim. Tačiau dėl mums žinomų priežas- 
čių Sarkaniui vis niekaip nesisekė vesti. 

Sicilija tikrai nuostabus kraštas: ji lyg tyčia pritai- 
kyta plėšikams. Senoji Trinakrija yra septynių šimtų 
dvidešimt kilometrų ilgio ir sudaro trikampį, kurio 
šiaurės rytuose yra Faro iškyšulys, vakaruose — Mar- 
salos iškyšulys ir pietryčiuose — Pasero iškyšulys. Salą 
kerta Peloro ir Nebrodo kalnagūbriai, joje yra keli 
ugnikalniai, pats didžiausias — Etna. Ten teka Džare- 
los, Kantaros, Platonio upės ir daugybė kalnų upokš- 
nių. Yra krioklių, slėnių ir lygumų, miestų, kuriuos 
jungia sunkiai pereinami keliai, nepasiekiamų vietovių, 
kaimų, išblaškytų skardžiuose, kur niekaip neužlipsi, 
tarpekliuose ar uolingose atšakose pasimetusių vienuo- 
lynų, įvairiausių priebėgų, kur galima pasislėpti, ir pa- 
galiau begalinė daugybė įlankų ir užutekių, iš kurių 
taip lengva pabėgti per jūros platybes. Sicilija yra tarsi 
miniatiūrinis žemės rutulys, ten rasi viską, kas išblaš- 
kyta po visą žemę: kalnų, ugnikalnių, slėnių, pievų, 
upių, šaltinių, ežerų, krioklių, miestų, miestelių, kaimų, 
uostų, užutekių, pusiasalių, iškyšulių, rifų, uolų, — ir 
tame krašte, dvidešimt šešių tūkstančių kvadratinių ki- 
lometrų plote, gyvena maždaug du milijonai žmonių. 

Kur dar galėtumėte rasti plėšikavimui patogesnę 
šalį? Ir nors plėšimų Sicilijoje po truputį mažėja, nors 

Sicilijos ir Kalabrijos plėšikai jau atgyveno savo 
amžių — bent šių dienų „literatūroje — ir daugelis gal- 
voja, kad sąžiningas darbas naudingesnis už vagystę, 
vis dėlto keleiviams geriau būti atsargesniems šioje 
Kakiuso numylėtoje ir Merkurijaus globojamoje ša- 
lyje. 

Tačiau pastaraisiais metais Sicilijos žandarai, visad 
budrūs, visad pasirengę-kovai, įvykdė keletą labai sėk- 
mingų ekspedicijų rytinėse provincijose. Kelios gau- 
jos buvo apsuptos ir beveik sunaikintos. Jų tarpe ir 
Zironės gauja, kurioje liko iš viso tik apie trisdešimt 
ar keturiasdešimt žmonių. Todėl jam ir kilo mintis įsi- 
lieti kiek naujo kraujo, ypač maltiečių. Jis žinojo, kad 
Manderadžio lūšnose, kur dažnai yra glaustęsis anks- 
tesniais laikais, galima rasti šimtus valkataujančių ban- 
ditų be jokio užsiėmimo. Tuo tikslu Karpena ir nuva- 
žiavo į La Valetą, ir nors jis atsivežė tiktai tuziną „šau- 
nuolių“, užtai visi buvo rinktiniai, " 

Tegu skaitytojas nesistebi, kad Karpena pasidarė 
toks ištikimas Zironės pagalbininkas. Toks darbas jam 
buvo visai prie širdies. Bailys iš prigimties, jis stengėsi 
kuo mažiausiai veržtis į priekį, vengdamas susidūrimų, 
kurių metu taip lengva gauti kulką į kaktą. Jis verčiau 
ruošdavo antpuolius, sudarydavo planus arba šeimi- 
ninkaudavo purvinoj Santa Grotos landynėj, šlykščiam 
užkabory ugnikalnio papėdėje. 

Suprantama, Sarkanis ir Zironė žinojo, koks vaid- 
muo Karpenai priklauso Andreos Ferato byloje, o šiam 
nieko nebuvo žinoma apie Triesto išdavimą. Jis gal- 
vojo susidėjęs su sąžiningais banditais, kurie jau se- 
niai „dirba savo darbą“ Sicilijos kalnuose. 

Visu keliu nuo Polifemo uolų ligi Nikolozio — apie 
aštuonias itališkas mylias — Zironė ir Karpena nieko 

įtartino nematė, nesutiko nė vieno žandaro. Kildami 
gana stačiais takeliais, jie ėjo Gia tarp vynuogynų, alyv- 
medžių ir apelsinų miškelių, čia pro aukštus kedrus, 
kamštinius ąžuolus, uosių giraites ir figmedžius. Tarpais 
jie pakildavo išdžiūvusiomis upokšnių vagomis, ku- 
rios iš toli atrodo lyg skalda išbarstyti, bet dar sunkių 
volų nesutrombuoti keliai. Sėbrai praėjo San Džiovanio 
ir Tramastijerio kaimus ir pakilo aukštai virš Vidur- 
žemio jūros lygio. Maždaug pusę vienuoliktos jie pa- 
siekė Nikolozį. Tas miestelis stovi vidury gana didelės 
daubos, kurią iš šiaurės ir vakarų supa Monpilijerio, 
Monte Rosio ir Siera Picutos vulkaniniai masyvai. 

Nikolozyje yra šešios bažnyčios, San Nikolo d'Are- 
na vardo vienuolynas, o dveji užvažiuojamieji namai 
liudija, kad miestelis — svarbus centras. Bet tie užva- 
žiuojamieji namai nedomino Zironės ir jo bendro. Jie 
skubėjo į Santa Grotos smuklę, ligi kurios buvo likę 
vos valanda kelio. Ši landynė slypėjo pačiame tamsiau- 
siame Etnos papėdės tarpeklyje, ir jiedu pasiekė ją 
anksčiau, negu Nikolozio bažnyčių bokštuose išmušė 
vidunaktį. | 

Santa Grotoje žmonės nemiegojo. Ten buvo susi- 
rinkę Karpenos naujokai. Jie vakarieniavo, skardenda- 
mi užeigą šauksmais ir keiksmais, o juos aptarnavo vie- 
nas senas ZŽironės gaujos narys, vardu Benitas. Jo 
draugai — apie keturiasdešimt “Žmonių, daugiausia kal- 
niečių ir dezertyrų,— buvo per dvylika mylių į vaka- 
rus; jie plėšikavo kitoje Etnos. pusėje ir turėjo netru- 
kus prie jo prisidėti. O tuo metu Santa Grotoje buvo 
apsistoję tik Karpenos užverbuotieji dvylika maltiečių. 
Jų tarpe buvo ir Peskadoras,— kitaip sakant, Peska- 
das, — ir narsiai vedė savo partiją bendrame keiksmų 
ir pagyrų chore. Tačiau jis klausėsi, stebėjo ir įsiminė 

viską, kas galėjo jam praversti. Taigi, prieš pat ateinant 
Karpenai ir Zironei, jis įsidėmėjo Benito žodžius, kai 
tas mėgino nuraminti triukšmingus svečius: 

— Užsičiaupkite, jūs velnio nešti maltiečiai, nusto- 
kite rėkti! Kitaip jus išgirs karabinieriai Kasonėje, kur 
vyriausias komisaras, maloningasis provincijos Kkvesto- 
rius, pasiuntė jų būrį! 

Benitas pagrasino juokais, nes Kasonė buvo gana 
toli nuo Santa Grotos. Tačiau naujokai patikėjo, kad jų 
balsus gali išgirst žandarai, čia karabinieriais vadinami, 
ir pritilo, bet ėmė dar uoliau gurkšnoti vietinį vyną, 
kurį vyrukų atvykimo proga pilstė pats Benitas. Visi 
jau buvo įgėrę, kai smuklės durys atsidarė. 


— Kokie malonūs vyrukai! — sušuko įeidamas Zi- 
ronė.— Karpenos lengva ranka, o Benitas, matyt, žino, 
ką daryti! 


— Tie berniokai merdėjo nuo troškulio! — atsakė 
Benitas. 

— O kadangi tai pati baisiausia mirtis, — tęsė Zi- 
ronė juokdamasis,— tu nusprendei juos išgelbėti! Na 
gerai! Tegul jie dabar eina miegoti, mes susipažinsime 
rytoj. 

— Kam atidėlioti rytdienai? — paklausė vienas 
naujokas. 

— Todėl, kad jūs perdaug girti ir jums nieko ne- 
išaiškinsi! 

— Girti! Tik pamanykit! Negi galima pasigerti nuo 
kelių butelių rūgštaus jūsų vyno, kai esam įpratę lakti 
džiną ir viski Manderadžio smuklėse? 

„— Kas gi čia toks? — paklausė Zironė. 

— Mažasis Peskadoras,— atšakė Karpena. 

— Pagalvokit! O jis kas gi toks? — paklausė Peska- 
doras, rodydamas į Zironę. ja 

— Tai Zironė! 

Zironė ėmė apžiūrinėti Karpenos išgirtą jaunąjį ban- 
ditą. Berniokas jautėsi visiškai laisvai. Matyt, Zironei 
pasirodė, kad jo snukis pakankamai suktas ir įžūlus, ir 
jis patenkintas linktelėjo galvą ir paklausė: 

— Vadinasi, tu išgėrei ne mažiau kaip kiti? 

— Net daugiau! 

— Ir tavo galva tvarkoje? | 

— Mano galva nesvaigsta nuo tokio menkniekio! 

— Paklausyk, mažyli, Karpena man sakė, kad tu 
gali suteikti kai kurių žinių. 

— Veltui? 

— Gaudyk! 

Žironė išmetė į viršų pusę piastro, ir moneta aki- 
mirksniu dingo Peskadoro kišenėje, kaip užburtas ru- 
tuliukas, patekęs į fokusininko rankas. 

— Jis iš tiesų mielas! — sušuko Zironė. 

— Labai mielas! — patvirtino Peskadoras.— Tai 
koks gi reikalas? 

— Tu gerai pažįsti Maltą? 

— Maltą, Italiją, Istriją, Dalmatiją ir visą Adriją! 

— Tu daug keliavai? 

— Labai daug ir visad savo sąskaita! 

— Patariu tau ir toliau keliauti tokiu pat būdu, nes, 
jei tave veža valdžia, .. a 

— Per brangiai kainuoja! 

— Teisingai! — nusitvėrė  Zironė, džiaugdamasis, 
kad atsirado draugas, su kuriuo galima smagiai pa- 
plepėti. 

— O toliau? — paklausė mažasis valkata. | 

.— O toliau pasakyk, Peskadorai, ar neteko tau be- 
keliaujant išgirsti apie daktarą Antekirtą? 

Kad ir koks įžvalgus buvo Peskadas, vis dėlto nesi- 
tikėjo išgirsti tokio klausimo! Tačiau jis mokėjo susi- 
valdyti ir neišsidavė, kad nustebo. 

Iš kur Zironė galėjo sužinoti daktaro vardą, juk jis 
nebuvo nei Ragūzoje, kai ten stovėjo „Savarena“, nei 
Maltoje, kai ten buvo „Feratas“. 

Bet išradingasis Peskadoras tuojau pat susivokė, 
kaip kalbėti, kad atsakymas išeitų jam pačiam į naudą. 

— Apie daktarą Antekirtą? — atsakė jis— Kurgi 
ne!.. Juk visoje pakrantėje tik apie jį ir kalba! 

— Matei tu jį kada nors? 

— Nė, neteko. 

— O žinai koks jis tipas? 

— Šis vargšelis, sakoma, turi vos šimtą milijonų 
ir, eidamas pasivaikščioti, įsideda po milijoną į savo 
kelionės švarko kišenes, o tokių kišenių turi ne mažiau 
kaip šešias. Nevykėlis gydytojas mėgėjas priima ligo- 
nius tik savo škunoje arba gariniame kateryje ir žino 
vaistus nuo visų dvidešimt dviejų tūkstančių ligų, ku- 
riomis gamta apdovanojo žmoniją. 

Buvusio balaganininko aštrus liežuvis labai pra- 
vertė Peskadui, jo plepėjimas žavėjo Zironę ir Karpe- 
ną, kurio mina tartum sakė: „Na, kaip mano nau- 
jokas?“ | 

Peskadoras nutilo, užsirūkė papirosą ir ėmė leisti 
dūmų ratilus, kurie, rodos, ėjo ne tik iš nosies, bet ir 
iš akių bei ausų. 

— Sakai, tas daktaras labai turtingas? — paklausė 
Zironė. 

. — Toks turtingas, kad gali nupirkti visą Siciliją ir 
paversti ją anglišku parku! — atsakė Peskadoras. 

Čia jam šovė mintis paspęsti spąstus ir suvilioti Zi- 
ronę vienu sumanymu, 

— Žinote, kapitone, nors aš ir nebuvau sutikęs dak- 
taro Antekirto, esu matęs vieną jo jachtą; o juk, sako, 
jis turi visą flotilę pasivažinėjimams po jūrą! 

— Jo jachtą? | 

— Taip, „Feratą“. Puikus laivas! Jis labai tiktų 
man paplaukyti Neapolio įlankoje su pora pasirinktų 
princesių. 

— Kur matei tą jachtą? 

— Maltoje. 

— Kada? 

— Prieš tris dienas La Valetos užutekyje. Kai mes 
sėdome į laivą su seržantu Karpena, ji stovėjo ant in- 
karo kariniame uoste, Man sakė, kad po paros jachta 
išplauks. 

— Kurį 

— Irgi į Siciliją, tiesiog į Kataniją. 

— Štai kaip, į Kataniją! 

Daktaro išvykimas sutapo su gautu nuo Sarkanio 
įspėjimu, ir Zironė sukluso. 

"Peskadas suprato, kad Zironė kažko susirūpinęs, — 
bet ko? Jis'negalėjo įspėti, tad sumanė kaip nors suži- 
noti. Todėl, kai Zironė paklausė: „Įdomu, ko reikia 
tam prakeiktam daktarui Sicilijoje, ypač Katanijoje?'— 
jis atsakė: 

— Kaip tai ko? Šventoji Agota! Jis norėjo apžiūrėti 
miestą ir įkopti į Etną! Taip daro visi žymūs keliau- 
tojai! 0 | 

— Paklausyk, Peskadorai,— pasakė Zironė, kuris 
vėl suabejojo. — ar ne per daug žinai apie tą žmogų. 

— Aš žinau tiek, kiek man reikia, kad galėčiau, 
progai pasitaikius, veikti! 

— Ką nori pasakyti? 

— Nagi, jei daktaras Antekirtas iš tikrųjų sugalvos 
pasivaikštinėti mūsų apylinkėse, jo didenybė, velniai 
griebtų, turės mums sumokėti padorų kelionės mo- 
kestį! | 

— Aišku! 

— Ir jei jis sumokės vieną ar du milijonus, pasaky- 
siu, kad dar pigiai išsisuko! 

— Tu manai? | 

— Taip, ir dar manau, kad Zironė ir jo draugai tuo 
atveju pasirodys gana kvaili! 

— Gerai! — nusijuokė Zironė.— (O dabar, pasakęs 
mums tokį komplimentą, gali eiti miegoti. 

— Su dideliu malonumu, kapitone, juk aš žinau, 
ką šiąnakt sapnuosiu! | 

— Ką gi? 

— Daktaro Antekirto jokias „Auksinis sapnas, 
tiesa? : 

Išleidęs paskutinį dūmų ratilą, Peskadoras atsigulė 
prie draugų, suvirtusių daržinėje, o Karpena nuėjo 
į savo kambarį. 

Tačiau drąsusis vaikinas ir neketino miegoti: jis 
apsvarstė visus savo veiksmus ir žodžius. 

Ar gerai jis elgėsi, išgirdęs taip jį. nustebinusius 
Zironės žodžius apie daktarą Antekirtą? Ar susidorojo 
jis su savo užduotim? Apie tai tegu sprendžia skaity- 
tojas. 

Sicilijoje daktaras tikėjosi užklupti Sarkanį, o gal 
ir Silą Torontalį, juk jie kartu išvažiavo iš Ragūzos. 
Jei Sarkanio ten nesutiktų, daktaras norėjo nutverti 
bent jo sėbrą Zironę, o paskui, papirkdamas ar gra- 
sindamas, tikėjosi sužinoti, kur yra Sarkanis ir Silas 
Torontalis. Toks buvo daktaro planas. Ir štai kaip jis 
ketino tą planą vykdyti. 

Dar jaunystėje daktaras ne kartą buvo aplankęs 
Siciliją, daugiausia Etnos apylinkes. Jis žinojo kelius, 
kaip užlipti į kalną. Pats patogiausias kelias eina pro 
nedidelį namelį pačioje kalno papėdėje, vadinamą „„Ka- 
sa Ingleza“!—, „Anglų prieglobsčiu“. | 

Kaip žinome, Zironės gauja, kuriai Karpena atvežė 
pastiprinimą iš Maltos, tuo metu bastėsi Etnos atšlai- 
tėmis. Nėra abejonės, kad, atvykus tokiam įžymiam 
žmogui, kaip daktaras Antekirtas, mieste visi ims apie 
jį kalbėti. O kadangi daktaras, visiems girdint, pareikš 
norą užkopti į Etną, Zironė, žinoma, irgi turės tai su- 
žinoti, ypač jei Peskadoras pasistengs. Mes matėme, 
kad Peskadorui nesunku buvo paruošti dirvą, nes Zi- 
ronė pirmas ėmė jį klausinėti apie daktarą Antekirtą. 

O čia Zironei ir buvo spendžiami spąstai, į kuriuos 
jis galėjo labai lengvai įkliūti. 

Iš vakaro prieš daktaro numatytą žygį į ugnikalnį 
dvylika gerai ginkluotų „Ferato“ jūrininkų slapta nu- 
keliaus į „Kasa Inglezą“. Kitą dieną daktaras, Liuidžio, 
Peterio ir. vadovo lydimas, išeis iš Katanijos, kad ga- 
lėtų ligi aštuntos valandos pasiekti „Kasa Inglezą“ ir 
ten apsinakvoti. Taip visuomet daro turistai, kai nori 
pasigėrėti saulėtekiu ir Kalabrijos kalnų vaizdu nuo 
Etnos viršūnės. | 

Nėra abejonės, kad, Peskado kurstomas, Zironė pa- 
sistengs pagrobti daktarą Antekirtą, galvodamas, kad 
jis čia tik su dviem bendrakeleiviais. Bet „Kasa Ingle- 
zoj“ niekšą pasitiks jūrininkai iš „„Ferato“ ir netruks 
su juo susidoroti. 

1 Keli anglų džentelmenai, komforto mėgėjai, pastatė „Kasa“ 
Inglezą“ — poilsio vietą 3000 metrų aukštyje virš jūros lygio. 
(Aut. past.) 

Peskadoras žinojo tą planą. Jis labai apsukriai pa- 
sinaudojo proga ir įteigė Zironei mintį pagrobti dakta- 
rą — turtingą, lengvai pagaunamą laimikį — ir nenu- 
sižengti gautiems nurodymams. O, be to, jei Zironė 
turi saugotis to žmogaus, tai ar ne geriau juo atsikra- 
tyti, net jeigu reikėtų netekti išpirkimo? Taip ir nu- 
sprendė pasielgti Zironė, laukdamas naujų Sarkanio 
nurodymų. Tiesa, čia nebuvo visos jo gaujos, bet Ziro- 
nė galvojo, kad pakaks ir Karpenos maltiečių. Zironės 
sumanymas nejaudino Peskadoro, nes jis žinojo, kad 
šie niekšai neatstoja „Ferato“ jūrininkų. 

Zironė niekad nepasitikėjo atsitiktinumu. Sužinojęs 
iš Peskado, kad daktaro jachta turi atvykti kitą dieną, 
jis iš pat ryto išėjo iš Santa Grotos ir nusileido į Kata- 
niją. Jo ten niekas nepažinojo, todėl jis galėjo pasi- 
rodyti mieste nebijodamas. 

Daktaro laivas jau kelios valandos suposi ant in- 
karo. Jis buvo sustojęs ne prieplaukoje, kur spietėsi 
laivai, o nedidelėje įlankėlėje tarp šiaurinio molo ir 
į jūrą išsikišusių juodų uolų — sustingusios lavos ma- 
syvo, nutekėjusio nuo kalno per 1609 metų Etnos iš- 
siveržimą. 

Auštant, Matifu ir Liuidžio vadovaujami, vienuolika 
jūrininkų išlipo Kataroje. Po to jie išsklydo į visas 
puses ir po vieną pasuko į „Kasa Inglezą“. 

Zironė nieko nežinojo, o kadangi „Feratas“ stovėjo 
per kabeltovą nuo kranto, niekas negalėjo įžiūrėti, kas 
dedasi laive. 

Apie šeštą valandą vakaro iš laivo buvo nuleista 
valtis, kuria į krantą atplaukė du keleiviai — daktaras 
ir Peteris Batoras. Jie nuėjo Stesikoro keliu ir Etnėjos 
gatve į puikų miesto sodą — Vila Belini, ko gero, vie- 
ną gražiausių Europos parkų. Čia yra daugybė žydinčių 

klombų, vingrių takelių, čiurlenančių šaltinių ir aukš- 
tais medžiais apsuptų terasų. O tolumoje dunkso di- 
dingas ugnikalnis, apvainikuotas garų kamuoliais. 

Zironė sekė du turistus, įsitikinęs, kad vienas jų — 
daktaras Antekirtas. Skverbdamasis pro minią, susi- 
rinkusią paklausyti muzikos miesto sode, jis priėjo 
prie jų gana arti. Daktaras ir Peteris pastebėjo to įtar- 
tino tipo manevrus ir suprato, kad jiems pasitaikė pa- 
togi proga jį įvilioti į spąstus, jei jis Zironė. 

Apie vienuoliktą valandą, eidamas iš miesto. sodo 
į laivą, daktaras tyčia garsiai pasakė Peteriui: 

— Nuspręsta! Išeisime rytoj rytą ir pernakvosime 
„Kasa Inglezoje“. 

Matyt, šnipas sužinojo viską, ko jam reikėjo, nes 
tuojau pat dingo. 


SEPTINTASIS SKYRIUS 


, 
L 

"„KASA INGLEZA“ 


Kitą dieną apie pirmą valandą daktaras ir Peteris 
Batoras susiruošė į krantą; jiems nuleido -valtelę. 

Prieš išvykdamas, daktaras įsakė kapitonui Kestri- 
kui pasiųsti ,,Elektrą-2“, kuri turėjo atplaukti po valan- 
dos kitos, prie Polifemo uolų, kaip kartais vadinamos 
Faraljonio salos. Jeigu daktarui pasiseks ir Sarkanis 
ar bent Zironė su Karpena bus sugauti, greitaeigis lai- 
vas tuojau pat juos nugabens į Antekirto salą, kur iš- 
davikai pateks į daktaro valdžią. 

Valtelė nuplaukė. Po kelių minučių ji sustojo prie 
laiptų į Katanijos krantinę. Daktaras Antekirtas ir 
Peteris buvo apsirengę alpinistų drabužiais, pasiruošę 
kopti į didelę aukštumą, kur temperatūra galėjo kristi 
ligi septynių— aštuonių laipsnių žemiau nulio, tuo tar- 
pu kai pajūryje buvo trisdešimt laipsnių karščio. 
Krantinėje jų laukė vadovas, pakviestas iš vietinės 
alpinistų klubo sekcijos Linkolno gatvėje, 17. Jų laukė 
pabalnoti arkliai, kurie Nikolozyje turėjo būti pakeisti 
į mulus,— tie ramūs ir patvarūs gyvuliai patys naudin- 
giausi, keliaujant į kalnus. 

Keleiviai greitai prajojo Miestą, siauru ruožu nusi- 
tiesusį palei jūros pakrantę. Daktaras nepastebėjo, kad 
kas būtų juos sekęs. Pasukę į Belvederio kelią, įie ėmė 
kilti Etnos masyvo priekalnėmis, siciliečių vadinamo- 
mis Mandžibelo. To masyvo pagrindo diametras ma- 
žiau kaip dvidešimt penkios mylios. 

Kelias čia nelygus ir vingiuotas, staigiais posūkiais 
jis aplenkia | bazaltinės uolas, susiklosčiusias prieš mi- 
Ubolšnių vagas, kuriomis pavasarį putodamas ver- 
čiasi vanduo. Kalno šlaitai apaugę uosiais, alyvme- 
džiais, apelsinmedžiais bei saldžiavaisiais pupmedžiais, 
o tarp jų, kibdami ilgais ūgiais už šakų, auga vyn- 
uogienojai. Tai žemutinioji iš trijų Etnos juostų, lyg 
pirmasis aukštas, lipant į tą „kalną — žaizdrą“, kaip jį 
vadina finikiečiai, o senųjų laikų „geologai“, kol dar 
nebuvo geologijos, laikė jį „žemės ašimi ir dangaus 
ramsčiu“. 

Po poros valandų keleiviai sustojo, kad galėtų pa- 
ilsėti arkliai. Pažvelgę žemyn, daktaras ir Peteris pa- 
matė po kojų visą Kataniją, gražuolę Palermo konku- 
rentę, kur gyvena ne mažiau kaip aštuoniasdešimt 

penki tūkstančiai žmonių. Lyg ant delno čia matyti 
svarbiausios gatvės, nutiestos lygiagrečiai su krantine, 
daugybės bažnyčių bokštai ir kupolai, puošnūs vie- 
nuolynai, įmantrūs XVII šimtmečio stiliaus namai, be 
to, lyg kokia nuostabi juosta, miestą juosia žalias 
medžių kaspinas. Toliau matyti uostas; jam per baisų 
1669 metų išsiveržimą Etna supylė natūralią dambą, 
išliejusi daugiau kaip milijoną kubinių metrų lavos, 
kuri palaidojo keturiolika miestų bei kaimų ir beveik 
aštuoniolika tūkstančių žmonių. | | 
Dabar, XIX amžiuje, Etna pasidarė ramesnė, ir, rei- 
kia pripažinti, ji užsitarnavo poilsio. Iš tikrųjų nuo 
krikščioniškosios eros pradžios priskaičiuojama dau- 
giau kaip trisdešimt Etnos išsiveržimų, ir jei Sicilija 
dar egzistuoja, vadinasi, jos pamatai tvirti. Tarp kita 
ko, ugnikalnis neturi vieno pastovaus kraterio. Jis 
juos keičia pagal užgaidą: vulkano paviršius pratrūks- 
ta ten, kur išauga vienas tų ugnim alsuojančių pūlinių, 
per kuriuos išsilieja kalno gelmėse susitelkusi lava. 
Todėl aplink ir susidarė daugybė nedidelių ugnikalnių, 
kaip Monte Rosi — kalnas su dviem viršūnėm maždaug 
šimto trisdešimt septynių metrų aukščio, išaugęs per 
kokius tris mėnesius iš šlako ir pelenų, Etnos išmestų 
per 1669 metų išsiveržimą, Frumento, Simonio, Storne- 
lio, Krisinko ugnikalniai, susitelkę aplink pagrindinį 
kūgį, lyg varpinės aplink katedros kupolą. Be to, po 
1809, 1811, 1819, 1838, 1852, 1865, 1879 metų išsiver- 
žimų liko daugybė kraterių, kurių žiotys centrinio kū- 
gio šlaituose panašios į milžiniškų korių akutės. 
Prajojus Belvederio kaimelį, vadovas pasuko į šalį 
ir artimiausiu takeliu išvedė turistus prie Tramestjerio, 
kur prasideda kelias į Nikolozį. Kaip ir pirma, jie jojo: 
tarp sodų ir vynuogynų. Tai vis pirmoji Etnos juosta, 

kuri tesiasi ligi Nikolozio miestelio, dviejų tūkstančių 
šimto dvidešimt pėdų virš jūros lygio aukštyje. Apie 
ketvirtą valandą jie pamatė Nikolozį. Taigi visus pen- 
kiolika kilometrų nuo Katanijos keleiviai nujojo lai- 
mingai, nesutike nei vilko, nei laukinio šerno. Ligi 
„Kasa Inglezos“ buvo likę dar dvidešimt kilometrų. 

— Kiek laiko jūsų šviesybė galvoja pabūti Nikolo- 
zyje? — paklausė vadovas. 

— Kuo trumpiau. Mums reikia būti prie alkio ne 
vėliau kaip devintą vakaro,— atsakė daktaras. 

— Keturiasdešimt minučių — nebus per daug? 

— Tegu., 

Per tą Has laiką keleiviai spėjo užkąsti vieno- 
je miestelio. užkandinėje, kurios šeimininkui pavyko 
daugmaž pateisinti sicilietiškos virtuvės reputaciją. 
Tebus tai garbė mažai Nikolozio gyvenvietei su trim 
tūkstančiais gyventojų ir daugybe elgetų! Deja, ne 
kiekviename Italijos miestelyje, net Žžymesniame kaip 
Nikolozis, gali taip skaniai pavalgyti, kaip keleiviai 
buvo pavalgydinti toje kuklioje užkandinėje: jie gavo 
gabalą kepto ožiuko, vaisių — vynuogių, apelsinų ir 
granatų, be to, butelį san plačido, vyno iš Katanijos 
apylinkėse augančių vynuogių. . 

Dar nebuvo penkių, kai daktaras, Peteris ir vado- 
vas — jau raiti ant mulų — ėmė kilti antrąja kalnų ma- 
syvo juosta. Dabar jie įžengė į miškų sritį. Tačiau me- 
džių ten ne taip jau tankų, nes Etnos šlaituose, kaip 
ir visur kitur, medkirčiai sistemingai naikina puikius 
senuosius miškus, apie kuriuos netrukus liks tik prisi- 
minimas, o ir tai gal tik senuosiuose mituose. Vis 
dėlto-vietomis palei sustingusios lavos sriautus, griovų 
ir bedugnių pakraščiais, dar galima matyti bukų, ąžuo- 
lų ir tamsiai žaliais, beveik juodais lapais figmedžių 

giraites, o dar aukščiau auga eglės, pušys ir beržai. 
"Tuose šlaituose, kur gruntas yra su puvenomis sumišę 
pelenai, klesti didžiuliai paparčiai, raudonėliai, malva, 
o samanos lyg minkštas kilimas dengia žemę. | 

Apie aštuntą valandą vakaro daktaras ir Peteris 
pakilo į trijų tūkstančių metrų aukštumą, maždaug 
jau ties amžinojo sniego riba, Čia, Etnos šlaituose, tiek 
sniego, kad juo būtų galima aprūpinti visą Italiją ir 
Siciliją. 

Toliau, už Val del Bovo, didžiulės eliptinės daubos, 
tįso juodos lavos, pelenų ir šlako juosta. Keleiviams 
teko lenkti kraterio pakraščių -uolas ligi trijų tūks- 
tančių pėdų aukščio. Ant tų uolų buvo galima aiškiai 
matyti laiko dar nepaliestas trachitų ir bazalto plokštes. 

Priešakyje kilo pagrindinis ugnikalnio kūgis, kur- 
ne-kur ant jo žaliavo skurdžios aukštumų augmenijos 
ploteliai. Šis kūgis buvo lyg kalnas ant kalno — Pelio- 
nas ant Osos; jo nugludinta viršūnė yra.per tris tūks- 
tančius tris šimtus šešiolika metrų virš jūros lygio. 

Jau keleiviai juto po kojomis žemės virpėjimą. 
Sniegu padengta žemė krūpčiojo nuo nepaliaujamų 
požeminių smūgių. Iš vulkano žiočių raitėsi į viršų 
platėdamas sieringų garų stulpas. Vėjas jį plaikstė, ir 
kartkartėmis garai nusileisdavo ir driekdavosi prie. kū- 
gio papėdės, o įkaitusio šlako gabalai birte biro ant 
sniego ir šnypšdami geso. 1 

Buvo labai šalta, keli laipsniai žemiau nulio, ir dėl 
praretėjusio oro darėsi vis sunkiau kvėpuoti. Keleiviai 
geriau įsisupo į apsiaustus. Iš anapus kalno pūtęs žvar- 
bus vėjas kėlė snaigių sūkurius. Nuo šios aukštumos, 
žemiau negu ugniaspiaudės žiotys, iš kurių veržėsi 
liepsningi atodūsiai, buvo matyti kiti šoniniai krate- 
riai — siauri rūkstą piltuvėliai arba gilūs šuliniai, ku- 

rių dugne ūžė požeminė ugnis. Jie be paliovos dundėjo 
ir griaudėjo, net kurtindami: atrodė, kunkuliuoja mil- 
žiniškas katilas, kuriame, garų spaudžiami, buvo atsi- 
darę visi apsauginiai vožtuvai. Išsiveržimo nebuvo ti- 
kimasi, ir nors nuo požeminio įniršio vaitojo ugnikalnio 
krateris, lava nekilo ir pro vulkaninius nasrus veržėsi 
tik garai. | 

Buvo devinta valanda vakaro. Danguje jau žibėjo 
miriadai Žvaigždžių, — čia, aukštai, atmosfera ne tokia 
tanki, todėl jų šviesa Žymiai ryškesnė. Siauras jauno 
mėnulio piautuvas atsispindėjo Eolijos jūros bangose. 
Naktis būtų buvusi iškilni ir rami, jei ne duslus ugni- 
kalnio kunkuliavimas. 

— Mes, tur būt, jau vietoje? — paklausė daktaras. 

— Taip, štai ,Kasa Ingleza“. 

Už penkiasdešimt žingsnių, maždaug keturiais šim- 
tais metrų žemiau pagrindinio kūgio viršūnės, stovėjo 
mažas apipustytas namelis. Buvo matoma tik priekinė 
jo siena su dviem langais ir durimis, daugiau viską 
slėpė sniego kepurė. Tai ir buvo „Kasa Ingleza", 
1811 metais karininkų pastatytas namelis nedidelėjį 
aikštelėj iš sustingusios lavos, žinomos Piano del Lago! 
vardu. 

„Kasa Ingleza“, arba „Kasa Etnea“, ilgus metus iš- 
laikoma senjoro Džemelaro, žymaus mokslininko Dže- 
melaro brolio, visai neseniai buvo alpinistų klubo atre- 
montuota. Netoliese iš tamsos kilo niūrūs vadinamojo 
Filosofų bokšto griuvėsiai, išlikę dar nuo Romos impe- 
rijos laikų. Kaip pasakoja padavimas, žymusis filoso- 

1 Tuo metu čią turėjo būti pradėta statyti „Kasa Inglezos“ ob- 
servatorija. Statybą turėjo vykdyti Italijos vyriausybė kartu su Ka- 


tanijos municipalitetu. (Aut. past.) 

tas Empedoklis iš Agrigento puolė iš to bokšto į Etnos 
kraterį. Iš tikrųjų reikia būti dideliam filosofui, kad 
čia ištvertum savaitę vienumoje. Todėl nenuostabu, kad 
Empedoklis nusižudė. 

Keleiviai prisiartino prie „Kasa Inglezos“ ir pasi- 
beldė, durys tuoj pat atsidarė. Po akimirkos daktaras 
ir Peteris atsidūrė tarp savųjų. 

„Kasa Inglezoje“ tik trys kambariai. Stalas, kelios 
kėdės, virtuvės rakandai, bet keleiviams, pakilusiems 
į dviejų tūkstančių aštuonių šimtų aštuoniasdešimt pen- 
kių metrų aukštį ir apsistojusiems čia pailsėti, to visai 
pakanka. 

Ligi daktarui atvykstant, Liuidžis, nors Bus ir labai 
šalta, neleido užkurti' ugnies, — bijojo išduoti, kad čia 
slepiasi būrelis. Bet dabar „šio atsargumo jau neberei- 
kėjo, juk Zironė žino, kad daktaras žada nakvoti „Kasa 
Inglezoje“. Iš sandėliuko atnešę malkų, vyrai pakūrė 
židinį, ir ugnis linksmai įsiliepsnojo, šildydama ir ap- 
šviesdama kambarius. | 
“Tuo metu daktaras, pasišaukęs Liuidžį į šalį, pa- 
klausė, ar kas nors neatsitiko per tą 1852 kol būrys 
buvo „Kasa Inglezoje“. 

-— Ne,— atsakė Liuidžis,— kol kas viskas ramu. Bi- 
jau tik, ar nebus jie suuode, kad mes čia. 

— Kodėl taip galvoji? | 

— Tedėl, kad nuo pat Nikolozio mus sė kažkoks 
žmogus. Jis 2B89) kai mes priartėjome prie kūgio pa- 
pėdės. 

— Kaip gaila! Zironei gali praeiti noras mane už- 
pulti. Ar niekas nesirodė prie „Kasa Inglezos“, saulei 
nusileidus? 

— Ne, ponas daktare. Dėl atsargumo aš. net įsakiau 

apieškoti Filosofų bokšto griuvėsius, bet ir ten nieko 
neradom. | 

— Ką gi, palauksime. Tik pastatyk sargybą. Naktis 
šviesi, toli matyti. Negalima leisti, kad mus užkluptų 
netikėtai! 

Įsakymas buvo beregint įvykdytas. Daktaras atsi- 
sėdo ant suolo priešais židinį, visi kiti paklojo ant že- 
mės šiaudų ir sugulė. 

Matifu priėjo prie daktaro ir tylėdamas ėmė žiūrėti 
į jį, nesiryždamas prašnekti. Bet nesunku buvo įspėti, 
kas jį jaudina. 

— Tu nori žinoti, kur Peskadas? Pakentėk truputį. 
Jis netrukus grįš, nors, tiesą sakant, jis žaidžia labai 
pavojingą žaidimą. .. | 

— Ir kaip visad laimės! — įsiterpė Peteris, nes no- 
rėjo nuraminti milžiną, susirūpinusį dėl mažojo savo 
draugo. 

Praslinko valanda, bet aplink centrinį kūgį buvo 
tuščia ir tylu. Joks šešėlis nesirodė ant sniegu padengto 
šlaito priešais Piano del Lago. Daktaras ir Peteris jau 
ėmė nekantrauti ir nejuokais susirūpino. Juk jeigu Zi- 
ronę kas nors įspėjo, kad čia yra visas būrys, jis, aišku, 
nesiryš jų pulti. Tai būtų didelė nesėkmė, nes, kol dar 
nepagautas Sarkanis, būtinai reikia sučiupti bent jo 
bendrą ir sužinoti jų paslaptis. 

Apie dešimtą valandą per pusmylį žemiau „Kasa 
Inglezos“ driokstelėjo šūvis. | 

Visi išbėgo iš namelio, bet nieko nepamatė. 

— Čia tikrai šautuvo. šūvis, — tarė Peteris. | 

— Tikriausiai koks nors medžiotojas šovė į erelį ar 
šerną, — pasakė Liuidžis. 

— Greičiau eikit į namus! Mus gali pastebėti, — pa- 
ragino daktaras. 

Visi suėjo į namelį. 

Nepraslinkus nė dešimčiai minučių, į kambarį ibėgo 
lauke ėjęs sargybą jūrininkas. 

— Pavojus! — sušuko jis.— Čia ateina! 

— Ar daug? — skubiai paklausė Peteris. 

— Ne, tik vienas. 

Daktaras, Peteris, Liuidžis ir Matifu Guaišji laukan, 
stengdamiesi laikytis namelio šešėlyje. Sustingusiu la- 
vos sriautu į aikštelę greitai kaip stirna bėgo žmogus. 
Jis buvo vienas. Akimirką — ir jis atsidūrė Matitu 
glėbyje. 

Tai buvo Peskadas. | 

— Greičiau, greičiau į namus, ponas daktare!. 

Visi puolė į vidų ir tuojau pat užsklendė duris. 

— Kurgi Zironė? Kur jis dingo? Tu nuo jo pa- 
bėgai? — klausinėjo daktaras. i 2 

— Taip, norėjau jus įspėti... 

— Jis neateis?! 

— Bus čia po dvidešimt minučių! 

— Tuo geriau! 

— Ne, tuo, blogiau! Nežinau kaip, bet jis sužinojo, 
kad dar prieš jus čia atėjo dvylika žmonių. 

— Tikriausiai jam pasakė mus sekęs kalnietis — 
tarė Liuidžis. | 

— Šiaip ar taip, jis sužinojo ir kis kad jūs 
spendžiate jam spąstus. 

— Na ir tegul! Kad tik greičiau jis čia  Paeųi — 
sušuko Peteris. 

— Jis tai ateis, ponas Peteri, bet prie dvylikos plė- 
šikų, atsivežtų iš Maltos, prisidėjo visa jo gauja. Šian- 
dien rytą tie banditai grįžo į Santą Grotą. 

— Kiek jų? — paklausė daktaras. 

— Penkiasdešimt žmonių. 

Liuidžio būrį sudarė vienuolika jūrininkų. Kartu su 
daktaru, Peteriu, Liuidžiu, Matifu ir Peskadu jų buvo 
šešiolika žmonių. Šešiolika prieš penkiasdešimt! Padė- 
tis buvo labai pavojinga. Reikėjo tuojau pat apsispręs- 
ti — juk banditai galėjo užpulti kiekvieną minutę. 

Bet pirma daktaras norėjo sužinoti, kaip sekėsi Pes- 
kadui per tą laiką pas Zironę. 

Zironė praleido vakarą Katanijoje ir grįžo tos die- 
nos rytą — jį ir matė daktaras Vila Belinio parke. 
Atėjęs į Santa Grotos smuklę, Zironė ten rado kalnietį, 
kuris jam pranešė, kad į „Kasa Ingleza“ įvairiais keliais 
nuėjo gal koks dvylika žmonių. 

Zironė iš karto suvokė, kas ten sumanyta. Vadinasi, 
ne jis spendė spąstus daktarui Antekirtui, o daktaras 
jam. Ne veltui jis buvo įspėtas, kad to daktaro reikia 
saugotis. Tačiau Peskadas įkalbinėjo eiti į „Kasa Ingle- 
zą“, tikindamas, kad maltiškiai banditai lengvai susi- 
doros su nedideliu daktaro būreliu, Primygtinis Peska- 
do įkalbinėjimas pasirodė -Zironei toks įtartinas, kad 
jis įsakė sekti jaunuolį. Tačiau Peskadas labai greitai 
apsižiūrėjo, kad yra sekamas. Tikriausiai Zironė būtų 
atsisakęs paimti daktarą į nelaisvę, — labai jau abejo- 
tinas buvo galimumas laimėti — bet apie trečią valan- 
dą dienos į Santa Grotą grįžo likusi gaujos dalis. 
Dabar jau Zironė turėjo penkiasdešimt žmonių ir nu- 
sprendė veikti. Netrukus visa jo gauja išėjo iš Santa 
Grotos ir pasuko į „Kasa Inglezą“. 

Peskadas suprato, kad reikia nedelsiant įspėti dak- 
tarą, tada būriui gal ir pavyktų pabėgti arba bent pa- 
siruošti gynimuisi, bet jis nežinojo, kur yra „Kasa Ingle- 
za". Todėl Peskadas sulaukė, kol banditai išėjo į tokią. 
vietą, iš kur namelis matomas, — jau buvo suūtemę, ir jis 
tolumoje pastebėjo apšviestus langus. Ligi „Kasa Ingle- 

zos“ nebuvo likę nė dviejų mylių. Peskadas galvotrūk- 
čiais puolė namelio link. Zironė dar iššovė jam iš pas- 
kos, bet nepataikė. Tą šūvį ir išgirdo „Kasa Inglezoje“. 
Peskadas nėrė pirmyn vikriai, kaip akrobatai temoka, 
nebuvo ko tikėtis jį pašauti. Jis atbėgo į „Kasa Ingle- 
zą“, pralenkęs Zironės gaują maždaug dvidešimčia mi- 
nučių. 

Išklausęs šio drašaus ir sumanaus jaunuolio, dakta- 
ras dėkingai paspaudė jam ranką. Reikėjo tuoj pat 
apsispręsti, ką daryti. 

Naktį eiti iš „Kasa Inoiezos! ir bandyti nusileisti 
kalno šlaitais, kuriuos Zironė ir jo gauja žino kaip pen- 
kis pirštus, reikštų žengti į tikrą pražūtį. Daug geriau 
įsitvirtinti namelyje ir, ginantis kaip blokhauze, su- 
laukti ryto. O tada jau pamėginti ištrūkti, jei dar liks 
gyvų. Taip bent neteks klaidžioti tamsoje, rizikuo- 
jant nugarmėti į bedugnę ar į kokias veikiančio kra- 
terio žiotis. Taigi buvo nuspręsta pasilikti ir priešintis. 
Tuojau pat visi ėmė ruoštis gynimuisi. 

Pirmiausia vyrai uždarė abu langus ir ižšiiendė iš 
vidaus langines, Plyšiai tarp stogo ir priekinės sienos, 
kur ėjo gegnės, bus panaudoti kaip ambrazūros. Kiek- 
vienas jūrininkas turėjo greitašaudį šautuvą ir po dvi- 
„dešimt šovinių, o daktaras, Peteris ir Liuidžis — revol- 
verius. Matifu turėjo tik kumščius, o Peskadas — vik- 
rias rankas. Bet dėl to jie nebuvo menkiau apginkluoti 
už kitus! | i 

Praslinko apie keturiasdešimt. minučių, bet plėšikai 
vis dar nesirodė, Gal Zironė, žinodamas, kad Peskadas 
perspėjo daktarą ir jam nepavyks užklupti namelio ne- 
tikėtai, atsisakė jį pulti? Tačiau gauja buvo didelė ir 
vietovę pažino puikiai, todėl plėšikai turėjo aiškią 
persvarą. 2 

Apie vienuoliktą valandą į kambarį įbėgo sargybi- 
nis jūrininkas — artinosi gauja. Plėšikai ėjo išsisklaidę, 
norėdami apsupti namelį iš trijų pusių. Užpakalinė na- 
melio siena glaudėsi prie kalno Bio ir iš tos pusės 
prieiti buvo neįmanoma. 

Supratę priešininkų manevrą, daktaras ir jo žmonės 
skubiai uždarė duris, užbarikadavo jas ir kiekvienas 
atsistojo savo vietoje prie plyšių. Buvo įsakyta šaudyti 
tik tada, kai tikrai bus aišku, kad pataikysi. 

Tuo tarpu Zironė su savo banditais, slapstydamiesi 
už uolų, lėtai kilo kalno šlaitu. Aikštelės pakraštyje 
riogsojo suverstos didžiulės bazaltinių ir trachitinių 
uolų atskalos. Jos, matyt, buvo suneštos, norint apsau- 
goti „Kasa Inglezą“ nuo sniego žiemos pūgų. metu. Iš 
tos vietos banditams buvo patogiausia pulti namelį, iš- 
versti duris ir langus ir, patekus į vidų, pačiupti į ne- 
laisvę daktarą ir jo būrį. 

Staiga nuskardėjo šūvis, ir iš po gegnių pakilo Vos 
matomas dūmelis. Vienas banditas, mirtinai sužeistas, 
parpuolė. Kiti tuojau pat pasitraukė atgal kelis žings- 
nius ir pasislėpė už uolų. Bet štai, glaustydamiesi už 
nelygumų, jie vėl ėmė iš lėto slinkti pirmyn. Zironė 
juos atvedė prie aikštelės krašto. 

Tada iš karto pasigirdo dvylika šūvių, jų žybčio- 
jimai apšvietė ,,„Kasa Inglezos“ stogą, ir ant sniego liko 
gulėti dar du banditai. 

Zironė garsiai sušuko, ir gauja puolė prie namelio, 
palikusi kelis sužeistus. Kulkos daugelyje vietų pra- 
mušė duris. Namelyje buvo sužeisti du jūrininkai, tiesa, 
nelabai sunkiai, bet toliau kautis jie nebegalėjo. 

"“ Užvirė tikras mūšis. Puolantiems kirvių ir durtuvų 
pagalba pavyko išlaužti duris ir vieną langą. Norė- 
damas nustumti banditus nuo namelio, daktaro būrys 

protarpiais išbėgdavo į lauką. Ir vieni, ir kiti šaudė be 
atvangos. Kulka pramušė Liuidžiui skrybėlę,“ o Pete- 
ris vos nežuvo nuo durtuvo, kai jį užpuolė vienas ban- 
ditas. Laimė, greta buvo Matifu,— tas Heraklis išplėšė 
ietį iš bandito rankų ir vienu smūgiu jį pribaigė. 

Matifu buvo baisus. Į jį visą laiką šaudė, bet kul- 
kos jo nelietė. Jis suprato, kad jei nugalės Zironė, 
Peskadui nepavyks išsisukti, ir nuo tos minties jis dvi- 
gubai niršo. 

Susidūrę su tokiu stipriu pasipriešinimu, plėšikai tu- 
rėjo pasitraukti. Daktaras su savo žmonėmis vėl užsi- 
darė „Kasa Inglezoje“. 

— Kiek liko šovinių? — paklausė jis. 

„— Maždaug po dešimt ar dvylika kiekvienam. 

— O kiek dabar laiko? 

— Tik pradžia pirmos. 

Ligi ryto buvo dar „keturios valandos. Reikėjo tau- 
pyti šovinius, kad būtų galima pridengti būrio atsi- 
traukimą išaušus. | 

“ Bet kaip apginti priėjimą prie „Kasa Inglezos“, kaip 
sutrukdyti banditams įsiveržti į namus, jei Zironė vėl 
ims atakuoti? 

Ir iš tikrųjų po penkiolikos minučių atokvėpio, kai 
plėšikai, nusitempę savo sužeistuosius, r juos 
duburyje, jie vėl ėmė pulti. 

Įtūžę, kad mažasis būrelis taip atikaiijai priešinasi, 
ir savo nuostolių įsiutinti (penki ar šeši buvo užmušti), 
banditai užropojo sustingusia lava, perbėgo tarpą nuo 
akmenų krūvos ir atsidūrė aikštelėje. | 

Per visą tą laiką iš namelio nepokštelėjo nė vienas 
šūvis. Dėl to Zironė tuoj sumetė, kad apsuptieji turi 
maža šovinių. Tr jis puolė prie namelio, vesdamas pas- 
kui banditus. Jie taip veržėsi į mūšį, nes nekantravo 

pačiupti turtuolį, kuris, Zironės žodžiais, turėjo dau- 
giau kaip šimtą milijonų. 

Iniršę plėšikai ėmė laužtis į duris ir langus ir tik- 
riausiai būtų įsiveržę į namus, tik staiga trenkė nauja 
papliūpa, ir gauja vėl nusirito atgal, netekusi dar ke- 
lių žmonių. Apsuptieji irgi turėjo nuostolių: buvo sun- 
kiai sužeisti dar du jūrininkai. 

Šoviniai namelyje baigėsi, liko ne daugiau kaip po 
keturis — penkis kiekvienam žmogui. Tokiomis sąlygo- 
mis nebuvo ko nė galvoti apie pasitraukimą net pra- 
švitus. Juos galėjo išvaduoti tik kokia nors netikėta 
pagalba, tačiau jos nebuvo iš kur laukti. 

Tikėtis, kad Zironė ir jo bendrai atsisakys savo su- 
manymo, nebuvo ko. Nors ir daug banditų gulėjo nu- 
kauta, jie dar turėjo beveik keturiasdešimt gerai gink- 
luotų žmonių. Jie žinojo, kad apsuptieji greit pritrūks 
šovinių atsakyti į jų šūvius, tad vėl puolė į ataką. 

Tuo metu šlaitu tiesiai ant kopiančių banditų ėmė 
ristis didžiuliai akmenys. Trys plėšikai, nespėję atšokti, 
buvo sutrinti. š 

Tai stipruolis Matifu stūmė žemyn prie aikštelės 
krašto suverstas uolų nuolaužas. 

Žinoma, tokia gynyba negalėjo sustabdyti puolan- 
čiųjų, pagaliau ir akmenų neilgai būtų užtekę. Apsup- 
tiesiems grėsė neišvengiama pražūtis, jei niekas ne- 
padės. 

Staiga Peskadui dingtelėjo gera idėja, bet ją tepa- 
sakė tik vienam Matifu, nes daktaras, galimas dalykas, 
nebūtų jam pritaręs. 

Iš banditų pokalbių Santa Grotos smuklėje Peska- 
das buvo girdėjęs, kad Kasonėje stovi žandarų būrys. 
Nuo „Kasa Inglezos“ iki Kasonės valanda kelio. Ar ne- 
būtų galima nubėgti ir atvesti čia žandarus? Taip, bet 

pirmiausia reikia nepastebėtam prasmukti pro plėši- 
kus, o paskui jau bėgti, kiek kojos įkerta, į VaEEMS, 
kur stovi Kasonės kaimelis. 

„Reikia praeiti — ir aš praeisiu! — tarė sau Peska- 
das.— Po velnių, akrobatas aš, ar ne!" 

Ir Peskadas papasakojo Matifu, kaip jis sumanė ieš- 
koti pagalbos. 

"— Bet juk tu rizikuoji. ..— bandė prieštarauti Ma- 
tifu. | 

— Reikia rizikuoti! 

Su Peskadu ginčytis Matifu niekad nedrįsdavo. 

Ir draugai pasuko į dešinę nuo namelio prie dide- 
lės kaip kalnas pusnies. 

Po dešimties minučių aikštelės pakrašty pasirodė 
Matifu; jis rito didžiulį sniego luitą. Kova tebesitęsė. 
Jūrininkai vertė ant ropojančių į kalną banditų didžiu 
lius akmenis. Matifu irgi nustūmė savo luitą, ir šis, nu- 
riedėjęs šlaitu, pralėkė pro plėšikus ir sustojo nedide- 
liame įdubime per penkiasdešimt žingsnių už jų. | 

Tada iš pusiau suirusio luito iššoko mažas vikrus 
žmogelis. Tai buvo Peskadas, „vaikinas su galva“, kaip 
jis mėgo save vadinti. | 

Jis buvo įlindęs į sukietėjusio sniego luitą ir, rizi- 
kuodamas kartu su juo nuriedėti į bedugnę, pralėkė 
žemyn kalno šlaitų, o dabar, išsilaisvinęs, bėgo, neat- 
gaudamas kvapo, Kasonės link, 

Buvo pusė pirmos. 

Daktaras, nematydamas Peskado ir susirūpinęs, ar 
tik jo nesužeidė, jį pašaukė: 

— Peskado nėra?! Kur jis? 

— Jis sakė, kad eis pagalbos. 

— Kaipgi jis sugebėjo iš čia išsprukti? 

— Ogi sniego luite. 


Ir Matifu papasakojo daktarui, kaip buvo. 

-— Šaunuolis! — sušuko daktaras. — Nenusiminki- 
te, draugai! Mes jiems dar parodysime. 

Akmenys vis lėkė puolantiesiems ant galvų. Bet ir 
šios naujos apsigynimo priemonės neilgai užteko: pa- 
sibaigė akmenys. 

Apie trečią valandą daktaro būrys, pasiėmęs sužeis- 
tuosius, pasitraukė iš „Kasa Inglezos“, kurią tuojau pat 
užėmė banditai. Apie dvidešimt Zironės banditų žuvo, 
tačiau gyvų vis tiek buvo daugiau, negu daktaro 
gynėjų. Todėl mažasis daktaro žmonių pulkelis ne- 
galėjo prasiveržti ir jiems teliko vienas kelias: kopti 
sustingusios lavos, šlako ir pelenų sąvartomis aukštyn 
pagrindinio kūgio šlaitu, nors viršūnėje jų laukė kra- 
teris — atvira ugnies bedugnė. 

Nešdami sužeistuosius, dusdami sieros garuose, ku- 
riuos vėjas pūtė ant jų iš viršaus, jie pakilo du šimtus 
penkiasdešimt metrų, ir ligi kraterio liko ne daugiau 
kaip penkiasdešimt metrų. 

„Pradėjo švisti. Pirmieji saulės atšvaitai nuspalvino 
Kalabrijos kalnų viršūnes virš rytinės Mesinos užutekio 
dalies. 

Tačiau daktaro ir jo būrio padėtis buvo tokia be- 
viltiška, kad dabar nė dienos šviesa nebegalėjo jiems 
pagelbėti. Jie vis traukėsi, kildami ugnikalnio atšlaitė- 
mis, atsišaudydami paskutiniais šoviniais ir ritindami 
ant banditų uolų .-atlaužas, kurias Matifu stumdavo su 
nežmoniška jėga. Atrodė, viskas jau baigta... tik stai- 
ga kūgio papėdėje pasigirdo šūviai. 

Zironės gauja sumišo, pasuko atgal ir ėmė bėgti, 
kūlvirščiais risdamiesi kalnu. . 

Jie pamatė Peskado atvėstą žandarų būrį. 

Drąsiajam vyrukui net nereikėjo lėkti iki Kasonės. 
Išgirdę šūvius kalnuose, žandarai patys skubėjo ten. 
Peskadas sutiko juos kelyje ir atsivedė į „Kasa Ing- 
lezą“. | 

Dabar ėmė pulti daktaro būrys. Matifu kaip vie- 
sulas užgriuvo bėgančius banditus ir, du paguldęs 
vietoje, puolė Zironę. 

— Bravo, Matifu, bravissimo! — šaukė tuo metu 
pribėgęs Peskadas.— Taip jam ir reikia! Patiesk jį ant 
abiejų menčių! Dėmesio, dėmesio, ponai! Prasideda dvi- 
kova! Zironė prieš Matifu! 

Išgirdęs Peskado balsą, Zironė laisva ranka išsi- 
traukė revolverį ir šovė į jį. 

Jaunuolis parkrito,. 

Dabar įvyko baisus dalykas, Matifu pačiupo Ziro- 
nę už pakarpos ir, sugniaužęs kumštyje jo kaklą, nu- 
sitempė. Banditas nė krustelti nespėjo. 

Veltui daktaras šaukė milžinui palikti Zironę gyvą. 
Peteris ir Liuidžis puolė prie Matifu, bet jo pavyti ne- 
galėjo. Matifu nieko nematė, nieko negirdėjo. Jis ži- 
nojo tik viena: Zironė, gal būt, užmušė Peskadą! Stip- 
ruolis dėl to neteko galvos. Jis net nežvilgterėjo į Zi- 
rone, ar, tikriau sakant, į tai, kas liko iš Zironės jo 
rankose. | | 

Pribėgęs vieno kraterio žiotis, Matifu atsivėdėjęs 
trenkė Zironę į ugnies šulinį. 

Peskadas gulėjo atsirėmęs į daktaro kelius, o dak- 
taras tvarstė jam žaizdą, kuri buvo gana rimta. Ma- 
tifu priėjo prie jų. Didžiulės ašaros ritosi jo skruos- 
tais. | | 

— Nieko, Matifu, nebijok! Viskas bus gerai, — vos 
girdimai sušnabždėjo Peskadas. | 

Matifu pakėlė jį kaip kūdikį ant rankų ir ėmė leis- 

tis ugnikalnio šlaitu žemyn. Kiti ėjo paskui. O žanda- 
rai, sugaudę beveik visus banditus, medžiojo likusius. 

Šešioms valandoms praslinkus, daktaras ir visas jo 
būrys, grįžę į Kataniją, jau sėdo į „Feratą“. į 

Peskadas buvo paguldytas į lovą kajutėje. Daktaras 
Antekirtas gydė ligonį, o Matifu jį slaugė. Geriau jo 
niekas negalėtų prižiūrėti. Be to, Peskado žaizda — 
kulka buvo įstrigusi viršutinėje peties dalyje — pasi- 
rodė ne tokia jau pavojinga. Pagulėti, žinoma, reikės, 
bet išgyti nebus sunku. Kai Peskadui ateidavo laikas 
miegoti, Matifu sekdavo jam pasaką, visą laiką tą pa- 
čią, ir draugas kietai užmigdavo. 

Taigi daktarui nepavyko. Tiesa, jie nepateko į plė- 
šikų rankas, bet Zironė žuvo, o jiems buvo labai svar- 
bu paimti gyvą Sarkanio kompanioną ir iš jo sužinoti 
Sarkanio planus. Ir kaltas dėl to tik Matifu. Bet argi ga- 
lima ant jo pykti? | 

Daktaras išbuvo Katanijoje dar savaitę, bet jam 
taip ir nepavyko nieko sužinoti apie Sarkanį. Gal Sar- 
kanis ir žadėjo susitikti su Zirone Sicilijoj, bet, išgirdęs 
apie įvykį kalnuose ir apie savo bendro žuvimą, aišku, 
atsisakė to ketinimo. 

Rugsėjo aštuntąją „Feratas“ išvairavo į jūrą ir grei- 
tai nuplaukė Antekirto- salos link. Netrukus daktaras 
ir jo draugai jau buvo saloje. 


Čia daktaras, Peteris ir Liuidžis vėl pradėjo svars- 
tyti, kaip geriau įvykdyti pagrindinį savo gyvenimo 
tikslą. Dabar pirmiausia reikėjo surasti Karpeną, kuris, 
be abejo, žinojo, kur yra Sarkanis ir Silas Torantalis. 

Ispanas nedalyvavo užpuolime, jis buvo likęs Santa 
Grotos užeigoje ir nepateko į žandarų rankas; tačiau 
tai buvo trumpalaikė laimė. 

Iš tikrųjų po dešimties dienų vienas daktaro agen- 
tas pranešė, kad Karpena areštuotas Sirakūzuose, bet ne 
kaip Zironės bendras, o už žmogžudystę, įvykdytą dar 
prieš penkiolika metų Malagoje. Dėl to jis ir buvo pa- 
bėgęs iš Ispanijos ir apsigyvenęs Rovinjoje. 

Po trijų savaičių Ispanijos vyriausybė, kuriai buvo 
perduotas Karpena, nuteisė jį katorgai ligi gyvos gal- 
vos. Jį išsiuntė į Maroko pakrantę, į Seutą, kur yra 
vienas stambiausių Ispanijos sunkiųjų darbų kalėjimų. 

— Pagaliau vienas niekšas pateko į katorgą! Ti- 


kiuosi, jis nebeišeis iš ten ligi pat mirties! — sušuko 
Peteris, išgirdęs naujieną. 
— Ligi mirties! Ne! — atsakė daktaras. — Andrea 


Feratas dėl jo žuvo katorgoje, tačiau Karpena mirs ne 
ten! 


KETVIRTOJI DALIS 


PIRMASIS SKYRIUS 


SEUTOS KATORGA 


Praėjus trims savaitėms po įvykių Katanijoje, rug- 
sėjo dvidešimt pirmąją garinė jachta „Feratas“, stipraus 
šiaufės rytų brizo genama, skrodė Gibraltaro sąsiaurio 
vandenis, praplaukdama tarp Europos iškyšulio — Ang- 
lijos valdų Ispanijos žemėje,— ir La-Almino iškyšu- 
lio — ispanų valdų marokiečių žemėje. Jei tikėti mi- 
tologija, Heraklis, šis inžinieriaus Lesepso pirmtakas, 
čia vėzdo smūgiu perskėlė pakrančių uolas, ir Atlan- 
to vandenys įsiveržė į Viduržemio jūrą, sudarydami 
keturių l1je pločio sąsiaurį. 

“ Peskadas tikrai būtų papasakojęs šitą legendą savo 
draugui Matifu, rodydamas šiaurėie Gibraltaro uolas, 
o pietuose — El Choro kalną. Du akmens stulpai — 
Kalpė ir Abyla — ligi šių dienų primena mums įžymųjį 
mitologinį didvyrį. Be abejo, Matifu mokėtų įvertinti 
tokią jėgą, bet pavydo geluonis nebuvo niekad palietęs 
kuklios ir atviros jo širdies. Provanso Heraklis būtų tik 
pagarbiai nulenkęs galvą prieš Jupiterio ir Alkmenės 
sūnų. 

Bet garinės jachtos keleivių tarpe Matifu nebuvo, 
nebuvo tarp jų ir Peskado. Matifu tebeslaugė sužeistą 
savo draugą, ir jie abu liko Antekirtoje. Jei prireiktų 

jų paramos, juos iškvies telegrama ir skubiai prista- 
tys, kur reikia, kuria nors „Elektra“ iš Antekirtos 
eskadros. D) 

„Ferato“ laivu, kuriam vadovavo kapitonas Kestri- 
kas ir jo pavaduotojas Liuidžis, plaukė tiktai daktaras 
ir Peteris Batoras. Paskutinė ekspedicija į Siciliją, ieš- 
kant Sarkanio ir Silo Torontalio, baigėsi nesėkmingai, 
nes žuvo Zironė. Reikėjo vėl užčiuopti jų pėdsakus, 
privertus Karpeną pasakyti, ką jis žino apie Sarkanį 
ir jo bendrininką. O kadangi ispanas buvo nuteistas 
katorgos darbams ir išsiųstas į Seutą, tik ten buvo ga- 
lima jį surasti. 

Seuta — nedidelis tvirtovės miestelis, lyg anglų 
Gibraltaras, išsidėstęs El Choro kalnų rytiniuose šlai- 
tuose. Mūsų aprašomą dieną apie devintą valandą ryto 
„Feratas“ manevravo už trijų mylių nuo Seutos uosto. 

Kur gali būti didesnis judėjimas kaip Gibraltaro są- 
siauryje — Viduržemio jūros vartuose! Per juos į jūrą 
liejasi Atlanto vanduo, per juos praplaukia tūkstan- 
čiai laivų iš Šiaurės Europos, Pietų ir Šiaurės Ameri- 
kos ir užpildo;daugybę Viduržemio jūros pakrantėmis 
išbarstytų uostų. Per šiuos vartus praplaukia taip pat 
ir didžiuliai keleiviniai garlaiviai bei karo laivai, ku- 
riems į Indijos vandenyną ir pietų jūras atvėrė kelią 
vieno prancūzo genijus. Kas gali būti gražiau už ne- 
platų Gibraltaro sąsiaurį, įsiterpusį tarp tokių įvairia- 
formių kalnų! Šiaurėje matyti Andaluzijos kalnai. Pie- 
tuose, palei įmantriai išraižytą krantą, nuo Espartelio 
iškyšulio ligi La Almino rago tęsiasi Buloneso kalnų 
grandinė tamsiomis viršūnėmis, kyšo Beždžionių kal- 
nas ir Septem fratres! — septyngalvis milžinas. Dešinėje 


I! Septyni broliai (Iot.). 

ir kairėje matyti įspūdingi miestai: jie prigludę įlankė- 
lių pakraščiuos, stiebiasi kalnų šlaitais, tįso prie smė- 
lėtų krantų, o toli užpakaliniam plane įsikūrę tokie 
uostai, kaip Tarifa, Alchesyras, Tanžeras, Seuta. Tarp 
sąsiaurio krantų plyti nerimstanti, permaininga jūra; 
čia pilka, audringa, čia žydra ir rami, pasišiaušusiom 
bangų skiauterėlėm tose vietose, kur susiduria priešin- 
gos srovės; jos paviršių vagoja greitaeigiai garlaiviai; 
nesulaikomi nei bangavimo, nei vėjo, ir lengvi buriniai 
laivai, kurių, pučiant vakariui, šimtai susitelkia prie 
išėjimo į Atlanto vandenyną. Ties Gibraltaro sąsiauriu 
du kontinentai išdėstė vienas priešais kitą savo gro- 
žybes, ir nėra žmogaus, kuris liktų abejingas tos dvi- 
gubos panoramos žavesiui. | 
„Feratas“ greitai artėjo prie Afrikos. Įlanka, kur sle- 
piasi Tanžeras, jau nyko tolumoje, o Seutos uola vis 
labiau ryškėjo, nes krantas toje vietoje Žymiai linksta 
į pietus. Keleiviai matė, kaip ta uola pamažu kilo iš 
jūros tartum salelė prie iškyšulio, sujungto su ja tik 
siaurute sąsmauka. Eldoro kalno viršūnėje jie pamatė 
tvirtovę, pastatytą vietoj senovinės romaniškos cita- 
delės; dieną ir naktį joje budi sargyba, stebinti sąsiau- 
rį, O svarbiausia — Maroko teritoriją, nes Ispanijos 
valda — Seuta — yra į ją įsiterpusi. Orografiniu po- 
žiūriu ši vietovė labai panaši į mažytę Monako kuni- 
gaikštystę Prancūzijos teritorijoje. 
> Dešimtą valandą ryto „Feratas“ išmetė inkarą Seu- 
tos uoste arba, tiksliau, per du kabeltovus nuo prie- 
plaukos, į kurią įnirtingai plakasi didžiulės bangos. 
Tiesą sakant, čia tėra tik atviras reidas, neapsaugotas 
nuo jūros bangų antplūdžio. Bet kai laivai negali 
išmesti inkaro į vakarus nuo Seutos, jie randa puikią 

prieglaudą antroje skardžio pusėje, kur i nebaisūs 
vakariniai vėjai. 

Apie pirmą valandą, kai karantino pareigūnai ap- 
lankė laivą ir pasirašė pažymėjimą, kad įgula sveika, 
daktaras su Peteriu įsėdo valtin, kuri po kelių minu- 
čių sustojo mažoje prieplaukoje prie miesto sienų. 
Nebuvo abejonės, kad daktaras pasiryžęs sučiupti 
Karpeną. Bet kaip? Tai bus nuspręsta, tik apžiūrėjus 
vietovę, ir priklausys nuo aplinkybių. Bus galima arba 
pagrobti Karpeną, arba padėti jam pabėgti iš -Seutos 
katorgos. 

Šį kartą daktaras Antekirtas nenorėjo laikytis in- 
kognito. Uosto tarnautojai, pabuvoję „„Ferato“ laive, jau 
paskleidė gandą apie tokio žymaus asmens atvykimą. 
Arabų kraštuose nuo Sueco ligi Espartelio iškyšulio visi 
nors iš gandų žinojo apie mokytą vyrą, pastaruoju 
laiku gyvenusį Didžiojo Sirto įlankoje Antekirtos sa- 
loje. Štai kodėl ir ispanai, ir marokiečiai jį nuoširdžiau- 
siai sutiko. Be to, visiems buvo leidžiama aplankyti 
„Feratą“, ir daugybė valčių tuojau pat apsupo laivą. 

Šis triukšmas daktarui, matyt, buvo reikalingas. Gar- 
sas apie jį turėjo padėti jam vykdyti planus. Taigi nei 
pats daktaras, nei Peteris nesislėpė nuo smalsių žvilgs- 
nių. Važinėdami geriausio Seutos viešbučio pasiūlyta 
atvira karieta, jie pirmiausia apžiūrėjo miestą, jo siau- 
ras, tarp niūrių bespalvių namų įspraustas gatveles, 
aikšteles, kuriose po nuskurdusiais dulkėtais medžiais 
glaustėsi menkutės smuklės ir į kareivines panašūs val- 
diniai pastatai. Trumpai tariant, čia nebuvo nieko 
įdomaus išskyrus mauriškąjį kvartalą, kuris dar nėra 
praradęs savitumo. | | 

Apie trečią valandą daktaras įsakė jį nuvežti pas 

Seutos gubernatorių, kuriam norėjo padaryti vizitą — 
visiškai natūralus žymaus užsieniečio dėmesys. | 

Savaime suprantama, kad Seutos gubernatorius 
negali būti civilis asmuo. Seuta — visų pirma karinė 
kolonija. Apie dešimt tūkstančių žmonių: karininkai,/ 
kareiviai, pirkliai, žvejai, kabotažinių laivų jūrininkai 
gyvena mieste ir pakrantėje,— tas siauras žemės ruo- 
želis, nusitieses į rytus, užbaigia ispanų valdą. 

"Tuo laiku Seutos gubernatorium buvo pulkininkas 
Gyara. Jis vadovavo trims kontinentinės armijos pėsti- 
ninkų batalionams, einantiems privalomą tarnybą Aifri- 
koje, nuolat Seutoje stovinčiam drausmės pulkui, dviem 
artilerijos baterijoms, pontoninei kuopai ir iš vietos 
gyventojų sudarytai maurų kuopai, kurių šeimos gy- 
vena specialiame miesto kvartale. ali čia buvo 
apie du tūkstančius. 

Važiuodama į gubernatoriaus rezidenciją, karieta 

už miesto riedėjo skalda grįstu plentu link Seutos rytų 
sienos. 
“ Išilgai kelio tesėsi siauras laukų ruožas, iš vienos 
pusės atskirtas kalnų, o iš antros — jūros: vietiniai gy- 
ventojai juos puikiai įdirbdavo, atkakliai grumdamiesi 
su akmeningos dirvos skurdumu, Čia gausiai auga įvai- 
riausios daržovės bei vaisiai, bet, reikia pripažinti, kad 
ir darbo rankų nestinga. | 

Ir tikrai, Seutoje kaliniai dirba valstybės naudai ne 
tik specialiose dirbtuvėse, statydami įtvirtinimus ir tai- 
sydami nuolatinės priežiūros kelius, bet ir miesto po- 
licijoj (už gerą elgesį šiems žmonėms kartais paveda- 
ma saugoti tvarką, nors jie patys irgi yra saugomi). 
Tremtiniai, nuteisti dvidešimčiai metų ar net ligi gy- 
vos galvos, kartais valdžios nustatytomis sąlygomis 
ateina dirbti ir pas privačius gyventojus. 

Apžiūrėdamas Seutą, daktaras sutiko laisvai gatvė- 
mis vaikštančius katorgininkus; matyt, jie tarnavo mies- 
tiečiams. Bet daugumas vis dėlto dirbo už Seutos tvir- 
tovinių sienų, prie kelių, laukuose. 

Visų pirma reikėjo sužinoti, kokiai katorgininkų ka- 
tegorijai priklauso Karpena. Juk pagal tai, ar ispanas 
uždarytas, ar laisvas, dirba pas privačius asmenis, ar 
valstybei, daktaras atitinkamai turėtų taikyti vienokią 
ar kitokią taktiką. 

— Ispanas dar neseniai nuteistas, — pasakė daktaras 
Antekirtas Peteriui,— taigi, galimas dalykas, kad dar 
nesinaudoja lengvatomis kaip kiti katorgininkai už 
gerą elgesį. 

— O jei jis kalėjime? — paklausė Peteris. 

— Tada jį pagrobti bus sunkiau, — atsakė dakta- 
ras, — bet pagrobti privalome, ir pagrobsime! 

Arkliai bėgo ristele, ir karieta pamažu riedėjo ke- 
liu. Už kokių dviejų šimtų metrų nuo miesto įtvirtini- 
mų, sargų prižiūrimi, dirbo apie penkiasdešimt katorgi- 
ninkų. Vieni skaldė akmenis, kiti pylė skaldą ant plen- 
to, treti ją volais trambavo. Dėl to karietai (ES va- 
žiuoti šalikele. ' 

Staiga daktaras sugriebė Peterio Batoro ranką | ir 
sušnabždėjo: 

— Tai jis! 

Atsirėmęs į kauptuko rankeną, per dvidešimt žings- 
nių nuo savo draugų stovėjo kažkoks SSEBSS 

Tai buvo Karpena. 

Nors jau buvo praslinkę penkiolika metų, daktaras 
lengvai pažino Istrijos druskos virintoją, nors šis vil- 
kėjo kalinio drabužiais, kaip jį pažino Marija Ferato 
maltiečio kostiumu Manderadžio gatvelėje. Jokio ama- 
to nemokąs dykinėtojas negalėjo dirbti Seutos dirbtu- 

vėse. Niekam jis daugiau netiko, tiktai skaldyti akme- 
nis prie kelio. 

Bėt nors.daktaras ir pažino Karpeną, šis jokiu būdu 
negalėjo pažinti Matijo Šandoro. Juk niekšas tik pro- 
bėgomis buvo matęs žymųjį bėglį Andreos Ferato na- 
muose, kai atvedė ten policiją. Tačiau jį, kaip ir visus, 
buvo pasiekusi žinia apie daktaro Antekirto atvykimą 
į Seutą. O garsusis gydytojas buvo tas pats Žmogus, 
apie kurį jam kalbėjo Zironė, jiems susitikus prie Po- 
lifemo grotos Sicilijoje, paslaptinga asmenybė, kurios 
saugotis patarė Sarkanis, žinomas milijonierius, kurį 
„Kasa Inglezoje“ pagrobti veltui bandė Zironė. 

Ką galvojo Karpena, staiga susidūręs su daktaru 
akis į akį? Ar jo smegenis paveikė tas susitikimas, ar 
tik šmėstelėjo neaiškus vaizdas, kaip kad būna fo- 
tografuojant? Sunku pasakyti. Tačiau ispanas staiga pa- 
juto, kad daktaras jį užvaldė, kad jo paties asmenybė 
tartum visiškai išnyko ir pašalinė stipresnė valia pa- 
vergė jo valią. Veltui jis mėgino priešintis: niekaip ne- 
pajėgė atsispirti tai nepalenkiamai jėgai. 

O daktaras, sustabdęs vežėją, žiūrėjo į nusikaltėlį 
veriančiu žvilgsniu. Tos blizgančios, skvarbios akys 
tiesiog suparalyžiavo Karpeną. Jo sąmonė aptemo, at- 
buko, vokai virptelėjo, užsimerkė ir tik retkarčiais su- 
krutėdavo. Paskum jis visiškai neteko sąmonės, par- 
krito pakelėje, tačiau aplinkiniai nieko nepastebėjo. 
Karpena užmigo hipnotiniu miegu, ir jį ET galėjo 
tik vienas žmogus. 

„ Daktaras gi liepė toliau važiuoti į gubernatoriaus 
rezidenciją. Šis incidentas sulaikė jį ne ilgiau kaip tris- 
dešimt sekundžių. Niekas, be Peterio Batoro, nė nepa- 
fnatė, kas įvyko tarp jo ir ispano. 

— Dabar šis žmogus mano valdžioje,— tarė dakta- 
ras, — Ir aš jį priversiu. . 

—- Pasakyti viską, ką tik jis žino? — paklausė Pe- 
teris. 

— Ne, daryti viską, ką tik aš panorėsiu, nesąmo- 
ningai, žinoma. Tik pažvelgęs į šį niekšą, supratau, kad 
galiu jį valdyti, pajungti savo valiai. 

— Bet jis nepanašus į ligonį. 

— Nejaugi tu manai, kad hipnozė veikia tik neuro- 


patus? Ne, Peteri, kaip tik nenormalūs žmonės labiau- 
siai priešinasi įtaigai. Kad pasiduotų hipnozei, subjek- 
tas privalo turėti valią, o šį kartą man pasisekė, nes 
Karpena linkęs pasiduoti mano valiai. Dabar jis miegos 
tol, kol pažadinsiu. 


— Tegu,— pasakė Peteris — bet kam visa tai? Juk 
tokioje būsenoje Karpena negalės papasakoti, kas mus 


labiausiai domina! : 


— Be abejo, — atsakė daktaras,— ir man, ads 
ma, nepavyks jo priversti, kad pasakotų tai, ko pats 
nežinau. Bet priversiu jį daryti, ką tik panorėsiu, ir 
jis negalės priešintis mano valiai. Jeigu tik panorė- 
siu, Karpena pabėgs iš katorgos nurodytą dieną — ryt, 
poryt, po savaitės ar pusmečio, nors ir nebus užmigęs 
hipnotiniu miegu. . 

— Pabėgs iš katorgos?! — sušuko Peteris.— Išeis iš 
čia savo valia?.. Na, o sargai negi snaudžia? Juk 
įtaigos jėga nėra visagalė, ji neprivers žmogaus su- 
traukyti grandines, išlaužti kalėjimo duris af perlipti 
neperlipamą sieną. .. | 

— Žinoma ne, Peteri,— atsakė daktaras,— jis nie- 
kuomet nepadarys to, ko negalėčiau padaryti aš pats. 
Todėl ir nekantrauju aplankyti Seutos gubernatorių! 

Daktaras Antekirtas nė kiek neperdėjo. Hipnozės 
faktai dabar visiems žinomi. Šarko, Brouno-Sekaro, 
Azano, Riše, Diumonpalje, Modsli, Bernheimo, Heko, 
Tiuko, Rigerio ir daugelio kitų mokslininkų darbai bei 
stebėjimai nekelia šioje srityje nė mažiausio abejo- 
jimo. Keliaudamas po Rytus, daktaras galėjo ištirti pa- 
čius įdomiausius hipnozės reiškinius ir išlpėsti šią 
fiziologijos sritį savo stebėjimais. Taip, jis gerai nu- 
simanė apie hipnozę ir žinojo nuostabias jos pasekmes. 
Iš prigimties apdovanotas didele įtaigos jėga, daktaras 
dažnai ja naudojosi, gyvendamas Mažojoje Azijoje. Šia 
jėga jis ir pasikliovė, ketindamas pasigrobti Karpeną, 
nes, atsitiktinai (kokia laimė!), tas iš karto pasidavė jo 
įtakai. | 

Taigi Karpena dabar buvo daktaro valdžioje; dak- 
taras, pajungęs jo valią savajai, galėjo jam įsakinėti, ką 
norėdamas ir kada norėdamas. Bet kad galėtų įvykdyti 
vieną ar kitą jam įteigtą veiksmą, nusikaltėlis turėjo 
būti laisvas. O jam išlaisvinti reikėjo gubernatoriaus 
sutikimo. Tokį leidimą daktaras ir tikėjosi gauti, kitaip 
ispano pabėgimas būtų neįmanomas. 

Po dešimties minučių jie privažiavo prie ilgų ka- 
reivinių korpusų, kurie ėjo beveik iki pat Seutos sie- 
nų, ir sustojo priešais gubernatoriaus rezidenciją. 

Pulkininkas Gyara, aišku, žinojo apie daktaro An- 
tekirto atvykimą į Seutą. Šį žymųjį žmogų, pagarsėjusį 
savo talentu ir turtais, visur sutikdavo tarsi keliaujantį 
valdovą. Štai kodėl, kai daktarą Antekirtą ir jaunajį jo 
draugą Peterį Batorą įvedė į gubernatoriaus namų sve- 
tainę, pulkininkas Gyara juos priėmė labai maloniai. Iš 
karto jis pasiūlė svečiams apžiūrėti Seutą — „šį Ispa- 
nijos kampelį, taip puikiai įsiterpusį į Maroko teri- 
toriją". 

— Mes mielai priimame jūsų pasiūlymą, ponas gu- 
bernatoriau,— atsakė daktaras ispaniškai. Ta kalba ir 
jis, ir Peteris kalbėjo laisvai. — Bet iš tiesų nežinau, ar 
galėsiu pasinaudoti jūsų svetingumu, nes teturiu la- 
bai maža laiko. 

— Na ką jūs, daktare, kolonija juk nedidelė — 
prieštaravo gubernatorius.— Per pusdienį mes suskub- 
sime ją visą apžiūrėti. Beje, ar ilgai žadate pas mus 
pabūti? 

— Daugiausia keturias — penkias valandas. Dar 
šiandien vakare turiu išvykti, nes rytoj rytą nepakliū- 
siu į Gibraltarą, o ten manęs laukia. 

— Nejaugi jūs išvykstate šį vakarą?! — sušuko gu- 
bernatorius.— Labai prašau — pasilikite! Patikėkite, 
daktare, mūsų karinę koloniją verta geriau pažinti. 
Aišku, savo kelionių metu jums teko matyti ir pa- 
žinti daug visokių įdomybių, bet, užtikrinu jus, Seuta 
verta ir mokslininkų, ir ekonomistų dėmesio. Paimki- 
me kad ir mūsų penitenciarinę sistemą! 

Suprantama, kad gubernatoriaus žodžiuose, kai jis 
taip gyrė savo. koloniją, buvo nemaža savimeilės. Ta- 
čiau jis neperdėjo: Seutos penitenciarinė sistema (tokia 
pat įvesta ir Sevilijos pataisos kalėjimuose) pagrįstai 
laikoma viena iš geriausiųjų Senajame ir Naujajame 
pasaulyje tiek kalinių priežiūros, tiek ir moralinio po- 
veikio atžvilgiu. Taigi gubernatorius primygtinai no- 
rėjo, kad žymusis daktaras Antekirtas neskubėtų išvyk- 
ti ir savo atsilankymu pagerbtų Seutos pataisos įstaigas. 

— Negaliu, ponas gubernatoriau, bet šiandien aš 
jūsų. paslaugoms, ir jei leistumėt. . 

— Bet dabar jau ketvirta valanda; — prieštaravo 
pulkininkas Gyara,— ir mums lieka labai mažai laiko. .. 

— Tiesa,— sutiko daktaras, — tuo labiau apmaudu, 

kad ne tik jūs norit man parodyti savo koloniją, bet 
ir aš jums savo jachtą. 

— Nejaugi, daktare, jūs negalėtumėt išplaukti vie- 
na diena vėliau? 

— Mielai, ponas gubernatoriau, jei dėl rytdienai pa- 
skirto pasimatymo man nereiktų išplaukti dar šį va- 
karą! 

— Kaip gaila,— atsakė gubernatorius, — aš visą gy- 
venimą graušiuos, kad nesugebėjau jūsų sulaikyti ilges- 
niam laikui! Bet saugokitės! Jūsų jachtai gresia mano 
pakrančių artilerija, — man tereikia įsakyti, ir ,Fera- 
tas“. beregint bus paskandintas. 

— O jūs nebijote atsakomojo smūgio, ponas gu- 
bernatoriau? — juokdamasis paklausė daktaras.— Ne- 
jaugi norite pradėti karą su galinga Antekirtos 
valstybe? į 

. — Aišku, ne, tai būtų perdaug pavojinga! — tokiu 
pat tonu atsakė gubernatorius.— Bet ko nesiimtum, no- 
rėdamas sulaikyti jus dar vienai dienai! 

Peteris į pokalbį nesikišo. Jis tik spėliojo: ar dak- 
taras artėja prie siekiamo tikslo? Daktaro nutarimas šį 
vakarą išplaukti iš Seutos Peterį kiek nustebino. Ne- 
jaugi per tokį trumpą laiką jie galės paruošti Karpe- 
nos pabėgimą? Juk po kelių valandų nusikaltėliai grįš 
į kalėjimą ir visą naktį bus uždaryti. O tokiomis są- 
lygomis vargu ar pavyktų išlaisvinti ispaną. 

Bet Peteris suprato, kad daktaras taip kalba dėl to, 
kad jau numatė, ką daryti, kai išgirdo jį sakant: 

— Baisiai liūdna, ponas gubernatoriau, kad negaliu 
išpildyti jūsų noro, bent šiandien! Bet gal mums pa- 
vyks susitvarkyti taip, kad abu būsime patenkinti. 

— Sakykite gi, sakykite, daktare! | 

— Rytoj rytą aš turiu būti Gibraltare, ir išplaukti 
reikia šiandien vakare. Bet tame Britanijos iškyšulyje 
kažin ar užtruksiu ilgiau kaip dvi — tris dienas. Šian- 
dien ketvirtadienis; taigi, užuot keliavęs toliau Vidur- 
žemio jūros šiauriniu pakraščiu, sekmadienio rytą ga- 
liu grįžti į Seutą... | | 

— Tikrai jūs puikiai sugalvojot! — sušuko guber- 
natorius,— ir padarėt man didelį malonumą. Prisipažįs- 
tu, čia man garbės klausimas. Bet kas šiame pasaulyje 
neturi bent krislelio savimylos? Vadinasi, sutarta, dak- 
tare: jūs grįšite sekmadienį! 

— Taip, bet su viena sąlyga! 

— Kad ir kokia ji būtų, aš iš anksto sutinku. 

— Jūs su savo adjutantu turite papusryčiauti „Fe- 
rate". | | 
— Prižadu, daktare, prižadu... bet taip pat su viena 
sąlyga. | * 

— Kaip ir jūs, ponas gubernatoriau, aš besąlygiš- 
kai sutinku. | | 

— Jūs su ponu Batoru būtinai turite pas mane pa- 
pietauti, — pareiškė gubernatorius. | 

— Mielai, — atsakė daktaras — o tarp pusryčių ir 
pietų... | 

— Aš piktnaudžiausiu savo valdžia ir versiu jus 
apžiūrėti mano karalystės įžymybes! — spausdamas 
daktarui ranką, sušuko pulkininkas. 

“Peteris Batoras taip pat priėmė pakvietimą, manda: 
giai nusilenkdamas tokiam vaišingam Seutos guberna-“ 
toriui, kuris buvo sužavėtas savo svečiais, | 

Daktaras pakilo atsisveikinti, ir Peteris iš jo akių 
suprato, kad jis pasiekė, ko norėjo. Gubernatorius už- 

sigeidė būtinai palydėti svečius ligi pat miesto, taigi 
visi trys sėdo į karietą ir nuvažiavo Seutos link. 

Naudodamasis proga, gubernatorius liaupsino mažą- 
ją koloniją: jis kalbėjo apie patobulinimus, kuriuos 
numato padaryti karinėje bei civilinėje valdymo siste- 
moje, teigė, kad geografinė senosios Abylos padėtis nė 
kiek ne blogesnė už Kalpės padėtį priešingame sąsiau- 
rio krante, tikino, kad Seutą nesunku paversti nepa- 
imamu, kaip kad nepaimamas yra anglų valdomas Gib- 
raltaras, piktinosi įžūliu pono Fordo pasisakymu, kuris 
pareiškė: „Seuta turi priklausyti Anglijai, nes Ispanija 
nežino, ką su ja daryti, ir vos pajėgia išlaikyti savo 
valdžioje“, pyko. ant akiplėšų anglų, kurie vos tik įke- 
lia kur koją, o jau amžiams ten įleidžia šaknis. Tokia 
šneka nė kiek nestebino, žinant, kad kalbą ispanas. 

— Bet tegu jie gerai pagalvoja, prieš ryždamiesi už- 
grobti Seutą, — šaukė gubernatorius, — ir verčiau tepa- 
sirūpina išlaikyti savąjį Gibraltarą! Mes ten turime 
tokį kalną, kuris vieną gražią dieną gali užgriūti jiems 
stačiai ant galvų! 

Daktaras neklausė, kokiu būdu ispanai sukels tokią 
geologinę katastrofą, ir neginčijo gubernatoriaus tvir- 
tinimų, dėstomų su tikru hidalgo užsidegimu, 0 ir 
pašnekesys buvo staiga nutrauktas: vežikui teko su- 
stabdyti arklius, nes koks penkiasdešimt katorgininkų 
stovėjo susibūrę ant kelio. 

Gubernatorius davė ženklą brigadininkui, ir šis pri- 
ėjo pagal visas karinio statuto taisykles. Priėjęs sumu- 
šė užkulniais ir, pridėjęs ranką prie kepurės, išsitempė 
prieš viršininką. 

Visi kiti —ir katorgininkai, ir prižiūrėtojai — pra- 
siskyrė ir sustojo abipus kelio. 

— Kas atsitiko? — paklausė- gubernatorius. 

— Jūsų prakilnybe,— atsakė brigadininkas, — cia 
šalikelėje guli vienas kalinys. Jis, atrodo, miega, bet 
mes jokiu būdu negalime jo pažadinti. 

— Ir seniai jis užmigo? 

— Prieš valandą. 

— Ir niekaip negali pabusti? 

— Niekaip, jūsų prakilnybe. Jis panašus į numi- 
rėlį: jį kumščiavo, badė, net iššovė prie pat ausies iš 
revolverio, o jis nieko negirdi, nieko nejaučia! 

— Kodėl jūs neiškvietėt kalėjimo gydytojo? 

— Buvau pasiuntęs gydytojo, jūsų prakilnybe, bet 
jo nerado namie, ir dabar nežinome, ką su tuo žmogum 
daryti. 

— Na, tai nuvežkit jį ligoninėn. 

Brigadininkas jau buvo bevykdąs gubernatoriaus 
įsakymą, bet į pokalbį įsiterpė daktaras Antekirtas. 

— Ponas gubernatoriau,— tarė jis,— leiskite man 
apžiūrėti tą nepažadinamą miegalį. Man, kaip gydyto- 
jui, įdomu sužinoti, kas jam yra. 

— Kaip jums patinka, — atsakė gubernatorius— 
Niekšui pasiseltė: pats daktaras Antekirtas juo susido- 
mėjo! 

Visi trys išlipo iš karietos, ir daktaras priėjo prie 
šalikelėje paguldyto kalinio. Žmogus miegojo giliu 
miegu. Nelygus kvėpavimas bei dažnas pulsas buvo 
vieninteliai gyvybės požymiai. 

Daktaras mostelėjo, kad visi pasitrauktų. Tada pa- 
silenkė prie to inertiško kūno ir, įsmeigęs į jį akis, pa- 
šnibždomis kažką pasakė, tartum norėdamas savo va- 
lią perduoti miegančiam. 

— Menkniekis! — pagaliau tarė atsitiesdamas dak- 
taras.— Paprasčiausias bipnotinis miegas. 

— Nejaugi! — sušuko gubernatorius.— Tai įdomu! 
O ar jūs galit pažadinti kalinį? 

— Tai labai paprasta! — atsakė daktaras. Jis pa- 
lietė Karpenos kaktą ir, lengvai kilstelėjęs jam vokus, 
tarė: — Pabuskit! Aš jums įsakau! 

Karpena sujudėjo, atsimerkė, bet vis dėlto dar buvo 
apsnūdęs. Tada daktaras pamojavo ranka prieš jo vei- 
dą, norėdamas atgaivinti ligonį, ir sustingimas pama- 
žu praėjo. Ispanas atsistojo ir, nesuvokdamas, kas įvy- 
ko, priėjo prie savo draugų. 

Gubernatorius, daktaras ir Peteris Batoras vėl sėdo 
į karietą ir nuvažiavo toliau. | 

— Ar tik šis niekšas nebuvo girtas? — paklausė 
gubernatorius. 

— Nemanau, — atsakė daktaras, — tai paprasčiausias 
somnambulizmo pasireiškimas, štai ir viskas. 

— Bet kaip tai atsitiko? 

— Neturiu supratimo, ponas gubernatoriau. Gal jis, 
aplamai, turi palinkimą į tokią ligą. Bet dabar, kai jis 
jau atsikėlė, nieko jam nebebus. 

Netrukus karieta pasiekė tvirtovines Seutos sienas, 
pravažiavo įžambiai miesto ir sustojo mažoje aikštelė- 
je prie pat prieplaukos. 

Daktaras ir gubernatorius nuoširdžiausiai atsisvei- 
kino. 


— Štai ir „Feratas“,— rodydamas lengvai besisu- 
pančią ant bangų jachtą, tarė daktaras.— Jūs, aišku, 
nepamiršite, ponas gubernatoriau, kad pSžeOs sek- 
madienio rytą pusryčiauti mano laive. 

— Jūs irgi neturite pamiršti, daktare Antekirtai, kad 
tą patį sekmadienį pietaujate pas mane! 


- — Aš tokios progos nepraleisiu. 

Jie draugiškai išsiskyrė, bet gubernatorius dar sto- 
vėjo prieplaukoje, kol daktaro velbotas išplaukė į jūrą. 

Jau jachtoje Peteris paklausė daktarą, ar viskas 
vyko taip, kaip jis norėjo. 

— Taip!..— atsakė daktaras Antekirtas.— Sekma- 
dienį vakare Karpena bus „Ferate“, pačiam Seutos gu- 
bernatoriui sutikus! 

Aštuntą valandą garinė jachta pakėlė inkarą ir pa- 
suko į šiaurę. Netrukus nakties rūkuose išnyko El Cho- 
ro kalnas, kurio viršūnė dunkšo šioje Maroko pakran- 
tės dalyje. 


"ANTRASIS SKYRIUS 


DAKTARO EKSPERIMENTAS 


Išlipęs į krantą Gibraltare, keleivis jokiu būdu neį- 
spės, kuriame žemės rutulio taške jis atsidūrė, jeigu tik 
iš anksto nežinos, kur plaukia jo laivas. 

Pirmiausia jis pamatys uostą ir daugybę prieplaukų, 
paskum tvirtovės sieną su bastionais ir paprastais var- 
tais, toliau netaisyklingos formos aikštę tarp aukštų 
kareivinių kalvos šlaituose bei ilgos, siauros, vingiuo- 
tos, Mein-stritu vadinamos gatvės pradžią. 

Ši gatvė, kurios grindinys bet kokiu oru yra drėg- 
nas, visuomet labai judri: nešikai, kontrabandininkai, 
batų valytojai, cigarų bei degtukų pardavėjai telkiasi 
čia tarp vežimų, ratų bei karučių su daržovėmis ir vai- 
siais, šen bei ten zuja maltiečiai, marokiečiai, ispanai, 

italai, arabai, prancūzai, portugalai, vokiečiai. Tame 
kosmopolitiniame tautų mišinyje galima sutikti net 
Jungtinės karalystės piliečių. Jiems daugiausia atsto- 
vauja pėstininkai raudonais mundurais ir mėlynšvar- 
kiai artileristai su mažytėmis plokščiomis kepurėmis, 
kurios tiesiog stebuklingai laikosi ant vienos ausies. 

Tai Gibraltaras ir Mein-stritas, einantis per visą 
miestą nuo Jūros vartų ligi Alamedos vartų. Nuo čia 
keturis kilometrus kelias veda pro margaspalves vilas 
ir žaliuojančius, pilnus gėlių skverus aukštų medžių 
paunksmėj, pro šovinių sandėlius, visokiausių patran- 
kų baterijas, tankiai sukerojusią visų klimato juostų 
augmeniją ligi Europos iškyšulio. Šie keturi kilometrai 
ir trys šimtai metrų sudaro Gibraltaro iškyšulį, panašų 
į begalvį kupranugarį, susirietusį San Roko smėlyje ir 
įmerkusį uodegą į Viduržemio jūrą. 

Keturių šimtų dvidešimt penkių metrų aukščio skar- 
dis kyla iš kontinento pusės ir graso Ispanijai savo 
patrankomis — „Senės dantimis“, kaip sako ispanai. 
Tvirtovėje daugiau kaip septynių šimtų artilerijos pa- 
būklų vamzdžiai žvelgia iš nesuskaitomų šaudomųjų 
angų... Dvidešimt tūkstančių Gibraltaro gyventojų ir 
šeši tūkstančiai įgulos kareivių gyvena kalno apačio- 
je, skalaujamoje įlankos vandenų, o senosios Kalpės 
viršūnėje vis dar tebevaliūkauja tikrieji šios žemės 
šeimininkai — garsiosios keturrankių šeimos beuodegės 
beždžionės „monos“, nuo seno gyvenančios pietų Ispa- 
nijoje. Nuo uolos, iškilusios prie sąsiaurio, matyti visas 
Maroko krantas: iš vienos pusės Viduržemio jūra, iš 
antros — Atlanto vandenynas, o per angliškus žiūro- 
nus galima apžvelgti horizontą už kokių dviejų šimtų 
kilometrų, sekti, kas dedasi net mažiausiose įlankėlėse, 
ką, tarp kitko, ir daro įgulos kariai. 

Jeigu laimingo atsitiktinumo dėka „Feratas“ būtų 
atplaukęs į Gibraltarą dviem dienom anksčiau, jeigu 
tarp saulės užtekėjimo ir laidos daktaras Antekirtas su 
Peteriu Batoru būtų išlipę mažojoje prieplaukoje ir 
išėję pro Jūros vartus į Mein-stritą ir pro Alamedos 
vartus pasukę kairėn į kalvos šlaituose žaliuojantį pui- 
kų parką, šioje knygoje pasakojami įvykiai būtų pa- 
krypę kita linkme, ir atomazgos, ko gero, būtume su- 
laukę Žymiai anksčiau. 

Ir tikrai, rugsėjo devynioliktosios pavakarę ant vie- 
no aukšto suolelio, kokius anglai stato skveruose, 
gražių medžių pavėsyje nugaromis į reido baterijas 
sėdėjo du žmonės ir tyliai kalbėjosi, kad jų niekas 
negirdėtų. Tai buvo Sarkanis ir Namira, 

Skaitytojai jau žino, kad Sarkanis turėjo susitikti su 
Namira Sicilijoje tą diėną, kai, puldamas „Kasa Ingle- 
zą“, žuvo Zironė. Laiku įspėtas, Sarkanis pakeitė savo 
planą, ir daktaras veltui visą savaitę jo laukė Katani- 
joje. O Namira, gavusi įsakymą tučtuojau išvažiuoti 
iš Sicilijos, grįžo į Tetuaną, kur tuo metu gyveno. Iš 
Tetuano ji ir atvyko į Gibraltarą, į Sarkanio paskirtą su- 
sitikimo vietą. Jis čia atsirado išvakarėse ir. tikėjosi 
išvažiuoti kitą dieną. 

Ta rūsti Sarkanio bendrininkė Namira buvo be 
galo jam atsidavusi. Ji kaip motina išauklėjo Sarkanį 
Tripolio duaruose ir neapleido „net tada, kai jis buvo 
makleris Tripolyje ar palaikė slaptus ryšius su baisia 
senusitų sekta, kuri, kaip jau sakėme, laukė progos 
užgrobti Antekirtą. 

Visus savo jausmus bei mintis paskyrusi Sarkaniui, 
Namira buvo prie jo prisirišusi daug labiau, negu 
kažkada Žironė, jo draugas ir varge, ir džiaugsme. Sar- 
kaniui tik mostelėjus, ji būtų padariusi bet kokį nusi- 

kaltimą ir nedvejodama būtų žengus mirti. Taigi Sar- 
kanis galėjo visiškai pasikliauti Namira; dabar jisai 
buvo išsikvietęs savo patikėtinę į Gibraltarą pakalbėti 
apie Karpeną, nes tasai tapo jam labai pavojingas. 

Nuo to laiko, kai Sarkanis atvyko į Gibraltarą, jie 
susitiko tik tą vieną Veni kartą. Kalbėjosi jie ara- 
biškai. 

Pirmiausia Sarkanis paklausė Namirą, kas abiem 
suokalbininkams, matyt, buvo svarbiausia, nuo ko pri- 
klausė jų ateitis. | 

— Kur Sava? | 

— Ji Tetuane, saugioje vietoje,— atsakė Namira,— 
tu gali būti visiškai ramus! | 

— O kai tu išvažiuoji? 

— Kai aš išvažiuoju, namie lieka sena žydė ir ją 
saugo — dieną ir naktį. Tas namas — tikras kalėjimas, 
ten niekas neįsiskverbs. Be to, Sava ir nežino, kad ji 
Tetuane, nežino, kas aš, ir nėt neįtaria, kad yra tavo 
valdžioje. 

— Ar tu, kaip ir anksčiau, kalbi su ja apie vedybas? 

— Taip, Sarkani,— atsakė Namira.— Aš nuolat sten- 
giuosi jai įteigti, kad ji turi būti tavo žmona. Taip 
ir bus! 2 

— Būtinai, Namira, būtinai, tuo labiau kad iš To- 
rontalio turto liko tik trupiniai... Ką padarysi, vargšui 
Silui labai nesiseka lošti. 

— Jis tau nereikalingas, Sarkani; greit tu būsi Žy- 
miai turtingesnis, negu anksčiau. | 

— Žinau, Namira, bet vestuvių terminas jau artėja, 
Reikia, kad Sava savo noru sutiktų tapti mano žmona, 
kitaip... 

— Aš priversiu ją paklusti — sušuko Namira— 
Taip, norom nenorom ji sutiks. .. Gali manim pasikliau- 
ti, Sarkani! 

Tariant tuos žodžius, marokietės veidas buvo neap- 
sakomai ryžtingas ir žiaurus. 

— Puiku, Namira! — atsakė Sarkanis.— Ir toliau ge- 
rai ją saugok! Greit aš jus aplankysiu. 

— Ar tau neatrodo, kad mums būtų geriau išva- 
žiuoti iš Tetuano? — paklausė marokietė. 

— Ne, o kam? Juk ten niekas Savos nepažįsta ir 
negali pažinti! O jeigu kas nors pasikeistų, aš tuojau 
tau pranešiu. 

— Dabar pasakyk, Sarkani,— vėl paklausė Nami- 
ra,— kam mane iškvietei į Gibraltarą? “ 

— Matai, apie kai kuriuos dalykus verčiau pasi- 
kalbėti, o ne rašyti. 

— Sakyk, Sarkani, aš stengsiuos išpildyti, ką tik tu 
liepsi. 

— Tai paklausyk, kokie reikalai, — tarė Sarkanis.— 
Ponia Batori dingo, jos sūnus mirė. Taigi tos šeimos 
man nėra ko bijoti. Ponia Torontal mirė, o Sava mano 
valdžioje! Ir iš tos pusės man niekas negresia. Bet yra 
ar buvo žmonių, kurie žino mano paslaptis: vienas 
jų — mano bendras Silas Torontalis, visiškai klauso ma- 
nęs, o antrasis — Zironė — žuvo Sicilijoje. Nei vienas, 
nei kitas neliudys, o ir negali liudyti prieš mane! 

— Tai ko gi tu bijai? — paklausė Namira. 

— Aš bijau tik dviejų žmonių. Vienas kai ką žino 
iš mano praeities, na, o antras, atrodo, domisi mano 
reikalais daugiau, negu jam reikėtų. 

— Pirmasis — Karpena? ..— paklausė Namira. 

— Taip, — atsakė Sarkanis— O antrasis — daktaras 
Antekirtas. Jo santykiai su Batorų šeima Ragūzoje man 

visuomet atrodė įtartini. Be to, aš sužinojau iš Santa 
Grotos smuklininko Benito, kad šis milijonų savininkas 
buvo paspendęs spąstus Zironei, padedamas savo tarno, 
kažkokio Peskadoro. Jei jis taip pasielgė, vadinasi, no- 
rėjo pagrobti Zironę,— nes manęs pačiupt negali;— ir 
išgauti iš jo mūsų paslaptį! 

— Aišku kaip dieną,— atsakė Namira.— Todėl tau 
reikia ypatingai saugotis daktaro Antekirto. .. 

— Ir reikia, kiek įmanoma, žinoti, ką jis daro, 
o svarbiausia, kur yra. 

— Ne taip lengva, Sarkani,— paprieštaravo Nami- 
ra— Man sakė Ragūzoje, kad daktaras Antekirtas 
būna šiandien viename Viduržemio jūros gale, 0 ry- 
toj — kitame! 

— Taip, šis žmogus, atrodo, sugeba būti iš karto 
visur! — sušuko Sarkanis— Bet aš jam neleisiu kištis 
į mano reikalus ir sugebėsiu jį rasti nors ir pačioje An- 
tekirtos saloje. .. | 

— Po vestuvių — atsakė Namira,— tau neteks bi- 
joti nei jo, nei kitų! 

— Be abejo... bet kol kas... 

— O kol kas būsim labai atsargūs. Be to, mes 
turim vieną svarbų pranašumą: visuomet galim suži- 
noti, kur yra daktaras Antekirtas, o jis nieko nežino 
apie mus. Pakalbėkim dabar apie Karpeną. Kodėl bijai 
to žmogaus, Sarkani? | 

— Karpena žino apie mano draugystę su Zirone. 
Pastaraisiais metais ispanas dalyvavo daugelyje žygių, 
kur ir aš buvau prikišęs savo ranką, jis gali prasi- 
tarti... | 

— Tiesa, bet Karpena dabar Seutoje, jis nuteistas 
katorgai ligi gyvos galvos! 


— Dėl to aš ir rūpinuos, Namira! Norėdamas pa- 
gerinti savo padėtį ir gauti lengvatų, Karpena gali 
pranešti apie mane. Kad jis ištremtas Seuton, gali suži- 
noti ir kiti, ne tik mes. Pavyzdžiui, Peskadoras, kuris 
taip apmovė Karpeną Maltoje. Per jį daktaras Antekir- 
tas visuomet gali susisiekti su ispanu. Už auksą jis gali 
nupirkti paslaptį, net padėti jam pabėgti iš katorgos. 
Iš tikrųjų, Namira, man net keista, kad daktaras ligi 
šiol dar taip nepadarė, nes čia taip paprasta. 

Labai įžvalgus ir labai gudrus Sarkanis puikiai at- 
spėjo daktaro ketinimus dėl ispano ir sumojo, koks 
pavojus jam pačiam dėl to gresia. 

„ Namirai teko pripažint, kad Karpena dabar gali 
būti labai pavojingas. | 

— Kodėl gi, — sušuko Sarkanis,— kodėl vietoj Zi- 
ronės nežuvo Karpena! | | 

— Na, jeigu jis neprapuolė Sicilijoje,— šaltai pa- 
sakė Namira,— argi negali žūti Seutoje? | 

Klausimas buvo labai nedviprasmiškas. Namira 
pradėjo aiškinti Sarkaniui, kad jai nieko nereiškia nu- 
vykti iš Tetuano į Seutą tiek kartų, kiek tik reikės. 
Tie miestai vienas nuo kito ne daugiau kaip už dvi- 
dešimties mylių. Tetuanas yra kiek į šalį nuo Seutos 
kolonijos, Maroko pakrantės pietuose. Namirai nebus 
sunku užmegzti ryšį su Karpena, kuris ją pažinojo: juk 
kaliniai dirba prie kelių, o kai kurie net laisvai vaikš- 
tinėja po Seutą. Ji įtikins ispaną, kad padės jam pa- 
bėgti, ir net perduos šiek tiek pinigų ir maisto, nes 
kalinio davinys juk toks menkas. Na, o jeigu duona 
ir vaisiai bus užnuodyti, kas ten jaudinsis dėl Karpe- 
nos ir ieškos mirties priežasčių. | 

Katorgoje vienu niekšu bus mažiau, ir viskas, o 
Seutos gubernatorius dėl to tikrai nekvaršins sau gal- 

vos. Užtat Sarkaniui nebereikės bijoti ispano ir dak- 
taro Antekirto, kuris taip norėtų išgauti Sarkanio pa- 
slaptis. | . 

Šio pokalbio pasekmės buvo tokios: tuo metu, kai 
daktaras Antekirtas ir jo draugai ruoš Karpenos pabė- 
gimą, Sarkanis ir Namira stengsis sukliudyti, pasiųs- 
dami Karpeną į tokią koloniją, iš kur jau niekas ne- 
begrįžta. 

Aptarę, ką veikti, Sarkanis ir Namira grįžo į miestą 
ir tuojau pat išsiskyrė. Vakare Sarkanis išvažiavo iš 
Ispanijos pas savo bendrininką Silą Torontalį, o Na- 
mira kitą dieną, persikėlusi per įlanką į Alchesyrą, 
sėdo į paketbotą, reguliariai kursuojantį tarp Europos 
ir Afrikos. | | 

Bet kaip tik tuo metu, kai laivas plaukė iš uosto, 
jis susitiko įlankoje jachtą, kuri ruošėsi nuleisti inka- 
rą anglų vandenyse. | 

Tai buvo „Feratas“. Namira, jau mačiusi tą jachtą 
Katanijoje, iš karto ją pažino. 

— Kaip, daktaras Antekirtas čia? — sušnabždėjo 
ji — Sarkanis teisus: mums gresia pavojus, ir jis visai 
arti! | 

Po keleto valandų marokietė išlipo Seutoje. Prieš 
griždama į Tetuaną, ji norėjo susirišti su ispanu. Jos 
planas buvo paprastas, ir jai turėjo pasisekti, jei tik 
užteks laiko. | 

Bet Namira nenumatė, kad reikalai gali susipainioti. 
Karpena, naudodamasis tuo, kad, pirmą kartą apsilan- 
kęs Seutoje, daktaras Antekirtas jį apžiūrėjo, apsimetė 
ligoniu ir, nors iš tikrųjų jis beveik nesirgo, jam pa- 
vyko kelioms dienoms atsigulti kalėjimo ligoninėn. 
Veltui slankiojo Namira gatvėmis, — į lizoninę pakliūti 
jai taip ir nepasisekė. Ją ramino tik tai, kad ne tik 

ji negali pamatyti Karpenos, daktarui Antekirtui ar 
jo pasiuntiniams jis taip pat nepasiekiamas. Vadinasi, 
galvojo Namira, tiesioginio pavojaus kol kas nėra. 
O bijoti, kad Karpena pabėgs, kol nedirba prie koloni- 
jos kelių, nėra ko. | 

Bet Namira klydo. Daktarui kaip tik buvo paranku, 
kad Karpena guli ligoninėje, nes taip galėjo pasisekti 
jo sumanymai. 

Rugsėjo dvidešimt antrosios vakare „Feratas“ nu- 
leido inkarą Gibraltaro įlankoje, kur nuolat ūžauja ry- 
tų bei pietvakarių vėjai. Jachta turėjo išbūti Gibral- 
tare tik vieną dieną — šeštadienį, rugsėjo dvidešimt 
trečiąją. Išlipę rytą į krantą, daktaras ir Peteris tuoj 
nuskubėjo į paštą Mein-strite, kur jų laukė ij iki 
pareikalavimo. 

Vienas daktarui Antekirtui adresuotas laiškas bu- 
vo iš Sicilijos; agentas rašė, kad, „Feratui“ išplaukus, 
Sarkanis nepasirodė nei Katanijoje, nei Sirakūzuose, 
nei Mesinoje. 

Kitas laiškas buvo Peteriui Batorui nuo Peskado. 
Jis rašė, kad jaučiasi žymiai geriau ir kad jo. žaizda 
visai užgijo. Kai tik daktaras Antekirtas panorės, ga- 
lės pasinaudoti abiejų draugų paslaugomis. Matifu, tas 
Provanso Heraklis, puikiai pasilsėjo ir siunčia sveikini- 
mus daktarui ir Peteriui Batorui. 

Trečias laiškas buvo Liuidžiui nuo Marijos. Iš šių 
eilučių dvelkė ne vien sesers, bet ir tikros motinos 
nuoširdumas. | 

Jeigu daktaras ir Peteris Batoras būtų atvykę į Gi- 
braltarą pusantros paros anksčiau ir būtų sugalvoję 
pasivaikščioti puikiajam jo parke, aišku, būtų ten su- 
sidūrę su Sarkaniu ir Namira. 

Rugsėjo dvidešimt trečiąją visą dieną buvo pildo- 
mos kuro atsargos „Ferato“ triume; anglis iš reide 
plaukiojančių sandėlių į jachtą vežiojo krovinių gaba- 
ros. Laivo katilinei, maisto sandėliams ir kitiems, rei- 
kalams buvo apsirūpinta gėlu vandeniu. Viskas jau 
buvo paruošta, kai, pavalgę pietus Komercinio bulva- 
ro viešbutyje, daktaras ir Peteris grįžo į „Feratą“. 
Kaip tik tada patrankos šūvis paskelbė, kad miesto 
vartai uždaromi — Gibraltare viešpatauja nė kiek ne 
mažesnė disciplina, kaip Norfolko ar Kajenos bausmės 
stovyklose. 

Tačiau tą vakarą „Feratas“ nepakėlė inkaro. Toks 
greitaeigis laivas perplaukia sąsiaurį per dvi valan- 
das, todėl jis pajudėjo tik kitos dienos aštuntą va- 
landą ryto. „Feratas“ praplaukė pro anglų baterijas, 
kur tuo metu buvo vykdomas mokomasis šaudymas, 
laimingai išvengė į vandenį krintančių sviedinių, nes, 
matydami jachtą, artileristai nukreipė taikiklius, ir pil- 
nu greičiu pasuko į Seutą. Pusę dešimtos „Feratas“ jau 
buvo El Choro kalno papėdėje, bet, kadangi pūtė šiau- 
rės vakarų vėjas, jachta nesustojo reide, kur buvo 
stovėjusi prieš tris dienas. Kapitonas įsakė nuleisti 
inkarą užuovėjoj iš kitos miesto pusės, mažoje įlankė- 
lėje per du kabeltovus nuo kranto. 

Po ketvirčio valandos daktaras Antekirtas išlipo 
į krantą. Laukdama Namira stebėjo visus garinės jach- 
tos manevrus, Daktaras negalėjo pažinti marokietės, 
nes tebuvo matęs ją vos prabėgomis naktį Kataros 
turguje, užtat Namira, kuri dažnai susidurdavo su juo 
Gravozoje ir Ragūzoje, lengvai atpažino jachtos savi- 
ninką. Ji sugalvojo sekti daktarą, kol tik jis bus Seu- 
toje. . 

Prieplaukoje ' daktaro jau laukė kolonijos guberna- 
torius su savo adjutantu. 

— Labas rytas, brangusis mūsų svety, sveiki at- 
vykę! — sušuko gubernatorius.— Jūs tikrai laikotės Žo- 
džio. Dabar aš jūsų nepaleisiu ligi vakaro, o gal ir dar 
ilgiau. . . 

— Sutinku, ponas gubernatoriau, bet pirma aplan- 
kykite „„Feratą“. Nepamirškite, kad pusryčiai jau lau- 
kia jūsų. 

— Jei taip, daktare, tai tikrai nemandagu versti 
juos laukti! 

Velbotu daktaras ir svečiai nusikėlė į jachtą. Sta- 
las laivo valgomajame buvo turtingai padengtas, ir 
visi pradėjo valgyti įvairiausius valgius. 

Pusryčių metu kalbėtasi daugiausia apie kolonijos 
valdymą, jos gyventojų būdą bei papročius, apie tai, 
kokie dabar ispanų santykiai su vietiniais Seutos gy- 
ventojais. Daktaras tartum iš netyčių užsiminė apie ka- 
linį, kurį pažadino iš hipnotinio miego prieš porą die- 
nų, važiuodamas iš gubernatoriaus rezidencijos. 

— Jis tikriausiai nieko neatsimena? — pasiteiravo 
daktaras Antekirtas. | 

— Visiškai nieko, — atsakė gubernatorius, — bet da- 
bar jis nebedirba prie kelio. 

— Kurgi jis yra? — paklausė daktaras, bet tiktai 
vienas Peteris pastebėjo jo nerimą. 

— Kalinį paguldė ligoninėn,— ne be ironijos atsa- 
kė gubernatorius — Pergyventas sukrėtimas, matyt, 
pakenkė jo brangiajai sveikatai. | 

— Kas jis per žmogus? | 

— Ispanas, Karpena. Jis paprasčiausias žmogžudys, 
daktare, ir nevertas užuojautos, Jeigu jis kartais ir 
mirtų, kolonijai nuostolis tikrai nebūtų didelis. 

Paskui šneka nukrypo kitur. Daktarui, aišku, nebu- 
vo reikalo per daug domėtis Karpena, juo labiau kad 
po kelių dienų ligoninėje jis bus visiškai sveikas. 

Po pusryčių ant denio buvo paduota kava. Lengvi 
cigarų bei cigarečių dūmai. sklaidėsi ore. Tada daktaras 
pasiūlė nebedelsti ir keltis į krantą. Dabar jau jis klau- 
sys gubernatoriaus ir mielai apžiūrės ispanų koloniją 
bei visas jos įstaigas. 

Daktaro pasiūlymas buvo priimtas. Ligi pietų gu- 
bernatoriui užteks laiko parodyti garbingajam svečiui 
Seutos įžymybes. 

“ Daktaras ir Peteris Batoras buvo mielai vežiojami 
po visą koloniją: po miestą ir jo apylinkes. Juos vedė 
ir į kalėjimą, ir į kareivines. Tą dieną buvo kaip tik 
sekmadienis, kaliniai ilsėjosi, ir daktaras galėjo juos 
pamatyti jau kitokiose sąlygose. Karpeną jis rado ligo- 
ninėje, bet tas, atrodo, į lankytojus nekreipė jokio 
dėmesio. 

Pabuvęs didesnę vakaro dalį pas gubernatorių, dak- 
taras tikėjosi dar tą pačią naktį išplaukti į Antekirtą. 
Todėl apie šeštą valandą jie atvažiavo į gubernato- 
riaus rezidenciją, kur jau laukė puikiai padengtas sta- 
las: gubernatorius labai nenorėjo likti skolingas savo 
svečiui. | 

Savaime suprantama, kad per visą tą pasivažinėjimą 
intra et extra muros! daktarą visur sekiojo Namira, 
bet jis nė neitarė. 


Per pietus buvo labai linksma. Gubernatorius buvo 
pakvietęs garbingiausius miestiečius, kelis karininkus 
su žmonomis ir du ar tris turtingus pirklius. Visi jie 
labai džiaugėsi, kad susipažino su daktaru Antekirtu. 


1 Viduje ir išorėje (Iot.). 

Daktaras noriai pasakojo susirinkusiems apie savo ke- 
liones Rytuose, po Siriją ir Arabiją, o taip pat po Šiau- 
rės Afriką. Paskui, vėl prašnekęs apie Seutą, jis pasa- 
kė daug komplimentų gubernatoriui, taip sumaniai 
tvarkančiam ispanų koloniją. | | 

— Bet man atrodo,— baigdamas pasakė jis,— kad 
saugoti kalinius, tur būt, nelengva. 

— Kodėl gi, brangusis daktare? 

— O dėl to, kad kaliniai, aišku, bando bėgti. Ka- 
dangi suimtieji svajoja apie laisvę, o sargybai ne vi- 
sada tokios mintys ateina į galvą, todėl pranašumas yra 
pirmųjų pusėj. Apskritai, aš visiškai nesistebiu, kad 
kartais per vakarinį patikrinimą jūs pasigendate vieno 
ar kito kalinio. | 

— Niekuomet taip neatsitinka, — paprieštaravo gu- 
bernatorius,— niekuomet! O ir kur jie gali bėgti? Jū- 
ros neperplauksi! O slampinėti tarp puslaukinių Maro- 
ko gyventojų gerokai pavojinga! Štai kodėl mūsų ka- 
liniai ramiausiai pasilieka Seutoje ne dėl malonumo, 
žinoma, bet taip saugiau! 

— Galiu jus tik pasveikinti, ponas gubernatoriau, — 
tarė daktaras.— Bet aš bijau, kad greit jums bus la- 
bai sunku juos išsaugoti. 

— O kodėl gi? — paklausė vienas svečias. Daktaro 
žodžiai labai jį sudomino, nes jis buvo kalėjimo virši- 
ninkas. | 

— Matote, gerbiamasis — atsakė daktaras, — pasta- 
ruoju metu pasiekta didelių laimėjimų tyrinėjant mag- 
netizmą. Dabar bet kas gali išmokti hipnotizuoti, tokių 
atvejų vis dažnėja, o hipnozė visiškai pajungia vieną 
žmogų kito žmogaus valiai. 

— Na ir kas2..— paklausė gubernatorius, 

— O štai kas: jeigu ligi šiol jūs saugojote tik ka- 


398 


linius, tai dabar visai būtų ne pro šalį kontroliuoti ir 
sargybinius. Aš daug keliavau, ponas gubernatoriau, 
ir man teko matyti tikrai nepaprastų hipnozės atvejų, 
beveik stebuklų. Jūsų labui patariu nepamiršti, kad ne 
tik kalinys, nesąmoningai pasidavęs svetimai valiai, 
gali bėgti, bet ir sargybinis, pasidavęs įtaigai, taip pat 
nesąmoningai gali išleisti kalinį. 

— Būkit malonus, paaiškinkit, kaip suprasti šį reiš- 
kinį — paprašė kalėjimo viršininkas. 

— Mielai, gerbiamasis, — atsakė daktaras.— Papras- 
čiausia bus paaiškinti pavyzdžiu. Įsivaizduokite, kad 
pasiduoti hipnozei, arba magnetizmui. Sakykim, kad 
hipnotizuojančios įtakos jam turės kalinys. Tuo atveju 
klausys: nueis, kur jam lieps, ir net atidarys kalėjimo 
duris, jeigu tokia mintis jam bus įteigta, 

— Žinoma, žinoma,— tarė kalėjimo viršininkas, — 


„-vo—- 


„r --— 


dėlto jis padarys viską, ką jam įsakys, bet pats to 
nenuvokdamas! | 

— Jūs mManote?.. 
įteigti: „Tą ir tą dieną bei valandą tu padarysi, ką aš 
įsakau“,— ir šis padarys! „(Tu man atneši kameros rak- 
tus“,— ir jis atneš! „Tu atrakinsi kalėjimo duris“,— ir 
jis atrakins! „„Aš praeisiu pro tave ir išeisiu į laisvę, 
o tu manęs nepastebėsi!" 

— Aišku, ne!... | 

Susirinkusieji netikėdami sužiuro į daktarą. 

— O vis dėlto tuo reikia tikėti, — pareiškė Pete- 
ris Batoras,— aš pats mačiau tokių faktų! 

— Vadinasi — tarė  gubernatorius,— įtaigos dėka 
vienas žmogus gali tapti kitam nematomu? 

— Visiškai nematomų,— patvirtino  daktaras.— Ir 
kai kurių subjektų jutimo organus galima taip paveik- 
ti, kad jie druską palaikys cukrumi, pieną — actu arba 
paprastą vandenį — vidurius paleidžiančiais vaistais, 
ir net pajus jų veikimą. Kai žmogus užhipnotizuotas, jo 
smegenys priima visokiausias iliuzijas, haliucinacijas. 

— Man atrodo, daktare, šu manim sutiks visi: kol 
tokių dalykų pats nesi matęs, sunku jais patikėti! — -su- 
šuko gubernatorius. | 

— Ko gero, ir tada nepatikėsi!.. — pridūrė vienas 
svečias. | | 

— Kaip gaila,— tęsė gubernatorius, — kad jūs neil- 
gai tebūsite Seutoje ir nespėsite parodyti mums pavyz- 
džio, kuriuo mes patikėtume. 

— Bet... kodėl gi? Aš tai galiu padaryti. .. — atsa- 
kė daktaras. 

— Dabar tuoj? 

— Taip, jeigu pageidaujate! 

— Žinoma! Kalbėkit, įsakinėkit! | 

— Jūs, ponas gubernatoriau, dar nepamiršot, kad 
prieš tris dienas prižiūrėtojai rado vieną kalinį, kietai 
miegantį prie kelio. Aš jums dar tada sakiau, kad jis 
miegojo hipnotiniu miegu. | 

— Taip, taip! — sušuko kalėjimo viršininkas.— Tas 
žmogus dabar ligoninėje. 

— Prisimenat taip pat, kad aš jį pažadinau, nors 
nė vienas sargas jo negalėjo prikelt. 

— Taip, tikrai. | 

— Taigi tada tarp manęs ir kalinio... nežinau, kuo 
jis vardu... . 

— Kai peikia: 

— „„„tarp manęs ir Karpenos usiasnė tam tikri 
SĖ ai ir dabar jis — visiškai mano valioje. 

— O kad ta valia pasireikštų, jis turi būti čia, prie 


jūsų! 

— Visiškai nel 

— Kaip?! Jūs mano namuose, o Karpena ligoninė- 
je, ir vis dėlto jis pasiduos jūsų įtaigai? — paklausė 
gubernatorius. 


— Taip, ir jeigu įsakysit išleisti Karpeną, atidary- 
sit jam ligoninės duris, o paskum — kalėjimo vartus, 
tai žinot, ką jis padarys? | 

— O! Jis pabėgs! — juokdamasis atsakė guberna- 
torius. 

Nusijuokė ir visi svečiai. 

— Ne, ponai,— rimtai tarė daktaras Antekirtas.— 
Karpena pabėgs tik tuo atveju, kai aš panorėsiu. Be 
mano valios jis nieko nepadarys. 

—-. Na, o ką jūs jam įteigsite? | 

— Kai tik jis išeis iš kalėjimo, jam įsakysiu, pavyz- 
džiui, pasukti į jūsų rezidenciją, ponas gubernatoriau. 

— Ir ateiti į mano namus? 

— Taip, ir jei tik aš panorėsiu, jis pareikalaus pa- 
simatymo su jumis. 

— Su manim? 

— Taip, jeigu jūs neprieštaraujat. Jis visiškai pa- 
klus mano valiai. O aš galėsiu jam įteigti, kad jūs ne 
gubernatorius, o kitas asmuo... na, sakysim... kara- 
lius Alfonsas Dvyliktasis. | 4 | 

— Jo didenybė Ispanijos karalius? 

— Taip, ponas gubernatoriau, ir jis jus paprašys. .. 


20 Z. Vernas 401 


— Dovanoti bausmę? d 

— Taip, dovanoti bausmę ir, be to, jeigu leisit, ap- 
dovanoti jį Izabelės kryžiumi! 

Išgirdę tuos daktaro žodžius, visi vėl nusikvatojo. 

— Ir tuo metu kalinys nemiegosė — paklausė kalė- 
jimo viršininkas. 

— Žinoma, ne, jo akys bus atmerktos kaip ir mu- 
dviejų! 

-— Na... bet tai tiesiog neįmanoma, neįtikima! ——- 
sušuko k | 

— Pabandykit!.. Įsakykit, kad Karpenai būtų duo- 
ta visiška laisvė... O dėl atsargos tegu vienas ar du 
policininkai iš tolo seka kalinį, kai jis išeis už kalėjimo 
vartų... Patikėkit, Jis padarys viską, ką aš jums 
sakiau. 

— Sutarta, o Kada jūs norit. . 

— Greitai aštuonios, — S AEė pažvelgęs į laikrodį, 
daktaras.— Na ką gi, devintą valandą? 

— Gerai, o po eksperimento. .. 

— Po eksperimento Karpena ramiausiai grįš į li- 
goninę, visiškąi neprisimindamas, kas įvyko. Kartoju, 
tą reiškinį galima paaiškinti tiktai taip: Karpena bus 
hipnozės būsenoje, ir, tiesą sakant, ne jis viską darys, 
O aš. 

Aiškiai netikėdamas hipnoze, gubernatorius parašė 
raštelį kalėjimo prižiūrėtojui, įsakydamas paleisti ka- 
linį Karpeną, bet vis dėlto jį sekti. Paskui vienas sar- 
gybos raitelis tuojau pat nunešė raštelį. 

Po pietų visi svečiai sukilo ir, gubernatoriui pakvie- 
tus, perėjo į svetainę. | 

Žinoma, ir vėl buvo kalbama apie.visokius magnetiz- 
mo, ar hipnozės, reiškinius, kuriais vieni tiki, o kiti ne 

ir dėl to nuolat ginčijasi. Svečiai siurbčiojo kavą, pūtė 
cigarų bei cigarečių dūmus, nes rūkyti Ispanijoj neatsi- 
sako net moterys, o daktaras Antekirtas vis pasakojo 
apie hipnozę daugybę tikrų, nepaneigiamų faktų, įvy- 
kusių, jam matant ar PRIE bet, atrodo, nie- 
kas juo netikėjo. 

Daktaras pridūrė, kad hipnoze turi rimtai susirūu- 
pinti įstatymų leidėjai, kriminalistai bei teisėjai, nes 
įtaigą galima panaudoti ir nusikalstamiems tikslams. 
Gali būti, kad daugeliu atvejų bus beveik neįmanoma 
nustatyti, kas padarė nusikaltimą. 

"Be dvidešimt septynių minučių devintą daktaras 
staiga pertraukė savo kalbą ir pareiškė: 

— Karpena dabar eina iš ligoninės.— O po minutės 
pridūrė: — Jis ką tik išėjo pro kalėjimo vartus. 

Daktaro tonas padarė didelį įspūdį svečiams. Tik 
gubernatorius vis dar nepatikliai kraipė galvą. 

Visi vėl ėmė kalbėti, nesiklausydami vienas kito, 
kai kurie neigė daktaro nuomonę, kiti su juo sutiko, 
o be penkių minučių devintą daktaras dar kartą per- 
traukė ginčus: 

— Karpena stovi prie gubernatoriaus namų durų. 


Beveik tuo pat metu į svetainę įėjo tarnas ir pra- 
nešė gubernatoriui, kad kažkoks žmogus kalinio dra- 
bužiais nori pakalbėti su juo. 

o — Įleiskit,— tarė gubernatorius jau nebe taip skep- 
tiškai tokių faktų akivaizdoje. 

Buvo lygiai devynios, kai Karpena įėjo į svetainę. 
Lyg nepastebėdamas susirinkusiųjų, — nors visiškai at- 
merktomis akimis, — jis pasuko tiesiog prie guberna- 
toriaus ir priklaupė prieš jį. 

— Jūsų didenybe,— tarė jis,— prašau pasigailėjimo! 

Gubernatorius buvo taip sukrėstas, tartum ir pats 
būtų apimtas haliucinacijų, kad net nežinojo, ką at- 
sakyti. 

— Jūs galit drąsiai dovanoti bausmę šiam žmo- 
gui,— šypsodamasis - tarė daktaras,— jis neprisimins 
nieko, kas čia įvyko. 

— Aš tau atleidžiu! — gubernatorius atsakė oriai 
kaip Ispanijos karalius. 

— Neatsakykite man daf vienos malonės, jūsų di- 
denybe,— tęsė, vis dar klūpodamas, Karpena,— suteiki- 
te man Izabelės kryžių. .. 

— Apdovanoju tave Izabelės kryžiumi! 

 "Karpena ištiesė ranką, paėmė iš gubernatoriaus įsi- 
vaizduojamąjį kryžių, prisisegė jį prie palaidinės, atsi- 
stojo ir atbulas išėjo iš kambario. | 

Apstulbę svečiai palydėjo jį ligi paradinių durų. 

— Norėčiau pasekti jį ir pamatyti, kaip jis grįš li- 
goninėn! — sušuko gubernatorius, vis dar kovodamas 
su savim ir nenorėdamas patikėti net tokiais akivaiz- 
džiais faktais. 

— Eikime! — pasiūlė daktaras. 

Gubernatorius, Peteris Batoras, daktaras Antekirtas 
ir dar keli svečiai nulydėjo Karpeną. keliu į miestą. 
Namira irgi sekė kalinį nuo pat to momento, kai tik jis 
išėjo iš kalėjimo vartų, ir dabar, slapstydamasi tamso- 
je, stengėsi neatsilikti. . 

Naktis buvo gana tamsi. Ispanas ėjo gana lygiu, 
tvirtu žingsniu. Gubernatorius ir jį lydintieji asmenys 
sekė kalinį, atsilikę nuo jo per kokius trisdešimt žings- 
nių drauge su policininkais, kuriems buvo įsakyta ne- 
paleisti jo iš akių. 

Netoli miesto kelias sukasi ties maža ilankėle, ku- 
rioj yra antrasis Seutos. uostas. Ant juosvo vandens 

mirguliavo kelios švieselės. Tai „Ferato“ žibintai spin- 
dėjo naktį, o pats laivas tartum padidėjęs dūlavo tam- 
sus ir vos įžiūrimas. | 

Priėjęs tą vietą, Karpena pasuko į dešinę nuo kelio 
piie uolų telkinio, stūksančio maždaug dvylika pėdų 
virš jūros lygio. Tur būt, niekieno nepastebėtas dak- 
taro judesys ar mintimi perduotas įsakymas privertė 
ispaną pasukti iš kelio. i 

Policininkai jau buvo bešoką artyn vytis Karpenos 
ir vėl nukreipti jį ligoninės pusėn, bet gubernatorius 
įsakė nesikišti, žinodamas, kad kalinys negali pabėgti. 

Tuo tarpu Karpena, tartum kažkokios nenugalimos 
jėgos veikiamas, sustojo uolos viršūnėje. Jeigu jis būtų 
norėjes, pakelti koją ar žengti nors vieną žingsnį, ne- 
būtų galėjęs — daktaro valia, kurios jis visiškai klau- 
sė, laikė prikausčiusi jį prie žemės, | 

Gubernatorius kiek pažiūrėjo į kalinį, paskui atsi- 
gręžė į daktarą Antekirtą: 

— Taip, brangus daktare, nori nenori tenka nusi- 
lenkti akivaizdiems faktams. 

— Jūs įsitikinot, kad aš teisus, ponas gubernato- 
riau, visiškai įsitikinot? 

— Taip, įsitikinau, kad yra tokių reiškinių, ku- 
riais reikia tikėti nesamprotaujant. O dabar, daktare, 
įteikite tam žmogui, kad jis nedelsdamas grįžtų į ka- 
lėjimą. Jums tai įsako Alfonsas Dvyliktasis! | 

Nespėjo gubernatorius ištarti paskutinių žodžių, 
o Karpena, net nešūkterėjęs, puolė nuo uolos į vandenį. 
Ar čia buvo nelaimingas atsitikimas, savižudybė, ar nu- 
sikaltėlis minutę išsilaisvino iš daktaro valdžios? Ne- 
aišku. 

Visi šoko prie uolų, o policininkai nubėgo žemyn 
apžiūrėti smėlėto kranto palei pat jūrą... Karpena 

dingo be pėdsakų. Atskubėjo keletas žvejų valtelių, 
nuleido laivelius ir garinė jachta... Viskas buvo veltui. 
Niekas nerado net kalinio lavono: matyt, srovė jį 
nunešė į atvirą jūrą. 

— Aš labai gailiuosi, ponas gubernatoriau, kad 
mūsų bandymas taip tragiškai pasibaigė, — tarė dakta- 
ras Antekirtas,— bet tokio dalyko tikrai nebuvo ga- 
lima tikėtis. 

— Kaipgi jūs paaiškinsite, kas čia įvyko? — paklau- 
sė gubernatorius. 

— Tur būt, tiriant hipnotinius reiškinius, kurių jūs 
dabar juk nebegalite paneigti, yra dar daug kas ne- 
žinoma, nesuprantama, Neginčytina viena: šis Žmogus 
akimirką išsivadavo iš mano įtakos ir nukrito nuo šių 
uolų, nes jam apsvaigo galva, o gal dėl kokios nors 
kitos priežasties. Vis dėlto pikta, kad netekome tokio 
vertingo objekto! | 

— Vienu niekšu mažiau, ir viskas,— su filosofiniu 
ramumu atsakė gubernatorius. 0 

Taip Karpena buvo palydėtas į aną pasaulį. 

Daktaras ir Peteris Batoras čia pat atsisveikino su 
gubernatorium: dar neišaušus jachta turėjo pakelti in- 
karą ir išplaukti į Antekirtą. Abu karštai padėkojo pul- 
kininkui Gyarai už malonų priėmimą ispanų kolonijoje. 

Paspaudęs daktarui ranką ir palinkėjęs laimingo 
plaukiojimo, priprašęs vėl atsilankyti Seutoje, guber- 
natorius grįžo į savo rezidenciją. 

Gal skaitytojai pasakys, kad daktaras Antekirtas 
pernelyg egoistiškai išnaudojo Seutos gubernatoriaus 
pasitikėjimą. Galima kritikuoti, galima net smerkti jo 
poelgį, bet nereikia pamiršti, kokiam dideliam tikslui 
buvo paskyręs savo gyvenimą grafas. Matijas Šando- 


406 


ras. Pravartu prisiminti ir tai, kad jis kartą pasakė: 
„Kelių tūkstantis, o tikslas vienas!" 

Visi tos dienos įvykiai ir buvo vienas iš „tūkstan- 
čio kelių". 0 

Po keleto minučių „Ferato“ valtis perkėlė daktarą 
ir Peterį Batorą į laivą. Liuidžis jau laukė prie tiltelio. 

— Kur tas žmogus? — paklausė daktaras. 

— Kaip jūs buvote liepęs, — atsakė Liuidžis — mūsų 
valtis plaukiojo uolų papėdėje ir ištraukė kalinį, vos 
jam įkritus į vandenį. Aš liepiau jį nunešti į priekinę 
kajutę. | 

— Jis nieko nepasakė? — paklausė Peteris. 

— Ką gi jis kalbės? Jis miega kaip negyvas. 

— Puiku! — tarė daktaras.— Aš norėjau, kad Kar- 
pena kristų nuo uolų, ir jis nukrito! .. Aš norėjau, kad 
jis užmigtų, ir jis miegal.. Kai aš panorėsiu, kad pa- 
bustų, jis pabus. O dabar, Liuidži, įsakykite pakelti in- 
karą, ir į kelione! | 

Garlaivio katilai jau ūžė, mašinos buvo įjungtos, ii 
po kelių minučių „Feratas“ išplaukė į atvirą jūrą tie- 
siai Antekirtos link. | 


TREČIASIS SKYRIUS 


SEPTYNIOLIKA KARTŲ 


— Septyniolika kartų? 

— Septyniolika! 

— Taip, taip! Raudona išėjo septyniolika kartų iš 
eilės! | . 

— Ar tai įmanoma? 

— Įmanoma ar ne, bet taip yra! 

— Nejaugi lošėjai visą laiką atkakliai statė ant 
juodos; | 

— Bankas laimėjo daugiau kaip devynis simtus 
tūkstančių frankų. 

— Septyniolika kartų! .. Septyniolika kartų!.. 

— Rulete ar „trisdešimt ir keturiasdešimt"? 

— „Trisdešimt ir keturiasdešimt“. 

— Taip nepasitaikė ištisus penkiolika metų! 

— Penkiolika metų, tris mėnesius ir dvi savaites, — 
šaltai pasakė vienas nuolatinis ruletės lankytojas, iš 
garbingos visiškai nusigyvenusių lošėjų kategorijos.— 
O svarbiausia, įdomu, gerbiamasis, kad tas pat įvyko ir 
tūkstantis aštuoni šimtai šešiasdešimt septintaisiais me- 
tais... patį vidurvasarį. Aš gerai prisimenu tą dieną! 

Tokius šūkčiojimus buvo galima išgirsti Monte Kar- 
lo Svetimtaučių klubo didžiajame hole ir net galeri- 
joje spalio trečiosios vakare, lygiai po savaitės, kai 
Karpena išnyko iš Seutos kolonijos. 

Lošėjų minioje, kur knibždėjo visų tautų“ vyrai ir 
moterys, seni ir jauni, turtingi ir vargšai, buvo girdėti 
entuziastingas klegesys. Visi jie mielai būtų ėmę ploti 
raudonai spalvai, kaip Lonšanės ar Epsonės lenktynėse 
pirmąjį prizą laimėjusiam žirgui. Šiai kompanijai, į ku- 
rią kasdien plūsta visokiausio plauko tipeliai iš Senojo 
ir Naujojo pasaulio, „septyniolikos serija“ buvo iš tik- 
rųjų tokia pat svarbi, kaip koks nors Žymus politinis 
įvykis, sudrumstęs Europos ramybę. 

Raudonos spalvos laimėjimas dėl visiškai nesupran- 
tamo- lošėjų užsispyrimo, reikia manyti, daugelį nu- 
skurdino, nes bankas laimėjo gana žymią sumą. ,„Be- 
veik milijonas“, — šnibždėjosi minioje. Tai paaiškinama 

tuo, kad beveik visi lošėjai atkakliai A su nesėk- 
me, vis statydami ant juodos. 

* Du svetimšaliai atidavė ypatingai didelę duoklę tam, 
ką žaliojo stalo riteriai vadina „nesėkme“. Pirmasis 
buvo labai ramus bei šaltas, nors nuo jo išbalusio vei- 
do dar nebuvo išnykusios pergyventos audros žymės, 
antrasis atrodė kaip beprotis ar savižudis: išsidraikę 
plaukai, persikreipęs veidas, klaikus žvilgsnis, Jie nu- 
lipo laiptais, pasuko į terasą, kur yra tiras šaudyti į ba- 
landžius, ir greitai išnyko tamsoje. 

— Ši prakeikta serija mums kainavo daugiau kaip 
keturis šimtus tūkstančių frankų! — sušuko vyresnysis 
lošėjas. 

— Tiksliau, keturis šimtus trylika tūkstančių, — pa- 
tikslino jaunesnysis tokiu tonu, kaip kasininkas, skai- 
čiuodamas stambią sumą. 

„— Dabar man beliko, kokie du šimtai tūkstančių 
frankų... O gal dar nė tiek! — tęsė pirmasis lošėjas, 

— Tiktai šimtas devyniasdešimt septyni,— šalta- 
kraujiškai patikslino antrasis, 

— Taip... Iš dviejų milijonų, kuriuos aš turėjau, 
kai jūs jėga ištempėt mane važiuoti! 

— Iš vieno milijono septynių šimtų EEB 
šimt penkių tūkstančių frankų. 

— Ir per kokius du mėnesius... 

— Per vieną mėnesį ir šešiolika dienų. 

— Sarkani!..— išvestas iš kantrybės dėl palydovo 
šaltakraujiškumo bei pajuokiamos manieros tikslinti 
skaičius, sušuko vyresnysis lošėjas. 

— Kas tokio, Silai? | 

Taip, čia kalbėjo Silas Torontalis ir Sarkanis, Prieš 
tris mėnesius išvažiavę iš Ragūzos, abu skolininkai be- 
veik visiškai nusigyveno. Iššvaistęs visus pinigus, 

gautus kaip atpildą už niekšybę, Sarkanis atvyko pas 
Silą Torontalį į Ragūzą. Tada jie iškeliavo ir išsivežė 
Savą. Sarkanio kurstomas, Silas Torontalis įsitraukė 
į lošimą ir netruko iššvaistyti savo milžiniško turto. 
Sarkaniui nebuvo sunku paversti sėbrą beviltišku lošė- 
ju — nuolatiniu klubų, o vėliau ir landynių lankytoju, 
nes bankininkas, iš prigimties avantiūristas, ne kartą 
jau buvo rizikavęs savo turtu, dalyvaudamas įvairiose 
finansinėse operacijose, kur viskas priklausė nuo atsi- 
tiktinumo. | 

Tarp kitko, ar galėjo Silas Torontalis atsispirti? 
Argi jis nebuvo visiškai priklausomas nuo savo 'mak- 
lerio? O kai bankininkas kartais imdavo spyriotis, Sar- 
kanis valdingai jį numalšindavo, o nevykėlis lošėjas 
taip jau buvo žemai puolęs, kad nebeturėjo jėgų pa- 
sikelti. Sarkanio nebebaugino jo sėbro bandymai nu- 
sikratyti nekenčiamo jungo, ir jis su būdingu griežtumu 
bei geležine logika iš karto vėl ss Silą To- 
rontalį savo letenomis. 

Skaitytojas atsimena, kas tada vyko Ragūzoje, kai 
suokalbininkai iš ten išvažiavo. Jie pirmiausia paslėpė 
Savą patikimoje vietoje ir pavedė Namirai ją saugoti. 
Dabar, kai Sava buvo Tetuane, marokiečių valdų pa- 
kraštyje, surasti ją būtų buvę sunku, ko „gera, ir visai 
neįmanoma. Negailestinga Sarkanio patikėtinė pasiža- 
dėjo įveikti merginos ryžtingumą ir gauti jos sutikimą 
tekėti už Sarkanio. Ligi šiol Sava atkakliai priešinosi 
šioms vedyboms: ji biaurėjosi Sarkaniu ir niekaip ne- 
galėjo užmiršti Peterio. Bet ar ilgai jai užteks jėgų? 

Tuo tarpu Sarkanis įtraukė savo bendrą į lošimo 
sūkurį, nors pats ten buvo praradęs visą savo turtą. Si- 
las Torontalis visur nuolankiai sekė Sarkanį: jie pabu- 
vojo Prancūzijoje, Italijoje, Vokietijoje, visuose stam- 

biuose miestuose, kur tik klestėjo azartiniai lošimai, 
biržoje, lenktynių aikštėse, sostinių klubuose, pajūrio 
bei mineralinių vandenų kurortuose, ir greitai iš di- 
džiulio bankininko turto liko tik keli šimtai tūkstančių 
frankų. Silas Torontalis rizikavo savo pinigais, Sarka- 
nis — bendrininko pinigais, ir šiuo dvigubu nuolydžiu 
jie riedėjo dvigubai greičiau į visišką nuskurdimą. Be 
to, partneriams „nesisekė“ (žodis, kuriuo lošėjai pa- 
brėžia neapsakomą savo kvailumą), nes, nepaisant visų 
pastangų, laimė taip ir neatsigręžė į juos. Galų gale 
jie pralošė didesnę dalį milijonų, gautų už grafo Ma- 
tijo Šandoro išdavimą. Reikėjo parduoti Torontalio vilą 
Ragūzoje, Stradono gatvėje. 

Pavargę nuo įtartinų landynių, kur tradiciniai krup- 
je! žodžiai: „Ėjimų nebėra“ — skamba pernelyg suktai, 
sėbrai nusprendė, pagaliau pabandyti laimę „garbin- 
gesniuose"“ lošimuose — ruletėje bei „trisdešimt ir ke- 
turiasdešimt“. Jei jie ir vėl praloš, teks kaltinti tik save 
už savo užsispyrimą kovoti prieš nepalankų“ likimą. 

Štai kodėl abu partneriai jau trys savaitės gyveno 
Monte Karle, kur ištisomis dienomis prasėdėdavo prie 
lošimo stalų. Jie bandė įvairius ir visuomet nesėkmin- 
gus ėjimus, tam tikra proporcija didino statomas su- 
mas, stebėjo besisukančio ruletės rato apsisukimus, kai 
vakare krupje ranka pradėdavo virpėti iš nuovargio, 
statydavo ant didžiausio numerių skaičiaus, kuris net 
nepasirodydavo, jungdavo paprastas ir sudėtingas kom- 
binacijas, klausydavosi, ką pataria anksčiau prasilo- 
šusieji ruletės žinovai — žodžiu, išmėgino įvairiausias 
neprotingas sistemas bei talismanus. Nuo visų tų nai- 
vių ir. tuščių pastangų lošėjas darosi panašus į vaiką 


! Lošimo namų banko tvarkytojas. 

dar neišmokusį protauti, ar į idiotą, jau visai praradusį 
protą. Kad bent lošėjai rizikuotų tik savo pinigais! Ne, 
jie eikvoja savo dvasines jėgas, ieškodami beprasmiškų 
kombinacijų, ir žemina savo garbę, bendraudami su 
visais tais abejotinos reputacijos kazino lankytojais. 

Po to vakaro, įamžinto Monte Karlo metraščiuose, 
kai abu lošėjai atkakliai kovojo prieš „raudoną spal- 
vą“, išėjusią septyniolika kartų iš eilės, lošiant „trisde- 
šimt ir keturiasdešimt“, jiems liko mažiau kaip du šim- 
tai tūkstančių frankų. Dar truputis, ir' jie bus visiški 
skurdžiai. 

Tiesa, bendrininkai pralošė beveik viską, bet proto 
dar nebuvo praradę. Kol jie šnekučiavo terasoje, sode 
pro juos prabėgo, klaikiai dejuodamas, nusivylęs lo- 
šėjas: 

— Jis vis sukasi! .. Sukasi! 

Vargšas Isivaizdėvo, kad pastatė pinigus ant laimin- 
go numerio, o fantastiškai sukdamasis ruletės ratas 
niekaip-negali sustoti ir nesustos ligi amžių pabaigos. . 

Ši mintis ir išvedė jį iš proto. | 

— Na kaip, nurimote pagaliau, Silait — paklausė 
Sarkanis savo draugą, kuris vis negalėjo atitokti— Pa- 
žiūrėkit į tą beprotį ir atminkit, kad niekuomet nerei- 
kia prarasti galvos... Mes pralošėm, tai tiesa, bet lai- 
mė grįš, ji turi grįžti, net mums nė kiek nesistengiant! . 
Tik nereikia grumtis su nesėkme! .. Tai pavojinga, o ir 
nenaudinga! Nieko nepadarysi — arba sekasi, arba ne- 
siseka, Kai tik laimė ims šypsotis, jos jau niekas nenu- 
baidys. Palaukim, kol ji sugrįš. O tada jau nebūkim lep- 
šiai ir išnaudokim laimę lošimui tęsti. 

Ar Silas Torontalis klausė tų visai beprasmiškų pa- 
tarimų, kaip ir visi patarimai azartiniuose lošimuose? 
Ne, neklausė, Jis buvo perdaug priblokštas, ir galvoje 

jam sukosi tik viena mintis: reikia ištrūkti iš Sarkanio 
nagų, bėgti bėgti kuo toliau ir pasprukti nuo savo 
praeities! Bet ryžtas neilgai tvėrė šio nusmukusio, va- 
lios netekusio žmogaus sieloje. Be to, ir bendrininkas 
nuo jo neatstoja. Prieš pamesdamas Torontalį likimo 
valiai, Sarkanis norėjo pirma vesti Savą. Paskum jis 
atsiskirs nuo buvusio bankininko, pamirš jį, niekuomet 
net neprisimins, kad šis silpnavalis žmogus gyveno pa- 
saulyje ir kad juos kažkada siejo bendri reikalai. Bet 
ligi to laiko Torontalį reikia kietai laikyti. 

— Paklausykit, Silai, — vėl prabilo Sarkanis — mums 
šiandien velniškai nesisekė, bet laimė būtinai turi su- 
grįžti! .. Pamatysite, rytoj ji vėl bus su mumis! 

“ — Ojei aš nustosiu visko, kas dar man liko? — pa- 
klausė Silas Torontalis, veltui bandydamas PES 
tiems pragaištingiems patarimams, 

— Mes dar turime Savą Torontall| kar ėiėj atkiT- 
to Sarkanis. Mūsų lošime ji svarbiausias koziris, ku- 
rio niekas nepaims, 

-— Taip, rytoj... rytoj! .. — sumurmėjo bankinin- 
kas, jau pasiryžęs rizikuoti net savo galva. 

Abu bendrininkai nuėjo į viešbutį tarp Monte Karlo 
ir Kondamino.. jų 

Monako uostas, įspraustas tarp Fočinanos iškyšulio 
ir Antonijaus forto, tai gana plati įlankėlė, atvira šiau- 
rės rytų ir pietryčių vėjams. Ji išsiriečia ten, kur ant 
uolos stovi Monako valstybės sostinė, o kitoje pusėje 
ant plokščiakalnio ilsisi viešbučiai, vilos ir garsieji 10- 
šimo namai. Truputį toliau stūkso puikusis tūkstančio 
šimto metrų aukščio Aželo kalnas. Nuo jo viršūnės ma- 
tyti nuostabi Ligurijos pakrančių panorama. Miniatiū- 
rinė Monako sostinė, turinti vos tūkstantį du šimtus 
gyventojų, atrodo kaip brangus servizas, tartum ant 

stalo išdėliotas ant plokščio Monako skardžio, iš trijų 
pusių skalaujamo jūros. Namai skendi tarp amžinai 
žaliuojančių ir vaizdingai suaugusių palmių, pipirme- 
džių, eukaliptų, figų, granatų, apelsinų bei citrinų, tarp 
aukštų kaip medžiai geranijų, aloės, mastikos, mirtų 
bei ricinos krūmų. | 

Iš kitos uosto pusės į sostinę žvelgia Monte Karlas. 
Jo namai originaliai susigrupavę, nes stovi ant kalve- 
lių, siauros, įkalnios jo gatvelės rangosi iki pat Kor- 
nišo kelio, kybančio ties kalno viduriu, čia sodai žydi 
žiemą ir vasarą, įvairių formų bei stilių kotedžai nusi- 
leidžia iki pat skaidriųjų įlankos vandenų, ir tas nuosta- 
bus reginys traukia žvilgsnį. 

Pačiam įlankos įdubime tarp Monako ir Monte 
Karlo glaudžiasi trečias miestas: Kondaminas. Jis pra- 
sideda- pačioje pakrantėje ir 12 ligi slėnio, vingiuo- 
jančio tarp kalnų. 

Dešinėje kyla didinga viršūnė su atgręžtu į jūrą 
profiliu, labai panaši į šuns galvą, todėl taip ir pra- 
minta. Ant šios „galvos“ penkių šimtų keturiasdešimt 
dviejų metrų aukštyje dabar stovi tvirtovė, kuri tei- 
singai laikoma nepaimama ir turi garbės priklausyti 
Prancūzijai. Čia yra Monako valdų riba. 

Iš Kondamino į Monte Karlą karietos rieda puikiu 
nestačiu keliu, palei kurį išsirikiavę privatūs namai 
bei. viešbučiai. Vienam tokiam viešbuty ir buvo apsi- 
stojęs Sarkanis su Silu Torontaliu. Pro jų langus pui- 
kiai matyti Kondaminas, Monakas ir „Šuns galva“, pa- 
naši į Libijos dykumos sfinksą, kažko maldaujantį Vi- 
duržemio jūros bangas. 

Sarkanis ir Silas Torontalis nuėjo į savo kambarius 
ir kiekvienas savaip ėmė svarstyti, kas įvyko. Nejaugi 

likimas, prieš penkiolika metų prirakinęs -juodu vieną 
prie kito, dabar išskirs. 

Įėjęs į savo miegamąjį, Sarkanis pirmiausia pamatė 
laišką iš Tetuano ir tuoj atplėšė voką. 

Laiškas buvo nuo Namiros. Ji trumpai pranešė svai- 
bias žinias: pirma, apie Karpenos mirtį, kuris gana 
keistomis aplinkybėmis nuskendo Seutos uoste, antra, 
apie daktaro Antekirto pasirodymą Maroko pakrantėse, 
jo susitikimus su ispanu ir staigų išvykimą. 

Perskaitęs šias eilutes, Sarkanis atidarė langą. At- 
sirėmęs į palangę ir žvelgdamas nieko nematančiomis 
akimis, jis galvojo. 

„Karpena nuskendo? .. Labai laiku... Dabar su juo 
palaidotos visos paslaptys! .. Šiuo atžvilgiu aš ramus. 
Nebėra ko bijoti!“ 

Antroji laiško dalis jam kėlė didesnį rūpestį. 

„Daktaro Antekirto pasirodymas Seutoje — nema- 
lonus dalykas. Kas jis toks, tas žmogus? Aš nekreipčiau 
dėmesio į jį, bet jau kiek laiko jis stoja man skersai 
kelio. Ragūzoje — jo santykiai su Batoro šeima. Kata- 
nijoje — Žironei paspęsti spąstai... Seutoje, jam įsiki- 
šus, prigėrė Karpena! .. Nuo Seutos netoli ir Tetuanas, 
bet neatrodo, kad jis ten buvo nuvykęs ar suradęs, kur 
paslėpta Sava. Man tai būtų baisus smūgis, ir nuo jo 
mes dar nesam apsidraudę... Pažiūrėsim, ar negalima 
ko nors tuojau pat sugalvoti! Netrukus senusitų sekta 
šeimininkaus visoje Kirenaikoje. Jos šalininkams te- 
reikia perplaukti įlanką, kad galėtų užpulti Antekirto 
salą... O ką, jeigu juos pakursčius? .. Aš mokėsiu. .." 

Aišku, kad Sarkanio horizonte buvo susibūrę nema- 
ža juodų debesų. Šis žmogus žingsnis po žingsnio yrėsi 
prie tamsaus savo tikslo, o dabar, kai tas tikslas jau 
visai arti, mažiausia kliūtis galėjo niekšą pargriauti, ir 

gal jis jau nebeatsikeltų. O juk Sarkanį jaudino ne 
tik daktaro Antekirto kišimasis į jo reikalus, bet ir 
Silo Torontalio padėtis. 2 

„Taip,— samprotavo jis,— mudu priremti prie sie- 
nos. Rytoj pastatysim ant kortos viską... Arba mes su- 
sišluosime visą banką, arba patys būsim nušluoti!.. 
Jeigu prasiloščiau aš vienas, tikrai sugebėčiau vėl 
atsistoti ant kojų! Bet Silas — kitas dalykas! Kai jis 
prasiloš, pasidarys pavojingas,— jis gali mane išduoti, 
atskleisti paslaptį, nuo kurios priklauso visa mano 
ateitis! Ligi šiol jis buvo mano rankose, bet dabar 
vaidmenys gali pasikeisti!" 

Sarkanis teisingai vertino susidariusią padėtį. Jokių 
iliuzijų dėl savo bendrininko moralės jis negalėjo tu- 
rėti. Jis pats kadaise duodavo bankininkui patarimų, 
ir Silas Torontalis būtinai jais pasinaudos, kai jau ne- 
beturės ko prarasti. 

„Ką daryti?“ — klausė save Sarkanis ir, paskendęs 
mintyse, nebematė kas dedasi prie įėjimo į Monako 
uostą, netoli nuo viešbučio. 

Puskabeltoyio atstumu nuo Kranto jūra šliuožė pa- 
ilgas kaip verbstė laivas, be kaminų ir be stiebų, ir jo 
korpusas tik per dvi ar tris pėdas kyšojo virš vandens. 
Priplaukęs prie Fočinano iškyšulio, kaip tik toj vietoj, 
kur Monte Karlo lankytojai šaudo karvelius, laivas 
išmetė inkarą nuo potvynių apsaugotoje ramioje įlan- 
koje. Tada nuo jo atsiskyrė anksčiau tamsoje neįžiūri- 
mas lengvas plieninis laivelis. Laivelyje sėdėjo trys 
žmonės. Keletas mosterėjimų irklais, ir jie sustojo prie 
nedidelio paplūdimio. Du iššoko ant kranto, o trety- 
sis grįžo atgal prie laivo. Tada paslaptingasis laivas 
tylutėliai ir be šviesų išnyko tamsoje, ia 
jokių pėdsakų šiuose vandenyse. 

Išlipę ant kranto, abu atplaukusieji perėjo paplū- 
dimį, pasuko palei pakrantės uolas geležinkelio stoties 
link ir ėmė kilti Speliugų aveniu, kuris juosia Monte 
Karlo sodus. 

Sarkanis nieko nepastebėjo. Šiuo metu jis mintimis 
buvo toli nuo Monako, Tetuane... Bet jis save matė 
ne vieną: bendrininkas turėjo sekti paskui jį. 

„Nejaugi Silas mane nugalės! .. — kartojo jis.— Juk 
jam pakanka vieno žodžio, kad man sukliudytų pa- 
siekti tikslą! .. Ne, to niekuomet nebus! .. Jeigu rytoj 
ruletė mums negrąžins visko, ką pagrobė, aš priversiu 
jį sekti paskui mane.., Taip!.. Mes drauge vyksime 
į Tetuaną, o ten, Maroko žemėje, kas kvaršins sau gal- 
vą, kad dingo Silas Torontalis!“ 

Kaip žinome, Sarkanis nebuvo koks nors bailys ir 
neišsigąs, jei reikės įvykdyti dar vieną nusikaltimą, 
ypač ten, kur sąlygos tokios palankios, nes dėl dide- 
lio nuotolio ir laukinių gyventojų bus neįmanoma su- 
rasti kaltininką. | 

Viską gudriai apgalvojęs, Sarkanis uždarė langą, 
atsigulė ir tuojau pat užmigo, tarsi jo sąžinė būtų bu- 
vusi visai gryna. 0 

Kitaip jautėsi Silas Torontalis. Bankininkui naktis 
buvo baisi. Kas liko iš viso jo turto? Nepralošti gal tik. 
kokie du šimtai tūkstančių frankų, o ir tie jau nebe jo! 
Rytoj jis viską pastatys ant kortos. Taip nori jo bendri- 
ninkas, taip nori jis pats. Torontalis nebegalėjo galvoti, 
jis pavargo nuo fantastinių apskaičiavimų ir nustojo 
sugebėjimo ramiai ir blaiviai samprotauti. Bankininkas 
jau nebepajėgė — bent šią minutę — įvertinti savo pa- 
dėties taip blaiviai, kaip Sarkanis. Jis nesuprato, kad 
vaidmenys pasikeitė, ir dabar tas, kuris tiek ilgai jį 
valdė, pats atsidūrė jo rankose. Jis tik matė, kad vis- 

„kas jau žlunga, ir galvojo vien apie rytojų. Taip, arba 
jis praturtės, arba taps elgeta. | 

Taip praleido naktį Sarkanis ir -Torontalis. Vienas 
kietai miegojo keletą valandų, o antrasis, kovodamas 
su nemiga, prasikankino ligi ryto. 

Kitą dieną apie dešimtą valandą Sarkanis užėjo pas 
Silą Torontalį. Bankininkas sėdėjo už stalo ir atsidėjęs 
Iašė į savo užrašų knygelę skaičius bei formules. 

— Na kaip, Silai, — nerūpestingai paklausė jį Sar- 
kanis, kaip žmogus, kurį ne per daug jaudina šio pa- 
saulio nesmagumai,— gal sapnavot, kas geriau: raudo- 
noji spalva ar juodoji. | | 

— Aš nemiegojau nė vienos minutės! Net akių ne- 
sumerkiau! — atsakė bankininkas. 

— Tuo blogiąu, Silai, tuo blogiau jums! Šiandien 
mes turime susikaupti, ir kelios poilsio valandos jums 
tikrai būtų ne pro šalį. Pažiūrėkit į mane! Miegojau 
neilgai, o jau esu pakankamai žvalus grumtis su ior- 
tūna. Juk fortūna — moteris ir myli tuos, kas sugeba 
ją valdyti! 

— Bet ji mums neištikima! 

— Niekis! .. Paprastas kaprizasl.. Kaprizas pra- 
eis, ir fortūna ims mums šypsotis! | 

Silas Torontalis tylėjo. Ar jis girdėjo, ką sakė Sar- 
kanis? Jis nepakėlė akių nuo užrašų knygelės, pilnos 
niekam nereikalingų formulių. 

— Ką jūs čia rašote? — paklausė Sarkanis.— Kas 
čia, apskaičiavimai, statomosios sumos?.. Velniai 
griebtų!.. Ar tik nesusirgot, brangusis mano Silai?.. 
Atsitiktinumas nepriklauso nuo apskaičiavimų, o šian- 
dien tik atsitiktinumas nulems mūsų likimą! 

— Tiesa! — atsakė Silas Torontalis, užversdamas 
knygelę. 

— Be abejo, Silail.. Aš žinau vieną būdą, kaip 
paveikti atsitiktinumą,— ironiškai pridūrė Sarkanis.— 
Bet tam reikalingas specialus mokslas, o mes čia kaip 
tik ir šlubuojame! Tai patikėkim savo likimą laimeil.. 
Vakar pavyko bankui! Galimas dalykas, šiandien lai- 
mė nusigręš nuo jo!.. O jei taip, Silai, mes susigrą- 
žinsime viską, ką praradome! 

— Viską!.. 

— Taip, viską, Silai! Tik nereikia nusiminti. Prie- 
šingai. Daugiau drąsos ir šalto kraujo! 

— Bet jeigu šį vakarą visiškai prasilošime? — pa- 
klausė Silas, atkakliai žiūrėdamas į Sarkanį. 

— Na ką gi, išvažiuosim iš Monako! 

— Bet kur?! — sušuko Silas Torontalis.— Tebus 
prakeikta ta diena, kada susipažinau su jumis, Sar- 
kani, „diena, kai aš pasinaudojau jūsų paslaugomis! .. 
Jei ne jūs, aš niekuomet nebūčiau taip žemai puolęs! 

— Per vėlu priekaištauti  mielasis,— begėdiškai 
pasakė -Sarkanis.— Tikrai, negražu kaltinti žmogų, kai 
jau esi juo pasinaudojęs. 

— Saugokitės! — sušuko bankininkas. 

— Taip!.. Aš saugosiuos,— sumurmėjo Sarkanis. 


Silui Torontaliui pagrasinus, Sarkanis dar labiau 
panoro nusikratyti bankininku. 

— Na, nesiginčysim, brangusis Silai — pasakė jis 
garsiai —ir kam? Ginčai audrina nervus, o šiandien 
mums negalima nervintis!.. Imkit pavyzdį iš manęs: 
tikėkit likimu ir nenusiminkit. Jeigu mums ir vėl ne- 
pasiseks, nepamirškit, kad milijonai mūsų laukia ki- 
toj vietoj, juk jūs taip pat gausit dalį! 

— Taip!.. Taip!.. Aš turiu atsilošti! — tvirtai pa- 
sakė Silas Torontalis, kuriam vėl prabudo azartas.— 

Taip, bankui vakar jau per daug sekėsi, ir šiandien 
vakare... 

— Šiandien vakare mes būsim turtingi, labai turtin- 
gi! — sušuko Sarkanis.— Ir pažadu jums, Silai, kad da- 
bar jau nebeiššvaistysim savo laimikio! Tačiau, kad ir 
kas būtų, rytoj važiuojam iš Monte Karlo! Važiuosim. .. 

— Kur? 

— Į Tetuaną. Ir ten sulošim paskutinę partiją, šį 
kartą be pralaimėjimo! Taip, be pralaimėjimo! 


KETVIRTASIS SKYRIUS 


PASKUTINIS KIRTIS 

"Svetimtaučių klubas, paprastai vadinamas kazino, 
atidaromas vienuoliktą valandą. Lošėjų buvo maža, 
bet ruletė jau sukosi. 

Stalai buvo iš anksto sustatyti labai lygiai. Mažiau- 
sias jų paviršiaus pasvyrimas galėtų iškreipti ant be- 
sisukančios ruletės rato užmesto rutuliuko judėjimą, 
o lošėjai, tai pastebėję, tuo pasinaudotų. 

Ant šešių ruletės stalų gulėjo po šešiasdešimt tūks- 
tančių frankų auksu bei asignacijomis, ant dviejų 
stalų, kur buvo kortomis lošiama „trisdešimt ir ketu- 
riasdešimt“,— po šimtą penkiasdešimt tūkstančių. To- 
kią sumą paprastai statydavo bankas lošimo pradžiai, 
ir administracija nedažnai turėdavo ją papildyti. Juk 
bankas visuomet laimi, sakysim, net tada, kai atsisuka 
nulis, arba kai „trisdešimt ir keturiasdešimt“ lošime 

reikia pakartoti ėjimą. Taigi azartinis lošimas ne tik 
kad savaime nedoras, bet ir visai beprasmis, kadangi 
laimėjimo galimumai nėra lygūs. | 

Prie ruletės stalų jau stovėjo po aštuonis krupje 
su mentelėmis rankose, Aplink jugs spietėsi lošėjai ir 
žiūrovai. Po sales vaikščiojo inspektoriai, sekdami ir 
krupje, ir lošėjus, o .liokajai tyliai patarnaudavo sve- 
čiams bei kazino tarnautojams, kurių čia yra virš šimto 
penkiasdešimt. | 

Apie pietus iš Nicos atėjęs traukinys atvežė naują 
lošėjų sriautą ir nemaža nuolatinių kazino lankytojų. 
Tą dieną keleivių, atrodo, buvo daugiau, negu papras- 
tai, mat, septyniolika kartų išėjusi raudona spalva pa- 
darė didelį įspūdį. Tai buvo tartum naujas atrak- 
cionas, ir visi azarto vergai susirinko į kazino, kad, 
sulaikę kvapą, galėtų stebėti kovos peripetijas. 

Po valandos visos salės jau buvo perpildytos. Žmo- 
nės kalbėjosi pusbalsiu, daugiausia apie paskutinį ne- 
paprastą banko išlošimą. Sunku įsivaizduoti, ar yra 
kur niūriau, kaip tose didžiulėse salėse, nors jos ir 
gausiai paauksuotos, įmantriai papuoštos, ryškiai nu- 
pliekstos daugybės dujinių sietynų ir aliejinių lempų 
žaliais gaubtais. Publikos susirinko gana daug, ir vis 
dėlto geriausiai buvo girdimas ne balsų klegesys, o me- 
tamų ant stalo auksinių bei sidabrinių monetų skamb- 
čiojimas, banko bilietų čežėjimas ir nepaliaujami tai 
vieno, tai kito partijos šefo abejingi pranešimai: „Išlošė 
raudona“, „Septyniolika! Juoda! Nelyginis! Trūksta!" 

Tačiau dviejų svetimtaučių, vakar taip siaubingai 
prasilošusių, salonuose kol kas dar nebuvo matyti. 
Kai kurie lankytojai jau mėgino laimę,— kas rulete, 
o kas „trisdešimt ir keturiasdešimt“. Bet lošimo laimė 

kaitaliojosi, išlošimų ir pralošimų buvo po lygiai, ir 
negalėjai žinoti, ar vakarykštis „stebuklas“ pasikartos. 
“ Sarkanis ir Silas Torontalis atėjo į kazino tik apie 
trečią valandą. Bet, prieš pasirodydami lošimo salėse, 
jie keletą kartų perėjo erdviu prieškambariu, patrauk- 
dami visų dėmesį. Į juos žiūrėjo, jų tykojo, ir smalsuo- 
liai spėliojo, ar šie lošėjai vėl stos į kovą su atsitik- 
tinumu, kuri vakar jiems taip brangiai atsiėjo. Kai 
kurie žinovai mielai būtų jiems pardavę savo ne- 
pralaiminčias sistemas, bet svetimtaučiai atrodė ne- 
prieinami. Bankininkas klaidžiojančiu žvilgsniu dairėsi 
į šalis, beveik nepastebėdamas, kas dedasi aplink. Sar- 
kanis buvo dar šaltesnis bei santūresnis, negu visada. 
Abu stengėsi susikaupti prieš lemiamą žingsnį. 

Tarp asmenų, žvelgiančių į juos smalsiai, bet at- 
sargiai, kaip paprastai spoksoma į sergančius arba nu- 
teistuosius, išsiskyrė svetimšalis, kuris, matyt, buvo 
pasiryžęs nė minutėlės jų nepalikti. 

Tai buvo dvidešimt dvejų — dvidešimt trejų metų 
jaunuolis smulkaus, judraus veido, su šelmiška kibirkš- 
tėle akyse if smaila nosim, kuri, atrodo, daug gali 
suuosti. Jo gyvos kaip reta akys slėpėsi už akinių 
stiklų. Jaunuolis stovėjo, susikišęs rankas į palto ki- 
šenes, suglaudęs užkulnius, tarytum norėdamas sutram- 
dyti savo veržlumą: matyt, jo gyslose tekėjo ne krau- 
jas, o gyvasis sidabras. Apsirengęs jis buvo gana 
gražiai, bet kukliai ir ne pagal paskutinę madą. O vis 
dėlto atrodė, kad jis nekaip jaučiasi su gerai pasiūtais 
drabužiais. 


Pagaliau, tai ir nenuostabu: tas jaunuolis buvo Pes- 
kadas. 


O kazino sode jo laukė Matitu. 

Į tą Monako rojų, arba pragarą, abu draugus at- 
siuntė daktaras Antekirtas. , 

Į Monte Karlą juos vakar pristatė laivas iš Ante- 
kirto salos flotilijos —,,Elektra-2". 

Jie čia atvyko štaė kokiu tikslu. | 

Dvi dienas sėdėjęs „Ferate“, Karpena buvo iškeltas 
į krantą ir, nepaisant protestų, uždarytas viename sa- 
los kazemate. Čia katorgininkas greit suprato, kad iš 
vieno kalėjimo pateko į kitą: išsilaisvino iš Seutos 
katorgos, bet, pats to nežinodamas, pakliuvo daktaro 
Antekirto valdžion. Kur jis atsidūrė? Ar laimėjo dėl 
šio pasikeitimo, ar ne? Tokius klausimus nerimastau- 
damas kėlė sau Karpena. Šiaip ar taip, jis tvirtai pasi- 
ryžo išnaudoti visas progas, kad tik jam būtų geriau. 

Dėl to jis visiškai atvirai atsakė į pirmą daktaro 
klausimą. | 

Ar jis pažįsta Silą Torontalį ir Sarkanį? | 

Sarkanį jis pažįsta, nors susitikdavo su juo labai 
retai. O Silo Torontalio nepažįsta. jj. | 

Ar Sarkanis ir toliau bendravo su Zirone ir jo gauja, 
jiems persikėlus į Katanijos apylinkes? 

Taip, nes Zironė jo laukė Sicilijoje, ir jis tikrai 
būtų ten atvažiavęs, jeigu ne ta nelaiminga ekspedi- 
cija, pasibaigusi Zironės mirtimi. 

Kur dabar Sarkanis? 

Monte Karle, jeigu dar neišvažiavo iš to miesto, 
kur gyveno pastaruoju metu tikriausiai su Silu Toron- 
taliu. | 

Daugiau Karpena nieko nežinojo, bet ir tų žinių 
pakaks, kad būtų galima toliau ieškoti. 

Be abejo, ispanas nė supratimo neturėjo, kodėl jį 
privertė bėgti iš katorgos, o paskum paėmė į nelaisvę; 
net nejtarė, kad daktaras, kuris jį klausinėja, žino, 

kaip buvo išduotas Andrea Feratas. Nežinojo jis taip 
pat, kad Liuidžis yra Rovinjos žvejo sūnus. Antekirtos 
tvirtovėje Karpena buvo budriau saugomas, negu Seu- 
tos katorgoje. Laukiant dienos, kol kalinio likimas bus 
nulemtas, jis buvo visiškai atskirtas nuo pasaulio. 

Tuo būdu iš trijų išdavikų, dėl kurių Triesto są- 
mokslas baigėsi kruvina atomazga, vienas jau buvo 
daktaro rankose. Reikėjo suimti ir likusius, o Karpena 
ką tik nurodė, kur juos galima rasti. 

Bet Sarkanis pažinojo Peterį, o Silas Torontalis — 
ir daktarą, ir Peterį, dėl to buvo nuspręsta, kad jie 
pasirodys tik tada, kai pasisekimas bus užtikrintas. 
Dabar, kai abiejų bendrininkų pėdsakai rasti, tereikia 
nepaleisti jų iš akių ir laukti tinkamos akimirkos, kada 
bus galima veikti prieš niekšus atvirai. 

Todėl Peskadas ir Matifu buvo pasiųsti į Monaką: 
pirmasis turėjo visą laiką sekti bankininką ir Sarkanį, 
o antrasis — prireikus padėti draugui galingu kumščiu. 
Daktaras, Peteris ir Liuidžis atplauks „Feratu“, kai tik 
jie bus reikalingi. 

Išlipę naktį į krantą, draugai tuojau pat pradėjo 
veikti. Sužinoti, kuriame viešbutyje apsistojo Silas To- 
rontalis ir Sarkanis, buvo nesunku. Kol Matifu vaikš- 
tinėjo netoliese, Peskadas stebėjo abu sėbrus. Apie 
pirmą valandą jie išėjo iš viešbučio. Jam pasirodė, 
kad bankininkas labai prislėgtas ir mažai šneka, nors 
Sarkanis stengiasi jį prakalbinti. Peskadas dar rytą 
girdėjo, kas įvyko vakar kazino salėse, girdėjo apie 
nepaprastą banko išlošimą, nuo kurio nukentėjo dau- 
gelis lošėjų, o labiausiai Sarkanis ir Silas Torontalis. 
Reikia manyti, kad bendrininkai ir kalbėjo apie tą bai- 
sią nesėkmę. Sužinojęs, kokias stambias sumas pasku- 
tiniu laiku prarado abu lošėjai, Peskadas visiškai pa- 

grįstai samprotavo, kad jų turtas jau beveik visai iš- 
eikvotas ir diena, kada daktaro įsikišimas bus reika- 
lingas, jau nebetoli. 

Visas šias žinias Peskadas, žinoma, nieko vardais 
nevadindamas, rytą pasiuntė telegrafu į La Valetą 
Maltos saloje, prašydamas perduoti specialiu laidu 
į Antekirtą. 

Kai Sarkanis ir Silas Torontalis įėjo į kazino, Pes- 
kadas įsekė paskui; vos tik jie pasuko į sales, kur 
lošiama rulete bei „trisdešimt ir keturiasdešimt“, jis 
taip pat ten įslinko. 

Buvo trečia valanda. Lošimas vis gyvėjo. Bankinin- 
kas su Sarkaniu apėjo visas sales. Jie tik trumpai stab- 
teldavo prie stalų, pažiūrėdavo, bet lošti nepradėjo. 

Smalsiai dairydamasis, Peskadas vaikščiojo šen bei 
ten, nepaleisdamas sėbrų iš akių. Kad neatkreiptų 
į save dėmesio, jis pastatė ant ruletės tuzinų bei kolo- 
nų keletą monetų po penkis frankus, bet, kaip ir rei- 
kėjo laukti, pralošė, tarp kitko, labai šaltakraujiškai. 
Žinoma, reikėjo paklausyti vieno patyrusio lošėjo, di- 
delio šio reikalo žinovo, kuris jam kaip paslaptį pasa- 
kė puikų patarimą: 

— Kad sektųsi, pone, reikia pasistengti pralošti 
mažas sumas ir išlošti stambias. Ir visa paslaptis! 

Kai išmušė keturias, Sarkanis ir Silas Torontalis nu- 
sprendė, kad jau laikas išbandyti laimę. Prie vieno ru- 
letės stalo kaip tik atsirado laisva vieta. Bendrininkai 
atsisėdo vienas prieš kitą, ir juos tuojau pat glaudžiu 
žiedu apsupo ne tik lošėjai, bet ir žiūrovai, smalsau- 
dami, kaip baigsis dviejų vakar prasilošusių revanšas. 

Aišku, Peskadas įsispraudė į pirmą šių smalsuolių 
eilę ir kaip visi kiti susidomėjęs sekė žaliojo stalo 
kovą. 

Iš pradžių lošimas buvo permainingas. Vaikyda- 
miesi laimę, Silas Torontalis ir Sarkanis išsiskyrė: kiek- 
vienas pontavo atskirai ir statė gana stambias sumas, 
mėgindami paprastas ir sudėtingas ruletės kombina- 
cijas, o kartais net kelias kombinacijas iš karto. Liki- 
mas nebuvo palankus nei lošėjams, nei bankui. 

Bet tarp ketvirtos ir šeštos valandos laimė, atrodo, 
šyptelėjo lošėjams. Jiė keletą kartų iš eilės statė ant 
vieno numerio ir išlošė po maksimalią sumą — šešis 
tūkstančius frankų. 

„Silo Torontalio rankos drebėjo, kai jis mesdavo 
pinigus arba griebdavo auksą ir banknotus stačiai iš 
po krupje mentelės. 

Sarkanis, kaip ir pirma, puikiai valdėsi, niekšo vei- 
das neišdavė audringų vidinių pergyvenimų. Jis tik 
žvilgsniu padrąsindavo bendrininką, nes laimė šypso- 
josi kaip tik Silui Torontaliui. | 

Kiek apsvaigęs nuo tokios daugybės aukso bankno- 
tų, Peskadas vis dėlto atidžiai sekė sėbrus. Į partnerių 
rankas plaukia didžiulis turtas, bet ar pakaks jiems 
proto laiku nutraukti lošimą? | 

Paskum Peskadui kilo tokia mintis: gali būti, kad 
Sarkanis ir Silas Torontalis bus pakankamai išmintingi 
(nors sunku tuo patikėt); praturtėję jie, ko gero, išva- 
žiuos iš Monte Karlo. Jie pasislėps kokiam nors nuo- 
šaliame Europos kampelyje, kur vėl reikės jų ieškoti. 
Pinigų jiems nestigs, ir daktarui Antekirtui jie bus ne- 
pasiekiami. 

„Tikrai, — sumojo jis,— būtų geriau, kad jie prasi- 
loštų. Esu įsitikinęs, kad tas niekšas Sarkanis negalės 
laiku susilaikyti, kai jam sekasi.“ 

Kad ir kokios būtų buvusios Peskado mintys ir vil- 
tys, sėbrams visą laiką sekėsi. Jau bent tris kartus jie 

būtų galėję paimti banką, jeigu partijos vadovas ne- 
būtų pridėjęs dar po dvidešimt tūkstančių frankų. 

Toks dalykas labai patiko stebintiems kovą žiūro- 
vams, ir jų dauguma buvo aiškiai lošėjų pusėje. Juk 
tas pasisekimas buvo revanšas kazino administracijai, 
kuri vakar taip puikiai pasinaudojo nepaprasta „sep- 
tyniolikos serija". 

"Pusę septynių, kai Silas Torontalis ir Sarkanis galų 
gale nustojo lošti, jie turėjo daugiau kaip gvidešimt 
tūkstančių luidorų. Jie atsikėlė nuo stalo ir išėjo iš 
kazino. Silas Torontalis ėjo netvirtu žingsniu lyg gir- 
tas, girtas nuo susijaudinimo ir nuovargio. Jo sėbras 
tik abejingai žvilgčiojo į jį, labiausiai bijodamas, kad 
Silas Torontalis nesumanytų bėgti su taip sunkiai at- 
gautų savo turtu ir neišslystų jam iš nagų. 

Abu tylėdami pražingsniavo holą ir, nusileidę laip- 
tais, pasuko į viešbutį. | 

„Peskadas iš tolo juos sekė. 

Išėjęs iš kazino, jis pastebėjo prie sodo pavėsinės 
ant suoliuko sėdintį Matifu. 

Peskadas pasuko prie draugo. ' 

— Kaip, jau laikaš? — paklausė Matifu. 

— Koks laikas? 

— Išeiti... 
 — Išeiti į sceną? .. Dar ne, drauguži! .. Ankstokal!.. 
Pasilik už kulisų. Tu pietavai? | . 

— Taip, Peskadai. 

— Sveikinu tave. O man žarna žarną ryja, nors aš 
nepakenčiu, kai pilvas tuščias. Bet palauk, aš tuoj 
atsigriebsiu. ..-Taigi nepasitrauk iš čia, kol tave pa- 
šauksiu. | 

Ir Peskadas puolė paskui besileidžiančius laiptais 
Sarkanį ir Silą Torontalį. Išgirdęs, kad abu bendrinin- 

kai liepė paduoti pietus į savo kambarius, Peskadas 
sumanė pasistiprinti viešbučio restorane. Po kokio pus- 
valandžio, jo žodžiais tariant, jis pripildė savo skrandį 
taip, kad organizmo varikliai vėl galėjo gerai veikti. 

Tada Peskadas išėjo iš viešbučio su puikiu cigaru 
dantyse ir, atsistojęs netoliese, ėmė stebėti. 

— Aš tikrai seklys iš prigimimo,— sušnibždėjo jis.— 
Tik pražiopsojau savo pašaukimą. 

Dabar jį domino tik vienas klausimas: ar grįš tie 
džentelmenai į kazino, ar negrįš. 

Apie aštuntą valandą viešbučio tarpdury jis pa- 
matė Silą Torontalį ir Sarkanį. Peskadui pasirodė, kad 
jie kažko karštai ginčijasi. Tur būt, bankininkas bandė 
paskutinį kartą pasipriešinti įkyriems savo bendro įti- 
kinėjimams ar net; reikalavimams, nes Sarkanis Pašs 
liau įsakmiai sušuko: 

— Taip reikia, Silail.. Aš taip 6iui 

Įr abu pasuko keliu į kazino. Peskadas ėjo paskui 
juos, bet, deja, jau nebegalėjo girdėti nė vieno žo- 
džio. 

O Sarkanis kalbėjo tokiu tonu, kad prieštarauti 
niekaip nebuvo galima. 

— Būtų beprotybė mesti lošimą dabar, kai laimė 
ėmė šypsotis! Jūs paprasčiausiai pakvaišot. Paklausy- 
kit, kai mums nesisekė, mes kaip bepročiai atkakliai 
lošėm, tai nejaugi dabar, kai sekasi, mes kaip kokie 
mulkiai pasitrauksim? Mums pasitaikė proga, — ko ge- 
IO, ji niekuomet nebepasikartos,— tapti turtuoliais, savo 
likimo šeimininkais! Nejaugi ją praleisim? .. Argi jūs 
nejaučiat, Silai, kad laimė... . 

— O kas, jeigu laimė mus apvils? — jau pasiduoda- 
mas, sušnabždėjo Silas Torontalis. 

„— Ne, tūkstantį kartų nel — sušuko Sarkanis— 
Nuojautą sunku paaiškint, po velnių! Bet ji žmogų 
persmelkia iki pat kaulų smegenų! Šį vakarą ant kazi- 
no stalų mūsų laūkia milijonas. Taip, milijonas, ir aš 
jokiu būdu neleisiu jam išslyst iš rankų. 

— Tai loškit, Sarkani! 

„— Man!.,. Lošti vienam... Tik su jumis, Silail 
Taip! .. Ir jeigu tektų pasirinkti kurį fOors iš mudviejų, 
aš užleisčiau vietą jums!.. Laimė šypsosi ne kiekvie- 
nam, o dabar ji palanki jums! .. Loškit ir išlošit! .. Aš 
taip noriu! | 

Ko iš tikrųjų norėjo Sarkanis? Kad Silas Torontalis 
nenurimtų, laimėjęs keletą šimtų tūkstančių frankų, nes 
tada galėtų ištrūkti iš Sarkanio rankų. Šiam parankiau 
matyti Torontalį arba milijonierium, arba elgeta. Gavęs 
milijoną, bankininkas vėl imtų gyventi, kaip anksčiau. 
Netekęs pinigų, jis seks Sarkanį visur, kur tik šis pa- 
norės. Abiem atvejais jo nereikės bijoti. 

Bet nors Silas Torontalis vis dar mėgino priešin- 
tis, visos jo aistros lošimui vėl sujudo. Jis taip žemai 
buvo puolęs, kad ir troško, ir bijojo grįžti į kazino. 
Sarkanio žodžiai jam kaitino kraują. Matyt, likimas 
jam tikrai palankus, juk paskutinėmis valandomis 
buvusiam bankininkui nuostabiai sekėsi, ir būtų nepro- 
tinga sustoti pusiaukelėje, 

Beprotis! Kaip ir visi lošėjai, jis priskyrė sėkmę 
dabarčiai, nors ji buvo jau praeity. Užuot sakęs tiesą: 
„Man sekėsi“, — jis sakė: ,,„Man sekasi.“ O čia jau klai- 
da. Tačiau visi žmonės, pasikliaują atsitiktinumų, kaip 
tik taip samprotauja! Jie perdaug dažnai pamiršta 
žymaus prancūzų matematiko žodžius: „„Atsitiktinumas 
turi daug kaprizų, bet visai neturi įpročių!" | 

Tuo metu Sarkanis ir Silas Torontalis, Peskado se- 
kami, priėjo prie kazino ir minutėlę stabtelėjo. 

— Nėra ko daugiau galvoti, Silai! — tarė Sarka- 
nis.— Juk jūs pasiryžot vėl lošti, ar ne taip? 

— Taip, aš tvirtai nusprendžiau rizikuoti savo lai- 
mikiu. Viskas arba nieko! — atsakė bankininkas, ku- 
ris, vos tik atsidūręs ant kazino laiptų, nebejuto jokių 
abejonių. 

— Ne man patarinėti —vėl prabilo Sarkanis— 
Klausykit savo vidinio balso, ne mano! Tas balsas jūsų 
neapgaus! Norit lošti rulete? 

— Ne, „trisdešimt ir keturiasdešimt“! — atsakė, 
žengdamas į holą, Silas Torontalis. 

— Jūs teisus, Silai! Klausykit tik savo nuojautos! 
Ruletė davė jums didelį turtą, „trisdešimt ir keturias- 
dešimt“ padarys jus milijonierium! 

Jie įėjo į kazino ir pirmiausia apžiūrėjo sales. Po 
dešimties minučių Peskadas pamatė, kad jie atsisėdo 
prie vieno stalo, kur buvo lošiama „trisdešimt ir ketu- 
riasdešimt". | 

Reikia pasakyti, kad tai dar rizikingešnis lošimas, 
kaip ruletė, Jeigu žaidimas nesusikomplikuoja, jeigu 
tenka saugotis tik refeto, didžiausia suma būna dvyli- 
ka tūkstančių frankų, ir per keletą ėjimų galima lai- 
mėti ar pralaimėti stambią sumą. Štai kodėl „trisdešimt 
ir keturiasdešimt“ — geriausia dirva pasireikšti vadina- 
miems stambiems lošėjams. Čia svaiginančiu greičiu 
sukraunami turtai arba jų nustojama taip pat, kaip 
Paryžiaus, Niujorko ar Londono biržose. 

Atsisėdęs už stalo, Silas Torontalis tuojau pamiršo 
visus savo būkštavimus. Dabar jis lošė jau ne baikš- 
čiai, o su įkarščiu, kaip žmogus, kurio jau niekas nebe- 
sulaikys. Tarp kitko, argi galima tvirtinti, kad esama 

įvairių lošimo būdų, įvairių būdų „rizikuoti pinigais'? 
Žinoma, ne! Kad ir ką sakytų nuolatiniai lošimų namų 
lankytojai, vis tiek lošiant viską lemia atsitiktinumas. 
Taigi bankininkas lošė, o Sarkanis nenuleido nuo jo 
akių, nes šios lemiamos kovos pabaiga, kad ir kokia 
ji būtų, jam rūpėjo labiau, negu pačiam Torontaliui. 
“Pirmą valandą išlošimai ir nuostoliai buvo maždaug 
vienodi. Bet pagaliau svarstyklės ėmė linkti į Silo To- 
rontalio pusę. | 

Tada Torontalis ir Sarkanis patikėjo, kad pasiseki- 
mas užtikrintas. Jie ėmė, kaip sakoma, kurstyti kits 
kitą ir statyti didžiausias sumas. Bet netrukus ėmė lošti 
bankas, kurio šaltakraujiškumo niekas negali paveikti, 
nes jis nepažįsta beprotiškų aistrų ir gana gerai ap- 
saugo savo interesus lošėjams nustatytu „,maksimumu'“. 

Kelis kartus iš eilės sėbrai baisiai pralošė. Anksty- 
vesnis Silo Torontalio laimikis ėmė pamažu tirpti. Bu- 
vo sunku žiūrėti į bankininką: veidas išraudo,' akys 
paklaiko, pirštai mėšlungiškai gniaužė stalo kraštą, 
kėdę, banknotų ryšulėlius, auksinių monetų stulpelius, 
su kuriais išsiskirti jam trūko jėgų. Kūną krėtė mėš- 
lungiškas drebulys ir nerviniai traukuliai, tartum skęs- 
tančio. Ir nebuvo kas sulaikytų beprotį ant bedugnės 
krašto! Niekas neištiesė jam pagalbos rankos! Sarkanis 
nė piršto nepajudino, kad atitrauktų jį nuo lošimo sta- 
lo ir išvestų, kol dar galutinai nebuvo žuvęs ir pamišęs 
nuo staigios katastrofos. | 

Dešimtą valandą Silas Torontalis pastatė paskuti- 
nius pinigus. Iš karto jis išlošė, paskui pralošė. Kai 
visiškai sutrikęs bankininkas atsikėlė nuo stalo, pasiu- 
tiškai trokšdamas, kad kazino lubos užgriūtų ir sutraiš- 
kytų jį drauge su visais čia esančiais, nieko nebebuvo 

likę iš Torontalio banko kapitalo, kurį jis taip vyku- 
siai buvo papildęs grafo Šandoro milijonais. 

Lydimas Sarkanio, nelyginant kalėjimo prižiūrėto- 
jo, Silas Torontalis skubiai išėjo iš lošimo salės ir per 
holą išlėkė iš kazino. Paskui abu perbėgo parką ir 
keliu nužingsniavo į Tiurbijos gyvenvietę. 

Peskadas juos nusekė. Pakeliui jis pažadino snau- 
džiantį ant suolelio Matifu, sušukęs: 

— Nežiopsok! Lėk ir žiūrėk! 

Matifu pašoko ir drauge nusivijo išdavikus, kurių 
dabar jiems jau nevalia paleisti. 

Sarkanis ir Silas Torontalis ėjo greta vingiuotu ta- 
keliu, vis aukštyn besirangančiu kalno šlaitu tarp 
alyvų ir apelsinų sodų. Slėpdamiesi už staigių posūkių, 
Peskadas su Matiftu nė minutėlei neišleido bėgančiųjų 
iš akių, nors ir negalėjo girdėti, ką jie kalba. | 

— Grįžkit viešbutin, Silai! — įsakomai kartojo Sar- 
kanis.— Grįžkit ir susitvardykit! 

— Ne... Mes — elgetos! .. Išsiskirkime! .. Nebeno- 
riu jūsų matyti! .. Nebenoriu!.. 

— Kam mums skirtis? .. Kodėl? .,. Jūs važiuosit su 
manim. Silai!.. Rytoj mes paliksime Monaką!.. Mums 
užteks pinigų nuvažiuoti į Tetuaną. Ten „mes baigsim, 
ką esam pradėję. 

— Nel.. Ne!.. Palikit mane, Sarkani, palikit ma- 
ne! — atsakinėjo Silas Torontalis. 

Ir jis šiurkščiai atstumdavo sėbrą, kai tas norėdavo 
pastverti jį už rankos. Paskum pradėdavo bėgti, kiek 
įkabina, ir Sarkanis vos suspėdavo su juo. Nenuvok- 
damas, ką darąs, Silas Torontalis su kiekvienu žingsniu 
rizikavo Nupulti į gilią griovą, ties kuria vingiavo 
kalnų takelis. Jį persekiojo viena mintis: bėgti iš 
Monte Karlo, kur jis visiškai sužlugo, bėgti nuo Sar- 

kanio, kurio patarimai pavertė jį elgeta, bėgti, kur 
akys veda, o ten — kaip bus, -taip! 

Sarkanis puikiai suprato, kad jis nebegalės susi- 
doroti su savo sėbru, nes tas jau slysta jam iš rankų. 
Ak, jeigu bankininkas nežinotų paslapties, kuri gali 
Sarkanį pražudyti arba visiškai sukliudyti paskutiniam 
jo lošimui! Tada jam visai neberūpėtų tas žmogelis, 
kurį pats nutempė ant bedugnės krašto. Bet, prieš nu- 
sirisdamas į prarają, Silas Torontalis gali sušukti, ir 
žūt būt reikia užgniaflžti tą šauksmą! 

Nuo minties apie nusikaltimą ligi paties nusikaltimo 
beliko vienas žingsnis, ir Sarkanis nesvyruodamas ry- 
žosi jį žengti. Argi jis negali šią naktį čia, nuošaliose 
aukštumose, įvykdyti tai, ką ketino padaryti pakeliui 
į Tetuaną, Maroko gludumoje? 

Bet tą valandą tarp Monte Karlo ir Tiurbijos dar 
pasitaikydavo pavėlavusių keleivių, lipančių žemyn ar 
aukštyn kalno šlaitu. Silui Torontaliui riktelėjus, gali 
kas nors atbėgti, o nusikaltėlis, žinoma, norėjo, kad 
niekas jo neįtartų. Taigi reikėjo laukti. Ten, aukščiau, 
už Tiurbijos gyvenvietės ir Monako sienos, Kornišo 
kelyje, einančiame Pamario Alpių atšakomis dviejų 
tūkstančių pėdų aukštyje, jau nebėra ko bijoti. Ne- 
bus kam gelbėt jo aukos! Kas ras Torontalio lavoną, 
nulėkusį nuo kelio pakraščio į patį prarajos dugną? 

Ir vis dėlto Sarkanis dar kartą pabandė savo sėbrą 
įkalbėti, kad grįžtų į Monte Karlą. 


— Einam gi, Silai, einam! — sušuko jis, griebdamas 
bankininką už rankos.— Mes rytoj vėl došim| Aš dar 
turiu šiek tiek pinigų. . 


— „Ne!.. Palikit mane, palikit! — suriko įsiutęs To- 
rontalis. . 

Ir jeigu bankininkas būtų pajėgęs grumtis su Sar- 
kaniu ar būtų turėjęs ginklą, jis negalvodamas būtų 
atkeršijęs už tą piktą skriaudą savo buvusiam Tripolio 
agentui. į 

Iš piktumo Torontalio jėgos padvigubėjo. Jis atstū- 
mė Sarkanį, pribėgo posūkį ir peršoko kelias uoloje ne- 
lygiai iškirstas pakopas tarp atkalnėj pakibusių sodų. 
Netrukus jis atsidūrė pagrindinėje Tiurbijos kaimelio 
gatvėje. Gyvenvietė buvo įsikūrusi siauroje perėjoje 
tarp „Šuns galvos“ ir Aželo kalno, — čia kadaise ėjo 
siena tarp Italijos ir Prancūzijos. 

— Eik, Silai! — paskutinį kartą šūktelėjo Sarkanis.— 
Eik, bet netoli tenueisi!| 

Ir, pasukęs dešinėn, jis perlipo neaukštą akmeninį 
aptvarą, greit pralėkė sodelio terasą ir nubėgo per 
gyvenvietę, kad būtų ant kelio anksčiau už Silą To- 
rontalį. | 

Peskadas ir Matifu, nors ir negalėjo girdėti jų gin- 
čo, puikiai matė, kaip bankininkas piktai atstūmė Sar- 
kanį ir kaip tas dingo tamsoje, - 

— Pats velnias“ įsimaišė! — sušuko Peskadas. — 
Staiga mums išslydo toks grobis! Kad ir antrojo nepra- 
žiopsotume! Bent jau nereikia niekinti  Torontalio! .. 
Mums nebėra ko rinktis, Matifu, pirmyn! | 

Ir, paspaudę žingsnį, jie pasivijo Silą Torontalį. 

Bankininkas skubiai kopė Tiurbijos gatve. Kairėje 
liko nedidelė kalvelė su Augusto bokštu viršūnėj, o jis 
tekinas prabėgo eilę namelių su užvertomis nakčiai 
langinėmis ir pagaliau atsidūrė ant Kornišo kelio. 

Peskadas ir Matifu bėgo paskui už kokių penkias- 
dešimt žingsnių. 

Bet Sarkanis dingo. Arba jis pasuko kalvos ketera 

į dešinę, arba galutinai pametė savo bendrą ir nusi- 
leido atgal į Monte Karlo. 

Kornišas — senosios Romos laikų kelias iš Tiurbijos 
į Nicą. Jis vingiuoja tarp nuostabių kūgio formos 
uolų, gilių bedugnių pakraščiais, kurios nusileidžia prie 
pakrante nutiesto geležinkelio. Tą žvaigždėtą naktį 
rytuose tekančio mėnulio sidabrinėje šviesoje tolumoj 
dūlavo Sent Ospiso sala, Varos žiotys, Harupo pusia- 
salis, Antibų iškyšulys, Žuano įlanka, Lereno salos, 
Napulio ir Kanų užutekiai, o už jų visų — Estrelio 
kalnų grandinė. Šeg, bei ten žybčiojo šviesos: Bolje 
uoste, prie Mažosios Afrikos pakriaušių, ir Vilfranšo, 
Lezos kalno papėdėje. Žvejų valčių žibintai atsispin- 
dėjo ramiame jūros vandenyje. 

Buvo jau po pusiaunakčio. Išėjęs iš Tiurbijos, Silas 
Torontalis iš Kornišo plento pasuko į Kelią, vedantį 
tiesiai į nuošalią kalnų gyvenvietę Ezą, panašią į ere- 
lio lizdą, drąsiai prilipusį prie uolos viršūnės aukščiau 
tankaus pušų bei pupmedžių miško. 

Kelyje nebuvo nė gyvos dvasios. Beprotis kurį lai- 
ką ėjo nelėtindamas žingsnių ir nesidairydamas, staiga 
jis šoko kairėn į siaurą takelį, visai jau kalno pakraš- 
ty, kur aukštas, status kriaušis išeina į jūrą ir per jį 
iškirstas tunelis geležinkeliui ir plentui. 

Peskadas ir Matifu nusekė paskui. 

Nuėjęs dar šimtą žingsnių, Silas Torontalis sustojo 
ant uolos, pakibusios ties stačiu skardžių, į kurį apa- 
čioj, keliolikos šimtų pėdų gelmėj, plakėsi jūros 
bangos. 

Ką ketino daryti Silas Torontalis? Ar tik nešovė 
jam mintis nusižudyti? Ar tik nesumanė jis nušokti 
į tą bedugnę ir taip pabaigti savo nė aimingą gyve- 
nimą? 


— Tūkstantis velnių! — sušuko Peskadas.— Turim 
paimt jį gyvą! .. Griebk jį, Matifu, ir tvirtai laikyk! 

Nespėjo. jis nužengti nė dvidešimt žingsnių, o take- 
lio dešinėje pasirodė kažkoks žmogus, Slėpdamasis jis 
sėlino tarp mirtų ir mastikos krūmynų, paskum ėmė 
šliaužti uola, kurios viršūnėje stovėjo Silas Torontalis. 

Tai buvo Sarkanis. 

— Kad tu prasmegtum! — sumurmėjo Peskadas.— 
Jis nori pasitarnauti savo bendrui ir pasiųsti jį į ge- 
resnį pasaulį!.. Griebk vieną, Matifu, o aš kitą! 

Staiga Sarkanis sustojo. Jis pastebėjo žmones ir 
išsigando, kad jo nepažintų. .. | 

Jis nusikeikė, puolė dešinėn ir išnyko krūmynuose. 

Tą akimirką Matifu sugriebė ketinantį bedugnėn 
šokti Silą Torontalį ir išnešė jį ant kelio. 

— Leiskit mane! Leiskit mane! — klykė bankininkas. 

— Nejaugi aš“ galiu leisti, kad jūs nužengtumėt, 
ponas Torontaliė — tarė Peskadas.— Niekuomet. 

Sumanusis vyrukas teisingai pasielgė, nors ir ne- 
buvo iš anksto ketinęs Torontalio pagrobti. Sarkanis 
pabėgo, užtat Silas Torontalis sučiuptas ir dabar teliko 
jį nugabenti į Antekirto salą, kur jis bus sutiktas pagal 
nuopelnus. 

— Ar apsiimi pristatyti šį poną, kur paskirta? Mo- 
kestis už pristatymą pagal kainininką! — kreipėsi Pes- 
kadas į savo draugą Matifu. 

— Mielai. 

Vargu ar Silas Torontalis nuvokė, kas nutiko,— 
jis visiškai nesipriešino. Peskadas pirmas ėmė leistis 
į pakrantę gana stačiu, ties bedugne vingiuojančiu ke- 
liu, jį sekė Matitu, čia vilkdamas, čia nešdamas ant 
kupros nusilpusį bankininką. .. 

Leistis buvo nepaprastai sunku, ir jeigu ne nuosta- 


bus Peskado vikrumas bei nepaprasta jo draugo jėga, 
abu tikrai būtų nusiritę nuo skardžio ir užsimušę. 

Bent dvidešimt kartų jų gyvybė buvo pakibusi ant 
plauko, tačiau vis dėlto jie prisikapstė ligi pakrantės 
uolų. Kalkinį krantą čia raižo daugybė mažų įlankėlių, 
kurias nuo jūros skiria aukšti skardžiai bei povande- 
niniai akmenys, ir į juos atsimušusios bangos nusidažo 
kraujo spalva, nes šiose uolienose yra nemaža geležies 
priemaišų. 

Pradėjo aušti, kai Peskadas vienoj tokioj įlankėlėj 
surado nedidelį grotą, susidariusį griūnant uolienoms 
dar senais geologinių perversmų laikais, ir čia paliko 
Matifu saugomą Silą Torontalį. 

Provanso Heraklis pernešė ten bankininką, kuris, 
atrodo, hiekuo nesidomėjo ir visiškai nesijaudino, kas 
bus. | 

— Tu pabūsi čia, Matifu? — paklausė draugą Pes- 
kadas. 

— Pabūsiu, kiek tik reikės! 

— Net ir dvylika valandų, jeigu aš negrįšiu ligi 
vakaro? 

— Net ir dvylika valandų. 

— Ir valgyti neįsinorėsi? 

— Na, jeigu aš nepapusryčiausiu, tai atsigriebsiu 
paskui ir papietausiu už du. 

— O jeigu nepapietausi už du, tai pavakarieniausi 
už keturis! 

Nenuleisdamas akių nuo belaisvio, Matifu atsisėdo 
ant uolos, o Peskadas iškeliavo nuo įlankėlės prie įlan- 
kėlės Monako pusėn. 

Peskadas grįžo greičiau, negu tikėjosi. Po kokių 
dviejų valandų vienoj tokioj įlankėlėj, rifų apsau- 
gotoj nuo bangų mūšos, stovėjo, išmetusi inkarą, 

„Elektra“, o po valandos greitaeigis laivas priplaukė 
prie įlankos, kur ant uolos nejudėdamas sėdėjo Mati- 
fu, panašus į mitinį Protėją, ganantį Neptuno bandą. 

Netrukus Silas Torontalis ir Matifu jau buvo ant 
„Elektros“ denio, ir laivas nedelsdamas nuplaukė į An- 
tekirtą, nepastebėtas nei muitininkų, nei vietinių žvejų. 


PENKTASIS SKYRIUS 


PER DIEVO MALONĘ 


O dabar tebus mums leista žvilgterėti į Antekirtos 
salą ir jos gyventojus. 

Silas Torontalis ir Karpena buvo daktaro valdžioje, 
ir jisai telaukė žinių apie Sarkanį, kad vėl galėtų leistis 
jo pėdomis. Daktaro agentai, kuriems buvo pavesta 
surasti ponios Batori gyvenamąją vietą, ieškojo jos vi- 
suose kraštuose, bet vis dar veltui. Nuo to laiko, 
kai Peterio Batoro motina dingo drauge su Boriku, vie- 
ninteliu artimu žmogum, Peteris buvo labai nusiminęs. 


dyje kraujuoja dvi nepagydomos žaizdos. Kai Peteris 
kalbėdavo su daktaru apie motiną, argi neprisimin- 
davo ir Savos Torontal, nors jos vardas niekuomet nė- 
būdavo minimas? | | 

Mažoje Antekirtos sostinėje Artenake, gražiame na- 
melyje netoli Rotušės, gyvena Marija Ferato. Atsidė- 
kodamas už praeitį, daktaras pasistengė kuo geriau 
ją aprūpinti. Liuidžis išsiskirdavo su seserimi, tik plauk- 

damas į jūrą arba eidamas į sargybą. Nebūdavo dienos, 
kad brolis ir sesuo neaplankytų daktaro arba kad jis 
pats neužsuktų pas juos. Vis geriau pažindamas Ro- 
vinjos žvejo vaikus, daktaras dar labiau ėmė juos 
mylėti. | 

— Kaip mes būtume laimingi, — dažnai kartodavo 
Marija,— kad ir Peteris galėtų džiaugtis drauge su 
mumis. 

— Jis bus laimingas tik tada, kai suras motiną, — 
atsakydavo Liuidžis.— Bet aš nenustoju vilties, Marija. 
Juk daktaras toks galingas! Anksčiau ar vėliau mes 
surasim, kur Borikas ją išvežė iš Ragūzos. 

— Aš taip pat tikiuosi, Liuidži. Bet ar Peteris visai 
nusiramins, kai suras motiną? 

— Ne, Marija, ne visai. Juk Sava Torontal nie- 
kuomet negalės būti jo žmona! 

Kai Peteris pasakė Liuidžiui, kad bus jam brolis, 
jis dar nepažinojo Marijos, nesitikėjo, kad tokią pui- 
kią, jautrią ir atsidavusią jis turės seserį. Kai tik pa- 
juto, kokia ji nuoširdi, Peteris nedvejodamas atskleidė 
savo skausmą. Kalbėdamasis su ja, jis nusiramindavo. 
Ko Peteris nenorėdavo ar nesiryždavo pasakyti dakta- 
rui, papasakodavo Marijai. Labai švelni, supratinga, 
kupina meilės ir tikėjimo, ji mokėjo jį užjausti ir vil- 
tingai nuteikti. Kai Peteriui būdavo ypatingai sunku, 
kai norėdavo kam nors išlieti savo skausmą, jis bėg- 
davo pas Mariją ir ne kartą, jos paguostas, vėl patikė- 
davo ateitimi. 

O Antekirtos „tvirtovėje kalėjo žmogus, žinąs, kur 
Sarkanis, pagrobęs į savo nagus, laiko Savą. Tai buvo 
Silas Torontalis, pavadinęs ją savo dukterim. Bet, gerb- 
damas tėvo atminimą, Peteris niekuomet neklaus šio 
niekšo apie ją. 

Be to, Torontalis po pagrobimo buvo toks priblokš- 
tas, taip nusilpęs kūnu ir dvasia, kad nieko nebūtų ga- 
lėjęs pasakyti, net ir norėdamas sau pagelbėti. O pa- 
galiau kodėl jis turi aiškinti, kur Sava. Juk jis neži- 
nojo, kad yra daktaro kalinys, kad Peteris Batoras gy- 
vas ir gyvena Antekirtos saloje, apie kurią Torontalis 
nebuvo nė girdėjęs. 


Tikrai, Marija Ferato sakė teisybę — tik dievas gali 
pagelbėti tokioj painiavoj. 

Antekirtos aprašymas būtų nebaigtas, jei mes šioje 
trumpoje mažosios kolonijos apžvalgoje nepaminėtu- 
me Peskado ir Matifu. 

Tiesa, Sarkaniui pavyko pabėgti ir jo pėdsakai 
dingo, bet Šilo Torontalio pagrobimas buvo toks reikš- 
mingas, kad Peskadui nebuvo gailėta padėkų. Tik pa- 
manykit,. šaunusis vaikinas vienas pats pasielgė taip, 
kaip reikėjo. Daktaras buvo patenkintas, o abu draugai 
nieko daugiau nė netroško. Jie vėl gyveno savo pui- 
kiame namely, laukdami, ar neprireiks jų paslaugų, vis 
tikėdamiesi, kad dar teks pasitarnauti visų labui. 

Grįžę į Antekirtą, Peskadas ir Matifu tuojau užėjo 
pas Mariją ir Liuidžį, o taip pat aplankė kai kuriuos 
žymesnius Artenako gyventojus. Visi draugus malo- 
niai sutiko, nes juos jau buvo pamilę. Reikėjo tik pa- 
žvelgti tais iškilmingais momentais į Matifu, kai jis 
susidrovėjęs stengdavosi pasirodyti kuo mažesnis, o vis 
dėlto stambi jo figūra užimdavo kone visą svetainę! 

— Aš toks mažytis, kad tu turi mane atsverti — 
ramindavo draugas. 


Peskadas buvo visos kolonijos širdis. Jis linksmino 
Antekirtos gyventojus, visi žavėjosi jo neišsenkamu 
sąmoju, guvumu bei vikrumu. Ak, jeigu viskas sėk- 


440 


mingai susiklostytų, kokią šventę jis surengtų mieste 
ir apylinkėse, kokių prigalvotų pramogų bei atrakcio- 
nų! Matifu ir Peskadas mielai vėl būtų ėmęsi anks- 
tesnio akrobatų amato, kad tik galėtų palinksminti 
Antekirtos gyventojus! 


Laukdami tos laimingos dienos, draugai tvarkė ir 
puošė puikių medžių priaugusį savo sodą ir gėlėse 
skęstanėią vilą. Darbai prie dirbtinio baseino taip pat 
žymiai pasistūmėjo priekin. Matifu tampė didžiulius 
akmens luitus, ir buvo matyti, kad Provanso Heraklis 
taip pat nuostabiai stiprus, kaip ir anksčiau. 


O daktaro agentams vis dar nepavyko nieko suži- 
noti apie ponią Batori, taip pat nesisekė ir tiems, ku- 
riems buvo pavesta ieškoti Sarkanio. Nė vienas nerado, 
kur pasislėpė tas niekšas, pabėgęs iš Monte Karlo. 


Ar Silas Torontalis žinojo, kur prisiglaudė jo bend- 
rininkas? Vargu. Prisiminkim, kaip jie išsiskyrė ke- 
lyje į Nicą. Be to, gal bankininkas ką nors ir žinojo, 
bet ar sutiks jis pasakyti? 

Daktaras nekantriai laukė tos dienos, kada banki- 
ninkas pajėgs kalbėti, kad galėtų jį išklausinėti. 

Silas Torontalis ir Karpena buvo įkalinti vienutėse 
nedidelėje tvirtovėje, Artenako šiaurės vakarų pa- 
kraštyje. Jie buvo mažai girdėję vienas apie kitą, nes 
bankininkas niekuomet nesikišo į Sarkanio reikalus 
Sicilijoje, bet vis dėlto pasižinojo, Štai dėl ko buvo 
griežčiausiai įsakyta: kaliniai jokiu būdu neturi įtarti, 
kad yra toje pačioje tvirtovėje. Jų kameros buvo toli 
viena nuo kitos, ir pasivaikščioti jie išeidavo į visiškai 
atskirtus kiemus. Sargų ištikimybe — tai buvo du An- 
tekirtos milicijos seržantai — daktaras galėjo visiškai 
pasikliauti: jie neleis kaliniams susižinoti. 

Neteko bijoti ir kieno nors plepumo: kad ir kiek 
Silas Torontalis ir Karpena klausinėjo, kur jie yra, 
į jų klausimus nebuvo ir nebus atsakyta. Taigi nei 
vienas, nei antras net įtarti negalėjo, kad atsidūrė pas 
paslaptingąjį daktarą Antekirtą, kurį bankininkas ke- 
letą kartų buvo sutikęs Ragūzoje. 

Tačiau dabar daktarui nedavė ramybės mintis, kaip 
surasti Sarkanį, kaip sučiupti tą niekšą, kuris jįš visos 
gaujos vienas tebebuvo laisvas. Dėl to spalio šešiolik- 
tąją, Matydamas, kad Silas Torontalis jau pakankamai 
sustiprėjo ir gali šnekėti, daktaras nutarė jį išklausi- 
nėti. 

Pirmiausia susirinko pasitarti daktaras, Peteris ir 
Liuidžis, prie jų prisidėjo ir Peskadas, kurio nuomonė 
taip pat buvo labai svarbi. 

Daktaras pasakė visiems savo Išėtiūims: 

— Kažin ar, paminėjus Sarkanį — pastebėjo Liui- 
džis,— Silas Torontalis neįtars, kad mes norim sučiupti 
jo bendrininką? 

— Ar ne vis tiek, tegu sau įtaria! — atsakė dak- 
taras.— Juk Silag Torontalis dabar mūsų rankose! 

— Ne, ne vis tiek, ponas daktare,— prieštaravo 
Liuidžis.— O jei staiga Silas Torontalis nepanorės nie- 
ko sakyti, bijodamas pakenkti Sarkaniui. | 

— Kodėl? | 

— Kad kartu nepakenktų ir pats sau. 

— Ar galiu aš pasakyti vieną pastabą? — paklausė 
Peskadas, stovėjęs truputį atokiau, kad nepasirodytų 
įkyrus. 

— Žinoma, mano drauge! — sušuko daktaras. 

— Mano nuomone, ponai,— samprotavo Peskadas,— 
šie džentelmenai nesigailės vienas kito — nepamirškit, 
dėl ko jie išsiskyrė. Ponas Silas turėtų visa širdimi ne- 

apkęsti pono Sarkanio, kurio padedamas jis visiškai 
nuskurdo. Ir tikriausiai ponas Torontalis nieko nenuty- 
lės, jeigu tiktai žino, kur šiuo metu yra ponas Sarkanis. 
Bent man taip atrodo. Jeigu jis nieko nepasakys, va- 
dinasi, jis neturi, ką sakyti. | 

Tikrai, Peskado samprotavimai buvo gana įtikimi. 
Jeigu bankininkas žino, kur pasislėpė Sarkanis, jis tik- 
riausiai pasakys, Savo paties labui jis nenorės tylėti. 

— Šiandien paaiškės, kaip mes turim elgtis, — pasa- 
kė daktaras.— Jei Torontalis nieko nežino arba ne- 
norės kalbėti, tada ir nuspręsim, ką daryti. Tegu jį 
apklausia Liuidžis, nes dar nereikia, kad Torontalis 
sužinotų, jog yra daktaro Antekirto rankose ir jog 
Peteris Batoras gyvas. 

— Aš jūsų paslaugoms, ponas daktare,— atsakė 
jaunuolis. 

Liuidžis nuėjo į tvirtovę, ir jį įvedė į Silo Torontalio 
kamerą. 

Bankininkas sėdėjo kampe prie stalo. Jis ką tik 
buvo atsikėlęs. Jo dvasinė būsena atrodė aiškiai pa- 
gerėjusi. Jis nebesijaudino nei dėl savo nuskurdimo, 
nei dėl Sarkanio. Torontaliui rūpėjo kiti klausimai: 
kur jis yra, kodėl jį čia laiko ir kas įsakė jį pagrobti? 
Jam' sukosi galva nuo spėliojimų ir nuogąstavimų. 

Pamatęs įeinantį Liuidžį Feratą, bankininkas atsi- 
stojo, bet jaunuoliui mostelėjus, tuojau vėl atsisėdo. 
Apklausa buvo štai kokia. 

— Jūs Silas Torontalis, buvęs Triesto bankininkas, 
pastaruoju metu gyvenęs Ragūzoje? 

— Man nėra reikalo atsakyti į šį klausimą. Tie, ku- 
rie laiko mane nelaisvėje, turi žinoti, kas aš esu. 

— Taip, jie žino. 

— Kas jie tokie? 


— Sužinosite vėliau. 

— O kas jūs esat? 

— Žmogus, kuriam pavesta B apklausti. 
— Kas pavedė? 


— Tie, kuriems jūs turit atsiskaityti dėl savo po- 
elgių. | | 
— Dar kartą prašau pasakyti, kas jie? | 
— Nesu įpareigotas jums sakyti: 

— Tada ir aš neįpareigotas jums atsakinėti. 


— Tebūna taip. Jūs buvote Monte Karle su žmo- 
gum, kurį seniai pažįstat, o, jums išvažiavus iš Ra- 
gūzos, jis nesitraukė nuo jūsų. Jis kilęs iš Tripolio, jo 
vardas Sarkanis, Jis dingo tuo metu, kai jūs buvot 
sulaikytas ant kelio į Nicą. Man pavesta jus paklausti: 
ar žinot, kur dabar yra Sarkanis, o jeigu žinot, tai ar 
sutinkat mums pasakyti? 

Silas Torontalis neatsakė. Jei nori iškvosti, kur pa- 
sislėpė Sarkanis, tai, tur būt, dėl to, kad pačiuptų 
ir jo bendrininką. Bet kam? Ar tai nėra susiję su 
praeitimi, arba,:tiksliau, su Triesto sąmokslu, kurį jie 
kažkada išdavė. Bet kas ir kaip galėjo sužinoti apie tą 
išdavystę ir kam kilo noras keršyti už žuvusius prieš 
penkiolika metų grafą Matiją Šandorą ir du jo drau- 
gus? Štai kokios mintys skverbėsi bankininkui į galvą. 
Antra vertus, buvo sunku net įsivaizduoti, kad jį ir Sar- 
kanį galėtų persekioti teisingumas. Ir visgi kaip tik 
dėl to bankininkas labiausiai nerimavo. Todėl jis nu- 
tarė tylėti, nors ir neabejojo, kad Sarkanis rado prie- 
globstį Tetuane, Namiros namuose, kur netrukus turi 
įvykti paskutinis lošimas. Jei vėliau paaiškės, kad 
prabilti būtų naudingiau, jis viską atskleis. O kol kas 
geriau būti atsargesniam. 


444 


— Na, ką gi pasakysit? ..— paklausė Liuidžis, kai 
bankininkas kiek laiko pagalvojo. 

— Aš galėčiau jums pasakyti, gerbiamasis, — tarė 
Silas Torontalis,— kad žinau, kur yra Sarkanis, bet ne- 
noriu jo išduoti. Tik, deja, aš nieko nežinau. 

— Ir tai vienintelis jūsų atsakymas? 

— Taip, nes aš pasakiau teisybę. 

Iš kameros Liuidžis nuėjo pas daktarą Antekirtą pa- 
pasakoti, kaip kalbėjosi su Silu Torontaliu. Bankininko 
atsakymu, aplamai, buvo galima patikėti. Taigi reikėjo 
dar energingiau ieškoti Sarkanio, nesigailint nei darbo, 
nei pinigų. 

„Belaukiant, kol bus užtikti kokie nors išdaviko pėd- 
sakai, daktarui reikėjo skubiai! tvarkyti Antekirtos 
apsaugą, nes kolonijai grėsė rimtas pavojus. 

Neseniai iš Kirenaikos buvo gauti slapti pranešimai. 
Daktaro agentai patarė sustiprinti sargybą Didžiojo 
Sirto užutekyje, Jie perspėjo, kad žiaurioji senusitų 
sekta telkia pajėgas Tripolio pasienyje. Fanatikų būriai 
pamažu vis artėja prie užutekio krantų. Didžiojo ma- 
gistro patikėtiniai skubiai vežioja jo raštus po visą 
Šiaurės Afriką. Iš užsienio gauta ginklų. Priešas buria 
pajėgas Bengazio vilajete, tai yra visai netoli Ante- 
kirtos. 

Numatydamas pavojų, daktaras ėmėsi būtinų atsar- 
gumo priemonių. Pastarąsias tris savaites Peteris ir 
Liuidžis drauge su kitais kolonistais jam talkininkavo. 
Keletą kartų Peskadas slapta buvo siunčiamas į Ki- 
renaikos pakrantes užmegzti tiesioginio ryšio su dak- 
taro agentais. Pasirodė, kad pavojus tikrai neprama- 
nytas. Gavę didelių pastiprinimų, sumobilizavę visus 
provincijos senusitus, Bengazio piratai ruošė žygį į An- 
tekirtos salą. Ar greitai įvyks numatomas užpuolimas? 

Kas žino. Kol kas sektos vadovai dar tebebuvo pieti- 
niuose vilajetuose, o be vadų vargu ar karo veiksmai 
bus pradėti. Vis dėlto visas Antekirtos „Elektrų“ lai- 
vynas gavo įsakymą kreisuoti Didžiojo Sirto užutekio 
rajone ir stebėti Kirenaikos, Tripolio ir Tuniso pakran- 
tes net ligi Bono rago. 

Kaip žinome, gynybiniai sustiprinimai saloje dar 
nebuvo pastatyti. Bet nors gyventojai ir nespėjo laiku 
pabaigti darbų, Antekirtos arsenaluose visi turėjo pa- 
kankamai ginklų bei šaudmenų. 


Nuo Kirenaikos krantų Antekirtą skyrė ne mažiau 
kaip dvidešimt mylių, ir sala užutekio vidury būtų 
buvusi visiškai izoliuota, jeigu per dvi mylias pietry- 
čiuose nebūtų kyšojusi trijų šimtų metrų spindulio 
Kenkrafo salelė. Daktaras buvo numatęs šią salelę pa- 
versti ištrėmimo vieta, jeigu kurį nors kolonistų tektų 
taip nubausti, — ligi šiol tokių dalykų dar nė karto ne- 
buvo pasitaikę: Bet dėl viso pikto salelėje buvo pa- 
statyti keli barakai. 

Visgi Kenkrafo sala nebuvo fortifikuota, ir, jeigu 
priešo laivynas sugalvotų pulti Antekirtą, ji sudarytų 
didelį pavojų kolonistams. Priešams ten išsilaipinus, 
tas žemės sklypelis taptų jiems stipriu placdarmu. Iš 
tikrųjų užpuolikams nebūtų sunku permesti į Kenkra- 
fą maisto bei šaudmenų atsargų, ir, ten pasistatę pabūk- 
lus, jie turėtų puikų atsparos tašką. Dėl to visų ge- 
riausia išsprogdinti salelę, nes jai įtvirtinti vis tiek 
nebebūtų pakakę laiko. 

Kenkrafo padėtis, tokia patogi priešui, kėlė dak- 
tarui daug rūpesčių. Apsvarstęs visas aplinkybes, jis 
nutarė sunaikinti salelę, bet taip, kad drauge žūtų ir 
šimtai piratų, jeigu išdrįstų ją užimti. 

Planas tuojau buvo įvykdytas. Visa Kenkrafo sala 
buvo iškasinėta ir paversta didžiuliu minų lauku, kuris 
povandeniniu kabeliu buvo sujungtas su Antekirta. 
Pakaks tik tuo kabeliu paleisti elektros srovę, ir sa- 
lelė išlėks į orą. 

Sprogdinimui daktaras nutarė nenaudoti nei parako, 
nei piroksilino, nei dinamito. Jis žinojo, kaip gamina- 
ma neseniai išrasta nepaprastos griaunamosios jėgos 
medžiaga: ji galingesnė už dinamitą beveik tiek pat, 
kiek dinamitas už paprastą paraką. Ją naudojant ne- 
reikia tokio atsargumo, kaip nitroglicerinui, 0 ir ga- 
benti patogiau, nes naujoji medžiaga sudaroma iš dvie- 
jų skysčių, kurie sumaišomi tik prieš pat naudojimą; 
ji užšąla tik prie dvidešimt laipsnių šalčio, o ne prie 
penkių ar šešių laipsnių, kaip dinamitas, ir ima veikti 
nuo stipraus sukrėtimo, pavyzdžiui, sprogus karbiloksi- 
mo druskos kapsulei,— žodžiu, panaudoti šį baisų 
griaunamąjį ginklą visiškai nesunku. 

Jis gaunamas skystam dehidruotam azoto oksidui 
veikiant įvairias anglingų junginių mineralines, auga- 
lines ar gyvulines alyvas. Tuos du visiškai nepavojin- 
gus skysčius lengva sumaišyti reikiama proporcija, 
kaip vyną su vandeniu. Tuo būdu gaunama medžiaga, 
vadinama ,,panklastitu“, tai yra „visa naikinanti“. Ir 
tikrai ji viską naikina. 

Saloje buvo išdėliota daugybė fugasų su šia medžia- 
ga. Prie kiekvieno užtaiso buvo pridėta karbiloksimo 
druskos kapsulė, ir viskas buvo prijungta prie Antekir- 
tos povandeninio kabelio. Kabeliu paleista srovė akies 
mirksniu galėjo sukelti baisios jėgos sprogimą. Dėl 
atsargumo — juk kabelis gali sugesti — saloje buvo už- 
kasta keletas kitų degtuvų ir sujungta su užtaisais. 

Užtektų, kad ir atsitiktinai, užminti bent vieno degtuvo 
plokštelę, ir susijungimas įvyktų, o salelė išlėktų į orą. 
Žodžiu, jeigu stambios priešo jėgos išsikeltų į Kenkra- 
fą, kažin ar jos išvengtų sunaikinimo. 

Lapkričio pirmomis dienomis, kai salelės minavimo 
darbai jau artėjo į pabaigą, dėl nenumatytų įvykių 
daktaras turėjo kelioms dienoms palikti Antekirtą. 

Lapkričio trečiosios rytą krovinių laivas, . pristati- 
nėjąs kolonijai anglį iš Kardifo, nuleido inkarą Ante- 
kirtos uoste. Beplaukiant dėl blogo oro laivas buvo 
sustojęs Gibraltare, kur kapitonas pašte gavo laišką, 
adresuotą daktarui, Šis laiškas seniai buvo siuntinėja- 
mas iš vienos pašto kontoros į kitą, bet ligi šiol taip 
ir nebuvo pasiekęs adresato. 

Daktaras paėmė Maltos, Katanijos, Ragūzos, Seutos, 
Otronto, Malagos, Gibraltaro pašto agentūrų antspau- 
dais išmargintą laišką. | 

Ant voko buvo parašyta stambia nelygia rašysena; 
atrodė, kad keverzojo žmogus neįgudusia arba labai 
jau nusilpusia ranka. Be to, ant voko buvo tik daktaro 
pavardė. ,„Daktarui Antekirtui“ ir jaudinantis priera- 
šas: „Per dievo malonę“. 

Daktaras atplėšė voką, išskleidė laišką — pageltusį 
popieriaus lakštelį —ir perskaitė šias eilutes: 


Ponas daktare, 


Tepadeda dievas, kad šis laiškas patektų į jūsų ran- 
kas! Aš labai senas! Galiu mirti! Ji pasiliks visiškai 
viena pasaulyje! Pasigailėkite ponios Batori, jos varga- 
nas gyvenimas jau baigiasi! Pagelbėkite jai! Padėkite! 


Nuolankus jūsų tarnas 
Borikas 

„Laiško kampelyje buvo įrašyta „Kartagena“, o že- 
miau —,, Tunisas“. 

Daktaras buvo vienas Rotušės svetainėje, kai skaitė 
šį laišką. Jis net šūktelėjo ir iš džiaugsmo, ir iš nevil- 
ties. Jis nudžiugo, kad pagaliau surado ponios, Batori 
pėdsakus, bet jį apėmė siaubas, kai pastebėjo, kad 
laiškas išsiųstas prieš mėnesį! 

Tuojau pat buvo iškviestas Liuidžis. 

— Nedelsdamas įspėk kapitoną Kestriką, Liuidži,— 
tarė daktaras.— ,,Feratas“ turi būti pasiruošęs lygiai po 
dviejų valandų! | 

* — Po dviejų valandų jachta išplauks į jūrą,— at- 
sakė Liuidžis.— Ar pats plaukiate, ponas daktare? 

— Taip. | 

— Ar ilgam? 

— Kokiom trim — keturiom dienom. 

— Jūs keliausit vienas? 

— Ne, surask Peterį, jis plauks kartu. 

— Peteris vadovauja darbams -Kenkrafo salelėje, 
bet jis grįš ne vėliau kaip po valandos. 

— Aš taip pat norėčiau, Liuidži, kad ir tavo sesuo 
plauktų su mumis. Tegul ji tučtuojau pasiruošia ke- 
lionei. 

L Tuoj pasakysiu. | 

Ir Liuidžis: paskubom išėjo iš kambario vykdyti gau- 
tų įsakymų. | 

Po valandos Peteris buvo jau Rotušėje. 

— Perskaityk, — tarė daktaras, duodamas jam Bori- 

ko laišką. 

ŠEŠTASIS SKYRIUS 


SUSITIKIMAS 


Kapitono Kestriko ir jo pavaduotojo Liuidžio Fera- 
to vairuojama garinė jachta pakėlė inkarą ir dar prieš 
vidudienį išplaukė į jūrą. Keleivių denyje buvo ne- 
daug: daktaras, Peteris ir Marija. Mergina pasiliks 
slaugyti ponią Batori, jeigu jos iš karto nebus galima 
pervežti iš Kartagenos į Antekirtos salą. 

Nesunku įsivaizduoti, kaip jaudinosi Peteris Ba- 
toras, Jis žinojo, kur jo motina, žinojo, kad netrukus 
ją pamatys!.. Bet kodėl Borikas taip paskubomis iš- 
vežė ponią Batori iš Ragūzos į tą tolimą Tuniso pa- 
krantę? Kaip jiedu bevargsta, begyvena? 

Visus savo būkštavimus Peteris pasakodavo Mari- 
jai, o ji ramino jį vilties ir pasitikėjimo kupinais žo- 
džiais. Jai atrodė, kad apvaizda pHeSio ranką, jei Bo- 
riko laiškas pateko daktarui. 

Kapitonui įsakius, „Feratas“ buvo paleistas didžiau- 
siu greičiu. Papildomo kaitinimo aparatais didinant 
slėgimą, laivas plaukė vidutiniškai penkiolika mylių 
per valandą. Tarp Didžiojo Sirto užutekio ir Bono 
rago šiaurės rytų Tunise ne daugiau kaip tūkstantis 
kilometrų, o nuo Bono rago ligi La Guleto uosto Tu- 
niso įlankoje greitaeigė jachta teplaukia pusantros 
valandos. Taigi, jeigu nekils audra ar neįvyks avarija, 
„Feratas“ per trisdešimt. valandų atplauks į Tunisą. 

Jūra buvo rami, pūtė pastovus šiaurės vakarų vė- 
jas, kai jachta išplaukė iš Didžiojo Sirto užutekio. Ka- 
pitonas Kestrikas kreipė laivą tiesiog į Bono ragą ar 
net kiek labiau į pietus nuo to taško, kad būtų leng- 

viau priplaukti krantą, jeigu pasikeistų vėjas. Jis no- 
rėjo aplenkti Bono ragą kuo arčiau sausumos, todėl 
nenorėjo priartėti prie Pantelerijos salos, kuri yra 
pusiaukelyje tarp šio rago ir Maltos. 

Į vakarus nuo Didžiojo Sirto užutekio krantas pus- 
lankiu išsikiša į jūrą. Čia tęsiasi Tripolio valdos. To- 
liau, tarp Džerbo salos ir Sfakso miesto yra Gabeso 
įlanka; paskui kranto linija kiek krypsta į rytus, su- 
darydama už Diniaso iškyšulio Chamameto įlanką, ir tę- 
siasi į šiaurę ligi Bono rago. 

„Feratas“ kaip tik ir suko link tos Chamameto įlan- 
kos, ten jis turėjo priartėti prie sausumos ir toliau jau 
plaukti pakrante ligi pat La Guleto. 

Lapkričio trečiąją ir naktį į lapkričio ketvirtąją 
bangavimas žymiai sustiprėjo. Iš tikrųjų šiose vietose 
užtenka net ir nedidelio -vėjo, kad jūra įšėltų — juk 
Didžiojo Sirto užutekio rajone teka permainingiausios 
Viduržemio jūros srovės. Kitą dieną apie aštuntą va- 
landą ryto kaip tik Diniaso iškyšulio platumoje pasi- 
rodė žemė, ir, aukšto kranto užuovėjoj buvo galima 
plaukti lengviau ir greičiau. | 

„Feratas“ plaukė per kokias dvi mylias nuo sausu- 
mos, ir keleiviai matė visą krantą kaip ant delno. Už 
Chamameto įlankos laivas priplaukė dar afčiau kranto 
ir pro Kelibiją atsidūrė prie Sidi Jusufo įlankėlės, ku- 
rią iš šiaurės pusės užstoja ilga uolų virtinė. 

Už įlinkio «prasideda puikus smėlio paplūdimys, 
o toliau tęsiasi ilga grandinė neaukštų kalvelių, ap- 
augusių skurdžiais žemaugiais krūmokšniais, vargiai 
prasikalusiais tarp akmenų. Tolumoje tos kalvos susi- 
jungia su aukštais kalnais jau pačiam žemyne, Šen 
bei ten ant tolimų kalnų keterų boluoja tarp žalumynų 
viena kita apleista mečetė. Priekyje matyti nedidelės 

senovinės pilies griuvėsiai, o truputį aukščiau ant kal- 
no, šiaurėj užstojančio Sidi Jusufo įlanką, stovi dar 
gerai išsilaikęs fortas. 

Vietovė tačiau nebuvo negyvenama. Puskabeltovio 
atstumu nuo kranto uolų prieglobstyje stovėjo keletas 
rytietiškų laivų — šebekų ir polakrų. Šioje vietoje ža- 
liasis vanduo toks skaidrus, kad dugne matyti juodi 
akmenys, nelygiai susiklostęs smėlis ir į jį įstrigę in- 
karai, kurie dėl šviesos lūžimo vandenyje atrodo pačių 
nuostabiausių formų. 

"Smėlio krante, smulkių mastikmedžiais bei tamarin- 
dais apaugusių kopų papėdėje, stovėjo koks dvidešimt 
smarkiai išblukusių gelsvų dryžuotų palapinių, tai ara- 
bų kaimas — duaras, iš tolo panašus į platų arabišką 
burnusą, nerūpestingai numestą ant smėlio. To ap- 
siausto raukšlėse ganėsi avinai ir ožkos, iš tolo panašūs 
į juodvarnius; atrodė, reikia tik iššauti, ir visas šis 
būrys karkdamas nuplasnos. Šalia siauros uolų atbrai- 
los, labai tinkamos prieplaukai, keletas kupranugarių 
gulėjo ant smėlio, kiti, tartum suakmenėję, stovėdami 
atrajojo. 

Kai jachta plaukė pro Sidi Jusufo įlankėlę, dakta- 
ras pastebėjo, kad ten buvo iškrauta šaudmenys, gink- 
lai ir net keletas lauko patrankų. Ši nuošali Tuniso 
pakrančių įlankėlė puikiausiai tiko tokiai kontrabandi- 
nei prekybai. 

Liuidžis parodė daktarui į krantą, kur mirgėjo dau- 
gybė Žmonių. 

— Jei aš neklystu, Liuidži — atsakė daktaras, — ara- 
bai čia atvyksta ginklų. Gal būt, jie skirti kalniečiams 
kovoti su prancūzų kariais, ką tik išlaipintais Tunise. 
O gal greičiau didžiajai senusitų sąjungai — tiems jūrų 
ir sausumos plėšikams, kurie kaip tik telkia jėgas Kire- 

naikoje. Man atrodo, kad jie panašesni į Centrinės 
Afrikos gyventojus, negu į tunisiečius. 

— Bet kodėl Tuniso valdžia ar bent prancūzų admi- 
nistracija nedraudžia įvežti ginklus ir šaudmenis? — 
paklausė Liuidžis. 

— Tuniso sostinėje nežinoma, kas vyksta šioje 
Bono rago pusėje,— paaiškino daktaras — ir net kai 
prancūzai užvaldys visą Tuniso teritoriją, galima būkš- 
tauti, kad šis rytinis pakraštys negreit pasiduos. Šiaip 
ar taip, o ginklų iškrovimas man labai įtartinas. Jeigu 
ne „Ferato“ greitumas, šis laivynas tikrai mus užpul- 
tų. Bet arabams mūsų nepavyt. 

Ir tikrai, jeigu arabai ir būtų turėję tokių kėslų, 
nebuvo ko bijoti. Mažiau kaip per pusvalandį garinė 
jachta praplaukė Sidi Jusufo*įlankėlę. Bono ragas stūk- 
so galingai iškirstas Tuniso masyve; jachta greitai ap- 
lenkė jo smaigalį, kur tarp stačių, nuostabiai gražių 
uolų stovi švyturys. 

Tada „Feratas" jau visu greičiu pasileido per Tu- 
niso įlanką, tarp Bono rago ir Kartagenos iškyšulio. 
Kairėje stūkso Bon Karnino, Roso, Zaguano kalnynų 
atšakos, o tarpekliuose šen bei ten glūdi maži kaime- 
liai. Dešinėje, saulės nužertas, stovi šventasis Sidi bu 
Saido miestas, kuris kadaise, matyt, buvo senosios Kar- 
tagenos priemiestis. Toliau visai baltas nuo gausybės 
spindulių tviska Tunisas. Jo namai iškilę virš El Ba- 
chiro lagūnos už kanalo, svetingai atsiveriančio at- 
vykstantiesiems keliautojams iš Europos. 

Per dvi—tris mylias nuo La Guleto stovėjo prancūzų 
eskadra, o arčiau kranto ant bangų suposi keli pre- 
kybiniai laivai, ir reide mirgėjo įvairiaspalvės jų Vė- 
liavos, 

Buvo pirma valanda, kai „Feratas“ nuleido inkarą 
už trijų kabeltovų nuo La Guleto uosto. Atlikus įpras- 
tinius formalumus, garinės jachtos keleiviams buvo 
leista išlipti į krantą. Daktaras Antekirtas, Peteris ir 
Liuidžis su seserimi sėdo į valtį ir tuojau atsistūmė 
nuo jachtos. Aplenkusi molą, valtis pračiuožė siauru 
kanalu, prisikimšusiu laivelių, baržų bei valčių, ir su- 
stojo prie medžiais apsodintos aikštės, apsuptos vilų, 
kontorų, kavinių; čia, svarbiausios La Guleto gatvės 
pradžioje, gyvena maltiečiai, žydai, arabai, Prancūzi- 
jos bei Tuniso kareiviai. 

Boriko laiške buvo užrašyta „„Kartagena“. Iš senojo 
Hanibalo miesto tik ir likęs šis pavadinimas bei kele- 
tas skurdžių griuvėsių. 

Norint patekti į Kartągeną, visiškai nereikia va- 
žiuoti mažuoju geležinkeliu tarp La Guleto ir Tuniso, 
kuris tartum juosia El Bachiro lagūną. Ligi neaukštos 
kalvos, kur stovi šv. Liudviko koplytėlė ir Alžyro mi- 
sionierių vienuolynas, nesunku prieiti pėsčiam lygiu 
smėlėtu, patogiu vaikščioti krantu arba žemuma vin- 
giuojančiu dulkinu keliu. | 

Kai valtis priplaukė prie kranto, aikštėje stovėjo 
keletas mažais arkliukais pakinkytų ekipažų. Mūsų 
draugai bematant sušoko į vieną ir įsakė vežikui 
skubėti į Kartageną. Arkliai smarkia risčia perbėgo 
svarbiausiąją La Guleto gatve, ir ekipažas netrukus 
atsidūrė kelyje; abiem jo pusėm buvo išsirikiavusios 
puošnios vilos, kur Tuniso turtuoliai praleidžia karš- 
čiausią metų laiką. Arčiau prie jūros, kur kažkada buvo 
senosios Kartagenos uostas, dunkso Keredino ir Mus- 
tafo rūmai. Prieš du tūkstančius metų Kartagena — Ro- 
mos varžovė — užėmė visą pakraštį nuo La Guleto rago 
ligi Kartagenos iškyšulio. 

Šv. Liudviko koplytėlė stovi ant poros šimtų pėdų 
aukščio kalvos, kur, pagal padavimus, 1270 metais 
mirė Prancūzijos karalius. Ši vieta aptverta tvorele, bet 
ten žymiai mažiau medžių bei krūmų, negu sudužusių 
antikinių statulų, vazų, piliastrų, kolonų, kapitelių bei 
stelių. Už koplyčios yra misionierių vienuolynas, jo 
viršininkas tuo metu buvo mokytas archeologas tėvas 
Delatras. Iš čia matomas visas pakraštys nuo Karta- 
genos iškyšulio ligi La Guleto priemiesčio. 

Kalvos papėdėje stūkso keletas arabų stiliaus rūmų 
su pirsais pagal anglišką madą, kurių pastoliai grakš- 
čiai išsikišę į jūrą, ir prie jų gali sustoti įvairiausi 
laivai. Tolumoje matyti puiki įlanka, kur, tiesa, nėra 
antikinių griuvėsių, užtat kiekviena nerija, kiekvienas 
iškyšulys, kiekvienas kalnas primena kokį nors istorinį 
įvykį. | 

Ne vien tik rūmai ir vilos užima visą pakrantę ligi 
tos vietos, kur kažkada buvo Kartagenos karo uostas. 
Kur-ne-kur griovose, tarp akmenynų ar pilkšvos, be- 
veik visiškai nederlingos žemės, prisiglaudę skurdūs 
vargšų nameliai. Dauguma tų žmonių užsidirba pragy- 
venimui, rinkdami arba kasdami iš žemės daugiau ar 
mažiau vertingus Kartagenos epochos daiktus: bronzą, 
akmenis, molio dirbinius, medalius, monetas, kuriuos 
vienuolynas perka savo archeologiniam muziejui ne 
tiek iš reikalo, kiek gailėdamasis šių vargšų. | 

Kai kurios lūšnos teturi dvi ar tris sienas, ir atrodo 
kad tai senų mečečių griuvėsiai, vis dar balti šioj 
saulėtoj pakrantėj. 

Daktaras ir jo palydovai privažiuodavo prie kiek- 
vienos lūšnos, atsidėję ją apžiūrėdavo, visur ieškodami 
ponios Batori, nors ir nesinorėjo tikėti, kad ji galėtų 
gyventi tokiamę skurde, 

Staiga vežimas sustojo prie visai apgriuvusios lūš- 
nos, kur vietoj durų buvo atvira anga, iškalta žole ir 
krūmais apaugusioje sienoje. 

Prie angos sėdėjo senelė tamsiu apsiaustu. 

Peteris ją pažino! .. Jis aiktelėjo! Tai buvo jo mo- 
tina. Jis puolė ant kelių, apkabino ją. Bet ji neglamo- 
nėjo sūnaus, atrodė, kad jo nepažino. 

— Mama!., Mamyte!..— kartojo jis. Daktaras, 
Liuidžis ir Marija apsupo ponią Batori. 

Tuo metu pro namo kampą pasirodė senelis. 

Tai buvo Borikas. 

Pirmiausia jis pažino daktarą Antekirtą, ir jam pa- 
kirto kojas. Paskum jis pastebėjo Peterį... Peterį, kurį 
jis pats lydėjo į paskutinę kelionę Ragūzos kapinėse! 
To jau buvo per daug! Senelis be sąmonės susmuko 
ant žemės, sušnibždėjęs: : 

— Ji išėjo iš proto. 

Taigi Peteris surado savo motiną, bet jos sąmonė 
buvo užgesusi. Net ir netikėtai pasirodęs sūnus, kurį 
ji laikė mirusiu, nesužadino jai praeities prisiminimų. 

Ponia Batori atsistojo. Nors dar ne visiškai paklai- 
kusios jos akys nieko nematė. Nieko nepažinusi, neiš- 
tarusi nė žodžio, ji įėjo į lūšną, kur, daktarui paliepus, 
nusekė Marija. | 

Peteris tebestovėjo prie slenksčio, jis nedrįso, ne- 
pajėgė žengti nė vieno žingsnio. 

Tuo tarpu daktaras atgaivino Boriką. Atmerkęs akis, 
senis sušuko: 

— Jūs, ponas Peteri! Jūs gyvas?! 

— Taip! — atsakė Peteris.— Aš gyvas... Bet ver- 
čiau būčiau miręs! 

Keliais žodžiais daktaras papasakojo Borikui vis- 
ką, kas įvyko Ragūzoje. Tada senasis tarnas silpnu 

balsu vargais negalais apsakė visas nelaimes, kurias 

jiems teko pergyventi per pastaruosius du mėnesius. 
* — Pasakykit, Borikai,— visų pirma paklausė jį dak- 

taras, — ar ponia Batori nustojo proto, mirus sūnui? 

— Ne, gerbiamasis, ne! — atsakė Borikas. | 

Štai ką jis papasakojo. 

Likusi viena pasaulyje, ponia Batori sugalvojo per- 
sikelti iš Ragūzos į Vintičelio kaimelį, kur ji turėjo 
tolimų giminaičių. Prieš išvažiuodama, ji norėjo par- 
duoti savo kuklų namelį ir visą turtą, nes nežadėjo 
ten grįžti. 

Po pusantro mėnesio ji su Boriku grįžo į Ragūzą 
baigti visų reikalų ir Marinelio gatvės namo laiškų 
dėžutėje rado kažkokį laišką. 

Perskaičiusi tą laišką, tartum jis būtų pastūmęs ją 
į beprotybę, ponia Batori garsiai sušuko ir leidosi bėgti 
į Stradono gatvę; ten pasibeldė į Torontalio namų 
duris, kurios tuojau atsidarė. 

— Motina nuėjo pas Torontalį?! — sušuko Peteris. 

— Taip! — patvirtino Borikas.— Ir kai aš pavijau 
ponią Batori, ji manęs nebepažino! Ji jau buvo. .. 

— Bet ko motina ėjo pas Torontalį? Ko? — kartojo 
Peteris, suglumęs žiūrėdamas į senąjį tarną. 

— Gal ji norėjo pakalbėti su ponu Torontaliu — 
spėjo Borikas.— Bet jis buvo išvykęs su dukterim dar 
prieš dvi dienas, ir niekas negalėjo pasakyti kur. 

— Na, o laiškas? Laiškas? 

— Aš jo taip ir neradau, ponas Peteri,— atsakė 
senis.— Manau, kad ponia Batori laišką pametė ar- 
ba sunaikino. O gal kas nors jį atėmė iš jos, tik aš ne- 
sužinojau, kas ten buvo rašoma. 

Čia glūdėjo kažkokia paslaptis. Daktaras klausėsi 
Boriko tylėdamas ir nežinojo, kaip suprasti tą keistą 

ponios Batori poelgį. Ko jai reikėjo iš Stradono gatvės 
namų, nuo kurių ją viskas stūmė, ir kodėl Torontalio 
išvykimas taip paveikė nelaimingą moterį, kad ji iš- 
protėjo? | 

Senasis tarnas keliais žodžiais baigė savo pasako- 
jimą. Jam pavyko nuslėpti nuo žmonių šeimininkės 
ligą, ir jis išpardavė visą jų turtą. Nors ir pamišusi, 
našlė buvo tyli ir rami, todėl jam buvo nesunku vis- 
ką sutvarkyti, nesukeliant įtarimo. Jis ničnieko neno- 
rėjo: tiktai pasislėpti kur nors, nesvarbu kur, kad tik 
toliau nuo to prakeikto miesto. Po kelių dienų jis su 
ponia Batori sėdo į keleivinį garlaivį, plaukiojusį Vi- 
duržemio jūra, ir pasiekė Tunisą, tiksliau, La Guletą. 
Čia jis ir panoro apsistoti. | 

Jie užėmė šią apleistą lūšną, ir senukas visom jėgom 
rūpinosi savo šeimininke, kuri buvo netekusi ne tik 
proto, bet ir sugebėjimo kalbėti. O Borikui liko bai- 
šiai mažai pinigų, ir jiems grėsė visiškas skurdas. 

- Tada senasis tarnas prisiminė, kaip daktaras Ante- 

kirtas visuomet užjausdavo Ištvano Batoro šeimą. Bet 
nežinojo, kur ieškoti daktaro. Vis dėlto jis parašė ke- 
letą eilučių ir „per dievo malonę“ išsiuntė tą bevil- 
tišką savo šauksmą. Pasirodo, apvaizda gana gerai 
atliko pašto uždavinį, nes laiškas pasiekė adresatą. 

Ką dabar daryti, pasidarė visai aišku. Ponia Batori 
buvo pasodinta ekipažan su Peteriu, Boriku ir Marija, 
kuri dabar jau niekad nesitrauks nuo jos. Ekipažas nu- 
riedėjo keliu į La Guletą, o daktaras ir Liuidžis pasuko 
ten pėsti smėlėtu krantu. 


Po valandos visi susirinko jachtoje, kurios mašinos 
nebuvo nustojusios veikti. Inkaras tuoj buvo pakel- 
tas, ir, aplenkęs Bono ragą, „Feratas“ pasuko link 

Pentelerijos salos švyturio. Po paros auštant laivas 
įplaukė į Antekirtos uostą. 

Ponia Batori buvo iškelta į krantą, nuvežta į Arte- 
naką ir apgyvendinta viename Rotušės kambary, kur 
persikėlė ir Marija jos slaugyti. 

Koks baisus skausmas vėl apėmė Peterį Batorą! Jo 
motina pamišo, o dėl ko, matyt, taip ir nepavyks suži- 
noti, Ak, kad taip sužinojus ponios Batori ligos prie- 
žastį, tada dar būtų galima sužadinti kokią nors gy- 
domąją reakciją. Bet niekas tos priežasties nežino ir 
vargu ar kada sužinos. | 

— Reikia ją išgydyti!.. Taip!.. Reikia! ..— nu- 
sprendė daktaras ir S:EnEESI sutelkt visas savo jėgas 
ir žinias. 

Tačiau gydymas buvo S nes Bania Batori vis 
taip pat neturėjo nuovokos ir ničnieko neprisimindavo. 

Bet ar negali daktaras panaudoti gydymui savo di- 
džiulę ir jau daugelį kartų patikrintą įtaigos galią? 
Ar magnetizmo įtaka nepadėtų sužadinti mąstymą? 
O tada jau liktų laukti, kol smegenyse įvyks norima 
reakcija. 

Peteris Batoras maldavo daktarą padaryti, ką tik 
galima, kad tik išgydytų motiną. 

— Matai, — atsakydavo daktaras,— čia hipnozė ne- 
padės! Proto ligoniai kaip tik labiausiai atsparūs suges- 
tijai. Kad pasiduotų įtaigai, Peteri, reikia, jog tavo 
motina turėtų savo valią, kurią aš galėčiau valdyti. 
Kartoju, jos hipnozė nepaveiks! 

— Negali būti! — tvirtino Peteris, kuris niekaip ne- 
galėjo susitaikyti su ta mintimi.— Ne, aš jokiu būdu 
nepatikėsiu, kad motina taip ir nepažins manęs. Ateis 
diena, ir ji pažins sūnų... sūnų, kurį laiko mirusiu. .. 

— Taip... Laiko mirusiu. ..— pakartojo daktaras. — 
Bet. .. jeigu ji laikytų tave gyvu... arba atsidurtų prie 
tavo kapo. .. ir tu staiga pasirodytum jai... 

Daktarui patiko ši mintis. Juk atitinkamomis sąly- 
gomis toks nervinis sukrėtimas galėtų teigiamai pa- 
veikti ponią Batoril 

— Pamėginsiu! — sušuko jis. 

Kai daktaras paaiškino, kaip jis tikisi išgydyti po- 
nią Batori, Peteris iš džiaugsmo jį apkabino. - 

. Nuo tos dienos visi tik ir rūpinosi, kaip kuo kruopš- 
čiau paruošti daktaro sugalvotą inscenizavimą. Rei- 
kėjo, sudarius panašias sąlygas, sužadinti tuos skau- 
džius pergyvenimus, kurie atbuko moters sąmonėj ligos 
metu. Tada būtų galima tikėtis, kad jos sąmonėje 
įvyks laukiamas lūžis. | 

Daktaras paprašė Boriką ir Peskadą, kad jie padėtų 
kuo tiksliau atkurti Ragūzos kapines ir Batorų šeimos 
rūsį. 


Salos kapinėse, už kokios mylios nuo Artenako, 
tarp amžinai S A medžių stovėjo koplytėlė, 
labai panaši į Koplytėlę Ragūzos kapinėse. Reikėjo 
viską tik taip sutvarkyti, kad tie du paminklai. būtų 
dar panašesni. Paskui vidinėje koplyčios sienoje buvo 
įtaisyta juoda marmurinė lenta su Ištvano Batoro vardu 
ir jo mirties data — 1867 metais. 

Lapkričio tryliktąją viskas buvo paruošta, ir reikėjo 
pradėti pamažu, labai atsargiai žadinti ponios Batori 
sąmonę. 

Septintą valandą vakaro Marija ir Borikas išvedė 
našlę iš Rotušės ir nulydėjo į kapines. Ant koplytėlės 
slenksčio ponia Batori sustojo, kaip visada, bejausmė 
ir abejinga, nors, lempelei šviečiant, aiškiai buvą 

matyti marmurinėje lentoje išgraviruotas Ištvano Ba- 
toro vardas. Tik kai Marija ir senasis tarnas atsiklau- 
pė, ligonės akyse švystelėjo sąmonės kibirkštėlė, bet 
tuoj pat ir vėl užgeso. 

Po valandos ponia Batori grįžo į Rotušę, o drauge 
su ja ir visi tie, kurie iš arti ar tik iš tolo sekė ban- 
dymą. | | 

Kitą dieną ir vėliau kasdien tie bandymai buvo 
kartojami, bet vis nesėkmingai. Labai jaudindamasis, 
Peteris Batoras stebėjo juos ir kankinosi dėl jų bevil- 
tiškumo, nors daktaras ir įrodinėjo, kad laikas — ge- 
Triausias talkininkas, Todėl jis atidėjo lemiamąjį ban- 
dymą tai dienai, kai ponia Batori bus taip paruošta, 
kad pajustų visą jo jėgą. | 

Ir vis dėlto, kiekvieną kartą apsilankius kapinėse, 
buvo galima pastebėti, kad ponios Batori sąmonė lyg 
ir atgyja. Pavyzdžiui, kartą vakare, kai Borikas ir Ma- 
rija atsiklaupė prie koplyčios slenksčio, stovėjusi už 
jų ponia Batori lėtai priėjo prie geležinio aptvaro, atsi- 
rėmė į jį rankomis ir, žvilgterėjusi į lempelės apšvies- 
tą marmurinę lentą, skubiai pasitraukė. 

Paskui ją ėjusi Marija išgirdo, kaip senelė keletą 
kartų tyliai ištarė kažkieno vardą. | 

Pirmą kartą po ilgo laiko ponia Batori prašneko! 

Bet kaip nustebo ir net suglumo tie, kurie išgirdo, ką 
ji pasakė. | 

Ponia Batori ištarė ne savo sūnaus, ne Peterio var- 
dą... Ne, ji paminėjo Savą! 

Nesunku suprasti, ką pajuto tuo metu Peteris Bato- 
ras, bet kas aprašys audrą, kilusią daktaro sieloj, taip 
netikėtai paminėjus Savos Torontal vardą? Tačiau jis 
nieko nepasakė ir neparodė, kas dedasi jo širdyje. + 

Netrukus bandymas buvo pakartotas. Šį sykį ponia 
Batori, tartum nematomos rankos vedama, pati atsi- 
klaupė prie koplytėlės slenksčio. Ji nuleido galvą, gi- 
lus atodūsis išsiveržė iš jos krūtinės, ašara nuriedėjo 
skruostu. Bet tą vakarą jos lūpos neištarė nė vieno 
žodžio. Sakytum senelė vėl pamiršo Savos vardą. 

Grįžus į Rotušę, ligonė buvo neįprastai susijaudinus. 
Būdinga jai apatija virto keista egzaltacija, Matyt, jos 
sąmonė budo, ir buvo galima tikėtis, kad ji pasveiks. 

Naktį ponia Batori nervingai blaškėsi. Ji murmėjo 
kažkokius neaiškius žodžius, kurių Marija taip ir ne- 
galėjo suprasti, bet buvo aišku, kad ligonė sapnuoja. 
O jeigu regi sapnus, vadinasi, jai grįžta sąmonė, va- 
dinasi, ji pasveiks, tik reikia žiūrėti, kad jos protas 
vėl neaptemtų. 

Dėl to daktaras ryžosi kitą dieną vėl .padaryti ban- 
dymą, tik viską sutvarkyti taip, kad ligonė būtų dar 
stipriau paveikta, 

Visą lapkričio aštuonioliktąją ponia Batori buvo 
labai sudirgusi. Marija jaudinosi, o Peteriui, kuris visą 
laiką nesitraukė huo motinos, alpo širdis, nujaučiant 
laimę. 

Po karštos dienos, kaip kad būna Antekirtos platu- 
moje, naktis užėjo tamsi bei tvanki, be mažiausio vė- 
jelio. 

Apie pusę devynių Marijos ir Boriko lydima ponia 
Batori išėjo iš Rotušės. Daktaras su Liuidžiu ir Peskadu 
sekė iš paskos. 

Visa mažoji kolonija su nerimu laukė, kas bus. Ži- 
bintai skleidė blyškią šviesą ant aukštų kapinių me- 
džių ir ant įėjimo į koplyčią. Toli, Artenako bažnyčio- 
je, vienodai ir liūdnai gaudė varpas, tartum kviešda- 
mas tikinčiuosius į laidotuves. 

Toje pamažu judančioje eisenoje stigo tik Peterio 
Batoro. Jis pralenkė draugus, nes turėjo pasirodyti šio 
lemiamo bandymo pabaigoje. 

Buvo beveik devynios, kai ponia Batori atėjo į ka- 
pines. Staiga ji atstūmė Mariją Ferato, į kurios ranką 
buvo atsirėmusi, ir skubiai žengė prie koplyčios, 

„Niekas jos nelaikė. Buvo aišku, kad ligonę staiga 
apėmė nenugalimas jausmas. 

Gilioj tyloj,— tesigirdėjo tik tolimas varpo gaude- 
sys,— ponia Batori sustojo prie koplyčios durų, pas- 
kum atsiklaupė ant pirmojo laiptelio ir užsidengė vei- 
dą rankomis. Pasigirdo rauda. .. 

Tuo metu koplyčios groteliai lėtai atsivėrė. Ryškiai 
apšviestas, ant slenksčio pasirodė Peteris, apsisiautęs 
balta drobule, kaip ką tik iš karsto atsikėlęs numi- 
rėlis. . 

— Sūnus! Mano sūnus!l — tiesdama į jį rankas, su- 
kliko ponia Batori ir neteko sąmonės. 

Bet tai niekis! Svarbu, kad buvo sužadinti jos at- 
siminimai, mintys! Prabilo motinos širdis: ji pažino 
sūnų! 

Daktaras greitai ligonę atgaivino, ir kai ponia Ba- 
tori galutinai atsipeikėjo ir jos akys susidūrė su sūnaus 
akimis, ji sušuko: 

— Tu gyvas, Peteri! Gyvas! 

— Taip!.. Aš likau gyvas dėl tavęs, brangioji ma- 
myte, kad galėčiau mylėti tave... 

— Ir ją taip pat! | 

— Ką? 

— Savą!.. 

— Savą Torontal? .. — sušuko daktaras. 

— Ne! Savą Šandor! 

Ix ponia Batori, ištraukusi iš kišenės sumaigytą laiš- 
ką, ponios Torontal parašytą prieš mirtį, padavė dak- 
tarui. | 

Tos eilutės bylojo tiesą apie Savos kilmę! Sava vai- 
kystėje buvo pagrobta iš Artenako pilies! Sava buvo 
grafo Matijo Šandoro duktė! .. 


PENKTOJI DALIS 


PIRMASIS SKYRIUS 


MATIFU PASPAUDŽIA RANKĄ 


Kaip žinome, grafas Matijas Šandoras norėjo likti 
daktaru Antekirtu savo mažosios kolonijos nariams, 
išskyrus Peterį, ligi to laiko, kol bus įvykdyti jo su- 
manymai. Todėl, kai ponia Batori netikėtai ištarė jo 
dukters vardą, jis tik vargais negalais nuslopino. savo 
susijaudinimą. Vis dėlto tėvo širdis minutę nustojo 
plakusi, ir, jeigu daktaras Anetkirtas būtų nesusitvar- 
dęs, jis būtų susmukęs prie koplyčios slenksčio kaip 
žaibo nutrenktas. 

Vadinasi, jo duktė gyva|l Ji myli Peterį, ir Peteris 
myli ją! O jis, Matijas Šandoras, padarė visa, kad su- 
kliudytų jų meilę! Ir jei ponia Batori tiesiog per ste- 
buklą nebūtų atgavusi sąmonės, paslaptis apie jo duk- 
terį niekuomet nebūtų išaiškėjusi. 

Kas gi atsitiko Artenako pilyje prieš penkiolika 
metų? Dabar viskas buvo aišku. Mergaitė, vienintelė 
grafo Matijo Šandoro įpėdinė, buvo pagrobta iš pilies 
ir perduota į Silo Torontalio rankas, todėl jos lavono 
taip ir nepavyko surasti. O kiek vėliau, kai bankininkas 
persikėlė į Ragūzą, ponia Torontal jau augino Savą 
Šandor kaip tikrą dukterį. | 

Tokį nusikaltimą sugalvojo Sarkanis, o iaikdė jo 
bendrininkė Namira. Sarkanis žinojo, kad, sulaukusi 

aštuoniolikos metų, Sava gali paveldėti didžiulį turtą. 
Jam tereikia vesti mergaitę, o tada jis jau sugebės įro- 
dyti jos įpėdinystės teises. Jis taps Artenako valdų šei- 
mininku. Tai būtų puikiausias jo niekšingo E VEBIEO 
apvainikavimas. 

Bet ar pasisekė jų šlykštusis planas? Tur būt, ne. 
Jeigu jungtuvės jau būtų įvykusios, Sarkanis Sūjų tuoj 
jas išnaudojęs savo tikslams. 

Daktaras Antekirtas graužėsi iš visos širdies. Argi 
ne jis kaltas, kad taip nelemtai susipynė aplinkybės?! 
Iš.pradžių jis atsisakė padėti Peteriui, vėliau leido lais- 
vai veikti Sarkaniui, nors dar Kataroje galėjo sulaikyti 
šį niekšą nuo tolimesnio kenkimo, ir netgi negrąžino 
poniai Batori iš mirties nagų išplėšto sūnaus. Kiek ne- 
laimių jie būtų išvengę, jei Peteris būtų buvęs prie mo- 
tinos tą minutę, kai Marinelio gatvės namuose buvo 
gautas ponios Torontal laiškas! Žinodamas, kad Sava 
yra grafo Šandoro duktė, Peteris jau būtų sugebėjęs ją 
išgelbėti nuo Sarkanio bei Torontalio! 

Kas atsitiko: Savai Šandor? Aišku, ji Sarkanio val: 
džioj. Bet kur jis ją paslėpė? Kaip išplėšti merginą iš 
grobiko rankų? Po kelių savaičių grafo Šandoro dukte- 
riai sukaks aštuoniolika metų, ji taps pilnametė ir turės 
teise paveldėti tėvo palikimą. Sarkanis iš kailio nersis, 
kad tik priverstų mergaitę tekėti už jo, nors ji ir biau- 
risi šia santuoka. 

Šios mintys akimirka praskriejo daktaro Amtėkiis 
galvoje. Prisiminęs praeitį, jis suprato, kokių priekaiš- 
tų, kad ir neužtarnautų, galėtų padaryti jam Ištvanė 
Batoro našlė ir sūnus. Ir vis dėlto, kad ir viskas būtų 
buvę taip, kaip jis spėjo, ar turėjo grafas Šandoras 'tei- 


sę leisti Peteriui susituokti su mergina, kuri visiems, 
net ir jam pačiam, buvo bankininko Torontalio duktė? 

O dabar! trūks pliš, reikia surasti Savą, dukterį. 
Juk jos garbei jis pavadino savo škuną „„Savarena“, su- 
jungęs dukters ir žmonos, grafienės Renos, vardus, pa- 
našiai kaip garinę jachtą pavadino žvejo Ferato vardu. 
Nebuvo galima delsti nė vienos dienos. | 

Ponia Batori buvo jau Rotušėje, kai grįžo daktaras, 
lydimas Peterio, kuris taip ir blaškėsi tarp audringo 
džiaugsmo ir gilios nevilties. | 


Smarkiai nusilpusi nuo pergyvento sukrėtimo, bet 
visiškai pasveikusi, ponia Batori sėdėjo savo KamDauT 
je, kai pas ją atėjo daktaras ir Peteris. 


Marija, suprasdama, kad jiems reikia pabūti vie- 
niems, išėjo į didžiąją Rotušės salę. 

Uždėjęs ranką Peteriui ant peties, daktaras priėjo 
prie našlės. . 

— Ponia Batori,— tarės jis, — aš jau seniai myliu 
jūsų Peterį kaip savo sūnų, bet dabar aš padarysiu; ką 
tik galėsiu, kad jis taptų tikru mano sūnum, vesdamas 
Savą... mano dukterį... | | 

— Jūsų dukterį?!. — sušūko ponia Batori. 

— Taip, aš — grafas Matijas Šandoras. 

"Ponia Batori pakilo nuo kėdės, ištiesė priekin | ran- 
kas ir sukniubo ant sūnaus rankų. Ji neturėjo jėgų kal- 
bėti, bet klausyti galėjo. Peteris keliais žodžiais jai pa- 
pasakojo, ko ji nežinojo: paaiškino, kaip narsusis žve- 
jas Andrea Feratas išgelbėjo Matiją Šandorą, kodėl gra- 
fas ištisus penkiolika metų buvo laikomas mirusiu ir 
kaip pasirodė Ragūzoje daktaro Antekirto vardu. Jau- 
nuolis taip pat jai pasakė, kad Triesto sąmokslininkus 
išdavė Sarkanis ir Silas Torontalis, o vėliau prisidėjo 

Karpena, dėl. kurio žuvo Ladislavas Zatmaras ir Ištva- 
nas Batoras, ir apie tai, kaip daktaras išgelbėjo jį, Pe- 
terį, gyvą palaidotą Ragūzos kapinėse, kad ir jis prisi- 
dėtų kovojant už teisingumą. Baigdamas jis pridūrė, 
kad du niekšai — bankininkas Silas Torontalis ir ispa- 
nas Karpena — jau yra jų rankose ir trūksta tik tre- 
čiojo — Sarkanio, įsigeidusio vesti Savą Šandor. 

Visą valandą tarėsi daktaras, ponia Batori ir jos 
sūnus, — juk ateity jie bus tokie artimi giminės, — smul- 
kiai nagrinėdami viską, kas lietė nelaimingąją mergai- 
tę. Sarkanis, aišku, nė truputėlio nesivaržys, norėda- 
mas priversti Savą tekėti už jo, — juk per vedybas jis 
gauna grafo Šandoro turtus. Tą klausimą jie svarstė 
labai susirūpinę. Tiesa, praeityje visos šio niekšo 
pastangos nuėjo niekais, bet tuo labiau reikia jų bijoti 
dabar. Taigi svarbu kuo greičiausiai surasti Savą, NnoIS 
tektų apversti dangų ir žemę! : 

Pirmiausia jie susitarė, jog, be ponios Batori ir Pe- 
terio, niekas neturi žinoti, Rad daktaras Antėkirtas iš 
tikrųjų -yra grafas Matijas Šandoras. Atskleisti tą pa- 
slaptį tas pat, kaip ir paskelbti, kad Sava yra grafo Ma- 
tijo Šandoro duktė, „bet kol ji dar nesurasta, naudingiau 
bus tylėti. 

— Bet kur dabar yra Sava?.. Kur jos ieškoti? .. 
Kaip sužinoti, kur ji slepiama? — klausinėjo ponia Ba- 
tori. | 

— Sužinosime,— atsakė Peteris,— dabar jis jau ne- 
bebuvo nusiminęs, o kupinas ryžto ir energijos. 

— Taip, sužinosime! — atsiliepė daktaras.— Gal, sa- 
kysim, Silas Toronalis, ir nežino, kur pasislėpė Sarka- 
nis, bet jis turi žinoti, kur niekšas slepia mano dukterį. 

— Na, o jeigu žino, mes jį priversim De ——- 
sušuko Peteris. 

— Taip!.. Priversim! .. — pakartojo daktaras. 
— Tuojau pat! 
"— Taip! Tuojau pat! 

Daktaras Antekirtas, ponia Batori ir Peteris nega- 
lėjo ilgiau nustygti, nieko nežinodami. 

Tuojau buvo pakviestas Liuidžis, kuris laukė. di- 
džiojoje salėje drauge su Marija, Peskadu ir Matitu. 
Jam buvo įsakyta: su Matifu nueiti pas Silą Torontalį 
ir nedelsiant jį atvesti iš tvirtovės. 

Po ketvirčio valandos svarbiausia Artenako gatve 
žingsniavo Matifu, stipriai laikydamas už rankos ban- 
"kininką, išleistą iš kazemato, kur buvo įkalintas, Toron- 
talis paklausė Liuidžį, kur jį veda, bet jam nebuvo at- 
sakyta. Torontaliui vis labiau darėsi neramu, juk jis 
net nežinojo, koks galingas asmuo laiko jį suėmęs. 

Visi trys įėjo į salę; priekyje — Liuidžis, už jo — 
Torontalis ir Matifu, vis dar laikydamas bankininko 
ranką. Pirmiausia suimtasis pamatė Peskadą, bet nepa- 
stebėjo nei ponios Batori, nei jos sūnaus, nes jie stovėjo 
kiek atokiau. Netikėtai bankininkas atsidūrė priešais 
daktarą Antekirtą, su kuriuo jis veltui stengėsi susi- 
tikti tada, kai „Savarenos“ jachta stovėjo Ragūzoje, 

— Tai' jūs! .. Jūs! — sušuko Torontalis, paskum; 
vos-ne-vos susitvardęs, pridūrė: — Tai daktaras Ante- 
kirtas pagrobė mane Prancūzijos teritorijoje! .. Tai jis 
laiko mane nelaisvėje. Kokią jis turi teisę? 

— Jis turi teisių! — atsakė daktaras. 

— Ką aš jums padariau? — paklausė bankininkas, 
kuris, matydamas daktarą, truputį SRO SESSYEŲ 
ką aš jums padariau? | | 

— Manį... Jūs tuojau sužinosit,— tarė daktaras.— 
Bet pirma sisiminidts ką jūs pasžIste: šiai nelaimingai 
moteriškei. . | 0 > 

— Ponia Batoril — sušuko bankininkas, traukdama- 
sis nuo priėjusios prie jo našlės. | 

— O taip pat jos sūnui! — pridūrė daktaras. 

— Peteris! .. Peteris Batoras! — mikčiojo Silas To- 
rontalis. . | 

Jis tikriausiai būtų pargriuvęs, jeigu "tvirta Matifu 

ranka nebūtų jo prilaikiusi. 
"Peteris Batoras, kuri jis laikė mirusiu, kurio kūną 
laidotuvių karieta pravežė pro jo namus, Peteris, palai- 
dotas Ragūzos kapinėse, atsistojo prieš jį kaip vai- 
duoklis, pakilęs iš kapo! Netikėtas Peterio pasirodymas 
sukėlė siaubą Silui Torontaliui. Jis suprato, kad nega- 
lės išvengti bausmės už savo nusikaltimus, ir pajuto, 
kad yra žuvęs. 

— Kur Sava? — nelauktai D - daktaras. 

"— Mano duktė?.. | 

— Sava ne jūsų duktė! „„ Sava yra grafo Matijo 
Šandoro duktė; jūs su Sarkaniu, niekšingai išdavę, pa- 
siuntėt mirti jį ir du jo draugus — Ištvaną Batorą ir La- 
dislavą Zatmarą! | 

Išgirdęs šį rūstų kaltinimą, bankininkas visiškai pa- 
simetė. Daktaras Antekirtas žino, kad Sava ne jo duktė, 
kad jos tėvas yra grafas Matijas Šandoras! Jis žino, 
kas ir kaip išdavė Triesto sąmokslininkus! Visa niek- 
šinga Torontalio praeitis stojo prieš jį. 

— Kur Sava? — pakartojo vos besivaldydamas dak- 
taras.— Kur Sava, kurią jūsų sėbras Sarkanis pagrobė 
prieš penkiolika metų iš Artenako pilies? .. Kur Sava? 
Niekšas ją paslėpė ir nori vesti, nors jai ir biauri ta 
santuoka! .. Jūs žinot, kur ji dabar, jūs turit žinoti! :. 
Paskutinį kartą klausiu, kur Sava? | 

Daktaras buvo baisus, jo balsas skambėjo grėsmin- 
gai, ir vis dėlto Silas Torontalis neatsakė. Jis suprato, 

kad liks gyvas tik tol, kol niekas nežino, Kur yra mer- 
gaitė. Jis jautė, kad ši paslaptis jį saugo. 

— Klausykit gi, — šiek tiek susitvardęs vėl ėmė kal- 
bėti daktaras,— gerai manęs klausykite, Torontali! Gal 
būt, jūs jaučiat pareigą tausoti savo sėbrą? Nedrįstat 
prabilti, kad nepakerktumėt jam? Tai žinokit, kad kai 
jūs, Sarkanio padedamas, praradot visą turtą, bijoda- 
mas, kad jo neišduotumėt, jis nutarė jus užmušti, kaip 
kažkada Ragūzoje Peterį Batorą! Taip, jis buvo jus be- 
puoląs tuo momentu, kai mano agentai jus pagrobė Ni- 
cos kelyje!.. Nejaugi jūs ir dabar vis taip atkakliai 
tylėsit? : 

Bet Silas Torontalis neatsakė, įsitikinęs, kad tylėji- 
mas — tai išsigelbėjimas. 

— Kur Sava?.. Kur Sava? .. — kartojo jau nebesi- 


valdydamas daktaras, | 
— Nežinau!., Nežinau... — atsakinėjo Silas To- 


rontalis, pasiryžęs žūt būt išlaikyti paslaptį. 
Staiga jis sušuko ir, raitydamasis iš skausmo, ėmė 
stumti Matifu, bet veltui. 5 
— Pasigailėkit!.. Pasigailėkit! .. — suklykė jis. 
Pasirodo, Matifu, gal būt, visai net nejučiom, per 
stipriai suspaudė jam ranką. 


— Pasigailėkit! — kartojo bankininkas. 
— Atsakysit ar ne? 
— Taip... taip... Sava... Sava... — užsikirsdamas 


vebleno Silas Torontalis,— Sava Tetuane. ..- Pas Nami- 
rą. .. Sarkanio patikėtinę ir šnipę. .. 

Matifu paleido Torontalio ranką, kuri nukaro kaip 
skuduras. 

— Išveskit suimtąjį! — įsakė daktaras. — Mes su- 
žinojom viską, ko norėjom! 


471 


Liuidžis tuojau išvedė Silą Torontalį iš Rotušės ir 
palydėjo atgal į tvirtovę. 

Sava Tetuane! Vadinasi, maždaug prieš du mėne- 
sius, kai daktaras Antekirtas ir Peteris Batoras buvo 
Seutoje, ruošdami ispano pabėgimą, vos keletas mylių 
juos skyrė nuo tų namų, kur marokietė laiko užda- 
riusi mergaitę! 

— Šią naktį, Peteri, mes vykstame | į Tetuaną! — 
ryžtingai pasakė daktaras. 

Tais laikais nebuvo tiesioginio celežinkelio iš Tu- 
niso į Maroką. Dėl to į Tetauną greičiausiai buvo gali- 
ma nuvykti plaukiant kuria nors greitaeige Antekirtos 
laivyno „Elektra“. 

Dar prieš pusiaunaktį „Elektra-2“ pakėlė inkarą ir 
visu greičiu nuplaukė Didžiojo Sirto užutekiu. 

Laive tebuvo daktaras, Peteris, Liuidžis,, Peskadas 
ir Matitu (iš jų Sarkanis pažinojo tik Peterį). "Tik atvy- 
kę į Tetuaną, draugai nuspręs, ką daryti toliau: ar 
veikti gudrumu, ar jėga. Viskas priklausys nuo aplin- 
kybių, kurioj to grynai marokietiško miesto daly gy- 
vena Sarkanis, ar jis įsikūręs Namiros namuose, ar 
turi ten bendrininkų, ar ne. Bet pirmiausia reikia pa- 
siekti Tetuaną. 

Nuo Didžiojo Sirto užutekio ligi Maroko sienos 
yra du tūkstančiai penki šimtai kilometrų, taigi apie 
tūkstantį tris šimtus penkiasdešimt jūrmylių. Plaukda- 
ma didžiausiu greičiu, „Elektra-2“ darydavo ne daugiau 
kaip 27 mylias per valandą. Bet juk.toli gražu ne visi 
traukiniai važiuoja tokiu greičiu! Taigi, šis ilgas plie- 
ninis verpstas, kuriam nebaisu nei vėjas, nei bangos, 
nei audros, galėjo per dvi paras atplaukti, kur reikia, 

Kitą dieną, dar prieš aušrą, „Elektra-2“ jau aplen- 
kė Bono ragą. Dar po keleto valandų laivas praplaukė 

Tuniso įlanką, horizonte išnyko Bizerta. Kalio ir Bono 
uostai, Diu Fero iškyšulys, kurio uolose yra tiek me- 
talo, kad, kaip pasakojama, nukrypsta kompaso ro- 
dyklė, Alžyro krantai, Storo įlanka, Bužio, Delio, Al- 
žyro, Šeršelio, Mostagano, Orano, Nemūro miestai, Er 
Rifo kalnagūbris, Melilos uostas, Kaip ir Seuta, pri- 
klausąs ispanams, "Tres Forkaso iškyšulys, už kurio 
kranto linija lanksčiai pasisuka ir baigiasi Kapo Negro 
kyšuliu — visa ši Afrikos pakrančių panorama pra- 
slinko pro keliauninkų akis lapkričio dvidešimtąją 
ir dvidešimt pirmąją. Per tą laiką nieko neatsitiko, 
nebuvo jokių nuotykių. Dar niekuomet elektros srove 
varoma mašina nebuvo išvysčiusi tokio greičio. Jeigu 
„Elektra-2“, kai ji plaukė palei krantą, kirto įlanką 
arba lenkė iškyšulį, būtų buvusi pastebėta kokiam 
nors stebėjimo poste, ją tikriausiai būtų palaikę laivu 
vaiduokliu arba milžinišku banginių, kurio joks gar- 
laivis pavyti negalėtų. * 

Apie aštuntą valandą vakaro daktaras Antekirtas, 
Peteris, Liuidžis, Peskadas ir Matifu tuoj pat išlipo 
į krantą prie mažo upelio žiočių, kai tik jų greitaeigis 
laivas išmetė inkarą. Maždaug per šimtą žingsnių sto- 
vėjo nedidukas karavansarajus, kur jiems pasisekė 
gauti mulų ir nusamdyti vadovą arabą, kuris žadėjo 
juos nuvesti ligi Tetuano, už kokių keturių mylių nuo 
kranto. Arabo prašomą kainą daktaras sumokėjo ne- 
siderėdamas, ir mažasis būrys iš karto leidosi kelionėn. 

Sioje krašto dalyje europiečiams netenka bijoti nei 
sėslių gyventojų, nei klajoklių. Žmonių čia maža, žemė 
beveik nedirbama. Nuskurdusių krūmokšnių priaugusia 
lyguma eina kelias, kurį nutiesė ne žmonės, o išmynė 
gyvulių vilkstinės. Kairėje vingiuoja upelis, pelkėtose 
jo pakrantėse kurkia varlės, ir svirpia žiogai, Kai kur 

matyti žvejų valtys čia vandenyje, čia ištrauktos 
į krantą. Dešinėje išsirikiavusios plikos uolos pietuose 
palaipsniui pereina į kalnų masyvą. 

Naktis buvo nuostabi. Viskas aplinkui skendo mė- 
nesienoj. Upelio veidrodyje švelniai atsispindėjo šiau- 
rinės aukštumos. Tolumoj bolavo Tetuanas lyg šviesi 
dėmė pažemiu nugulusioj migloj. 

Vadovas skubiai vedė mažąjį būrį. Du ar tris kar- 
tus teko sustoti prie sargybos postų; pro mėnulio 
neapšviestus jų langelius skverbėsi gelsva šviesa. Iš 
namelio išeidavo su blausiu žibintu rankose pora 
marokiečių ir pasišnekėdavo su vadovu. Po to, keliais 
žodžiais padėkoję, keleiviai skubėdavo toliau. 

Daktaras ir jo draugai tylėjo. Paskendę savo min- 
tyse, jie neragino mulų, bet gyvuliai, pripratę prie“ šio 
nelygaus akmeningo kelio, 'su kyšančiomis šaknimis, 
ramiai žengė priekin. Tiktai pats stipriausias mulas 
kartais kažkodėl atsilikdavo nuo vilkstinės. Visgi ne- 
galima buvo jo barti,— juk juo jojo Matifu. 

O Peskadas tuoj sugalvojo pasišaipyti: 

. — Jau geriau mulas jotų ant Matifu, ne Matifu ant. 
mulo! 

Apie pusę dešimtos vadovas šusiajė prie baltos dan- 
tytos sienos su bokšteliais, saugančios Tetuaną nuo 
užpuolimų. Sienoje buvo žemi varteliai, papuošti ma- 
rokietiško stiliaus arabeskais. Iš šaudomųjų angų žvel- 
gė patrankų vamzdžiai, panašūs į tingiai snaudžian- 
čius mėnulio šviesoje kaimanus. | 

Varteliai buvo uždaryti. Teko derėtis su sargyba, 
pasitelkiant saują monetų. Tada durys atsivėrė, ir ke- 
leiviai įėjo labirintan siaurų, vingiuotų gatvelių, vie- 
tomis dengtų skliautais. Čia vėl pasitaikydavo vartai, 

užremti geležiniais skersiniais, ir atsidarydavo vis to- 
kiu pat būdu. 

Po ketvirčio valandos daktaras ir jo palydovai at- 
sidūrė prie vienintelių mieste užvažiuojamųjų namų, 
vietine tarme vadinamų fonda, kuriuos laikė pagy?e- 
nusi žydė, padedama negražios vienaakės merginos. 
" Nebuvo šioje fėndoje jokių patogumų, skurdūs 
kambarėliai ėjo į vidinį kiemą, bet tai tik dėl to, kad 
į Tetuaną retai teužklysta europiečiai. Mieste keli 
tūkstančiai gyventojų, daugiausia vietiniai, ir tėra vie- 
nos Europos valstybės atstovas — ispanų konsulas. 

Kad ir labai norėjosi 'daktarui Antekirtui pasitei- 
rauti, kur yra Namiros namai, ir Kuo greičiausiai ten 
nuvykti, jis užgniaužė tą norą. Reikėjo būti labai at- 
sargiam. Bet pagrobti Savą būtų perdaug rizikinga. 
Draugai smulkiai apsvarstė visas galimybes. Gal pasi- 
sektų mergaitę išpirkti nesvarbu už kokią kainą? Bet 
kad atvyko daktaras ir Peteris, niekas neturi žinoti, 
ypač Sarkanis, kuris tikriausiai yra mieste. Jam Sava 
būsimojo turto laidas, ir jis lengvai jos nepaleis. Be 
to, mūsų keleiviai buvo Maroke, o ne kultūringoje 
Europoje valstybėje, kur gali įsimaišyti teisingumas 
bei policija. Kaip įrodyti šiame vergų krašte, kad Sava 
nėra teisėta mMarokietės nuosavybė? Kaip įrodyti, kad 
ji grafo Šandoro duktė, juk nėra jokių dokumentų, 
vien tik ponios Torontal laiškas ir bankininko žodinis 
pripažinimas? Arabų miestuose namai smarkiai saugo- 
mi, ir į juos ne taip paprasta įeiti! Ko gero, ir pats 
kadis! nieko nepeštų, net ir norėdamas jiems padėti. 

Buvo nuspręsta iš pradžių atidžiai sekti Namiros 
namus, bet atsargiai, kad nekiltų įtarimas. Peskadas 


| Turkų dvasininkas ir teisėjas. 


eis žvalgybon su Liuidžiu, kuris, gyvendamas Maltos 
saloje, kur galima sutikti visų kraštų atstovų, buvo 
pramokęs susišnekėti arabiškai. Jie pasistengs suži- 
noti, kokiam kvartale, kokioj gatvėj gyvena Nami- 
Iaf juk čia marokietę turi pažinti, Tada ir paaiškės, ką 
daryti. „,Elektra-2“ pasislėpė vienoje mažoje pakrantės 
įlankėlėj prie Tetuano upės žiočių, pasirengusi išplauk- 
ti, vos gavus signalą. 

Ši naktis užvažiuojamuose namuose daktarui ir Pete- 
riui Batorui atrodė „begalinė. Tik Peskadui ir Matifu, 
jeigu jie kada nors svajojo miegoti fajansu In UEtuGtose 
lovose, šį kartą išsipildė svajonės. 

Kitą dieną Liuidžis ir Peskadas pirmiausia pasuko 
į turgų, kur jau iš visų pusių plaukė tetuaniečiai. Pes- 
kadas pažinojo Namirą, kurią daug kartų buvo matęs 
Ragūzoje, kada ji, Sarkaniui pavedus, kažką sekė mies- 
to gatvėse. Galimas dalykas, jis sutiks ją čia, bet nieko 
tokio, kadangi Neamira jo nepažįsta, Peskadui reikės 
tik pasekti marokietę. 

Svarbiausioje Tetuano turgavietėje“ susispietė krau- 
tuvėlės, daržinės, stoginės bei žemos purvinos lūšnos, 
atskirtos siaurų purvinų perėjimų. Ant virvių ištempti 
įvairiaspalvės drobės gabalai saugoja prekybininkus 
nuo deginančios saulės. Apytamsėse krautuvėse par- 
duodami siuvinėti šilko audiniai, įvairių spalvų juoste- 
lės, šlepetės, piniginės, apsiaustai, indai, brangenybės — 
karoliai, apyrankės, žiedai, visokiausi vario  išdirbi- 
niai — sietynai, peleninės, žibintai, — žodžiu, tokie pat 
daiktai, kokius galima įsigyti didžiųjų Europos Et 
parduotuvėse. 

Turgavietėje jau telkėsi žmonės. Jie skubėjo, kol 
dar vėsu. Šen ir ten zujo ligi pat akių apsiaustais ap- 
sigaubusios maurės, nepridengtais veidais žydės, ara- 

bai, kabylai, marokiečiai, galima buvo sutikti taip pat 
ir europiečių. Todėl Liuidžis Feratas ir Peskadas nebi- 
jojo, kad juos kas pastebės. 

Visą valandą bastėsi draugai. turgavietėje, tikėda- 
miesi šioje margoje minioje sutikti Namirą. Veltui! 
Marokietė taip .ir Sepa KenS, nebuvo matyti ir Sar- 
kanio. 2 
"Tada Liuidžis sumanė pasiteirauti pusnuogių vaikė- 
zų, kurių knibžda visose marokietiškose turgavietėse. 
Matant, kokių įvairių tipų šie vaikai, nesunku suprasti, 
kaip yra sumišusios visos afrikiečių rasės nuo Er Rifo 
kalnagūbrio ligi Sacharos ribų. 

Iš pradžių niekas negalėjo atsakyti į Liuidžio -klau- 
simus. Pagaliau kokių dvylikos metų kabylas, judriu 
paryžietiško gameno veidu, pasakė žinąs, kur marokie- 
tės namai, ir pasisiūlė už keletą smulkių monetų nu- 
vesti ten užsieniečius. 


Pasiūlymas buvo priimtas, ir visi trys patraukė klai- 
džiomis gatvelėmis, miesto sustiprinimų pusėn. Per 
dešimt minučių jie pasiekė tuštoką miesto dalį, kur 
reti žemi nameliai atsukti į gatvę aklinomis be langų 
sienomis. 


Tuo tarpu daktaras ir Peteris Batoras karštligiškai 
nekantraudami laukė Liuidžio ir Peskado. Dvidešimt 
kartų jie buvo beeiną ieškoti žvalgų. Bet Sarkanis ir 
marokietė juodu pažinojo. Netikėtas susitikimas, ko 
*oero, nubaidytų niekšą ir jo patikėtinę, ir jie vėl iš- 
spruktų. Taigi ir daktaras, ir Peteris pasiliko namuose, 
nors jie. nerado sau vietos iš nerimo. Devintą valandą 
Liuidžis ir Peskadas grįžo į užvažiuojamuosius namus. 

Iš niūrių jų veidų buvo nesunku įspėti, kad pa- 
siuntiniai atnešė blogų žinių. 

Tikrai, Sarkanis, Namira, ir mergaitė, kurios niekas 
Tetuane nepažinojo, prieš penkias savaites išvažiavo, 
palikę kažkokią senę saugoti namų. 

Nesitikėję tokio smūgio, Sa ir Peteris baisiai 
nusiminė. | 

— Bet tokio išvykimo priežastį lengva suprasti! — 
pasakė Liuidžis.— Tikriausiai Sarkanis bijojo, kad iš 
keršto ar dėl kokios nors kitos DSS Silas Toron- 
talis neišduotų jo prieglobsčio! 

Kol reikėjo persekioti išdavikus, daktaras Antekir- 
tas nė karto nesuabejojo savo jėgomis. Bet dabar, kai 
prireikė išplėšti iš Sarkanio rankų savo tikrą dukte- 
Tį, jis visai nusiminė. S 

Ir vis dėlto jis kartu su Peteriu nusprendė tuojau 
nuvykti į Namiros namus. Ne vien dėl to, kad ten pri- 
simintų Savą. Gal būt, kokia nors smulkmena nurodys 
jiems, . kas atsitiko mergaitei. Gal senoji žydė, kuriai 
pavesta saugoti namus, išduos arba, tikriau sakant, par- 
duos ateiviams žinias, kur vėl būtų galima ieškoti 
Savos. | 2 S | 

Liuidžis tuoj nuvedė juos į marokietės namus. Dak- 
taras mokėjo arabiškai, lyg būtų dykumoje gimęs, ir 
apsimetė Sarkanio draugu. Jo žodžiais, jis pravažiuo- 
damas užsuko į Tetuaną ir labai norėtų pamatyti savo 
draugą arba bent apžiūrėti jo namus. 

Iš pradžių senė spyrėsi, bet, gavusi saują cechinų, 
tuoj pasidarė malonesnė. O svarbiausia, sutiko atsa- 
kyti į daktaro klausimus, kuris dėjosi, kad labai domisi 
Sarkaniu. 

"Marokietės atvežta mergaitė Lis ištekėti už Sar- 
kanio. Taip buvo jau seniai nuspręsta, ir tikriausiai 
vestuvės būtų įvykusios Tetuane,' jeigu jiems nebūtų 
reikėję taip netikėtai išvažiuoti. Per visą tą laiką Te- 

tuane, tai yra per tris mėnesius, mergina nė karto ne- 
buvo išėjusi iš namų. Kalbėjo, kad jos gyslomis teka 
arabų kraujas, bet senei ji atrodė europietė. Be to, ji 
matydavo mergaitę labai retai, tik tada, kai marokie- 
tė kur nors išvykdavo, ir nieko daugiau apie ją pasa- 
kyti negalėjo. 

Į klausimą, kur Sarkanis išvežė abi moteris, senė 
nieko ngatsakė. Ji tik žinojo, kad jie prieš penkias sa- 
vaites iškeliavo su vilkstine, ėjusia į rytus. Dabar ji 
prižiūri namus ir turi -čia gyventi, kol Sarkanis juos 
parduos. Iš tų žodžių buvo aišku, kad niekšas nežada 
grįžti į Tetuaną. | 

Daktaras šaltai klausėsi senės atsakymų ir čia pat 
vertė juos Peteriui Batorui. į 


Buvo aišku viena: Sarkanis nesėdo į paketbotą, ku- 
ris užsuka į Tanžerą, neišvažiavo ir geležinkeliu, ku- 
rio pagrindinė linija eina iki Orano. Jis prisidėjo prie 
vilkstinės, vykstančios iš Tetuano... Bet kur? Į kokią 
nors tolimą dykumų oazę arba dar toliau kur nors į šio 
puslaukinio krašto gilumą, kur Sava taps visiškai nuo 
jo priklausoma? Kas gali žinoti? Šiaurės Afrikos ke- 
liuose sunku rasti vilkstinės pėdsakus. 
Daktaras pradėjo dar atkakliau klausinėti senąją 
žydę. Jis ėmė pasakoti, kad turi svarbių žinių Sarka- 
niui kaip tik dėl namo; kuriuo draugas norįs atsikra- 
tyti..Bet nors ir labai stengėsi daktaraš, nieko daugiau 
nepešė. Tikriausiai senė nežinojo, kur pabėgo Sarka- 
nis, ir negalėjo paskubinti šios dramos atomazgos. 

Daktaras, Peteris ir Liuidžis paprašė, kad senė leistų 
apžiūrėti namus, įrengtus arabų papročiu taip, kad 
visi jų kambariai buvo nukreipti į vidinį keturkampį 
kiemą su galerija aplink. 

Netrukus jie priėjo kambarį, tikriau, kamerą, Kur 
buvo gyvenusi Sava, Kiek valandų čia praleido nelai- 
mingoji mergaitė visiškai nusiminusi, nebesitikėdama 
jokios pagalbos! Daktaras ir Peteris tylėdami apžiūrinė- 
jo kambarį: ar nepamatys kokios nors žymelės? 

Staiga Antekirtas pripuolė prie mažos varinės ža- 
rijų krosnelės, pastatytos ant trikojo kambario kampe; 
krosnelės dugne gulėjo apdegę popieriaus gabalėliai. 

Gal būt, šį laišką rašė Sava, o paskum, prireikus 
netikėtai išvažiuoti, nusprendė . jį sudeginti, prieš pa- 
likdama Tetuaną? Arba gal — taip pat ne mažiau ti- 
kėtina — laišką rado ir sudegino Sarkanis ar Namira? 

Peteris atidžiai žiūrėjo į daktarą, pasilenkusį prie 
krosnelės. Ką jis ten rado? * 

Popieriaus skiautelėse, kurios nuo vieno pūstelėji- 
mo galėjo pavirsti pelenais, buvo IsUŽĘ keli žodžiai, 
gaila, nepilni žodžiai: „Pon... Bat:.. 

„Sava nežinojo, o ir negalėjo "žinoti, kad ponios Ba- 
tori nebėra Ragūzoje, todėl, tur būt, norėjo krėiptis 
į vienintelį žmogų pasaulyje, iš kurio tikėjosi pagalbos. 

Tuoj po ponios Batori vardo buvo galima įskaityti 
kitą vardą, jos sūnaus vardą... | 

Sulaikęs kvapą, Peteris ugėsi surasti dar Nors 
vieną ugnies nesunaikintą žodį! -. Bet jo akis užplūdo 
ašaros. .. Jis nieko nebematė.. | | 

O ŠUDIėE aide, S aaialšjas 5mė laiške buvo išlikęs 
žodis, kuris galėjo jiems nurodyti Savos pėdsakus; tas 
žodis buvo beveik nepaliestas ugnies, ir daktaras galų 
gale jį perskaitė. 

— "Tripolis! — sušuko jis. 

Taip, vadinasi, Sarkanis nusprendė pasislėpti Tri- 
polyje, savo tėvynėje, kur galėjo gyventi visiškai sau- 

giai! Ten ir traukė vilkstinė, prie SE jis prisidėjo 
prieš penkias savaites. 

— Važiuojam į Tripolį! — pareiškė Antekirtas. 

Tą patį vakarą „Elektra-2“ išplaukė į jūrą. Jeigu 
Sarkanis jau ir būtų spėjęs prisikasti iki Tripolio sosti- 
nės, mūsų draugai tikėjosi ten atvykti nedaug pa- 
vėlavę. 


ANTRASIS SKYRIUS 


GANDRŲ ŠVENTĖ 


Sung Etelatės lyguma už Tripolio sienos lapkričio 
dvidešimt trečiąją atrodė labai savotiškai, Tą dieną 
buvo neįmanoma pasakyti, ar jos dirva derlinga, ar ne. 
Visa ji buvo pristatyta įvairiaspalvių palapinių, pa- 
puoštų kutais bei ryškiomis vėliavomis, o taip pat skur- 
džios išvaizdos nublukusia sulopyta medžiaga padeng- 
tų stoginių, kurios, reikia manyt, menkai tesaugojo 
savo gyventojus nuo šaižaus pietų vėjo. Šen bei ten 
stovėjo turtingai rytiečių papročiu pabalnoti žirgai, ant 
smėlio, ištiesę savo plokščias, į„pustuštį vynmaišį pana- 
šias galvas, gulėjo kupranugariai, zujo asiliukai, didu- 
mo sulig šunim, bei šunys, dideli kaip asiliukai, drybsojo 
mulai, dėl gremėzdiškų arabiškų balnų su didžiule guga 
iš tolo panašūs į dvikuprius. Su šautuvais ant pečių 
bei dviašmeniais aštriais kardais prie juostos risnojo 
raiteliai, prisilenkę prie arklių taip, kad keliai beveik 
siekė krūtinę, ir įsispyTę į kilpas, panašias į rytietiškas 

kurpes; žvilgsnį traukė čiabuviai, beveik visi apsigau- 
bę savotiškais apsiaustais chauli, dėl to sunku atskirti 
vyrą nuo moters, — visas skirtumas- tik, kad vyrai ap- 
siaustą susega ant krūtinės didele varine sage, 0 mo- 
terys vieną skverną užmeta ant galvos, palikdamos pra- 
dengtą tik kairiąją akį. Kiekvienos klasės šis drabužis 
truputį skiriasi: vargšai velkasi storą vilnonį apsiaustą 
tiesiog ant nuogo kūno, pasiturintieji dar nešioja apa- 
čioj palaidinę ir arabiškas plačkelneės, o turtuoliai 
dėvi puikų apdarą baltais ir mėlynais langais, auksi- 
niais blizgučiais siuvinėtą palaidinę ir antrą beveik per- 
matomą chauli, išaustą iš spindinčio šilko ir matinės 
baltos vilnos. 

„Ar vien tik tripoliečiai buvo tą dieną užplūdę lygu- 
mą? Ne. Prie sostinės sienų grūdosi juodųjų vergų ly- 
dimi prekybininkai iš Hadameso bei Soknos; iš kitų 
miestų atvykę žydai su savo apkūniomis žmonomis, 
kurios nedengia veidų ir nešioja ilgas plačkelnes; iš 
aplinkinių kaimų, palikę savo skurdžias nendrių bei 
palmių šakų lūšnas, atėjo dalyvauti šioje liaudies šven- 
tėje negrai, vietoj drabužių apsikabinėję įvairiausiais 
papuošalais — storomis varinėmis apyrankėmis, žvėrių 
dantų bei kriauklelių karoliais, su sidabriniais žiedais 
ausyse ir nosyje; čia buvo ir benuljų bei avagirų gimi- 
nės žmonių, nuo Didžiojo Sirto įlankos pakrančių, kurie 
gimtinės vyną, vaisius, duoną bei uogienę gauna iš 
palmių. Pagaliau, šiame maurų, berberų, turkų, bedui- 
nų bei „musafirų“, kaip čia vadina europiečius, mai- 
šatyje, stumdydami prasčiokus, vaikščiojo vietiniai 
didikai: pašos, šeichai, kadžiai bei kaidai, 0 minia 
nuolankiai traukėsi prieš plikus kareivių kardus ar 
policininkų lazdas, kai tie skynė kelią didingam turkų 

imperijos atstovui — šios provincijos generalguberna- 
toriui, kuris klauso tik paties sultono. 

Visame Tripolyje yra apie pusantro milijono gy- 
ventojų, įskaitant šešis tūkstančius kareivių. Džebelo 
plynumoj gyvena milijonas, o Kirenaikoje — penki 
šimtai tūkstančių. Pačiame Tripolyje gyvena ne dau- 
giau kaip dvidešimt penki tūkstančiai žmonių. Tačiau 
galima drąsiai tvirtinti, kad šią dieną, iš visų šalies 
kampelių suplaukus smalsuoliams, žmonių skaičius sos- 
tinėje padvigubėjo. Ateiviai neieškojo prieglobsčio 
stiprių tvirtovės sienų žiede. Menki miesto nameliai, 
pastatyti iš rastų medžiagų ir greitai griūvantys, siau- 
ros, vingiuotos gatvelės ne tik be grindinio, bet, jeigu 
taip galima išsireikšti, net ir be dangaus, kvartalas 
greta molo, kur yra konsulatai, vakarinis kvartalas, 
gyvenamas daugiausia žydų, na ir ta miesto dalis, kuri 
lieka musulmonams, — žodžiu, visas Tripolis niekaip 
negalėtų sutalpinti tų didžiulių minių. 

Dėl to žiūrovai, susirinkę į gandrų šventę, kurios 
legendą ligi šių laikų pagarbiai pasakoja Rytinėje: Afri- 
koje, tikrai galėjo susirasti prieglobstį Sung Etelatės 1y- 
gumoje. Ši kilometro pločio geltono smėlio lyguma 
yra Sacharos dalis, kurią kartais, smarkiems rytų vė- 
jams pučiant, užlieja jūra. Ji prieina prie miesto iš trijų 
pusių. O pietiniam jos pakrašty, kaip ryškus kontras- 
tas, Menchijės oazė su skaisčiai baltais nameliais, so- 
dais, kuriems drėkint įkinkyta liesa karvė visą laiką 
suka odinį kaušą; su apelsinų, citrinų, finikinių palmių 
plantacijomis, vešliais krūmynais ir gėlėmis, antilopė- 
mis, gazelėmis, lapėmis, flamingais; tame derlingame 
plote gyvena ne mažiau kaip trisdešimt tūkstančių žmo- 
nių. Toliau plyti dykuma, kuri nė vienoj kitoj Afrikos 

vietoj neprieina taip arti prie Viduržemio jūros, dyku- 
ma su savo lekiojančiomis kopomis, bekraščiu smėlio 
kilimu, kur, barono Krafto žodžiais tariant, „vėjas taip 
pat lengvai sukelia bangas, kaip ir jūroje“ — tikras be- 
Tibis Libijos okeanas, kurį taip pat kartais aptraukia 
rūkas iš smulkutėlių smėlio dulkelyčių. 


Tripolio teritorija beveik tokia pat, kaip Prancūzija, 
ji užima tris šimtus kilometrų Viduržemio jūros pa- 
kraščio tarp Tuniso, Egipto ir Sacharos. 


Išvykęs iš Tetuano, Sarkanis ir pasiskubino persi- 
kelti į šią mažai ištirtą Šiaurės Afrikos provinciją, kur 
galima ilgai pragyventi, nesibijant persekiojimo. 

Sarkanis buvo kilęs iš Tripolio, ten jis pradėjo savo 
veiklą, o dabar vėl grįžo į gimtinę. Kaip žinome, Sar- 
kanis buvo vienos iš pačių baisiausių Šiaurės Afrikos 
sektų narys ir „galėjo tikėtis didelės senusitų paramos, 
juo labiau kad vis dar tebebuvo jų agentas šaudme- 
nims bei ginklams iš užsienio parūpinti. Dėl to, atvy- 
kęs į Tripolį, Sarkanis apsigyveno šios apylinkės senu- 
sitų vado mokademo Sidi Chazamo namuose. | 

Kai Silas Torontalis buvo pagrobtas ant Nicos ke- 
lio, Sarkanis, nors ir nesuprato pagrobimo priežasties, 
išvažiavo iš Monte Karlo. Keletas tūkstančių frankų, 
išloštų paskutiniu laiku kazino, — šiuos pinigus jis buvo 
iįžvalgiai atidėjęs,— labai pravertė kelionėms bei ne- 
numatytiems reikalams. Juk tikrai buvo pagrindo bi- 
joti, kad, apimtas nevilties, Silas Torontalis panorės 
atkeršyti bendrininkui — arba išpasakos jo darbelius 
praeity, arba išduos, kur slepiama Sava. Juk bankinin- 
kas žinojo, kad mergaitė yra Tetuane, Namiros namuo- 
se, Dėl to Sarkanis nusprendė kuo greičiau išvykti iš 
Maroko. | 

"Ir tikrai, jis pasielgė gudriai, nes Silas Torontalis 
netrukus iš tikrųjų pasakė daktarui Antekirtui, kokiam 
krašte ir kokiam mieste gyvena marokietės saugoma 
mergaitė. | 

Dabar Sarkanis sumanė pasislėpti Tripolyje, kur 
galėjo tikėtis ir apsaugos, ir pagalbos. Bet plaukti ten 
jūra ar važiuoti Alžyro geležinkeliu daktaras puikiai 
suprato, — būtų per daug rizikinga, — dėl to Sarkanis 
prisijungė prie emigruojančių į Kirenaiką senusitų 
vilkstinės; pakeliui jie tikėjosi užverbuoti naujų pa- 
sekėjų didesniuose Maroko, Alžyro ir Tuniso provin- 
cijų vilajetuose. Vilkstinė išvyko spalio dvyliktąją ir 
turėjo šiaurine dykumos riba skubiai nukeliauti penkių 
šimtų mylių atstumą tarp Tetuano -ir Tripolio, | 

Dabar Sava atsidūrė tikroj pagrobėjų - nelaisvėj. 
Bet mergina buvo nepalenkiama. Nei Namiros grasini- 
mai, nei Sarkanio pyktis jos neįveikė. 

Tetuane vilkstinę sudarė apie penkiasdešimt kariš- 
kai organizuotų imamo vadovaujamų sektantų. Niekas 
nė negalvojo keliauti prancūzams priklausomomis pro- 
vincijomis, kur kelyje galėtų susidurti su vienokiais 
ar kitokiais sunkumais. 

Alžyro ir Tuniso kranto linija lanku eina ligi Di- 
džiojo Sirto užutekio, o nuo ten staiga pasuka į pie- 
tus. Trumpiausias kelias nuo Tetuano į Tripolį, aišku, 
sutampa su to lanko styga ir nesiekia Laguato, pasku- 
tinio prancūzų miesto prie Sacharos sienos. 

Išėjus iš Maroko teritorijos, vilkstinė pasuko palei 
turtingas Alžyro provincijas; ne veltui buvo siūloma 
Alžyrą pavadinti „Naująja Prancūzija“; ir tikrai, yra 
daugiau pagrindo laikyti jį Prancūzija, kaip Naująją 
Kaledoniją — Kaledonija, Naująją Olandiją — Olan- 
dija ir Naująją Škotiją — Škotija, nes tik trisdešimt 

valandų kelio jūromis skiria šias Afrikos valdas nuo 
Prancūzijos. 

Beni Matane, Ulad Naile ir Šarfat el -Hamelio kal- 
"nuose prie vilkstinės prisidėjo senusitų sektos na- 
Tiai. O kai išėjo prie jūros, netoli Didžiojo Sirto 
įlankos, joje jau buvo daugiau kaip trys šimtai žmo- 
nių. Dabar jie keliavo krantu, verbuodami naujus sek- 
tos narius Tuniso provincijos kaimuose, ir pagaliau po 
pusantro mėnesio kelionės, lapkričio dvidešimtąją, 
vilkstinė „peržengė Tripolio sieną. | 

Taigi tuo metu, kai Tripolyje buvo: pradėta IUOš- 
tis iškilmingai gandrų šventei, Sarkanis ir Namira jau 
trys dienos viešėjo mokademo Sidi Chazamo namuose, 
kurie Savai Šandor tapo kalėjimu. 

Tie grakščiu minaretu apvainikuoti rūmai šiek tiek 
priminė tvirtovę su šaudymo angomis aklinose baltose 
sienose, su terasomis, dantytu aptvaru bei siauromis 
žemomis durimis. Tiesą sakant, tai ir buvo tvirtovė, 
pastatyta užmiestyje, kur ribojasi smėlio dykuma ir 
žalioji Menchijės oazė. Į šią oazę buvo įsiskverbę Sidi 
Chazamo sodai, aptverti aukšta siena. 

Kambariai išdėstyti buvo taip pat, kaip ir visuose 
arabų namuose, tik mokademo namuose buvo ne vie- 
nas, O trys vidiniai kiemai, arba patio. Kiekvieną kie- 
mą supo galerija su kolonomis ir arkomis, kur ir išei- 
davo visų kambarių durys. Kambariai čia beveik visi 
turtingai įrengti. Antrojo kiemo gilumoje buvo erdvi 
skifa — nelyginant koks priimamasis, arba holas, kur 
Sidi Chazamas priimdavo savo lankytojus ir kviesdavo 
susirinkimus. . | 

Šią mažą tvirtovę saugojo ne tik aukšta siena, ji 
turėjo ir gausingą sargybą, kuri visuomet galėjo at- 
remti puslaukinių klajoklių puolimą ir net susidoroti su 

Tripolio valdžia, besistengiančia pažaboti senusitus. Na- 
muose gyveno penkiasdešimt sektantų, puikiai apgink- 
luotų tiek gynybai, tiek ir puolimui. 

Į tvirtovę vedė tik vienos durys, bet jos labai sto- 
ros, tvirtos, apkaustytos geležimi, ir jas išlaužti būtų 
nelengva, o ir išlaužus retai kam pavyktų peržengti 
slenkstį. 

Sidi Chazamo namuose Sarkanis rado puikų prie- 
globstį. Čia jis tikėjosi sėkmingai užbaigti savo su- 
manymą. Santuoka su Sava turėjo atnešti jam didžiulį 
turtą, ir, reikalui esant, jis galėjo tikėtis pagalbos iš 
sektos, kuriai ir pačiai rūpėjo, kad jam pasisektų. 

Atvykę iš Tetuano ir kelyje suverbuoti senusitai iš- 
sklido po Menchijės oazę, pasiruošę susirinkti, kai pa- 
sigirs pirmasis signalas. Gandrų šventę, Tripolio poli- 
cijai nė nejtariant, sekta rengėsi panaudoti savo kės- 
lams. Kaip tik čia, Sung Etelatės lygumoje, Šiaurės 
Afrikos senusitai turėjo gauti mufčių įgaliojimus su- 
koncentruoti savo pajėgas Kirenaikoje, kur buvo nu- 
matyta įkurti tikrą piratų valstybę, vadovaujamą kalifo. 

Sąlygos tokiam susivienijimui buvo palankios, nes 
Bengazio vilajete, Kirenaikoje, jų sekta turėjo dau- 
giausia šalininkų. 

Gandrų šventės dieną trys svetimšaliai vaikščiojo 
tarp Sung Etelatės lygumoje susirinkusių žmonių. Nie- 
kas jų nebūtų palaikęs europiečiais, nes visi jie buvo 
kapsirengę arabiškai. Vyriausiasis taip laisvai jautėsi su 
tais drabužiais, kad, atrodė, seniai buvo įpratęs juos 
dėvėti. 

Tai buvo daktaras Antekirtas su Peteriu Batoru ir 
Liuidžiu Feratu. Peskadas ir Matifu liko mieste, ten jie 
kažką ruošė ir, be abejo, pasirodys scenoje, kai ateis 
laikas suvaidinti savo vaidmenį. 

Praėjo para nuo to laiko, kai „Elektra-2“ nuleido 
inkarą ilgos uolų virtinės užuovėjoj, kuri sudaro na- 
tūralų Tripolio uosto molą. | 

Iš Tetuano jie plaukė taip pat greitai, kaip ir į Te- 
tuaną. Buvo sustoję tiktai Filipvilyje, mažoje Filfi- 
lio įlankėlėje, ir tai tik kokiom trim valandom, kol 
gavo arabiškus drabužius; po to „Elektra-2“ tuojau vėl 
išplaukė, o jos pasirodymas Numidijos įlankoje net 
nebuvo pastebėtas. | 

Kai daktaras ir jo bendrakeleiviai išlipo į "Tripolio 
krantą — ne prieplaukoje, bet tarp uolų už Tripolio 
uosto,.— jie buvo jau ne penki europiečiai, o penki 
Rytų gyventojai, kurių drabužiai nesiskyrė nuo kitų. 
Gal priekabi akis būtų pastebėjusi, kad Peteris ir Liui- 
džis yra persirengę europiečiai, užtat Peskadas ir Mati- 
tu, įpratę nuolat persivilkinėti triukams, ĮautE5i visiškai 
laisvai. 

* Naktį „Elektra: 2" pasislėpė nuošalioj ilankėlėj iš 
kitos uosto pusės, visiškai nesaugomoj, kaip ir visas šis 
pajūris. Čia ji turėjo stovėti, pasiruošusi bet kurią die- 
nos ar nakties valandą išplaukti į jūrą. Atsidūrę sau- 
sumoje, daktaras ir jo bendrakeleiviai įkopė į uolingą 
krantą, perėjo krantinę, sukrautą iš didžiulių akmens 
luitų, ligi Bab-el-Baro, kitaip sakant, ligi jūros vartų, 
ir pasinėrė siaurų miesto gatvelių labirinte. Pirmas 
pasitaikęs viešbutis, — rinktis neteko, — keleiviams pa- 
sirodė visiškai pakenčiamas, nes jie ketino čia praleisti 
vos keletą dienų, o, gal būt, tik keletą valandų. Jie 
apsimetė esą paprasti, nelabai turtingi Tuniso pirkliai, 
užsukę .į. Tripolį dalyvauti gandrų šventėje. Arabiškai 
ir kitomis Šiaurės Afrikos tarmėmis daktaras kalbėjo 
labai gerai, ir iš kalbos niekas NSES Ejo spėti, kad jis 
europietis. 

„Išskėstomis rankomis priėmė šeimininkas keleivius, 
kurie, apsistodami jo viešbutyje, suteikė jam didelę 
garbę. Tai buvo gan plepus storulis. Jį pašnekinęs, dak- 
taras sužinojo daug naudingų dalykų. Pasirodo, iš Ma- 
roko į Tripolį neseniai atkeliavo vilkstinė, su ja atvyko, 
šeimininko žodžiais, gerai žinomas krašte Žmogus, var- 
du-Sarkanis, ir apsistojo Sidi Chazamo namuose. 

"Tą pat vakarą daktaras, Peteris ir Liuidžis, stengda- 
miesi, kad jų nepastebėtų, įsimaišė tarp atvykėlių, ap- 
sistojusių Sung Etelatės lygumoj. Vaikštinėdami jie 
stebėjo mokademo namus Menchijės oazės pakrašty. 

Štai kur uždaryta Sava Šandor! Nuo to laiko, kai 
daktaras buvo apsilankęs Ragūzoj, tėvas ir duktė dar 
niekuomet nebuvo taip arti vienas antro! Ir vis dėlto 
juos skyrė neįveikiama siena. Žinoma, Peteris būtų su- 
tikęs netgi derėtis su Sarkaniu, kad tik galėtų išlaisvinti 
Savą. Ir jis, ir grafas Matijas Šandoras nesvyruodami 
būtų atidavę tam niekšui turtą, kurio jis taip gviešėsi! 
Tačiau jų pareiga buvo atlikti dar ir teisingumo aktą — 
nubausti niekšą, išdavusį Ištvaną Batorą ir Ladislavą 
Zatmarą! | | 0 

Jie gerai suprato, kad pagrobti Sarkanį ir išplėšti 
Savą iš Sidi Chazamo namų nepaprastai sunku, beveik 
neįmanoma. Gal būtų geriau pasinaudoti gudrumu, o ne 
jėga? Ar rytdienos šventė nebūtų patogi proga pa- 
grobimui? Taip, aišku, tokį planą ir sugalvojo Peska- 
das, o daktaras, Pėteris ir Liuidžis jam aptarti paskyrė 
visą tą vakarą. Vykdyti planą ėmėsi Peskadas, nors 
ir žinojo, kad rizikuoja gyvybe. Bet jei vikriam vy- 
rukui pavyks įsibrauti į mokademo namus, gal būt, 
jis sugebės išvaduoti Savą Šandor? Su jo sumanumu 
ir drąsa, atrodė, nėra nieko negalimo. | 

Taigi kitą dieną trečią valandą po pietų daktaras 
Antekirtas, Peteris ir Liuidžis užėmė stebėjimo postus 
lygumoj, o Peskadas ir Matifu ruošėsi suvaidinti savo 
vaidmenis pačiame šventės įkarštyje: 

Kol kas dar nebuvo jokių požymių, kad vakarop 
lyguma sumirguliuos, nušviesta begalės žibintų, suaidės 
nuo daugybės balsų. Vos buvo galima pastebėti tirštoj 
minioj zujančius skurdžiai apsirengusius senusitus, ku- 
rie masoniškais ženklais perdavinėjo kits kitam savo 
vadų įsakymus. 

Dabar reikia trumpai papasakoti rytietišką arba, 
tikriau, afrikietišką legendą, kurios pagrindiniai epi- 
zodai bus pavaizduoti gandrų šventės metu, nes musul- 
monams tai yra pats įdomiausias pasilinksminimas. 

Seniai praėjusiais laikais Afrikos žemyne gyveno 
džinų giminė. Tada juos vadino bu-lchebrais, ir jie už- 
ėmė didelę teritoriją prie pat Chamada-el-Chamra dy- 
kumos ribos, tarp Tripolio ir Fecano karalijos. Tai buvo 
galinga, rūsti, neteisinga, klastinga, karinga bei Žiauri 
tauta, kurios visi bijojo. Nė vienas Afrikos valdovas 
negalėjo džinų iveikti. 


Atėjo diena, ir pranašas Suleimanas sumanė ne už- 
pulti džinus, ne, bet juos atvesti į tikrą kelią. Jis nu- 
siuntė pas juos vieną savo pamokslininką, kad išmo- 
kytų mylėti gėrį ir neapkęsti blogio. Bergždžias dar- 
bas! Laukiniai džinai pačiupo misionierių ir nužudė. 

Džinai buvo tokie akiplėšiški todėk kad jie žinojo, 
jog nė vienas karalius nebūtų ryžęsis pasiųsti savo ka- 
riuomenės į jų dyką ir neprieinamą kraštą. Jie manė, 
kad niekas nepraneš Suleimanui, kaip jie priėmė jo 
pamokslininką. Tačiau smarkiai apsiriko. 


Džinų VSEEĖSE buvo daug gandrų. O, Esi žino- 

ma, jie labai kilnūs, labai išmintingi ir, svarbiausia, 
sveikos nuovokos paukščiai, kadangi, pagal legendas, 
jie niekuomet neapsigyvena krašte, kurio vardas pažy- 
mėtas monetose, nes pinigai yra visų nelaimių šaltinis 
ir įtraukia Žmogų į pražūtingų aistrų bedugnę. 

Matydami, kad džinai paskendę ydose, gandrai su- 
kvietė pasitarimą ir nutarė pasiųsti vieną gandrą pas 
pranašą Suleimaną, kad šis teisėtai užsirūstintų ant 
misionieriaus užmušėjų. 

Pranašas tuojau pasišaukė savo mylimą dudutį ir 
įsakė surinkti Afrikos dangaus aukštybėse visus Žemėje 
gyvenančius gandrus. 

Įsakymas buvo įvykdytas, ir, kada gausybė gandrų 
suskrido pas pranašą Suleimaną, jie, sako legenda, „su- 
darė milžinišką debesį, savo šešėliu apdengusį visą 
kraštą nuo Mizdos ligi Murzuko.“ 

Visi gandrai pasiėmė į snapą po akmenį ir nuskrido 
į džinų kraštą. Ten, sklandydami padangėje, paukščiai 
akmenimis išmušė tuos blogus žmones, kurių sielos 
dabar amžių amžiams. uždarytos Chamada-el-Chamra 
dykumos gelmėse. 


Tokia yra legenda, kurią musulmonai rengėsi pa- 
vaizduoti šventės metu. Milžiniškį tinklai buvo ištempti 
Sung Etelatės lygumoje, kur buvo surinkta šimtai gand- 
rų. Stovėdami ten beveik visi ant vienos kojos, jie 
laukė išlaisvinimo valandos ir taip kaleno snapais, 
kad kartais pasigirsdavo keistas garsas, panašus į būg- 
no tratėjimą. Davus ženklą, gandrai pakils į orą ir 
numes ant tikinčiųjų minios nesunkius žemės grums- 
telius, o tuo tarpu lygumoje užsitvieks įvairiaspalvės 
žibintų ugnys, ir, miniai šaukiant, ims skambėti muzi- 
kos instrumentai bei sutrinksės šūviai. 

Peskadas žinojo šventės programą, ir, jamdingtėlėjo 
mintis suvaidinti joje tam tikrą vaidmenį. Gal kartais 
jam pavyks įsibrauti į Sidi Chazamo namus. 

Kai tik nusileido saulė, iš tvirtovės. nuskardėjo 
patrankos šūvis — tai buvo ženklas, kurio nekantriai 
laukė prie miesto sienų susirinkę žmonės. 


Daktaras, Peteris ir Liuidžis buvo apkurtinti kiiušio 
aplink baisaus triukšmo, apakinti tūkstančių lygumoje 
sužibusių šviesų. | 

Kai pasigirdo šūvis, žmonės dar vakarieniavo. Tur- 
kai ir laikę save turkais valgė keptą aviną arba vištie- 
nos plovą, turtingesnieji arabai vaišinosi kuskusu, 
o vargšai, kurių kišenėse daugiau varinių, negu auksi- 
nių monetų, malšino alkį aliejum uždaryta miežinių 
miltų putra. Bet visur upeliais tekėjo lagbis —-datulių 
sultys, kurios įrūgusios smarkiai svaigina žmones. 

"Praslinkus kelioms minutėms nuo šūvio, vyrai, mo- 
terys ir vaikai, turkai, arabai, negrai jau nesivaržydami 
šėlo. Laukiniai jų instrumentai, matyt, buvo nuostabiai 
skardūs, nes negalėjo jų nustelbti net minios stūgavi- 
mas. Pasišokėdami balnuose, raiteliai šaudė į orą iš 
šautuvų ir pistoletų, raketos bei tarškučiai dundėjo kaip 
artilerijos pabūklai tame neapsakomame triukšme bei 
maišatyje. 

“ Žibintų šviesoje, mediniams būgnams tarškant bei 
monotoniškai dainai pritariant, šoko fantastiškai apsi- 
rengęs negrų vadas. Jis buvo apsijuosęs džerškiančiu 
iš kaulų suvertu diržu, ant veido turėjo demono kaukę 
ir mojo prisidėti prie šokio kokiai trisdešimčiai įuoda- 
odžių, kurie kraipėsi bei vaipėsi, stovėdami karštligiš- 
kai plojančių moterų rate. 


Kitoje vietoje šėlo religinės ekstazės pagauti girti 

musulmonų aisasua sektos nariai. Apsiputoję, išspro- 
gusiomis akimis jie krimto medį, graužė geležį, badė 
save peiliais, žongliravo įkaitusiomis anglimis, vyniojo 
aplink kaklą gyvates, kurios gėlė jiems rankas, veidus, 
lūpas, o fanatikai kandžiojo kraujuotas jų uodegas. 

Bet staiga minia siūbtelėjo prie Sidi Chazamo na- 
mų, kur jos laukė naujas reginys. 

Du -akrobatai: vienas baisiai stambus, antras — ma- 
žas ir judrus ten rodė jėgos bei vikrumo stebuklus. 
Žiūrovai apsupo juos glaudžiu žiedu, reikšdami savo 
pasitenkinimą griausmingais šauksmais. 

Tai buvo Peskadas ir Matifu. Savo artistiniams pa- 
sirodymams jie išsirinko aikštelę vos už kelių žingsnių 
nuo Sidi Chazamo namų. Tokia proga draugai vėl 
ėmėsi savo senojo mugės akrobatų amato. Apsivilkę 
ryškių arabiškų audinių kostiumais, jie ryžosi užka- 
riauti publikos pripažinimą. 

— Ar tu ne per daug surambėjai? — paklausė Pes- 
kadas savo draugą Matifu DES pasirodymą. 


— Ne, Peskadai. 
— Ir tu viską padarysi, kad sužavėtum tuos kvai- 
lius? Nieko nepabūgsi? 
— Ar tai aš... pabūgsiu! 
— Nors reikėtų graužti akmenis ir ryti gyvates? . 
— Virtas? — paklausė Matifu. 
-— Ne... žalias! 
-— Žalias?! 
— Ir dar gyvas! 
Matifu susiraukė, bet vis dėlto pasiryžo, prireikus, 
suryti gyvatę, tartum būtų eilinis aisasua sektos narys. 
Įsimaišę minioje daktaras, Peteris ir Liuidžis neiš- 
leido iš akių abiejų draugų. | 

Ne, Matifu nebuvo surambėjęs. Jis nebuvo nusto- 
jęs nuostabios savo jėgos. Pirmiausia jis paguldė ant 
menčių penkis ar šešis stambius arabus kurie išdrįso 
stoti su juo į grumtynes. — 

Paskum abu akrobatai ėmė žongliruoti, stebindami 
arabus. Miniai ypač patiko numeris su degančiais fake- 
lais, kurie skraidė iš Peskado rankų į Matiiu rankas, 
kryžiuodamiesi ore kaip žaibai. | 

O žiūrovai čia buvo ypatingai reiklūs. Tarp jų buxo 
daug puslaukinių tuaregų gerbėjų, „kurie vikrumu ne- 
užsileidžia patiems plėšriausiems tų platumų žvėrims“, 
kaip sakoma viliojančioje žymiosios Brako trupės afi- 
šoje. Vietiniai žinovai ne kartą plojo bebaimiui Mus- 
tafai, Žžmogui-patrankai, pavadintam dar ir dykumų 
Samsonu, „kuriam Anglijos karalienė per kamerdinerį 
perdavė prašymą nebekartoti tokio numerio, kad iš- 
vengtų nelaimingo atsitikimo“! Bet Matifu buvo ne- 
prilygstamas ir galėjo nebijoti varžovų. 


Paskutinis numeris ypač patiko tai įvairiatautei 
miniai, susispietusiai aplink akrobatus iš Europos. Šis“ 
fokusas, jau įgrisęs Europos cirkų arenose, dar nebuvo 
žinomas Tripolio žiopliams. 


Štai kodėl stumdydamiesi žiūrovai stengėsi prasi- 
brauti arčiau prie žibintų šviesoje „dirbusių“ akrobatų. 

Matifu abiem rankom laikė dvidešimt penkių — tris- 
dešimties pėdų ilgio kartį, o Peskadas, beždžionės vik- 
rumu užsliuogęs į jos viršūnę, ėmė balansuoti, daryda- 
mas tokias drąsias figūras, kad kartis linko čia į vieną, 
čia į kitą pusę. | . 

Tačiau Matifu atrodė nepajudinamas lyg monumen- 
tas ir tik retkarčiais perstatydavo kojas, kad išlaikytų 
pusiausvyrą. Atsidūręs visai arti prie Sidi Chazamo 

namų, stipruolis pakėlė kartį, ištiesęs rankas, o Pes- 
kadas, stovėdamas alegorinės Garbės pozoje, siuntė 
publikai pabučiavimus. 

Nesitverdami iš susižavėjimo, arabai ir negrai k 
kė, plojo, trypė kojomis. Ne, niekados dykumų Samso- 
nas, bebaimis Mustafa, drąsiausias tuaregas, nebuvo 
pasiekęs tokio tobulumo! 

Tą minutę nuo Tripolio tvirtovės sienų sugaudė 
patrankos šūvis. Pagal šį ženklą šimtai paleistų laisvėn 
gandrų pakilo į orą, ir ant lygumos pasipylė žemės 
grumstų kruša, ore baisiai spiegė paukščiai, o Žemėj 
jiems atsakė ne mažiau kurtinantis žmonių balsų kon- 
certas. 

Šventė pasiekė savo apogėjų. Buvo galima pagalvo- 
ti, kad visų Afrikos beprotnamių gyventojai susirinko 
Tripolyje Sung Etelatės lygumoje. 

Tiktai mokademo namai liko tylūs bei kurti tomis 
liaudies linksmybių valandomis: nė vienas Sidi Chaza- 
mo parankinis inas nei tarpdury, nei ant plokš- 
čio stogo. 

Bet stebuklų stebuklas! Tą minutę, kai debesys 
gandrų pakilo virš lygumos, o žibintai užgeso, staiga 
išnyko Peskadas, tartum jis būtų išskridęs į dangaus 
aukštumas drauge su pranašo Suleimano mėgiamais 
paukščiais. 

Kur jis pasidėjo? 

Matifu visai nesijaudino dėl draugo dingimo. Mos- 
telėjęs ilga kartim, stipruolis nustvėrė už kito galo ir 
pradėjo ją sukti, tarsi būgnininkas savo lazdelę. Peska- 
do išnykimas, matyt, buvo jam visiškai natūralus reiš- 
kinys. 

Apstulbinti žiūrovai iš susižavėjimo griausmingai 
šaukė valio, kuris tikriausiai buvo girdėti net kitoj 

oazės pusėj. Niekas nesuabejojo, kad vikrusis gimnas- 
tas nuskrido drauge su gandrais į jų karalystę virš 
debesų. i . 
Patį didžiausią įspūdį miniai. „visuomet daro tai, 
ko ji negali PPL: 


TREČIASIS SKYRIUS 


SIDI CHAZAMO NAMAI 


Buvo devinta valanda vakaro. Šaudymas, muzika, 
šauksmai staiga nutilo. Žmonės ėmė skirstytis. Vieni 
grįžo į Tripolį, kiti į Menchijės oazę, treti į gretimus 
kaimelius. Nepraeis nė valanda, o Sung Etelatės lygu- 
ma ištuštės, nutils. Nuėmę palapines, išardę stovyklas, 
negrai ir berberai jau iškriko į įvairias puses Tripolio 
keliais, o senusitai pasuko į Kirenaiką, į Bao vila- 
jetą, kur kalifas telkė pajėgas. 

Tiktai daktaras Antekirtas, Peteris ir Liuidžis ne- 
ketino trauktis iš aikštės per naktį. Nuo to laiko, kai 
dingo Peskadas, jie buvo viskam pasiruošę ir taip 
sustojo prie aukštų Sidi Chazamo namų sienų, kad 
galėtų viską matyti. 

Kas gi atsitiko Peskadui? Tą akimirką, kai Matifu 
aukštai iškėlė kartį, Peskadas vienu šuoliu peršoko, ant 
plokščio stogo ir atsidūrė prie minareto, kuris vaini- 
kuoja Sidi Chazamo rūmus. | 

Naktis buvo tokia tamsi, kad jo negalėjo pastebėti 
nei iš lygumos pusės, nei iš antrojo vidinio kiemo, kur 

buvo susirinkę keletas senusitų. Dalis jų miegojo, o ki- 
ti, mokademui įsakius, stovėjo sargyboje. 

Suprantama, Peskadas iš anksto nebuvo susidaręs 
kokio nors aiškaus veikimo plano, nes įvairiausi neti- 
kėtumai galėjo viską pakeisti. Jis nežinojo, kaip iš- 
dėstyti kambariai tuose namuose, ir negalėjo įspėti, 
kur uždaryta Sava, ar ji viena, ar yra saugoma ir ar 
pakaks merginai jėgų pabėgti su savo išvaduotoju. 
Reikėjo veikti aklai. Ir štai jis pats sau tarė: 

„Vienaip ar kitaip, jėga ar gudrumu, bet aš turiu 
surasti Savą Šandor. Sakysim, jei ji negalės eiti 
su manim arba aš negalėsiu jos pagrobti šią naktį, 
vis tiek turiu jai pranešti, kad Peteris Batoras gyvas, 
kad jis čia, prie namų, kad daktaras Antekirtas ir jo 
draugai pasiruošę jai padėti, — žodžiu, ji neturi nusi- 
leisti grasinimams, juk, anksčiau ar vėliau, mes ją vis 
tiek išvaduosim!.. Tiesa, mane gali sučiupti, dar jos 
nesuradus! Bet tada ir matysim, ką daryti! 

Peršokęs baltą dantytą aptvarą su daugybe šaudo- 
mųjų angų, Peskadas pirmiausia išsitraukė mazguotą 
virvę, kurią buvo iš anksto paslėpęs po savo lengvu 
klouno drabužiu, paskum ją pririšo prie kampinio sie- 
nos danties taip, kad jos galas nukaro ligi žemės iš 
lauko pusės. Tai buvo tik atsargumo priemonė, bet 
labai reikalinga. Tada Peskadas atsigulė kniūbsčias ant 
stogo ir prigludo prie aptvaro. Juk jeigu jį kas nors 
pastebės, tuojau į terasą subėgs Sidi Chazamo žmonės 
ir virvę teks panaudoti | ne Savai išvaduoti, o pačiam 
pabėgti. 

> Aplink viešpatavo gili tyla. Nei Sidi Chazamas, nei 
Sarkanis, nei kiti šio namo gyventojai nedalyvavo 
gandrų šventėje, ir namų durys nebuvo atsivėrusios 
nuo pat ryto. | 

Palaukęs keletą minučių, Peskadas nusliuogė ligi 
stogo kampo, kur kilo minaretas. Laipteliai minareto 
viršuje vedė, reikia manyti, į pirmąjį kiemą. Čia pat 
buvo ir durelės, pro kurias galėjai patekti iš karto 
į terasą, o paskum ir į kiemus. Bet jos buvo uždarytos 
iš vidaus, tiesa, ne raktu, o skląsčiu. Norėdamas jį 
atstumti, turėtum durų sąvaroje padaryti skylę. Pes- 
kadas būtų lengvai ją išpiovęs, juk kišenėje turėjo 
peilį su keliomis geležtėmis — vertingą daktaro dova- 
ną. Tačiau tokio darbo tyliai 7 be to, jis 
užimtų daug laiko. 

Bet skylės piauti nereikėjo. Minareto sienoje, trys 
pėdos virš terasos, buvo iškaltas langelis, panašus į šau- 
domąją angą. Langas, tiesa, siaurutis, bet juk ir Peska- 
das nebuvo storas. Be to, jis buvo kačių giminės ir, 
išsitempęs kaip styga, galėjo pralįsti ten, kur iš pirmo 
žvilgsnio atrodė neįmanoma prasiskverbti. Taigi jis 
surizikavo ir, truputį užibialo pečius, atsidūrė mina- 
reto viduje. 

„Matifu jokiu būdu nebūtų pralindęs!'— visiškai 
pagrįstai pamanė Peskadas. 

Tada apgraibomis jis prislinko prie durų ir - dėl 
visa ko atitraukė skląstį, jei reikėtų grįžti tuo pačiu 
keliu. | 

Leisdamasis sraigtiniais minareto laiptais, Peskadas 
ne ėjo, bet šliaužė, bijodamas, kad nesugirgždėtų me- 
dinės pakopos. Apačioje jis atsidūrė prieš Kitas duris, 
bet jos atsidarė, tik truputį stumtelėjus. 

Šios durys vedė į galeriją su kolonomis aplink piIr- 
mąjį vidinį kiemą, kur buvo daug ir kitų durų. Atėjus 
iš visiškos tamsos laiptuose, čia atrodė kiek šviesiau, 
nors niekur nebuvo matyti žiburio, negirdėti nė ma- 
žiausio brazdesio. 


498 


Kiemo viduryje buvo apvalus baseinas su tekančiu 
vandeniu, o aplink, sudarydami žalią salelę, dideliuose 
moliniuose puoduose augo įvairūs krūmeliai bėi mede- 
liai: pipirai, palmės, laurai, kaktusai. 

Peskadas ant pirštų galų apėjo galeriją, sustoda- 
mas prie kiekvieno kambario. Galėjai pagalvoti, kad 
niekas čia negyvena. Tačiau už vienų. durų buvo girdė- 
ti tylūs balsai. 


Peskadas iš karto atšoko šigai: Jis pažino Sarkanio 
balsą, nes kėletą kartų jį buvo girdėjęs Ragūzoje. Pas- 
kui priglaudė ausį prie durų ir vis dėlto nesuprato, ką 
kambaryje kalbėjo. 

Tą minutę balsai sustiprėjo, ir Peskadas vos spėjo 
atšokti nuo durų ir pasislėpti už didžiulio ąsočio prie 
baseino. 

Iš kambario išėjo Sarkanis, aukšto arabo lydimas. 
Vaikščiodami po galeriją, jie ir toliau šnekučiavo. 

Nelaimė, Peskadas nesuprato, apie ką kalbėjo Sar- 
kanis' su savo palydovu, nes jis nemokėjo arabiškai. 
Du žodžiai, tikriau du vardai, vis dėlto jį nustebino: 
Sidi Chazamo, nes pats mokademas kalbėjo su Sarka- 
niu, ir Antekirtos salos vardas, keletą kartų pakarto- 
tas pokalbyje. 

„Ką tai reiškia? — pagalvojo Peskadas.— Kodėl jie 
kalba apie Antekirtą? .. Nejaugi Sidi Chazamas, Sarka- 
nis ir visi Tripolio plėšikai ketina pulti mūsų salą? 
Tūkstantis velnių! Kaip gaila, kad aš nesuprantu tų 
dviejų niekšų žargonol!" | 

Ir Peskadas stengėsi užgirsti dar nors vieną pažįs- 
tamą žodį, tuoj slėpdamasis tarp žalumynų, kai Sar- 
kanis ir Sidi Chazamas artėdavo prie baseino. Bet 
buvo taip tamsu, kad jie negalėjo jo pastebėti. 

„Jeigu Sarkanis būtų vienas,— samprotavo toliau 
Peskadas,— ko gero, griebčiau jį už gerklės, ir niekšas 
nebegalėtų mums kenkti! Bet tai neišgelbėtų Savos Šan- 
dor, o juk tik dėl jos aš padariau šį pavojingą SU 
Kantrybės! .. Ateis dar Sarkanio eilė!..“ Ėė 

Sidi Chazamas ir Sarkanis ŠneltėjoSi gal dvidešimt 
minučių. Keletą kartų buvo paminėtas Savos vardas ir 
prie jo prijungiamas žodis „arus“, — čia Peskadas prisi- 
minė, kad arabiškai jis reiškia „nuotaka“. Matyt, moka- 
demui žinomi Sarkanio ketinimai, ir jis - padeda juos 
vykdyti. 

Pagaliau pašnekovai įėjo pro duris kiemo kampe, 
pro kur buvo galima patekti į kitą namų dalį. | 

Kai tik Sarkanis ir Sidi Chazamas išėjo, Peskadas 
vogčiomis nuslinko galerija ir sustojo prie tų pačių 
durų. Jas pastūmęs, jis atsidūrė siaurame koridoriuje 
ir apgraibomis nusėlino pasieniu. '"Koridoriaus gale 
buvo dviguba arka su nedidele kolona TE o UŽ 
jos antrasis vidinis kiemas. 

Apšviesti skifos langai žvelgė į kiemą, ir ryškios 
šviesos lopai krito ant plytelių grindinio. Būtų neatsar- 
gu žengti per jas, ypač kad už šios DE durų kle- 
gėjo daugybė balsų. : 

Peskadas akimirką pastovėjo. Jis ieškojo -kamba- 
rio, kur kalinama Sava. Ir rasti jį galėjo tik atsitiktinai. 

Staiga priešingame kiemo kampe blykstelėjo švie- 
sa. Iš kampinio kambario išėjo moteris, „nešina arabiš- 
ku kutais bei raižytu variu papuoštu žibintu. Ji nuėjo 
galerija tiesiai prie „skifos“. 

Peskadas tuojau pažino moterį. .. Tai buvo Namira. 

Ar tik marokietė neina į Savos miegamąjį? Jeigu 
taip, tai reikia pasekti Namirą, bet pirmiausia reikia 
ją praleisti, o pačiam likti nepastebėtam. Nuo šio 

momento priklausė viskas: ir Peskado drąsaus žygio 
sėkmė, ir Savos Šandor likimas. | 

Namira artinosi. Iš jos nešamo žibinto ant plytelių 
grindinio krito ryški šviesa. Moteris būtinai eis pro 
dvigubą arką, ir Peskadas nežinojo, ką daryti, tik 
staiga žibinto spindulys nušvietė šio architektūrinio 
statinio viršų — akmeninį mauriškųjų arabeskų rezginį. 

Akies mirksniu Peskadas užsikorė ant nedidelės 
kolonos, įsikibo į arabeskas ir, pasikėlęs rankomis, at- 
sistojo apvaliame arkos įdubime, kaip šventasis nišoje. 

Namira praėjo po arka ir, nepastebėjusi Peskado, 
pasuko į kitą galerijos pusę. Priėjusi prie „skifos“ 
durų, jas atidarė. 

Šviesos sriautas siūbtelėjo į kiemą, bet, „VOS tik du- 
rys užsivėrė, vėl pasidarė visiškai tamsti 


Peskadas susimąstė, juk ši vieta, kur jis stovėjo, 
geriausiai tiko apmąstymams. 


„Namira ką tik įėjo į šią salę,— svarstė jis — Aiš- 
ku, ji nuėjo ne į Savos Šandor kambarį! Bet, gal būt, 
ji ėjo iš merginos. Tokiu atveju Savos kambarys prie- 
šingoje kiemo pusėje!.. Reikia būtinai sužinoti!“ 

Peskadas palaukė keletą minučių, o paskui išlipo iš 
savo prieglobsčio. „„Skifoje“ darėsi vis tamsiau, ir kle- 
gesys virto šnabždesiu. Matyt, Sidi Chazamo tarnai 
tuo metu ėjo ilsėtis. Dar truputį, ir bus galima ką nors 
pabandyti, juk namuose įsiviešpataus visiška tyla, nors 
paskutinis šviesos spindulys ir nebus užgesęs. Taip ir 
buvo. - 

"Peskadas nusliuogė kolona žemyn, šliaužte peršliau- 
žė galerijos grindimis, aplenkė „skifą“, apsuko vidinį 
kiemą ir atsidūrė priešingam kampe ties tuo kambariu, 
iš kurio išėjo Namira. 

Drąsusis jaunuolis pravėrė duris, — jos buvo neuž- 
rakintos,—ir greitai apžvelgė kambarį, apšviestą ne- 
didelės arabiškos lempos su matiniu stiklu. | 

Šilku aptrauktos sienos, keletas mauriško stiliaus 
taburečių, krūvos pagalvėlių kampuose, du kilimai ant 
mozaikinių grindų, žemas stalas su valgio liekanomis, 
o kambario gilumoje vilnone gelumbe uždengta sofa — 
štai ką iš karto pastebėjo Peskadas. | 

"Jis įėjo ir uždarė duris. | m 

Ant sofos gulėjo moteris, apsiklojusi tokiu bur- 
nusu, į kokius arabai įsisiaučia nuo galvos ligi kojų. 
Tur būt, ji snaudė, o ne miegojo. 

“Tai buvo Sava Šandor. Ž 
 Peskadas iš karto pažino merginą, kurią ne kartą 
buvo matęs Ragūzoje. Bet kaip ji pasikeitė! Sava jam 
pasirodė tokia pat išbalusi, kaip tada, kai jos vestuvi- 
nė karieta susitiko su Peterio Batoro laidotuvių ve- 
žimu. Merginos poza, liūdnas veidas, liguistas snau- 
dulys — visa kalbėjo apie tai, kiek daug ji iškentėjus. 

Nebuvo galima delsti nė sekundės. 

Iš tikrųjų, jeigu Namira neužrakino durų, vadinasi, 
ji tuojau sugrįš. Marokietė tikriausiai dieną ir naktį 
saugo savo kalinę. Bet jeigu Savai ir pavyktų išeiti 
iš kambario, ji vis tiek negalėtų pabėgti be pašalinės 
pagalbos. Sidi Chazamo namai buvo jai tikras kalė- 
jimas! . 

„Peskadas pasilenkė prie sofos ir, įsižiūrėjęs į mer- 
gaitės veidą, baisiai nustebo: Sava buvo nepaprastai 
panaši į daktarą Antekirtą! 

Sava atmerkė akis. ; 

Pamačiusi nepažįstamąjį, kuris stovėjo prieš ją mar- 
su akrobato kostiumu, pridėjęs pirštą prie lūpų ir 
žvilgsniu prašydamas ją tylėti, mergaitė labiau nu- 

stebo, negu išsigando. Ji pašoko nuo sofos, bet vis dėl- 
to nesušuko. 

— Tyliau! — sušnabždėjo Peskadas.— Nebijokit 
manęs!.. Aš atėjau jūsų išgelbėti. Prie namų jūsų 
laukia draugai, jie nepagailės gyvybės, kad tik jus 
išplėštų iš Sarkanio rankų! .. Peteris Batoras gyvas. .. 

— Peteris... gyvas? — stengdamasi nuraminti šir- 
dies plakimą, sušuko Sava. 
 — Perskaitykit! 

Ir Peskadas ištiesė merginai raštelį, kuriame buvo 
vos keli žodžiai: 

„Sava, pasitikėk žmogum, kuris rizikavo gyvybe, 
norėdamas tave surasti... Aš gyvas... Aš čia. 
aa | Peteris Batoras“ 
“Peteris gyvas!.. Jis ten, už šių namų sienų! Koks 


čia stebuklas! .. Nesvarbu... Sava vėliau sužinos!.. 
Svarbiausia, Peteris čia! 
— Bėkim! ..— tarė ji. 


— Taip, bėkim,— atsakė Peskadas,— bet reikia vis- 
ką apgalvoti. Vienas klausimas: ar Namira nakvoja 
šiame kambaryje? 

— Ne,— atsakė Sava. 

— O išeidama ar užrakina duris? 

— Taip. 

— Vadinasi, ji grįš? 

— Taip... Bėgam!.. 

— Tučtuojau! | 

Peskadas sumetė: pirmiausia reikės užlipti mina- 
reto laiptais, paskum išeiti ant plokščio stogo, o ten 
prie dantytos sienos pririšta virve lengvai bus galima 
nusileisti žemėn. 7 

— Einam! — griebdamas merginos ranką, sušnibž- 
dėjo Peskadas. 

Jis jau buvo beatidarąs kambario duris, kai akme- 
ninėmis galerijos plytelėmis suaidėjo žingsniai ir kaž- 
kieno valdingas balsas tarė keletą žodžių. Peskadas 
pažino Sarkanio balsą ir sustojo ant slenksčio. 

— Tai jis!.. Jis! ..— šnabždėjo mergina.— Jei jis 
jus suras čia, jūs žuvęs! | 

— Ne, ne, jis manęs neras! — atsakė Peskadas. 

Ir vikrusis vaikinas, išsitiesęs ant grindų, greitai 
susisuko į kilimą — šį numerį jis dažnai rodydavo mu- 
gių balaganų scenose — ir nusirito į tamsiausią kam- 
bario kampą. 

Tą akimirką durys atsidarė, ir į kambarį įėjo Sar- 
kanis su Namira. 

Sava jau vėl gulėjo ant sofos. 

Ko Sarkanis taip vėlai atėjo pas ją? Ar ne dėl to, 
kad nugalėtų jos pasipriešinimą kokiais nors naujais 
įtikinėjimais? .. Bet Savos dabar niekas nepalauš! Ji 
žino, kad Peteris gyvas ir laukia jos laisvėje. | 

Per kilimą Peskadas nieko nematė, bet girdėjo. kiek- 
vieną žodį. 

. — Sava, — tarė Sarkanis,— rytoj rytą mes išvyksi- 
me į kitą vietą. Bet aš nenoriu išvažiuoti, kol dar nesu 
gavęs jūsų sutikimo tekėti ir kol dar neatšvęstos mūsų 
jungtuvės. Viskas paruošta, ir dabar reikia... 

— Nei dabar, nei vėliau! — šaltai ir griežtai tarė 
mergina. 

— Sava,— Sarkanis kalbėjo, tartum negirdėdamas 
jos žodžių, — mūsų visų labui jūs turite gera valia su- 
tikti, supraskit, tai būtina mudviejų bendram rei- 
kalui!.. 

— Mes neturim ir negalim turėt jokių bendrų rei- 
kalų!.. 

— Saugokitės!.. Primenu, kad jau davėt man su- 
tikimą Ragūzoje. 

— Tada buvo priežasčių, kurių dabar nėra. 

— Paklausykit manęs, Sava,— tęsė Sarkanis, steng- 
damasis kalbėti ramiai, nors išorinis jo ramumas men- 
kai slėpė kraštutinį susierzinimą, — paskutinį kartą pra- 
šau jus sutikti... 

— Aš niekuomet nesutiksiu, kol turėsiu jėgų. 

— Tai jūs tuojau jų neturėsit! — sušuko Sarkanis.— 
Neveskit manęs iš kantrybės! Taip, Namira sugebės pa- 
laužti jūsų valią, jeigu prireiks! Nebūkit užsispyrėlė, 
Sava! Imamas čia, jis pasiruošęs palaiminti mūsų san- 
tuoką pagal šios šalies — Mano tėvynės papročius, .. 
Einam su manim! 

Sarkanis priėjo prie mergaitės, bet Sava pašoko iš 
vietos ir nubėgo į kambario gilumą, sušukusi: 

— Niekšas! 

— Einam!.. Einam gi,— kartojo jau nesivaldyda- 
mas Sarkanis. 

— Niekuomet! 

— Ak taip! .. Saugokis! | 

Ir, sugriebęs merginą už rankos, Sarkaniš- drauge 
su Namira norėjo nutempti ją į „Skifą“, kur jų jau 
laukė Sidi Chazamas ir imamas. 

— Gelbėkit!.. Gelbėkit! ..— sušuko Sava.— Peteri 
Batorai, gelbėk manel 

— Peteri Batorai?! — suriko Sarkanis.— Tu sugalvo- 
jai šauktis lavoną! 

— Ne!.. Jis gyvas! .. Gelbėk mane, Peteri! 

Šie žodžiai įvarė Sarkaniui siaubą: jis išsigando 
labiau, negu kad būtų pamatęs savo auką, atsikėlusią 
iš karsto. Bet tuojau atitoko. Kaip? Peteris Batoras 


505 


gyvas?! Peteris, kurį jis pats nužudė ir kuris palai- 
dotas Ragūzos kapinėse! .. Niekai, tai tik išprotėjusios 
mergiščios kliedėjimas: Sava, matyt, pamišo iš šird- 
gėlos! NM 

Peskadas girdėjo visą pašnekesį. Aišku, kad pasa- 
kydama Sarkaniui, jog Peteris Batoras gyvas, Sava 
pastatė ant kortos savo gyvybę — dėl to nebuvo jokios 
abejonės. Ir Peskadas buvo pasiryžęs iššokti iš savo 
slėptuvės su peiliu rankose, jeigu niekšas būtų ėmęsis. 
kraštutinių priemonių. Kas mano, kad šaunusis jaunuo- 
lis neišdrįstų užmušti Sarkanio, paprasčiausiai nepažįsta 
Peskado. 

Bet taip neatsitiko. Sarkanis staiga ištempė Namirą 
iš kambario. Durys užsitrenkė, spragtelėjo raktas, Sava 
liko uždaryta laukti, kas bus toliau. | 

Išskleidęs kilimą, Peskadas vėl atsistojo priešais 
merginą. 

— Einam! — sušnabždėjo jis. 

„Kadangi užraktas buvo iš vidaus ir Peskadas tu- 
rėjo peilį su atsuktuvu, jis išėmė spyną labai lengvai, 
greitai ir tyliai. | 

Atidaręs duris, Peskadas tuoj tylutėliai nuslinko 
galerija, laikydamasis prie pat sienos. Sava ėjo pas- 
kui jį. 

Buvo apie pusę dvyliktos. „okifos“ languose dar ma- 
tėsi šviesa. Peskadas nenorėjo eiti pro tą salę ir pasuko 
į priešingą pusę, kur tikėjosi koridorium išeiti į pir- 
mąjį vidinį kiemą. | 

Bėgliai jau priėjo koridoriaus galą. Liko tik keli 
žingsniai ligi minareto laiptų, tik staiga Peskadas nu- 
stėro ir sulaikė įsikibusią į jo ranką Savą. 

Trys vyrai vaikštinėjo pirmajame kieme prie ba- 
seino. Vienas jų — Sidi Chazamas — kažką įsakė sa- 

vo palydovams. Jie tučtuojau nubėgo minareto laip- 
tais į viršų, o mokademas įėjo į gretimą kambarį. 
Peskadas suprato, kad Sidi Chazamas sumanė stebėti, 
kas dedasi aplink namus. Vadinasi, kai juodu užlips 
ant stogo, ten jau bus pastatyta sargyba. 
— Na ką gi, vis tiek rizikuosim! — pasakė Pes- 
kadas. 0 | 
— Taip, rizikuosim! — pritarė Sava. 

Perėję galeriją, bėgliai nepaprastai atsargiai pa- 
kilo laiptais. Ant paskutinės pakopos Peskadas su- 
stojo. | 

Ant stogo nebuvo girdėti jokio brazdesio, nei sar- 
gybinio žingsnių. | 

Peskadas tylutėliai atvėrė duris, ir abu su Sava 

atsargiai nuslinko palei dantytą sieną. 
“Staiga viršutinėj minareto aikštelėj riktelėjo sar- 
gybinis. Tą pačią akimirką kitas sargybinis puolė Pes- 
kadą. Namira atlėkė į terasą, o paskui ją iš visų v+ 
dinių kiemų bėgo Sidi Chazamo žmonės. 

Argi. Savą vėl suims? Niekuomet!.. Sarkanio ne- 
laisvėje ji Žus!.. Tūkstantį kartų geriau mirtis! 

Ir, pavedus; savo sielą dievui, drąsioji mergina 
pribėgo prie stogo krašto ir šoko žemyn. | 

Peskadas net nespėjo jos sulaikyti. Atstūmęs už- 
puolusį sargybinį, jis griebė už virvės ir akies mirksniu' 
atsidūrė ant žemės. 

— Sava! .. Sava! . — sušuko jis. | 

— Štai ji! — atsakė gerai pažįstamas balsas.— Svei- 
ka ir nesužeista! .. Aš laiku spėjau, kad... | 

Matifu žodžius nustelbė pašėlęs klyksmas; ir tuoj 
kažkas nukrito žemėn. | 

Nesivaldydama iš įsiutimo, Namira šoko paskui iš- 
slystantį iš jos grobį ir užsimušė, kaip būtų užsimu- 
šusi ir Sava, jeigu jos nebūtų DeESvasios galingos 
Matifu rankos. 

Daktaras Antekirtas, Peteris ir Liuidžis pasivijo 
Matifu ir Peskadą, bėgančius pakrantės link. Sava bu- 
vo be sąmonės, bet Provanso Herakliui, kuris nešė ją 
ant rankų, ji atrodė lengvesnė už plunksną. 

Po kelių minučių Sarkanis ir pora ERB gink- 
luotų vyrų šoko vytis bėglių. 

Kai gauja prilėkė prie įlankėlės, Eur stovėjo „Elekt- 
ra-2“, daktaras ir jo draugai buvo jau ant denio. 
Keletas sraigto apsisukimų, ir persekiotojai nebega- 
lėjo pasiekti greitaeigio laivo. 

Atsipeikėjusi Sava pamatė palinkusius prie jos dak- 
tarą ir Peterį Batorą. Sužinojusi, kad ji grafo Matijo 
Šandoro duktė, mergaitė puolė į tėvo glėbį! 


KETVIRTASIS SKYRIUS 


ANTEKIRTOS SALA 


Penkiolikai valandų praslinkus nuo to laiko, kai 
„Elektra-2“ paliko Tripolio krantus, ją jau pastebėjo 
Antekirtos signalininkai, o tos pačios dienos vakare 
ji įmetė inkarą salos uoste. 

Galima suprasti, kaip buvo sutiktas daktaras ir jo 
drąsieji palydovai. | 

Dabar Savai jau nebegrėsė joks pavojus, bet vis 

dėlto buvo nutarta kol kas dar niekam nesakyti, kokie 
giminystės ryšiai ją sieja su daktaru Antekirtu. 

Grafas Matijas Šandoras norėjo, kad jo pavardė 
liktų nežinoma, kol dar neįvykdytas pagrindinis jo už- 
davinys. Bet jau vien žinia apie tai, kad daktaro įsū- 
nytas Peteris susižiedavo su Sava Šandor, sukėlė visų 
džiaugsmą Rotušėje ir Artenako miestelyje. 

Galima suprasti, kaip džiaugėsi ponia Batori, kai 
po tiek išgyvenimų grįžo Sava! Mergina greit atgavo 
jėgas, juk laimė — geriausias gydytojas. 

Be abejo, Peskadas rizikavo gyvybe. Bet jam tai 
atrodė visai natūralu, ir nebuvo kaip net padėkoti šiam 
šaunuoliui. Vis dėlto Peteris Batoras taip stipriai ap- 
kabino Savos išgelbėtoją, o daktaras Antekirtas taip 
reikšmingai pažvelgė į jį, kad Peskadas nesitvėrė 
džiaugsmu. Be to, savo įpročiu visą žygdarbį jis pri- 
skyrė didžiajam Matifu. J 

— Dėkoti reikia jam,— kartojo Peskadas.— Juk tai 
jis viską padarė! Jei mano Matifu nebūtų taip vikriai 
balansavęs kartimi, aš niekaip nebūčiau prasibrovęs 
į to niekšo Sidi Chazamo namus, be to, Sava Šandor 
būtų užsimušusi krisdama, jeigu Matifu nebūtų jos 
pagavęs. 

— Pakaks!.. Pakaks!.. — murmėjo  Matitu. — Tu 
smarkiai perdedi, juk tai tau atėjo mintis... | 

— Tylėk, Matifu,— prieštaravo Peskadas.— Velniai 
griebtų! Aš ne toks tvirtas, kad išlaikyčiau tokius sva- 
rius komplimentus, už tai tu... Eikim verčiau padirbėti 
sode! 

Matifu nieko nesakydavo, nuolankiai eidavo į savo 
gražiąją vilą ir klausėsi pagyrų, „kad neįskaudintų 
šauniojo Peskado". 

Buvo nuspręsta atšvęsti Peterio Batoro ir Savos 
Šandor vestuves kiek galima greičiau, būtent gruodžio 
devintąją. Tapęs Savos vyru, Peteris išsirūpins, kad 
jo žmonai būtų pripažintos grafo Matijo Šandoro turto 
paveldėtojos teisės. Ponios Torontal laiškas išsklaidė 
visas abejones dėl to, kas yra Savos tėvai, o jeigu 
reikės, bus galima pareikalauti atitinkamų parodymų 
ir iš bankininko. Bet dėl palikimo teks kiek padelsti, 
nes Sava Šandor dar nepilnametė: aštuoniolika metų 
jai sukaks tik po pusantro mėnesio. | 

„Reikia pridurti, kad per pastaruosius penkiolika 
metų politika pasidarė žymiai palankesnė vengrams 
ir atmosfera gerokai praskaidrėjo. Grafo Matijo Šan- 
doro sąmokslą, taip greit vyriausybės nuslopintą, tik 
miglotai beprisiminė kai kurie valstybės veikėjai. 

Artenako tvirtovėje uždarytų ispano Karpenos ir 
bankininko Torontalio likimas bus galutinai išspręstas 
tik tada, kai Sarkanis irgi bus su jais. Tada teisingu- 
mo aktas bus įvykdytas. | 

Kol daktaras Antekirtas įtemptai svarstė, kaip viską 
sutvarkyti, jam teko rimtai rūpintis ir kolonijos sau- 
gumu. Agentai iš Kirenaikos ir Tripolio pranešinėjo, 
kad senusitų sąjūdis darosi grėsmingas, ypač Bengazio 
vilajete, kuris yra arčiausia salos. Pasiuntiniai atvyk- 
davo į Džarabubą — tą Afrikos Meką, pono Duverje 
pavadintą „naujuoju musulmonų pasaulio poliumi“, 
kur dabar gyvena sektos galva Sidi Mohamedas el 
Mahedis su mažesniais vadais iš visos provincijos. 
Senusitai tėra tik senųjų Afrikos piratų palikuonys, nė 
kiek ne menkesni už protėvius, ir jaučia pašėlusią ne- 
apykantą europiečiams, todėl daktaras turėjo būti ne- 
paprastai atsargus. 

Tikrai, argi ne senusitams tenka priskirti visas 

žudynes, registruotas per pastaruosius dvidešimt metų 
Afrikos nekrologuose? Žuvo Bermanas Kaneme (1863 
metai), Van der Dekenas ir jo bendrakeleiviai prie 
Džubos upės (1865 metai), Aleksina Tine ir jos arti- 
mieji Uadi Abedžuche (1865 metai), Durno-Diupere 
ir Žuberas prie In Azcharo šaltinio (1874 metai), tėvai 
vienuoliai Polmje, Bušaras ir Menore už In Kalacho 
(1876 metai); į šiaurę nuo Azdžero buvo užmušti į Ha- 
dameso oazę vykusios misijos nariai tėvai vienuoliai 
Rišaras, Mora ir Puplaras, kelyje į Uarglą — pulkinin- 
kas Flatersas, kapitonai Masonas ir Dianusas, daktaras 
Giaras, inžinieriai Berenže ir Rošas (1881 metai). Krau- 
geriški sektos nariai nužudė visus šiuos drąsius tyri- 
nėtojus! | 

Daktaras ne kartą tarėsi su Peteriu Batoru ir Liui- 
džiu Feratu, su Antekirtos laivyno kapitonais, milicijos 
vadais bėi kitais salos pareigūnais. 

Ar gali maža Antekirtos kolonija atremti piratų 
užpuolimą? Be abejo, gali, nors sutvirtinimai ir neuž- 
baigti, bet tik tada, jei puolančiųjų skaičius nebus per- 
daug didelis. Ar ketina senusitai užimti salą? Žinoma, 
nes jie šeimininkauja visame Didžiojo Sirto užutekyje 
tarp Kirenaikos ir Tripolio pakrančių. 

Kaip žinome, už kokių dviejų mylių nuo Amieisistos 
į pietryčius buvo Kenkrafo salelė. Kol salelė dar be 
įtvirtinimų, ji gali sudaryti rimtą pavojų kolonistams, 
jeigu priešo laivynas ją paverstų savo karine baze. 
Taigi dėl atsargumo daktaras liepė Kenkrafą užminuoti. 
Ir akmeningoje salelės žemėje išdėlioti užtaisai buvo 
pripildyti stipriausia sprogstama medžiaga. 

Tereikėjo iš Antekirtos povandeniniu kabeliu pa- 
leisti elektros srovę, ir salelė būtų išlėkusi į orą su 
viskuo, kas tik yra jos paviršiuje. 

Kokias gi apsaugos priemones turėjo Antekirta? 
Karinės baterijos stovėjo parengtos kovai ir telaukė, 
kad gynėjai užimtų savo postus. Centrinėje kalvoje 
pastatyta tvirtovė galėjo tučtuojau paleisti ugnį iš 
toliašaudžių patrankų. Daugybė minų sąsiauryje sau- 
gojo įėjimą į mažąjį uostą. ,,Feratas“ ir trys „Elektros“ 
buvo visuomet paruošti ginti salą arba pulti priešo 
laivyną. 

Bet Antekirtos gynybinėje sistemoje buvo viena 
silpna vieta — jos pietvakarių krantas. Čia galėtų iš- 
silaipinti priešas, nes ši salos vieta buvo nepasiekiama 
pakrančių baterijų ir toliašaudžių tvirtovės patrankų 
ugniai, | 

Štai kur slypėjo didžiausias pavojus, ir, ko gero, 
buvo jau per vėlu pradėti kokius nors naujus fortifi- 
kavimo darbus. 

Bet ar senusitai tikrai puls Antekirtą? Juk tai sun- 
kus, pavojingas žygis, reikalaująs didelių aukų. Liui- 
džis vis dar abejojo ir, apžiūrėdamas su daktaru ir 
Peteriu salos įtvirtinimus, išdėstė savo nuomonę. 

— Nesutinkų su tavim,— prieštaravo daktaras.— 
Mūsų sala ne tik turtinga, ji Didžiojo Sirto įlankoje 
užima labai patogią padėtį. Vien dėl to senusitai anks- 
čiau ar vėliau užpuls Antekirtą,* ji pernelyg juos vi- 
lioja. 

— Taip, be abejo,— patvirtino Peteris — ir mes tu- 
rim būti budrūs. 

— Aš bijau, kad jie netrukus pradės dar ir dėl to — 
kalbėjo daktaras, — kad Sarkanis yra tos sektos narys 
ir, kiek žinau, netgi senusitų agentas užsienyje. Prisi- 
minkit, draugai, ką Peskadas nugirdo mokademo na- 
muose. Kalbėdamas su Sidi Chazamu, Sarkanis keletą 
kartų paminėjo mūsų salą. Juk jis žino, kad Antekirtos 

sala priklauso daktarui Antekirtui, tai yra žmogui, ku- 
rio jis bijo ir neapkenčia ir buvo netgi užsiundęs Ziro- 
nę Etnos šlaituose! O kadangi jam nepavyko Sicilijoj, 
aiškų, kad jis mėgins laimę čia, kur yra daugiau gali- 
mybių laimėti! | 

— Argi Sarkanis kaip tik jūsų neapkenčiai — pa- 
klausė Liuidžis— Juk jis nepažįsta jūsų! 

— Galimas dalykas, kad Sarkanis sutikdavo mane 
Ragūzoje,— atsakė daktaras,— bent jau jis negali ne- 
žinoti apie mano ryšius su Batorų šeima. Be to, prieš 
pabėgdama iš Sidi Chazamo namų, Sava pasakė Sar- 
kaniui, kad Peteris gyvas. Niekšas, aišku, sugretino vi- 
sus tuos faktus ir neabejoja, kad Peteris ir Sava rado 
prieglobstį Antekirtos saloje. Tai ar jam dar maža 
priežasčių, kad sukurstytų senusitų ordą prieš mus? 
Na, o jeigu jiems pavyks užimti salą, mūsų jau jie 
nepagailės. 

Visi šie būkštavimai buvo labai teisingi. Sarkanis, 
aišku, nenumano, kad daktaras ir“ grafas Matijas Šan- 
doras — tas pats asmuo, bet užtenka ir to, ką jis žino, 
kad pasistengtų išplėšti iš Antekirto rankų Artenako 
dvaro paveldėtoją. Todėl nenuostabu, kad jis prikal-- 
bino kalifą surengti ekspediciją į Antekirtos koloniją. 

Atėjo trečioji gruodžio, bet nebuvo jokių požymių, 
kad kas nors ruošiasi netrukus užpulti salą. 

Be to, mūsų draugai buvo tokie laimingi, pagaliau 
vėl visi susiradę, kad, išskyrus daktarą, niekas neno- 
rėjo nė galvoti apie blogus dalykus. Visiems rūpėjo 
ir visi džiaugėsi dėl Peterio Batoro ir Savos Šandor 
vestuvių. Norėjosi tikėti, kad sunkūs laikai jau praėjo 
ir niekuomet nebegrįš. 

Teisybę sakant, ir Peskadas su Matifu taip pat pa- 
sidavė tai ramybės nuotaikai. Jie visa širdimi džiaugėsi 

aplinkinių laime ir gyveno kažkokio džiaugsmingo svai- 
gulio apimti. 

— Tiesiog nesitiki! — tvirtino Peskadas. 

— Kas nesitiki? :.— klausė Matifu. 

— Kad tu asidaiėi storas garbingas rentininkas, 
drauguži! Tikrai tave reikėtų apvesdinti! | 

— Mane... apvesdinti?! 

— Taip... su gražia mažyte moterimi! 

— Kodėl mažyte? 

— Oi, teisybė! Su didele, stambia gražuole!.. Ką 
tu į tai pasakysi? Ponia Matifu! Mes važiuosime jos 
ieškoti į Patagoniją! 

Tačiau belaukdamas, kol ves Matifu, kuriam vis tiek 
tikėjosi surasti tinkamą gyvenimo draugę, Peskadas 
rūpinosi Peterio ir Savos Šandor vestuvėmis. Daktarui 
leidus, jis svajojo surengti grandiozinę šventę su žai- 
dimais, dainomis, šokiais ir patrankų šūviais. Vakare 
iškilminga puota atviram ore, serenada jaunavedžių 
garbei, eisena su fakelais, fejerverkai. Peskadu galima 
pasitikėti! Tokiuose reikaluose jis nusimano! Šventė 
bus puiki! Apie ją ilgai kalbės. Apie ją amžinai kalbės! 

"Bet tie puikūs sumanymai buvo sutrukdyti. 

Naktį iš gruodžio trečiosios į ketvirtąją lauke bu- 
vo ramu, nors tiršti debesys temdė dangų, — daktaro 
kabinete Rotušėje suskambėjo elektrinis skambutis. 

Buvo dešimta valanda vakaro. 

Išgirdę šį signalą, daktaras ir Peteris išbėgo iš sve- 
tainės, kur jie vakarojo su ponia Batori ir Sava Šan- 
dor. Kabinete jie suprato, kad signalas buvo duotas 
iš stebėjimo punkto, centrinėj Antekirtos aukštumoj. 
Tuojau pat telefonu buvo gautas trumpas pranešimas. 

Sargybinis pastebėjo, kad iš pietryčių prie salos 
artėja laivynas, dar vos matomas tamsoje. 

— Reikia sukviesti tarybą, — įsakė daktaras. 

Nepraslinko nė dešimt minučių, o jau Rotušės po- 
sėdžių salėje buvo susirinkę visi: daktaras, Peteris, 
Liuidžis, kapitonai Narsosas ir Kestrikas, taip pat mi- 
licijos dalinių vadovai. Tarybai tuojau buvo pranešta 
apie sargybinio įspėjimą. Po ketvirčio valandos visi 
tarybos nariai buvo jau uoste ir stovėjo ilgo molo gale, 
kur žėrėjo švyturio žiburys. 

Iš šio stebėjimo punkto, esančio nedaug aukščiau 
jūros lygio, dar nebuvo matyti artėjančio laivyno, 
pastebėto nuo kalvos viršūnės. Bet gal, ryškiai apšvie- 
tus pietryčių horizontą, pavyktų nustatyti priešo laivų 
skaičių ir iš jų manevrų nuspėti, kur jie ketina su- 
stoti. 

Bet ar nebus pavojinga parodyti priešui salos pa- 
dėtį? Daktaras manė kitaip. Jeigu čia tikrai atplaukia 
senusitai, tai jie, aišku, nepuls aklai: jie gerai žino 
Antekirtos padėtį, ir niekas nesukliudys jiems pasiekti 
salą. 

Taigi buvo paleisti į darbą elektros aparatai, ir du 
akinantys šviesos pluoštaį staiga nutvieskė platų ho- 
rizontą. | | . 

Sargybiniai neapsiriko. Kokie du šimtai valčių — 
suo polakrų, tribakų ir kitokių mažesnių laivelių — 
visuose pakrančių uostuose surinktas sEkiusii laivynas. 
Nepūtė nė menkiausias vėjelis, ir užpuolėjai yrėsi irk- 
lais. Palyginti nedidelį tarpą nuo Kirenaikos ligi Ante- 
kirtos piratai galėjo praplaukti ir be vėjo. Rami jūra 
netgi talkino operacijai, nes taip žymiai lengviau pri- 
plaukti prie kranto. 

Laivynas dar buvo už keturių— penkių mylių į piet- 
ryčius nuo salos. Taigi anksčiau, kaip saulei tekant, jie 

nemėgins išlipti. Be to, būtų neatsargu patamsyje pulti 
Antekirtą ne tik iš uosto pusės, bet, kaip mums žinoma, 
ir nuo silpnai apsaugoto pietinio kranto. 

Pirmą kartą apžvelgus priešų laivyną, SE ana 
užgeso, ir vėl viskas pasinėrė. tamsoje. įpElkS laukti 
aušros. | 

"Fuo tarpu, daktaro įsakymu, visi koustajai užėmė 
savo postus. 

Būtinai reikia pralenkti priešą ir smogti pirmąjį 
smūgį, nuo kurio, gal būt, priklausys pergalė. 

Puolėjai jau negalėjo tikėtis nelauktai užklupti ma- 
žąją koloniją: ryškiai juos apšvietę, gynėjai nustatė 
laivyno dydį bei kryptį. 

Nakties pabaiga praslinko įtemptai, EdiGnistai ruO- 
šėsi gintis. Keletą kartų jie apšvietė prožektoriais ho- 
rizontą ir dar tiksliau išžvalgė priešo laivyno padėtį. 

„Apgulėjų, be abejo, buvo labai daug. Bet ar jiė tu- 
rėjo tokių ginklų, kaip kad Antekirtos baterijos? Var- 
gu. Tikriausiai jie visiškai neturi artilerijos. Užtai skai- 
čiumi senusitai buvo pavojingi, nes jų vadas galėtų 
pasiųsti didelius; būrius iš karto į keletą salos vietų. 

Pagaliau pradėjo. brėkšti, ir pirmieji saulės spindu- 
liai pamažu išsklaidė rūką. 

Visų žvilgsniai nukrypo į jūrą, į rytus ir pietus. 

Laivai išsirikiavo plačiu pusračiu ir grėsė suspausti 
salą kaip replėmis. Laivyną sudarė apie du šimtai lai- 
vų, kurių patys didžiausi buvo trisdešimt—keturiasde- 
šimt tonų talpos. Juose tilpo iš viso pusantro — du 
tūkstančiai žmonių. | | | 

Apie penktą valandą laivynas prisiartino prie Ken- 
krafo salelės. Ar puolėjai mėgins ten įsitvirtinti, prieš 
atakuodami Antekirto salą? Būtų gerai, kad jie taip 
padarytų. Juk, daktarui įsakius, salelė buvo užmi- 

nuota; sprogimai gal visai senusitų ir nesunaikintų, bet 
labai juos susilpnintų. 

Praėjo neaprašomo nerimo pusvalandis, Atrodė, kad, 
priartėję prie salelės, priešo laivai pradės išlaipinimą. .. 
Bet ne. Nė vienas nenuleido inkaro prie kranto, tik 
puolančiųjų laivų rikiuotė dar labiau nutįso į pietus, 
ir Kenkrafas pasiliko dešinėje. Buvo aišku, kad nepra- 
slinks nė valandos, ir priešas puls Antekirtą ar, tiks- 
liau, įsiverš į jos teritoriją. 

— Dabar telieka gintis,— pasakė daktaras milicijos 
vadams, 

Praskambėjo signalas, ir ant kranto išsisklaidę ko- 
lonistai skubiai grįžo į miestą ir užėmė kovinius postus, 

Daktarui įsakius, Peteris turėjo vadovauti pietinėj 
įtvirtinimų pusėj, o Liuidžis — rytinėj. Salos gynėjai, 
milicininkai — ne daugiau kaip penki šimtai Žmonių — 
išsidėstė taip, kad galėtų atremti priešą visur, kur tik 
jis bandys prasiveržti pro miesto sieną. Pats daktaras 
vadovaus visai gynybai: jis bus ten, kur tik reikės. 

Ponia Batori, Sava Šandor ir Marija Ferato pasiliko 
didžiojoje Rotušės salėje. Jei miestas bus užimtas, visos 
kitos moterys ir vaikai pasislėps tvirtovėje, kur joms 
bus saugu: priešas jos nepaims, net ir turėdamas lauko 
patrankas. | | 

Kenkrafo salelė, deja, ne Antekirtos gynėjų naudai, 
liko nuošaly. O kaip bus su uostu? Jeigu laivynas mė- 
gintų prasiskverbti į uostą, laivai būtų apšaudomi kryž- 
mai iš abiejų fortų ir iš „Ferato“ bei „Elektrų“ arba 
susprogtų ant įlankoje išdėstytų minų. Kokia laimė 
būtų kolonistams, jei priešas pultų iš tos pusės! 

Bet iš visko matyti, kad senusitų vadas žino, ir ko- 
kia salos gynybinė sistema, ir kaip silpnai saugomas 
jos pietinis krantas. Pulti uostą nuo jūros — eiti į tikrą 

pražūtį. Ir jis sudarė kitą planą: išlipti pietiniame Ante- 
kirtos pakraštyje, iš kur labai patogu pradėti puolimą. 
Aplenkę uostą, kaip ir Kenkrafo salelę, laivai nusiyrė 
į mažiausiai apsaugotą salos punktą. 

Nuspėjęs priešo ketinimus, daktaras tučtuojau ėmėsi 
atitinkamų veiksmų. Kapitonai Kestrikas ir Narsosas 
skubiai išvedė iš uosto dvi „Elektras“, jose buvo po 
kelis jūrininkus. | 

Po penkiolikos minučių abu kariniai laivai užpuolė 
priešą ir, prasiveržę pro jų laivų grandinę, paskandino 
penkias ar šešias valtis ir prakiurdė visą tuziną. Bet 
puolančiųjų skaičius buvo toks didelis, kad abu kapi- 
tonai, bijodami abordažo, grįžo į uostą. 

Tuo tarpu „Feratas“ taip pat įsijungė į mūšį ir pra- 
dėjo daužyti piratus savo patrankomis. Bet nei jo 
ugnis, nei pakrančių baterijų salvės negalėjo sulaikyti 
priešo masių. Nors buvo paskandinta apie dvidešimt 
laivų ir žuvo daugelis užpuolikų, vis dėlto daugiau 
negu tūkstantis žmonių išlipo uolėtame pietiniame 
krante, nes jūra nė kiek mebangavo ir buvo lengva pri- 
plaukti prie pat kranto. | 

Dabar salos gyventojai pastebėjo, kad senusitams 
nestinga ir artilerijos. Didžiosiose šebekose stovėjo 
lengvosios lauko patrankos ant ratų ir ištempti jas 
į krantą nebuvo sunku, kadangi čia neprilėkdavo svie- 
diniai nei iš mieste pastatytų patrankų, nei iš cent- 
rinės aukštumos. | 

Daktaras pasirinko stebėjimo postą artimiausiame 
bastione ir atsidėjęs sekė, kaip išlipa užpuolikai. Turė- 
damas maža karių, jis negalėjo jiems sukliudyti. Bet 
kai tik gynėjai pasislėpė už Artenako sienų, jie tapo 
kelis kartus stipresni, o pulti, nors piratų ir buvo 8e- 
rokai daugiau, pasidarė žymiai sunkiau. 

Senusitai išsirikiavo dviem kolonomis ir, tempdami 
lengvąsias patrankas, pajudėjo priekin su tuo nerū- 
pestingu bei įžūliu fanatikų arabų drąsumu, kurie be 
baimės žengia į mūšį, nes niekina mirtį, nekenčia euro- 
piečių ir tikisi didelio grobio. 

Kai tik puolėjai atsidūrė per šūvio atstumą nuo sa- 
los gynėjų, ant jų pasipylė kulkų, sviedinių bei karte- 
čės kruša. Krito daugiau kaip šimtas žmonių, bet liku- 
sieji nesitraukė. Pastatytos priešo lauko patrankos 
pradėjo daužyti pietinį miesto sienos kampą, kur su- 
tvirtinimai dar nebuvo visiškai baigti. 

Senusitų vadas ramiai vadovavo mūšiui, nors mirtis 
skynė jo kareivius. Stovėdamas prie karo vado, Sar- 
kanis jį įkalbinėjo skirti miesto šturmavimui iš karto 
keletą šimtų žmonių. 

Daktaras Antekirtas ir Peteris Batoras iš tolo pa- 
žino Sarkanį. Jis taip pat juos pažino. 

Bet štai dalis miesto sienos įgriuvo, ir puolėjai me- 
tėsi į pralaužtą spragą. Jeigu jiems pavyks įsiveržti 
į miestą, apgultieji bus sunaikinti. Tokiems krauge- 
riams laimėjus, niekas neišvengs baisių skerdynių. 

„Senusitams besiveržiant per įtvirtinimų linijas, įvy- 
ko žūtbūtinis susirėmimas. Daktaras įsakinėjo, nepai- 
sydamas pavojaus, tarsi nesužeidžiamas tarp zvimbian- 
čių kulkų, o Peteris Batoras ir jo kovos draugai rodė 
drąsos stebuklus. Šalia jų petys į petį narsiai kovėsi 
Peskadas ir Matifu, laimingai išvengdami kulkų bei 
priešo smūgių. Kur tik pasisukdavo Heraklis su durklu 
vienoj rankoj ir kirviu antroje, iškart ten praretėdavo 
priešo eilės. 

— Drąsiau, Matifu, drąsiau! . „ Mušk! „.— šaukė Pes- 
kadas, o jo revolveris nuo nepaliaujamo šaudymo tarš- 
kėjo kaip kulkosvaidis. 

Tačiau priešas nesitraukė. Jis keletą kartų buvo 
atstumtas nuo spragos ir vis dėlto kiekvieną akimirką 
galėjo įsiveržti į miestą, bet staiga užpakalinės jų eilės 
ėmė krikti. I | " 

„Feratas“ patyliukais priplaukė prie kranto, ne to- 
liau kaip už trijų kabeltovų. Dabar visi jo pabūklai: ka- 
ronados, ilgos tiesinės patrankos, Hočkiso revolveriniai 
kulkosvaidžiai, Gatlingso mitraljezės triuškino apgulė- 
jus, kurie krito kaip piautuvo kertamos varpos. Svie- 
diniai lėkė į juos iš užpakalio, persekiojo bėgančius 
prie jūros, skandino nuleidusius inkarą ar prikabintus 
prie uolų laivus. | ) 

Tai buvo baisus, nelauktas smūgis senusitams. Jie 
ne tik buvo užpulti iš užnugario, bet jiems galėjo būti 
atkirstas kelias pasitraukti, jeigu jų laivai bus „Ferato“ 
sviedinių sunaikinti. 


Apgulėjai sustojo prie spragos, kurią atkakliai gynė 
milicijos kareiviai. Jau daugiau kaip penki šimtai 
priešų žuvo Antekirtos saloje, o apgultųjų skaičius be- 
veik nesumažėjo. 

Užpuolikų vadas suprato, kad reikia tuojau pat iš- 
plaukti į jūrą, jei nenori pražudyti visų savo žmonių. 
Veltui Sarkanis įkalbinėjo jį šturmuoti Artenaką,— jis 
įsakė pasitraukti į pakrantę, ir senusitai taip pat ne- 
prieštaraudami pasitraukė, kaip ir būtų puolę į mirtį, 
jeigu jiems būtų buvę liepta. 

Bet piratus reikėjo taip .pamokyti, kad jie ilgai 
prisimintų. | 

— Pirmyn, draugai! .. Pirmyn! ..— sušuko daktaras. 

Peterio ir Liuidžio vadovaujami, šimtas žmonių šo- 
ko paskui bėgančius, kurie skubėjo pasiekti pajūrį. 
Iš vienos pusės apšaudomi „Ferato“, o iš kitos — miesto 

gynėjų, senusitai susvyravo. Jų eilėse kilo sąmyšis, ir 
likę gyvi šoko į mažiau nukentėjusias valtis. 

Kovos įkarštyje Peteris ir Liuidžis stengėsi pagrobti 
tik vieną žmogų. Tas žmogus buvo Sarkanis. Bet jie 
norėjo paimti jį gyvą ir tik per stebuklą patys išvengė 
mirties, nes niekšas keletą kartų šovė į juos iš revol- 
verio. 

Atrodė, kad likimas dar kartą gelbsti jį nuo teisingo 
atpildo. 

Sarkaniui ir senusitų vadui pavyko drauge su de- 
šimčia palydovų įšokti į nedidelę polakrą, jie jau 
atpalaidavo lynus ir manevravo, stengdamiesi išplaukti 
į atvirą jūrą. „„Feratas“ buvo per toli, ir jame niekas 
nepastebėjo signalo pulti tą valtį. Dar truputį, ir bėgliai 
būtų išvengę persekiojimo. 

Tą akimirką Matifu pamatė ant smėlio paliktą lauko 
patranką be lafeto. | | 

Herakliui tereikėjo minutės pribėgti prie tos už- 
taisytos patrankos, užtempti ją ant uolos viršūnės, 
užsikelti ant pečių ir prilaikyti už vamzdžio kyšulių. 

— Šen, Peskadai, pas mane! — sušuko jis griausmin- 
gu balsu. 

Peskadas išgirdo draugą ir suprato jo ketinimą. Jis 
pribėgo prie lauko patrankos, užkeltos ant gyvo pasto- 
vo, nutaikė į polakrą ir iššovė. 

Sviedinys pataikė į laivą ir suskaldė jį į šipulius. .. 
O Matifu, nors atatranka buvo labai stipri, nė nesu- 
svyravo. | | 

Senusitų vadas ir jo palydovai, išmesti į vandenį, 
beveik visi nuskendo. Sarkanis dar kovojo su bangomis, 
kai Liuidžis priplaukė prie jo ir ištempė į krantą. 

Netrukus Sarkanis buvo perduotas L kuris 
stipriai suėmė jį į savo galingą glėbį. 

Buvo laimėta galutinai. Iš dviejų takšianėių. salos 
užpuolėjų vos keli šimtai išvengė pražūties ir prisi- 
kasė iki Kirenaikos krantų. 

Dabar buvo galima tikėtis, kad piratai negreit mė- 
gins vėl pulti Antekirtos > . 


PENKTASIS SKYRIUS 


ATPILDAS 


Grafas Matijas Šandoras atsidėkojo Marijai ir Liui- 
džiui Feratams. Ponia Batori, Peteris ir Sava pagaliau 
vėl kartu. Dorieji buvo atlyginti, liko tik nubausti iš- 
davikus. - 

"Keletą dienų. po senusitų sutriuškinimo kolonistai 
atsidėję tvarkė savo salą. Visi svarbiausieji šios dra- 
mos herojai — Peteris, Liuidžis, Peskadas ir Matifu — 
liko sveiki ir nepaliesti, be kelių menkų sužeidimų, 
nors, kaip mes matėme, jie netausojo savęs. Užtat koks 
buvo džiaugsmas, kai šaunieji kovotojai grįžo į didžią- 
ją Rotušės salę, kur jų laukė Sava Šandor, Marija Fe- 
rato, ponia Batori ir senasis jos tarnas Borikas. Ati- 
davus paskutinę pagarbą kritusiems kovoje, mažoji ko- 
lonija vėl galės laimingai gyventi. Jų laimės, atrodo, 
dabar jau nebebus kam drumsti. Senusitai buvo visiškai 
sutriuškinti Antekirtos saloje, o svarbiausia, tarp jų 
jau nebebus Sarkanio, kuris kurstytų piratų neapykantą 

ir kerštą. Be to, daktaras ketino netrukus patobulinti 
salos gynybinę sistemą; reikėjo ne tik apsaugoti Arte- 
naką nuo užpuolimo, bet ir įtvirtinti visą pakrantės 
ruožą, kad priešo kariuomenė nebegalėtų niekad išsi- 
laipinti saloje. Buvo nuspręsta pritraukti į Antekirtą ir 
naujų kolonistų, kurie derlingoje saloje galės labai ge- 
rai gyventi. 

O kol kas nebebuvo kliūčių atšvęsti Peterio ir Savos 
vestuves. Jungtuvės buvo paskirtos gruodžio devintąją, 
ir dabar jau nebereikėjo jų atidėlioti. Peskadas vėl 
ėmėsi ruošti šventę, nes viską buvo sutrukdęs Kirenai- 
kos plėšikų užpuolimas. 

Bet svarbiausia, reikėjo nedelsiant nuspręsti Sar- 
kanio, Silo Torontalio ir Karpenos likimą. Jie sėdėjo 
tvirtovės vienutėse ir nežinojo, kad visi trys atsidūrė 
daktaro Antekirto valioje. 

Gruodžio šeštąją, praėjus dviem dienom po senusitų 
sutriuškinimo, daktaras įsakė atvesti suimtuosius į di- 
džiąją Rotušės salę. Jis pats su Peteriu ir Liuidžiu 
stovėjo kiek nuošaliau. 

"Suimtieji pirmą kartą pasimatė priešais Artenako 
tribunolą, sudarytą iš pačių garbingiausių Artenako 
teisėjų. Salę saugojo milicijos būrys. 0 

Karpena buvo susijaudinęs, nors jo veidas vis dar 
tebebuvo toks pat suktas. Jis šnairomis žvilgčiojo į ša- 
lis, nedrįsdamas pakelti akių į teisėjus. 

Silas Torontalis atrodė labai prislėgtas, jis stovėjo 
nuleidęs galvą ir instinktyviai stengėsi neprisiliesti prie 
savo buvusio bendrininko. 

„ Sarkanį buvo apėmęs vienas jausmas — įtūžimas: 
juk jis pateko į savo priešo, daktaro Antekirto, rankas. 

Liuidžis pirmasis priėjo prie teisėjų ir, kreipdamasis 
į ispaną, prašneko: 

— Karpena, aš — Liuidžis Feratas; žvėjo iš Rovinjos 
sūnus. Tu išdavei mano tėvą, jis buvo ištremtas kator- 
gon ir ten mirė. 

Karpena pakėlė galvą. Iš apmaudo jam aptemo 
akys. Vadinasi, jis tikrai buvo sutikęs. Mariją Maltoje, 
Manderadžio gatvėje, o dabar jos brolis, Liuidžis Fe- 
ratas, sviedė jam į veidą šį kaltinimą. 

Tada išėjo į priekį Peteris ir, ištiesęs Eaaą į ban- 
kininko pusę, tarė: 

. — Silai Torontali, pažvelkite į mane, aš — Peteris 
Batoras, vengrų patrioto Ištvano Batoro sūnus. Jūs su 
savo bendrininku Sarkaniu išdavėt mano tėvą Triesto 
austrų policijai, jūs pasiuntėt jį mirti! | 

Po to, kreipdamasis į Sarkanį, jis pareiškė: 

— Aš — Peteris Batoras, kurį kėsinotės nužudyti 
Ragūzoje! Aš susižadėjęs su grafo Matijo Šandoro duk- 
terim Sava, kurią jūs prieš penkiolika metų buvote 
pagrobęs iš Artenako pilies! 

Torontalis, pamatęs Peterį Batorą, pasijuto tartum 
gavęs vėzdu per galvą: juk jis laikė jaunuolį mirusiu. 

Sarkanis stovėjo įžūlus, sukryžiavęs ant krūtinės 
rankas, — tik truputį jam virpčiojo vokai, išduodami 
jaudinimąsi. 

Nei Torontalis, nei Sarkanis nieko neatsakė į kal- 
tinimus. O ir ką jie galėjo pasakyti savo aukai, kuri, 
atrodo, tik dėl to ir atėjo iš kapų, kad pareikalautų 
ataskaitos. 

Bet jų laukė naujas smūgis. Daktaras Antekirtas 
pakilo ir dusliu balsu tarė: 

— Aš — Ladislavo Zatmaro ir Ištvano Batoro, per 
jus Pizino tvirtovėje sušaudytų patriotų, draugas! Ma- 
no dukterį Savą jūs buvot pagrobę, norėdami pasisa- 
vinti jos turtą! .. Aš — grafas Matijas Šandoras! 

Šie žodžiai kaip perkūnas trenkė kaltinamuosius: 
Silui Torontaliui pakirto kojas, o Sarkanis susigūžė, 
tartum norėdamas prasmegti skradžiai žemę. 

Prasidėjo kaltinamųjų apklausinėjimas. Visų trijų 
nusikaltimai buvo tokie, kad nei jų paneigti, nei pra- 
šyti atlaidumo nebuvo galima. Teismo pirmininkas pri- 
minė Sarkaniui, kad plėšikiško salos užpuolimo metu 
žuvo daug kolonistų, kurių kraujas reikalauja atpildo. 
Nusikaltėliams buvo leista gintis. Paskui buvo paskelb- 
tas nuosprendis, priimtas griežtai laikantis įstatymų. 

— Silas Torontalis, Sarkanis, Karpena,— paskelbė 
teismo pirmininkas,— jūs kalti dėl Ištvano Batoro, La- 
dislavo Zatmaro ir Andreos Ferato mirties. Teismas nu- 
teisia jus mirti. | 

— Kad ir tuojau pat! — įžūliai atrėžė Sarkanis. 

— Pasigailėkitel — ištarė Karpena. : 

Torontalis nebeįstengė nieko pasakyti. 

Visus tris nuvedė atgal L tvirtovę ir paliko ten 
griežtai saugomus. 


Tačiau kokią mirtį parinkti nuteistiesiems? Sušau- 
dyti juos kur nors nuošaliame salos kampelyje? Ne, 
nereikia teršti Antekirtos žemės išdavikų krauju. Štai 
kodėl buvo nuspręsta bausmę įvykdyti Kenkrafo sa- 
lelėje. 

Tą patį vakarą viena „Elektra“ su dešimties žmonių 
įgula, vadovaujama Liuidžio Ferato, pervežė nuteistuo- 
sius į salelę, kur auštant turėjo stVysĖ baudžiamasis 
būrys. 

Sarkanis, Torontalis ir Karpena, matyt, galvojo, kad 
išmušė jų mirties valanda. Dėl to, kai juos išlaipino 
į krantą, Sarkanis kreipėsi į Liuidžį. 

— Mus sušaudysite šį vakarą? — paklausė jis. 

Liuidžis nieko neatsakė. Tris. niekšus jūreiviai pa- 
liko vienus. Buvo jau tamsu, kai Lk grįžo į An- 
tekirtą. 

Antekirtos saloj nebebuvo išdavikų. Pabėgti iš 
Kenkrafo jie negali, nes nuo jos iki kontinento — dvi- 
dešimt mylių. | 

— Per naktį jie suės vienas kitą! — pasakė Pes- 
kadas. 

— Tfu! — Gasišių i šiėdamais nusispiovė Matifu. 


Naktis praėjo ramiai. Tačiau grafas Šandoras nė 
minutei nesumerkė akių. Visą naktį jis prasėdėjo savo 
kambaryje, o penktą valandą ryto nusileido į didžiąją 
Rotušės salę, kur tuojau pasikvietė Peterį Batorą ir 
Liuidžį. 

Milicijos būrys jau stovėjo pasiruošęs kieme, rei- 
kėjo tik pasiųsti į Kenkrafo salelę. 

— Peteri Batorai ir Liuidži Feratai, 
fas Šandoras,— ar mirties nuosprendis išdavikams tei- 
singas? 


-— Taip, jie užsitarnavo mirtį! — atsakė Peteris. 

— Teisingai — patvirtino Liuidžis — niekšams  ne- 
turi būti pasigailėjimo! 

— Tebūnie įvykdyta bausmė, ir teatleidžia dievas 
tiems, kuriems negali atleisti žmonės! .. 

"Vos spėjo grafas Šandoras ištarti šiuos žodžius, pa- 
sigirdo baisus sprogimas. Rotušės. grindys, visa sala 
sulingavo po kojomis, tartum būtų PrASIOSISS žemės 
drebėjimas. 


Grafas Šandoras, Peteris ir Liuidžis išbėgo į gatvę. 
Iš namų pasipylė išgąsdinti žmonės. 


Milžiniškas dūmų, ugnies, uolienų bei skeveldrų 

stulpas pakilo į dangų. Paskum akmenų kruša pabiro 
į jūrą, siūbtelėjo bangos, ir tankus juodas debesys pa- 
kibo ties sala. 

Iš Kenkrafo salos ir trijų nuteistųjų nieko nebeliko: 
sprogimas viską sunaikino. 

Kas gi atsitiko? | 

Skaitytojai, aišku, nepamiršo, kad, laukiant senu- 
sitų puolimo, Kenkrafo salelė buvo užminuota ir po- 
vandeniniu kabeliu sujungta -su Antekirta. O jeigu kar- 
tais kabelis sugestų, salelės akmeningoj dirvoj buvo 
užkasti degtuvai, elektros laidais sujungti su užtaisais. 
Užteko tik brūkštelti kurį nors degtuvą koja, ir iš 
karto būtų susprogę visi užtaisai. 

Taip ir įvyko. Kažkuris pasmerktųjų užmynė deg- 
tuvą, ir salelė išlėkė į orą. 

— Dievas panoro išvaduoti mus nuo mirties baus- 
mės vykdymo baisumų! — sušuko grafas Šandoras. 


Ketvirtą dieną po aprašytų įvykių Artenako baž- 
nyčioje įvyko Peterio Batoro ir Savos Šandor jungtu- 
vės. Ta proga daktaras .Antekirtas pasirašė savo tik- 
rąją pavardę — Matijas Šandoras. Dabar, kai teisingu- 
mas buvo įvykdytas, nebereikėjo slėpti savo vardo. 

Dar pora žodžių pasakojimui užbaigti. 

„ Po trijų savaičių Sava Batori buvo pripažinta grafo 
Šandoro įpėdine. Jos tapatybei nustatyti pakako ponios 
Torontal laiško ir bankininko pareiškimo, kur buvo ap- 
rašytos mergaitės pagrobimo aplinkybės bei tikslai. Ka- 
dangi Savai sukako aštuoniolika metų, jai buvo grą- 
žinti Šandorų dvarai Transilvanijoj e. 

Be to, ir pats grafas Šandoras galėjo vėl valdyti savo 
žemes, kadangi buvo paskelbta amnestija visiems po- 
litiniams kaliniams. Bet nors grafas vėl tapo Matiju 
Šandoru, jis norėjo ir toliau pasilikti didžiosios Ante- 
kirtos saloje gyvenančios šeimos galva. Čia jis ir ke- 
tino baigti savo dienas tarp jį mylinčių bei gerbiančių 
žmonių. 

Grafo rūpinimosi dėka maža kolonija žymiai išaugo. 
Nė metai nepraėjo, o gyventojų čia buvo jau dvigubai 
daugiau. Matijo Šandoro pakviesti mokslininkai, iš- 
radėjai pritaikė Antekirtoje savo išradimus, kurių ne- 
būtų galėję panaudoti, jei grafas nebūtų parėmęs 
patarimais bei pinigais. Taigi Antekirta greitu laiku 
žadėjo tapti svarbiausia Didžiojo Sirto įlankos koloni- 
ja, o baigus fortifikavimo darbus, kolonistams nebeteks 
bijoti užpuolimų. 

Ką dar pasakyti apie ponią Batori, Mariją ir Liuidžį 
Feratus ar apie Peterį ir Savą, kurių laimę ir- aprašyti 
sunku? Ką dar pasakyti apie Peskadą ir Matifu, pri- 
klausančius dabar prie pačių. garbingiausių Antekirtos 
piliečių? Draugai gailisi tik vienintelio dalyko: jiems 
nebepasitaiko progų pasiaukoti dėl Žmogaus, kuriam 
jie už viską dėkingi. 

Grafas Matijas Šandoras atliko savo uždavinį, ir 
jeigu ne liūdesys dėl žuvusių draugų — Ištvano Batoro 
ir Ladislavo Zatmaro,— jis būtų laimingas, kaip tik 
gali būti laimingas šiame pasaulyje kilnus žmogus, ku- 
ris mėgsta daryti gera visiems. 

Visoje Viduržemio jūroje, o ir niekur kitur Žemės 
rutulyje, net ir vadinamoje Laimingųjų salų grupėje, 
negalėtum rasti laimingesnio kampelio, kaip Antekirtos 
sala! 

Kartais, jausmingai nusiteikęs, Matifu sako savo 
draugui: 

— Iš tikrųjų, Peskadai, mes nenusipelnėme tokios 
laimės. 

— Aišku, ne, Matifu. Bet ką padarysi“ . „ Belieka 
tik, — džiaugtis, — atsako Peskadas. 


1885 m. 


TURINYS 


Pirmoji dalis 


Pirmasis skyrius. Pašto karvelis - - - 


Antrasis skyrius. Grafas Matijas Šandoras - - 


Trečiasis skyrius. Torontalio bankas - 
Ketvirtasis skyrius. Šifruotas raštelis - 


Penktasis skyrius. Prieš teismą, teisme ir po teismo 


Šeštasis skyrius. Pizino tvirtovės bokštas 
Septintasis skyrius. Foibos upė - - - 


Aštuntasis skyrius. Žvejo Ferato namuose - - 


Devintasis skyrius. Paskutinė pastanga“ lemiamoje kovoje 


Antroji dalis . 


Pirmasis skyrius. Peskadas ir Matifu - - 
Antrasis skyrius. Trabakolo nuleidimas 
Trečiasis skyrius. Daktaras Antekirtas - 
Ketvirtasis skyrius.: Ištvano Batoro našlė 
Penktasis skyrius. Visokiausi įvykiai - 
Šeštasis skyrius. Kataros žiotys - - - 
Septintasis skyrius. Komplikacijos - - 
Aštuntasis skyrius. Susitikimas Stradono 


Trečioji dalis 


Pirmasis „skyrius. Viduržemio jūra +- - 
Antrasis skyrius. Praeitis ir dabartis - 
Trečiasis skyrius. Kas vyko Ragūzoje - 
Ketvirtasis skyrius. Maltos vandenyse - 
Penktasis skyrius. Malta - - - + - - 
Šeštasis skyrius. Katanijos apylinkėse - 
Septintasis skyrius. „Kasa Ingleza“ - - 


530 


gatvėje 


Ketvirtoji dalis 


Pirmasis skyrius. Seutos katorga - - - - - - > > 371 
Antrasis skyrius. Daktaro eksperimentas - - - - - - - 386 
Trečiasis skyrius. Septyniolika kartų - - - - - - - - 407 
Ketvirtasis skyrius. Paskutinis kirtis - - - - - - - - 420 
Penktasis skyrius. Per dievo malonę - - - - - - - - 438 
Šeštasis skyrius. Susitikimas - - - - - - - - - - - 450 


Penktoji dalis 


Pirmasis skyrius. Matifu paspaudžia ranką - - - - - - 465 
Antrasis skyrius. Gandrų šventė - - - - - - - - - - 481 
Trečiasis skyrius. Sidi Chazamo namai - - - - - - - 496 
Ketvirtasis skyrius. Antekirtos sala - - - - - - - - - 508 


Penktasis skyrius. Atpildas - - - - - - - > > > - - 522 


MKrono Bepn 
MATHAC INIAH/IOP * 
Ha AHTOBCKOM 93hIKe 

7—11 


Atsak. redaktorė R. Zagorskienė 
Redaktorė A. Šlikaitė 
Viršelis dail! A. Kubiliaus 
Techn. redaktorius A. Jurėnas 
Korektorė J. Biltinienė 


Pasirašyta spaudai 1962.VII.9. Leidinio Nr. 3562. Tiražas 15000 egz. 
Popierius 82x108 !1/s>—8,313 pop. 1.—27,26 sp. 1.; 22,72 leid. 1. Spausdino 
Valstybinė ,„Raidės“ spaustuvė Kaune, Spaustuvininkų g. 11. 
Užsak. Nr. 1930. 


Kaina 83 kp 


